
NA POČETKU NOVOGA GODIŠTA 


Nakon gotovo osam mjeseci ponovo se pred čitaocima poja- 
vljuje novi broj Praxisa. Nije bio naš običaj da pravimo tako 
velike prekide. Dvije godine časopis se pojavljivao s uzornom 
redovitošću, u dvomjesečnim razmacima, praveći tek preko lje- 
ta nešto duže stanke. Poznato je da se časopis u posljednje vri- 
jeme suočavao s velikim financijskim teškoćama, ali to nije 
jedini razlog što smo prošlo godište završili trobrojem i što se 
u ovoj godini pojavljujemo s gotovo dvomjesečnim zakašnje: 
njem. Časopis se u spomenutom razdoblju suočio i s mnogim 
drugim »vanjskim« pa čak i s »unutrašnjim« teškoćama, koje su 
u toku nekoliko mjeseci onemogućavale normalan rad redakcije. 


Ako se, dakle, nakon gotovo osam burnih mjeseci časopis 
ponovo pojavljuje u knjižarskim izlozima, s istom strukturom 
i vanjskom opremom, sa dosadašnjom redakcijom (uz samo 
jednu izmjenu), ali i s novoformiranim redakcijskim savjetom, 
prirodno se javlja pitanje: Da li je to onaj »stari« ili neki »novi« 
Praxis? U eri velikih reorganizacija, kada se mnogi diče 
onim bitno novim što u svoj rad unose, ili bar obećavaju da će 
postati novi i drukčiji, mi smo riješeni da ostanemo oni »stari«, 
onakvi kakvi smo od prvog broja Praxisa do danas bili. Po 
našem mišljenju nema razloga da Praxis bitno promijeni 
svoju dosadašnju koncepciju i fizionomiju. 


Program časopisa kako je formuliran u našem prvom broju 
i kako se realizirao i konkretizirao u dva i po objavljena godišta 
nije imao akcioni karakter niti je proklamirao brzo ostvarljive 
»konkretne« ciljeve. Dugoročni program _ filozofskog _ djelova- 
nja koji smo zamislili nije u protekle dvije 1 po godine nimalo 
zastario niti se u bilo čemu bitnom pokazao pogrešan. U najma- 
nju ruku mi nismo došli do uvjerenja da smo u bilo čemu bitnom 
pogriješili. Ništa nas nije pokolebalo u uvjerenju da je i danas 
potrebna filozofija (ne samo neki »sintetički« nadomjestak za 
filozofiju!), ali ne filozofija u tradicionalnom stručno-specijalis- 
tičkom i školski-disciplinarnom smislu, nego filozofija_kao_živ 


misao_koja ulazi u bitne _ probleme suvremenosti te_n I 
puka misao već prerasta u revolucionarno ljudsko djelo. Ništa 

nas nije pokolebalo ni u uvjerenju da je Marxova misao još 
uvijek najplodonosnije ishodište za suvremeno filozofiranje, za 
sagledavanje osnovnih problema današnjeg svijeta i čovjeka i os- 
novnih mogućnosti njihova revolucionarnog mijenjanja. I dalje 


smo uvjereni da je marksistički dogmatizam ponekad čak i štet- 
niji od_ otvorenog antimarksizma, te da Marxova misao može 
TT rw, 


biti životna jeđino ako služi kao vrelo inspiracije, a ne kao za. 
mjena ge samostalno vuistjenfe: 1 dolje sviramo < da se stvara: 
lačka filozofska misao ne može izolirati od naučnog, umjetnič- 
kog i kulturnog stvaranja, nego da se može uspješno razvijati 
samo u suradnji sa svim drugim oblicima duhovnog stvarala- 
štva. I dalje smo uvjereni da dijalog o osnovnim problemima 
suvremenog svijeta i čovjeka može biti plodonosan samo ako 
u njemu pored marksista sudjeluju i nemarksisti, pa i antimark- 
sisti, svi oni koji su spremni da otvoreno i iskreno progovore 
o bitnim pitanjima našeg vremena. Jednako smo kao i prije 
uvjereni da Praxis treba da ima ne samo hrvatski i jugosla«. 
venski nego i međunarodni karakter, da_raspravlja ne_samo_Q 


našim_domaćim nego i ;9_ općim. prahlemima, 1e-da isu pristupa. 
ne samo _iz naše, nego i iz svjetske, marksističke i socijalističke 
perspektive. I dalje držimo da je o orinidini zadatak juroslavene 
skih marksista. . . da kritički raspravljaju o jugoslavenskom 
socijalizmu«, jer »takvim kritičkim raspravljanjem jugoslaven- 
ski marksisti mogu najviše pridonijeti L već i 
svjetskom socijalizmu«. Nastojeći da i dalje razvijamo filozofiju 
sislu u kojem je ona nepoštedna kritika svega postoje- 
ćega, humanistička vizija doista ljudskog svijeta i nadahnjujuća 
snaga revolucionarnog djelovanja, a usprkos svim lošim iskustvi- 
ma još jednom ponavljamo: »Ako sve može da bude predmet kri- 
tike, od toga ne smije biti izuzet ni časopis Praxis. Ne može- 
mo unaprijed obećati da ćemo se složiti sa svim prigovorima, 
ali ćemo pozdraviti svaku javnu kritičku diskusiju o časopisu«. 
Ako na ovaj način izražavamo našu vjernost dosadašnjem 
programu i našu riješenost da u njegovu duhu dalje djelujemo, 
ne želimo turditi da_sma taj program dosad u savršenom obliku 
realizirali niti želimo najaviti da će budući brojevi časopisa biti 
ponavljanje iritacija prijašnjih. Naprotiv smatramo da je u 
Psnovi uspješno renttzranje naših amisli bilo praćeno i nizo 
nedostataka, te da zamišljenu fizionomiju i orijentaciju časopisa 


tr a realiziramo još potpunije i dosljednije. U oprav anoj 
orijentaciji na ađekvatnije interpretiranje i stvaralačko razvija- 
nje Marxove misli, e smo zanemarili produbljefiiju kon- 
frontaciju s drugim_osnovnim pravci V ; 
a u ispravnoj orijentaciji na prošleme suvremenoE 50 one 
a napose jugoslavenskog socijalizma, done smo zanemarili 
šire probleme današnjeg svijeta, a napose probleme drugih suv- 
remenih društvenih poredaka. ljajući ol 


jugoslavenske filozofske (i ne samo filozofske ). snage, nismo 
kao suradnike okupili i sve one inozemne filozofe i sociologe koji 


"su željeli da surađuju s nama. Još_dosljednijim i potpunijim 

provođenjem one osnovne orijentacije koju smo proklamirali 
nastojat ćemo da otklonimo spomenute i slične nedostatke. 
Dosadašnja usmjerenost časopisa Praxis na borbu pri- 


marno protiv marksističkog dogmatizma, socijalističk 
vativizma, birokral L 
društveno ianja,_ humanističkog socijalizma 
ratačkog marksizma, mnogima se činila u našim jugoslavenskim 
uvjetima (a nekima, s obzirom na pozitivne procese u socijalis- 
tičkom svijetu, čak i općenito) u osnovi deplasiranom, kuca- 
njem na otvorena vrata, nepotrebnim pretjerivanjem, insistira- 
njem na jednoj strani pitanja. Isticano je da postoje i druge, 
suprotne opasnosti kao što su sitno-buržogski anarhizam, gra- 
đanski liberalizam, idejna dezorijentacija i revizionizam, te da 
jednostranim akcentiranjem onih prvih pomažemo ove druge 
i sami upadamo u apstraktni humanizam, anarholiberalizam, 
austromarksizam pa čak i antikomunizam. 

Događaji koji su se zbili posljednjih mjeseci u Jugoslaviji 
pokazali su da su glavne opasnosti našem socijalističkom raz- 
voju doista ležale tamo gdje smo ih mi vidjeli. Ali činjenica da 


u birokratizam, etatizam i dogmatizam postali mela široke 
Mrdšivene itike, te dasu mnoge analize Praxisa postale op- 
će dobro i “zajednička mjesta nameće nove i veće obaveze našem, 


časopisu, obavezuje nas na još temeljitiju i produbljeniju kritiku 
tih fenomena. Napose moramo vidjeti u kojoj je mjeri dosađa- 
šnja društvena kritika bila djelotvorna, u kojoj su mjeri kritizi- 


rani fenomeni doista uklonjeni, a u kojoj su mjeri ostali ili po- 

rimili nove_oblike koji aslužuju da budu Wa Nov način oral. 
iskustvima međunarodnog socijalizma. Tako na primjer s obzi- 
rom na to đa se u suvremenom »Sočijalističkom« (i ne samo u 


»socijalističkom«) svijetu zapaža tendencija prerastanja politič- 
kog birokratizma u birokratizam, bilo bi pogrešno ako bismo 
previdjeli razliku između prvoga i drugoga ili ako bišmo uoća- 
Vajući njihovu razliku PreVeNFeKRORRRRTETI bitnu povezanost 


među njima. Bilo bi također pogrešno ako bismo tehnokratizam 
poistovećivali sa socijalizmom ili ako bismo se mirili sa tehno- 
kratizmom kao nečim neminovnim i ne pokušavajući da otkrije- 
mo neke druge mogućnosti društvenog razvoja. Nasuprot onima 
koji tvrđe da su problemi o kojima je Praxis raspravljao 
danas riješeni, pa je časopis izgubio razlog postojanja, možemo 
tvrditi da su ti problemi čak i u nas (da ne govorimo o ostalom 
svijetu) postali još složeniji, te je i časopis dobio još teži i odgo- 
vorniji zadatak. 


Insistirajući da Praxis treba da sačuva svoju dosadašnju 
fizionomiju 1 orijentaciju, ne o tvrditi da zbivanja oko ča- 
sopisa u toku posljednjih mjeseci nemaju važnost Tda se Mogu 
ignorirati. I to su značajna iskustva iz kojih redakcija treba da 
povuče određene pouke. Jedna je svakako i ta da marksistički 
časopis koji se zalaže za humanistički socijalizam može u ovoj 

našoj socijalističkoj zemlji dospjeti u neslućene neprilike i teš 
koće. Pokrećući Praxis nismo isključivali mogućnosti da će- 
mo naići na nerazumijevanja i otpore, no nismo slutili da bismo 
mogli postati predmet bezobzirnih napada neviđene žestine i raz- 
mjera. Duboko uvjereni da se nešto slično neće ponoviti, mora- 
mo biti spremni na sve mogućnosti pa i na moguće buduće teško- 
će. 

No od ovog »negativnog« iskustva mnogo je važnije ono »po- 
zitivno«: da časopis koji se principijelno i dosljedno zalaže za 
stvaralački marksizam i humanistički socijalizam ne mora pro- 
pasti i može opstati čak i uprkos pritisku snažnih društvenih 
grupa, organizacija i institucija, pa čak i uprkos »unutrašnjim« 
teškoćama. Premda nije bio spreman ni na kakva koncesije, kom- 
promise ili »samokritike«, časopis Praxis nije završio ona- 
ko kako su prije njega završili deseci »heretičkih« časopisa 
u socijalističkim zemljama. To svakako govori ponešto o dostig: 
nutom stupnju našeg društvenog razvoja, ali to govori ponešto 
io časopisu Praxis. Smatramo da je časopis uspio da se odr- 
ži u prvom redu zahvaljujući svojoj vlastitoj vrijednosti, zahva- 
ljujući tome što je proklamirao i realizirao program koji je us- 
pio da nadahne i pokrene urednike, suradnike i čitaoce, zahva- 
ljujući tome što je postigao kvalitet koji ne mogu negirati čak 
ni oni kojima se časopis zbog bilo čega »ne sviđa«. Zato je osnov: 
na pouka svih tih zbivanja da časopis Praxis treba da ostane 
vjeran svom liku, da treba i dalje da ostane onaj »stari«. Jer to 
je jedini način da bude i uvijek nanovo postaje »novi«. 


BIROKRACIJA, TEHNOKRACIJA | SLOBODA 


TEHNOKRATSKI SCIJENTIZAM I SOCIJALISTIČKI a 
HUMANIZAM 
NEKOLIKO IDEJA O JEDNOJ NEISCRPNOJ I AKTUALNOJ TEMI 


Rudi Supek 


Zagreb 


Počnimo prije svega jednom komstatacijom: »Izjednaču- 
jući se sa bitkom čovječanstva znanost otvara pred čovječan- 
stvo neograničene mogućnosti. Najprije mogućnost napretka. 
Čovječanstvo je podložno razvoju, ali je u prirodi ovog razvoja 
da je progresivan-regresivan, a da nije moguće na sasvim jasan 
način izlučiti napredak kao odlučujući pojam. Naprotiv, u obla- 
sti tehnike »postoji istinski napredak, prividno bezgraničan i ne- 
određenog trajanja« (A. Gehlen); »Sve možemo staviti u pita- 
nje, i samog Boga prvoga, ali ne i tehnički napredak« (J. Ellul). 
»Napredak (znanstveni, tehnički) znači porast u svim dimenzi- 
jama moći i u tom smislu možemo reći da je znanost beskona- 
čna mogućnost.« (E. Morin, Uvod u politiku čovjeka, str. 41). 

Sociolozi bi rekli da je znanstveni i tehnički napredak »to- 
talni socijalni fenomen« i da stoga prodire u sve sfere života, 
postavlja pred nas pregršt pitanja iz najrazličitijih perspektiva. 
Pitanja koja bismo mogli nizati u nedogled: 

Znači li nesuzdrživi prodor znanosti u sve oblasti društve- 
nog života jednu novu revoluciju ili konac svih revolucija? Ho- 
će li znanost i tehnika zamijeniti politiku, odnosno da li će »up- 
ravljanje stvarima zamijeniti vladanje ljudima« ili će, napro- 
tiv, politika iz znanosti i tehnike načiniti oruđe mnogo efikasni- 
jeg i bezbolnijeg vladanja ljudima? Hoće li progresivna raciona- 
lizacija društvenog života dovesti do jedne nove infrastrukture 
na kojoj će zaigrati oslobođeni ljudski talenti u »slobodnom 
vremenu« ili će učvrstiti dominaciju jedne tehno-birokratske 
menadžersko-militarističke slike? Neće li sve veća centralizacija 
proizvodnih funkcija, planiranja i prikupljanja informacija ro- 
diti jedan Novi Letieihan koji će isključiti demokratsku parti- 

cipaciju građana u pitanjima od bitnog značaja za njihov život? 
Treba li smatrati znanstvenu i tehničku revoluciju »koncem 
svake ideologije« (od buržoaskog liberalizma i nacionalizma do 
proleterskog socijalizma i komunizma) ili rađanjem jedne nove 
ideologije koja se stidi svojeg imena? Hoće li politička birokra- 
cija uspjeti da zavadi humanističku i tehničku inteligenciju i na- 
čini od potonje poslušno oruđe svoje dominacije? Da li je znan- 
stveno-tehničko-ekonomski progres ona nesavladiva sila koja će 
svojim neumornim i golemim mandibulama samljeti sve osta- 
tke tradicionalnih i suvremenih društava, nazivala se ona kapi- 
talističkima ili socijalističkima, i pokazati im da su bila samo 
»prelazni period« prema jednom »trećem rješenju«? Nije li 
stoga i otpor humanističke inteligencije prema kapitalističkoj 
ili socijalističkoj političkoj birokraciji izraz dileme koja spada 
više u devetnaesti nego u dvadeset i prvi vijek? Jer, u stvari, ne 
proizlaze li razne humanističke predrasude iz zbiljske nesposob- 
nosti da se sagleda problem dublje — kao mijenjanje same ljud- 
ske vrste znanstvenim i političkim manipuliranjem gena? Nismo 
li na pragu takve biološke ili meta-biološke revolucije, kad se ja- 
vlja mogućnost da promijenimo hereditarmno opterećenog i his: 
torijski otuđenog homo sapiensa u jednu novu vrstu — homo sa- 
pientissimusa? Hoćemo li zamijeniti ženske maternice inkuba- 
torima iz kojih će umjesto iracionalnih, agresivnih, raznim per- 
verzijama sklonih ljudskih bića izlaziti mudra, miroljubiva, po- 
slušna podanička stvorenja? Ili ćemo, konačno, uspjeti da uni- 
štimo u čovjeku virus crnog nihilizma s maskom tjeskobe na 
licu i kontemplacijom neumitne Smrti i potjerati ga na sunčanu 
livadu razigranog, kozonogog, sebidovoljnog Natčovjeka? 


I tako bismo mogli nizati pitanja. suprostavljajući alterna- 
tive koje u ovome krugu ideja osciliraju od oficijelnog optimi- 
zma tehno-birokracije do pesimizma osjećajem nemoći obuzetih 
humanista. Ograničit ćemo se, međutim, da ukažemo samo na 
neke stavove i protustavove što ih danas veoma često susreće- 
mo u filozofskim i sociološkim časopisima, a kojima smo se ba- 
vili i na posljednjem svjetskom kongresu sociologije u Evianu. 
Čini nam se da su naročito tri stava ili ideje karakteristični za 
suvremeni tehnokratski scijentizam: 

1. Dominantna je pojava našeg vremena ubrzana ekspanzija 
znanosti i njene primjene u vidu tehnike, a očituje se u progre 
sivnoj racionalizaciji čitava društvenog života i društvenih vri- 
jednosti, u znanstvenoj organizaciji proizvodnje i upravljanja 
društvenim poslovima, u radikalnim promjenama u društvenoj 
organizaciji i strukturi pa, konačno, i u organizaciji samog čov- 
jeka kao ljudske vrste. 

2. Univerzalizam, koji leži u prirodi znanstvenog i tehničkog 
racionalizma, prodire podjednako u područje društvene svije- 
sti kao i u sam društveni život, te dokida sve stare ideologije 
naslijeđene iz 19 vijeka, jer sadrže u sebi iracionalne ili eshato- 

loške momente (od građanskog liberalizma i nacionalizma do 
proleterskog marksizma). Živimo u znaku »konca ideologija«. 

3. Dominacija znanosti i tehnike ujedno znači i masovnu pro- 
izvodnju i potrošnju, uspostavljanje »države blagostanja« i »dru- 
štva obilja«, i neminovno proizvodi takve promjene u društve- 
nim odnosima i načinu života, da dosadašnji antagonizam izme- 
đu kapitalizma i socijalizma zasnovan na zastarjelim, historijski 
nasljeđenim društvenim proizvodnim cdnosima i snagama, biva 
nužno prevladan i zamijenjen novim društvom »s onu stranu 
kapitalizma i socijalizma«, društvom koje privremeno možemo 
nazvati samo »industrijskim društvom«. 

Osvrmnut ćemo se na ova tri stava, jer nam se kao tendencija 
čine najtipičniji. Nije moguće ući na ovome mjestu u svo šare- 
nilo ideja i stavova koji se danas, na manje ili više eksplicitan 
način, kreću u okviru tehnokratskog scijentizma. Valja odmah 
reći da se tehnokratski scijentizam ne javlja kao neka koheren- 
tna i dokraja izgrađena teorija nove vizije budućnosti ili »tre- 
ćeg puta« u budućnost, nego više kao niz raznorodnih, specijali- 
ziranih i najčešće nedorečenih teza, kojima je svima zajedničko 
da reagiraju na nepobitne promjene što ih rađa suvremena zna- 
nost i da nastoje anticipirati jedno novo društveno stanje oslanja- 
jući se prvenstveno na ideje najbliže tehnokratskoj organizaciji 
društva. Isto tako bilo bi sasvim promašeno smatrati kako se 
sve te ideje javljaju s nekim reakcionarnim i antihumanistič 
kim namjerama. Mi se, u stvari, danas nalazimo tek na pragu 
diskusija koje bi trebalo da ovaj problem osvijetle sa sviju stra- 
na i predlože rješenja najprihvatljivija za suvremeno čovječan- 
stvo. 


DA BISMO IZBJEGLI POGREŠNO POSTAVLJENE ONTOLOSKE DILEME 


Svojim prvim korakom u povijest čovjek se javlja kao pro- 
tivurječno, razdrto i nesretno biće. Ovu činjenicu ne može pre 
kriti neprekidno nastojanje ljudskog uma da predoči i izgradi 
jedinstveni i u sebi pomireni svijet, o čemu svjedoče najrazno- 
rodniji »nazori na svijet« — od totemizma i antičkih kozmogo- 
nija do teoloških metafizika i modemog racionalizma. Ne samo 
da su ovi »duhovni svjetovi« stajali u sporu sa zbiljskim živo- 
tom ili praktičkom ljudskom egzistencijom, već sukob postoji u 
samoj prirodi ljudske intelektualne ili spoznajne djelatnosti. 


Ono što se otpočetka spori u čovjeku, da bi završavalo kao 
svi sporovi — kompromisom — i zatim izbijalo u obliku još 
veće suprotnosti, jest njegov odnos prema vanjskom svijetu, 
sama priroda njegova uma što se jednom očituje kao analitičko- 
«instrumentalna inteligencija, a drugiput kao simboličko-generič- 
ka inteligencija, to jest jednom kao spoznajna sposobnost koja 
mora ovladati vanjskim prirodnim odnosima i stvoriti oruđe 
akcije na prirodu, a drugiput kao spoznajna sposobnost koja 
mora osvijetliti podrijetlo i zalaz čovjekove individualne i dru- 

djelovanja. Cl. Levy-Strauss primijetio je ovo dvojstvo u tote- 
mizmu, mada je totemizam izrazito usmjeren na jedinstveno tu- 
mačenje čitave zbilje. Doista, totemizam možemo tumačiti kao 
sistem klasifikacije predmeta u zbilji, odnosi u njemu kvanti- 
ficirani i reverzibilni (u sistemu klanskih imena vo je ekviva- 
lentan krastavcu, krastavac gušteru, itd., jer izražavaju istu 
distanciju među klanovima koja ide u oba smjera). Ali pored 
toga postoji u totemizmu jedan sakralni sistem — obred žrtvo- 
vanja, koji sadrži kvalitativan i ireverzibilan odnos, »gdje serija 
prirodnih vrsta (koja je sada kontinuirana, a ne diskontinuirana, 
usmjerena, a ne reverzibilna) igra ulogu posrednika (!) između 
dva člana koji se nalaze na suprotnim polovima, od kojih je je 
dan onaj koji prinosi žrtvu, a drugi božanstvo, i između kojih 
na početku ne postoji homologija, pa čak mi bilo kakav odnos: 
jer cilj obreda žrtvovanja upravo i jest uspostavljanje jednog 
odnosa — ne sličnosti, već kontigviteta (dodira) — s pomoću 
serije uzastopnih izjednačavanja koja mogu da se vrše u oba 
smjera, u zavisnosti od toga da li obred žrtvovanja predstavlja 
čin ispaštanja ili ritual sjedinjavanja: prema tome, bilo onoga 
koji prinosi žrtvu sa žrecom, žreca sa žrecom, sakralizirane 
žrtve sa božanstvom bilo u obrnutom smjeru.« (CI. Levy-Strauss, 
Divlja misao, str. 262). 

Očito je, da obred žrtvovanja u totemizmu predstavlja jedan 
oblik spoznavanja koji počiva na »participaciji« ili »imitaciji« 
(od Levy-Bruhlove »mističke participacije« do raznih oblika 
kršćanske »imitatio Christi«!), gdje postoji jedan red ili serija 
koja je bitno hijerarhijska, jer vodi od nižih bića, oblika egzi- 
stencija ili načina spoznaje do viših bića, oblika egzistencije ili 
načina spoznaje, pa se može jednom tumačiti kao mističko uz 
dizanje do božanstva ili grešni pad od božanstva, već prema 
tome u kojem smjeru se vrši kretanje kroz kvalitativno bitno 
različite ljestvice. Nije potrebno ukazivati kako za ovaj oblik 
spoznavanja ne vrijede principi kauzaliteta i funkcionalne reci- 
pročnosti ili ekvivalentnosti na kojima se temelji analitičko-in- 
strumentalna, odnosno znanstvena spoznaja. Ovdje je u središtu 
oblik participacije ili progresivne identifikacije s nečim što se 
smatra božanskim, svetim, apsolutnim, beskonačnim, itd., što se 
u svim religijama i metafizikama postavlja kao »najviši oblik 
dobra ili postojanja ili spoznaje«. Logika spoznavanja ovdje je 
ona koja vrijedi prvenstveno za vrijednosno ili emocionalno spo- 
znavanje: participacija ili otpadanje, identifikacija ili negacija, 
simpatija ili antipatija, ljubav ili mržnja, prihvaćanje svijeta ili 
odbacivanje svijeta, i tako dalje. 

Za problem koji nas ovaj čas zanima nije važno da uđemo 
u dijalektiku analitičko-instrumentalne i simboličko-generičke 
inteligencije, kako se očitovala u toku ljudske povijesti. Zado- 
voljit ćemo se konstatacijom da je veoma često dolazilo do pod- 
vrgavanja jedne drugoj, u raznim stupnjevima i s različitim ci- 
ljevima, te da je znanstvena misao imala isto toliko muke s ma- 

štvene egzistencije. Ova protivurječnost u čovjeku, koji krešući 
kamen uspoređuje tvrdoću tvari i koji gradeći grob zamišlja svo- 
je trajanje iza svake tvari, javlja se već, kao što je pokazao 
Leroy-Gourhan', kod neposrednog prethodnika suvremenog homo 
sapiensa. 

Tek rađanjem predodžbe, na kojoj će izgraditi simbole i mi: 
tove, inteligencija se oslobađa podložnosti neposrednim situaci- 
jama i prisutnom vremenu, idući od doživljenog zamišljenom, 
od prošloga budućem, i obratno. Predodžba je omogućila rever- 
zibilnost sukcesivnih stanja, suprotstavljanje postojećega mogu- 
ćemu, vidljivoga nevidljivome, konačnog beskonačnome, prisu: 
tnoga odsutnome. Predodžba je postala osnova diskurzivne inte- 
ligencije, kao što je to fino izveo H. Wallon. No, ovaj je oblik 
inteligencije podjednako prisutan i u analitičko-instrumentalnoj 
i u simboličko-generičkoj inteligenciji, jer ove djeluju već na jed- 
noj višoj, životno-praktičkoj ravnini". 

Zanimljivo je da u genetičkom pogledu analitičko-instrumen- 
talna inteligencija vuče svoj korijen iz situacione ili senzori-motor 
ričke inteligencije, koja je usmjerena na manipuliranje vanjskih 
odnosa i na proizvodnju oruđa, dok simboličko-generička vuče 
svoj korijen iz diskurzivne inteligencije. Međutim, u zbiljskom 
djelovanju u životu i povijesti one mijenjaju svoje uloge: anali- 
tičko-instrumentalna ostaje bitno diskurzivna i reverzibilna (u 
Piagetovu smislu) mapilulirajući u beskraj prostorno-vremen- 
ske odnose i stvarajući oruđa ljudske akcije, dok, naprotiv, sim- 
boličko-generička postaje prvenstveno situaciona inteligencija 
usmjerena na zahvaćanje cjeline egzistencije, na osvještavanje o 
toj cjelini, na participaciju u njenoj biti. 

Upotreba simbola svojstvena je i analitičko-instrumentalnoj 
inteligenciji, ali je kod nje simbol u službi efikasnosti, kao što 
pokazuje priroda magije. 

U simboličko-generičkoj inteligenciji simbol je u službi par- 
ticipacije i komunikacije s odsutnim bićima, i težište pada na 
participaciju, iako se vjeruje da je ovakva participacija također 
efikasna, mada suprotna načinima praktičkog proizvodnog 


1) J. Leroy-Gourhan, »Les religions de la prćhistoire«, Paris, PUF, 1963. 


.2) »Diskurzivna inteligencija i situaciona inteligencija različito su us- 
mjerene, jer jedna djeluje na planu predodžbe i simbola, a druga na 
senzori-motoričkom planu, jedna s pomoću sukcesivnih momenata, a 
druga globalnim zahvaćanjem i upotrebom okolnosti, ali obje pretposta- 
vljaju intuiciju odnosa koji se kreću na zajedničkom tlu u prostoru.« 
(H. Wallon, »Od čina do misli«, str. 193). Situaciona inteligencija zajed- 
nička je životinji i čovjeku, dok je diskurzivna odlika jedino čovjeka. 
Zato je mali čimpanza dugo vremena superioran ljudskom mladunčetu, 
sve dok ovo nije naučilo predočavati odnose u vremenu! 

3) »Stavljajući efikasnost iza doživljenih učinaka, odnosno bića — čije 
latentne moći valja nam uhvatiti i voditi pomoću ritusa vezanih slikom 
— kategorija okultnog je prvi put povezala akciju s običnom predodž- 
bom. A ona počinje najprije djelovati pomoću predodžbe kao takve 
izjednačene s bićem, to jest magijski.« H. Wallon, ibid. 89. 

gijskim mišljenjem, kao i religijska misao s racionalističkim 
ili gnostičkim konstrukcijama. 

Za suvremenu situaciju upozorit ćemo na ono, što je već uo- 
stalom dobro poznato i osvijetljeno u raznim udžbenicima mo- 
demne filozofije, da analitičko-instrumentalna inteligencija poči- 
nje sebi potčinjavati simboličko-generičku, da se od Descartesa 
do Leibniza teološki problemi nastoje riješiti »more geometri- 
co«, a da moderni racionalizam zajedno s pozitivizmom i neo-po- 
zitivizmima smatra da je znanstveno spoznavanje, kakvo su razvi- 
le. prirodne znanosti, dakle u duhu analitičko-instrumentalne in- 
teligencije, jedino valjani oblik spoznaje. Znamo isto tako da 
se s ovim pretenzijama racionalizma javljaju otpočetka i reak- 
cije na nj, upravo s pozicija simboličko-generičke inteligencije. 
Tako je već i Pascal, i sam odličan matematičar, predbacio Des- 
cartesu: »Kažu da je dobar matematičar. Ali ne znam što bih 
započeo s jednim matematičarom. On bi od mene načinio silogi- 
zam«. Pascalov protest protiv Descartesova racionalizma išao 
je u ime vjere i principa individualnosti, prava na jedinstvenost 
individualne egzistencije, kao izlazišta osmišljavanja na putu k 
apsolutu. Na isti je način protestirao i Kierkegaard protiv Hege- 
la. Na liniji ovoga protesta susrećemo životnu filozofiju (Berg- 
son, Nietzsche, Scheler, Klages, itd.) koja analitičkoj inteligenci- 
ji želi suprotstaviti jedan drugi, dublji životni princip i način 
spoznavanja, zatim egzistencijalizam (od Kierkegaarda do Hei- 
deggera) koji, polazeći od čovjeka usamljenika s njegovom tjes- 
kobom, traži također put k smislu koji završava s ireverzibilnom 
nepokretnošću ili utočištem. Na metodološkom planu nalazimo 
suprotnost između fenomenologije, kao oblika situacionog Imiš- 
ljenja, i pozitivizma koji je od znanstvene indukcije načinio pa- 
radigmu svake vrste valjane spoznaje. 

Nemamo također namjere da unutar ove antiteze ukažemo 
na ulogu »dijalektičkog uma«, niti na značaj Marxova svođenja 
simboličko-generičke inteligencije na antropološko tlo pošto je 
religioznoj ili »otuđenoj misli« oduzeo njenu metafizičku aure- 
olu. Želimo samo upozoriti da nas apsolutiziranje analitičko-in- 
strumentalne inteligencije, a isto tako i simboličko-generičke spo- 
znaje, vodi u ćorsokak i u pogrešne dileme. Jedna na koju že- 
limo upravo odgovoriti jest ona što nastoji, u duhu scijentizma, 
apsolutizirati znanstvenu spoznaju, pozitivistički definiranu. Na- 
ravno da nam pri tome ne pada na pamet da znanstvenu misao 
ili analitičko-instrumentalnu inteligenciju izbacimo u ime nekih 
ontoloških spekulacija kao »mistifikatorsku«, »iluzornu«, »po- 
vršinsku«, »nebitnu« ili »stranu ljudskom bitku« i tako dalje. 
Znanstvena misao doprla je do one dubine, koja joj je dozvolila 
da osvijetli svoj vlastiti izvor, isto onako tačno ili, možda, još 
tačnije, kao što je svojevremeno Marx osvijetlio korijen simbo- 
ličko-generičke misli. 

Svladavajući postepeno odnose u fizikalnom svijetu anali- 
tičko-instrumentalna se inteligencija sukobila s vlastitom iskon- 

skom matricom — sa strukturom ljudske predodžbe, da bi bila 
prisiljena da transcendira njene naslijeđene (hereditarne).pro- 
storno-vremenske koordinate (s teorijom relativiteta i ne-eukli- 
dovskim geometrijama) i njene predodžbene modele (s Bohro- 
vim principom komplementarnosti i Heisenbergovom jednad- 
žbom neodređenosti u oblasti kvantne fizike). Došavši do gra- 
nica ljudskog predočivanja vanjskog svijeta, ona dakako nije 
naišla na granice ljudskog spoznavanja vanjskog svijeta uopće! 
Matematičko-simbolički modeli dozvolili su manipuliranje vanj: 
skog svijeta s takvom preciznošću i s takvom efikasnošću, pred 
kojom potpuno zastaje ljudska mašta! (Pomislimo samo na nu- 
klearnu energiju i na teledirigiranje kozmičkih projektila!). Na- 
ime, suvremena je fizika potvrdila onaj stav M. Schlicka, kojim 
je on polemizirao protiv Kantove »stvari po sebi«, to jest da po- 
stoji očita razlika između poznavanja (Kennen) i spoznavanja 
(Erkennen), jer efikasnost znanstvene spoznaje ne zavisi više 
od predožbenih modela u klasičnom ili u antropološkom smislu. 
Ono što mi spoznajemo, više ne poznajemo. Ono čime vlada- 
mo, nije više »čovjekov svijet«. Štaviše, moć spoznavanja (na 
fizikalnom području) prerasla je potrebe »čovjekova svijeta«, 
ako se sjetimo da je nastala kao napor vrste da ovlada svojom 
okolinom! 

Korijen ove inteligencije sigurno je biološke prirode, ali je 
isto tako sigurno da je njena funkcija postala meta-biološka, da 
prelazi biološke ciljeve, da nadilazi potrebe ljudske adaptacije. 
Jer kakvu vezu ima slanje projektila na Mjesec ili Veneru sa 
biološkom adaptacijom čovjeka!? Sasvim opravdano smatra 
Heisenberg da »tehnika nije toliko rezultat čovjekovih napora 
da protegne svoju materijalnu moć koliko jedan biološki proces 
s pomoću kojega su malo pomalo strukture ljudskog organizma 
prenesene u vanjsku okolinu, biološki proces koji kao takav iz- 
miče ljudskoj kontroli.« E. Morin na ovome mjestu upozorava: 
»Ovdje se ispoljava velika promjena u perspektivi, da ne kaže- 
mo kopernikanska revolucija, nakon Marxa. Marx je shvaćao 
tehniku kao oruđe čovjeka koji ide k ovladavanju svijetom. Hei- 
senberg, Heidegger osjećaju, naprotiv, da je čovjek kvazioruđe 
jednog procesa koji se izražava kroz tehnički razvitak.« (op. cit. 
str. 42) Što je ovdje tačno, a što netačno? 

Nesumnjivo je, da analitičko-instrumentalna inteligencija s 
iehnikom proizlazi iz jedne naslijeđene ili biološke ljudske spo- 
sobnosti, da je dio jednog »biološkog procesa« u vrlo širokom 
smislu te riječi, koji prenosi »ljudske strukture u vanjski svijet«, 
a koje strukture prelaze danas biološke potrebe »čovjekova svi- 
jeta«, što znači da nadilaze i sam smisao biološke ukorijenje- 
nosti i nastanka tih istih struktura. Čovjek danas 's analitičko- 
instrumentalnom inteligencijom transcendira - biološku prirodu 
a i biološke potrebe koje su tu inteligenciju rodile. Ona se po- 
stavlja kao negacija vlastitog podrijetla, ali ttme ona ne upućuje 
na neko drugo, van-biološko ili van-ljudsko podrijetlo. Da je 

tome tako, dokazuje upravo činjenica što ona ostaje pod ljud- 
skom kontrolom, a bude li praktički u sadašnjem ili u jednom 
budućem momentu (razaranje čovječanstva atomskom energi- 
jom!) doista izmakla ljudskoj kontroli, pokazala se kao negaci- 
ja ljudske egzistencije, onda to još uvijek neće biti dokaz da je 
ona po svojoj prirodi iznad mogućnosti ljudske kontrole! To će 
biti samo svjedočanstvo da je čovjek u danom trenutku nije kon- 
trolirao. Nemoguće je dokazati da tehnika po svojoj prirodi nije 
u okvirima ljudske moći kontrole! Tu se Heisenberg vara, jer 
faktično gubljenje kontrole još ne znači i nemogućnost kontro- 
liranja. Tehnika nije izraz jednog kozmičkog procesa, čiji bi 
čovjek bio samo slučajni organ, i u tom smislu ne nalazimo se, 
kao što misli Morin, u jednom novom kopernikanskom obratu 
koji negira Marxovo shvaćanje uloge tehnike kao preobrazbe 
»čovjekova svijeta«. Istina je doduše, da je svijet tehnike u ne- 
ku ruku nadišao Marxov »čovjekov svijet«. U tome Heisenberg 
i Morin imaju pravo. S jednim ograničenjem! Zadržavajući spo- 
sobnost manipuliranja kozmičkih sila izvan granica biološke 
potrebe prilagodbe na vanjske uvjete života, znanstvena je mi- 
sao već prerasla »čovjekov svijet« kao svijet biološke adapta- 
cije i naprosto ljudske egzistencije ili, da upotrijebimo jedan 
drugi izraz, ljudskog zavičaja. Čovjek uspijeva manipulirati pri- 
rodu ili svijet koji ne poznaje i koji nikad neće poznavati, čovjek 
je zavladao prirodom i sve će više vladati prirodom, koja nikad 
neće biti njegova ljudska priroda, njegovo »anorgansko tijelo« 
(Marx) pa je tako čovjek po svojoj moći i načinu egzistencije 
prestao biti samo humano već je postao i transhumano biće. 
Analitičko-instrumentalna je inteligencija definitivno prerasla 
potrebe njegove simboličko-generičke inteligencije, svaki oblik 
osmišljavanja vlastite ljudske egzistencije. 

Ima li u tom nešto novo, što bi nas moralo ispuniti nevjeri- 
com ili stravom? Čovjek je stvorio jednu sposobnost koja ga je 
dovela u vezu s jednim nehumanim ili nečovječnim (ne anti-hu- 
manim!) načinom vladanja prirodom, koje prelazi okvir njegove 
ljudske egzistencije, pa je stoga u biti ni ne ugrožava. To znači 
da njegovo manipuliranje kozmičkih sila zadržava neutralni ili 
njemu ravnodušni karakter, pa ulazi prije u oblast ludičkih ili 
sportskih djelatnosti, jer se jedna bitna i ozbiljna životna djelat- 
nost gubi u suvišnom rasipanju individualnih moći, bez ikakve 
veze s njegovom konačnom ili beskonačnom egzistencijom. Po- 
što je svakoj zemaljskoj brizi i ozbiljnosti znao suprotstaviti 
bezbrižnu i ničim trajnim zasnovanu igru, tako će to sada činiti 
na kozmičkom planu — nakon kozonogog čovjeka upoznat će- 
mo zvjezdonogog, iako u toj kozmičkoj igri sjaj mitova i zvije- 
zda definitivno gasne. 

Zašto su nam potrebne ove konstatacije? 

Prvo, s tehnikom, odnosno s analitičko-instrumentalnom in- 
teligencijom prekoračili smo granicu ljudskog svijeta i zakora- 
čili u nadljudski, koji čovjek doduše može u beskraj manipuli- 

rati, ali koji mu je bitno stran za rješenje njegovih osnovnih 
egzistencijalnih pitanja. To nije anti-humani svijet nego napro- 
sto transhumani. Čovjek ostaje u stavu ravnodušnosti ili igre 
prema njemu, ostvario je kozmički »besplatni čin« (A. Gide) i 
stvorio sebi prostor nezavisan od svih realnih humanih, egzisten- 
cijalnih i etičkih problema. Time nije izgubio kontrolu nad tim 
prostorom i njegova se životna situacija ni po čemu nije bitno 
izmijenila. Došlo je do definitivnog razvoda između analitičko 
instrumentalne i simboličko-generičke spoznaje i ljudske pra- 
kse, pa su i sve ontološke spekulacije koje tu situaciju žele dra- 
matizirati u korist jedne ili druge promašene. 

Drugo, tehnička preobrazba prirode očito je prerasla grani- 
ce ljudskog svijeta, ali time nije postavila na nov način pitanje 
»tehničke sredine« ljudskog društva. Tehnokratska vizija svije- 
ta dobila je na taj način na patosu i samopouzdanju, ali na pla- 
nu proizvodnje i humanizacije egzistencije ništa se u osnovi 
nije izmijenilo, tek su se pitanja zaoštrila i dalje će se zaoštra- 
vati. A Gehlenova tvrdnja da će »ubuduće odnosi između ljudi i 
industrijske sredine biti jednog tipa o čemu nam ništa suvreme- 
no ne može pružiti neku predodžbu; mi više nismo gospodari 
situacije«, u svome je prvom dijelu tačna, ali u drugom je ne- 
tačna, jer čovjek ne može prestati biti gospodar svoje vlastite 
prakse. 


TEHNOKRATSKI SCIJENTIZAM PROIZLAZI IZ VEOMA SOLIDNIH 
OSNOVA 


Kao što kaže sama riječ tehnokratski scijentizam', riječ je 
o vjerovanju da će proširenje znanosti i znanstvenih metoda na 
sve oblasti društvenog života dovesti do vlasti jedne tehničke eli- 
te, čija će moć biti naprosto moć znanosti (Bacon »znanje je 
moć«), dakle nešto s onu stranu klasičnih pojmova diktature i 
demokracije. Što govori u prilog ovoj tezi u suvremenim zbiva- 
njima? 

1) Drugi svjetski rat jasno je pokazao da je ekonomska i voj- 
na moć jedne zemlje zavisi u prvom redu od razvijene tehnike, 
a da napredak tehnike zavisi od razvijenosti znanosti i znanstve- 
nih istraživanja, budući da se razmak od otkrića do primjene 
veoma smanjio, pa su i najveći svjetski koncerni prišli ulaganju 
novčanih sredstava u fundamentalna istraživanja (primjeri ke- 
mijskog koncerna Dupont de Nemours' ili elektrotehničkog 


4) Pojam scijentizam uomo u njegovu uobičajenom, done- 
kle pejorativnom smislu: »l1. ideje da znanost omogućava spoznaju stva- 
ri kakve jesu, rješava sve realne probleme i dovoljna je da zadovolji sve 
legitimne potrebe ljudske inteligencije; 2. ideje da duh i znanstvene me- 
tode treba proširiti na sve oblasti intelektualnog i moralnog života bez 
iznimke.« (Lalande 


5) Kemijski koncern Pupori de Nemours u SAD potrošio je 1962. god. 
za znastvena istraživanja 1.800 milijardi starih dinara, što je za čitavu 
Jugoslaviju nedostižna suma. 

Edison Bell Co u SAD). Nastala je utakmica između vodećih 
velikih sila, prvenstveno između SAD i SSSR, u ulaganju sve ve- 
ćih nacionalnih sredstava u znanost". Sredstva koja se daju za 
znanstveni rad nalaze se u stalnoj ekspanziji i nema sumnje da 
ona pridonose ne samo oblikovanju nacionalnih i internacional- 
nih politika za znanost, već i širenju samog »znanstvenog duha« 
u sve oblasti društvenog života. 


To je samo po sebi pozitivna činjenica. Međutim, javljaju 
se sasvim određene tendencije da se znanost podredi njenoj pri- 
mjeni, samoj tehnici i privredi, a time i faktorima koji najviše 
imaju utjecaja u njoj. Pored privatnih kompanija u kapitalistič- 
kim zemljama postoje općenite tendencije da se ona podredi 
državnoj i vojnoj politici. (Na nekim sektorima znanosti mnogo 
se operira pojmom »državne tajne« i onda kad se ne radi ni o 
kakvim znanstvenim tajnama s jednim ciljem da se znanstveni 
kadrovi drže u izvjesnoj podređenosti!) Istina je, doduše, da te 
hnika ne prodire samo u ekonomiku, svakodnevni život, admini- 
straciju i politiku, nego podjednako i u samu znanost. Nakon 
drugog svjetskog rata dolazi u znanstvenom životu do sasvim 
nove pojave: znanstveni laboratoriji počinju se pretvarati u 
prave »tvornice istraživanja«, jer se sve znanstvene spoznaje 
odmah provjeravaju u najraznijim mogućnostima njihove pri- 
mjene, teorijske i praktičke, što je znanost po stilu rada jako 
približilo tehnologiji. Upravo na problemu efikasnosti znanosti 
izbija sukob između naučenjaka i tehnokrata, jer potonji vide 
efikasnost samo na kratki rok, to jest u neposrednoj primjeni, 
a ne vide efikasnost na duži rok, to jest sa stimuliranjem onih 
istraživanja koja vode novim i značajnijim otkrićima". Otpor 
takvim. tendencijama postoji nesumnjivo ne samo u redovima 
naučenjaka već i tehničke inteligencije, ali kojiput sami nau- 


. 6).Prema podacima O.C-D.E. i UNESCO-a za 1962. i 1963. su za znan. 
stveni rad davale: SAD 183,70 milijardi novih dinara, (ili 2,84% od nacio- 
nalnog dohotka), SSSR 125,00 (4,00%), Vel. Britanija 22,35 (2,4%), Fran- 
cuska 13,25 (1,50%), Zap. Njemačka 12,10 (1,38%), Japan 6,50 (1,32%). 
Broj istraživača iznosio je u SAD 425.000, SSSR-u oko 400.000, Vel. Britaniji 
51.200, Zap. Njemačkoj 45.000, a u Francuskoj 30.500. Dok je u SAD na 
10.000 stanovnika bilo 23,7 znanstvenih radnika, u Francuskoj ih je bilo 
6,3, a u SSSR-u 18,3. 

1) I kod nas se pokušalo zamijeniti priznate naučenjake inženjerima 
u našim najvećim centrima za nuklearna istraživanja, što je imalo za ne- 
posrednu posljedicu rasipanje milijardi narodnog dohotka za koje po 
jugoslavenskom običaju, neće nitko odgovarati. Slične stvari događale 
su se kod nas i na sektoru društvenih znanosti, iako su one općenito 
siromašnije dotirane. Tako se na primjer Sveučilišni institut za društve- 
.ha istraživanja u Zagrebu punu godinu dana uporno i bezuspješno dopisi- 
vao sa Saveznim fondom za naučna istraživanja da bi doznao po kakvom 
su kriteriju raspodijeljena sredstva za sociološka istraživanja u godini 
1965. Odgovor na ovo pitanje nije nikad dobio naprosto zato, što su sred- 
“stva raspodijeljena po metodi, koju je autor ovih redaka na jednoj kon- 
ferehclji SKJ Zagrebačkog sveučilišta u proljeće 1966. nazvao »napadom 
na poštanska kola«. 

čenjaci izražavaju tehnokratske tendencije srozavajući znanost 
na tehnologiju, kao onaj istaknuti stručnjak koji je izjavio: »S 
jednim tucetom precizno utvrđenih praktičnih ciljeva, dobro 
odabranih, obavezujem se da ću unaprediti znanstvene spozna- 
je na cijelom frontu.« Potrebno je samo da ljudi iz prakse utvr- 
de ciljeve koje treba ostvariti, a naučenjaci će to po narudžbi 
realizirati! Moglo bi se reći da ova spremnost »znanstvenih teh- 
nologa« da se podrede »društvenoj narudžbi« svjedoči o njiho- 
voj skromnosti, o skromnosti specijaliste koji kao discipliniran 
trkač neće prekoračiti stazu na kojoj su ga odapeli! Međutim, 
ova je skromnost samo izraz tehnološke ograničenosti o društve- 
noj ulozi znanosti i spoznaje uopće. Pored toga ova vrsta »znan- 
stvenih tehnologa« ne vidi da ih je njihov kolega-kibernetičar 
već zamijenio vrpcom svojeg kompjutera! 


2) Cilj je mašinizma bio da mišićnoj snazi čovjeka doda 
daleko jaču snagu prirodne energije, a radu njegove ruke veću 
preciznost stroja. Zatim je stroj sve više preuzimao ljudski rad 
i radnu gestu da bi čovjeka potpuno istisnuo iz neposredne pro- 
izvodnje. Čovjeku je preostala još samo funkcija nadgledanja ili 
kontrole. Na kraju. u završnoj fazi automatizacije, stroj nastoji 
preuzeti na sebe i funkcije kontrole, i ne samo kontrole već i pla- 
niranja i odlučivanja. To je novi moment u razvoju mašinizma, 
i on jako nadilazi program klasične tehnokracije od Saint-Si- 
mona do Howarda Scotta koja je »vladanje ljudima htjela za: 
mijeniti upravljanjem nad stvarima«. Stroj traži ovo »upravlja- 
nje nad stvarima« za sebe! Time, naravno, danas ugrožava onu 
funkciju koju je čovjek uvijek svojatao za sebe kao tipično 
ljudsku. Međutim, da se dobro razumijemo, nije riječ naprosto 
o upravljanju samim strojem koji prerađuje neku sirovinu, ne- 
go o upravljanju privrednom ili proizvodnom djelatnošću kao 
takvom. 


Herbert A. Simon, prodekan Carnegie Instituta za tehnolo- 
giju u SAD, u povodu jedne proslave na kojoj se govorilo o sta- 
nju rukovođenja američkim velikim korporacijama u godini 
1985., što je bliska budućnost, budući da se odnosi na sadašnje 
studente koji će tada imati četrdeset godina, postavio je pita- 
nje da li će »čitava korporacija biti upravljana strojem?« On je 
odgovorio potvrdno na ovo pitanje, jer će poslovne korporaci- 
je (takvih ima u SAD oko 500, a kontroliraju oko 60 posto čita- 
ve američke privrede) u 1985. godini biti »visokoautomatiziramni 
čovjek-stroj sistem«, te će i samo rukovođenje poslovanjem biti 
uvjetovano ovim sistemom. »U najbližoj budućnosti, objašnja- 
va Simon, za mnogo manje od dvadeset godina, posjedovat će: 
mo tehničku sposobnost da s pomoću strojeva zamijenimo bilo 
koju ljudsku sposobnost. U tom vremenskom periodu dobit će- 
mo razvijenu i empirijski provjerenu teoriju o ljudskim spoz- 
najnim procesima i njihovim interakcijama s emocijama, stavo- 

vima i vrijednostima.« Budući da će ovi elektronski mozgovi 
imati sposobnost »učenja« i »mišljenja«, oni će moći lako na 
sebe preuzeti i funkcije »odlučivanja« ili »zapovijedanja«. »U 
sivari, kaže Simon, sada su u toku fundamentalna istraživanja 
o eksperimentalnim računarima za programiranje koji imitiraju 
složene ljudske funkcije mišljenja i rješavanja problema. Rezul- 
tati ovog istraživanja veoma upućuju na mogućnost da bi raču: 
nari mogli biti programirani tako da misle i uče na isti način 
kao što se opisuju intelektualni procesi u ljudskim bićima. Ovo 
istraživanje potkrepljuje zaključak da će ubuduće računari biti 
sposobni da preuzmu praktički sve poznate rukovodilačke funk- 
cije te da ih vrše mnogo bolje nego ljudski rukovodioci.« (ibid., 
str. 202) — Nemamo namjere da osporavamo Simonove tvrdnje 
i anticipacije, ako se pod rukovođenjem misli na odlučivanje po 
unaprijed planiranim i dobro uhodanim shemama. U tom slu- 
čaju dopuštamo da računari mogu ovakve poslove obavljati bo- 
lje i tačnije od profesionalnih rukovodilaca, pa čak i »humanije« 
od birokratski dresiranih činovnika. Slabost je ove koncepcije 
što se ona lcgički uklapa samo u strogo planiranu proizvodnju, 
gdje su svi parametri s kojima se vrši programiranje već una- 
prijed dani, iako se okolnosti mogu stalno mijenjati. Dosljedni 
teoretičari planirane proizvodnje naći će ovdje zajednički rječ- 
nik sa Simonom. 


Sve veće uvođenje računara u poslove administracije i ru- 
kovođenia već danas pokazuje dvije osnovne tendencije: s jedne 
strane- uvođenje u poslove planiranja i rukovođenja u privred- 
nim i državnim administracijama sve većeg broja osoblja s od- 
govarajućom stručnom spremom (naučenjaci, naučenjaci-admi- 
nistratori, menadžeri-matematičari, inženjeri, itd.), koji dobivaju 
i sve veći značaj u donošenju važnih odluka (poznate su u tom 
pogledu studije od Burnhama o »menadžerskoj revoluciji« i 
White-a o »čovjeku organizacije«), a s druge strane, sam pred- 
met ovoga planiranja, naime potrošač, građanin, slušatelj, dak: 
le čovjek počinje se promatrati samo kao standardizirana je- 
dinka u masi. Upravo tendencija da se degradira pojam čo- 


8) U zborniku »Management and Corporations 1985«, Mc Graw Hill, 
New York, 1960, str. 22. 

9) Izvrsne su u tom pogledu analize Donalda N. Michaela: Cyberna- 
tion: The Silent Conquest (19%2) koji kaže: »Elektronski kompjutori su 
naročito pogodni za razmatranje društvenih situacija koje se odnose na 
ljude u masi (!), kao što je to slučaj kod kontrole saobraćaja, finansij- 
skih transakcija, masovno traženih potrošnih dobara, rasporeda rezervi 
itd. Oni su u tim oblastima toliko korisni, da će to nesumnjivo doprineti 
navođenju planera da izmišljaju društvo s takvim interesima koji će se 
moći tretirati prije u masi nego u granicama jedinke. U stvari, čitava ten- 
dencija ka kibernetizaciji može se posmatrati kao napor za otklanjanjem 
različitosti u ponašanju čovjeka na poslu i u njegovim potrebama izvan 
posla, koje usled svoje nestatističke prirode komplikuju proizvodnju i 
potrošnju. Tako se, negde na tom putu, ideja o pojedincu može sasvim 
izgubiti u statistici. Planer i onaj za koga on planira mogu postati sas- 

vjeka u njegovoj jedinstvenosti, u njegovim antropološkim os- 
novama u nastojanju da kroz šumu i prašumu tehničkih napra- 
va afirmira svoj humanitet, predstavlja jedan od najtipičnijih 
stavova tehnokratskog scijentizma na planu društvenih odnosa. 
Korisno je da navedemo još jedan stav Simona u tom smislu: 
»Definicija čovjekove jedinstvenosti oduvijek je tvorila jezgro 
njegovih kozmoloških i etičkih sistema. S Kopernikom i Galile- 
jem on je prestao biti vrsta koja je smještena u centar svijeta, 
okružen suncem i zvijezdama. Sa Darvinom, on je prestao biti vr- 
sta stvorena i posebno nadarena od boga dušom i razumom. Sa 
Freudom, on je prestao biti vrsta čije je ponašanje bilo — poten- 
cijalno — rukovođeno racionalnom mišlju. Kad smo počeli proiz- 
voditi mehanizme koji misle i uče, on je prestao biti vrsta koja 
je jedina sposobna za složeno i inteligentno manipuliranje svoje 
okoline.« (op. cit. str. 55). Sa gledišta naučenjaka koji je stvorio 
i naučio ovaj stroj da »misli i uči« ova je tvrdnja djetinjasta, ali 
sa gledišta činovnika kojega je ovaj stroj s još stotinu tisuća nje- 
govih kolega otpustio s posla, to je tragična činjenica o vlastitoj 
degradaciji, jer se u ekonomiji njegova vrijednost doista mjeri 
samo njegovom zaradom! 


3) Ako osjećamo potrebu da protestiramo protiv nekih 
scijentističkih pretjerivanja, to je prije svega zbog toga što još 
uvijek podliježemo uvjerenju da je čovjek biće s nekim određe- 
nim konstantama koje se opiru ovome procesu sveopće raciona- 
lizacije i utilitarnosti. Ali, upravo ove konstante dolaze u pitanje! 
Naime, suvremeni scijentizam ili, kako ga zove E. Morin, neo- 
-scijentizam želi manipulirati ne samo vanjski svijet nego i čov- 
jekovu prirodu stavljajući u pitanje čovjeka kao vrstu. Nije riječ 
o običnim »psihološkim intervencijama« s pomoću supstancija, 
kakve su pretpostavljene za iznuđivanje priznanja od optuženih! 
Pa niti o subliminalnim percepcijama koje služe za reklamira- 
nje određenih proizvoda ili parola ispod praga svijesti primao- 
ca! Riječ je o mnogo radikalnijem zahvatu u ljudsku prirodu 
što nam ih nagovještavaju genetičari i fiziolozi. 


Pokusi, kojima se nastoji po volji proizvesti privremeni steri- 
litet žene ili kojima žena želi sačuvati sjeme muža, ako bi pogi- 
nuo sutra u nekoj automobilskoj nesreći, da bi rodila posthumno 
dijete, dobro su poznati. Francuski centar za prospektivne stu- 
dije u jednom elaboratu nas upozorava na krupnije eksperimen- 
te: »Sutra će rukovodioci moći utjecati na biološko biće njiho- 
vih podanika, eventualno bez njihova znanja (kao neka vrsta 
»prisluškivanja gena«, primjedba RS), na primjer, sa ciljem da 
ostvari stopu nataliteta koja bi bila najpogodnija za ekonomski 


vim odvojeni jedan od drugoga, i može se još više povećati alijeniranvst 
pojedinca od njegove vlade i alijeniranost pojedinca u okviru vlade.« 
Pid aa »Birokratija i tehnokratija«, II sv. str. 236. Beograd, Sedma sila, 

razvitak... Još teže čine nam se perspektive genetičke interven- 
cije. U tom pogledu, ako već ne dešifriranje, a ono barem loka- 
lizacija i priroda osnove genetičkog kodeksa predstavlja veoma 
značajno dostignuće. . . Znanost bi u stvari dozvolila da se za- 
mijeni divljački genocid mnogo suptilnijim intervencijama, ali 
možda još gorima«'" 

E. Morin je smjeliji u svojim vizijama »meta-biologije«: »Pi- 
tanje napreduje na više znanstvenih frontova; s jedne strane 
bic-genetička modifikacija čovjeka, koja bi mogla dovesti do 
jedne nad-čovječne vrste s pomoću serije u osnovi umjetnih 
mutacija; s druge strane stvaranje jednog post-biološkog bića 
kojega više ili manje predskazuje »android« iz fantastičnih ro- 
mana; konačno mogućnost jednog novog odnosa između kolek- 
tivne organizacije (sa umjetnim nad-mozgovima), nadčovječnom 
individuom i post-humanih bića tvorilo bi ono globalno i multi- 
dimenzionalno novo biće koje označujem imenom kozmopiteka«. 

»I revolucionarno je pitanje postavljeno: 

Treba li se cdreći naše »prirode«? Ako da: 

U kojim smjerovima valja sagledati ontološku reformu 
čovjeka? 

S odrediti jednu politiku antropološke reforme (revolu- 
cije)? 

Mogućnost jedne revolucionarne akcije na čovjeku široko 
je otvorena.« 

»Nije problem u tome da se bojimo manipuliranja vrstom 
s pomoću čovjeka; vrstom stalno manipuliraju vanjske okolnosti, 
klime, elementi; vrsta je proizvod duge manipulacije što se izjed- 
načuje sa biološkim nastankom. Pitanje je u tome da sagledamo 
i da se borimo za reformu ljudskog bića.«" 


.w__... 


10) La recherche scientifique, !'ćtat et la socićtć, u časopisu »Pros- 
pective«, br. 12, PUF, Paris, 1965. ' 

11) E. Morin, Introduction A une politique de I'homme, Ed. du Seuil 
Paris, 1965, str. 44 — 45 

lektualnim sposobnostima. Mi, doduše, nemamo nikakve realne 
predodžbe o tome kakve bi to bile »više intelektualne sposobno- 
sti«, budući da čovjek već i sa sadašnjim intelektualnim sposob- 
nostima spoznaje sve što hoće i što mu treba, pa i više nego što 
mu treba za »pristojan život«! Ovaj naš Natčovjek posjedovao 
bi, dakle, neku inteligenciju koju bismo u usporedbi sa sadaš- 
njim ljudskim umom mogli nazvati samo »božanskom«, iako je 
čovjek dosada često u svojoj oholosti smatrao da već raspolaže 
takvim umom. Dakle, čitavo eksperimentiranje prema višoj vrs- 
ti dalo bi nam samo dokaz da smo eksperimentalno proizveli 
»boga«, i time dobili prviput konkretni kozmološki dokaz o 
»božjoj egzistenciji«. Jedina teškoća u ovim neo-scijentističkim 
pokusima bila bi u tome, da li bi Morin našao dovoljno ženskih 
maternica za proizvodnju potrebnog broja ljudske zamorčadi 
koliko bi ih tražio ovaj veličanstveni eksperiment?! 

4) Željeli smo da sasvim ukratko opišemo samo neke tipič- 
ne tendencije suvremenog naučnog i tehničkog razvitka iz kojeg 
tehnokratski scijentizam crpi svoju inspiraciju. Mi nismo ni iz 
daleka time iscrpili ovu temu! Obavezni smo da upozorimo: 
koliko god nam se generacije i anticipacije u duhu ove intelek- 
tualne orijentacije činile nekritičke, redovito nalazimo, kad je 
riječ o tim tendencijama, veoma kritičke ocjene u mnogih auto- 
ra o stvarnim opasnostima koje vrebaju čovječanstvo, ali isto 
tako i uvjerenje da od samoga čovjeka zavisi što će načiniti od 
onih sila koje je oslobodio. Nemamo dakako, namjere da citi- 
ramo sve te kritičke stavove. Navest ćemo u vezi s američkom 
grupom prospektivaca, čiji smo rad navodili, mišljenje od 
jednog suradnika spomenutog zbornika, Roberta M. Hutchinsa, 
koji kaže: 

»Moja je teza da će 1985. godina biti ono što mi želimo da 
bude. Ja sam protivan svim determinizmima, defetizmima, ciniz- 
mima ili ekstrapolacijama koje ograničavaju slobodu i sposob- 
nost čovjeka da upravlja sam sobom. Ako su naši problemi na- 
rasli po opsegu i složenosti, narasla su također i naša sred- 
stva da se njima pozabavimo. Isključivanje prostora i vremena, 
napredak znanosti i tehnike, širenje naobrazbe i, što je najvaž- 
nije, iskustvo iz posljednjih 175 godina ne daje nam pravo da 
smatramo kako novi svijet kojem idemo ususret predstavlja 
nepremostive poteškoće za obične ljude, te da se moramo preda- 
ti jednoj eliti eksperata, ili biznismena, ili birokrata, ili vođa 
ove ili one vrste. Vjerujem da je demokracija najbolji oblik 
vladavine i da je ona još moguća.« (ibid., str. 183) 


Dok se kritički odnos ovdje zasniva na mogućnosti ljudske 
ili humane akcije na nivou određene demokratske koncepcije 
društva, pa se i nastoji utvrditi gdje počivaju zbiljske moguć 
nosti za takvu akciju, čime se jedna humanistička vizija svijeta 
suprotstavlja tehnokratskoj, dotle još uvijek u mnogih socijalis- 
tičkih autora nalazimo naivno-apologetski odnos prema tehnici 

kao takvoj. Isključivanje svake opasnosti s njene strane za dru 
štveni poredak, daje u stvari, potpuno slobodne ruke svima mo- 
gućim birokratskim i tehnokratskim tendencijama u samom 
socijalizmu. Tipičan je u tom pogledu stav istočnonjemačkog 
filozofa Hermanna Leya. On polemizira sa svim iole značajnijim 
suvremenim autorima koji su izrekli neki kritički stav prema 
tehnici i njenoj upotrebi. On smatra da uzroci kritičkog stava 
koji se javlja u građanskom društvu prema tehnici leže prven- 
stveno u nesposobnosti građanskog društva da prevlada klasne 
suprotnosti, pa počinje prezirati ono po čemu se ono afirmiralo 
nasuprot feudalnom društvu, što je izraz dekadencije i reakcio- 
narnosti ovoga društva i ujedno dokaz da jedino marksizam mo- 
že dosljedno braniti znanstveno prilaženje društvu i prirodi. 
Kritika tehnike samo je izraz krize znanstvenog pogleda na 
svijet u građanskom društvu, a kriza ovog znanstvenog pogleda 
izraz krize u materijalnim proizvodnim odnosima, to jest odraz 
materijalne baze u intelektualnoj superstrukturi. U socijalizmu 
ovi uzroci više ne djeluju, pa je stoga stav prema tehnici sasvim 
suprotan: 


»Moderna tehnika izrasta iz širokog društvenog pothvata. 
Socijalističko je društvo stoga njena prava domovina. Oni od- 
govaraju jedno drugome. Između njih postoji slaganje. Tehnika 
postaje u rukama socijalističkog čovjeka sredstvo za potvrdu 
njegove duhovne i karakterne potencije.«!? 


Ovaj sretan brak između moderne tehnike i socijalističkog 
društva proizlazi ne samo iz materijalističkog nazora o svijetu, 
već i iz planiranja proizvodnje i znanosti. »Materijalistički na- 
zor o svijetu, kaže Ley, priznaje vezu između svake znanosti s 
njenom materijalnom osnovom. Stoga on ne zapada u pogrešno 
mišljenje da se istraživanje baze vrši u praznom prostoru. Ovo ima 
u socijalističkom .društvu svoje čvrsto Injesto, jer njegov pros- 
tor proizlazi iz perspektive planiranja. Stoga se ono može još vi- 
še proširiti nego u kapitalističkom društvu.« (34 — 35) Ley ener- 
gično odbacuje pesimističke stavove zapadnonjemačkog filozo- 
fa Carla Schmidta i obara se na njegovu tvrdnju, da se mi izlaže- 
mo opasnosti da padnemo pod tehnokraciju, koja bi konačno 
mogla zavladati svime i koja bi svoje odluke donosila u odnosu 
na automate a ne u odnosu na ljude, koje bi žrtvovala automati- 
ma.« Ley ovako ripostira: »Sveukupni argumenti strategije stra- 
ha dakle prisutni su ovdje. Schmidt preporuča kao protumjeru 
da se izdigne visoko ideja ljudskog dostojanstva i slobode. On 
se poziva pri tome na Marxa i stavlja ovakva shvaćanja u vezu 
s pojmom otuđenja što ga je Marx kojiput upotrebljavao.« 
(164) Pojam otuđenja nema, dakako, što da traži u socijalis- 
tičkom društvu po mišljenju Leya: »Ovo »otuđenje«... dokinu- 


12) Hermann Ley, Dimon Technik? DVW, Berlin, 1961, str. 20. 

to je pobjedničkom klasnom borbom koja je dovela do dikta- 
ture proletarijata.« (165) 

Sasvim u duhu scijentizma isključuje Ley mogućnost da bi 
razvitak tehnike i njene raznovrsne primjene, o kojima smo 
govorili nešto malo naprijed, moglo dovesti do bilo kakvog 
problema u harmoničnim odnosima tehnike i socijalističkog dru- 
štva, pa navodi u prilog ove teze da se u SSSR-u doktorske 
disertacije iz prirodnih znanosti i matematike u odnosu prema 
drugim znanstvenim oblastima štampaju u razmjeru tri naprama 
jedan, dok je u SAD taj razmjer obratan! Leyu ne pada na pa- 
met da ispita razloge: odakle bijeg iz humanističke problemati- 
ke u jednoj socijalističkoj zemlji? Ono što nas normalno zabri- 
njava, on u duhu tehnokratskog scijentizma smatra sasvim po- 
zitivnom pojavom. Dok smo mi skloni mišljenju da bi suvre- 
meni socijalizam morao davati mnoge odgovore o krizi humaniz- 
ma koji se javlja kao posljedica industrijskog razvitka i pretva- 
ranja svih razvijenih industrijskih zemalja u »državu blagosta- 
nja« i »društvo obilja«, on vjeruje da je jedino s pomoću uspje: 
ha na području tehnike u socijalizmu moguće pokolebati buržo- 
aski nazor o svijetu. »Nakon trećeg Lunika, piše Ley, koji je 
omogućio da se snimi stražnja strana Mjeseca, zaoštrila se u 
imperijalističkim zemljama kriza nazora u svijetu.« (426) Ley 
je očito uvjeren da će se taj nazor o svijetu srušiti kad Lunik 
69 bude uspio snimiti stražnju stranu Venere! 

Optimistički i apologetski stav prema tehnici postao je dio 
oficijelnog »dijamata« u socijalističkim zemljama, što se može 
razumjeti, ako se imaju u vidu napori što ih socijalističke zem- 
lje vrše da bi u tehničkom i ekonomskom pogledu dostigle naj- 
razvijenije kapitalističke zemlje. Međutim, postavlja se pitanje, 
da li je dozvoljeno da socijalisički autori sistematski previđa- 
ju svu onu humanističku problematiku koju u sebi nosi ovaj raz- 
vitak bez obzira da li se odigrava u socijalističkim ili kapitalis- 
tičkim zemljama? Na ovo pitanje osvrnut ćemo se u završnom 
razmatranju. 


ŠTO ZNAČI TEZA O »KONCU IDEOLOGIJE«? 


Poznata je D. Bellova teza o »koncu ideologije«. On ju je 
pretežno formulirao kao razočarenje intelektualaca pedesetih 
godina ovoga vijeka sa starim ideologijama koje vuku svoj ko- 
rijen iz 19. sioljeća, ali on ju je mogao isto tako formulirati i 
kao logičnu posljedicu pobjede tehnokratskog scijentizma. On, 
istinu, ukazuje na ovaj moment imajući u vidu prije svega eko- 
nomski razvitak. 


. 13) »Svjetska ekonomska kriza i oštre klasne borbe, dolazak fašizma 
i rasnog impcrijalizma u jednoj zemlji koja je stajala na čelu ljudske 
kulture, tragično žrtvovanje jedne revolucionarne generacije koja je pro- 
klamiranla najljepše ideale o čovjeku, destruktivni rat dosada neviđenih 

Težište teze o »koncu ideologije« ne pada na neku spoznaj- 
nu kritiku ideologije kao oblika »mistificirane svijesti«, već na 
ideologiju kao skup ideja koji je sposoban pokrenuti ljude na 
revolucionarnu akciju. Za radnike u kapitalističkim zemljama 
na Zapadu Bell smatra da su zadovoljniji svojim položajem 
nego intelektualci, a intelektualci su bez strasti i umrtvljeni, 
jer ideologija više ne posjeduje životnost koja goni k akciji. 
Za društvene promjene koje se danas zbivaju izazvane ekonom- 
skim razvitkom nije potrebno mobilizirati posebna ideološka 
sredstva. Ekonomski razvitak treba prepustiti ekspertima, a 
društvene promjene zbivat će se ionako u smjeru boljeg i bo- 
gatijeg života za sve društvene slojeve. »Društvo obilja« koje je 
najavio u svojoj poznatoj knjizi J. Galbraith čini klasne sukobe 
i ideološku borbu suvišnom, nekom vrstom predrasude iz proš- 
loga vijeka. Ako na današnjem stupnju razvoja socijalističke 
i kapitalističke zemlje pokazuju neke strukturalne razlike, sam 
ekonomski razvitak kao i sve veća primjena znanosti i tehnike 
u društvenom životu ove će razlike izbrisati. 

A.A. Berle predviđa da će se socijalističke zemlje susreti s 
istim problemima koje imaju razvijene kapitalističke zemlje: 
»Nekad su komunistički režimi bili neprijateljski raspoloženi 
prema američkom sistemu i kritički prema njegovoj strukturi. 
Oni i sada ostaju neprijateljski, a da stvarno nisu kritički — 
njihova je kritičnost više dodatak u igri za premoć. Kad dostig- 
nu nivo produktivnosti i ekonomskog razvitka sličnog SAD, na- 
ći će se oči u oči s istim problemima koje danas imaju SAD. Na: 
kon što su izgradili vlastiti proizvodni sistem, borit će se — kao 
što se Amerikanci sada moraju boriti — sa zadatkom da ovu 
(proizvodnu) moć preobrate u »dobar život« za građane. Jedan 
bogati komunizam uvidjet će da njegovi materijalni problemi 
nisu različiti od problema u bogatom kapitalizmu.« (u »Manage- 
ment and Corporations, str. 79) Ovaj stav sam po sebi još ne 
sadrži ništa »tehnokratskoga« (sam A.A. Berle je protivnik sva- 
ke tehnokracije: »Ekonomski sistem nije sam po sebi cilj, kaže 
on, već mora odražavati sistem vrednota s kojima se publika 
općenito slaže«), ali neosporna činjenica da će se jedno druš: 


razmjera, birokratizirano umorstvo milijuna ljudi u koncentracionim 
logorima i komorama smrti. — Za radikalnog intelektualca, koji je raz- 
rađivao revolucionarne pobude prošlog vijeka i po, sve je to značilo konac 
hilijastičkih nada, milenijarizma, apokaliptičkog mišljenja — i ideolo- 
gije. Ideologija što je nekada bila put akciji došla je svome mrtvom 
koncu«. »Pokretne snage u starim ideologijama bile su društvena jedna- 
kost i, u najširem smislu, sloboda. Impulsi u novim ideologijama jesu 
ekonomski razvitak i nacionalna moć.« Na Istoku i na Zapadu »ekonom- 
ski razvitak postao je nova ideologija koja briše sjećanja na stara razo- 
čaranja«. »Politika pruža malo uzbuđenja. Neki od mlađih intelektuala- 
ca našli su izlaz u znanosti ili u univerzitetskoj karijeri, ali na štetu 
njihova talenta koji su usmjerili u tehničkom smjeru; drugi su tražili 
izlaz u umjetnosti. .« (D. Bell, The End of Ideology, The Free press of 
Glencoe, 1960. str. 369 — 374). 

tvo (makar socijalističko), koje se iz »društva (relativne) osku- 
dice« pretvara u »društvo obilja« susresti s problemima koji se 
javljaju u tom društvu, uzima se ovdje kao argument za dokida- 
nje ideoloških razlika u tim društvima. I, šta više, kao sasvim 
nezasnovana pretpostavka za previđanje društvenih problema 
koji mogu biti krajnje kritični, i ne samo kritični već i izvor 
novih inicijativa, nove akcije ne manje revolucionarne od one 
koja je išla za promjenom starih klasnih odnosa! Strogo znan- 
stveno rukovođenje ekonomskim životom u granicama gdje će 
se taj sektor planirati (to jest prvenstveno u energetici, teškoj 
industriji i nekim oblicima zajedničkog saobraćaja), neće doki- 
nuti probleme koji će se pojaviti sa »ljudskom potrošnjom« i 
»ljudskim potrebama«, i racionalizam prvoga, kao stvarne infra- 
strukture društva, neće dokinuti pasioniranost u rješavanju 
potonjih problema. 

Ideologija je prestala biti radikalno mišljenje ne samo za 
intelektualce, već kao što smo vidjeli, i za radničku klasu. Ovo 
veoma rašireno mišljenje R. Aron izražava ovako: »Radnici su 
postajali sve manje i manje revolucionarni, u marksističkom 
smislu, što su se više razvijale proizvodne snage. Međutim, pre- 
ma doktrini, oni su morali postajati to sve više... Za zapadne 
zemlje u kojima se nastavlja ekonomski napredak, ideologija o 
odlučnoj bitci među klasama pripada prošlosti. Nema sumnje, 
ona utječe na pokojeg intelektualca, u funkciji takve filozofije, 
ona privlači neku frakciju radničke klase uslijed zbiljskih ne- 
pravdi; ali tip društva koje smo izučavali u istočnoj Evropi pred- 
stavljao bi za zemlje s industrijskom civilizacijom na Zapadu 
jednostavno nazadak.« (R. Aron, La lutte de classes, Paris, 1964, 
str. 359). Ekonomska nejednakost nema više onaj značaj što ga 
je imala ranije i ona sve više iščezava. Blagostanje u ekonomski 
razvijenim zemljama može ugroziti samo prevelika stopa natali- 
teta! Bogatstvo je uvjetovano produktivnošću, ali kad bi se lju- 
di brže množili od porasta produktivnosti, našli bi se u maltu- 
zijanskoj situaciji. Čitav ekonomski razvitak ide, po mišljenju R. 
Arona, u smjeru brisanja klasnih razlika, a iščezavanjem klas: 
nih razlika i u smjeru nestajanja ideoloških sukoba i sporo: 
va. Ovu tendenciju on uočava kod sovjetskih rukovodilaca u 
drugoj post-revolucionarnoj generaciji, koja mu se čini sve više 
i više »tehnokratska«, a ne »marksistička« u klasičnom revolu- 
cionarmmom smislu.“ Uvlačenje sve većeg broja stručno školova- 


14) »Rukovodioci u drugoj generaciji pokazuju, izgleda, više karakte- 
ristične crte baštinika nego pionira. Kulturni nivo pučanstva i tehničko 
obrazovanje kadrova postaje sve više. Ja bih rado stavio akcent, kad bih 
se bavio dijalektikom na marksistički način, na protivurječnost jednog 
režima koji je prisiljen, da bi imao efikasnu ekonomiju, da širi obrazo- 
vanje, iako će ovo na duži rok ugroziti stabilnost despotizma. Konačno, 
tendencija koja će morati ubuduće prevladati čini mi se da je tehno- 
kratska; »amerikanizam siromašnoga« postajat će sve bogatiji i, dosljed- 
no, upravljači će se više brinuti za sebe, za blagostanje zajednice, nego za 
širenje njihove vjere izjedene skepticizmom.« (op. cit. str. 345). 

nih ljudi na odgovorne i rukovodeće društvene funkcije potisku- 
je »stare kadrove«, tipa revolucionarnih tribuna i propagandista 
revolucionarnih ideja, oduzima socijalističkoj vlasti crte ideo- 
loške nadahnutosti, harizmatičke vlasti i uslijed premoći teh- 
ničkih kadrova nad humanističkima daje joj izgled tehnokrat- 
ske vladavine. 


HOĆE LI TEHNOKRATSKI SCIJENTIZAM DOVESTI DO VLADAVINE 
TEHNO-BIROKRACIJE? 


Istina je da najvidniji procesi u suvremenom društvu govo- 
re u prilog tehnokratskog scijentizma, od Saint Simenove vizije 
opće industrijalizacije proizvodnje do Weberove vizije progre- 
sivne racionalizacije i birokratizacije društvenog upravljanja, 
i nije čudo što ovaj raspolaže jednim vraškim optimizmom u 
mogućnost rješavanja najraznovrsnijih društvenih problema. 
Doduše, pod jednim uvjetom: da naučimo kompjutore »misliti« 
i »odlučivati«, i da naučimo ljude »misliti« i »odlučivati« kao 
što »misle« i »odlučuju« kompjutori. Nedavno nam je Goddard 
u svojem »Alphaville-u« pokušao slikovito dočarati kako bi iz- 
gledala takva društvena organizacija. No, ostavimo po strani sa- 
da sve science-fiction izlete i zauzmimo stav prema realnim 
procesima koji prijete tehno-birokratizmom! Nemojmo se začu- 
diti, ako na koncu ustanovimo da sve ono, što govori njoj u 
prilog, govori istovremeno i protiv nje. 


Sasvim je realno i nezadrživo daljnje širenje znanstvene mis- 
li i njene praktične primjene, jer tehnika sve više postaje zavis- 
na od znanstvenih otkrića, dok znanost sve manje postaje zavis- 
na od primjene znanstvenih pronalazaka. 


Time je, naravno, uvjetovano i daljnje povećanje znanstve- 
nih i tehničkih kadrova, i opći porast »jajo-glavaca« ili intelek- 
tualaca u društvenoj strukturi, i budući da ovaj tip inteligen- 
cije pripada pretežno po svojoj funkciji »najamničkoj«, a ne 
»slot-odno-profesionalnoj« inteligenciji, njen će se položaj više 
približavati radničkoj klasi nego drugim društvenim slojevima. 
Vjerojatno je da će za nju tehnokratska i etatistička koncepcija 
socijalizma biti manje atraktivna od humanističke i samouprav- 
ljačke koncepcije. 

Svakako da će elektronika i kibemetika izazvati automatiza- 
ciju najrazličitijih proizvodnih postupaka te da će mnoge »u- 
pravljačke funkcije« preuzeti na sebe (naročito u ob lasti ener- 
getike, bazične industrije, transporta, komunikacija i nekim 
drugima), ali će istovremeno uvjetovati proizvodnju sve veće 
mase potrošnih dobara i oslobađati sve veću masu ljudi iz pro- 
izvodnog procesa, koji će svoje »slobodno vrijeme« upotreb- 
ljavati za neplaniranu i nestandardiziranu potrošnju (a i proiz 
vodnju!) potrošnih dobara (materijalnih i kulturnih). Planira- 
nje automatiziranih postupaka u oblasti proizvodnje rehabili- 

tirat će tržište po »zakonu ponude i potražnje« u oblasti potroš- 
nje, iako će ova potrošnja primiti sve više kulturni i luksuzni 
oblik. 


Prevlast znanstveno-tehničkih otkrića dovest će svakako do 
stvaranja jedne »tehničke sredine« (G. Friedmann) koja će u 
velikoj mjeri zamijeniti »prirodnu sredinu« ljudskog života, ali 
kao što će automatizirana proizvodnja tvoriti stvarnu društvenu 
infrastrukturu, na kojoj će čovjek slobodnije raspolagati svo- 
jim vremenom i sposobnostima, tako će i »tehnička sredina« 
tvoriti samo jednu transhumanu okolinu (od čovjeka stvorenu, 
ali čovjeku ravnodušnu) koja će mu dozvoliti da lakše i potpu- 
nije razvije svoju ljudsku prirodu. 

Isto je tako realan i nezadrživ proces širenja znanstvene misli 
sa širenjem inteligencije i obrazovanja uopće, a to znači i načina 
mišljenja koji je svojstven znanosti: racionalizam i objektivizam 
koji će potiskivati mitcve i mistike; univerzalizam i internaciona- 
lizam koji će suzbijati etnocentrizme, nacionalizme, rasizme, im- 
perijalizme. Znanstvena misao nikad nije imala takav argument 
na svojoj strani: ljudski život koji se mora svakog trenutka 
iskupljivati neprekidnom kontrolom moguće smrti, znanstve- 
nom kontrolom nad totalnom auto-destrukcijom nuklearnih i 
drugih još neotkrivenih sila. Ali prisilni pacifizam ove znanstve- 
ne ili racionalne samo-kontrole, koji danas dominira sviješću 
ljudi, bit će po logici same vanjske prisile potisnut u infrastruk- 
turu svijesti (ne u podsvijesti!), kao što su svojevremeno već ra- 
nije u našoj historiji ljudožderi potisnuli svoje incestuozne 
želje. Time će iracionalni i životni porivi na tlu nove humano- 
sti dobiti ponovo svoje slobodno polje za igru! 


Sasvim je očito da je prodiranje tehnologije u proizvodnju 
povećalo značaj tehničkih kadrova nasuprot klasičnih socijalnih 
hijerarhija u poduzeću.“ Isti proces vrši se i na nivou komunal- 
ne, regionalne i državne administracije. Društveni život postao 
je toliko složen da bez analize eksperata narodni poslanici i mi- 
nistri postaju nemoćni u donošenju odluka. Sistematsko koriš- 
tenje stručnih kadrova u svim velikim društvenim organizacija- 
ma danas je opća praksa, pa to ne rađa samo antagonizam poli- 
tičar — stručnjak, već i opasnost tehnobirokratske simbioze 
ovih faktora. Etatizam i militarizam pogoduju ovom procesu. 
Birokratizam ili tehno-birokratizam postao je danas predmet 
najintenzivnijih izučavanja, pa se nasuprot njemu ističu decen- 
tralizacija rukovodilačkih funkcija i razvijanje neposredne ili 
participativne demokracije. S obzirom na činjenicu da se danas 
sve veći dio aktivnog stanovništva nalazi u najamnim radnim 


15) Ispitujući strukturu utjecaja u našim proizvodnim organizacijama 
ustanovili smo da na zanatlijskom i mehaniziranom nivou proizvodnje 
na prvo mjesto po utjecaju dolazi direktor, dok na automatiziranom 
nivou na prvo mjesto dolazi inženjer. 

odnosima, borba protiv birokratizma predstavlja jedan od ključ- 
nih zadataka u progresivnoj preobrazbi društva, kako kapita- 
lističkog, tako i socijalističkog. 


Istina je da razvitak tehnologije s automatizacijom mije- 
nja položaj i strukturu radničke klase, a da porast proizvod- 
nih snaga i potrošnih dobara utječe na podizanje životnog stan- 
darda u najvećem njenom dijelu, ali to ne mijenja njezin po- 
ložaj u proizvodnji kao »privjeska stroja«, niti u raspodjeli kao 
eksploatirane klase niti u potrošnji kao objekta masovne, stan- 
dardizirane, komercijalizirane nehumane potrošnje. Što više, 
ovaj njezin položaj dijele sve više i slojevi tehničke i druge 
inteligencije, kao i srednji slojevi namještenika. Ako borba za 
emancipaciju radničke klase i društva uopće ne stavlja toliko 
težište na pauperizaciju, ona je stavlja sve više na društvenu 
i ljudsku degradaciju. Ako je ideja slobode za tehnokrate izgu- 
bila svoj značaj, jer su je zamijenili planiranjem i kultom ma- 
terijalne proizvodnje, ona će, naprotiv, dobivati svakog dana 
sve puniji i snažniji smisao kao protustav društvenoj hijerar- 
hiji koja nastoji ljude držati u potčinjenosti »u ime znanosti 
i prosperiteta«. Pitanje jednakosti neće se moći prikriti pojavom 
»društva obilja«, jer će obilje kao ekonomska kategorija nužno 
postaviti na dnevni red »ljudske potrebe« kao antropološku 
kategoriju. Relativnom materijalnom sitošću (koja ostaje bitni 
problem za »Treći svijet«!) ne može se prigušiti ljudska potre- 
ba za društvenom jednakošću u vršenju društvenih odgovorno- 
sti i potreba za ličnim dostojanstvom. Naravno da se time i pro- 
blem socijalističke revolucije stavlja na njegovo pravo tlo — 
humanističko. 


Znanstvena i tehnička revolucija zaoštrit će sva pitanja u 
vezi sa društvenom i ličnom egzistencijom čovjeka. Ona neće u- 
ništiti nego će naprotiv, stvoriti uvjete društvenog života koji će 
čovjeku dozvoliti da više misli o sebi kao čovjeku, o svojim 
ljudskim potrebama i ljudskoj prirodi, da na određeniji način 
postavi pitanje smisla i besmisla svoje egzistencije, da se odluči 
za trajanje ili iščeznuće, za akciju ili mirovanje, stvaralačku 
praksu ili mističku kontemplaciju, za društvenu požrtvovnost ili 
izolaciju, za ljubav ili ravnodušnost. Sva pitanja koja mu name- 
će njegova simboličko-generička inteligencija zaokupljat će nje- 
govu svijest i jurišat na njegovo srce jače no ikada. Filozofija 
će biti njegova strast. A kako je u ovoj oblasti čovjek uvijek 
sposoban za kolebanje među krajnostima, za dobro i zlo, za viso- 
ko i nisko, za čovječno i nečovječno, čekat će ga kao i dosada 
borba, borba sa ljudima i sa sobom. Samo vrlo površni duhovi, 
tehnokratski zadojeni, mogu pretpostaviti da sutrašnjica pripa: 
da znanstvenom mišljenju koje će iz rekreativnih razloga trpjeti 
na sebi neki secesionistički florealni ornamenat i — umjetnost. 
Čovjek će potvrđivati svoju stvaralačku prirodu, sutra kao i ju- 
čer, time što će davati neki, bogatiji ili siromašniji, racionalniji 


28 


ili iracionalniji, odgovor na pitanje o smislu svoje egzistencije, 
pa će upravo u svojem vrhunskom stvaranju kao umjetnik, ili 
kao filozof, ili kao naučenjak, udariti na onu granicu gdje ga 
čeka ništavilo i besmisao, a po snazi svoje volje i duha opredije- 
lit će se za to koliku će dati smisla ništavilu, a koliko čovječnosti 
neljudskosti. 

ETATISTIČKI MIT SOCIJALIZMA 
Svetozar Stojanović 


Beograd 


Posle nekoliko decenija teške krize danas se sa sigurnošću 
može govoriti o renesansi marksizma. Kao feniks on se ponovo 
rađa iz pepela, iako mu je više puta pravljena autopsija. 

Međutim, marksizam kao kritika kapitalizma, pa i državnog 
kapitalizma, izgleda da je pri kraju mogućnosti za inovacije, 
pa je počeo da se ponavlja. Zato samo na prvi pogled zvuči 
paradoksalno ako se kaže: marksizam se danas može dalje raz- 
vijati prvenstveno kao kritika socijalističkog ili kvazisocijalistič- 
Kog pokreta i društva, iako od početka predstavlja program 
prevazilaženja kapitalizma. U kritičkom suočavanju sa pokre- 
tom i društvom koje pretenduje na socijalizam ima najviše 
novih izgleda da se taj program bogati, isprobava i konkretizuje. 

U tom pogledu već se javljaju zanimljive ličnosti i značajni 
rezultati. Naravno da je obnova marksizma u onom prostoru 
koji sebe naziva socijalističkim neuporedivo brža i radikalnija 
u tretiranju akademske filozofske problematike. Za ideološke 
probleme i kritičku primenu teorijskih rezultata na vlastita 
društva još uvek nema dovoljno slobode. 

Na žalost, i kad to nije slučaj marksisti u svojoj društvenoj 
kritici zbog teorijske inercije ne idu do najdubljeg korena. Već 
po svojoj prirodi marksizam mora tražiti taj koren u global- 
nom društvenom sistemu. Marksistička kritika, po mom mišlje- 
nju, tek stoji pred zadatkom razotkrivanja najvećeg ideološkog 
mita XX veka: etatističkog mita socijalizma. Bez te demitolo- 
gizacije marksistička filozofija i društvena nauka ne može do 
kraja odigrati ulogu epohalne kritičke svesti. 

Da odmah iskažem osnovnu ideju. Degeneracijom komunisti- 
čkog pokreta i socijalističke revolucije razvio se etatizam kao 
novi klasni društveno-ekonomski sistem, i to etatizam oligar- 
hijskog tipa. On se neprekidno ideološki legitimiše kao socija- 

lizam. Istinski marksisti i komunisti imaju prvorazrednu teo- 
rijsku i praktičnu obavezu da prodru kroz taj mitski zastor do 
etatističke stvarnosti. Njene paradigme su staljinizam i maoizam 

Nepostojanje razvijenog i masovnog industrijskog proleta- 
rijata bio je jedan od presudnih uzroka etatističkog izopačenja 
socijalističke revolucije. Ovim se, naravno, ne tvrdi da je borba 
za socijalizam u takvim uslovima unapred sasvim osuđena na 
neuspeh, već samo to da će verovatniji rezultat biti etatizam. 
Istorija je baš na primeru Jugoslavije pokazala da to nije 
neizbežan tok. Pobedu etatističke tendencije može da spreči 
dugotrajna i uporna borba konzekventno revolucionarnih, soci- 
jalističkih snaga pre svega u komunističkoj organizaciji. Da bi 
se onemogućila snažna tendencija za stvaranjem novog klasnog 
društva, neophodno je ni manje ni više nego to da komunistič- 
ka organizacija koja ima potpun monopol državne vlasti, isto- 
vremeno stvara uslove za razvoj radničke klase i inicira i razvi- 
ja društveno samoupravljanje, da postepeno razvlašćuje sebe 
samu. 


Ali vratimo se pola veka unazad. U Rusiji revolucionarna 
elita morala je većim delom da preuzme na sebe misiju još 
nerazvijenog industrijskog proletarijata. Posle preuzimanja vla- 
sti ona se polarizovala pred osnovnom dilemom: razvijati dru- 
štveno samoupravljanje inicirano sovjetima radničkih, vojničkih 
i seljačkih deputata ili ga zameniti državnom vlašću komunistič- 
ke partije. Istine radi treba reći da je socijalistički, samoupra- 
vni sistem bio samo skiciran u Marxovoj analizi Pariske komu- 
ne i Lenjinovoj »Državi i revoluciji«. Ponaimanje je bilo jasno 
kako praktično treba da izgleda socijalistički ekonomski model. 
I to je u izvesnoj meri doprinelo pobedi etatističke struje. De- 
talji tog procesa tek treba da budu istraženi i ocenjeni. Moralo 
bi se vratiti unazad sve tamo do prvih konfrontacija u boljševi- 
čkoj partiji posle dolaska na čelo države. Izgleda da je jedna 
od prekretnih tačaka bio čuveni sukob sa tzv. radničkom opozi- 
cijom. Prošlo je pedeset godina od oktobarske revolucije, a ulo- 
ga Lenjina i lenjinista u tom periodu još nije dovoljno svestra- 
no i nepristrasno sagledana. 

Iako nastao kao izrazito antietatistička teorija, marksizam 
je poslužio kao ideološka osnova etatizma. Taj tok etatističke 
modifikacije i prilagođavanja marksizma kulminirao je na 
XVIII kongresu SKP(b) Staljinovim eksplicitnim odbacivanjem 
ideje o odumiranju države i usvajanjem shvatanja o jačanju dr- 
žave u socijalizmu. Maoizam delimično predstavlja prilagođava- 
nje staljinizma kineskim uslovima, ali i dosta specifičan vid 
etatizma. 

Može se povući paralela između sudbine građansko-demokra- 
tske i socijalističke revolucije. Iz redova širokih narodnih masa 
koje su srušile feudalizam postepeno se izdvajala buržoazija 
kao nova vladajuća klasa. Paralelna diferencijacija odvijala se 

i u socijalističkoj revoluciji. Ekspropriisana feudalna i buržoa: 
ska svojina postala je osnova etatističkog vlasništva. A široke 
mase postaju objekt eksploatacije nove vladajuće klase. Sve to 
nailazi na ogorčen otpor konzekventno revolucionarnog krila 
komunističke partije koje postepeno biva potisnuto ili čak fizi- 
čki likvidirano. Kasnije se etatizam širi preko nacionalnih gra- 
nica i uspostavlja u više zemalja, koje dolaze pod direktnu kon- 
trolu i zavisnost od matične i najsnažnije etatističke zemlje. 

Ovaj etatizam se neprekidno predstavlja kao socijalizam. U 
njegovu ideološku mrežu hvataju se čak i mnogi oštri kritičari 
staljinizma i maoizma. I to vlastitim izumom o etatističkom so- 
cijalizmu, za razliku od samoupravnog. Jugoslovenski marksi- 
zam, uključujući i njegovu inače radikalnu filozofiju, nije izuze- 
tak u tom pogledu. Tako je pored razlikovanja socijalizma i ko- 
munizma uvedena i nova podela samog socijalizma na državni 
i samoupravni. Zbog toga je dalje komplikovana šema tzv. pre- 
laznog perioda. Ne samo da je socijalizam prelazni period izme- 
đu kapitalizma i komunizma, nego je i etatistički socijalizam 
shvaćen kao prelazna forma prema samoupravnom socijalizmu. 
Ali dokle se može snalaziti uvođenjem sve novih komplikacija? 
Na taj način samo se iluzorno svlađuju teorijske teškoće, jer 
prelaznim možemo proglasiti svaki period između dva istorijska 
entiteta. Ipak, ostaje osnovno pitanje: da li navodni državni 
socijalizam ima dovoljno zajedničkih suštinskih obeležja sa sa- 
moupravnim socijalizmom da ga uopšte smemo nazvati soci- 
jalizmom. 

Autori i korisnici kategorije »etatistički socijalizam« i sami 
implicitno priznaju krupne teškoće kad dalje prave distinkciju 
između birokratizovanog državnog socijalizma i revolucionarnog 
državnog socijalizma. Ali kakav je to birokratizovani socijali- 
zam?! Izgleda da po ovoj koncepciji jedan entitet može pot- 
puno da promeni svoju prirodu i da ipak ostane to što je bio! 

Uostalom ima i drugih društava zasnovanih na državnoj 
svojini i centralnom planiranju, pa ipak niko od marksista ni- 
je spreman da ih nazove socijalističkim. Ako jedan savremeni 
sistem nije kapitalistički, iz toga ne sledi da mora biti socijali- 
stički. Zar da društva o kojima ovde govorimo nazivamo socija: 
lističkim zato što njihovi vladajući krugovi proklamuju socija- 
lizam kao svoj istorijski cilj?! 

Pod socijalizmom treba podrazumevati samo sistem zasno- 
van na društvenoj svojini i društvenom samoupravljanju, »dru- 
štvo sastavljeno od asocijacija slobodnih proizvođača koji sves- 
no rade prema zajedničkom i racionalnom planu«. (K. Marx: 
»Kleine Oekonomische Schriften«, Berlin, 1955, S. 321) Radnič- 
ka klasa razvija svoje samoupravljanje i istovremeno podstiče 
rascvat sveopšteg i integralnog društvenog samoupravljanja. 
Ona ne bi mogla da očuva i razvija svoje samoupravljanje ako 
bi ostale društvene oblasti prepustila monopolu državnog apa 


32 


rata, jer bi se on ubrzo konstituisao i učvrstio hao vladajuća 
klasa, pa uskoro ugušio i samo radničko samoupravljanje. Tako 
danas treba interpretirati Marxovu misao da proletarijat ne mo- 
že emanc'povati sebe ako istovremeno ne oslobodi čitavo društvo. 

Jedna grupa marksista, u koju spadaju Fromm i Marcuse, 
s pravom odbacuje inistifikaciju sa tzv. etatističkim socijaliz- 
mom, ali se zapetljava u jednu drugu, ne manje neprihvatljivu 
klasifikaciju. Oni, naime, uviđaju da su to eksploatatorska dru- 
štva, pa s pravom ne žele da ih nazivaju socijalističkim. Ali po- 
što zbog teorijske inercije ne mogu da izađu iz Marxove podele 
na kapitalizam i socijalizam, izlaz traže u pojmu državnog kapi- 
talizma. Ipak, isuviše je očigledna razlika između takvih zema- 
lja i onih o kojima je ovde reč. U njima nema ni kapitala ni ka- 
pitalista. Ubedljivije je očekivati da će se savremeni kapitali- 
zam takođe postepeno transformirati u etatizam, nego etatistič- 
ki sistem mešati sa kapitalističkim. 

Marxova podela na kapitalizam i socijalizam već poodavno 
ne može da pokrije čitav niz novih slučajeva, i to ne samo onih 
o kojima ovde raspravljamo. Danas ima zemalja, naročito novo- 
oslobođenih, koje očigledno nisu kapitalističke, ali ni socijalis- 
tičke. Neki marksisti sasvim neubedljivo traže spas u terminu 
»nekapitalističke« zemlje! Daleko je prihvatljivije proširiti Mar- 
xovu podelu etatizmom. 


Doduše, marksisti i drugi danas često upotrebljavaju tu ka- 
tegoriju, ali u jednom mnogo blažem smislu, kao naziv za ja- 
čanje države u savremenom društvu. Ali zar ta tendencija po- 
nekad ne preovlada toliko da etatizmom treba nazvati i po- 
seban društveno-ekonomski sistem? Već klasični marksizam priz- 
navao je mogućnost da se državni aparat osamostali od druš- 
tvenih klasa. Marx je također predviđao i mogućnost da se dr 
žavni aparat odvoji, osamostali i okrene protiv radničke klase 
posle socijalističke revolucije. Mnogi marksisti to smatraju glav- 
nom opasnošću po revoluciju. Sada postoji teorijsko-saznajna 
i praktično-politička potreba da se ide do kraja i ostavi kate- 
gorijalno mesto za pretvaranje državnog aparata u vladajuću 
klasu i, prema tome, za jedan novi tip klasnog društveno-poli- 
tičkog sistema. 


Etatizmom treba nazivati sistem zasnovan na državnoj svo- 
jini sredstava za proizvodnju i državnom upravljanju proizvod- 
njom i ostalim društvenim delatnostima. Državni aparat pred- 
stavlja novu vladajuću klasu. Kao kolektivni vlasnik sredstava 
za proizvodnju on upošljava radnu snagu i eksploatiše je. Lični 
udeo pripadnika vladajuće klase u raspodeli viška vrednosti 
proporcionalan je položaju u državnoj hijerarhiji. I u odnosu 
prema etatističkoj klasi treba marksistički govoriti o perspek- 
tivi eksproprijacije eksproprijatora, socijalizacije sredstava za 
proizvodnju i upravljanja proizvodnjom. 


33 


Empirijski se može pokazati da staljinizam i maoizam ima- 
ju sva obeležja ovako opisanog etatističkog uređenja. Njihovi 
ideolozi prikrivaju stvarnost izjednačavajući društvo i državu 
i tvrdeći da je sistem utemeljen u društvenoj svojini. Ali onaj 
ko stvarno upravlja proizvodnjom i raspolaže viškom vred- 
nosti — taj je de facto vlasnik sredstava za proizvodnju, bez 
obzira na drugačije formalno-pravno određenje. Činjenica je da 
državni aparat u ovom sistemu ima izuzetno veliku političku 
i ekonomsku moć, prihode i status, i da sve to ni malo ne zaos- 
taje iza kriterijuma marksizma za razvrstavanje u vladajuću 
klasu. Specifičnost etatističke klase pored ostalog sastoji se i 
u tome što njena ekonomska moć izvire iz političke moći, dok 
je kod buržoazije obrnut slučaj. Mora se priznati da marksi- 
zam često nije imao dovoljno sluha za ovaj politički determi: 
nizam. 

Mogućnost za mistifikaciju etatističkog vlasništva nastaje već 
zbog navike da se pojam svojine vezuje za kapitalističku — 
bilo individualnu ili korporativno-kapitalističku svojinu, kod 
koje je udeo u raspodeli viška vrednosti određen veličinom 
prethodno uloženog kapitala. U etatističkom društvu, kao što 
smo već rekli, vladajuća klasa je kolektivni vlasnik sredstava 
za proizvodnju, pa je deo viška vrednosti koji njeni pripadnici 
prisvajaju za ličnu potrošnju određen njihovim statusom u 
državnoj hijerarhiji. Uostalom, učešće u svim odlukama o up- 
ravljanju proizvodnjom i o raspodeli viška wrednosti vrši se 
po istom principu. Pošto pripadnici vladajuće klase ne mogu 
individualno arbitralno da prisvajaju ili prodaju bilo koji deo 
državne svojine, to se mnogima čini da ona i mije ničija već 
opštedruštvena svojina. Pa ipak, pojam kolektivne klasne svo- 
jine ne bi trebalo da predstavlja toliku misteriju, jer je iz isto- 
rije dobro poznato — da navedemo samo slučaj feudalne ork- 
vene svojine. 


Zaista treba imati jako veliku ili čak pokvarenu maštu da 
bi se položaj radničke klase u etatističkom društvu video pot- 
puno izokrenuto. Ideološki mit o proletarijatu kao vladajućoj 
klasi pothranjuje činjenica da se etatistička klasa delimično 
regrutuje iz proletarijata. Ni u najliberalnijem smislu te reči, 
koji ne bi prelazio u ironiju ili cinizam, za radničku klasu se 
ne može reći da je vladajuća. Ona je u tom sistemu više nego 
podređena i eksploatisana. Ne samo da ne odlučuje o uprav- 
ljanju proizvodnjom i raspodeli viška vrednosti, već nema ni 
ona prava koja je izborila u razvijenom buržoasko-demokrat- 
skom sistemu: ne može da bira poslodavca ni da se pogađa 
oko radnih uslova i visine najamnine. Proletarijat nema svojih 
nezavisnih organizacija koje bi zastupale i štitile njegova pra- 
va. Nominalno radničke organizacije, praktično su podržavlje- 
ne i pretvorene u transmisije etatističke klase i njene partije. 

Radi se i pod izrazitom vanekonomskom prinudom. U potpuno 
konstituisanom zaokruženom etatizmu seljaštvo je podržavlje- 
njem zemlje pretvoreno u deo proletarijata. 

Neki analitičari i kritičari radije govore o vladajućoj kasti, 
a ne o klasi. Ali to je zaista isuviše slobodna upotreba ovog 
inače prilično preciznog sociološkog koncepta. Kasta je eksklu- 
zivna i nasledna socijalna grupacija. Vladajuća etatistička gru- 
pa očigledno nema te karakteristike. 


Ima dosta marksista koji na nju primenjuju najblaže ana- 
litičko kritičko oruđe: društveni sloj. To više nego pogoduje 
ideološkoj mistifikaciji vladajuće klase. Stvarni odnos između 
vladajuće grupe i proletarijata, kojeg karakteniše sukob zbog 
koncentracije moći, bogatstva i socijalnog prestiža na jednoj, 
i podređenosti 1 eksploatisanosti na drugoj strani, može se za- 
hvatiti samo kategorijalnom simetrijom. Ako klasa ne stoji na- 
suprot klasi, a želi se koliko-toliko ostati u dodiru sa realnošću, 
onda nastaje čudna situacija. Sredstva za proizvodnju nisu svo- 
jina proletarijata, ali ni državnog aparata. Pa čija su onda? 
Ničija? Ili društvena? Ali kakva bi to bila društvena svojina 
iz koje je isključena radnička klasa?! 


Etatistička klasa se grčevito drži marksizma kao svoje ideo- 
logije, doduše jako modifikovanog marksizma. Svojim učenjem 
o socijalizmu kao pripremi besklasnog društva marksizam joj 
pogoduje za spuštanje ideološkog zastora preko klasne stvar- 
nosti, jer »Svaka nova klasa koja zauzima mesto one što je pre 
nje vladala, prisiljena je, samo zato da bi ostvarila svoj cilj, da 
predstavi svoj interes kao zajednički interes svih članova dru- 
štva. . . Ona će svojim idejama dati oblik opštosti i predstaviće 
ih kao jedino nacionalne i opštevažeće« (Marx). Međutim, svo- 
jim revolucionarno-humanističkim programom, čiju sistemsku 
okosnicu čini zalaganje za slobodnu asocijaciju proizvođača, 
marksistička svest vrši snažan i neprekidan pritisak u pravcu 
socijalističke evolucije etatističkog sistema. Zbog toga vrhovni 
ideolozi etatizma, pa i Staljin, nikada nisu potpuno odbacili 
marksistički projekt odumiranja države i uvođenja društvenog 
samoupravljanja, već su ga »samo« odložili za komunističku 
budućnost. 


Nije lako priznati da je socijalistička revolucija, sem u ju- 
goslovenskom slučaju postepeno degenerisala u novo eksploata- 
torsko, klasno društvo. Čini se kao da ćemo na taj način zatvoriti 
svaku socijalističku perspektivu. Emotivni otpor predloženoj teo- 
rijskoj modifikaciji verovatno će biti izazvan i tačnim zapažanjem 
da u takvom sistemu obično postoje jake, mada zapretane soci- 
jalističke snage, ne samo u radničkoj klasi, nego i u vladajućoj 
partiji. Da je snažne opozicije etatističkoj dekadenciji zaista 
bilo, pokazuje stepen brutalnosti koji je staljinizam morao da 
upotrebi da bi je skršio. Ali ne treba mešati prirodu snaga koje 


35 


se odupiru konstituisanju jednog društveno-ekonomskog siste- 
ma sa prirodom tog sistema. 

Zbog istine i radi neutralisanja još jednog mogućeg otpora 
mojoj tezi, treba posebno istaći da nam ona nikako ne onemogu- 
ćava da etatizam ocenimo kao progres u odnosu na konkretni 
sistem koji mu je prethodio. Zaista je socijalistička revolucija 
bila kratkog daha. Ali je etatizam koji je nastao njenom dege- 
neracijom doneo ogroman napredak u tim zemljama. 

Taj tip etatizma nazvaćemo oligarhijskim. Monopol vlada- 
juće klase — ekonomski, politički, kulturni, moralni — direk- 
tan je i totalan. Zato je poslužio kao inspiracija za tzv. negativne 
utopije u savremenoj književnosti. Čitav niz faktora determini- 
sao je razvoj baš takvog oblika etatizma: feudalnokapitalis- 
tički sistem, merazvijena radnička klasa, sredina bez ele- 
mentarne demokratske tradicije, nizak opštekulturni nivo itd. 

Od odlučujućeg značaja bio je i model vladajuće partije. 
Striktno centralistički i hijerarhijski uređena, ona je gradila 
čitav društveni sistem prema istom principu. Taj obrazac je kas- 
nije prenet i na niz drugih zemalja i odnos matične etatističke 
zemlje prema njima. 

Zemlje sa razvijenom građansko-demokratskom tradicijom 
— višepartijskim sistemom, parlamentarizmom, političkim libe- 
ralizmom — najverovatnije će razviti neku vrstu, uslovno reče- 
no, demokratskog etatizma. Upravo takav etatizam u formi »dr- 
žave blagostanja« programski je ideal i praktična politika sav- 
remene socijaldemokratije. Pokazuje se da inače ogorčeni pro- 
tivnici — socijaldemokratija i degenerisani komunizam — ima- 
ju i mnogo zajedničkog. Sve je više znakova da se i na ovoj dru- 
goj strani neposredno zalaže za jednu vrstu »države blagosta- 
nja« koju zovu »opštenarodna država«. 

Moj predlog za dopunu Marxove tipologije društveno-ekonom- 
skih sistema drži se, naravno, njegova principa podele: osnov- 
mog tipa proizvodnih odnosa. Ljudsko društvo je još uvek cen- 
trirano oko materijalne proizvodnje, pa proizvodni odnosi i da- 
lje odlučujuće utiču na totalitet društvenih odnosa. Zato će 
Marxov princip podele još dugo biti fundamentalan. U slučaju 
etatizma on pokazuje svoju prednost i zbog očitog potencijala 
za demitologizaciju. Anticipirajući jedan mogući prigovor mojoj 
osnovnoj tezi, treba reći da vreme nikako ne može biti presu- 
dan momenat kad se odlučuje da li će se jedan društveni entitet 
kategorisati kao društveno-ekonomski sistem. Uostalom, pola 
veka i nije tako kratko vreme da se ne bi moglo govoriti o kon: 
stituisanom sistemu. Najzad, svi su izgledi da će etatizam još 
dugo potrajati. 
> Marksisti često zbunjeno zastaju pred najgorim stranama sta- 
ljinizma i maoizma, pitajući se kako su one moguće u socijaliz- 
mu. Danas čak treba objasniti realnu mogućnost rata između 
dve najveće socijalističke zemlje. Zadovoljavajući odgovor, me- 
đutim, ne može se dobiti sve dok je pitanje pogrešno postavlje- 

no: Pre svega treba se pitati da li je to uopšte socijalizam. Ne mo- 
že se reći da marksisti ponekad nisu naslućivali pravo pitanje 
i odgovor na njega. Na žalost, radikalni kritičari obično odgova- 
raju da je to »potpuno degenerisani socijalizam«. Samo, ako se 
jedan entitet potpuno degeneriše, zar nije postao nešto drugo ne- 
go što je bio?! Predloženom teorijskom inovacijom sasvim se la- 
ko savlađuju ove teškoće. 

Verujem da ona ima i druge teorijsko-saznajne i praktično- 
“političke (ne zaboravimo da je »socijalizam« postao vrednosna 
reč) prednosti. Bez nje neki značajni aspekti društvene stvarno- 
sti ostaju neprimećeni. Već smo videli, na primer, da socijalna 
stratifikacija i socijalni sukob izgledaju sasvim drugačije kad 
se u njih uvede pojam vladajuće etatističke klase. Tom demito- 
logizacijom omogućilo bi se radničkoj klasi da sagleda svoj polo- 
žaj i zauzme adekvatan praktično-politički stav prema sistemu. 


Ako se socijalizam ne razgraniči od etatizma nije moguće ob- 
jasniti ni svu raznovrsnost i dubinu razilaženja u suvremenom 
komunističkom pokretu. Osnovnu demarkacionu liniju čini kon- 
cepcija sistema kojim se rukovodi ili za koji se zalaže: etatizam 
ili socijalizam. Ogromna većina komunističkih partija još uvek 
deli etatističku koncepciju. Najflagrantniji je primer sukoba siste- 
mskih koncepcija poznati napad niza partija na Program SKJ. 
Druga osnovna podela ostaje u okvinima etatizma. Sukobljavaju 
se etatizmi različitog tipa: primitivno-politokratski i modemo- 
-tehnokratski. U industrijski razvijenim zemljama politokratski 
etatizam poodavno je dospeo u krizu. On je ozbiljna kočnica 
za dalji razvoj, pre svega privrede. Zato brzo ustupa mesto 
moderno-tehnokratskom etatizmu. Jezgro etatističke klase me- 
nja svoju strukturu: tehnokratski elementi sve više preovlađu- 
ju nad politokratskim. Sa tim je tesno povezan proces očite 
političke liberalizacije i ekonomske reforme etatizma. Prirodno 
je da siromašnom, krajnje primitivnom politokratskom etatizmu 
kineskog tipa to kretanje izgleda kao restauracija kapitalizma 
i revizionizam. 


Postavlja se pitanje: da li će doći do potpunog i trajnijeg 
konstituisanja tehnokratskog etatizma ili do socijalističke trans- 
formacije etatizma. Razume se da etatistička klasa ne može biti 
razvlašćena bez klasne borbe proletarijata. Oligarhijski etati- 
zam je izvršio ili još uvek vrši nasilnu industrijalizaciju, ali je 
time stvorio i svog grobara — industrijski proletarijat. Istorija 
već poznaje pokušaje, pa i nasilne pokušaje radničke klase da 
se oslobodi etatizma i uvede svoje samoupravljanje. Ipak, real- 
nije je očekivati mirni preobražaj etatizma u socijalizam. Poz: 
nata je, dobrim delom od Marxa, ekonomska zakonitost koja 
sili liberalni kapitalizam da se preobražava u državni kapita- 
lizam i, sada bismo mogli reći, dalje u etatizam. Ali koja zako- 
nitost, pre svega ekonomska, vrši pritisak u pravcu socijalistič- 
ke transformacije etatizma? Marksistička nauka nam još dugu- 

je odgovor na to pitanje. I to ukazuje na urgentnu potrebu da 
se razradi niz novih kategorija, ne samo ekonomskih, koji bi 
bio u stanju da teorijski zahvati specifičnost etatističkog sistema. 

Na žalost, nema indicija da će brzo doći do početka transfor- 
macije etatizma u dim Naprotiv, izgleda da i dalje pred- 
stoji dugotrajan period etatizma, u kome će. u najboljem sluča- 
ju, u nekim zemljama biti stvorene elementame forme društve- 
nog samoupravljanja u mikro-zajednicama. Etatističkom obelež- 
ju narednog perioda doprineće i transformacija kapitalizma u 
etatizam. 

PRIVATNO VLASNIŠTVO I PROLETARIJAT 
STARA MARKSISTIČKA TEMA 


Davor Rodin 


Zagreb 


Izložit ćemo u ovom napisu neke momente Hegelova odre- 
đenja privatnog vlasništva i jednu etapu rađanja kategorije 
proletarijata iz duha apsolutne filozofije. 

Ovo vraćanje na izvore, možda će izgledati neaktualno, no 
na žalost, to samo tako izgleda! 


I 


Privatno vlasništvo je društveni odnos proizvodnje života. 
Ključ za sistematsko izlaganje povijesne geneze ovog odnosa 
nalazi Marx u anatomiji proizvodnje života građanskog druš- 
tva' koja se u svojoj kvantitativnoj strukturi podudara s Hege- 
lovom spekulativnom dijalektikom. 


Tegelova spekulativna dijalektika identiteta bitka i mišlje- 
nja s do kraja pojednostavljenom kvantitativnom strukturom 
samoosviještenosti duha posve odgovara dovršenoj strukturi 
građanskog društva u kojem privatno vlasništvo postoji i u 
svem objektivnom obliku (kapital) i u svom subjektivnom ob- 
liku (sposobnost, rad). 


Rad i kapital kao subjektivna i objektivna strana istog druš- 
tvenog odnosa padaju tako u međusobno nužnu povezanost u 
kojoj se u skladu sa zakonomjernošću spekulativnog mišljenja, 
no sada empirijski provjerljivo, briše razlika između društve- 
nog odnosa i odnosa među stvarima — između supstancije i 
subjekta. 


1) Građanska ekonomija daje tako ključ za razumijevanje antike itd, 
Marx Rohentwurl, str. 26. 

Time se između rada i kapitala uspostavlja spekulativni od- 
nos u kojem vlasništvo nad sredstvima za proizvodnju egzisti- 
ra još samo kao vlasništvo nad mrtvim radom kao supstanci- 
jom živoga rada. No. kako je vlasništvo nad sredstvima za pro- 
izvodnju moguće održati jedino posredstvom živog rada i obr- 
nuto, to se privatno vlasništvo kao klasični uvjet određenja 
slobodne osobe pretvara u puki egzistencijalni uvjet jedinke. 

Privatno vlasništvo u tom ambivalentnom (subjektivnom i 
objektivnom) obliku ne garantira više integritet i slobodu lič- 
nosti jer je i samo prestalo biti slobodno (kao zemljoposjed) i 
postalo dio dezintegriranog totaliteta društva i osobe. 

Tek sada, pošto je priroda (kao posjed) posve »iščezla«, kad 
više ne garantira egzistenciju, još manje slobodu, može se sri- 
jet toto genere javiti kao ljudski svijet u kojem se priroda u 
svom izvornom obliku javlja još samo kao ništa, smrtili 
neumoljivi prirodni zakon koji guta sve što nije uključeno u 
radni proces — i ljude i strojeve. | 

Transformacija objektivnog privatnog vlasništva (zemljo- 
posjed) u subjektivno privatno vlasništvo (rad) te konačno 
ukidanje svakog oblika privatnog vlasništva (komunizam) pred- 
stavlja povijesnu okosnicu Marxove kritike Hegelove filozofije 
i građanskog društva. 

Bez uvida u bit ove transformacije nemoguće je odrediti 
vlastitu stajnu tačku. 


II 


Odnos subjektivnog i objektivnog privatnog vlasništva od- 
ređen je u Hegela proturječno. | 

Proturječje Hegelova određenja ovog odnosa proizlazi otuda 
što Hegel privatno vlasništvo s jedne strane mora odrediti kao 
anorgansko tijelo individuuma koje je kao nešto vanjsko, 
po sebi nezavisno, uvjet političke slobode osobe, a s druge 
strane mora priznati neposrednu zbilju da to vanjsko aaor- 
gansko tijelo koje bi trebalo biti uvjet slobode i samo nije slo- 
bodno nego postavljeno od druge osobe i od nie bitno zavisno. 

Tako se Hegelu u skladu s njegovom spekulativnom dijalek- 
tikom privatno vlasništvo javlja i u obliku supstancije i u 
formi subjekta, no Hegel ovaj odnos u Filozofiji prava ne tre- 
tira dijalektički, kako bi se prirodno očekivalo, nego posve 
antinomijski. Antinomijski odnos subjektivnog i objektivnog 
privatnog vlasništva nastoji Hegel razriješiti u svojoj Filozo- 
fiji prava. 

Pokušat ćemo prikazati neke aspekte Hegelova postupka. 

Odnos sluge i gospodara koji se temelji na vlasništvu nad 
zemljom kao slobodnom stvari prevladan je u svojoj nepo: 
srednoj surovosti kmetstva kao anahronizam koji proturječi 
zakonima uma. Stoga ga ni Hegel ne želi prihvatiti niti ga po 
unutamjoj logici svoje filozofije može prihvatiti. 

No u novom građanskom određenju odnosa privatnog vlas 
ništva skriva se isti surovi princip nejednakosti među ljudima 
koji otuda zadaje teškoće filozcfiji apsolutne slobode. 

Rad kao subjektvno privatno vlasništvo koje leži u teme- 
ljima građanske proizvodnje života po svojoj unutarnjoj od- 
ređenosti trebao bi uspostaviti opću jednakost među ljudima 
ukoliko njihova egzistencija počiva na radu kao, po prirodi 
stvari, jednako podijeljenom privamom vlasništvu, kako to 
doslovno izvodi još Fichte u Grundlaga des Naturrechts. 

Međutim ova bit subjektivnog privatnog vlasništva  isto- 
vremeno proturječi opstanku građanskog društva jer iako 
je rad kao radna sposobnost svima jednako dan — poput Des- 
cartesova razuma — ipak vlada opća nejednakost među lju- 
dima. 

Građansko društvo nasljeđuje i održava odnos nejednako- 
sti među ljudima usprkos izmijenjenom karakteru privatnog 
vlasništva te ta opreka između izmijenjene biti privatnog vlas- 
ništva kao rada i neizmijenjenog društvenog (klasnog) odnosa 
označava unutarnje proturječje Hegelove filozofije prava, unu- 
tarnji nemir građanskog društva. Naime ambivalentni (su- 
bjektivni i objektivni) karakter privatnog vlasništva kao uvje- 
ta političke slobode određuje ambivalentno i samu slobodu 
kao ekonomsku i političku. Univerzalni karakter političke slo- 
bode koji je određen radom bitno je ograničen partikularnim 
obilježjem ekonomske slobode koja je određena vlasništvom 
nad kapitalom. Uvjet ekonomske slobode postaje vlasništvo 
nad mrtvim radom a živi rad kao uvjet političke slobode biva 
ponižen ma njegovu puku funkciju. 

Ovaj dvostruki karakter vlasništva i na njemu zasnovani 
oblici slobode predstavljaju u svojoj spekulativno dijalektičkoj 
međuzavisnosti osnov na kojem izrasta ideologijska ili tupa svi- 
jest koja u formi građanskog common sensa nije u stanju da 
pronikne bit prijevare koja se skriva iza devize radnog društva 
— bratstvo, jednakost, sloboda. 

Hegel dakako uočava ovu, Marxovim riječima rečeno, fantaz: 
magoričnu strukturu građanskog života i mišljenja ali je ne raz- 
rješava u skladu s radikalnim konsekvencijama  spekulativ- 
ne dijalektike već upravo paradoksalno ponovno pada u antino- 
mije. 

U svojoj filozofiji države čini Hegel pokušaj da razriješi na- 
vedene klasne opreke građanskog društva, stoga je posve razum- 
ljivo da Marx kritizira upravo taj posljednji dio Hegelove Filo- 
zofije prava u kojem Hegel toliko spornom određenju monarho- 
va i državnog suvereniteta potvrđuje svoj jasni uvid u proturječ- 
ja građanskog društva demonstrirajući na tim mjestima svoju 
nemoć da ih doista razriješi. 

Analizirajmo u svrhu ilustracije ove tvrdnje dva mjesta iz 
Hegelove Filozofije prava. 

U paragrafu 277 stoji na kraju teza: »Državni poslovi i prero- 
gativi ne mogu biti privatno vlasništvo«. U istom paragrafu 
Hegel prethodno pravi razliku između državnih poslova i prero- 
gativa (koje ne obavljaju osobe izabrane ma osnovu svog nepo- 
srednog personaliteta nego na osnovu svojih objektivnih opće: 
ljudskih kvaliteta) i privatnog vlasništva. Hegel želi kazati, izri- 
čući time bit građanskih političkih sloboda da državne poslove 
može obavljati svatko neovisno o svom konkretnom vlasništvu 
budući da je privatno vlasništvo kao uvjet političke slobode u 
obliku rada samorazumljiva pretpostavka građanskog društva 
kao društva bratstva, jednakosti i slobode. 

Ovo naglašavanje javnog a ne privatnog karaktera državnih 
poslova, a u skladu s tim i dvostruko određenje osobe, dokazuju 
da je Hegelu jasna opasnost, dapače zbiljnost suprotnog. 

U kritičkom komentaru ovog paragrafa (277) naziva Marx 
ovo diferenciranje državnih prerogativa i suvereniteta od pri- 
vatnog vlasništva tautologijom a zatim veoma oštro ukazuje da 
taj Hegelov besmisao nastaje uslijed toga što Hegel još uvijek 
dijeli građanina od buržuja, što naime ne vidi da posebne ljud- 
ske kvaltete koje zahtijeva od državnog činovnika nisu njegova 
apstraktna physis nego njegovi socijalni tj. klasni kvaliteti. 

Marx je ovdje posve u pravu ukoliko na državu gleda kao na 
klasnu instituciju koja u skladu s određenjem komunizma mora 
odumrijeti zajedno s klasama. No Hegel nipošto ne želi svoju 
državu odrediti kao puki instrument vladajuće klase, ponajmanje 
one pruske. Naprotiv Hegelu je stalo da svojim određenjem dr- 
žave prevlada klasna proturječja građanskog društva što je po- 
sve u skladu i s formalnim odvijanjem dedukcije koja državu 
određuje kao svepomirujuće društveno jedinstvo. 

Stoga je posve logično da Hegel zahtijeva da država stoji iz- 
nad opreka koje proizlaze iz odnosa privatnog vlasništva kao iz- 
vora svih proturječja građanskog društva. Privatno vlasništvo 
zato ne može biti konstitutivno pri određivanju vršilaca držav- 
nih prerogativa. To je doduše doista tautološki zahtjev ako ima- 
mo na umu da je privatno vlasništvo istovremeno i uvjet opstan- 
ka slobodnog građanina. 

No na koje privatno vlasništvo ovdje Hegel misli? 

Očigledno na objektivno privatno vlasništvo, na zemljopo- 
sjed ili pak na kapital. Na subjektivno privatno vlasništvo He- 
gel ne može misliti jer time bi proturječio svojoj osnovnoj pret: 
postavci o privatnom vlasništvu kao uvjetu univerzalne poli: 
tičke slobode iz koje proizlazi i pravo na obavljanje državnih 
poslova. ih soda 

Do tautologije zbog koje Marx ovdje optužuje Hegela dolazi 
prvenstveno stoga što Hegel ovdje terminološki ne razlikuje 
subjektivno i objektivno privatno vlasništvo, klasno i radno dru- 
štvo mada sam kontekst prisiljava da se čitav izvod shvati u 
znaku ove razlike. 

Usprkos tome Hegelovo je rješenje na pozicijama građanskog 
društva i to dovršenog građanskog društva ili radnog društva 
jer Hegel jednakost među ljudima do koje mu je u skladu s 
građanskom teorijom prirodnog prava stalo, utemeljuje na sa- 
mosvijesti, kojoj je njen objekt zajamčen njenom vlastitom 
strukturom, a ne u zbiljskoj proizvodnji života koja nipošto 
nije garantirana svim individuumima. 

Promatrajući građansko društvo u njegovim = radikalnim 
konsekvencijama imala je Hegelova filozofija prava, kako to 
dobro primjećuje Bloch, utopijski karakter. Hegel vidi građan- 
sko društvo u njegovim radikalnim konsekvencijama, (u onoj 
tački njegova razvoja kada ono na svom završetku ispunjava 
obećanja koja je zadalo na početku), tj. u znaku do kraja pro- 
vedenog principa subjektivnog privatnog vlasništva, ili kao do- 
vršeno radno društvo. (Većina antinomija Hegelove dedukcije 
u Filozofiji prava proizlazi iz Hegelova zbiljskog i terminološ- 
kog nerazlikovanja klasnog i radnog društva. Zbog ovog neraz- 
likovanja dijalektika ponajčešće zapada u antinomije). 

Drugi primjer za ilustraciju Hegelova kritičkog gledanja 
građanskog društva kao i njegove nemoći da ga misaono pre- 
vlada predstavlja, već spomenuto, određenje monarhova nasljed- 
nog suvereniteta tj. državne vlasti koja se na temelju primo- 
geniture samim rađanjem prirodno nasljeđuje. Neovisno o 
svim proturječjima ovog određenja, kojem se kao što je poz- 
nato Marx duhovito izrugivao kao zoološkom principu, valja 
ovdje ponovno naglasiti dublju intenciju Hegelova nauma koja 
je kao i u prethodnom primjeru posve očigledna. 


Vrhovni državni suverenitet ne može biti ovisan o građan- 
skom društvu jer je građansko društvo u sebi proturječno i su- 
protno svakoj konsekventnoj dijalektičkoj ideji prava. Stoga 
vrhovni suverenitet može svoj autoritet zasnivati ili na prirodi 
kao društveno stabilnoj sferi duha ili pak na samom bogu kao 
apsolutnoj sferi duha. Nije teško razumjeti zašto se Hegel od- 
lučio za prvo rješenje koje nam se danas može ukazati kao zna- 


2) Koliko su Hegelu bila poznata proturječja građanskog društva 
te koliko je težio njihovom razrješenju u ustavnoj državi usprkos svih 
teškoća pri razlikovanju subjektivnog i objektivnog privatnog vlasniš- 
tva najbolje se vidi iz zaključnih rečenica corollaria paragrafa 281 gdje 
eksplicite naglašava: »Po prirodi samog odnosa ustav izbornog kraljev- 
stva u kojem je partikularna volja učinjena odlučujućom vodi k izbor- 
noj kapitulaciji tj. k predaji državne vlasti diskreciji partikularne volje 
iz čega proizlazi preobrazba posebnih državnih prerogativa u pri 
vatno vlasništvo a odatle i gubitak državnog suvereniteta te unuliar- 
nje rastrojstvo i vanjsko razaranje države«. (Hegel, »Grundlinien der 
Philosophie des Rechts« paragraf 281). Iako Hegel ovdje govori o izbor- 
nom kraljevstvu reflektirajući očigledno na nesretnu povijest njemač- 
kog izbornog carstva ipak iz čitavog konteksta prethodnih paragrafa 
jasno dolazi na vidjelo njegova spoznaja da proturječje građanskog 
društva vodi potpunom rasulu kojem se država mora suprotstaviti u 
interesu uma i slobode, kao natklasna ustanova (općeljudska). 

čajan simbol! Iščezloj prirodi kao još neposredovanom anor- 
ganskom tijelu čovječanstva koja se u građanskom društvu ja- 
vlja još samo kao predmet rada vraća se u određenju državnog 
suvereniteta njena despotska vlast. 

I dok Marx postvarenim odnosima građanskog društva su- 
protstavlja njihovu ne-stvarnu stranu — bit čovjeka — do- 
tle Hegel u Filozofiji prava samu prirodu suprotstavlja protu- 
rječjima građanskog društva. 

Ne ulazeći u distinkcije Hegelova određenja prirode (koja 
je u biti samo drugo-bitak duha) i Marxova određenja čovjeka 
(koje se miješa s određenjem proletarijata kao onom društve- 
nom kategorijom koja ne nadilazi pojednostavljeni, dehumani- 
zirani odnos samosvijesti S=O) valja naglasiti da se u oba slu- 
čaja radi o istom bitno filozofskom uvidu u proturječne teme- 
lje građanskog društva. 


Rezimiramo li ukratko Hegelovo i Marxovo razrješavanje 
opreka građanskog društva tada možemo ustvrditi da je Hegel 
to razrješenje vidio u krajnjoj radikalizaciji principa građan- 
skog društva ili u državi kao realizaciji uma što znači u reali- 
zaciji identiteta privatnog i javnog interesa, a Marx u ljudskoj 
zajednici s onu stranu opreke javnog i privatnog, s onu stranu 
institucije privatnog vlasništva (i u njegovom subjektivnom i 
u njegovom objektivnom obliku) dakle s onu stranu Tada. 


Danas, kada se nasuprot Marxu prečesto smatra da je već 
samim ukidanjem klasa ukinut i građanski način proizvodnje 
života ova je spoznaja neobično važna. Hegel nije danas aktua- 
lan samo zato, jer je Marxov učitelj mego prvenstveno stoga 
što je mislilac dovršenog građanskog tj. radnog društva koje 
se nedopustivo identificira sa socijalističkom ljudskom zajed- 
nicom. 


Sada nam preostaje da pokušamo slijediti tok nastajanja 
Marxove kategorije proletarijata iz duha apsolutne filozofije jer 
se upravo u tom procesu najbolje otkrivaju Hegelove teškoće 
s razlikovanjem klasne i besklasne faze građanskog društva kao 
i putovi sazrijevanja Marxove kritičke pozicije prema svim va- 
rijantama otuđene proizvodnje života. 


III 


U njemačkom Klasičnom idealizmu govori se o čovjeku uvi- 
jek kao o umnom biću ili kao o samosvijesti. Iz ovog određenja 
čovjeka slijede dvije važne konsekvencije: prvo u apstrakt- 
nom određenju samosvijesti iščezava socijalno i klasno odre- 
đenje individuuma no zbog toga su drugo i svi državno- 
pravni projekti njemačkih idealista utemeljeni ma onoj opce- 
ljudskoj platformi koja utopijski transcendira realne klasne 
opreke unutar kojih se odvija zbiljski život građanskih indi- 
viduuma. 

Hegelova filozofija prava kao pokušaj regionalne primjene 
sistematskih stavova predstavlja proboj sistematskog hermetiz- 
ma i osvještavanje ovih iluzija. Ipak zbog apstraktnosti pozi- 
cije koja je uvjetovana shematskom primjenom  spekulativ- 
ne logike na građansko društvo zapada Hegel pri tom pokuša- 
ju proboja natrag na etički horizam bitka i trebanja koji je u 
svojim sistematskim radovima superiorno ismijao. 

Hegelove lamentacije u predgovoru Filozofije prava upozo- 
ravaju da se Hegel u Filozofiji prava prvi put nakon Theolo- 
gische Jungendschriften suočio s oprekama zbilje na čije razrje- 
šenje filozofski duh mora strpljivo pričekati. 

Egzistencija građanskog društva prethodirealizaciji ideal- 
ne države — bez obzira na logički ili zapravo protiv logičkog 
slijeda dedukcije — a vanjski se fenomen duha nalazi u takvom 
zbiljskom raskoraku s njegovom unutarnjom biti da doista može- 
mo zaključiti da Hegel već s Filozofijom prava sam donosi kri- 
tičku presudu nad apsolutnom filozofijom. 

Suočavanje spekulativne dijalektike sa zbiljom upozorava i 
Hegela da zbilja i mišljenje nisu isto jer u protivnom bi svaka 
filozofija prava bila izlišna jer bi umna država bila realnost. 

Antinomiju ideja i zbilje u koju je Hegel kao filozof građan- 
skog društva nužno zapao zbog antinomijskog opstanka gra: 
đanskog društva razrješava Marx uvođenjem kategorije prole- 
tarijata koji u zbilji, a ne više kao filozofija samo u mišljenju, 
treba da ostane vjeran principima spekulativne dijalektike koje 
je Hegel kao filozof države i prava (dakle u dodiru spekulativ- 
ne filozofije i zbilje) morao napustiti. Tako je proletarijat, kao 
zbiljska djelatna snaga (kao svjetsko-povijesni S=0), a ne um: 
na država, kao utopijska ideja filozofskog uma istina spekula- 
tivne filozofije. Samo zato što je tome tako moći će Marx čak 
i kao hegelijanac prevladati Hegela — naime tako što će 
ga domisliti u znaku radikalnih konsekvencija njegove vlastite 
dijalektike a zatim i nju odbaciti. 

Da bi se makar u osnovnim crtama moglo pratiti ovo ra- 
đanje kategorije proletarijata iz duha Hegelove filozofije bit će 
neophodno poduzeti kratku usporedbu Hegelove deskripcije od- 
nosa sluge i gospodara u Fenomenologiji duha i njegovo odre- 
đenje odnosa privatnog vlasništva i slobode u Filozofiji prava. 

Odnos sluge i gospodara izvodi Hegel direktno iz određenja 
samosvijesti. 

Svijest je uvijek svijest o nečem, stoga 'je odnos S—O kon- 
stitutivna struktura svijesti. Svijest je subjekt-objekt ili nije ni: 
šta. 

Iz ovog određenja svijesti nužno slijedi da se kao njen ob- 
jekt odnosno kao varijanta njene strukture može javiti i od: 
nos S—S ili relacija u kojoj na mjesto objekta stupa dnuga svi- 
jest. Opće određenje svijesti javlja se time u posebnom obliku 
kao odnos subjekt—subjekt ili kao odnos dviju svijesti. Time 

se dešava karakteristično podvostručenje prvobitno jednostav- 
nog odnosa S—O. Svijest je sada istovremeno subjekt i objekt 
a kako se radi o dva subjekta to sada postoji splet podvostru- 
čenog S—O odnosa. 

Međusobni odnos obiju svijesti pokazuje se po nužnom od- 
ređenju svijesti kao borba za priznanje (Anerkennung, aesti- 
matio). ' 

Svaka svijest želi naime svoju suparnicu kao svoj objekt ili 
kao svoju stvar no istovremeno i kao samosvojnu svijest koja 
bi joj jedina mogla potvrditi njenu vlastitost (personalitet) i 
opstojnost. Otpor druge svijesti pokretan je istim motivima. 

Obje svijesti moraju stoga ući u međusobnu borbu i riski- 
rati svoj opstanak za sebe i svoju slobodu jer jedino u borbi 
može jedna svijest izboriti od druge priznanje svoje stvari a 
time i nezavisnost svog opstanka za sebe i po sebi. 

Ako borba završi ne donijevši rješenja to jest ako obje svi- 
jesti riskiraju svoje živote i pri tom ih obje izgube onda smrt 
obiju ukida istinu koja je iz odnosa trebala proizići. 

Na osnovu iskustva svog mogućeg nebitka zaključuje svijest 
da joj je život dragocjeniji od slobode pa se svijest za volju 
opstanka odriče samostalnosti čime se odnos dviju u borbi na 
život i smrt suprotstavljenih samosvijesti pretvara u odnos 
slobodne i neslobodne svijesti. 

Razmotrimo li ovaj prijelaz dviju zavađenih svijesti na od- 
nos sluge i gospodara tada se neposredno javljaju dvije asoci- 
jacije na tradicionalna građanska pravno-politička rezoniranja: 
najprije asocijacija na Hobbesovu teoriju prijelaza iz pri- 
rodnog u društveno stanje ljudskih odnosa, a zatim i asocija- 
cija na robinzonijade. 

Hegel, međutim, produbljuje analizu odnosa sluge i gos- 
podara novim momentima. 

Gospodar je svijest koja se na svoj objekt kao izvor svoje 
slobode odnosi posredstvom druge svijesti čija je bit upuće 
nost na predmetnost (Dingheit) o kojoj ovisi goli opstanak sluge. 
Gospodar se odnosi na oba momenta (na predmet požude i na 
slugu) i to ponajprije neposredno kao samosvijest po sebi kojoj 
su oba momenta dana u neposredno konstitutivnoj strukturi od- 
nosa S—O a zatim posredovano, dakle na predmet požude po- 
sredstvom sluge i na slugu posredstvom predmeta požude. 

Gospodar se odnosi na slugu posredstvom slobodnog 
bitka, tj. objekta bez kojeg svijest uopće ne može opstati ili 
posredstvom prirode kao ljudskog anorganskog tijela koje je ov- 
dje shvaćeno kao privatno vlasništvo (zemljoposjed). Taj samo: 
stalni bitak je lanac za koji je sluga prikovan jer upravo od 
predmetnosti kao predmetnosti nije sluga u borbi za priznanje 
(Anerkennung) mogao apstrahirati ukoliko je želio uopće biti. 

“* Položaj sluge unutar odnosa također je dijalektičan. Sluga 
je ovisan o gospodaru no unutar te ovisnosti on je slobodan pre- 
ma predmetu koji obrađuje mada je i predmet slobodan od slu- 


46 


ge budući da u procesu obrađivanja sluga ne može do kraja ne- 
girati samostalnost predmeta. 

No ono što nije moguće sluzi moguće je gospodaru. U radu 
je nemoguće do kraja konzumirati predmetnost, međutim radom 
posredovanu predmetnost moguće je do kraja potrošiti. 
(Hegel na nivou ovog razmatranja ne pravi jasnu terminološku 
razliku između prirode [zemljoposjeda] i radom posredovanog 
objekta). Time gospodaru pripada samo užitak ili on dolazi u 
neposredni dodir samo s nesamostalnim, posredovanim pred- 
metom ili s proizvodom rada, dok sluga ima posla sa slo- 
bodnim predmetom koji se ne da do kraja rastvoriti u predmet 
užitka. Kako gospodar participira samo na užitku to je za nje- 
ga predmetnost samo neprekidno iščezavanje predmetnosti kojoj 
nedostaje njena samostalnost ili postojanost. Naprotiv za slugu 
koji ima posla sa slobodnim predmetom (Hegel kaže bitkom) 
realizira se rad u elementu ostanka (Bleiben) pa otuda 
radna svijest dolazi do uvida u samostalnost vlastitog bitka. 

Rad tako obrazuje slugu u slobodnjaka a istina samostal- 
ne svijesti sada je nesamostalna svijest. 

Ovom se konačnom i nužno izvedenom pobjedom nesamo- 
stalne svijesti sluge nad samostalnom sviješću gospodara — 
posredstvom straha za vlastiti život, robovanja i obrazovanja 
kroz rad — nedvosmisleno pokazuje struktura prijelaza feu- 
dalnog u građansko društvo, agrikulture na industriju. 

Preobrazba sluge u gospodara predstavlja prekretnicu svjet- 
ske povijesti — prijelaz iz kmetstva u carstvo političkih slo- 

a. 

Svojim oslobođenjem sluga je izborio svoju predmetnost, 
svoj bitak ili svoje vlasništvo koje mu garantira sva građan- 
ska prava i političke slobode. Gospodara sada više nema jer 
sada su svi slobodni i svi gospodari svoje sudbine — no tu je 
i dijalektička poenta Hegelove dubokoumnosti: time kmetstvo 
nije eliminirano (ukidanje klasa nije još i ukidanje građanske 
proizvodnje života) jer sada su svi istovremeno i sluge i gos- 
podari. 

»Budući da sluzi još nisu postale jasne sve mogućnosti njego- 
ve prirodne svijesti toon po sebi još uvijek pripada određe- 
nom bitku. Samosmisao je samovolja koja još uvijek ostaje u 
sluganstvu«.* | 

Kao što je vidljivo odjeljak o gospodstvu i rcpstvu opi- 
suje prijelaz od feudalnog na građanski oblik proizvodnje ži- 
vota, a ne kako su to mnogi prečesto smatrali odnos buržuja 
i proletera. No prijelaz se ovdje vrši naglo i bez potrebnog 
posredovanja. Kmetstvo odmah prelazi u radništvo (radničko 
društvo) kao posljednju konsekvenciju građanskog društva 
koje je u svojoj prvoj fazi još uvijek klasno društvo usprkos 
političkih sloboština. (Pod radnim društvom podrazumijeva- 


3) Hegel, »Phiinomenologic des Geisles«, Hofmcister, str. 150, 

mo ono društveno stanje u kojem su svi odnosi među lju- 
dima utemeljeni na radu kao ma subjektivnom privatnom vlas- 
ništvu — na društvene odnose u kojima su svi individuumi is- 
tovremeno i sluge i gospodari). 

Deskripcija građanskog društva kao dovršenog sistema od- 
nosa privatnog vlasništva u formi rada dana je djelomično 
u odjeljku o »Nesretnoj svijesti«. 

Dakako ovaj odjeljak pruža različite mogućnosti intenpre- 
tiranja te nipošto nije jednoznačan kao prethodni opis odnosa 
sluge i gospodara. 

S nesretnom sviješću koja je također u sebi podvostruče- 
na javlja se odnos dviju samosvijesti u formi razbijenog je- 
dinstva. 

Proturječje mesretne svijesti leži u tome što ona ne na- 
lazi smirenja ni u jedinstvu ni u razdoru sa svojom suparni- 
com. Oba ekstrema razbijene i u sebi podvostručene svijesti 
stoje sada u organskoj vezi, koju je nemoguće razvrgnuti bez 
žrtvovanja života jedne i druge samosvijesti jednako kao što 
i sama veza ugrožava opstanak obiju svijesti. 

Ovom se radikalnom analizom Hegel posve približio kritici 
svete zemaljske porodice rada i kapitala koja se stišće u smr- 
tonosnom zagrljaju. 

Dakako Hegel u Fenomenologiji duha ne obraća nikakvu 
pažnju ovim otkrićima s kojima će tek Marx otvoriti novu 
epohu. Međutim u Filozofiji prava gdje ova tema ma daleko 
konkretniji način dolazi ponovno na dnevni red, tu Hegel 
pod pritiskom same zbilje koja se ne odvija samo u pojed- 
nostavljenoj dijalektici S—O mije više u stanju da postupa u 
skladu s radikalnim konsekvencijama svoje metode. 

Zadržat ćemo se kratko na određenju privatnog vlasniš- 
tva i ugovora u Filozofiji prava i ukazati na razlike u izvođe: 
nju istih kategorija u Fenomenologiji duha.“ 


3a) U modificiranom obliku raspravlja Marx o problematici nesret- 
ne svijesti u »Svetoj porodici« kada uspoređuje odnos rada i kapitala. 
Dakako, kapitalist i proleter mogu samo uvjetno biti protumačeni kao 
ekstremi nesretne svijesti budući da Marx za razliku od Hegela vidi 
da privatno vlasništvo kao rad ponovno obrće društvene odnose u od- 
nos sluge i gospodara jer se i subjektivno privatno vlasništvo pretva- 
ra u tuđu stvar (mrtvi rad) koja sada stupa na mjesto feudalnog po- 
sjeda: No, proizvedena stvar nije samostalna poput zemljoposjeda ne- 
go nesamostalna radom posredovana predmetnost koja sada preuzima 
ulogu bitka čovjeka. Raspolaganje stvarima postaje tako raspolaganje 
ljudima. Marxu time postaje jasno da se pod pretpostavkom rada kao 
subjektivnog privatnog vlasništva ne može zasnovati ljudska zajednica 
pa stoga zahtijeva ukidanje rada tj. ukidanje privatnog vlasništva u 
njegovom najradikalnijem posljednjem obliku. . 

4) Pri tom valja odmah na početku ukazati na odnos između bitka 
i bića u Hegelovoj filozofiji — napomena koja važi i za sve ono što smo 
dosada izvodili. Odnos između bitka i bića, između konačnog i besko- 
načnog bića određen je u Hegela uvijek iz aspekta apsoluta. Ova je 
napomena važna jer se Hegelu prečesto daju posve promašeni prigo- 

U Filozofiji prava zapada Hegel, kao što je već istaknuto, 
u opreku ideje i zbilje na čije se jedinstvo tako impresivno 
poziva u »Uvodu«. 

U čemu je teškoća? 

U Fenomenologiji duha energično je pokazano da je ob- 
jektivno privatno vlasništvo onaj uvjet političke slobode koji 
za sobom povlači odnos sluge i gospodara. 

U Filozofiji yrava dolazi do karakterističnog isprepletanja 
subjektivnog i objektivnog privatnog vlasništva (rada i po- 
sjeda) a otuda i do svih sistematskih teškoća u odnosu sup- 
stancije i subjekta koje i samog Hegela tjeraju u rezignaciju. 
Jer dok u Fenomenologiji duha objektivno privatno vlasniš- 
tvo prelazi u subjektivno privatno vlasništvo dotle u Filozo- 
fiji prava moraju oba oblika vlasništva egzistirati istovreme- 
no što dakako dovodi do aporija pri određivanju čovjeka i 
građanina. 

U Filozofiji prava ostaje Hegel i dalje čvrsto na tezi da je 
objektivno privatno vlasništvo uvjet političke slobode, kriti- 
zirajući napose Platonovu koncepciju državnih staleža, kod ko- 
je, kao što je poznato, ovaj princip nije poštovan. 

Kako se u građanskom društvu privatno vlasništvo javlja u 
oba modaliteta — subjektivno i objektivno — to do brkanja 
pojmova dolazi iz dvojakih razicga. 

Prvo zato što se u građanskom društvu Hegelova vreme- 
na o kojem je Filozofija prava više nego ma koje Hegelovo 
djelo ovisna, privatno vlasništvo empirijski još uvijek javlja 
u oba oblika: kao feudalni zemljoposjed (zaostale njemačke 
prilike) i kao rad; drugo jer se i privatno vlasništvo kao 
rad preokreće u privatno vlasništvo kao posjed tj. u vlasniš- 
tvo nad mrtvim radom. 

Hegelova analiza ove kompleksne problematike, koju je tek 
Marx u potpunosti rasvijetlio, kreće se ponajprije — posve 
u skladu s principima spekulativne dijalektike — od subjek: 
tivnog određenja privatnog vlasništva, dakle od rada. 

Zahvaljujući ovoj polaznoj osnovi Hegel je u stanju da 
brani svoju tezu o potpunoj realizaciji slobode u germanskom 
svijetu. 

Ljudski je rad (apstraktna radna sposobnost) jednako kao 
i razum pravedno podijeljen svim ljudima ma zemlji od same 
prirode pa je uzdizanje rada na rang uvjeta slobodnog ops- 
tanka u skladu s umnom idejom pravednosti — jednakosti. 
Ipak između rada i mišljenja postoji bitna razlika. 

Prema novovjekovnom određenju mišljenje je sposobnost 
kojom je moguće posredovati istinu bića a time i istinu bitka. 


vori kad se čitav odnos okrene i kad se probleme apsoluta promatra 
iz aspekta čovjeka pa se primjerice dokazuje da je apsolut na kraju 
krajeva ovisan o ljudskom mišljenju jer tek posredstvom ljudskog 
duha dolazi apsolutni duh svojoj apsolutnoj izvjesnosti i tome slično, 

Rad je suprotno tome djelatmost kojom se ne može rekon- 
struirati bitak. Bitak se radom (otuđeni rad) u beskonačnost 
cjepka i tako u bezbroju specifičnih radnih funkcija nikada 
ne dohvaća nego sve radikalnije gubi i otuđuje. 

Ova razlika rada i mišljenja koju je Hegel u Theologische 
Jugendschriften vidio kao opreku refleksije i vjere, znanja i 
vjerovanja a koja je u Fenomenologiji duha prevladana u, ta- 
kozvanom, radnom pojmu, javlja se u Filozofiji prava kao 
plod analitičkog uvida u istinu same zbilje u kojoj su rad i 
mišljenje realno suprotstavljeni do kraja provedenom podje- 
lom rada. 

Potpuno svjestan realnog značenja ove opreke bitka i op- 
stanka Hegel nastoji da je zbiljski prevlada u okviru države 
koja kao inkarnacija ideje uma i pravednosti mora stupiti 
među opreke i tako osigurati slobodni opstanak svojim po- 
danicima koji kao radna no istovremeno i umna bića mogu 
ljudski tj. umno opstati jedino ako u okviru umne institucije 
pomire opreku rada i uma (bitka i opstanka). 

Država je tako istina čovjeka, ona je jedinstvo njegovih 
suprotstavljenih bitnih moći i kao takva kompletni individuum 
koji stoga u monarhovom personalnom suverenitetu biva nuž- 
no simboliziran i realiziran. 

U okviru ovog apsolutnog stajališta država nužno određu- 
je pojedinca, um rad a ne obrnuto. U konsekventnoj provedbi 
ove dedukcije s pozicija subjektivnog privatnog vlasništva He- 
gel bez naročitih teškoća izvodi prijelaz iz objektivnog u ap- 
solutni realitet duha. 

U konkretnoj regionalnoj primjeni ovog spekulativnog prin- 
cipa tj. u konkretnoj deskripciji građanskog opstanka javit će 
se međutim i teškoće. 

Kategorija ugovora (Vertrag) predstavlja jednu od čvor- 
nih tačaka složenog problema pred kojim se Hegel našao. 

Ugovorom se kao što je to interpretativno rasvijetlio već 
i H. Marcuse garantira integritet vanjske egzistencije stvari 
kao moje. Predmet ugovora može biti samo nešto vanjsko 
tj. stvar", koja se može otuđiti. Naprotiv neotuđiva su ona 
»dobra« ili kako Hegel doslovno kaže »supstancijalna određenja« 
kojima pravo nikada ne zastarijeva jer određuju moju osobu 
i sačinjavaju jednako opću bit moje samosvijesti kao i moju 
ličnost a to su: opća sloboda volje, ćuđoređe i religija." 

Time Hegelovo određenje građanskog individuuma zapada 
u antinomije. 

Privatno vlasništvo kao stvar (zemljoposjed) predstavlja 
uvjet političke slobode, no posjed istovremeno, kao što sli- 


5) Usporedi H. Marcuse, »Reason and revolution«. 
6) Hegel, »Grundlinien der Philosophie des Rechts« paragraf 65, 67. 
7) Ibidem, paragraf 66. 

jedi iz paragrafa 66 nije supstancijalno određenje = osobe. 
Prema paragrafu 66 i dodanom corollariju supstancijalno od- 
ređenje osobe je neotuđivo dobro a neotuđivo dobro je bit 
samosvijesti. Neotuđivo ovdje znači konstitutivno za sam bi- 
tak čovjeka kojem kao samosvijesti ponajprije. pripada pred- 
met (S—O0) a zatim sve ostale manifestacije samosvijesti, vo- 
lja, osjećaji, rad, ćudoređe, religija... 

Sloboda i samosvijest kao bitna određenja čovjeka pada- 
ju tako u dvije posve različite sfere. Upravo u ovoj aporiji 
doživljava slom mnovovjekovno određenje čovjeka kao samo- 
svijesti. Bratstvo, jednakost i sloboda svih umnih bića ras- 
tvara se u Filozofiji prava u egzistencijalni paradoks: slobo- 
dan si ako imaš privatno vlasništvo, čovjek si i onda ako ni- 
si slobodan. 

Dakako samosvijesti je predmet neotuđiv jer samosvijest 
je po svom određenju subjekt-objekt no taj privilegij nipošto 
nema živi individuum kojem je njegov predmet garantiran tek 
ustavnim poretkom. 

Doduše, Hegel u corollariju navodi da se i supstancijalna 
određenja osobe mogu otuđiti te navodi karakteristične oblike 
otuđivanja: ropstvo, kmetstvo, nesposobnost posjedovanja vlas- 
ništva; zatim otuđenja intelektualnih moći: morala, ćudoređa, 
umnosti i slično. 


U narednom paragrafu 67 govori Hegel i o otuđenju rada 
odnosno radne sposobnosti (vremena) no ono što sačinjava 
bit ovih otuđenja je mogućnost da se ona razotuđe i tako u 
skladu s dijalektikom prelaženja iz supstancije u subjekt vrate 
u pojam osobe. Supstancijalno određenje osobe time se bitno 
razlikuje od određenja njene slobode koja je uvjetovana posje- 
dom koji osobi ostaje uvijek nešto vanjsko". 

Osoba je tako za Hegela određena vanjskim momentom ili 
privatnim vlasništvom (javna sfera) i unutarnjim momentom 
ili svojom apstraktnom spontanošću, radnom sposobnošću (pri- 
vatna sfera). Privatno vlasništvo kao vanjski moment pred: 
stavlja neophodnu pozornicu ispoljavanja svekolikog aktiviteta 
osobe bez kojeg bi osoba ostala u sebi zatvoreni svijet tlapnji 
koji se ne bi mogao nigdje ni opovrći ni potvrditi. 

Time Hegel potvrđuje svoj uvid u odnos unutarnjeg i vanj- 
skog određenja građanskog individuuma ali ne uspijeva raz- 
jasniti bit te opreke koja smrtno ugrožava same temelje gra- 
đanskog ali i ljudskog opstanka jer ne vidi da bit te opreke 
počiva na proturječju slobode i njenog društvenog bitka. 

Sažeto rečeno, ukoliko Hegel privatno vlasništvo određuje 
isključivo objektivno kao stvar (Dingheit) tada bi bilo kon- 
sekventno da odnos među ljudima odredi kao odnos slugu i 


8) Ovdje ne možemo ulaziti u analizu Hegelove deskripcije umjet- 
ničkog tehničkog otuđivanja (proizvodnje) jer je to mimo ove teme. 

gospodara (kao klasni odnos) čime, dakako, svaki ugovor po- 
staje smiješan i suvišan. 

Ukoliko pak privatno vlasništvo određuje kao supstancijal- 
no određenje osobe, dakle kao rad, utoliko proturječi samom 
sebi budući da rad kao supstancijalno određenje osobe ne mo- 
že biti predmet ugovora jer (prema Hegelu) nije stvar. Ugovor 
bi sada bio doduše potreban s jedne strane kao osiguranje 
protiv mogućnosti pretvaranja rada u privatno vlasništvo, a 
s druge strane kao garancija univerzalnog prava na rad. Ta 
kvo univerzalno pravo na rad predstavljalo bi ostvarenje no- 
vovjekovne ideje prirodnog prava. 

Ono što, međutim, zamućuje preglednost ovih odnosa u 
okviru Hegelove Filozofije prava jest činjenica realne egzis- 
tencije subjektivnog i objektivnog privatnog vlasništva pa otu- 
da političke i ekonomske slobode. | 

Unutarnji nemir koji stalno ugrožava ugovor i koji otuda 
prisiljava da se čini sve kako bi se ugovor očuvao i poštovao 
(država, birokracija, policija) jest nakon Marxa — koji samo 
konsekventno dovršava ovu Hegelovu misao — jednostavna či: 
njenica da se ugovorom (koji se prividno odnosi na stvari) 
legalizirala otuđivost ljudske biti, da je dakle stvar kao objekt 
moje volje ili samovolje u biti otuđena supstancija samog 
individuuma koji je stega u historijski permanentnoj funda- 
mentalnoj pobuni protiv svakog prava na stvari jer mu je sva 
kim pravom na stvari stavljeno u pitanje ono što i Hegel u 
paragrafu 66 naziva nezastarivim ljudskim pravom — on 
sam kao čovjek. 


IV 


Time smo u našem pokušaju interpretacije nekih aspekata 
Hegelove Fenomenologije duha i Filozofije prava prispjeli na 
onu tačku na kojoj valja samo zaključno konstatirati: U Fe- 
nomenologiji duha i Filozofiji prava prisutni su svi oni ele- 
menti analize građanskog društva, koji Marxu omogućuju, ka- 
ko jasnu artikulaciju kategorije proletarijata — i otuđenog ljud- 
skog bića uopće — tako i kritiku klasnog društva u ime ljud- 
skog društva. 

U Hegelovoj Fenomenologiji duha i Filozofiji prava prisutna 
je štoviše i ona bitna misao, koja Marxu omogućuje, ne sa- 
mo to da konsekventno domislivši Hegela dopre do ideje rad- 
nog društva kao posljednje imanentne konsekvencije građan- 
skog društva i njegovih ideala bratstva, jednakosti i slobode, 
nego da i samo radno društvo (koje se prečesto identificira s 
idejom socijalističke ljudske zajednice samo zato što u njemu 
više nema posjedničke klase) kritički odbaci u ime ljudske za: 
jednice u kojoj sloboda neće biti utemeljena na institucijama, 
nego gdje će institucije biti utemeljene u slobodi i neprikosno- 
venom ljudskom dostojanstvu. 

SLOBODA ETIČKOG FORMALIZMA U SOCIJALIZMU 
Rasim Muminović 


Sarajevo 


Reklo bi se da etički formalizam gotovo nema ništa zajednič- 
kog sa socijalizmom, a još manje sloboda sa takvim formaliz- 
mom. Moglo bi se pomisliti da je njihovo dovođenje u kauzalnu 
vezu izrazit primjer pojmovne zbrke, jer, koji sistem, ako ne 
socijalizam, može pretendirati na zbiljski moralitet, a samim 
tim i na istinsku slobodu! Takva bi sumnja u sebi skrivala 
formalizam pa bi je, tako formaliziranu, već zbog toga trebalo 
odbaciti. Ali takvo jednostavno odbacivanje zapravo bi pred- 
stavljalo formalizam i bilo suprotno namjeri naslova teme. Za: 
to će trebati čak i takvu sumnju neformalno odbaciti, što i jest 
jedan od zadataka ovog pokušaja. 

O socijalizmu postoje danas podijeljena mišljenja, a o mora- 
lu u njemu još oštrije izražena. Nasuprot mišljenjima građan: 
skih ideologa, sklonih da gledaju na moral u socijalizmu kroz 
Staljinov kult ličnosti, pri čemu im se socijalistički svijet nadaje 
kao svijet bez morala, stoje dosta uprošćeni i shematizirani 
stavovi socijalističkih teoretičara o moralu u socijalizmu. Ali 
svakodnevno, tako reći, postaje jasnije prvima: da socijalizam 
ne predstavlja tako etički bijedan sistem kako su spremni da 
ga prikazuju, a drugima — da on nije ni izdaleka društveno sta- 
nje u kojem su nestale individualne suprotnosti. U stvari to 
obadvoje govori sobom da se socijalizam razvija i da u njemu 
kao uostalom u svakom razvojnom sistemu postoje dijalektička 
protivurječja, koja preko raznih tendencija, razvojnih oblika, 
kretanja, izbijaju na površinu. Moral je suptilniji modus čovje- 
kova svijeta pa su u skladu s tim i teži putovi njegova otkriva- 
nja, valoriziranja, realiziranja, ekspliciranja. Stoga su nedopus- 
tive simplifikacije koje se čine na račun njegova specifikuma. 

O moralu u socijalizmu sudi se često na osnovu impresije o 
pojedinim manje-više moralnim fenomenima i iz ugla oskud- 
nog poznavanja teorije o moralu. Riječ je ponajprije o stavovi- 

ma onih koji najčešće raspravljaju o tom fenomenu u socijaliz- 
mu i izvan njega. Slobodu njihova formalizma, reklo bi se, po- 
država razvoj sociologije i njoj srodnih disciplina, koje u ovom 
domenu bezuspješno nastoje da postignu rezultate kakve inače 
postižu na drugim regijama društvenog života. Da im nedostaje 
bitno razumijevanje ovog inače eminentno filozofijskog proble- 
ma, pokazuje poistovećivanje njegova tretmana s tretmanom 
neuporedivo jednostavnijih društvenih pojava i izvođenje zak- 
ljučaka na osnovu tako simplificirane slike o njemu. U tome 
treba vidjeti izvor onog poražavajućeg formalizma koji sve oz- 
biljnije nalazi u socijalizmu pravo građanstva. 

Vrijeme je da se toj pojavi suprotstavi stvarno razumijeva: 
nje moralno-etičkog fenomena, jer ovo kao i svako etičko pita: 
nje ima pored teorijskih prioritetno praktičke reperkusije. Zato 
postoje i teorijske osnove. 

Utoliko prije što u centru Marxovih razmišljanja o svijetu 
stoji konturno naznačena filozofijska antropologija i što se nje- 
na problematika, dovoljno jasna i anticipirajuća, prepleće s pita- 
njima socijalizma. Dovoljno je poći s njenih pozicija, tragom 
filozofsko-antropologijskih kategorija kakve su: rad, praksa, 
samoproduciranje čovjeka, potrebe, priroda, totalitet, društve- 
nost, povijesnost, otuđenje, sloboda, revolucija i povezujući je 
s onim što se danas teorijski i praktički zbiva, pa da se osjeti 
sva šupljost spomenutog formalizma. 

Praćenje moralnih pojava u socijalizmu znanstveno-filozof- 
ski je višestruko otežano, ali utoliko dragocjenije. One se, nai- 
me, nalaze u sklopu veoma dinamičko-povijesnog kretanja druš- 
tvenih snaga i društvenih oblika. Sve je, tako reći, na putu svoje 
dijalektičke negacije: novo u usponu, staro nad ponorom, 
a ipak obadvoje tu, jedno nosi ideal i vuče budućnost, drugo 
podupire tradicija i oživljava navika, dok se moralno s njima 
prepleće i u mogućnosti je da bude ono što još nije. 

I budući da filozofija vidi svoju zadaću ne samo u eksplici- 
ranju nego i u mijenjanju svijeta, etici kao filozofskoj disciplini 
ne preostaje drugo, ako hoće da bude u skladu s filozofijom, 
nego da radi na tome da moguće postane ono što po svom isko- 
nu jest. Socijalizam je izrazito bremenit problemima što ulaze 
u domen etičke problematike, a da još u cijelosti nisu ni sag 
ledani, kao što nije jasno sagledan i definiran predmet etike, 
jer »svaka znanstvena etika polazi od same po sebi razumljive 
činjenice da se etički problem može riješiti čisto teorijskim pu- 
tem, to jest da se etički fenomen iscrpljuje i razrješava u teorij- 
skom području«. No, to nije slučaj samo s etikom. Gotovo svi na: 
pori što se poduzimaju s namjerom da se definira čovjek, odgo- 
vori na pitanje što ga je u kontinuitetu na antički antropocentrI- 
zam, sublimirajući svoja tri glasovita pitanja, postavio Kant, pate 


1) Milan Kangrga, Etika i sloboda, Zagreb, 1966, str. 14. 2 

od sličnih nedostataka. Jer, moderna filozofijska produkcija, iako 
zamašna po širini zahvata filozofsko-antropologijske problema- 
tike i po intenzitetu i dometu svojih rješenja, ide najčešće mimo 
istinsku zadaću filozofije — realizacije filozofije, a time i mimo 
subjekta povijesti, njegova sudbinskog pitanja. Ako se zna da 
je Marx objavio novu zadaću filozofije, onda se u sagledavanju 
tih pitanja ne može mimo njega. Kako je njegova misao najbli- 
ža onome što se stvarno zbiva to je posve razumljivo pouzdanje 
da će se biti na onome što zbiljski jest, ako se od nje pođe. U 
to nas uvjerava slijedeće: 

Ako težnja za slobodom objavljuje autentičnost ljudske biti, 
onda je Marxova misao sva u znaku ljudske slobode. Njen pro- 
metejsko-optimistički antropocentrizam postao je obilježje na- 
šeg stoljeća objavivši se u njemu kao humanistički vjesnik no- 
vog doba. Nije slučajno što se suvremeno čovječanstvo, s obzi- 
rom na realizaciju njene filozofske poruke, dijeli na staro (ka- 
pitalističko) i novo (socijalističko) društvo, kao što je van sva- 
ke sumnje da ta misao unosi optimizam u svijet u kome se čov- 
jek počinje gubiti pred kolosalnim Toćima tehnike i opasnosti- 
ma militarizma. Doda li se tome da je svoju sudbinu nerazdvoj- 
no povezala sa borbom evropskog a preko ovog i svjetskog pro- 
letarijata, s njegovim i naporima svih humanista svijeta na 
ostvarenju emancipacije čovjeka, ostvarenju cilja što ga je 
postavio helenski duh, razvijala renesansa i do ideala uzdiglo 
prosvjetiteljstvo u prolegomenima za građansku revoluciju, on- 
da je time ukazano tek na nešto što svjedoči o njenom identifici- 
ranju s progresivnim tekovinama i odlučujućim promjenama 
našega doba. To nedvojbeno pokazuje i borba koja se vodi izme- 
zi starog i novog u znaku za i protiv njene humanističke po- 

e. 

Jednom riječju, svijet što ga pokreće i s kojim se poistove- 
ćuje humanističan je i progresivan kao ona sama. 

Socijalizam je po svom potencijalitetu besumnje takav svijet. 
Moral je jedan od nosećih stupova novog što nastaje u tom svije- 
tu. Ali njihovu snagu ne treba tražiti u bogatstvu obličja realite- 
ta, budući da je još uvijek u potencijalitetu. Modus je poten- 
cijaliteta, kako je poznato, svagda iznad puke realnosti, što 
vrijedi za socijalizam vis-A vis kapitalizma i socijalistički moral 
naspram građanskog. Ali mogućnost nosi u sebi i onu drugu 
stranu — opasnost, koja, s obzirom na poruku Marxove filozo- 
fije, može doći do izražaja u socijalizmu. 

U čemu je smisao te dvostrane mogućnosti u socijalizmu? 

Do čovjeka kao vrhunske vrednote svijeta Marx je došao pre- 
vazilaženjem posljednjeg iskonskog modusa građanskog druš- 
tva — države. Na tom istom putu došlo je otkriće socijalizma 
kao negacije države i afirmacije humanizma. Poznato je kako je 
to otkriće, u susretu sa dogmatskim mišljenjem, stvorilo prob- 
lem odnosa države i socijalizma. Zaoštravanje tog problema 
dostiže svoj vrhunac u najnovijoj historiji zbog toga što je soci: 

jalizam pobijedio, suprotno reklo bi se Marxovu predviđanju, 
u zaostalim zemljama objavivši u historijskoj sferi impozantnu 
pojavu, a u etičkoj prisustvo tragedije socijalističke ideje. Misli 
se na subjektivni faktor s kojim Marx bar tako nije računao, 
koji je istina u razdoblju socijalističkih revolucija odigrao ne- 
procjenljivu ulogu. Ali ono što je u jednom povijesnom periodu 
progresivno i humanističko, u nekom drugom — pod drukčijim 
okolnostima može ispoljiti negativne kvalitete. Taj je stav svoju 
potvrdu mogao naći u djelovanju subjektivnog faktora na druš- 
tveno-politički život mnogih zemalja postrevolucionarnog raz- 
doblja. Nizak nivo ekonomske baze i gotovo potpuno odsustvo 
demokratske tradicije i kulture predstavljali su idealne uvjete 
da se njegovo djelovanje pretvori u svoju revolucionarnu suprot- 
most. Kao posljedica toga razvija se u mnogim zemljama, na 
račun socijalističkog humanizma, etatizam i njegov najviši ob- 
lik — birokratizam. Moralni udarac ideji socijalizma bio je 
utoliko teži što je došao iznutra, da tako kažem, iz samog tkiva 
socijalizma. Birokracija se uzdigla nad humanizmom, socijali- 
zam je dugo vremena bio sveden samo na jednu zemlju, da bi ga 
napokon Staljin reducirao na samog sebe. Zbijen tako u okvire, 
uguran u umjetne sheme, socijalizam je gubio svoj životni hu- 
manitet. Etatistički nihilist sklon petrificiranju pojava i for- 
malizmu, krojio je mjeru svakoj novoj pojavi u skladu s moći- 
ma svoje narcisoidne prirode i tako, što je najtragičnije, uspije- 
vao da ona po takvoj ocjeni dobije svoje mjesto i značenje u 
zbiljskom životu. A život uguran u sheme prestaje biti život, što 
vrijedi prije svega za moralni život. Otuda je razumljivo što se 
moral staljinističke faze pojavljivao kao karikatura morala, a 
teorija o njemu kao demagoška fraza. Na žalost, to je slika koju 
konzervativci i dandanas imaju o socijalističkom moralu. No, 
to ponajviše govori o njihovoj političkoj zaslijepljenosti i moral- 
noj klimi u kojoj participira takvo mišljenje. I ovdje se pokazu: 
je da historija ne ostaje nikome dužna: ni onima koji su pružili 
tu sliku morala, ni onima koji ne shvaćaju njeno mijenjanje. 
I u jednom i drugom slučaju pokazuje se odsustvo slobode, od- 
sustvo istinske moralne klime kao i u onom domenu gdje je so: 
cijalizam ozbiljno zakoračio. 


Zar se sloboda baš u sferi socijalizma najčešće ne zamišlja 
kao nešto što je donijela socijalistička revolucija, nešto gotovo, 
nešto za što se mebelo u revoluciji boriti? Pošto je revolucija 
izvršena, socijalizam se izgrađuje, tko bi se borio za slobodu 
kad smo svi slobodni? Sama takva pitanja indiciraju posve 
drukčiji horizont i drugu vrstu slobode, te ukazuju da se slobo- 
da poima kao fakat i ona u tom smislu jest faktička sloboda, 
sloboda društva koja dolazi sa socijalizmom. Ali, kako je sa 
slobodom u moralno-etičkom smislu? Sa slobodom kao smis- 
lenom mogućnošću, onom koja čovjeku nije dana časom rođenja 
kao svojstvo, koja ne participira u prisustvu nekog novog siste- 
ma, sloboda kao mogućnost vladanja svojim instinktima, nago- 


56 


nima, čežnjama — samim sobom? Još bliže, sloboda kao moguć- 
nost ispoljavanja ljudske biti, vlastitog moraliteta? 

Otkuda uopće povod za takvo formalizirano shvaćanje slobo- 
de? Zar takva sloboda ne podsjeća na anarhiju? Šta ima anar- 
hija zajedničkog sa slobodom? i 

Sve su to pitanja koja svojim oblikom ukazuju na pravac 
istraživanja izvora takvog shvaćanja slobode, a da se ne govori 
o potpunom nerazumijevanju moralne slobode. Za to doduše 
stoji historija kao otvorena knjiga. Ne treba li tražiti izvore za 
stanovita shvaćanja slobode u historiji i fenomenologiji anar- 
hije i njoj sličnih oblika vladanja? Ako se podsjetimo da su anar- 
histi, diktatori, birokrati istupali krajnje »slobodno« — amarhis- 
tički, diktatorski, birokratski, onda je time obilježen kurs istra- 
živanja izvora za neka shvaćanja slobode. Ili, ukoliko se uzme 
primjer iz novije historije socijalističkih zemalja, gdje se pone: 
kad poistovećuju sloboda i diktatura, onda je tek naznačeno 
odsustvo uvjeta za razumijevanje slobode uopće, moralne poseb- 
no. 

Na osnovu toga se u mnogim socijalističkim zemljama ubrzo 
osjetilo da sloboda, što je došla s revolucijom, ne predstavlja 
svaku moguću slobodu. Ponajmanje onu preko koje bi novi mo: 
ral mogao ugledati svijet — slobodu morala. Svrgnuta buržoazi- 
ja doživjela je tu slobodu kao neslobodu, kao poraz u dvostru- 
kom smislu. Slično se desilo kulacima, srednjim seljacima, za- 
natlijama, jednom dijelu inteligencije. Zbog toga je od svih 
sloboda u postrevolucionarnom razdoblju, u krajnjoj imstanci- 
ji, mogla egzistirati samo politička sloboda, jer se našla pod 
pokroviteljstvom »polisa« — države. Svaka druga imala je pra- 
vo građanstva tek kad je bila oktroirana od vrhovne slobode, 
I dok je taj oblik upijao u sebe sve vrste slobode, društvena 
sloboda počela se u nekim socijalističkim zemljama diferenci- 
rati u razne oblike slobode pa se umjesto »političkog« morala 
počeo razvijati socijalistički, a uz pravo gajiti etička misao. 
Istina, bile su rijetke zemlje u kojima je, kao u našoj, subjek- 
tivni faktor dao takve plodove. 

Zbog toga treba se osvrnuti na problem države i njene funk- 
cije u socijalizmu, i to s pozicija etike. 

Spomenuto je da se problem odnosa države i socijalizma 
izrazito zaoštrava već u Lenjinovo doba. Kasnija je historija 
pokazala da grijeh o jačanju države, koji se najčešće vezuje za 
Staljina, pripada i Lenjinu. No to je pitanje o kojem se ovdje ne 
može raspravljati, jer ga krajnje komplicirana historija toga 
doba čini odveć specifičnim i teškim za iole adekvatnu ocjenu 
u okviru ove teme. 

Premda se u tom odnosu države i socijalizma nalazi i etičko 
pitanje, ipak se na to ne ukazuje dovoljno. Potrebno je preko 
Marxa doći do tog pitanja. 

Sučeljavajući se s alijenacijom čovjeka u građanskom svije- 
tu, on otkriva dvije sfere samootuđenja. Prvu čini religija, a 

drugu država i pravo. Ono što ih povezuje u ujednost jeste ilu- 
zomo obećanje što ga nude čovjeku: prva u formi onostranog, 
a druga u obliku općeg zemaljskog dobra. U dimenziji moralnog 
suđenja pokazuju se podjednako antimoralne, jer udaljavaju 
čovjeka od njegova svijeta — njega samoga, njegove ljudskosti. 
Jačanje države, makar i socijalističke, na račun morala, jest 
posao koji se protivi moralu. Marx je u tome neobično jasan. 
Ako filozofija »demaskira otuđenja u njegovim nesvjetovnim 
oblicima« pretvorit će se »kritika religije u kritiku prava, kriti- 
ka teologije u kritiku politike«'. Prema tome kritika neba koja 
se pretvara u kritiku zemlje otkriva u pravu i politici religijske 
i teološke osnove. Otuda su razumljive i reperkusije, dakako 
antimoralne, što ih daju takvi oblici otuđenja. Politička eman- 
cipacija, doduše, može značiti oslobođenje politike od religije 
koliko i građanskog društva od svake politike, ali je važno kako 
se pri tom javlja čovjek. Kako saznajemo od Marxa čovjek se 
pokazuje kao slobodan građanin i kao privatna ličnost, ali u 
cjelini kao »homo duplex« (Marx). Jer, država, koja tamo pri: 
vidno predstavlja opće, zbiljski je institucija posebnih interesa 
i njeno gospodstvo nad privatnom sferom mora biti lažno, jer je 
privatna sfera njen gospodar. Sloboda se pojavljuje u jednom 
neslobodnom obliku, kao svoja laž, a nesloboda kao sloboda. 
Strah pred kapitalistom, dakle, strah za poslom, razbija jedinstvo 
ličnosti i pretvara čovjeka u ljudsku sjenu. Ovdje je rad ne sa- 
mo razbio ljudsku ličnost u homo duplexa nego i uzajamno dje 
lovanje ljudi sveo na njihov međusobni prezir, odnosno na uza- 
jamnu opasnost što je nužno kad se tiče sistema koji se temelji 
na privatnoj svojini, bazi alijenacije. Tako je u građanskoj sfe- 
ri odnosa. A kako je sa socijalizmom? 


Građanski teoretičari slobode, polazeći sa pozicija privatnog 
individualiteta, i to onog individualiteta koji se u svojoj alijeni- 
ranoj izgubljenosti dao u potragu za pragmatičkim vrijednosti- 
ma, ispuštaju iz vida veoma značajne društvene preduvjete slo- 
bode. Omni najčešće previđaju da optimalni medijum općih dru- 
štvenih odnosa, koji kapitalizam ne može pružiti, predstavlja 
moralnu klimu u kojoj se moral može uspješno razvijati. Po to- 
me je, suprotno njima, socijalizam od kapitalizma za razvija- 
nje i ispoljavanje morala neusporedivo podobniji sistem, jer u 
njemu nema privatnog vlasništva koje razbija individualitet. 


Već je Marx, ukazujući na zakonitosti povijesnog kretanja 
društva, otkrivajući u »Manifestu Komunističke partije« da: 
»Cjelokupna dosadašnja povijest jest povijest klasnih borbi«, 
ukazujući na antecedense tih borbi, anticipirao socijalističko 
društvo u cilju ostvarivanja uvjeta za ispoljavanje ljudske slo- 
bode. Tako se njegovo insistiranje na socijalizmu može shvatiti 
i kao insistiranje na stvaranju uvjeta društvene slobode, tj. na 


2) Karl Marx, Friihschriften, Stuttgart 1953. S. 209. 

stvaranju objektivnih i subjektivnih snaga unutar kojih će slo- 
bodno djelovanje moći da nađe svoje mjesto. Ukoliko se ima u 
vidu društveni karakter ljudskog bića i veliki značaj što ga je 
Marx pridavao tom fenomenu, očita je ograničenost onih teorija 
koje realiziranje slobode vezuju isključivo za individuum. Be- 
sumnje griješe i oni koji društvenu slobodu identificiraju sa slo- 
bodom individuuma. Ova dva oblika slobode mogu biti komple: 
mentarna i interferirajuća, a ne kontradiktorna, kako ih vide ti 
teoretičari. U tom je smislu, čini se, posve opravdano očekivati 
uzajamno djelovanje individualne i društvene slobode u druš- 
tvu koje počiva na snažnim materijalnim i moralnim moćima. 
Uslijed toga, sloboda društva ne mora isključivati slobodu poje- 
dinca, ali se sloboda pojedinca ne da reducirati na slobodu druš- 
tva, a to je ono što socijalizam bar potencijalno nosi, a što 
kapitalizam ni u tom modalitetu nema. 


Uklanjanje države kao umjetne tvorevine, umjetne slobode, 
treba da obilježi prvi korak u stvaranju društvene slobode. Uki- 
danjem privatnog vlasništva ostvaruje socijalizam taj zahtjev i 
stvara zbiljske uvjete pod kojima postaje »slobodan razvitak 
svakog pojedinca uvjet slobodnog razvitka sviju«*, gdje sloboda 
pojedinca ne ograničava slobodu drugog, nego postaje njena 
pretpostavka. 

U našim uvjetima, uvjetima negacije države, pojam politike 
iznova počinje dobivati sadržaj, što je prisutan u etimološkom 
značenju tog grčkog termina. Ona postaje sve izrazitije praktička 
filozofija, sastavni dio napora što se čine na usklađivanju druš- 
tvene prakse, sastavni dio brige o polisu, u antičkom smislu ove 
riječi, to jest nastojanja oko osmišljavanja socijalističkog živo- 
ta. Ukratko, ima šansu da postane sastavnim dijelom djelatnosti 
svakog radnog čovjeka ili to već postaje. Obuhvaćajući interese 
sviju, ona se često pokazuje kao djelatnost kojom se postiže 
društveno upravljanje, demokracija. Po svojim mogućnostima 
i izvjesnim ostvarenjima, politika ne ide mimo etike u socijaliz- 
mu. Demokracija kao cilj i određeni rezultat takve politike jest 
ili bi mogla da bude skladna forma za realiziranje nekih ideala 
socijalističke revolucije odnosno socijalističkog morala. Očito 
je, slijedi otuda, da se svi ideali socijalističke revolucije odnos- 
no socijalističkog morala ne mogu realizirati. Ta plauzibilna isti- 
na potvrđuje se svakodnevno, a proizlazi iz prirode anticipiraju- 
ćeg realiteta, što se da pokazati i na revoluciji. 


Po svojoj najdubljoj izvornosti revolucija i jest izraz krize 
društvenih odnosa, u etičkom aspektu, izraz krize jednog mora- 
la i istovremeno pobuna protiv takvih odnosa i takvog morala. 


Drugim riječima, ona nastaje iz protivurječja snaga u koji- 
ma zamire ljudsko, moralno, i sila u kojima se budi ljudsko, 


3) Ibid., S. 548. 

moralno, tj. iz antipoda društvenog rada i privatnog prisvajanja, 
dakle, iz krajnje proturječne strukture, pa je razumljivo što 
se nepomirljivo okreće protiv tih odnosa i takve strukture. 

Međutim, takve suprotnosti između proizvodnih snaga i pro- 
izvodnih odnosa nisu bile razvijene ni u jednoj od onih zemalja 
u kojima je izvršena socijalistička revolucija. Taj historijsko- 
-objektivni nedostatak nadomješten je subjektivnim faktorom. 
Kao najefikasniji put tog faktora pokazala se revolucionarna 
ideologija. Ali oružje koje je tako uspješno djelovalo prije i u 
revoluciji, protiv jednog neprijatelja, srelo se u postrevoluciji 
s pojavama za koje je njegova moć postala neznatna. Došla je, 
naime, revolucija u kojoj su potrebna složenija i suptilnija 
sredstva borbe, jer su žilaviji otpori. Došao je socijalizam. 

Pošto je već ukazano na tendencije tog procesa i nagoviješ- 
teno da se politika nastoji poistovetiti s etikom, ovdje ćemo bli- 
že odrediti taj odnos. 

Za samu etiku treba reći da tokom historije nije postojalo 
jedinstvo mišljenja o njenom predmetu i da bi se danas to mog- 
lo još manje očekivati. Iako se govori o marksističkoj i nemar- 
ksističkoj etici, još uvijek ne postoje jedinstvena gledišta o to- 
me šta obuhvaća jedna, a šta druga. Bolje rečeno, riječ je svaki 
put o više etika čija se diferencija specifika određuje time što 
se smatra njenim fundamentalnim zadatkom izgrađivanje baze 
etičkog fenomena pri čemu se veoma različito shvaća ta baza 
(etika bitka, vrijednosti, situacije, egzistencijalizma itd)* Uspr- 
kos veoma minucioznim zahvatima u etički fenomen, one ostaju 
nepotpune u njegovom određenju pa time i u određenju zadat- 
ka etike. Ali što se toga tiče nije bolje ni u marksističkoj etici. 

Pored jedinstvenog prihvaćanja Marxova stava da je čov- 
jek izvor moralnog fenomena, određuje se zadatak etike veoma 
različito čak i kod nas. Sve to poimanje etičkog fenomena ka- 
rakterizira, kako je pokazao Milan Kangrga, pogrešno pristupa- 
nje ovom fenomenu, nepoznavanje njegove biti“. 

Nedostaje uvid da etičko ulazi u teorijski horizont i istovre- 
meno ga transcendira pa se zbog toga ne može eksplicirati nika- 
ko na način kako to čine pozitivne znanosti. Imajući u vidu sve 
to, suvišno bi bilo očekivati na ovom mjestu definiciju etike. 

Prije svega moralno je eminentno ljudski fenomen koji izmi- 
če sistematici i znanstvenoj akribiji i svojom povijesnorpraktič- 
kom prirodom stoji naspram svakog teorijskog, te se zbog 
toga ne da ugurati u sheme. Ako je to eminentno ljudska pojava, 
onda u njenom objašnjavanju treba polaziti od samog čovjeka. 

U horizontu filozofske antropologije čovjek se pojavljuje 
kao biće čije se određenje ne može izvesti ničim što je izvan 
njega samog. Etika uzima to kao svoj postulat i tretira čovjeka 


4) Vidi: Johanes Hessen, Ethik, Leiden 1958. 
5) ka Milan Kangrga, Etika i sloboda, str. 12, 14, 15, 19, 20, 21, 22, 
26, 28.— 38. 

kao ono što treba da bude, kao mogućnost što se moralnoretički 
potvrđuje, odnosno negira. Kako izmiče kauzalnoj determinaciji 
ostalih bića svijeta, čovjek podliježe moralnom kauzalitetu i 
tako se obznanjuje kao biće sui generis. Taj kauzalitet temelji se 
na mogućnosti slobodne volje. Sažeto, u slobodnom opredjelje- 
nju baza je moraliteta, odnosno bit moralnog, a u sagledavanju 
specifičnosti i realiziranju te biti — sva problematika etičkoga. 
Kao predmet etike pojavljuje se na taj način ono što treba da 
bude, a ono što jest interesira je samo ukoliko je u mogućnosti 
da bude nešto drugo, drukčije. Ukoliko se pod tim »drukčije« 
misli ljudsko, tada se etika pokazuje kao djelatnost, napor ili 
zahtijevanje da to bude tako kako će u sebi sadržavati najviše 
ljudskog, ljudskosti. A kako polazi odatle, od ljudske iskonske 
otvorenosti, mogućnosti, u kreiranju novog, ljudskog, etika svo- 
joj činjenici, svom predmetu, ne smije nikad prilaziti tako ka- 
ko pristupaju druge znanosti svojoj činjenici, predmetu, što 
inače karakterizira formalistički pristup moralno-etičkom feno- 
menu. Njena je činjenica, naime, svaka zapovijest, zabrana, pre- 
poruka čak i onda kad aksiološki valorizira intristične vrijed- 
nosti. Ukratko, etička je činjenica mogućnost, a ne zbilja, ono 
što treba da bude ili ne bude, a nikad puki fakat. Etika se zbog 
toga ne može zadovoljiti recepcijom da nešto jeste, što čine 
pozitivne znanosti, nego traži u jestosti mogućnost za drukčije, 
bolje. Ali to nameće pitanje, kad je jedna mogućnost doista 
etičkodmoralna mogućnost? 

I dosad je odgovor na to pitanje bio prisutan, ali mu ovdje 
treba dati eksplicitnu formu. Etička mogućnost podrazumijeva 
onu mogućnost čiju smislenost krije aktualnost. Jer, ako bi se 
smislena mogućnost shvatila kao budućnost, takva mogućnost 
ne bi podrazumijevala djelovanje u smislu morala i zbog toga 
ne bi bila etičko-moralna mogućnost. Etika se zbog toga ne 
smije zadovoljiti time da svojim činjenicama traži budućnost; 
budući da ih čini budućima. Akt činjenja predstavlja specifikum 
moralnog, jer podrazumijeva čovjeka koji stvari, pojave, proce- 
se, ne prepušta naprosto budućnosti nego čini njihovu moguć- 
nost mogućom. Moralmo-etička mogućnost je, dakle, vezana za 
čovjeka, 'kao što je njegovo djelovanje vezano za slobodu. Tako 
bi se moglo reći da se moralno-etička mogućnost ispoljava kao 
određeni oblik čovjekove slobode, kao egzistiranje slobode same. 

S obzirom ma proces u socijalizmu može se i tako oskudno 
naznačena vidjeti velika zadaća etike. Čovjekova bit, najavljena 
socijalističkom revolucijom, traži ovdje, u socijalizmu, punu 
afirmaciju svojih potencijalnih moći, razvijanje etosa kroz stva- 
ralaštvo na otkrivanju i potvrđivanju ljudskog. Revolucija je 
svojim radikalnim nastupom otvorila dovoljno prostora za to, 
novo, humanističko koje tek treba učiniti novim, ali ovog puta 
ne samo idealno. U socijalizmu je to postalo znatno teže nego 
što se očekivalo, što je i razumljivo kad se dovedu u vezu ideal- 
mo i realno. Jer, dok je oružani ratnik hitao kroz revoluciju slo- 
bodi, socijalistički graditelj osjeća i uviđa kakvi su napori neop- 

hodni da bi se realiziralo ono što je pretpostavljalo takvu slo- 
bodu. Tamo gdje novo nije stavljeno na index etatističkom 
knjigovodstvu, otkrivao se svijet teškoća pred kojima se čovjek 
prvi put tako našao. Sa slobodom i čvrstom riješenošću da ne 
zastane pred njima, on je stvarao i još uvijek stvara uvjete za 
jednu novu moralnu slobodu. Oni što su neodlučno stali pred 
novim koracima revolucije, sabijeni u svoju malodušnost, nisu 
mogli zaustaviti ljudsko što je permanentno raslo s elanom rad- 
nih akcija, kolektivnom konsolidacijom, sa drugarstvom koje se 
među komunistima i omladinom razvilo do legendarnosti, patri- 
otskim osjećanjem i spremnošću na žrtve. Takav je bio početak 
nove revolucije, otvoren i mlad kao svaka otvorenost i mladost. 
Ali uspoređen s ovim danas, on je svojom nesamostalnošću, 
neformiranošću i konformizmom, svojim spontanitetom, pod- 
sjećao na improvizaciju. Nastojanje oko ličnosti i borba za nje- 
no mjesto u svijetu čine ta dva perioda našeg razvoja jedinstve- 
nima i na određeni način jednakima. Razlika je ipak u njima ne 
samo vremenska nego i sadržajna. 

Demokracija koja nedvosmisleno obilježava put uspona čov- 
jeka pa time i stvarni proces dezalijenacije i određenu reakciju 
na reifikaciju besumnje obilježava vrh te razlike. Ona sadrži i 
drukčiju prirodu politizacije društvenog života, snažniji otpor i 
sigurniji nastup prema dogmatizmu i birokraciji. U njoj se 
ozbiljno priprema i započinje detronizacija stare podjele na one 
koji vladaju i one koji izvršavaju. Sam rad postaje drukčiji, 
ispunjava manje-više zadovoljstvom, sigurnošću, slobodom, ta- 
ko da se u njemu počinje čovjek osjećati kao sama sloboda. 

Politika koja sudjeluje u mobilizaciji tog procesa, koji pak 
nju sa svoje strane determinira, doista ima mnogo zajedničkog 
s etikom. Ali to ne smije prikriti njihovu bitnu razliku, razliku 
koju obilježavaju vis probandi prirode etosa i polisa. Sažeto 
skiciran, taj odnos ima slijedeća obilježja: 

Dok polis može prerasti u kosmopolis jedino i isključivo pre- 
ko etosa, dotle je sam etos tvorac kosmopolisa. Zato polis 
svoj eshaton nalazi u kosmopolisu kao afirmaciji etosa i vlasti- 
toj negaciji. Na relaciji politika — etika taj odnos ima iste re- 
perkusije, jer im u osnovi leži isti princip. Međutim, u svom 
detalju taj odnos nije ni tako jednostavan, ni toliko jasan. Ov- 
dje se više od toga ne može reći. 

Ali treba istaći da se politika u socijalizmu ne bavi isključivo 
polisom, već jedan dio njene djelatnosti stoji u direktnoj suprot- 
nosti s učenjem o polisu. Politika je prema tome u sebi protivu- 
rječna i s te strane neusporediva s etikom, iako je lako uvidjeti 
u njoj dio koji pripada etici — kosmopolitska tendencija, i dio 
koji će historijski biti negiran. 

Taj proces je in mikros moguće pratiti u odnosu prema druš- 
tvenoj ulozi političara u socijalizmu i karakteru njegova znanja. 
Stiješnjen između tradicije i socijalističke zbilje, između dema- 
goške fraze i znanstvene činjenice, on se gubi u iluziji da mu je sve 

jasno i da za sve može »kreirati« politiku iza koje se pokušava 
spašavati. Pa ipak u njemu politika objavljuje svoju nemoć, on 
je njena istinska nemoć, karikatura njene nekadašnje moći. Ako 
se u socijalizmu i nađe takav političar, njega će opća društve- 
na konstelacija ubrzo demantirati i primorati da napusti politi- 
čku djelatnost ili da se prisloni uz nauku. Tako se najčešće i de- 
šava, i to je ono što politici daje etički karakter i po čemu se 
njena djelatnost odlikuje širokim humanizmom. O onima koji 
ostaju na sredini i o njihovoj štetnoj i nemoralnoj djelatnosti 
govori često štampa, pa ih i treba prepustiti njoj, jer ona piše 
o svačemu. Čak ni o formalizmu čiji su oni tvorci ovdje neće 
biti riječi. Važnije je da se pogleda odnos društvenog upravlja- 
nja prema formalizmu. 


Uvlačenjem u proces društvenog upravljanja, čovjek je, isti- 
na, suočen sa svojom neslobodom, svojim nepoznavanjem stva- 
ri. Ali i ovoi je škola, škola socijalističkog humanizma, izgrađi- 
vanja čovjeka, otkrivanja smisla za ljudsko dostojanstvo, za 
otklanjanje straha i razvijanje samoinicijative, za stvaranje slo- 
bode. Stari đaci ove škole počeli su znalački i konstruktivno 
da misle ne samo o sebi sebično, mada i toga ima, već i o drugi- 
ma i njihovim postupcima. Ovdje se ponekad i nesvjesno sma- 
njuje provalija koju je historija napravila i produbila između 
teorije i prakse. A zajedno s tim razvija se moral i utemeliuje 
humanistički pogled na svijet. Politički pragmatizam sukoblja- 
va se ovdje oštro s humanizmom i sve jasnije napušta društve- 
nu pozornicu kao i oni političari kojima je već izrečen sud. Jer, 
ako smisao socijalizma leži u socijalističkom humanizmu, raz- 
vijanje etatizma bila bi djelatnost suprotna onoj, u kojoj se ot- 
kriva smisao socijalizma. Slično je i s moralom. On se, kako je 
rečeno, stvara i potvrđuje u radu, u ambijentu adekvatne valo- 
rizacije vrednota, pa je razumljivo što se ne da obuhvatiti prav- 
nim kodeksima kao ni sam život. Naprotiv, što je vlast slobod- 
nija, društvo je manje slobodno, a time i manja mogućnost 
ispoljavanja morala. U društvenom upravljanju tendencije su 
posve suprotne shematici jurističkih kodeksa. One smjeraju 
ostvarivanju mogućnosti čovjekova autentičnog življenja, ti. 
takvog življenja u kome sloboda postaje modus međuljudskih 
odnosa. Za slobodu utkanu u istinskoj demokraciji može se reći 
da nagovještava ili obilježava prisustvo te i takve tendencije. 
To su ipak tendencije koje, istina, daju humanistički kolorit 
onomu što se zbiva u procesu društvenog upravljanja. Ali stvar- 
nost ima nešto drukčiju fizionomiju i u mnogome odstupa od 
tih potencijalnih tendencija i rijetkih zbiljskih tokova. Stoga je 
ovdje u interesu moralno-etičke djelatnosti potrebno suprot- 
staviti formalizmu jednu etičku istinu, koju iz istih razloga 
treba otvoreno nazvati njenim pravim imenom — alijenacijom 
u socijalizmu. Ovaj pojam obuhvaća one tendencije i realitet što 
se očituju u razlici prema principu nagrađivanja. To su u stvari 
razlike i tendencije povećanja tih razlika u društvenim prima- 

njima. One ne dovode u pitanje samo socijalistički princip na- 
građivanja, jer kako je rečeno taj princip još i nije realizirao 
svoj potencijalitet, kako bi postao i moralni princip, unatoč 
pozitivnim pretpostavkama za to, nego prije svega i iznad sve- 
ga ljudsko dostojanstvo. Nije dakle problem u potencijalno- 
sti ovog principa, budući da se temelji na maksimalno 
realnom fundamentu — radu, već u njegovoj realizaciji, koja 
je, uz objektivne uvjete, subjektivnim faktorom dovedena ili se 
dovodi u pitanje. Jer, ako čovjek ima pravo na rad, ostaje pita- 
nje realizacije tog prava, pitanje kako ostvariti to pravo i pod 
kojim uvjetima može biti valjano valoriziran taj rad? Ako se 
zanemari prvo pitanje, ostaje nejasan odgovor na pitanje otku- 
da goleme disproporcije u društvenim primanjima? U odgovoru 
što se daje na to pitanje leži sav smisao slobode etičkog forma: 
lizma, mada se tiče morala ono, što je iza i prije toga odgovora. 

Ekonomske, a ne moralne, pretpostavke tog principa relativ- 
no su jednaki uvjeti produkcije i dovoljno snažni kriteriji valo- 
rizacije, da se spomenu tek glavniji. Ako se imaju u vidu teško- 
će čak i u toj sferi, neće biti teško da se naslute moralne reper- 
kusije. S obzirom na mogućnosti i teškoće u ekonomskoj sferi, 
dakle, u bazi, moralno djelovanje započinje u domenu do kojeg 
se ne mogu nikada uzdići ekonomske kategorije. Moglo bi se 
sada pomisliti da će se pomoć etike pojaviti u formi moralizira- 
nja, preuzeti posao građanske moralke, demagoškog zanovije- 
tanja, djelatnosti građevinskih socijal-psihologa, ili formalistič- 
kog politikanstva, koje na žalost ne pripada samo građanskim 
političarima. 


Međutim, etika prema rečenome, otkriva smisleno-aktualne 
mogućnosti u cilju mijenjanja onoga što jest u ono što je naj- 
komplementarnije ljudskoj prirodi. Taj posao pretpostavlja 
praktičko razobličavanje zbilje. U odnosu na gornji princip, 
etika otkriva da je stvarnost tog principa neusporediva s nje- 
govim mogućnostima realizacije kao što je mogućnost izgradnje 
socijalističkog morala na. neusporedivoj visini iznad njegove 
stvarnosti. Ako se netko deklarira za humanizam, socijalistički 
humanizam, time, reklo bi se etički, ostvaruje samo pretpostav- 
ku za humanističko djelovanje, za socijalistički humanizam. Na 
djelu, budući da je moral stvaralaštvo, može se jedino potvrditi 
smisao dane pretpostavke. Sažeto, moral se ne ostvaruje apstrak- 
tnim obećanjima ili poetski sročenim deklaracijama, kojih ima 
podosta svaka naša organizacija, dakle ne etičkim formalizmom. 
Jer, moral kao i sloboda ima svoj život u stvaralačkom djelu 
kao izrazu slobode čovjeka. S visine prirode moralnog fenome- 
ma može se sagledati sva bijeda etičkog formalizma i u isto 
vrijeme potencijalitet humanuma u socijalizmu, potencijalitet 
koji je nedostajao dosadašnjoj povijesti. Paradoksalno je da u 
ostvarivanju etičkog formalizma najaktivnije učestvuju oni koji 
majčešće govore o socijalističkom moralu. Oni su isto tako aktiv: 
ni u realiziranju principa poznanstava i veza. Ali kakav je odnos 

tog principa prema već isticanom principu, ovdje se ne može 
raspravljati. Dovoljno je spomenuti da na njemu (principu 
poznanstava i veza) participira sloboda etičkog formalizma vrlo 
izdašno. 

No, ako je na ovom mjestu sukob sa slobodom etičkog for- 
malizma istjerao na svjetlo dana u nešto hipostaziranoj formi 
neke negativne pojave iil tendencije u socijalizmu, onda ovo 
prenaglašavanje treba gledati upravo u svijetu prenaglašenosti 
spomenutog formalizma, u izazovu koji je besumnje nadmoćniji. 
I to u aspektu progresivnog kretanja snaga koje se otvoreno i 
oštro suprotstavljaju formalnom, te utječu na stvaranje novih 
i jačanje postojećih društvenih odnosa u socijalizmu, koje, dak- 
le, ne djeluju formalno i nemaju gotovo ništa zajedničkog sa 
slobodom formalizma, u horizontu društvenog upravljanja kao 
višeg oblika društvene djelatnosti, izvora nastajućeg socijalis- 
tičkog moraliteta i istinske slobode. 

POJAM SLOBODE 
Žarko Vidović 


Zagreb 


1. 


Najveći nesporazumi, kad se govori o slobodi, potječu upra- 
vo otud što ta jedna ista riječ —sloboda— pokriva, zas- 
tupa i označava najrazličitije pojmove i fenomene, pa se to 
dešava čak i kod jednog istog autora u raznim njegovim mo- 
mentima, napisima i govorima, a da i ne spominjemo koliko ta 
riječ ima različita značenja u raznih autora tokom dvije hiljade 
godina filozofije i literature. SAamo nabrajanje bića, fenomena 
i pojmova (i to raznorodnih, pa i suprotnih) kojima je pripisiva- 
na ili se još pripisuje sloboda — zauzelo bi više prostora, nego 
čitav ovaj napis o stvarnom značenju riječi sloboda. Posto- 
je hiljade konfuznih stavova u našim vlastitim riječima, napisi- 
ma, govorima, programima, zakonima, ustavima. Tako se ne 
može znati o čemu govori čovjek kad kaže »sloboda«, pa je s tim 
čovjekom nemoguće i sporazumijevanje i dogovor. Ta zbrka 
pojmova i potreba za jasnoćom nikad se nije osjećala tako bol- 
no kao danas, jer relativizam nikad u historiji nije bio tako 
moćno oružje samovolje kao što je danas. On je već postao i ma- 
sovna »filozofija« mirenja sa sudbinom. On opravdava sve, jer 
uništava svaku optužbu i prlja svaku zaslugu. Relativizam je 
moćno oružje demoralizacije, a počiva na zbrci pojmova, mnogo- 
značnosti riječi i nejasnoći govora, obećanja, ugovora, programa 
i zakona. 


2. 


Ima jedan fenomen koji smo svi zapazili i svi ga uvijek mo- 
žemo zapaziti. Taj fenomen za sada još nećemo imenovati, ali 
ga odmah možemo opisati, i to najkraćim riječima ovako: »mo- 
ći ono što se hoće«, ili »podudarnost moći i htijenja«. (Nas ov- 

dje ne interesira veličina i značaj samog htijenja. Može to hti- 
jenje biti i najsitnije. Nas interesira sama podudarnost 
mecći i htijenja!). Moguće je nepregledno mnoštvo kratkih i du- 
gih (dugih kao roman) opisa toga istog fenomena. Da bi još 
jasnije bilo na koji fenomen mislim, dat ću još nekoliko njegovih 
opisa prije nego se usudim da fenomen i imenujem (označim 
jednom jedinom riječi) i tako sve opise zamijenim jednom 
jedinom riječi. Evo još nekoliko (od nepreglednog mnoštva mo- 
gućih) opisa istog fenomena: 

Ostvarivanje svog plana, projekta, cilja, namjere, odluke, 
želje. . . (Može se reći i: »ostvaruje svoj plan. . .«, ali je tada 
nužno da uz taj lični glagolski oblik »ostvaruje« stoji i podmet 
»netko, nešto, jedno biće«. Mada se i u ovom drugom, rečenič- 
nom obliku opisa govori samo o fenomenu, a još ništa o biću to- 
ga fenomena, mi ćemo ovaj oblik opisa, ukoliko je to moguće, 
izbjegavati, jer se može dobiti lažan privid da je toiiskaz o biću, 
a ne samo o fenomenu. No svi ovi opisi su isključivo opisi feno- 
mena, a nikako još bića!), 

istrajavanje u svojoj odluci, 

pretvaranje svoje zamisli ili svoje niječi u djelo. (U tome 
smislu je i bog, u evanđelju po Jovanu, u onome stavu da je 
bog riječ koja se pretvara u djelo, shvaćen samo kao fenomen, 
a ne kao biće), 

održavanje svog obećanja, zahtjeva, zakletve, prijetnje, ugo- 
vora, dane riječi, 

istrajnost u odbijanju da se nešto učini ili u nečemu učes- 
tvuje, određivanje svog čina (djela, postupka, ponašanja) svo- 
jom odlukom, tako da je taj čin određen samo tom odlukom i 
ničim drugim, 

samodređenje, samoformiranje po unaprijed utvrđenom pla- 
nu, 

određivanje svoje sudbine svojom odlukom, a ne nekim »ob- 
jektivnim okolnostima«, 

donošenje i izvršavanje odluke o svojoj smrti (samoodređe- 
nje kao samoubistvo), tako da se u tome činu smrt — prirodni, 
organski, neizbježni fenomen! — pretvara u odlučeni fenomen, 
u fenomen o kojem upravo govorimo i koji nije prirodni. Što 
vrijedi za smrt, za graničnu tačku »jednog bića« (riječ je o 
smrti, o fenomenu, a ne o biću!) vrijedi pogotovo za ostale priro- 
dne (neizbježne, tako reći kosmički zasnovane) fenomene »toga 
jednog, nekog bića«, naravno, ukoliko su ti fenomeni izazvani od- 
lukom, pretvoreni u odlučenu akciju ili u odlučen stav. 

Tako smo na desetak prividno različitih načina ponovili opis 
fenomena odlučenog samoodrečđenja, fenomena »moći što se 
hoće«. 

Ako taj opis i sve njegove varijante (ne samo ovih desetak) 
zamijenimo jednom jedinom riječi, simbolom i skraćenjem svih 
tih opisa, onda će ta riječ u našem jeziku označavati taj i tako 
opisani fenomen, te sve te opise činiti izlišnima za naše uzajam- 

no sporazumijevanje. Ali ta riječ-simbol-skraćenica označavat 
će taj fenomen samo pod jednim uslovom: da ona asociira na da- 
ne opise, na danu ili stečenu predstavu. 

Ta riječ j:>»SLOBODA«! 

Njome ukazujemo samo na fenomen koji smo opisali, i ni na 
koji drugi fenomen! Na taj mačin riječ »sloboda« postala je 
jednoznačna, očišćena od svakog relativizma. Od ovog momen- 
ta čitaocu je jasno na šta mislim kad izgovorim ili napišem tu 
riječ. Mislim na opisani fenomen, na fenomen koji se zbiljski 
javlja i koji smo svi imali prilike da zapazimo i to na samima 
sebi. 


3. 


No uobičajeno, rutinersko, navikno mišljenje (koje nije u 
stanju da bude strogo logično, — jer ono, vidjet ćemo, i nije svi- 
jest, nego podsvijest — koje se, kao po nekom uslovnom reflek- 
su, nehotimičnom i automatskom, naviknom reagiranju na riječi, 
kreće automatski po naviknutom nizu i redoslijedu predstava) 
— to mišljenje, mnjenje pripisat će odmah riječi sloboda i 
druga značenja, pa će čak i biti uvjereno da je ta značenja izve- 
lo iz predloženog mu značenja i danih opisa. Na taj način će ru- 
tinersko mišljenje, uvjereno da ima u vidu fenomen slobode, 
odmah, za čas s toga fenomena preskočiti na neki drugi feno- 
men koji s fenomenom slobode nema nikakve veze osim (neade- 
kvatnog ili nezasluženog) naziva. Jer mnjenje ne misli, nego 
automatski reagira na riječi. Da se to ne dogodi, ili bar da se 
ne dogodi odmah u početku, potrebna su neka upozorenja. 

Prvo upozorenje je: 

Kad se kaže dariječ sloboda označava fenomen opisan rije- 
čima »moći što se hoće«, ili »odlučeno samoodređenje« (postoji 
i neodlučeno samoodređenje, kao neslobodno zbivanje u spon- 
tanim doživljajima samog čovjeka!), onda u takvoj sadržini 
(značenju, pojmu) riječi sloboda nije sadržan nikakav on- 
tološki stav. Time, naime, još nije postavljena nikakva ontološ- 
ka tvrdnja o tome TKO je »nosilac« fenomena slobode, GDJE 
je nosilac i KAD je nosilac, u čemu je on slobodan TKO, GDJE 
i KAD je slobodan, tj. kad, gdje i tko je BIĆE slobode. Riječ je 
samo o FENOMENU nazvanom sloboda, te u toj čistoj FENO- 
MENOLOGIJI slobode nema nikakvih ontoloških pretenzija ni 
stavova, mada spomenuto rutinersko, automatsko-naviknuto mi- 
šljenje odmah daje riječi sloboda i ONTOLOŠKI sadržaj, te 
žuri u diskusiju s fenomenologom prije nego što je ovaj i pos- 
tavio neku ontološku (spomu ili neospornu) tvrdnju. 

Gramatika, naime, proučava automatizam govora, bez obzira 
na tačnost ili netačnost govornih iskaza i konstrukcija. Jedan 
od gramatičkih stavova je i taj da nema rečenice bez podmeta. 
Ispravan stav. Ali onaj tko se u svom mišljenju rukovodi auto- 

matizmom govora (kod koga je mišljenje ravno automatskoj 
reakciji na riječi), pripisuje fenomenološkom iskazu (rečenici) i 
iskaz o biću. Ontološki pojam bića i gramatički pojam podme- 
ta (u rečenici »jedno biće izvršava svoju odluku«) — nisu isto. 


Drugo upozorenje: 

Ovo odlučno odbijanje da se pojmu slobode — samom filo- 
zofskom pojmu slobode! — pripiše neki ontološki sadržaj ili on- 
tološki stav, ovo odlučno insistiranje da filozofski pojam slobo- 
de ima samo fenomenološki sadržaj (što nikako ne insistiramo 
kad je riječ o slobodnom BIĆU), — ne znači nikakvu filozofsku 
kapitulaciju, nikakvo odricanje od filozofskog tretiranja slobo- 
de. Naprotiv, to je samo odlaganje svake ontološke diskusije. 
Dokle to odlaganje? — Sve dotle, dok se prethodno ne dogovo: 
rimo o čemu ćemo diskutirati, sve dok tačno ne utvrdimo temu 
i ne razgraničimo je od drugih tema, ali tako utvrdimo, da pro- 
mašaj teme i njezino brkanje s drugim temama ne budu mogu- 
ći! A tema je: FENOMEN zvani sloboda. I nikakav drugi feno: 
men. A pogotovo ne (ili još ne) BIĆE slobode, a ni bitak. A kad 
utvrdimo temu, kad fiksiramo pitanje, tek tada će biti mogući 
stavovi, i različiti stavovi, o tome pitanju. Ali samo o tome pi- 
tanju, bez upletanja stavova koji bi odgovarali na neka druga 
pitanja, na pitanja koja ne bi bila o fenomenu slobode, a koja 
samo u ovoj zbrci pojmova i značenja riječi »prolaze« kao pita- 
nja o slobodi. Jer čak i filozofi (ili tzv. filozofi) ponekad se zna- 
ju ponašati kao »lukavi« student pred profesorom na ispitu: 
pošto ne zna da odgovori na postavljeno pitanje, on gleda da 
profesora nekako prevari, ili da iskoristi njegovu nebudnost, 
umor, nezainteresiranost, apatiju, srodnost, blagonaklonost, sim- 
patiju, strast, a ponekad i senilnost, te da »neosjetno« sklizne 
ili prijeđe na neko drugo pitanje, uglavnom na pitanje na koje 
zna da odgovori. Glavno je da se priča, da se čuje govor, da se 
ne šuti, a pogotovo da se ne prizna: »ne znam«, pa odustane od 
ispita i odgovora. Student (kao i tzv. filozof), koji smatra da je 
važno samo govoriti, ne šutjeti, uzeti učešća u diskusiji — uspo- 
stavlja umjetnu vezu između postavljenog pitanja (na koje me 
zna da odgovori) i pitanja, odnosno teme na koju želi prijeći. 


Dakle, smisao fiksiranja tačnog i jedinog značenja jedne ri- 
ječi (kao što jeiriječ sloboda) je u tome da se fiksira feno- 
men o kojem je riječ i da se ne dopusti brkanje raznih fenome- 
na ili pitanja. Teka tada, poslije jasne fenomenologije, može bi- 
ti riječi o BIĆU, i to biću TOGA fenomena. A KAD, GDJE i TKO 
je nosilac toga fenomena — već je drugo pitanje. Odgovori na 
to drugo pitanje mogu biti različiti, uglavnom humanistič- 
ki (»biće slobode je čovjek i samo čovjek kao pojedinačno bi- 
će«), ili nehumanistički (»biće slobode nije čovjek, ili 
nije čovjek kao pojedinačno biće, nego tek kao pripadnik gru- 
pe, epohe... itd. itd.«), ili teistički (»biće slobode je bog«)... 
itd. 

Treće upozorenje: 


Kad kažemo: »ako čovjek (ili jedno biće) može što hoće, 
onda je on slobodan«, onda tim kondicionalom nije opisan čov- 
jek ili hipotetično slobodno biće, nego samo fenomen slobode. 


Ii: »kad može, onda i samo onda je slobodan«. Isti slu- 
čaj. To nije nikakva ontološka izjava. (Naravno da ova izjava 
nikako ne znači ni da se biće slobode pripisuje ontologiziranom 
vremenu, momentu »onda-kad«. To izvrtanje fenomenologije u 
ontologiju, pomoću čistog gramatičkog kondicionala »onda-kad«, 
nedopustivo je, mada se često i to prakticira!) 


Četvrto upozorenje: 


U spomenutim opisima fenomena slobode nije riječ ni o ka- 
kvoj autorovoj samovolji, nego o nepisanom zakcmu filozofskog 
mišljenja, zakonu koji filozofi poštujui kad on nije izričito for- 
muliran. Još apostol Pavle govori o slobodi tako, po nepisanom 
zakonu filozofskog mišljenja. Njegov ontološki stav mi danas 
možemo smatrati prihvatljivim ili neprihvatljivim, te pripisiva- 
ti slobodu čovjeku kao pojedinačnom biću (humanistički), ili 
pak bogu, klasi, društvu, vremenu, epohi, historiji, ili čemu god 
hoćemo. Ali jedno moramo priznati: kada Apostol pripisuje 
slobodu bogu, ili je odriče čovjeku, ili mu je djelomično prizna- 
je, onda on tačno zna šta pripisuje, priznaje ili odriče: MOĆ DA 
SE UČINI, tj. POSTIGNE ONO ŠTO SE HOĆE. A takva moć je 
upravo onaj fenomen koji smo u odjeljku II opisali na desetak 
načina i za nj rezervirali oznaku »sloboda«. To čak i Apostol 
naziva slobodom, tj. na to misli kad kaže »sloboda«, upravo kao 
i Augustin, Erazmo, Calvin, Luther i dr., od kojih svaki ima 
drugačiji ontološki stav, što znači da svaki od njih drugačije za- 
mišlja biće kojemu pripisuje slobodu. No osnovni fenomenološ- 
ki stav (uistinu fenomenološki, bez ikakvih ontoloških primje- 
sa kod nas ili kod samih njih) kod sviju je isti! Ni naš stav ne 
može biti drugačiji ukoliko uistinu želimo da se držimo teme. 
Kad apostol Pavle tvrdi da čovjek može izvršiti djelo (djelo u 
skladu sa Zakonima), ili može odbiti da izvrši djelo, te da je 
čovjekova grešnost (odgovornost) već u toj dilemi što može 
da izvrši ili ne izvrši, onda on (Apostol) tvrdi da čovjek ima 
slobodu, i to da je ima za djelo i u djelu. A kad tvrdi da tim 
djelom čovjek nije postigao pred bogom(!) ništa drugo do iz- 
vršenja djela, da pred bogom i za boga ništa drugo ne može ni 
postići (da pomoću toga djela ne može odrediti niti usmjeriti 
božju volju, jer tada bog ne bi bio odlučeno samoodređenje, tj. 
sloboda) onda Apostol ne negira čovjekovu slobodu za djelo, ne- 
go samo čovjekovu slobodu za postizavanje cilja kojem je dje: 
lo imalo da služi. A taj cilj, o kojem je riječ, i koji bi čovjek htio 
da postigne vršenjem djela, jest spas (spasenje, »vječni život«, 
svetost, blaženstvo, učešće u božanstvu boga itd., kakav je već 

sve značaj pridavan spasu!). Time se čovjeku samo negira slo- 
boda u pogledu manipuliranja bogom i mogućnost profanacije 
boga. Sloboda je, dakle, u samom djelu kojim se ostvaruje 
neki cilj, ali ona nikako nije identična sa samim ciljem, osim 
ako cilj čovjekov nije samo izvršenje djela. Sloboda nije sama 
po sebi cilj. Ona je fenomen »moći postići postavljeni cilj«. Ona 
nije biće, nego ponašanja, radnja bića. Tako čovjek nema slo- 
bode za spas, jer spas je stanje boga, a čovjekovo stanje je cn 
samo utoliko, ukoliko je čovjek dio božanstva, tj. božanstvo. 
Doduše, spas se Inože postići vjerom. Ali vjera nije sloboda, 
ona nije čak ni cilj koji bi sebi čovjek mogao postaviti, niti ika- 
kvim sredstvima (pa čak ni djelima Zakona) ostvariti. Vjera je 
sasvim drugačiji fenomen od slobode. Nećemo se dalje upuštati 
u analizu fenomena (u fenomenologiju) vjere. Zadovcljit ćemo 
se samo time da konstatiramo da je već u antičko doba fenomen 
slobode bio jasno izdvojen, uočen, pa i nazvan, a opisan bar u 
mitologiji, i to u mnoštvu varijanti i mitova. Fenomenološki 
sadržaj riječi sloboda se, dakle, nije izmijenio od tada do danas. 
A reći to — znači isto što i reći da se sadržaj onog na šta uka- 
zuje riječ »voda« (kao i kemijska formula H:0) nije izmijenio 
od svog postanka do danas. Onaj tko prije vremena utrčava ili 
istrčava s (neobrazloženim) ontološkim stavovima, taj neće biti 
u stanju da se dosljedno pridržava ni te najjednostavnije istine 
da je voda uvijek bila i da će uvijek biti (kemijski) H:0, te da 
u tome nema nikakve historije. Potpuno je isto sa sadržajem 
fenomena na koji ukazuje riječ sloboda. 


4. 


FENOMENOLOGIJA SLOBODE (ili analiza fenomena slobo- 
de), kojoj sada možemo pristupiti bez dvoumljenja o tome šta 
analiziramo, započeta je u stvari već u odjeljku 2., sa onih dese- 
tak varijanti opisa slobode kao fenomena »moći što se hoće« 
(fenomena odlučenog samoodređenja, identičnosti moći i htije- 
nja, identičnosti dokazane i postojeće u djelu, akciji, činu, prak- 
si). Svih onih desetak varijanti opisa u odjeljku 2. su tautologi- 
je. Pa tako će, ako nam uspije da budemo logički dosljedni, (što 
s pravom traži i ističe Wittgenstein), i svi daljnji stavovi u feno- 
znenologiji slobode biti tautologije prvog stava uzetog kao defi- 
nicija slobode. Jer fenomenologija slobode (ili bilo kojeg dru- 
gog fenomena) je, baš kao i nauka, sistematski niz tautologija 
koje ponavljaju osnovnu definiciju te nauke — definiciju pred- 
meta te nauke. I samo dotle ti stavovi spadaju baš u tu nauku 
i nju potvrđuju. Isti je slučaj i s fenomenologijom i strogo 
logički razvijanom filozofijom. Tako se u filozofiji, kao i u nau" 
ci, krije jedna tendencija k »osiromašenju« jezika. »Osiromaše- 
nje« se sastoji u tome što će se svi opisi, koji su pokazani kao 
tautologije, zamijeniti jednim svojim predstavnikom. Predstav- 
nik će biti definicija, a definicija se označava simbolom (npr. ri- 

ječju sloboda), baš kao i u matematici. »More geometrico«! 
No to »osiromašenje jezika«, svođenje mnoštva riječi i niza tau- 
toloških opisa na definiciju i, najzad, na simbol, ne znači ništa 
drugo do obogaćivanje simbola, termina, obogaćivan je 
riječi punoćom značenja koje je ona u naše vrijeme već iz- 
gubila. Na taj način riječ-predstavnik dobiva na dostojanstvu i 
moći o kojoj govori Biblija. Riječ tako postaje LOGOS, te dobiva 
značaj projekta za stvaralačku akciju, značaj zakona, za koji 
se možemo sa sigurnošću uhvatiti. Ona postaje riječ Čovjeka. 
Nasuprot tome je suvremena tendencija »bogaćenja« filozofije 
novim riječima i terminima tamo gdje to nije ni potrebno, tamo 
gdje se stari problem skida s dnevnog reda izmišljanjem novih 
naziva. (To je i naša praksa, kao da smo promjenom naziva 
jedne ulice napravili i novu ulicu ili grad!). Tako nastaje jezič- 
ka hipertrofija beznačajnim i praznim riječima, koje zbunjuju 
samo svojim mnoštvom (i kovanicama), a ne istinitošću. Uosta- 
lom, misiju bogaćenja jezika vrše mitologija i umjetnost, a MI- 
TOLOŠKA ontologija se u tome samo povodi za mitologijom. 
MITOLOGIJA je ta koja nalazi drugo ime za istu stvar, jer mašta 
mitologa, u stanju čovjekovog zanosa (Erosa), uistinu i vidi u 
jednoj stvari ono što ta stvar nije, te stvar očovječuje ili preo- 
bražava u biće s kojima ta stvar nema nikakve realne veze. No 
pri tome se i sam čovjek-mitolog imaginarno preobražava u biće 
drugog svijeta, svijeta imaginarno preobraženih stvari. Filozof 
ne spada u takvu vrstu stvaraoca, da bi sebi mogao dopustiti 
takvu igru, jer kod njega bi to bila igra praznih riječi, riječi u 
kojima se ne otkriva svijet vjere ili imaginacije. 

Suočena s tim duhovnim (umjetničkim i mitološkim) bo- 
gatstvom ljudskih predstava (sjećanje na iluzije o stvarima i bi- 
ćima), fenomenologija mora stalno da vrši redukciju, u korist 
istinitosti i efikasnosti riječi. A istina nam je potrebna (potreb: 
na hrabrosti našeg čina) čak i onda kad se sudara s bogatstvom 
iluzija na kojima se zasniva sreća, a pogotovo potrebna onda 
kad od tih iluzija nije ostalo ništa drugo do sjećanje na njih, 
očuvano u obliku predstava o imaginarno preobraženim stvari- 
ma, predstava koje su svaki čas demantirane predstavama o 
stvari kakva ona jest po sebi. 


Ako fenomenologija dokaže za niz riječi, stavova i opisa da 
su tautologije, da ne govore o raznim i različitim stvarima, ne- 
go o jednoj te istoj stvari (koju je samo čovjekova, divna ili 
zastrašujuća mašta bila uspjela da preobrazi u niz različitih 
stvari ili, bolje, bića), onda fenomenologija samo utvrđuje isti- 
nu. Time ona nimalo ne ugrožava sreću ili nesreću mašte i duha, 
jer je sreća ionako nezavisna o istini! Uostalom, do istine se do- 
lazi tek kad je iluzija prestala i ustupila mjesto sjećanju na ilu- 
ziju, tj. predstavi o imaginamo preobraženoj stvari. A ta pred- 
stava nikako mije isto što i iluzija, tj. što i imaginarna preobra- 
ženost koja postoji samo u doživljaju. Istina rješava protivurječ- 

nost između predstave o realnoj stvari i predstave o imaginar- 
no preobraženoj stvari. 


Dakle, pređimo na opise čija će tautologičnost dokazati nji- 
hovu suvišnost, te dovoljnost jednog jedinog opisa, opisa-defi- 
micije slobode kao »moći ono što se hoće«! 


Sam fenomen slobode otkriva nam rastojanje, razdvojenost, 
pa čak i rascjep bića između dva stanja, između stanja u kojem 
biće sada jest i stanja u koje tek teži da dospije. (Mi još ne ka- 
žemo koje je to »biće«!) Moć dostignuća namjeravanog ili pro- 
jektiranog stanja je sloboda. Ako je projektirano stanje dostig- 
nuto, onda je sloboda dokazana. Dokazana prestankom slobod- 
nog čina, tj. njegovim dovršenjem. Sloboda je dokazana kao pro- 
šlost (tj. u dokazima sloboda živi samo kao prošlost, a ne kao 
aktualno stanje, inače bi i misao bila sloboda!). Dokazano mo- 
že biti samo ono što se već dogodilo. Ne dokazuje se budućnost 
prije nego što je postala prošlost, jer budućnost nije projekcija 
misli, nego projekcija slobode, koja se iscrpljuje u činu. No pro- 
šlost slobode ne znači da slobode više nema, nego da je sloboda 
samo u aktu dospijevanja do novog stanja, te je sloboda doka- 
zana samo dokazom da je taj akt izvršen. A akt je pak dokazan 
novim stanjem, postignutim ciljem, jednom stvari ili jednim 
bićem, ili stanjem stvari i bića. Dakle, sloboda nije dokazana 
sama sobom, nego nečim drugim, što omogućava velike ontološ- 
ke zabune, naime, da sloboda biva izjednačena ne s aktom slo- 
bodnog bića (što ona i jest), nego sa stvari ili bićem koji su 
postignuti aktom slobode, koji su posljedice slobode. Sloboda je, 
dakle, dokazana novim stanjem stvari ili bića (dakle predsta- 
vom o stvari ili biću), a ta stvar ili biće nisu sloboda! To je, 
jednostavno, novo stanje stvari ili bića. To je stvar ili biće. Nova 
stvar ili novo stanje bića pokazuju da je slobodno biće postalo 
drugačije, da je postalo posjednik nečeg što ranije nije posjedo- 
valo, ili da je postalo proizvođač nečeg. Ono što je ranije bilo 
cilj, sad je stvarnost. No dokaz slobode koji bi po svom sadrža- 
ju bio samo i jedino svijest o stvarima (doduše postignutim, 
ali to ništa ne mijenja u prirodi stvari) — ne bi bio dokaz o 
slobodi. Naime, dokaz o slobodi mora biti i samosvijest, 
svijest slobodnog bića o činu, bez obzira na to da li je taj čin 
i izričito nazvan slobodnim ili ne. Svijest o slobodi je, naime, 
ISTOVREMENO i jedinstveno, i svijest o projektu stanja, i svi- 
jest o putu ili činu ili naporu, i svijest o dostignutom stanju, jer 
u svijesti o samoj stvari ili o samom stanju još nema svijesti da 
je ta stvar ili to stanje postignuto projektom. To je samo svijest 
o stvari ili o biću. A takvu, kontinuiranu svijest o diskontinuira- 
noj slobodi, može imati samo biće koje je istovremeno i projek- 
tant, i akter i stvaralac stanja. Tako svijest o slobodi može ima- 
ti samo slobodno biće. Iz te povezanosti slobode i svijesti o 
slobodi nipošto ne treba zaključiti da je sloboda potekla iz svi- 

jesti o slobodi, kao što se to često zaključuje i na osnovu toga 
stvara niz predrasuda o čovjeku i historiji. (Možda bih povrijedio 
čitaoca kad bih ga podsjetio na to koliko i on sam takvih pred- 
rasuda gaji, specijalno o historiji i historijskoj djelatnosti!) Sa- 
ma svijest o slobodi, ma kako ona bila izvrnuta, dokaz je da je 
onaj tko tu svijest ima slobodno biće. Ali to je dokaz o prven- 
stvu slobode, a ne o prvenstvu svijesti o slobodi. 


Tako već iz fenomenologije slobode dospijevamo do feno- 
mena svijesti o slobodi. Fenomenološkim, a ne ontološkim pu- 
tem. 


Ta svijest o slobodi je poseban fenomen, različit od fenome- 
na slobode, kao što se svijest razlikuje od akcije. Rascjep postoji u 
akciji, sama ta akcija je rascjep, postoji rastojanje i razapetost 
između prošlog, sadašnjeg i budućeg, nemogućnost istovremenog 
boravka i u polaznoj (projektantskoj) i u završnoj tački kreta- 
nja. Slobodno je biće između tih dviju tačaka, u rascjepu kre- 
tanja i stremljenja. Ali rascjepa nema u samoj svijesti, pa ni u 
svijesti o rascjepu, o slobodi. Jer kad bi rascjepa bilo i u svijesti 
o slobodi, onda to ne bi bila ISTOVREMENA svijest i o pola- 
zištu, i o putu i o dostignutom cilju, tj. to ne bi bila svijest o 
slobodi, nego bi to bile nepovezane predstave o namjeri, o stva- 
rima i otporima na putu, i ostvari koja je dostignuta, ili bolje: 
polazište, put i cilj ne bi bili to što jesu, nego bi se rasuli u niz 
nepovezanih stvari i predstava o njima. 


Zahvaljujući odsustvu toga rascjepa u svijesti o slobodi, sa- 
ma ta svijest (znanje, iskustvo) o slobodi podnosi se vrlo lako, 
čak se u njoj uživa, te je čovjek, zadovoljan sviješću o slobodi 
(sjećanjem, uspomenama na slobodna djela), samozadovoljan, 
veoma sklon da se kloni slobode kao zbiljskog rascjepa. Ne sa- 
mo da sloboda ne izvire iz svijesti o slobodi, nego šta više — 
sloboda traži od bića da se otkine od samozadovoljne svijesti 
o slobodi, da savlada onaj strah koji izvire iz svijesti o slobodi 
kao svijesti o mučnom rascjepu. Zbog toga su neiskusni ljudi 
(mladi) često daleko skloniji slobodnom podvigu, nego oni ko- 
ji u sebi već nose svijest o slobodi, iskustvo, te se na rascjep 
slobode moraju odlučivati UPRKOS svijesti o slobodi. 


Dakle, moramo jasno razlikovati slijedeće fenomene, odnosno 
stvari ili bića: fenomen projekta (zamisao), prvobitno stanje 
bića, put u kojem je sadržan niz stvari, bića i institucija sa svo- 
jim otporima (ali prije svega otporima samog bića koje se od- 
lučilo, otporima koje on mora savladati kao neki objekt izvan. 
njega, otporima u koje spada i svijest o slobodi, bivše heroj- 
stvo), postignuto stanje, i, najzad, nova svijest o slobodi. Dio 
postignutog stanja je i svijest o slobodi (ukoliko je čovjek, posti- 
gavši projektirano stanje, ostao živ ili pri svijesti, jer slobodno 
biće je samo živo biće i samo dotle dok je živo). Ali sloboda je 

dokazana ne time što će se tek dogoditi, nego time što se 
već dogodilo, čak i ako je završena smrću ili nesviješću, jer slo- 
boda nije svijest o slobodi, kao što ni drvo nije svijest o drvetu. 


Insistirajući na (konzervativnoj, bojažljivoj, slobodi nesklo- 
noj) identičnosti slobode i svijesti o slobodi, ne samo da brka- 
mo fenomene (svijesti i slobode), nego i branimo, uporno bra- 
nimo niz predrasuda (danas veoma čestih i efikasnih u njihovom 
protuslobodarskom djelovanju), predrasuda kao što su: »slobo- 
da je jedinstvo subjekta i objekta« (a me rascjep), »totalitet«, 
»harmonija«, »spontanost«, »besklasno društvo koje tek ima 
da dođe« itd. itd. Sve to povlači za sobom krivu sliku o historiji, 
čovjekovoj djelatnosti i sudbini. 


No prije nego što pobliže razmotrimo rascjep bića u slobod- 
nom činu, potrebno je da razmotrimo neke opće stavove iz feno- 
menologije, kako bismo izbjegli govor u zagonetkama i mogli da 
o slobodi govorimo jasno, iskustvom ljudi, bića koja je i doživ: 
ljavaju. Jer o slobodi treba govoriti jasno, između ostalog i zato 
da bi se vidjelo da nismo skloni slobodi, i tko nije sklon slobodi, 
i da svijest o slobodi (tj. bivši heroizam, makar i u najkrupni- 
jim stvarima) ne mora značiti i sadašnju sklonost slobodi, ne- 
go naprotiv — da može biti smetnja, zaštita od slobodnog čina 
sada, makar taj čin dovodio u pitanje i daleko sitnije stvari od 
života. 


Đ, 


Osnovno iskustvo fenomenologije je da se »iza« svakog feno- 
mena »krije« ili drži BIĆE koje i jest nosilac, autor, izazivač 
fenomena, tj. da je fenomen — fenomen konkretnog bića. Čim 
se predamo istraživanju samog toga bića, mi već zalazimo »iza« 
fenomena, »s onu stranu«, već prelazimo granice fenomenologi- 
je i zalazimo u »oblast« ontologije. No čak i pod pretpostavkom 
da su fenomenologija i ontologija zaista odvojive i oštro razgra- 
ničene, već i sama fenomenologija bi nas dovela do neotklonji- 
vog ZAKLJUČKA (kažem: »zaključka«, posrednog saznanja, a ne 
neposredne spoznaje uvidom, intuicijom bića) da nema fenome- 
na bez bića, da je fenomen — fenomen bića. To je osjećala već 
i mitologija (i znala posredno, kao i mi), te je ona mitološka ne 
po tome što je fenomenu pripisivala biće, nego po tome što 
mu je pripisivala fantastično biće, koje s realnim bićem feno- 
mena nema nikakve veze. Dakle, mitologiju mitologijom čini nje- 
zina mitološka ontologija. (Isti je slučaj i sa današnjim »opiju- 
mom za narod«, s fetišizmom, koji tehnici, robi i institucijama, da- 
kle, stvarima, pridaje ljudska svojstva, moć odlučivanja o među- 
ljudskim odnosima. Te stvari odlučuju ne samo o čovjeku nad kor 
jim vlada drugi pomoću stvari-instrumenata nego _i o samom drži- 
telju tih stvari, proizvođaču, projektantu i korisniku. I pored feti- 
šizma jednog autora, on je u stanju da savršeno izvede fenomeno- 
logiju robe, tj. robno-novčanih odnosa, tehnike društvene ras- 

podjele dobara, fenomenologiju kapitala, tehnike raspodjele ko- 
ja omogućuje visoku produktivnost i brzu raspodjelu velikog 
bogatstva robe. No ontologija toga fenomena — a sve podvučene 
riječi su sinonimi za jedan isti fenomen robe, za funkciju prTOIZ- 
vedene stvari — ontologija može biti fantastična i neosnovana 
i pored najsavršenije i najtačnije fenomenologije. Ono što kod 
Marxa stavljaju u pitanje nije fenomenologija Tobe u »Kapita- 
lu«, nego ontologija kojom se moć čovjeka pojedinca posreduje 
pripadnošću grupi i klasi, kojom se fenomen robe pretvara u 
biće. Naprotiv, marksistička ontologija ima izlaz u rascjepu 
PRAXISA, na šta je često ukazivano u ovom časopisu. Taj ras- 
cjep odvaja biće međuljudskih odnosa, kao slobodno, od feno- 
mena kojima je čovjek autor.) 


No, s druge strane, fantastičnost ili irealnost bića koje mito- 
logija pripisuje jednom fenomenu, ne treba da nam bude razlog 
da odbacimo i samu fenomenologiju koju nam nudi mit, ili ko- 
ju nam nudi jedna sasvim drugačija vrsta duhovne djelatnosti, 
umjetnost. Tako mi i danas prihvaćamo osnovne stavove apos- 
tola Pavla u fenomenologiji slobode, mada Apostol biće slobode 
vidi (bolje: mada Apostolova vjera biće slobode vidi) u bogu. 
Fenomenologija se u svojoj suštini 'kreće izvan dileme »ili mit 
ili nauka«. Tako i osnovni fenomenološki stav o rascjepu sub- 
jekt-objekt u činu slobode postoji još i u mitologiji, pa tako i 
kod apostola Pavla, koji u čovjekovom činu slobode vidi boga 
kao autora ili izazivača toga čina slobode, a čovjekovo smrino 
biće kao objekt toga božjeg čina. Fenomenološki ispravno, jer 
je konstatiran rascjep, ali ontološki problematično (ili, ako 
hoćete, neprihvatljivo), jer je jednom polu toga rascjepa i dvoj- 
stva dan karakter bića potpuno različitog od čovjeka. Fenome- 
nološko dvojstvo rascjepa pretvara se u ontološko dvojstvo bićći 
(a kasnije, u dogmatici, čak i trojstvo bića slobode: subjekt, ob- 
jekt i svijest-duh koja je jedinstvena, kako smo to već govorili i 
o samoj svijesti o slobodi!) 

Zbog te fenomenološke nesumnjivosti mit je i danas očuvao 
svoju vrijednost, ne samo kao jednostavan dokument o arhaj- 
skoj prošlosti, dokument važan kao svjedočanstvo za nauku koja 
proučava tu prošlost, nego i kao istina od aktualne vrijednosti 
za nas same. Isti je slučaj i s umjetnošću kao fenomenologijom 
(koja je samo nusprodukt umjetnosti i nikako ne iscpljuje suš- 
tinu umjetnosti!), jer je, pored mita, samo ona bila u stanju 
da opiše i fiksira niz čovjekovih fenomena, a da pri tome nije 
bila i nije morala biti svjesna ni toga da je i ona sama čovjekov fe- 
nomen. Čak se održala kao čovjekov fenomen uprkos učenjima es- 
tetike i (u osnovi mitološke) ontologije, po kojima je ona samo 
božji fenomen, a čovjek u umjetnosti samo oruđe boga, epohe 
itd. Sve to ima da se zahvali neutralnosti fenomenologije u po- 
gledu dileme »ili mit ili nauka« koja razdire ontologiju. 


76 


Pa šta je onda taj fenomen ? (Otud i: šta je sloboda kao 
fenomen?) 

Phainomenon (grčka riječ, izvedena od glagola phaino) je 
»ono što se pojavljuje«, što se otkriva svojim djelovanjem, ak- 
cijem, što svoje prisustvo pokazuje akcijom i čak i onda kad 
samo mije vidljivo. Iz samog ovoga se vidi da se tu radi ne toli- 
ko o samom fenomenu, nego o biću fenomena, o hipotezi o biću. 
Dakle, već prizvuk mitologije koji se osjeća i u ontologijama. 

No bez obzira na sva različita značenja riječi fenomen, mi 
ćemo ovdje (a, vjerujem, i u buduće) insistirati na slijedećem 
značenju i obrazloženju (i na to imamo pravo, radi jasnoće, jer 
ako bismo se doslovno držali grčkih, mitoloških i prvobitnih 
značenja, onda bismo npr. riječ »tragedija« morali prevesti sa 
»priča o jarcu« ili sl.) 

Uobičajeno i doslovno značenje riječi fenomen suviše je 
pretenciozno da bi bilo fenomenološko i da bi udovoljilo stro- 
gim pravilima mišljenja. (Pretenciozno po tome što je ontološko 
i pri tome neobrazloženo!). To uobičajeno značenje govori o 
ONOME ŠTO (ili TKO) se pojavljuje, dakle, o biću, a ne o sa- 
moj pojavi koju neposredno opažamo i po kojoj tek zaključu- 
jemo, slutimo da tu mora biti i biće, mada se ono samo ne ot- 
kriva kao takvo. 

Međutim, u strogo fenomenološkom smislu, koji je ontološ: 
ki neutralan, (koji ontologiju »stavlja u zagradu«), fenomen 
još ne smije ništa da govori o samom biću, osim što postavlja 
pitanje o njemu, mada nema te fenomenološke analize, logično 
vođene, koja se neće završiti bar hipotezom o biću, koja se veo- 
ma često svodi upravo na to da samom fenomenu pridaje svoj- 
stvo bića. (U tome i jest mitologija, koja je čak i fenomen slo: 
bode pretvorila u biće slobode i tako zatvorila put ispitivanju 
čovjeka, pravog aktera slobode). Ta hipoteza o biću mora ostati 
i vrijediti samo kao hipoteza (stvar privatne vjere), jer je cna 
samo zaključak izveden iz analize pojave, zaključak koji ništa 
ne govori o konkretnom biću, nego samo to (i to cpravdano) da 
tu mora da je neko biće, čak i kad je to konkretno biće nemo- 
guće otkriti. (Nemoguće uslijed njegove makrokosmičke udalje- 
nosti, ili mikrokosmičke bliskosti, uslijed odsustva rastojanja 
potrebnog da ga jasno sagledamo kao objekt promatranja, ili 
uslijed mikrokosmički kratkog života toga bića koje uzrokuje 
i nosi, vrši zapaženi, pa možda čak i katastrofalni fenomen.) 
Pošto zaključak nije viđenje konkretnog bića, nego samo hipo- 
teza o tome da mora da postoji konkretno biće, to mi u zaključi- 
vanju ne idemo dalje od BITKA, tj. nužne hipoteze o konkret- 
nom biću. (Bitak mije viđenje bića, ni samo biće, nego mora bi- 
ti shvaćen kao HIPOTEZA O biću, hipoteza proizašla iz fenome- 
nologije i kao takva još sva u fenomenologiji, a ne još u ontolo- 
giji, jer ova nije zasnovana bez viđenja!). Zbog toga fenomen 
nije ONO ŠTO (...se pojavljuje), nego samo: »pojavljuje se« 
(bez iskaza o onome što se pojavljuje), ili još bolje: 

FENOMEN JE RADNJA, ZBIVANJE ILI STANJE, dakle, cno 
što mi u našem jeziku označavamo GLAGOLOM i što nikako ni- 
je adekvatno ni uputno označavati imenicom, jer imenicom se 
označava BICE ili STVAR, koji, bez glagola, ne mogu formirati 
nikakav iskaz, nego samo ukazivati, pokazivati, imenovati viđe- 
no. I kao što je glagol opis radnje, zbivanja ili stanja, bez obzi- 
ra tko tu radnju vrši ili tko se to zbiva, tako je i fenomenolo- 
gija opis fenomena, bez obzira na to kakvo biće ili stvar se »kri- 
ju iza« fenomena kao njegov nosilac, vršilac, izazivač ili uzroč- 
nik, demiurg. Mi danas znamo mnoštvo fenomena protiv kojih 
se borimo ili koje koristimo, a da im uzročnika ne poznajemo, ili 
ga ne moramo biti svjesni ni onda kad možemo da ga poznaje- 
imo (npr. biće fenomena robe), kao što je čovjek koristio vatru 
(tj. oksidaciju, gorenje) prije nego što je išta znao o tome šta to 
u stvari gori, išta o biću vatre, ili kad je vatri pripisivao mitsko 
biće koje nikad ne bi mogao potčiniti i po kojem se zato nikad 
ne bi ogrijao! Uostalom, danas isto tako stojimo s fenomenima 
svjetlosti, atomske eksplozije i energije, radio valova, ili sa feno- 
menom (bolešću) raka čijeg izazivača ne znamo, a protiv nje- 
ga se borimo. Tako stoji još uvijek i s fenomenom umjetnosti, 
čije biće nije istraženo, pa čak i s fenomenom slobode. Fenomen 
može biti poznat, pa čak i korišten ili obuzdavan,a da biće nije 
poznato. Slično je i s fenomenom slobode. Zato svijest o feno- 
menu slobode nije isto što i svijest o biću slobode, osim ako 
(sasvim neobrazloženo) sam fenomen, sasvim mitološki hipo- 
staziramo u biće slobode, pa da slobodu čak tražimo kao neku 
stvar u prostoru, mada je ona samo djelatnost (fenomen) čov: 
jeka u jednom momentu. Uosialom, čovjek i ne mora imati sa- 
mosvijest (ukoliko je on to biće slobode) ili svijest o bogu 
(ukoliko je bog to biće slobode) da bi bio slobodan. Napro- 
tiv, vidjeli smo, da ga svijest o slobodi čak ometa, te da on i tu 
prepreku mora savladati u svom činu slobode. Svijest o cilju 
— to svakako mora imati! (Mada je svijest o cilju — svijest o 
stvari ili o stanju bića, o biću). Ali cilj slobodnog, odlučenog 
čina i sam taj čin — nisu isto! 


Rekli smo da se fenomen adekvatno označava glagolom. Ali 
se u našem jeziku glagol veoma često zamjenjuje imenicorm, i to 
baš zato što je značajnu ulogu u stvaranju riječi igrala mitolo- 
gija koja je fenomene pretvorila u biće, kao što to i danas čini 
fetišizam. 


No ta imenica ima značenje glagola, tj. opisa radnje, zbiva- 
nja, stanja. Kod tzv. glagolskih imenica to je odmah uočljivo: 
trčati—trčanje, pisati—pisanje.* 


NAPOMENA: *Pošto je staroslavenska glagolska imenica »bitije«, od 
glagola »biti«, slično kao »žitije«, od glagola »živjeti«, nestala iz našeg 
jezika, te danas nemamo bolje imenice od »bitak«, to nije vidljivo da je 
»bitak«, bar po svojoj funkciji, ako ne po svom obliku, »glagolska imen- 

Navikli da radnju, zbivanje ili stanje opisujemo glagolom 
u infinitivu (lični glagolski oblik već je i opis bića koje radi ili 
koje je nosilac zbivanja ili stanja!), mi i ne zapažamo da mno: 
štvo imenica u našem jeziku ne opisuju biće ili stvar (kao što 
to ne opisuje ni »bitak«, osim u mitološkoj ontologiji, koja je 
samo fenomenologija), nego radnju, zbivanje i stanje, te da su 
te imenice GLAGOLSKE, bar po svom sadržaju, značenju i funk- 
ciji, ako ne i po obliku kao »trčanje«, »mišljenje« i dr. Čini 
se da je čak više imenica koje su po samoj svojoj funkciji i sa- 
držaju glagolske (te označavaju fenomen čak i onda kad mi vje- 
rujemo da tim imenicama ukazujemo na stvar ili biće!). U gla- 
golskim imenicama trčanje, kretanje, mišljenje, svijetljenje, 
sijanje, svanjivanje, pomračenje, doživljavanje itd. itd. — već 
je iz samog glagolskog oblika tih imenica vidljivo da govore o 
fenomenu. Ali nije isti slučaj s mnoštvom imenica koje uistinu 
govore samo o fenomenu (svejedno da li prirodnom ili ljud- 
skom), a za koje mi — i po mitološkoj ili fetišistiškoj sklonosti, 
i uslijed odsustva glagolskog elementa u njihovom obliku — 
vjerujemo da ne govore o radnji, zbivanju i stanju, nego da 
neposredno ukazuju na stvar, na biće. Pored spomenutog »bitka«, 
ima još takvih imenica: brzina (brzo trčati, brzo trčanje), snaga, 
svijest, sjaj, zora, sumrak, veče, dan, noć, godina, doživljaj, smrt, 
život, slučaj, činjenica, događaj, historija, roba, odnosi (robno- 
-novčani, klasni),. . . itd., a tu spada i naša sloboda! To je 
glagolska imenica kojom se opisuje akt (radnja) ostvarenja na- 
mjere, te samo mitološki (ili fetišistički, u suvremenoj ideologi- 
ji birokracije i tehnokracije) način »mišljenja«, tj. navika i ruti- 
na shvaćaju riječ sloboda kao ukazivanje na biće. Tako su u mi- 
tologiji fenomeni dobili status bića (Zora, Dan, Ncć, Godina, 
Život, Smrt, Sudbina, Vrijeme, Bog, Ljepota, Istina, Sloboda, Vr- 
lina itd. itd.). To se lijepo vidi i iz Geneze u Starom zavjetu: 
bog prvo stvara svjetlost, pa tek onda zvijezde, svijetleća tijela, 
tj. stvarna bića svjetljenja. 


Pošto fenomen svjetlosti ili vatre nije otkrivao neposredno 
i samo biće svjetlosti ili gorenja, 


. a pošto, s druge strane, svakoj fenomenologiji kao takvoj 
(a da ona još i nije ontologija), pa i mitološkoj fenomenologi- 
ji, biva jasno da nema fenomena bez bića, kao što joj je očigle 
dno da nema kretanja bez životinje ili bez čovjeka koji se kreću 


ca«, te da tako označava samo »fenomen«, i ništa drugo, da je ona fenomeno- 
loški, a ne ontološki pojam. Njemački jezik je tu već u povoljnijem po- 
ložaju: laufen — das Laufen, schreiben — das Schreiben, sein — »das« 
»SEIN«. Tu se odmah i vidi da je »das Sein« glagolska imenica. Što njema- 
čki filozofi taj povoljan položaj svog jezika i ne koriste, što se fenomeno- 
loškom pojmu das Sein (ili francuskom I'Etre) pridaje naknadno i ontološ- 
ki značaj — to je već drugo pitanje, koje će prije objasniti fenomenolo- 
gija mišljenja i doživljaja, nego ontologija. 

i koji pokreću, jer je svaki fenomen radnja nekog bića kao su- 
bjekta radnje, zbivanja ili stanja. . . 

— to fenomenologija ne može, a da ne pripisuje fenomenu 
biće, pa da čak i sam fenomen hipostazira u biće (kao u pojmu 
samokretanje kao biće), te to čini i mitološka fenomenologija 
sasvim logično i osnovano! To biće je bog. Ali, imajmo na umu, 
i bog je samo fenomen, i to fenomen identičan fenomenu vjere, 
dakle, fenomen ljudskog duha, fenomen čovjeka, koji je jedino 
realno biće fenomena bog, i to realno u imaginarnom momentu 
vjere, doživljaja! (Ovo je za sada samo tvrdnja, bez logičke de- 
monstracije dokaza, ali o tome treba posebno i obrazloženo go- 
voriti, prelazeći okvire obične ateističke propagande.) 

Da se zadovoljimo onim što nam je nužno za razmatranje 
same teme o filozofskom i pravnom pojmu slobode, te da zak- 
ljučimo s najopćijim fenomenološkim stavovima, koji se tiču 
sam? fenomena, a o biću govore tek toliko koliko je to nužno za 
shvaćanje fenomena: 

fenomen je radnja, zbivanje ili stanje, te nas imenični (mi- 
tološkog porijekla) oblik oznaka za fenomene (svojstven inače 
oznakama bića ili stvari) ne smije zavesti da u samom fenome- 
nu vidimo biće, kao identično i u potpunosti podudarno sa bi- 
ćem, u tome smislu da bi biće bilo iscrpljeno samo tom radnjom, 
samo tim fenomenom, te da i sam taj fenomen bude shvaćen 
kao biće; 

fenomen nije ništa drugo do fenomenizacija konkretnog bića, 
te nema fenomena koji ne bi bio trenutna ili trajna radnja, ili 
jedna od mnogih radnji, zbivanja ili stanja, ili pak samo jedna 
radnja, zbivanje ili stanje jednog bića; to je zaključni kamen u 
svodnoj konstrukciji svake fenomenologije, pa i mitološke; 

tako i fenomen slobode mora imati svoje konkretno biće, bez 
obzira na to da li to konkretno biće ima i drugih, slobodi supro- 
tnih fenomena, drugih momenata, koji se smjenjuju s momen- 
tom slobode. 


6. 


Već sama fenomenologija slobode nam jasno govori da se 
rascjep, karakterističan za fenomen slobode, odigrava U SA- 
MOM BIĆU SLOBODE, da je svijest o slobodi upravo svijest 
o tome rascjepu, koji prešutkuje i u harmoniju pretvara samo 
onaj tko od slobode bježi, a koji se u govoru o slobodi nikako 
me množe prešutjeti. 

Naglašavam: rascjepa nema u samoj svijesti o slobodi, zbog 
čega se svijest o slobodi podnosi veoma lako, u organizam sa- 
moobrane jedinke uklapa se veoma lako i tu igra ulogu čuvara 
mira i opreza, kao svijest koja opominje na opasnost rascjepa. 
No mada nije rascjep, svijest je svijest o rascjepu. 

Sa doživljajem slobode je već sasvim drugačije. Ni doživljaj 
nije rascjep. Ali doživljaj se od svijesti razlikuje po tome što on 

slobodu ne doživljava kao rascjep, nego je, naprotiv, imaginarno 
preobražava u jedinstvo i harmoniju, koja olakšava započetu ak- 
ciju i iz muke pretvara je u zanos. Zato fenomenološka analiza 
slobode mora biti kritična prema doživljaju koji je slobodu preo- 
brazio u harmoniju, a slobodnog čovjeka u spontanog. Nije li kri- 
tična fenomenologija za čas prelazi sa analize fenomena slobode 
na analizu jednog sasvim drugačijeg čovjekovog fenomena: do- 
življaja! spomenutosti! mašte! vjere itd. 


Ako taj rascjep slobode nastaje upravo u nama, u meni, u Te- 
bi, prilikom svakog istinskog donošenja i izvršenja odluke, ni: 
smo li onda mi (tj. Ti za se, Ja za se, On) slobodni? — Jesam, 
jesi, jest! Slobodan! 


(A rekli smo da svijest o rascjepu može imati samo onaj u 
kome se taj rascjep odigrava, i to kao kontinuiranu svijest o dis- 
kontinuitetu od projekta do ostvarenja). 


Iz premise o rascjepu u samom biću slobode, te iz druge pre- 
mise o rascjepu u meni, došli smo do zaključka da je biće slo- 
bode u meni, u Tebi, u pojedinačnom čovjeku, te da polovi ras- 
cjepa i dvojstva slobode ne mogu biti odvojeni u posebna bića. 
Sloboda je sloboda po odnosu bića prema sebi i tek po tome 
odnosu, a ne po odnosu prema drugim bićima i stvarima. Zato 
sloboda nije društveni odnos! Nije u svojoj suštini, jer društve- 
ni odnos može postojati i bez slobode, kao navikni odnos jedin- 
ke prema stvarima i bićima. 

Premise spomenutog zaključka su fenomenološke, a zaklju- 
čak je čisto logički, jer nije poduprt nikakvim opažajem koji 
bi bio neposredan i za drugog, te stav o slobodnom biću može 
drugom biti dokazan samo logičkim zaključivanjem, domišlja- 
njem, bez demonstracije rascjepa kojeg drugi može biti svjestan 
samo kad se u njemu odigrava. 

Strogi ontolog, koji humanisti neće dopustiti ni najmanju 
nedosljednost, veoma lako će staviti svoje prigovore ovakvom 
zaključivanju, osim ako svojom demonstracijom svog rascjepa 
ne podupre zaključke drugog o slobodnom biću u čovjeku. Na 
taj način zaključak humaniste (ili humanistički zaključak) 
dovodi se u zavisnost o dobroj volji drugog, ontologa. Pitanje je 
da li čak i u toj situaciji humanizam može da obrani svoj zak- 
ljučak, i to kao opći zaključak, a ne samo kao svoju intuiciju 
slobode-rascjepa? Uspije li da od ontoloških prigovora obrani na- 
vedeni zaključak, humanizam je logički zasnovan. 

Evo tih prigovora, koje uostalom i sama fenomenologija, bez 
imalo ustručavanja i u punoj samosvijesti, može dobaciti onto- 
logu da se njima posluži: 

prvo, ako je biće slobode u čovjeku, to još ne znači da je 
čovjek slobodno biće, jer to biće slobode, mada u čovjeku, mo- 
že mu isto tako biti nedostupno kako mu je nedostupno i neko 
beskonačno udaljeno biće. Osim toga, biće slobode u čovjeku 

može isto tako da »se služi« čovjekom kako je Platon tvrdio 
da se bogovi služe pjesnicima koji ne znaju šta govore; 


drugo, izvan dometa čovjeka može biti i ono što je u čovjeku, 
jer osim prostornog »izvan«, postoji i neprostorno, vremensko 
»izvan«, po kojem čovjek i slobodno biće nisu istovremeni da bi 
čovjek bio u stanju da to biće promatra. (Da nema promatranja 
bez hn promatrača i promatranoga, to je uistinu 
tačno! ); 


Treće, u slobodno biće ne možemo biti sigurni na osnovu 
pukog logičkog zaključivanja, jer mi zaključujemo uvijek »post 
festum«, pošto nema spomenute istovremenosti potrebne za pro: 
matranje, te se ono o čemu zaključujemo, već odigralo i nestalo, 
pa nam ono ne može ni zaključak potvrditi. Potrebno je vidjeti, 
a to je moguće jedino ako se to biće »samo otkrije«, te zato. , . 


četvrto, humanizam ostaje bez ontološke zasnovanosti, a nje- 
gova logička zasnovanost je nedovoljna. 


Takvih prigovora može da bude još, ali su oni različite vari- 
jante (tautologije) ovih spomenutih prigovora. Mada ovaj napis 
nije nikakva polemika, te ovi prigovori nisu nigdje izričito spo- 
minjani u njemu, ipak je tok misli kojim se došlo do zaključka 
o slobodnom biću imao u vidu te prigovore, te pred ovim pri- 
govorima nemamo razloga da strahujemo za opravdanost nave- 
denog logičkog zaključka o slobodnom biću u čovjeku, i ne samo 
to, nego i o čovjeku kao slobodnom biću. Da napomenem za 
sada samo to da je najjača brana protiv tih prigovora dana u 
strogom lučenju fenomenologije od ontologije. No o samim pri- 
govorima kasnije (odjeljak 9. i dalje). 


7. 


Mada sloboda nije raj, put do nje posut je trnjem. Pripisuju 
joj čak i pakao, a od raja samo trnoviti put. Da nije tako, svatko 
bi slobodi hrlio, a njenih iskrenih poklonika bi bilo na hiljade! 
Svaki čovjek teži sreći, i u tome nema ničeg čudnog (mada ima 
vrlo čudnih, čak i mazohističkih shvaćanja sreće). No ako je 
čovjekova težnja sreći prirodna, to se ne može reći za slobodu na 
koju je čovjek upućen, čak »osuđen«. Jer sama sloboda nije 
prirodna pojava, nego natprirodni moment čovjeka, te svaka 
čovjekova težnja natprirodnosti može biti zadovoljena samo 
ak? je spreman na slobodu koja u čovjeku izaziva otcjepljenje 
od prirode čovjekove jedinke (nosioca života) i od prirode čov- 
jekove individualnosti (nosioca spontanog duha). Taj momeni 
natprircdnosti daje čovjeku božansko dostojanstvo, te nije čudo 
što su Grci heroje smatrali polubogovima. Ali bolni rascjep koji 
slobodnim činom nastaje u čovjeku (kao rascjep čovjeka od bića 
svoje jedinke) može da izdrži samo jak čovjek, a ponekad (u za- 
visnosti od težine odluke, od veličine otpora koji ima da savla- 

da, pa pružala taj otpor ljubav, mržnja, strah ili požuda itd., 
ili svijest o težini slobode) ponekad čovjek mora biti natpriro- 


dno jak. 


Ili natprirodno jak, ili pak u stanju da slobodu i njezin ras- 
cjep doživi kao sreću, kao djelovanje boga ili nečeg natprirodnog 
u njemu, što nikako nije on sam. Tako se drugi pol dvojstva ras- 
cjepa obogotvoruje, čovjek lebdi iznad onog što mu je pružalo 
otpor, potpuno nezainteresiran za sudbinu onog što ima da sa- 
vlada (a radi se o sudbini njega kao jedinke koja živi i samo 
kao jedinka može da živi!). Tako čovjek može slobodu, koja ni 
u kojem slučaju nije sreća ili harmonija, da doživi kao sreću i 
harmoniju. Ali tada se već ne radi više o slobodi, nego o sreći, 
naročitom patosu doživljaja. I mada je sloboda tako teška, čov- 
jek je, srećom, individualnost, a time se mnogo kaže. Evo šta: u 
njemu se spontano (prirodno, bez odluke, projekta i svijesti) 
vrši imaginarni (samo u mašti, nikako ne i realni, oko njega, 
nego samo u njegovoj slici svijeta) preobražaj svijeta, te i preo- 
bražaj samog čovjeka u tome svijetu. No i taj ne-zbiljski, ima- 
ginarni preobražaj je dovoljan da svijet rascjepa i bolnog otpo- 
ra (kojem je izložen čovjek ustremljen u slobodi), a u tome svi- 
jetu, naravno, i njegova, čovjekova organska jedinka i psiha — 
budu pretvoreni u nešto čudno, nadljudsko, dostojanstveno, u 
izvor posebnog duhovnog dostojanstva, iz kojeg doživljaja naj- 
zad proistječe i sjećanje (kao ostatak doživljaja) da je biće 
slobode u čovjeku bio bog ili historija, ili u svakom slučaju ne- 
što jače od njega. I prirodno: sam čovjek u momentu slobode 
mora biti jači od sebe kao organsko-psihičkog bića jedinke koja 
samo živi! Tako je individualnost u stanju da ono, što je pc- 
čelo kao odlučeni čin (kao sloboda), pretvori u spontani čin, koji 
je sad ne samo izdržljiv, nego i nužan (nužan kao spontanost) 
neodoljiv, zanosan, privlačan. Ali taj čin više nije čin slobode, 
nego zbivanje spontane individualnosti, nešto sasvim drugo, ma- 
da će čovjekova svijest kasnije (kao sjećanje na taj čin) čitavom 
toku toga čini dati karakter odlučenosti i slobode, a samo zato 
što je taj čin počeo, samo počeo kao sloboda, i mada je veliko 
pitanje da li bi taj čovjek bio u stanju da do kraja izdrži taj čin 
kao odlučen, da nije dobio podršku u vjeri i zanosu, da nije ta 
vjera čin preobratila u doživljaj.* 


o »Individualnost« ovdje nije tek onako, neodgovorno upotrijebljena 
riječ. Ona ima strogo i jedno jedino značenje, sa svojim kategorijama- 
-sinonimima kao što su: mašta, imaginarno, iluzija, spontanost, osjeća- 
nje, doživljaj, umjetnost itd. O tome u knjizi »O doživljaju«, koja je sada 
u štampi, u izd. pred. »Naprijed«, Zagreb. 

. Preobražaj slobodnog čina u doživljaj nalazi svoje mjesto u poglav- 
lju »Magijski doživljaj svijeta« u toj knjizi. 

..»Individualnost«, sa nužnošću svoje prirodne spontanosti, nipošto 
nije isto što i »ličnost«, koja je biće slobode, odluke, odlučenog čina ili 


bolje: »moment« slobode, bitno različit od »momenta« spontane indivi- 
dualnosti čovjeka. 

Čim se dogodio spomenuti preobražaj slobodnog čina u doživ- 
ljaj individualnosti, čovjek je iz fenomena slobode dospio u feno- 
men sreće. Kad onda slobodu opisuje kao zanos, jedinstvo i har- 
moniju bratimljenja sa svijetom, ljudima i svojim bićem, a slobo- 
du lišava svakog rascjepa, on se u stvari sjeća nečeg drugog, a ne 
slobode. On rascjep pripisuje samo muci, te poziv na slobodan 
čin smatra besmislenim pozivom na asketizam, samoodricanje, 
na mazohizam. Tako se, u predrasudi ili pogrešnoj predstavi (ko- 
ja se odnosi na nešto drugo), slobodi pripisuje: spontanost, 
dezalijenacija, rajsko stanje potpune prirodnosti itd. Međutim, 
te komplimente sloboda ne samo da nije zaslužila, nego joj oni 
smetaju, njoj do njih nije ni stalo. Ona je jedino mogla imati 
neke — i to posredne — zasluge za pojavu nečeg sasvim dru. 
gačijeg nego što je ona sama, za pojavu zanosa, nove sreće. Ta 
zasluga se sastoji u tome što sloboda mora da pokrene jedinku iz 
njezine inertne ravnoteže, što mora da se suprotstavi navikama 
bića-jedinke, da otklanja, cnemogućuje, suprotstavlja se navika- 
ma, pa da ih čak i razara, ma kako to razaranje bilo bolno, pove- 
zano s izvjesnim razaranjem samih organa (jer bića navike nisu 
ništa drugo do tjelesni organi koji djeluju automatski). Sve to 
znači da sloboda razara prirodno jedinstvo i inerciju organizma 
čovjeka kao bića-jedinke, onako kako to čini i uzročnik bola, 
ili umora, ili svaki napor, koji i jest čin odluke, i koji nas po- 
kreće iz lijenog, pospanog, internog, podsvjesnog psiho-organ- 
skog jedinstva naše jedinke, iz fizičke, tjelesne sreće našeg organ- 
skog bića. Pa u čemu je posredna zasluga slobodnog (uslovljenog 
ne organski, nego odlukom) čina pri nastanku doživljaja? 

I doživljaj je upravo nastajanje nečeg novog (iluzija je iluzi- 
ja samo ako je ona neka nova slika svijeta, koju ne demantira 
nikakvo već postojeće ranije iskustvo, te je i doživljaj, reakcija 
na tu iluziju, uvijek novi originalan, bez čega ne bi bio doživ- 
ljaj!). To novo u doživljaju mora biti jače od otpora postojećeg. 
Slobodan čin ne stvara doživljaje, jer doživljaji se ne daju pro- 
jektirati, pošto njihov projekt i ne može postojati u iskustvu, 
te doživljaj nastaje spontano, a ne slobodno, ne odlučeno. Ali 
slobodan čin ima posrednu zaslugu u tome, što razara navike, 
tj. naviknute predstave, te tako oslobađa put samonastanku do: 
življaja, uklanja otpor koji iluziji pružaju postojeće predstave. 

Taj doživljaj je jedinstvo, jedna posebna vrsta jedinstva, ko- 
ja nema ničeg zajedničkog s jedinstvom u zdravoj jedinci i s uži- 
vanjem jedinke u inerciji, mada jedinstvo doživljaja mije ni bo- 
lest! Nipošto! 


A sasvim drugo je »jedinka« (treći »moment«, continuum života nad 
kojim se zbiva individualnost i sprovodi odlučeni čin). Jedinka je organ- 
sko, a to će reći — navikno, automatsko, konzervativno, inertno biće čov- 
jeka i podsvijesti, koju nipošto ne smijemo brkati ni sa sviješću prakse- 
slobode, ni sa maštom individualnosti. »Jedinka, individualnost i ličnost« 
— tri su različite kategorije čovjeka i čovječnosti. 

Za razliku od stvarnog organskog automatskog jedinstva je- 
dinke, doživljaj je samo imaginarno jedinstvo čovjeka sa svije- 
tom i čovjeka u sebi, (iluzorno jedinstvo), ali i to imaginarno 
jedinstvo — evo čudesne suradnje između spontane individual- 
nosti i slobodne ličnosti, suradnje bez koje sigurno ne bi ni 
mogao nastati čovjek kao slobodno biće, jer bi to značilo da je 
sam sebe morao projektirati, dakle, biti slobodan i prije nego 
što je bio čovjek! — i to imaginarno jedinstvo je dovoljno da 
baci u zasjenak i zaborav poremećenost koju u jedinstvu bića 
jedinke čovjeka izaziva odlučeni čin!!! Taj čudesni doživljaj 
može da se javlja čak i onda kad je ta poremećenost nastala ne- 
kim nasiljem nad nama, kao bolešću, glađu, bolom, umorom, po- 
žudom, strahom, ali prije onda kad je u zdravom čovjeku nastala 
rascjepom slobodnog čina. Doživljaj kao da pritječe u pomoć čo- 
vjeku koji se odlučio na taj rascjep, da mu taj realni rascjep pre- 
krije iluziornim velom jedinstva svijeta, jedinstva subjekta i ob- 
jekta. Otuda izrazita individualnost ne osjeća toliki strah od slo- 
bode, te je dovoljna dosada i praznina života jedinke, da se čovjek 
izrazite individualnosti baci u slobodan čin kojim trga sve veze 
jedinke. I samo sjećanje na momente doživljaja dovoljno je 
da čovjek izrazite individualnost ne želi da ostane u inerciji pra- 
zne jedinke, člana društva. Radoznalost — talent individual- 
nost mladost duha, otvorenost nastajanju, uvijek novom na- 
stajanju svijesti, rađanju — ta radoznalost je privlačnost koju 
čovjek osjeća prema nečemu uprkos strahu; radoznalost je uz- 
budljiv raspon između bojazni i privlačnosti koju ulijeva neki 
prizor ili neko biće. Ona je nadmoć vizije projekta nad realnim 
prijetnjama na putu do cilja, a javlja se samo tamo gdje čovjek 
ima šta i da stavi na kocku. Mediokritet ne posjeduje tu nadmoć 
vizije projekta nad vizijama opasnosti i rizika, jer nema mašte. 
Neću reći da je mediokritet manje sposoban za slobodan čin od 
čovjeka jake individualnosti. Ne, jer i mediokritet je čovjek. 
Ali se mediokritet više boji, jer nema čime da nadvlada strah, 
viziju rizika i opasnosti (opasnosti po ugled, po autoritet, po 
mjesto u bijerarhiji, po prihode, po veze s ljudima, a da ne go- 
vorimo o opasnostima po mir, zdravlje ili čak i po sam život). 
Tako mediokritet lakše »glasa« za razloge kojima podupire svoj 
strah, lijenost, inerciju i preživarski mir organskog jedinstva 
biološke jedinke zvane čovjek. On glasa za sve oblike fatalizma 
— od arhajskog do modernog fatalizma (birokratsko-tehnokrat- 
ske ideologije fetišizma, koja stvarima pridaje nadmoć nad čov- 
jekom). 


8. 


U momentu slobode, rekli smo, rascjep se zbiva u samom čov- 
jeku, te noment slobode i jest moment toga rascjepa, u kojem 
se sam čovjek kao subjekt odnosi i suprotstavlja samom sebi 
(svojoj jedinci) kao objektu. To nije tek puko suprotstavljanje 

svijetu. Suprotstavljanje opasnosti kojom nam prijeti neka stvar 
ili neko biće, jest prije svega suprotstavljanje našem vlastitom 
strahu koji naša vlastita jedinka osjeća prema toj stvari ili biću. 
Jer čovjek ne umire od noža ili otrova, nego od ranjivosti, osje- 
tljivosti na nož ili otrov. Bol ili smrt nisu fenomeni noža, otrova 
ili izazivača bolesti, nego fenomeni jedinke bića. U momentu 
slobode čovjek se ne suprotstavlja stvarima, bićima ili ustano- 
vama, nego samom sebi, pa se odnos prema stvarima, bićima ili 
ustanovama iz okolnog svijeta odigrava tek u okviru primarnog 
odnosa slobodnog bića prema biću svoje jedinke, prema sebi. 


No u čovjeku kao jedinci nema rascjepa. Ukoliko se on u je- 
dinci (izvan čovjekove odluke, slobode) i javi, to je samo znak 
čiste organske bolesti ili trenutnog ili trajnog poremećenja koji 
jedinku ugrožava, te ona traži ili ozdravljenje ili smrt. Naprotiv, 
rascjep slobode je ne samo normalan, nego i konstituirajući ele- 
ment slobode. Rascjep pak u jedinci je znak da je u psihoso- 
matskom organizmu nešto strano ili novo (otrov, mikrob, bole- 
sna predstava, nastanak novog organa), što je ili na putu da 
bude asimilirano u organizam (i tako postane nezapaženo), ili 
što ne može biti asimilirano, te organizam mora zato biti pod- 
vrgnut liječenju. Čak ni u tzv. svijesti-iskustvu (tj. podsvijesti) 
zdrave jedinke nema rascjepa, te se podsvijest, javlja i nudi čov- 
jekovoj pažnji tek kad oboli, te tek liječenje mora da aktualizi- 
ra podsvijest i tematizira iskustvo jedinke (što psihoanaliza i 
čini). Zdrava jedinka, dakle, nije svjesna, nego podsvjesna, te 
i svi organi zdrave jedinke u svom funkcioniranju bivaju praćeni 
samo podsviješću, a ne sviješću. Organi varenja su zdravi ukoli- 
ko čovjek hranu ne osjeća kao strano tijelo, »kao olovo«, ukoliko 
ne osjeća i ne biva svjestan tih organa. Zubi su zdravi ako ih 
ne osjećamo. Tako je sa čitavim organizmom jedinke, pa i sa 
mozgom i sa sistemom predstava koje čine jedinstvo iskustva. 
Jedinci nije potrebna svijest da bi djelovala i živjela, pa nije po- 
trebna čak ni mozgu čovjeka kao jedinke. On kao jedinka ne te- 
matizira svoje predstave, osim kad su one bolesne, kao i zub. 
Znojenje, umor, bol, padanje u nesvijest i, najzad, smrt — sa- 
mo su automatske reakcije organizma pomoću kojih on sam, 
automatski, traži spas. Od bola čovjek kao jedinka bježi naj- 
zad i u smrt (automatski, podsvjesno), a kao slobodno biće 
odlučuje se na čin izliječenja ili liječenja, podvrgavanja liječe- 
nju, »tretira« svoj organizam kao objekt. Spas jedinke je, na- 
protiv, samo automatsko, podsvjesno, nekontrolirano, nepomu- 
ćeno jedinstvo, odnos samo sa onim dijelom svijeta s kojim je 
moguća realna harmonija kao asimilacija toga svijeta u svijet 
navike, koja svijet stvari, bića i svog organizma ne zapaža, sve do- 
tle dok nije ugrožena. Odnos jedinke prema svijetu je, dakle, au- 
tomatsko (podsvjesno) djelovanje navike, navikno ponašanje. U 
navici mi nismo svjesni (i ne moramo biti svjesni) predmeta 
kojima se služimo, pa bio taj predmet naš organ ili neki drugi 
predmet (noga, jezik pri govoru, zubi pri jelu, grudni koš pri 

disanju i promjeni ritma disanja, mozak, ili pak alatka koje 
majstor može utoliko manje biti svjestan ukoliko se vještije njo- 
me služi, i obratno!). Mi nismo svjesni čak ni osobe s kojom 
po navici »saobraćamo«, prestajemo čak i zapažati osobu na ko- 
ju smo navikli, a kamo li alatku kojom se u zanatu vješto služi- 
mo. Zapažati počinjemo tek kad je navika lišena onog s čim 
saobraća, dakle, tek kad je navika negirana. Tako djelovanju 
organizma jedinke nije ni potrebna svjesna kontrola. Zato iskus- 
tvo jedinke i nije svijest, nego automatska podsvijest (svaka 
svijest je napor), predstave automatske podsvijesti javljaju se 
i bez svijesti o njima, čak i bez spoljnjeg podražaja i svijesti 
o njemu. Jedinka je, čak i u svom psihičkom životu i iskustvu, 
naviknuto inertno biće. 

To se inertno biće automatski protivi slobodi, jer slobcda 
pretvara jedinku-biće u instrument odluke, što se bitno protivi 
samoj prirodi jedinke koja djeluje bez odluke (bez kontrole svi- 
jesti). Taj nastanak rascjepa je već moment slobode, jer u tome 
rascjepu podsvjest i automatizam u djelovanju jedinke moraju 
ustupati sve više mjesta volji, kontroli svijesti, koja se bori i pro- 
tiv umora, i protiv inercije, i protiv straha, i protiv nagona, i pro- 
tiv uobičajenih predstava itd. U tome rascjepu uvijek ponovo, s 
tim rascjepom, nastaje svijest koja tematizira ne samo vanjski 
svijet bića i stvari (s kojima je jedinka u automatskoj harmoniji 
asimilacije), nego tematizira i same automatske podsvjesne pred- 
stave o tome istom svijetu, samo iskustvo jedinke. Tako se u ob- 
jekt svijesti i u objekt odlučne akcije pretvara ne samo svijest 
okolo, nego i samo biće jedinke čovjeka. Sada se formira jedin- 
stvo samo unutar same svijesti, koja se time jasno razgraničava 
od svega naviknutog-organskog dotadanjeg. 

Ne govoreći o izuzetnim, npr. tragičnim ili herojskim rascje- 
pima, taj rascjep poznat je svakom čovjeku, npr. onome koji. je 
nešto morao silom (ili silom prilika) da uči, ili koji je, ponekad 
velikim naporima, morao da »plaća« svako iskustvo ili vještinu; 
poznat je i svakom čovjeku kojem je dosadno učiniti i koji to mo- 
Ta činiti naporom volje, te tako savlađivati inerciju jedinke i nje: 
zino unutarnje jedinstvo. Tome naporu, treningu volje, izložena 
su djeca u prisilnoj nastavi naše civilizacije, i to utoliko više 
što je nastava dosadnija i što je manje podobna da napor po- 
tisne doživljajem (da izazove radoznalost, individualnost djece). 
Tome naporu su izložena čak i djeca divljaka — o tome ne treba 
imati nikakvih iluzija! — kad uče ulogu koju im dodjeljuje 
ustaljena tradicija, mit i magijski ritual plemena. A da ne govo- 
rimo o radu, koji čovjek zbog toga rascjepa želi da svede na 
minimum (ili da ga, sistemom eksploatacije, tako prirodnim za 
inerciju jedinke po kojoj je homo homini lupus, maksimalno 
prebaci na druge), te se progresom smatra upravo s&mo smanje- 
nje radnog vremena, samo povećanje produktivnosti, a srećom 
— »slobodno« vrijeme bez sadržaja, nerad u raju ili u besklas- 
noj budućnosti. To je i prirodno, te jedinka ni u svojim socijal- 


87 


nim koncepcijama i vizijama budućnosti ne izlazi iz okvira te 
prirodnosti, jer sam rad je rascjep jedinke, i to rascjep sve 
dotle dok se (u dobro savladanoj ili u ustaljenoj tehnici) nije 
pretvorio u naviku koju već sam organizam traži. Učenje rad- 
nih ili misaonih operacija ili govora je tek stjecanje navika, te je 
u tome stjecanju-učenju rascjep aktualan i pričinjava muku, bez 
obzira na to da li je čovjek prinuđen prilikama ili nekim drugim 
ili se sam prinuđuje (tj. objektivira i instrumentalizira). Prinu- 
đuje li ga netko drugi ili nešto drugo, on objektivira svoju pred- 
stavu o drugome, a prinuđuje li se on sam, on objektivira pred- 
stavu o sebi. 

(No svijest ne treba idealizirati: iz dijalektičkog rascjepa 
intencionalnosti ona teži jedinstvu, tj. sistemu u kojem predstave, 
automatske, i pojmovi, intencionalni, ne bi bili uzajamno proti- 
vurječni, te se, najzad, i formira kao to jedinstvo. No time i ona 
odmah pada na nivo naviknutog mišljenja, rutine, »akademizma«, 
konzervativnosti itd., čime dobiva svojstvo autcmatizma podsvi- 
jesti. Ona se intencionalizira i aktivizira tek kao samosvijest, 
tj. u stanju u kojem je ona i svijest o predmetu i kritička svijest 
o automatskoj predstavi o tome istom predmetu, a da time svi- 
jest ne mora znati da u tome momentu ona jest samosvijest! 
Tako svijest objektivira ne predmet, koji je već ionako izvan 
čovjeka i svijesti, nego objektivira samu jedinku-biće svjesnog 
čovjeka, te se odnos subjekt-objekt stvara unutar samog čovjeka, 
ali još samo unutar iskustva, rascjepljenog na promatranu i kri- 
tikovanu podsvijest-predstavu, s jedne strane, i na kritičara 
svijest, s druge strane). 


A rascjep svijest-biće nastaje tek u momentu sprovođenja 
odluke ili istrajavanja u njoj, kad čovjek koristi svoj organi: 
zam, sebe jedinku, kao instrument, koji se više ne podvrgava 
svom zakonu prirodnog organskog automatizma, nego se, u dje- 
lovanju, podvrgava odluci, planu, projektu, jednom fenomenu 
koji je u jedinci nepoznat, stran i neprirodan. Dok svijest samo 
objektivira biće (tj. instrumentalizira podsvijest, dio bića koje 
je u tu svrhu objektivirano), sloboda može da instrumentalizira 
čitavo biće, što zavisi od težine same odluke i od njezinog opse- 
ga. Svijest se, dakle, konstituira samo u relaciji subjekt-objekt, 
te je nemoguće da ona tematizira neko biće ili stvar izvan čov- 
jeka, a da pri tome, i nehotice i nesvjesno, ne tematizira 1 samo 
biće čovjeka, tj. dio bića, njegovu dotadašnju predstavu o te- 
matiziranoj stvari ili o biću vanjskog svijeta. Tako je rascjep 
slobode omogućen onom relacijom svijesti koju zovemo subjekt- 
objekt, relacijom koja još ne nastaje nikakvom odlukom svije- 
sti i čovjeka i koja se odigrava u okviru jedinstva svijesti kao 
jedinstva opažaja predmeta i dotadanje predstave o predmetu. 


PRAXIS JE, dakle, SAM PO SEBI REVOLUCIONARAN, jer 
se u njemu svijest uzdiže iznad onog što je objektivirala, distan- 
cira se. No dok izvan praxisa svijest još čuva svoje jedinstvo, te 

se kao cjelina distancira samo od promatrane stvari ili proma- 
tranog bića i fenomena izvan čovjeka, izvan sebe, u PRAXIS-u, 
u pokušaju provjere pojma i pokušaja sprovođenja projekta 
zasnovanog na pojmu, svijest se distancira i od »same sebe«, 
tj. od predstave o promatranom ili obrađivanom predmetu i bi- 
ću. Ta predstava pak nije izvan čovjeka, nego u čovjeku, tj. u 
podsvijesti čovjeka, te se u PRAXIS-u svijest distancira i od bi- 
ća-podsvijesti čovjeka. No čim je ona zauzela distancirani kriti- 
čki stav prema predstavi o promatranom ili obrađivanom pred- 
metu, ta predstava je »izvučena« u svijest, prestaje biti podsvje- 
sna, te se svijest formira kao novo jedinstvo, sa »novim čla- 
nom«. Svijest, dakle, i u PRAXIS-u teži jedinstvu (dosljednosti) 
i stalno ga restaurira, dok PRAXIS, instrumentalizacija bića u 
odlučenoj akciji, stalno izmiče sve veći »dio« bića na distanciju 
koja svijesti omogućuje da proširi svoju tematizaciju, kritiku 
i novu restauraciju jedinstva. Upravo taj rascjep na svijest i je- 
dinku, svijest i podsvijest, svijest i predstavu, svijest i naviku 
je PRAXIS, čin, te upravo zahvaljujući njemu svijest je primo- 
rana da automatizirane predstave stalno iznova izvlači iz podsvije- 
sti u svijest i da s njima restaurira svoje jedinstvo, ugroženo 
rascjepom PRAXIS-a. 

Zato nije čudno što se sloboda smatra čovjekovom mukom, 
zlom sudbinom, božjom kaznom, prognanošću iz raja fizičkog 
spokojstva jedinke. Sloboda to i jest! Zato i svijest o slobodi 
mora biti svijest o tome Trascjepu. Na nivou jedinke to je samo 
predstava o muci, predstava koja se utapa u automatizam pod- 
svijesti, koja izmiče kontroli svijesti i koja se automatski aktivi- 
zira kao oružje jedinke u obrani od svega što je muka, pa i u 
obrani od slobode. Za jedinku su sloboda i bol, po automatskom 
uslovnom refleksu poistovećeni, te jedinka ne slavi slobodu, 
nego, pod imenom slobode, nešto drugo, sreću. Otud ona veoma 
lako usvaja zbrku pojmova i relativizam. Za slobodu je, dakle, 
potrebna hrabrost, jer bez te hrabrosti nema ni mudrosti koja 
u PRAXIS-u tematizira ne samo svijet, nego i predstave o svije- 
tu i samo biće čovjeka istovremeno. Grci sasvim logično pove- 
zuju te dvije vrline — hrabrost i mudrost. A još od apostola 
Pavla se moralnost i sloboda veoma odlučno tretiraju kao čovje- 
kova muka. Naime, za ispunjenje starozavjetnih zakona potre- 
bna je muka. Teške su »klauzule« zavjeta (testamenta, toga 
ugovora sa bogom). Čovjek skupo plaća taj zavjet-savez sa bo- 
gom. Plaća ga samosavlađivanjem, odricanjem od krađe, odrica- 
njem čak i od želje za tuđim dobrima (a kamo li cd prisvaja- 
nja), odricanjem od nasilja, pa i od same laži, odricanjem od 
dobara kojima ga mame da prekine svoju solidarnost sa siro- 
mašnim srodnicima i sunarodnicima, da izda svog boga, svoje 
pleme, cdricanjem od požude, pohote, sujete, gordosti, dosade, 
lijenosti itd. itd. To odricanje je borba protiv vlastitog bića-je- 
dinke, protiv automatskog djelovanja njezinih nagona. »Oko da 
iščupaš ako Te ono navodi na grijeh!«, tj. na kršenje moralnih 

normi plemenske solidarnosti. I pošto je ta tematizacija svijeta 
istovremeno i tematizacija svojih želja, navika i predstava o 
svijetu, 

te pošto je to ubiranje ploda istovremeno i ubiranje ploda 
sa drveta spoznaje, ubiranje koje je muka i prvo prokletstvo 

— to Pavle najavljuje čovjeku spas od dilema, od muke, od 
rascjepa, od akcija rukovođenih odlukom i naporom, od slobode 
jednom riječi! Sloboda je aktualna samo u svijetu prokletstva! 
Pa tko bi je onda veličao! Kako da se čovjek spasi od toga pro- 
kletstva? 

— »Samo vjerom, a u tome samo bog može da mu pomogne«, 
jer u tome — da se spasi od rascjepa, tako bitno svojstvenog 
praxisu, činu slobode — u tome čovjek nema slobode, taj cilj 
ne može ostvariti. I samo istrajavanje u takvoj odluci uništilo 
bi ga. I zaista je tako: bilo droge (koje se u mamurluku pretva- 
raju u muku i bolest, te postepeno, kad čovjek i na njih navik- 
ne, i one gube efikasnost), ili bilo koji drugi način onemoguća- 
vanja rascjepa svijest-biće, vode ga u propast, u propast čak 
i kao jedinku, a kamo li kao individualnost i slobodno biće. 

Ostaje: prebacivanje svog tereta na druge, ostaje bezobzir- 
nost u eksploataciji i instrumentalizaciji drugih. A upravo to 
Zakoni zabranjuju. Najzad, ni taj Drugi se ne da. I on ima pot- 
puno isti problem. 

Pa kako su onda moguće poeme slobodi? Da one nisu upu- 
ćene na pogrešnu adresu?! 

INDIVIDUALNE I DRUŠTVENE VRIJEDNOSTI 


Arif Tanović 


Sarajevo 


U ovom radu želim najprije da analiziram razliku i poveza- 
nost individualnih i društvenih vrijednosti, a zatim da to poka- 
žem na tendencijama savremenog svijeta, posebno u socijalizmu. 


I 


Svako razmatranje o vrijednostima polazi od određenih 
pretpostavki. Pod pojmom vrijednost ovdje se podrazumijeva 
fenomen ljudske prakse, odnos cijenjenja ljudskog predmetnog 
svijeta u horizontu čovjekove generičke biti. Vrijednost je sve 
ono što zadovoljava potrebe samorazvoja čovjeka, a nevrijednost 
je sve ono što sputava realizovanje ljudske suštine. Dok postoji 
čovjek postojaće i njegov vrijednosni odnos prema sebi i svijetu 
koji ga okružuje. 


Izvor vrijednosti leži isključivo u ljudskoj praksi, van čovje: 
ka nema vrijednosti. Svaka vrijednost je istovremeno subjektiv- 
na i objektivna, jer kvalitet predmeta postaje vrijednost tek 
u relaciji prema čovjeku, u zadovoljenju neke od ljudskih potre- 
ba. Ali vrijednosni kvalitet nije fizičke prirode, nego izraz druš- 
tvenih odnosa. 

Vrijednosni iskazi su ekspresija subjektivnih želja na osnovi 
spoznaje objektivnih potreba, pa u sebi impliciraju saopštenje 
stava, deskripciju objekta i sugestiju o intersubjektivnom pri- 
hvatanju. Oni ne mogu biti čisto subjektivni niti neovisni od 
stava subjekta koji vrijednost emocionalno doživljava. 

Objektivnost vrednovanja uslovljena je i izborom osnovnih 
vrijednosti. U ovoj koncepciji fundamentalna vrijednost je čo- 
vjek, odnosno, svestran razvoj ličnosti u slobodnoj humanoj 
zajednici. Prethodna teza implicira antropološko-ontološko ute- 
meljenje vrijednosti, što je neizostavan uslov opšte teorije vri 

jednosti. Polazi se, naime, od koncepcije čovjeka kao svjesnog, 
slobodnog, svrhovitog, samostvaralačkog, društvenog bića u 
istorijskoj praksi. 

Samorazvoj čovjeka u društvenoj proizvodnji i samosvijest 
o vlastitosti egzistencije i ljudskog smisla života odvajaju čov- 
jeka od svega drugog u svijetu. Preobražavajući svoju i vanjsku 
prirodu čovjek stvara svoj ljudski svijet, ispunjen materijalnim 
i duhovnim vrijednostima. Bez tog carstva vrijednosti ne bi bilo 
istorije, civilizacije i kulture. Zato je cijenjenje vrijednosti ljud- 
ski kvalitet i imperativ humanosti. 

Prosta istina da je čovjek društveno biće podrazumijeva da 
su individualnost i društvenost suštinske komponente ljudskog 
načina bivstvovanja. »Šta je društvo, ma kakav bio njegov ob- 
lik? Produkt uzajamne akcije ljudi« (Marx). Čovjekova druš- 
tvenost, dakle, u sebi nosi protivrječnost individue i roda, koja 
se me može nikada do kraja pomiriti ni ukinuti, mada se može 
svrsishodno uskladiti. Čovjek ne egzistira kao opštost, nego kao 
individua u grupi, ali svaki pojedinac kao jedinstveno biće 
različit je od drugoga i svaki u sebi nosi ljudsku bit. Međutim, 
čovjek može potvrditi svoju ljudskost samo preko svoje indivi- 
dualnosti u društvenom životu. Upravo svijest, sloboda i pro- 
duktivnost (stvaralačka i destruktivna) imanentne su kompo- 
nente individualiteta čovjeka. 

Vrijednosni paradoks analogan je antropološkoj prirodi čov- 
jeka: Individualnost čovjeka rezultat je društvenoristorijskog 
prccesa; sve ljudske suštinske snage, ljudskost čula razvila se u 
društvenom proizvodnom mijenjanju svijeta. Individua je stva- 
ralac, nosilac i realizator vrijednosti, koje u društvu objektivno 
važe kao nadindividualne i neovisne o stavu pojedinaca, jer one 
izražavaju zajedničke potrebe njegovih pripadnika. Međutim, 
kao što se u kolektivnim interesima me sadrže bez ostatka indi- 
vidualni interesi, tako se ni u društvenim vrijednostima ne is- 
crpljuju sve individualne vrijednosti. Kao što nema individue 
bez društva, tako nema ni individualnih vrijednosti bez društve- 
nih i obratno. 

Sve vrijednosti imaju individualnu i društvenu komponentu: 
U ekonomici imamo individualni rad i upotrebnu vrijednost kao 
i apstraktni rad i prometnu vrijednost, u moralu individualnu 
savjest i društvene norme, u religiji individualno vjerovanje 1 
crkveni kodeks, u umjetnosti individualnu kreativnost i društve- 
ni standard, u nauci individualni istraživački akt i društ- 
venu verifikabilnost, u politici individualne i društvene in- 
terese. Najveća i društvena i individualna vrijednost je lič- 
nost. Neke od ljudskih vrijednosti pretežno su individualne, ali 
ni jedna nije potpuno nedruštvena. Naučnik, pjesnik, filozof, 
stvaraju vrijednosti kao osamljene individue, ali sa imanent- 
nom društvenom svrhom. Umjetničko djelo ne stvara društvo, 
nego ličnost koja svojim djelom oplemenjuje zajednicu. Druš- 

tvo ne osjeća, ne misli, ne mašta, ne voli, ne nada se, nego indi- 
vidualni ljudi koji sačinjavaju društvo. 

Raznovrsne ljudske suštinske moći, kako se ispoljavaju u 
raznim oblicima praktičnih odnosa tako i u svijesti, proizvode 
razne moduse vrijednosti. Mada relativno samostalni, ovi vrijed: 
nosni odnosi su međusobno povezani. Njihov istorijski tok nije 
paralelan ni pravolinijski; svaki vrijednosni oblik ima svoje 
zakone razvoja koji su relativno samostalni. 

Čovjek, dolazeći na svijet, zatiče određeni sistem vrijednosti, 
koje prihvata u periodu oblikovanja svoje ličnosti i stvara nove 
vrijednosti. Ali svaka epoha vrši i prevrednovanje zatečenih 
vrijednosti, i individua je stavljena u poziciju izbora i dileme. 

Već je rečeno da su društvene vrijednosti imenitelj zajednič- 
kih interesa i potreba individua, kao što su naprimjer, bezbjed- 
nost, sloboda, zakonitost, tolerancija, povjerenje, pravičnost, 
jednakost i mir. Društvene vrijednosti nisu nešto konstantno i 
nepromjenljivo u sadržaju, kome se individua prilagođava, nego 
obratno, vrijednosni sadržaj ispunjavaju individualne želje i 
težnje, što se mijenja u toku istorijskog procesa. To ne znači 
da se ne može govoriti o trajnim i opšteljudskim vrijednostima. 
Jer, ako postoji ljudska priroda, koja se u istorijskim epohama 
različito manifestuje, tada postoje i ljudske vrijednosti, čiji se 
smisao ispoljava na osoben način u 'konkretnim uslovima. 

Pod individualnim vrijednostima podrazumijevamo sve one 
osobine karaktera, koje se svojom konkretnošću ne uključuju u 
opštu društvenu vrijednost. Tu spadaju intelektualna radozna: 
lost, umjetnička kreativnost, međuljudska naklonost, dostojan- 
stvo i čast, radost i lična sreća itd. Ako se ove i druge individual- 
ne vrline ne podudaraju sa društvenim standardima, one ne 
moraju i ne bi trebalo da uvijek budu u suprotnosti s njima. 
One su u konfliktu kada su suprotstavljene ili zapostavljene. 
Jedne nisu manje vrijedne od drugih, nego se međusobno pret- 
postavljaju. »I egoizam i samoodricanje su forme samopotvr- 
đivanja individue« (Marx). Gdje su individualne vrijednosti 
sputane, inicijativa je umanjena i društvo stagnira, gdje se druš- 
tvene vrijednosti ne poštuju, individue se izoluju i društvo ide 
dezintegraciji. Istina, udruženost nije vrijednost po sebi, ali 
društvenost kao komponenta ljudske prirode ima vrijednost i 
osnova je za razvoj individualnih i društvenih vrijednosti. Ne bi 
se moglo reći da su društvene vrijednosti samo sredstva za raz- 
voj individualnih vrijednosti, i obratno, jer jednako mogu biti 
i vrijednosti kao sredstva i vrijednosti kao ciljevi u odnosu na 
totalitet vrijednosti. 

Istorija poznaje otuđeni karakter i individualnih i društve- 
nih vrijednosti, što se ispoljava u nepotpunom ostvarenju ljud- 
ske suštine u odnosu na totalitet vrijednosti i njihovu univer- 
zalnost. Jer, vrijednosti su u svom važenju bile bitno parcijalne 
i jednostrane; vrijednosni sistemi su bili ograničeni na dijelove 
čovječanstva, također je uvijek domimirala jedna sfera vrijed- 


93 


nosti, pretežno ekonomska, koja se pojavljivala kao primarna 

u odnosu na duhovne vrijednosti kao sekundame. Ova podjela, 

ir vječna hijerarhija vrijednosti karakterisala je vrijednosne 
ose. 

Otuđujući karakter vrijednosti ispoljava se i u njihovoj 
transcendenciji, odnosno, prenošenju nekih vrijednosnih sfera 
na onostrano biće kao svog tvorca. Ličnost se podređuje apstrak- 
tnom autoritetu, čime se mjere i sve individualne vrijednosti. 
Otuđenje se ispoljava i kao zamjena vrijednosti za korisnost, 
kao zamjena ciljeva i sredstava, u bitnom preokupiranošću 
sredstvima, što se izrazito ispoljava u modernoj tehnologiji, u 
drušivenim organizacijama i institucijama, gdje se fetišizira 
autoritet, a obezvrjeđuje ličnost; socijalna dužnost se pretpos- 
tavlja individualnoj savjesti, gdje se lične vrline podređuju 
vrlini poslušnosti autoritetu, bilo crkve, države ili organizacije, 
čime se obezličuje individuum i time osiromašuje ljudska vrsta. 

Osnova otuđenja vrijednosti je ipak u produkcionim odnosi- 
ma. U klasnom društvu nastaju i klasne vrijednosti kao vrijed: 
nosti osakaćenih ličnosti. Uvećanjem materijalnih dobara širi se 
svijet otuđenih predmeta i odnosa. Vrijednost se pojavljuje kao 
osobina stvari, roba, a ne kao rezultat društvenog rada i druš- 
tvenih odnosa; i radna snaga dobiva tržišnu vrijednost, duhovni 
proizvodi mjere se kao i sve druge robe, kvantitet zamjenjuje 
kvalitet i originalnost, umjesto prirodnih stvaraju se vještačke 
potrebe, sputavaju se ljudske mogućnosti. 

Razotuđenje u sferi vrijednosti ne može se izvršiti bez osloba- 
đanja društva otuđenih uslova života, bez ostvarivanja suštine 
čovjeka, koji se »prema vrsti odnosi kao prema svom vlastitom 
biću«, bez afirmacije autentične ličnosti i neposrednosti ljud- 
skih odnosa u zajednici. Otud odgovomost ljudskog čina u re- 
volucionarnom mijenjanju svijeta. 

Revolucionarne vrijednosti proletarijata, istina, u sebi nose 
kao sadržaj najplemenitije težnje čovječanstva, koje 'je formu- 
lisala tradicionalna humanistička etika. U ime njih se vrši kriti- 
ka svijeta u kome su proklamovani ti principi, a nisu ostvareni, 
nego naprosto iznevjereni, a stvoreni odnosi koji »radnika osa- 
kaćuju do abnormiteta«, svodeći ga na puki fragment ili funk- 
ciju, odnosno na dodatak mašini kao sredstvo u tehnološkom 
procesu, što sve »guši u njemu čitav svijet produktivnih snaga i 
sklonosti«. Nasuprot faktičkom stanju i njegovim ideološkim 
izrazima, koji prikrivaju diskrepanciju ideala i stvarnosti, prole- 
tarijat uistinu teži mijenjanju svijeta u smislu stvaranja istinske 
ljudske zajednice. U tom smislu Marx afirmativno kaže: »Svaki 
tvoj odnos prema čovjeku — a i prema prirodi — mora da bude 
određena manifestacija tvog stvarnog individualnog života, koja 
odgovara predmetu tvoje volje«. Da bi uživao u umjetnosti, čov- 
jek mora da izgradi umjetnički smisao, zabrinut čovjek nema 
smisla ni za najljepšu pozorišnu predstavu, trgovac mineralima 
ne vidi osobenu ljepotu minerala; da bi vršio uticaj na druge 

ljude čovjek mora imati kvalitete kojima ih potiče; da bi imao 
povjerenje drugih, mora im moći pružiti povjerenje, da bi ste- 
kao ljubav mora biti u stanju da pruži ljubav. Dakle, da bi se 
ljudski odnosio, čovjek mora da pretpostavi čovjeka, da cijeni 
ličnost u svakom čovjeku. 

Međutim, u klasnom i uopšte u otuđenom svijetu dešava se 
sasvim suprotno; ljudskost je ograničena i parcijalizovana, a 
istinski put ka dokidanju otuđenja vodi preko ukidanja klasa i 
stvaranja besklasnog društva. Na tom putu ličnost (koja je još 
uvijek klasna ličnost) mora da jača i klasna vrijednost i da in- 
dividualne vrijednosti podređuje klasnim. Ovakva istcorijska si- 
tuacija ima i pozitivnu i negativnu stranu, jača se klasna i druš- 
tvena svijest, ali slabi individualnost i osiromašuje ličnost. Poje- 
dinac koji je pripadnik pokreta uzdiže se do višeg interesa zajed- 
nice, ali se odriče trenutnih mogućnosti svog svestranijeg raz- 
voja; za gubitak individualne slobode dobiva više sigumosti. 


II 


U savremenom svijetu tehnološkog progresa, narastajuće 
moći tehnokratije i birokratije, umanjuju se ljudske slobode i 
humanističke vrijednosti. Lako je uočiti tendenciju podređiva- 
nja individualnih vrijednosti društvenim, a društvenih ekonom- 
skim i političkim. Istina, sloboda kao fundamentalna vrijednost 
malo znači, ako preovlađuje siromaštvo i bijeda. Ali ako su ele- 
mentarne potrebe zadovoljene, sloboda postaje neizostavan us- 
lov ljudskog razvitka i humanističkog progresa. 


U radničkom i socijalističkom pokretu klasna svijest i opšte 
društveno dobro je u prvom planu i označava kriterij individual- 
ne vrline. Klasna svijest proletarijata u sebi nosi i opšteljudske 
vrijednosti, a realni program borbe predstavlja posredovanje 
između krajnjeg cilja koji je apsolutno mjerilo i istorijske kon- 
kretne akcije. Za svaku etapu borbe potrebno je odrediti i cilje- 
ve i sredstva, a njih određuje avangarda, odnosno, njeno ruko- 
vodstvo. Dok je ličnost autonomno prihvatila krajnje ciljeve, 
konkretni su određeni izvana, pa su objektivno važeće vrijednosti 
pretežno autoritarne i heteronomne, a samo djelomično interio- 
Tizirane. 


Društvenoklasne vrijednosti postaju radnikovo vlastito oruž- 
je u borbi za mijenjanje svijeta. Stapanje ličnosti sa pokretom 
izraz je primordijalne potrebe za sigurnošću, mada u tim uslo- 
vima borba za slobodu znači i privremeno odricanje od nje na 
individualnom planu. Ali, time se postiže velika kohezivna sila; 
pored toga ličnost koja je potpuno integrisana u pokretu ne osje: 
ća gubitak slobode, tim više što na drugoj strani — u svijetu 
eksploatacije — ima samo privid slobode, stvarni gubitak svih 
ljudskih prava osim mogućnosti zamjene gospodara, u postoje- 
ćim društvenim odnosima. 

U socijalističkoj revoluciji nastaje izuzetna integrisanost ide- 
ala i akcije, vrijednosti i norme ponašanja, individualnih i druš- 
tvenih vrijednosti, kao i individualnih i klasnih interesa. Ele- 
menti heteronomne i autonomne etike se tada prožimaju, jer 
revolucionarna etika u sebi nosi humane vrijednosti. Poslije 
revclucije, međutim, umjesto kontinuiteta nastaje izvjestan 
prekid: ranija borba za vlast kao demokratsku diktaturu prole- 
tarijata, prelazi u borbu za očuvanje vlasti radničke klase, koju 
zastupaju i predvode određeni predstavnici, koji se identifikuju 
sa revolucijom i osjećaju se nezamjenljivim čuvarima tekovina 
revolucije. Od pripadnika pokreta i od svih građana traži se dalj- 
nje žrtvovanje za udaljene ciljeve, ponajprije u radnoj disciplini, 
većoj produktivnosti, zatim u pripadnosti političkim i društve 
nim organizacijama, koje su transmisija očuvanja vlasti. 


Budući da su krajnji ciljevi apsolutne vrijednosti, a da sred- 
stva za njihovo ostvarivanje utvrđuju čuvari tekovina revolucije 
i organizatori novog života, to realni zadaci postaju jedine va- 
žeće vrijednosti i kriteriji prakse. To je period državnog i admi- 
nistrativnog socijalizma, kada se individua žrtvuje za ciljeve 
države i organizacije. Na planu individualnih vrijednosti nastaje 
svojevrsna kombinacija heteronomije i djelomične autonomno- 
sti, stvara se mit »Majke Partije«, a ne još savez slobodno udru- 
ženih ličnosti — komunista, fetiš »socijalističke države« a još ne 
samoupravne zajednice radnih ljudi. Etatizam nije samo novi 
društveni odnos, nego i nova ideologija, sa dosta religioznih ele- 
menata, koji u zvaničnom ateizmu i materijalizmu dobivaju i 
svoju sistematizaciju. 


Industrijalizacija je nužnost svake nerazvijene zemlje koja 
počinje da gradi socijalizam, ona traži razvoj nauke i njenu 
primjenu u tehnici, što je, naravno, najefikasniji put za umanje- 
nje siromaštva, uvećavanje materijalnog bogatstva, a time i stva: 
ranje uslova za uvećanje slobode. Međutim, tehnološka proiz- 
vodnja nužno rađa tehnokratiju, birokratiju, menadžerstvo i od- 
govarajuće institucije sistema, sve veću organizovanost ljudi u 
proizvodnji i društvenom životu. Organizacija počinje da obu- 
hvata i privatni život čovjeka; monopolna sredstva informisanja 
intenzivno utiču na formiranje novog mentaliteta, novog pogle- 
da na svijet i život. Pod uticajem političkih centara moći for- 
mira se i novi sistem vrijednosti, potreba i orijentacija u životu, 
individualne vrijednosti se eksterioriziraju, ospoljavaju, postaju 
javne; ličnost gubi privatnost i individualnost, ona se podređuje 
prosječnosti, uniformiše se u mišljenju, osjećanju, procjenjiva- 
rju i ponašanju; kultura postaje masovna i vrijednosti mase; 
izuzetne ličnosti se teško prilagođavaju i talenti kanališu u prav- 
cu nauke, tehnologije i društveno organizovane moći uticaja. 
Time se kreativnost sužava, spontanost je sve rjeđa, iskrenost 
prividna, prijateljstvo krhko, ljubav postaje sve više relativizira- 
na i podređena uslovima života organizovanog čovjeka. 

Država ostvaruje racionalnu organizaciju rada, izmjenu ma- 
terije između čovjeka i prirode u sferi nužnosti, što je u biti sup- 
stitucija i surogat za stvarnu racionalnu organizaciju proizvod- 
nje uz kontrolu slobodno udruženih ličnosti. Rad kao ljudska 
unutrašnja potreba i dalje ostaje sredstvo za održanje života. 
Ako država kontroliše odnose u sferi materijalne nužnosti, ona 
to može lako da čini i u sferi slobode, privatne intime; ona sve 
više organizuje i slobodno vrijeme radi rekreacije proizvođača 
da bi produkcija bila efikasnija, (da bi se sustigao i prestigao 
kapitalizam), da bi na taj način pobijedio socijalizam. Ma koliko 
to bila istorijska nužnost, ako se zapostavlja humanizacija druš- 
tvenih odnosa, socijalizam ništa ne dobiva, osim stvaranja pred: 
uslova za njegovo izgrađivanje, što čini objektivno i kapitalizam, 
bez obzira na njegovo »prilagođavanje«. Jer, socijalizam u suš- 
tini znači svestran razvoj ličnosti u slobodnoj ljudskoj zajednici. 
Međutim, u određenim uslovima fetišiziranja države sve se čini 
da se individua depersonalizuje, da postane društveno biće po: 
sredstvom države ili političke organizacije, a ne putem slobod- 
nog udruživanja, putem samoupravljanja i sve većeg uticaja lič- 
nosti na odluke o pitanjima društvenog života i o svom načinu 
egzistencije. Tehnckratsko društvo u sebi nosi defekt upravo u 
činjenici odvajanja ličnosti proizvođača od upravljanja proizvod- 
njom i raspodjelom. 

Procese narastanja tehno-birokratije na račun individualne 
slobode možemo konstatovati i u savremenom kapitalizmu i sa- 
vremenom socijalizmu, ali sa razlikama u istorijskom putu na- 
stajanja i u pogledu proklamovanih ciljeva, kao i u pogledu mo- 
gućnosti transformacije tehnokratskih u socijalističke odnose. 
U kapitalizmu za to nedostaju subjektivne pretpostavke, jer je 
vladajuća ideologija upravo ona koja opravdava tehnokratsko 
društvo kao idealno stanje koje treba samo usavršavati. U so- 
cijalizmu je vladajuća ideologija upravo suprotna: ona prokla- 
muje kao cilj neposredne društvene odnose i slobodu, za što je 
tehnološki progres samo preduslov. Mada se u praksi učvršćuje. 
birokratija, naučni socijalizam kao »ideologija« ne može poslu- 
žiti za opravdanje trajne vladavine tehnokratije. To može biti 
privremeno: dok ličnost vjeruje u etičku opravdanost krajnjih 
ciljeva i racionalnost sredstava za njihovo ostvarivanje, ona mo: 
že da živi u nadi i da osjeća dužnost da podrži dati proces tehno- 
loškog progresa, kao i da osjeća odgovornost pred proklamova: 
nim konkretnim ciljevima akcije, koja doprinosi budućnosti. 
Time se može i objasniti opšta podrška strategiji i taktici klasnc 
borbe i socijalističke izgradnje, kao i opravdavanje situacije u 
kojoj se politika cijeni kao najviša ljudska djelatnost, sfera 
najviše ljudskosti, heroizma, a njeni kriteriji mjerila i za sve 
druge djelatnosti, njene vrijednosti mjerila svih individualnih i 
društvenih vrijednosti. i 

Politika je, naime, u prvim decenijama socijalizma postala 
zamjena za sve druge ljudske vrijednosti. Što je novac u kapi- 

talističkoj robnoj privredi, to politika kao oblik moći postaje u 
administrativnom socijalizmu: za politiku i preko nje se sve 
može dobiti, položaj u hijerarhiji političke organizovane moći 
daje društveni status i ugled, ekonomske privilegije i uticaj na 
javno mnjenje, na svijest, čak i na savjest onih koji politiku do- 
življavaju kao svetost ili moralnost. Sve ljudske vrijednosti do- 
bivaju drukčiji izgled ako su ili ako nisu politički sankcionisane 
i od rukovodstava blagoslovene, pa što sa humanističkog gledišta 
nije vrijednost, sa političkog to jeste, što je sredstvo za huma- 
ne vrijednosti, za politiku je vrijednost po sebi. Politika postaje 
univerzalna sfera otuđenja, zamjena i razmjena svih drugih vri- 
jednosti. Ona diktira ekonomiju, utvrđuje kriterije umjetničkih 
i moralnih vrijednosti, naučnog istraživanja i objektivnosti isti- 
ne, dobrote, ljepote, pravičnosti i progresa. Ona i praktično to 
postaje čak i kad se potpuno suprotno deklariše ili najavljuje 
demisioniranje. Jer, kad se sprovodi odumiranje države i politi- 
ke, to čine ljudi koji su zaljubljeni u vlast; mjesto odumiranja 
kao istinske i pune demokratizacije javnog života imamo sveop- 
štu javnu politizaciju što je i na drugi način ponovno posveće- 
nje politike i njene izdvojene moći nad društvom i individuom, 
njenu prevlast nad svim drugim sferama života, nad svim dru- 
gim oblicima društvenih odnosa i nad svim drugim ljudskim 
vrijednostima. Sa stanovišta realnog marksističkog humanizma 
naročito štetne posljedice proizvodi politika kada sputava inte- 
lektualne slobode, umijetničku individualnost i stvaralaštvo, mo- 
ralnu savjest i pravo individualne i društvene kritike. Svako 
ograničavanje slobode u sferi duhovnog stvaralaštva sputava 
takođe i cjelokupni društveni progres. Jer, individualne vrijed- 
nosti i autonomne etike nisu u suprotnosti sa društvenim vrijed- 
mostima i humanističkom etikom. Po Marxu one su dvije stra: 
ne iste medalje i njihovo suprotstavljanje je moguće samo u 
otuđenom društvu; u istinski ljudskoj zajednici nema mjesta 
suprotstavljanju individue i roda, ali to se ne može postići pos- 
redovanjem države i političke sile, nego slobodnog udruživanja 
ličnosti. 

Iako dosadašnji socijalizam u praksi nije na planu individu- 
alnih sloboda pokazao ohrabrenje, on je objektivno jedina dru- 
štvena sila, koja može dovesti do ukidanja birokratije i njenih 
propratnih pojava. Istina je da se pojedinac ne može suprot- 
staviti svemoćnim organizacijama, ali on se može u pokretu 
suprotstavljati njegovim negativnim tendencijama, za demokra- 
tizaciju postojećih institucija, za slobodu ličnosti u ma kojoj 
organizaciji i za ograničenje slobode organizacija i prema vam 1 
unutra. U tom smislu je potrebno i preformulisanje uslova i 
zahtjeva slobode u savremenom svijetu. . 

Tehnokratsko društvo je nespojivo sa slobodom i humanis- 
tičkim progresom, ali ono je samo jedna jaka tendencija, a ne 
i neminovnost. Druga tendencija i realna mogućnost je sama 
sloboda, Na toj liniji je humanistički progres i na toj liniji je 

i moralna obaveza i odgovornost za unapređenje uslova slobo- 
de ličnosti. U socijalizmu postoji imanentna mogućnost preva- 
zilaženja tehnobirokratskog otuđenja data već u istorijskim us- 
lovima pokreta i u potrebama društva, kao i u samoj ideolo- 
giji kao racionalnom cilju, kojim se i opravdava sva praksa. 
Ali ukoliko su pripadnici pokreta prihvatili krajnji cilj i njime 
opravdavali odgađanje njegovog realizovanja, utoliko su oni 
jedini u mogućnosti da ma ličnom iskustvu verifikuju vrijed- 
nost prakse, njenu opravdanost sa stanovišta cilja. Iznevjeriti 
nade graditelja socijalizma značilo bi izgubiti osnovni oslonac 
u svom istorijskom opravdanju. Demoralizacija pojedinaca vo- 
dila bi masovnoj pasivnosti, otporu. Jedini put da se to izbjeg- 
ne jeste upravo ostvarivanje ideala u praksi, demokratizova- 
njem odnosa na liniji proširenja sloboda u odlučivanju o 
svom položaju, kako u proizvodnji, tako i u društvenom ži- 
votu, kao i na planu individualnih vrijednosti, prije svega indi- 
vidualnih sloboda. 

RAZGOVOR _U REDAKCIJI 


NEKI TEORIJSKO-PRAKTIČKI ASPEKTI BIROKRACIJE* 
Veljko Cvjetičanin 


Zagreb 


Zapitan o grijehu, kaže Sauvy, neki čuveni pastor odgovara: 
»Ja sam protiv«. Zapitan o birokraciji svatko će bez obzira na 
tendenciju odgovoriti da je protiv.! U ovoj rečenici Sauvy je na 
duhovit način izrazio odbojnost prema birokraciji tom velikom 
društvenom zlu naše epohe. 

Birokracija je nastala na pragu epohe klasnih društava. Ko- 
lijevka birokracije je prije svega država. Ipak se birokracija u 
modernom društvu razlikuje od ranijih historijskih tipova biro- 
kracije kao moderni kapital prema zelenaškom kapitalu. 

Birokracija u našem stoljeću postaje totalni i univerzalni 
društveni fenomen. Totalnost se manifestira u porastu državne 
birokracije i povećanju materijalnih sredstava kojima država 
raspolaže, u naglom jačanju vojne birokracije i njenoj tenden- 
ciji da se postavi kao samostalna sila iznad društva, u snaženju 
privredne birokracije kao posljedice nacionalizacije i odvajanju 
funkcije upravljanja od prava vlasništva, i u povećanju stranač- 
ke — partijske birokracije koja ima sve veće mogućnosti utjeca- 
ia na javno mišljenje sredstvima masovne komunikacije. Dakle, 
birokracija se kao »mrežasta opna« obavija oko globalnog dru- 
štva od ekonomske do duhovne sfere. Univerzalnost se manifes- 
tira u rasprostrtosti birokracije u svim društvenini sistemima. 
Birokratske tendencije imanentne su visoko razvijenim kapita- 
lističkim zemljama, socijalističkim zemljama i zemljama u raz- 
voju. 

 Buolracia. shvaćena prvobitno kao bureau — biro i kratein 
— vladati, tj. »vlada biroa«« dobila je kasnije različita znače- 
nja i interpretacije. Tokom devetnaestog i našeg stoljeća razvi 
jale su se različite teorije o birokraciji. S obzirom na značenje, 


* Uvodna riječ iz razgovora u Redakciji; 2. XII 1966. 
1) Sauvy: »La bureaucralie, str. 5. 

suštinu i perspektive birokracije mogu se među teoretičarima 
nazrijeti dvije različite koncepcije. Apoteoza birokraciji počinje 
s Hegelom preko Webera, Michelsa, a ima pristalica 1: među 
renegatima i revizionistima u socijalističkom pokretu. Znanstve- 
na koncepcija birokracije počinje s Marxom preko Lenjina i os- 
talih marksista. Naučno-humanistički pristup fenomenu biro- 
kracije razvijaju i neki suvremeni građamski sociolozi G. Gur- 
vitch, R. K. Merton, A. Gouldner itd. 

Naznačit ću samo osnovne teze svake od ovih koncepcija o 
birokraciji radi daljnje vlastite eksplikacije problema. 

»Valja naime znati, kaže Hegel, da je država realizacija slo- 
bode, tj. apsolutne krajnje svrhe, da je ona poradi sebe same; 
nadalje valja znati da su vrijednost koju čovjek ima, svu du- 
ševnu zbilju ima samo pomoću države«? »Javlja se, nastavlja 
Hegel, potreba vlade i državne uprave uopće, izdvajanje i odabi- 
ranje takvih koji imaju da upravljaju državnim poslovima«". 
»Tek je državni ustav ono pomoću čega apstraktum države dola- 
zi do života i zbilje, ali time nastupa i razlika onoga koji za- 
povijeda i koji sluša«. Binokracija je unutarnji duh države, ona 
je nosilac jedinstva pojedinačnog, posebnog i općeg interesa. Bi- 
rokracija predstavlja »glavni stub države što se tiče pravičnosti 
i inteligentnosti«*. Doduše, Hegel otkriva pravi duh birokracije 
kada je obilježava i kao »poslovnu rutinu« i »horizont jedne 
ograničene sfere«. 

Birokracija je za Webera »najracionalnija organizacija«... 
»ona je najsavršeniji način upravljanja društvenim poslovima«. 
Birokracija pretpostavlja stručno znanje humanističkom obra- 
zovanju. Društvene i ekonomske pretpostavke birokratije pre- 
ma Weberu jesu: »Razvitak novčane privrede, ukoliko se ima 
u vidu nagrađivanje činovnika u novcu koje danas preovlađuje. 
Ova okolnost je od izvanrednog značaja za čitav habitus biro- 
kracije.«" Nakon ikonstatacije »da je birokracija svuda u poras- 
tu« Weber objašnjava zašto: »Birokratska organizacija je nad- 
moćna, zato cna prodire,« Još ćemo samo iznijeti što Weber 
misli o birokraciji u socijalizmu: »Socijalizam može donijeti 
samo diktaturu birokratije a ne diktaturu proletarijata. Razlog 
tomu je u planskom rukovođenju privredom.«" 

Michels je formulirao poznati »gvozdeni zakon oligarhije«, 
koji glasi: »Organizacija je izvor iz koga se rađa vladavina 
predstavnika mad biračima, mandatora nad onima koji povjera- 
vaju mandat, delegata nad onima koji su im dali povjerenje; 
tko kaže organizacija rekao je oligarhija«' (birokracija). Za 


2) Hegel: »Filozofija povijesti«, str. 52. 

3) Ibidem str. 56. 

4) Hegel: »Osnovne crte filozofije prava«, str. 289. 

5) Sociologija M. Webera (hrestomatija VI), str. 341. 

6) Ibidem str. 350, 

7) »Birokratija i tehnokratija« (Izbor tekstova) tom I str. 74. 

Michelsa su upravljači neminovnost. »Prevlast upravljača u de- 
mokratskim i socijalističkim partijama je činjenica o kojoj tre- 
ba voditi računa u svakoj sadašnjoj i budućoj historijskoj situ- 
aciji.«* Velika je greška socijalista, kaže Michels, koja proizlazi 
iz njihova pretjeranog optimizma prema budućnosti i krajnjeg 
pesimizma prema sadašnjosti. Michels predviđa pobjedu socija- 
lista, ali socijalizma kao društva bez klasa nikada. I u socijaliz- 
mu će se prema njemu konstituirati nova klasa upravljača. 

Koncepciju o fatumu birokracije kao nove klase zastupaju 
još K. Popper, B. Rizzi i J. Burnham. »Tko su ti menadžeri, 
klasa koja je na putu da postane vladajuća, pita Burnham i od- 
govara: »Pod menadžerima podrazumijevam one koji u savre- 
menom društvu već najvećim dijelom zaista upravljaju.«" Mena- 
e su nosioci vlastite revolucije čiji plod će biti menadžersko 

ruštvo. 


Staljin svojim praktičkim zahvatima i teorijom o diktaturi 
proletarijata koja se sastoji od »direktiva partije plus sprovođe- 
nja direktiva od strane masovnih organizacija proletarijata, 
plus njihovo pretvaranje u život od strane stanovništva« i teo- 
rijom o »maksimalnom jačanju države u cilju pripremanja 
izumiranja državne vlasti«', objektivno pripada ovoj teorijskoj 
koncepciji. 

Nasuprot Hegelu za koga je birokracija duh države, Marx 
u skladu sa svojim postulatom »revandikacije države« tvrdi 
da je »birokracija odsustvo duha države«. Država je unutar 
nja granica ljudske emancipacije. U kritičkom dijalogu s He- 
gelom, Marx razvija svoju teoriju birokracije. Budući da se 
Marxova teorija birokracije s pravom naziva remek djelom, 
osobito analiza duhovne strukture birokracije, iznijet ćemo 
nešto detaljnije njegove osnovne misli: »Birokratija je kor- 
poracija države... isti duh koji u društvu stvara korporaciju, 
stvara i u državi birokratiju. . . Birokratski duh je skroz na- 
skroz jezuitski, teološki duh. Birokrati su državni jezuiti i dr- 
žavni teolozi. Birokratija je la republique prčtre«... »Birokra- 
tija posjeduje suštinu države, spiritualnu suštinu društva. Ovo 
je njena privatna svojina. Opšti duh birokratije je tajna mis- 
terija koja se održava u njoj samoj putem hijerarhije, a pre- 
ma vani kao zatvorena korporacija. Otvoreni duh države, a 
isto tako i javno mišljenje izgledaju stoga birokratiji kao iz- 
daja njene misterije. Autoritet je stoga princip njenoga zna- 
nja, a obogotvorenje autoriteta njeno ubjeđenje.«" Tamo gdje 
je princip autoritet, a ne znanje posljedice mogu biti steril- 
nost duha, a njegova suština dogmatizam. Kakav je odnos bi- 


8) Ibidem str. 75. 

9) Birokratija i tehnokratija (Izbor tekstova), tom I str. 250. 
10) Staljin: Pitanja lenjinizma. 

11) Marx: Kritika Hegelove filozofije državnog prava, str. 64-65. 

rokracije prema čovjeku i svijetu, po Marxu. »Ža birokratu je 
svijet samo prosti objekt njegove djelatnosti.« Zato se Marx 
zalaže za ukidanje birokracije a ne za takvo stanje gdje će svi 
biti birokrate i da zato ne bude nitko birokrata. Na kom prin- 
cipu je zasnovana birokracija i kakva je njezina budućnost 
prema Marxu: »Birokratija je krug iz koga nitko ne može 
izaći. Njena hijerarhija je hijerarhija znanja. Vrhovi se osla- 
njaju na niže krugove u onome što se tiče pojedinačnog zna: 
nja dok niži krugovi povjeravaju vrhovima ono što se tiče 
opšteg i na taj način se oni uzajamno obmanjuju.«'* Duhovito 
primjećuje jedan naš pisac »i tako nitko ništa ne zna«. 

Samouništenje radi samoočuvanja je finale birokracije koja 
sebe proglašava krajnjim ciljem države. Marx govori i o uvje- 
tima iščezavanja birokracije. »Ukidanje birokratije moguće je 
samo pri takvim uslovima u kojima opšti interes postaje stvar- 
no posebni interes, a ne kao kod Hegela samo u misli, a to 
je moguće samo gdje posebni interes postaje stvarno opći.«'" 

Marx je polemizirao s Hegelovom tezom da je »hijerarhi- 
ja zaštita protiv samovolje i zloupotrebe vlasti«, postavljajući 
bitno pitanje »gdje je zaštita protiv same hijerarhije, kao glav- 
ne zloupotrebe.« Da je Marx načelno bio u pravu o tome nema 
spora, ali kakve sve opasnosti proistječu kada birokracija os- 
taje, a iščezava princip hijerarhije pokazat ćemo kasnije na 
primjeru naše situacije. 

Marx je i u kasnijim godinama, u skladu s konkretnim 
društvenim događanjem raspravljao o problemu birokracije. Ove 
analize su imale više sociološki karakter, ali su bile fragmen- 
tarne. Vrlo su instruktivna njegova upozorenja na sredstva Ko- 
mune radi zaštite od vlastite birokracije. 

Marxova teorija birokracije postala je vrlo aktualna nakon 
prelaska socijalizma iz sfere teorije u sferu društvene prakse. 
Lenjin je kao prvi teoretičar i organizator praktičke izgradnje so- 
cijalizma, akceptirao Marxovu kritiku birokracije, premda nije 
uvijek bio na njegovom teorijskom mivou. Činjenica da je pred 
Lenjinovim očima rasla birokracija u uvjetima zaostalosti, 
za nas je zbog sličnosti uvjeta od posebnog interesa. Citirat 
ćemo samo ona mjesta iz Lenjinovih djela o načinu borbe pro- 
tiv birokracije, o najopasnijim birokratima i kako je moguća 
definitivna pobjeda nad birokracijom: »Moguće je protjerati 
cara, protjerati spahije, protjerati kapitaliste. Mi smo to uči- 
nili. Ali nemoguće je protjerati birokratizam u seljačkoj zemlji, 
nemoguće ga je zbrisati s lica zemlje. Moguće je samo polako 
upornim radom smanjivati ga.«“ »Komunisti — birokrati pos- 
tali su najopasnije zlo za revoluciju... komunisti su postali 


12) Ibidem str. 65. 
13) Ibidem str. 67. 
14) Lenjin: Soč. tom 35. str. 471. 

birokrati. Ako nas išta uporopasti to je to.«*I konačno »boriti 
se protiv birokratizma do kraja, do potpune pobjede nad njim, 
moguće je samo kad cijelo stanovništvo učestvuje u uprav- 
ljanju.« 

Na liniji kritike fatuma birokracije Buharin je direktno 
polemizirao s Michelsom »Ali komunističko društvo je društvo 
s visoko razvijenim proizvodnim snagama koje se i dalje raz- 
vijaju. Prema tome, ne može postojati nikakva ekonomska os- 
nova za stvaranje svojevrsne vladajuće klase. Jer, čak i ako 
po Michelsu pretpostavimo stabilnu vlast upravitelja, onda će 
to biti vlast stručnjaka nad mašinama, ali ne nad ljudima. U 
stvari, kako će oni realizovati tu svoju vlast u odnosu na lju- 
de? Nikako. Michels ispušta iz vida osnovnu i odlučujuću či- 
njenicu da je do sada svaki položaj koji je imao administra- 
tivnu vlast bio plašt kojim se pokrivalo ekonomsko izrablji- 
vanje.«"“ 

Već smo spomenuli da je osim marksista sve veći broj su- 
vremenih građanskih sociologa koji suptilnim kritičkim anali- 
zama birokracije pokazuju njezinu ograničenost i anticipiraju 
prolaznost. Navest ćemo samo mišljenja Mertona i Gouldnera. 
»Weber u svom razmatranju, kaže Merton, gotovo isključivo 
misli na ono što birokratska struktura postiže: preciznost, pouz- 
danost, efikasnost. Ista ta struktura može se ispitati i iz druge 
perspektive koju omogućava ambivalencija. Koje su to limi- 
tacije organizacije koja je zamišljena za postizanje ovih cilje- 
va?«'" Merton u odgovoru navodi slijedeće: »obučena nesposob- 
nost«, »oštar smisao za ograničenost svojih kompetencija vla- 
sti kao i metodičko izvršavanje rutinskih aktivnosti«, »premje- 
štanje cilja, odnosno pretvaranje instrumenta u cilj«, zatim 
»formalizam i ritualizacija nasuprot racionalnoj organizaciji.« 

Gouldner osporava Michelsov »gvozdeni zakon oligarhije ako 
ne postoji i gvozdeni zakon demokracije.«"“ Birokracija prema 
Gouldneru nije fatalnost suvremenog svijeta. 


S obzirom na maše društveno historijsko nasljeđe, međuna- 
rodni utjecaj i djelovanje avangardnog faktora borba protiv 
birokracije prolazila je plime i oseke. Do 1949/50. birokracija 
se naglo razvijala bez adekvatne teorijske analize i praktičke 
društvene kritike. U tom razdoblju udvostručio se broj: držav- 
mih organa i ljudstva u njima. Zato nije slučajno da je daljnji 
jugoslavenski razvitak stajao pred dilemom ili porast birokra- 
cije, što bi vjerojatno dovelo do analognih događaja onima u 
Poljskoj i Mađarskoj, ili proces debirokratizacije. Kulminacija 
ovog perioda pada u vrijeme otpora međunarodnom »socijalis- 


15) Lenjin: Soč. tom 32. str. 180. 

16) Birokratija i tehnokratija (Izbor tekstova) tom: I str. 182. 
17) Birokratija i tehnokratija (Izbor tekstova) tom I str. 242. 
18) Politička misao, 3/1965. 

tičkom« hegemonizmu čija je socijalna osnova bila upravo bi- 
rokracija. Uspješna kritika međunarodne birokracije nije bila 
moguća bez teorijske i praktičke kritike istog fenomena na vlas- 
titom tlu. 

Odumiranjem države i izgradnjom samoupravljanja poči- 
nje borba protiv birokracije, i s obzirom na vanjske manifes- 
tacije njezina oseka. U 1954. godini posljednji puta se u služ- 
benim dokumentima mjerio stupanj debirokratizacije smanje- 
njem državnog aparata. Godinu dana kasnije kod nas je u os- 
novi završena izgradnja organizacionog mehanizma samoup- 
ravljanja i komunalnog sistema kao oblika odumiranja drža- 
ve. Pretjerana vjera u automatizam novog mehanizma osjetno 
je smanjila borbu protiv birokratizma što ponovno dovodi do 
veće manifestacije birokratizma. Mišljenje da je za borbu pro- 
tiv birokratskih tendencija dovoljno izgraditi sistem samoup- 
ravnosti »koji što nezavisnije djeluje od svijesti svojih no- 
silaca« bilo je teorijski prevladano pismom Izvršnog komiteta 
u kome se konstatira »pojava birokratizma na svim nivoima i 
u novim samoupravnim oblicima.« Ovaj period obilježen do- 
nošenjem novog Programa Saveza komunista traje do kraja 
1961. godine kada počinje svojevrsna kriza privrednog siste- 
ma. Od tada je evidentniji raskorak između teorije i praktično 
političkih mjera. U teoriji se zastupa teza o daljnjoj debiro- 
kratizaciji a u praksi dolazi do vrlo čestih i pretjerano oštrih 
zahvata državnog aparata u privredni sistem zasnovan na sa- 
rmoupravnosti. U ovom razdoblju javljaju se prva javno ne- 
formulirana mišljenja da je prosvijećeni birokratski tehno- 
kratizam efikasniji od sistema samoupravnosti. 

Na VIII kongresu Saveza komunista teorijski je zacrtana 
perspektiva daljnjeg humanističko-samoupravnog razvoja »Ovaj 
Kongres treba da bude kongres smjelog, dosljednog, revolucio- 
narnog čišćenja našeg puta od svega što nas još uvijek vuče 
nazad, od svega što strahuje pred daljnjim jačanjem uloge rad- 
nog čovjeka u svim oblastima odlučivanja o društvenim pita- 
njima.«* Materijalna osnova debirokratizacije postala je odsud- 
no pitanje. Participacija radnih organizacija u raspodjeli viška 
rada od 1961. stalno je opadala. Ovaj trend se nastavio sve do 
1965. godine. 


Privredna i društvena reforma prema svojim programatskim 
intencijama otvara novu etapu i u razvoju samoupravnosti kao 
osnovi prevladavanja birokracije. Početni »paket« privrednih 
mjera predstavljao je pojačanu intervenciju državnog aparata, 
napose njegovih izvršnih organa, u sistem samoupravnosti. Do- 
sad najznačajniji rezultat reforme na planu debirokratizacije: je 
obračun s najsnažnijom birokratskom grupom u centralnim 
partijsko-državnim organima. 


19) Tito: Materijali VIII kongresa, str. 7. 

Nakon kratke deskripcije različitih faza birokratizacije i 
debirokratizacije iznijet ćemo i odgovarajuća teorijska shvaća- 
nja različitih aspekata birokracije kod nas. U prvim godinama 
poslijeratnog razvitka nije se uočavala stvarna opasnost od bi- 
rokracije niti se adekvatno određivala njezina priroda. U ovom 
razdoblju birokracija se interpretira »kao nasljeđe prošlosti, 
tj. ostatak kapitalističke klase«, zatim »kao stil rada samovolj- 
nika i siledžija«, odnosno »kao mana državnog aparata«. 

U mašim teorijskim političkim raspravama nazire se slije- 
deći model eksplikacije geneze birokracije. Između društva s 
klasama i društva bez klasa postoji prelazni period u komu 
egzistira birokracija kao degenerirana kapitalistička klasa, os- 
tatak prošlosti. Birokracija se ne može objasniti samo kao de- 
generirano nasljeđe prošlosti. Birokracija postoji i u minulim 
klasnim društvima, a ne jedino danas, samo što je u suvreme- 
nom prelaznom periodu značajnija i dobiva neke nove elemente. 
Birokracija u socijalizmu ostatak je prošlosti samo kao posljed- 
nji pojavni oblik manifestacije klasnih struktura. Međutim, pro- 
letarijat u revoluciji razbija stari buržoaski aparat i izgrađuje 
novi. Taj aparat je kod nas bio doduše više nov po svojim no- 
siocima nego oblicima. Ovi novi nosioci državnog aparata re- 
grutirani su iz redova učesnika revolucije i oni su »vlastita bi- 
rokracija« koja se od sluge može pretvoriti u gospodara, ako se 
novo društvo ne zaštiti od njih radikalnim mjerama. 

Iz ovog slijedi pitanje da li je svaki državni aparat birokrat- 
ski u prelaznom periodu — socijalizmu. Ovo pitanje suponira 
konzistentno određenje pojma birokracije, jer birokracija kao 
bog Janus ima više lica. U našim teorijskim raspravama biro- 
kraciju se definiralo kao »birokratsku kastu« (Kardelj). Neki 
naučni radnici i kod nas tvrde da »postoji mogućnost pretvara: 
nja birokratsko-tehnokratskog sloja u novu klasu« (M. Marko- 
vić), odnosno u »određenim uvjetima moguće su dvije društve- 
ne klase u socijalizmu s protivurječnim interesima« (B. Hor- 
vat). Iz teksta slijedi da je jedna od njih birokracija. »Birokra- 
cija nije ni kasta ni klasa već društveni sloj zasnovan na staroj 
podjeli rada« (A. Dragičević). »Birokracija se nalazi između dru- 
štvenog sloja i kategorije ona se može identificirati sa socijal- 
nim agretatom« (Goričar). no. 

Ne mislimo posebno razmatrati svako od ovih određenja bi- 
rokracije. Kratko ćemo samo obrazložiti shvaćanje koje nam se 
čini najprihvatljivije. Određenje pojrna birokracije u socijalizmu 
smatramo vrlo važnim pitanjem. Ako bi pretvaranje birokra- 
cije u novu klasu postojalo, moglo bi se zaključiti da je klasna 
struktura imanentna svakom budućem društvu, odnosno da je 
zaista nemoguće besklasno društvo. : 

“ Birokracija u prelaznom periodu nije natklasna tvorevina 
ali nije ni nova klasa. Birokracija ne ispunjava sve kriterije 
prema kojima se »međusobno razlikuju velike društvene gru- 
pe ljudi, za koje se prema Lenjinu može reći, da su klase.« Bi- 

rokracija nije »đe jure« vlasnik sredstava za proizvodnju. Ona 
ne učestvuje neposredno u raspodjeli viška rada, već posredno 
preko plaća, a ne kao vlasnik sredstava za proizvodnju. Svaka 
je eksploatatorska klasa dosad bila sastavljena od individual- 
nih vlasnika, a birokracija bi bila prva vladajuća klasa u historiji 
kao kolektivni vlasnik. Sve ove razlike proistječu iz mjesta bi- 
rokracije u historijski određenom sistemu proizvodnje i dru- 
štvenom sistemu uopće kao osnovnom kriteriju. Naime, birokra- 
cija nije originerma već derivativna, predstavnička, društvena 
grupa. 

Društvo uvijek stvara određene zajedničke funkcije bez ko- 
jih ne može da bude. Ljudi koji su određeni za te funkcije čine 
u okviru društva novu granu podjele rada. I birokracija u so- 
cijalizmu je izraz jedne takve nasljeđene podjele rada. Svaka 
grupa u okviru podjele rada formira svoj posebni interes. Bi- 
rokracija je; što je važno, specifična društvena grupa koja svoju 
egzistenciju zasniva prije svega na položaju i funkciji u držav- 
nom aparatu. Birokracija u društvenoj podjeli rada ima speci- 
jalnu funkciju upravljača ljudima u ime radničke klase ili još 
šire društvene kategorije, radnog naroda. Birokracija u skladu 
sa svojim položajem formira specifičan partikularni interes. 

Birokracija ima i elemente klase i kaste. Birokracija po- 
sjeduje niz primarnih i sekundarnih obilježja koji je čine po- 
sebnom »de jure« otvorenom, ali »de facto« poluzatvorenom 
društvenom grupom: Mjesto stanovanja birokracije je u bo- 
ljim gradskim četvrtima. Izbor zanimanja nije osnova klasne 
pripadnosti, ali birokrata neće ipak sebe ili svoje potomstvo 
učiniti rudarom, pekarom ili postolarom. Pripadnici birokracije 
dobivaju plaću prema mjestu u hijerarhiji, a ne prema stvar- 
nom radu. Birokracija izgrađuje vlastitu kolektivnu svijest, ži- 
votne norme, jedna od njih je pretvaranje zasluga iz prošlosti 
u privilegije sadašnjosti, zatim upotreba apstraktnih jezičkih 
simbola očišćenih od konkretnog sadržaja. Birokracija ne učes- 
tvuje neposredno u proizvodnom radu niti je vlasnik sredstava 
za proizvodnju. Otud parazitizam i rasipništvo birokracije što 
se manifestira u podizanju nerentabilnih tvornica — »političke 
tvornice« i izgradnji monumentalnih građevina — podizanje 
»spomenika za života«. 

Birokracija s ostalim slojevima vodi ekonomsku, političku 
i ideološku borbu koja može poprimiti antagonistički, klasni 
karakter. Ekonomski oblik borbe može biti skriven — medo: 
voljno zalaganje radnika, zbog slabe stimulacije i otvoren — 
obustave rada, najčešće zbog raspodjele dohotka. Politički ob- 
lik borbe ne vodi se više za osvajanje političke vlasti sa sup- 
rotnom klasom, već oko odumiranja političkog karaktera jav- 
nih funkcija. Ideološki, duhovni oblik borbe vodi se oko pre- 
tenzija birokracije na monopol nad marksističkom teorijom. 
Iz činjenice da birokracija prisvaja ideološki monopol, ona 
vlastite teze proglašava apsolutno validnim, a teze protivnika 

apsolutno inferiornim. Protiv »heretičara« poduzima dogmai- 
sku obranu ideološkog nasljeđa svim sredstvima. 


Primarna odredba birokracije je zasnivanje vlastitog polo- 
žaja u društvu na ekonomskom i političkom monopolu svojih 
pripadnika. Položaj u društvu diktira različitu distribuciju dru- 
štvene moći. Društvena moć nije samo socio-ekonomski zna- 
čajna, već i psihološki privlačna. Ne odvaja se od nje lako onaj 
tko je jednom okusi. 

Svaki je državni aparat u prelaznom periodu birokratski kao 
izraz društvene podjele rada. Ali birokracija može biti poslje- 
dica i uzrok egzistencije državnog aparata. Ako postoje druš- 
tvene pretpostavke koje determiniraju egzistenciju državnog apa- 
rata, onda je birokracija »nužno zlo«. Ukoliko se birokracija 
po logici svojih specifičnih, partikularnih interesa pretvara u 
glavni uzrok opstojnosti državnog aparata, tj. postaje sama 
sebi svrha, birokracija se pretvara u kontrarevolucionarnu po- 
javu, od sluge vladajuće klase postaje njezin gospodar. Svaka 
birokracija ima elemente posljedice i uzroka, opstojnosti dr 
žavnog aparata, ali vododjelnica između birokracije kao neop- 
hodnog specifičnog društvenog sloja i birokracije kao gospo- 
dara klase jest proces odumiranja države i razvoj sistema sa- 
moupravnosti u skladu s društvenim pretpostavkama. Birokra- 
cija, nosilac našeg državnog aparata pretežno je dosad bila nje- 
gova posljedica, ali izvjesni dijelovi tog aparata i neke državne 
funkcije egzistiraju u interesu birokracije ili po zakonu biro- 
kratske inercije. 


Kod nas je u procesu napuštanja starog sistema rukovođe- 
nja i izgradnji novog samoupravnog sistema došlo do naru- 
šavanja temeljnog birokratskog principa — hijerarhije. Ovaj 
prelazni period adekvatnije pogađa Hegelova misao da je hije- 
rarhija zaštita protiv samovolje birokracije. Naime, kod nas 
je nastupila samovolja, neposlušnost i masovno izigravanje 
društvenih normi i pravnih propisa na svim nivoima, od rad- 
ne organizacije do saveznih ustanova. Birokratski centralizam 
naslijedio je birokratski policentrizam. 

Rasprostrtost birokracije kao specifičnog društvenog sloja 
koji svoju egzistenciju zasniva na rukovođenju ljudima seže 
izvan okvira državnih ustanova. S obzirom na svoju unutarnju 
strukturu Savez komunista, premda sve više evoluira »od fakto- 
ra vlasti ka faktoru formiranja društvene svijesti« izvor je bi- 
rokratskih tendencija i u pejorativnom smislu. Socijalistički sa- 
vez radnog naroda i Savez sindikata, premda se programatski 
trebaju sve više pretvarati u sastavni dio mehanizma samoup: 
ravnosti i u njima se manifestiraju birokratske tendencije. Od- 
mos između broja društvenih organizacija i broja njihovog član- 
stva obrnuto je proporcionalan. Povećava se broj društvenih 
organizacija i organizacionih oblika, a broj članstva je u opa- 
danju. Zbog toga masovna politička aktivnost dobiva elemente 

manipuliranja članstvom od strane zatvorenih u sebe rukovod: 
stava ovih organizacija. 

Premda je u ovoj drugoj fazi teorijsko-praktička kritika bi- 
rokracije primjerenija, izvori birokracije su mnogo dublji i 
žilaviji nego što proizlazi iz naših političkih dokumenata. Sma- 
tra se da smo mi »radikalno podsjekli korijene birokracije«, iz- 
gradnjom organizacionog mehanizma samoupravljanja, ograni- 
čenjem reizbornosti i uvođenjem sistema rotacije u državne 
ustanove i društvene organizacije. Međutim, izgradnja novog 
organizacionog mehanizma samoupravljanja i zamjena jednih 
ličnosti drugima na rukovodećim položajima predstavlja po- 
četni proces debirokratizacije, ali ne i radikalno podsijecanje 
korijena birokracije. 


Već smo spomenuli da se birokratske tendencije manifesti- 
raju i u organima samoupravnosti. Sistem samoupravnosti se 
u nas razvija na tlu realnih društvenih protivurječnosti. U nas 
je političkim revolucionarnim sredstvima ukinuta građanska kla- 
sa, ali ne i ekonomski uvjeti klasne egzistencije. Spontano se 
reproducira antagonistička socijalna stratifikacija. Povećava se 
i horizontalna i vertikalna slojevitost kod nas. Savjet kao or- 
gan samoupravljanja radne organizacije oblik je predstavničke 
demokracije i zbog različite društvene stratifikacije savjet može 
postati plijen određene društvene grupe. Zato su naši savjeti 
teren oštre borbe društvenih grupa, pa i tehnokratsko-birokrat- 
skih kao nosilaca partikularnih interesa. Upravni odbor udvaja 
predstavnički sistem samoupravljanja, a stručni kolegij čini 
dupli kolosijek stručno-rukovodnih i društveno-upravnih funk- 
cija u radnoj organizaciji. Predstavnički organi sami po sebi 
mogu sadržavati tendencije birokratsko-tehnokratskog mono- 
pola. 

Samoupravnost je u biti neposredna demokracija, a pre 
težno se dosad realizira kroz predstavničke demokratske oblike. 
Tvrdi se da je to jedino realan proces i da je neposredna de- 
mokracija mit dvadesetog stoljeća, i u suprotnosti s predstav- 
ničkom demokracijom. Direktna demokraciia je moguća kroz 
ostvarenje ekonomskih jedinica kao socijalnih ćelija gdje se 
u ličnosti proizvođača spaja proizvodna s upravljačkom funk- 
cijom. Neposredna demokracija nije u suprotnosti s posred- 
nim oblicima demokracije, već njena osnova, stablo na kojoj 
se razvija, grana, krošnja posrednih demokratskih oblika dru- 
štvene organizacije. Samo daljnji razvoj samoupravljanja u 
svim njegovim bitnim dimenzijama kao integralnog društve- 
nog sistema osnova je za prevladavanje birokracije. Revolucio- 
narna transformacija cjelokupnih društvenih struktura prije 
svega ukidanje društvene podijele rada na izvršioce i profesio- 
nalne upravljače radikalno podsijeca korijene birokracije i vodi 
ka njenom iščezavanju kao specifičnog društvenog sloja. 

Na početku smo konstatirali da birokracija postaje totalni 
i univerzalni društveni fenomen u našem vremenu. Nije dovolj- 

no samo konstatirati pojavne oblike birokratsko-etatističkih 
tendencija, već se treba zapitati u čemu je njihova bit i kakve 
su perspektive moguće na globalnom — svjetskom planu. 

U kapitalističkim zemljama, zahvaljujući permanentnom pri- 
tisku nove tehnološko-industrijske revolucije, privatno kapi- 
talističško upravljanje postaje preusko, neadekvatno i zamje- 
njuje ga etatizam čiji su nosilac birokratsko-tehnokratske dru- 
štvene grupe. »Pretvaranje proizvodnih snaga u državnu (biro- 
kratsku) svojinu ne riešava sukob, ali ono skriva u sebi for- 
malno sredstvo, ključ za rješenje.«" Naravno, bila bi iluzija oče- 
kivati da bi kapitalistička država i nakon potpune nacionali- 
zacije otišla u »muzej starina«. Ali državno kapitalističko up- 
ravljanje samo je prelazma faza ka potpunom priznanju druš- 
tvenog karaktera proizvodnje, tj. ostvarenju samoupravne aso- 
cijacije proizvođača. 


U zemljama u razvoju kao posljedica jačanja državnog apa- 
rata izrasta brojna birokracija koja počinje sužavati socijalnu 
osnovu oslobodilačkih pokreta i ne uspijeva probuditi iz histo- 
rijskog drijemeža stanovništvo ovih zemalja. Zato se nastoje 
oživjeti oblici lokalne samouprave iz pretkolonijalne prošlosti 
i pomno se izučavaju moderna samoupravna iskustva. Evident- 
no je da za nastavljanje društvene revolucije mije dovoljna 
državno-birokratska inicijativa, već je neophodna i samoinici- 
jativa naroda. 


Socijalizam se počeo razvijati u zaostalim zemljama suprot- 
no predviđanjima Marxa i Engelsa. Trebalo je rješavati dvo- 
struki zadatak: industrijalizaciju zemlje i izgradnju novih dru- 
štvenih odnosa. Pod objektivnim pritiskom, a i radi vlastitih 
subjektivnih preokupacija, rukovodeći faktor se u izboru iz- 
među etatističkih ili samoupravnih oblika odlučio za etatis- 
tičke oblike i metode, jer su navodno efikasnije. Jačanje eta- 
tizma i u ovim zemljama bilo je neminovno. Međutim, tokom 
izgradnje socijalizma sve se više zaoštrava protivurječnost iz- 
među položaja čovjeka i postojećeg političkog sistema s poz- 
natim društveno-političkim implikacijama. Pod parolom uvo- 
đenja ekonomske stimulacije, veće samostalnosti radnih kolek- 
tiva, prevazilaženja administrativnog rukovođenja i centralis- 
tičkog planiranja privrede, rješava se postepeno protivurječ- 
nost između čovjeka i nasljeđenih birokratsko-etatističkih struk- 
tura. 

Premda su konkretni i neposredni uzroci jačanja etatistič- 
kih tendencija različiti u spomenutim slučajevima zajednička 
im je suština — prelaz od državnih oblika ka ostvarenju aso- 
cijacije slobodnih proizvođača. U tom pogledu postoji i eks- 
plicitno historijsko praktično iskustvo. 


20) Engels: Anti-Diihring, str. 293. 

Suvremeni razvitak premda kroz protivurječje priprema uvje- 
te za prevladavanje etatističko-birokratskih struktura. Kao pos- 
ljedica naučno-tehnološke revolucije »po prvi puta se u histo- 
riji otvara realna mogućnost da se zadovolje na najvišem nivou 
materijalne i duhovne potrebe svakog čovjeka koji živi na 
zemlji.« Na pomolu je automacija koja oslobađa čovjeka rop- 
ske potčinjenosti podjeli rada i rapidno skraćuje radni dan »a 
sloboda se nalazi s onu stranu materijalne proizvodnje« (Marx). 
Naravno da će nova naučno-tehnološka revolucija utjecati i već 
utječe na klasne i političke strukture društva koje je u tom po- 
gledu »nesuvremeno«. Teško je zamisliti postojanje privatnog 
kapitalističkog vlasništva kao i postojanje antagonističke soci- 
jalne stratifikacije kod ovako intenzivne akceleracije u oblasti 
proizvodnje. 

Kao što je naučno-tehnološka revolucija djelo čovjeka tako 
i radikalne promjene u socijalnoj stratifikaciji ne mogu biti 
realizirane bez svjesne djelatnosti ljudi. Gurvitch upravo u dis- 
krepanciji između tehničkog progresa i klasno-političkih struktu- 
ra situira tehnokratski birokratizam kao potencijalnu opasnost 
novih totalitarnih sistema. Kao alternativu ovom totalitarizmu, 
Gurvitch ističe samoupravljanje na komu počiva sudbina čovje- 
čanstva. 

U suvremenom društvu djeluje polideterminizam. Objek- 
tivni faktori omogućuju različite razvojne tendencije. Od svjes- 
mne ljudske akcije zavisi koja će tendencija biti realizirana u 
praksi. Najveća historijska odgovomost je pred radničkom 
klasom i inteligencijom. 


21) N.N. Semjonov: Nauka i tehnika u svijetu budućnosti, Sveučilišni 
vjesnik, str. 3, 1—2/1963. ; 

OSNOVNO PROTURJEČJE NAŠE SITUACIJE 
Grgo Gamulin 


Zagreb 


Ako nas zanima proces odumiranja, odnosno ograničavanja 
i suzbijanja birokracije, tačnije birokratskog mentaliteta, neo- 
bično je važno utvrditi njenu motivaciju: čime je on uslov- 
ljen i iz koje sfere? 

Jer ako se radi o »državnoj« birokraciji, o činovničkom apa- 
ratu koji je motiviran iz sebe samog, iz svoje inercije i funkcio- 
niranja (i svakako nekih manjih ili većih privilegija), to je je- 
dna stvar; i čini se, to stvar mnogo lakša. Tu je u nas, u samom 
sazrijevanju pojma i prakse »diktature proletarijata« i njenih 
unutrašnjih proturječja, došlo do historijske perspektive samo- 
upravnog sistema. Bez obzira na »predstavničku demokraciju«, 
samoupravna demokracija, kad bi se od ovih današnjih poče: 
taka u nas doista razvila ne samo u horizontalnom, nego i u 
vertikalnom smjeru, prije ili kasnije (a u povoljnim ekonom- 
skim kulturnim uvjetima vjerojatno i veoma brzo) suzbila bi 
i na najmanji mogući prostor ograničila žilavo tkivo birokrat- 
skog državnog (i komunalnog) aparata. 

Ako se, međutim, tu ne radi ni o kakvoj inerciji »upravnog 
aparata«, nego ako je birokracija motivirana iz političke sfere, 
stvar je mnogo teža! Može biti da se radi o nerazdvojnom srašći- 
vanju administrativne i političke sfere (hijerarhije, zapravo), 
ali može se odnos očitovati i kao jednostavna subordinacija u- 
pravnog aparata, što je čest slučaj upravo u »nižim« slojevima. 
U svakom slučaju jasno je da se u takvim okolnostima težište 
problema pomiče prema političkoj sferi. s. 

Uostalom, to jasno proizlazi i iz same organizacione strukture 
našeg društva i odnosa unutar diktature proletarijata kakva se 
u nas razvila i kakva još postoji, tačnije iz njenih unutrašnjih 
proturječja: moć naše državne (a ovdje to znači i komunalne) 
birokracije motivirana je iz političke sfere. Ona od nje ovisi, 
s njom raste i pada. Ako dakle zaista možemo očekivati da će 

razvoj samoupravnosti postepeno ograničiti snagu birokracije 
koja se razvija i kao mentalitet i kao funkcija unutar upravnog 
aparata, ostaje otvoren bitan problem: u kojoj mjeri to isto 
vrijedi i za funkciju naše političke snage, tj. Saveza komunista. 
Ali tu se odmah susrećemo s pitanjem: je li to uopće u ovom 
času moguće, je li možda i potrebno, i je li to do sada sagle- 
dano u okviru naše teorije? I dalje, gdje je do sada problem 
diktature proletarijata u nas izričito teoretski razrađen ili ba- 
rem dodirnut? 


Dobiva se utisak da je uslijed brzine i empirijske zasnova- 
nosti našeg društvenog života ovaj naš osnovni problem rješavan 
više u praksi samoj i u njenim institucionalnim aktima (u Usta- 
vu, zakonima, Programu SK). Naravno, problem diktature pro- 
letarijata, kojemu smo mi u konkretnoj društvenoj empiriji da- 
li odlučan polet i smjer kretanja, dodiruje se i bitno prožima 
s problemom teorije partije, koja je također zanemarena. To 
jest, ona je institucionalno fiksirana i u Programu i u Statutu 
SK, ali svi dobro znamo da je u suvremenom brzom odvijanju 
života potrebno stalno ispitivanje i prilagođavanje novim situ- 
acijama. Bez toga zajamčeno nam je zaostajanje, a kamo ono 
u današnjim uvjetima vodi, dobro je poznato. Jedino naučno 
istraživanje (koje nužno uključuje i teoriju) može nas od toga 
očuvati. 


Sjećam se da je svojedobno jedna diskusija u sarajevskom 
»Pregledu« iznijela neobično zanimljive materijale o tim pita- 
njima. Čini mi se da je velika šteta što ti materijali (a to znači 
i uočeni problemi) nisu poslije toga bili dalje razrađivani. To 
vjerojatno i nije slučajno. Kao da je to ušlo među »tabuisane« 
probleme o kojima se ne govori. Ali svi problemi o kojima se 
ne govori, ne prestaju time postojati; naprotiv, oni djeluju ne- 
gativno upravo zato što ostaju neriješeni. 


U ovom slučaju, ostaje naš problem neriješen i u cjelini i u 
pojedinostima. To je problem proturječja koje postoji između 
sistema samoupravnosti i SK u njegovom današnjem struktu- 
ralnom obliku. Naravno, to se proturječje u društvenoj empiriji 
često lakoćom rješava abdiciranjem jednog ili drugog načela, ili 
barem imamo dojam da se lakoćom razrješava. No možda taj 
dojam dolazi otuda, što se to najčešće zbiva dolje u osnovnim 
organizacijama i tijelima, dakle u pojedinostima. Činjenica, što 
se od pojedinosti ne prelazi na cjelinu (dakle niti na problem 
u totalitetu i u principu) i omogućila je da se on ne zaoštri do 
nužnog i neodgodivog rješenja. To je uostalom izravna poslje 
dica nedovršenosti našeg samoupravnog sistema, posebno »pre- 
ma gore«. Kad bi naše samoupravljanje, koje je čak i u bazi 
ostvareno tek u svojim začecima, doprlo i do vrhova (pa čak i u 
formi stvarnog funkcioniranja parlamentarne, posredovane de- 
mokracije) došlo bi ubrzo do evidentnog zaoštrenja tog protu- 
rječja. Moje je međutim mišljenje da do njegovog pozitivnog 

razrješenja može doći upravo unutar jedne više forme »dikta- 
ture proletarijata«, zapravo njenim preraštavanjem na putu raz- 
vijanja socijalističke demokracije. Nije riječ tu, naravno, o »vra- 
ćanju« na višepartijski sistem, niti uopće o partijskom sistemu. 
Riječ je o definiranju, prvo, fenomena i problema monolitnosti 
(danas) i drugo, o određenju modaliteta za normalno razrješa- 
vanje društvenih sukoba. 


Treba se, naime, nadati da smo napustili štetnu iluziju o je- 
dinstvenosti našeg društva, koja se tu i tamo javljala, i da je naš 
osnovni problem upravo u tome, da se otkriju i institucionalizi- 
raju (bolje je možda reći: normaliziraju) putovi i metode raz- 
rješavanja proturječja i sukoba, koji su našem društvu inheren- 
tni. Slobodno razrješavanje tih sukoba eliminiralo bi, odnosno, 
u prvo vrijeme suzbilo bi i na političkom polju razvoj birokrat- 
skog mentaliteta, i ujedno bi ograničilo mogućnost njegovog 
funkcioniranja. 


Naravno, ostaje sada osnovno pitanje: je li funkcioniranje 
samoupravnog sistema dovoljno za pronalaženje tih putova, za 
rješavanje društvenih sukoba? Kako će se sukobi politički (da- 
kle u cjelini društvenog života) oblikovati i konfrontirati, dru- 
gim riječima, kako će se pozicije kristalizirati? Nije riječ samo o 
problemu institucionalnog oblikovanja (u obliku teza, projeka- 
ta ili čak posebnih redakcija, koje bi posebne teze formulirale), 
nego i o problemu vertikalne kristalizacije, to jest o projiciranju 
stanovitih pozicija ili projekata do političkog i upravnog vrha. 
Riječ je uz to i o problemu trajnosti takvog oblikovanja pozi- 
cija, do ostvarenja teze ili čak preko toga? I u kojem slučaju 
preko toga ostvarenja? Radi se, naravno, i o pitanju: ne ulazi 
li tu na mala vrata (ili na velika) rješenje tzv. neformalnih i 
formalnih grupa, i čak onoga što uobičavamo nazivati frakcija- 
ma? 


U svakom slučaju bitno je pri tome postići dijalog između 
pojedinih teza i projekata, i to pred licem javnosti. Dijalog iz- 
među koga, naime kojih »forma«? Ono što treba jednom shva- 
titi jest da govor i kritika pojedinaca nisu u realnosti efekta 
nikakva kritika. One nemaju težine u efikasnosti, jer se nužno 
gube u mnoštvu paralelnih govora i nestaju u žamoru. Da bi se 
žamor pretvorio u dijalog, tačnije u razgovor, kritika, pa i jed- 
nostavno mišljenje treba da se oblikuju u određenu poziciju ko- 
ja će se moći projicirati do vrhovnog tijela, Sabora ili skupšti- 
ne, i ostvariti u nekom zakonu, preporuci, propisu. To bi tada 
značilo normalno razrješenje sukoba, što naravno ne znači i 
perpetuiranje ili petrifikaciju teze ili čak neke općenitije po- 
zicije zauzete prema nekom problemu ili grupi problema. Be 

To je dakle prvi problem: osigurava li nam samoupravni sis- 
tem takvu kristalizaciju i takvo ostvarenje dijaloga i razgovora? 
I ima li izvan takvog društvenog »razgovora« ikakve mogućnosti 
za osiguranja načela stručnosti u proizvodnji, nauci, prosvjeti 

ili upravi? A drugi bi problem bio je su li naša socijalistička 
misao i struktura (izražene u Ustavu, zakonima ili u samouprav- 
nom sistemu) već dovoljno čvrste, historijski osigurane, u razi- 
ni materijalne osnove i u razini svijesti, da bi takvu kristaliza- 
ciju i takav razgovor podnijele? Da bi ih neophodno trebale, to 
mi se poslije dugih iskustava, prije i poslije reforme, čini izvan 
svake sumnje. Ne može li do globalne primjene takve ocjene 
i odluke uopće i doći bez konkretnog i postupnog provjeravanja u 
životu samom? 

TELOS SAMOUPRAVLJANJA 
Branka Brujić 


Zagreb 


Moje je pitanje: Što je telos samoupravljanja? Nastojat ću 
da ga obrazložim. 

U prvom dijelu izlaganja V. Cvjetičanina bila je prezentna 
veza birokracija-tehnokracija. Na isprepletanje ova dva feno- 
mena, odnosno na potiskivanje birokracije — sloja iznad druš: 
tva — tehnokracijom — sad više ne slojem upravljača nad dru- 
štvom već totalnom tehnifikacijom društva — referenta navode 
i neki značajni autori koje ima u vidu i koje je citirao. Međutim, 
u drugom dijelu izlaganja V. Cvjetičanina problem tehnokracije 
ne samo da nije zaoštren kao jedan od centralnih suvremenih 
problema čovječanstva, već izlaganje nema dovoljno u vidu 
odnos birokracija-tehnokracija ispostavljen u prvom dijelu iz- 
laganja. Upustivši se opširnije u reperkusije poslijeratnih druš- 
tvenih kretanja u Jugoslaviji, referent je napustio pojmovnu 
razinu izlaganja o svjetskim tokovima. Naime, jugoslavenska 
birokracija je specifikum okolnosti zbivanja revolucije u Jugo- 
slaviji (u prvom redu zaostale, nerazvijene industrijske baze, sa- 
stava partijskog kadra koji preživljuje revoluciju — seljački 
element je u njemu prisutan više nego kao samo saveznik prole- 
tarijata jer je u ratu izgubljen najbolji, idejno orijentirani ka- 
dar, itd). Birokracija u poslijeratnoj Jugoslaviji mije stekla 
svoje pozicije putem proizvodnog procesa, a nije se ni uklopila 
efikasno u nj — pokazala je da je privredno nesposobna (otud 
s pravom V. Cvjetičanin nalazi u njoj kastinska obilježja). 

Kurs debirokratizacije u našoj zemlji očitovan je u razvoju 
samoupravnog sistema. Njegovo kompletiranje je u nastojanji- 
ma oko realizacije raspolaganja viškom vrijednosti u samim 
radnim organizacijama. No, ne postoji li mogućnost, čak i ten- 
dencije da pod firmom samoupravljanja ostvarimo tehnokrat- 
sko društvo? Mnogi autori ističu da su samoupravljanje i tehno- 
kracija oprečni pojmovi. Međutim, kako ne možemo jednostav- 

no preskočiti jedno cijelo razdoblje u razvoju proizvodnih sna: 
ga i preko noći postati od nerazvijene i zaostale razvijena indus- 
trijska zemlja, to samoupravljanje, ako je orijentirano po tome 
gdje povijesno stojimo, ne može ne respektirati tehnifikaciju. 
S obzirom na orijentaciju slobodnog djelovanja ekonomskih 
zakonitosti zacrtanu privrednom reformom, pitanje upotrebljava- 
nja viška vrijednosti za proširenu reprodukciju nije samo stvar 
pojedinačnog uviđanja potreba zemlje, stvar svijesti, već muž- 
nost u smislu samoodržanja, odnosno održanja poduzeća putem 
visoke produktivnosti. Ako uspijemo ostvariti postojeću orijen- 
taciju za razvoj naše zemlje tad ćemo i na nivou poduzeća i u 
predstavničkim tijelima, uključujući razinu federacije, diferen- 
cirati za rukovodioce najsposobnije poduzetnike i eliminirati 
privredno nesposobne i od privrede odvojene birokrate. Neće li 
i naša zemlja tako proći put već postojećih modela industrijski 
razvijenih zemalja, tj. potiskivanja birokracije (sad su irelevant- 
ne specifičnosti jugoslavenske birokracije) tehnokracijom? 

Dok je u danom pericdu, s obzirom na tehničku zaostalost 
zemlje, opravdano usmjerenje samoupravljanja na razvoj visoke 
produktivnosti rada, to će ono uroditi totalno tehnificiranim 
društvom ako se postojeći kurs idejno apsolutizira, tj. samo- 
upravljanje ad infinitum usmjeri na razvoj produktivnosti rada, 
dakle i primjene tehnike koja je principijelno sama po sebi 
neograničena. 

Moje pitanje ide za tim da upozori, da u marksističkim 
raspravljanjima samoupravljanje ne može biti najobuhvatnija 
kategorija jer je i samo usmjeravano. Kamo? Da bi se, dakle, 
problem uopće adekvatno postavio, moramo uključiti i treći 
o predložene teme koji večeras zapostavljamo — problem 
slobode. 

USPOSTAVA ČOVJEKA ILI NIVELACIJA U SVIJETU RADA 
Zvonko Posavec 


Zagreb 


Nominalno nabrajanje definicija birokracije, modusa u ko- 
Jima se ona pojavljuje, jedva da dopire do mogućnosti da uop- 
će zahvatimo problem. Stoga ne mislim postaviti nikakvo pita- 
nje drugu Cvjetičaninu, već ukazati na jedan drugi horizont 
prilaza problemu birokracije. 


Marx je uspio da pojedine sfere nadgradnje dovede u blisku 
vezu s dominantnom ekonomskom sferom i time je izričito ob- 
javio kapitalističku epohu kao epohu kapitala. Novovjekovni vid 
birokracije javlja se tako u međuprostoru još ne svedenog do 
temelja uspostavljajućeg rada i starih formi koje se još uvijek 
žele zadržati. Problematičnost politike, religije, filozofije, pra- 
va, morala, kulture itd., nasuprot dominantnosti rada je konkre- 
tan prostor pojavljivanja birokracije. Ove sfere se žele opravdati, 
još jedino, kao funkcionalno neophodne za svijet rada, jer ina: 
če izvan toga, njihova egzistencija nema više nikakvog smisla. 
Prema tome birokracija vuče korijen, s jedne strane, još iz 
nekih drugih epohalnih struktura (na pr. feudalne), a s druge 
strane, još iz nepotpune uspostavljenosti svijeta rada. Kao 
sfera medijacije, ona se odavno preselila, u principu, u sferu 
»prirodne« nužnosti — to jest, želi se prikazati kao neophodna 
za funkcioniranje cjeline rada. 


Ako bismo se sada pitali, koji to slojevi pripadaju u birokra- 
ciju, koje su to grupe ljudi, onda možemo reći da ona vuče 
korijenje iz najrazličitijih slojeva — a bitno joj je da želi opstati 
u svijetu rada izvan rada i da se oslanja na neke društvene 
institucije koje nemaju više opravdanja u svijetu rada. Prema 
tome birokrati su političari, pravnici, svećenici, umjetnici, filo- 
zofi itd. Ono što njima preostaje to nije politika, pravo, bog, 
umjetnost, filozofija, već čuvanje starih pozicija unutar jedne 
dotrajale strukture naspram svijetu rada koji je svim ovim 

sferama oduzeo njihovo rodno tlo. Njima još preostaje umjetno 
gajenje a često služe kao »ispirači mozgova« još budnoj svijesti. 

U tom pogledu (tj. u pogledu sagledavanja cjeline problema) 
još je uvijek najpoučnija Hegelova Filozofija prava i Marxove 
konsekvencije koje su iz toga povučene. 

Nema sumnje da jedna sociološka kritika kao neposredni 
odnos naspram postojećeg ima svoju relevantnost i svoj izvan- 
redni poziv. No često puta njezina nedovoljna »kritičnost« 
naspram sebe same ugrožava njezine dobre namjere. Usprkos 
obilju podataka, znanja, posebno razrađene sfere toliko su obiH 
ne da ne znaju šta će sa svojim bogatstvom. Mijenjati svijet 
tako da ga popravljamo u ovom ili onom elementu, znači samo 
uspostavljati ga u njegovu principu. 

Prema tome, smatram, kad se govori o birokraciji, da je 
njezino lociranje i označavanje moguće tek ako imamo cjelinu 
pred očima. Cjelina sve više postaje određena radom, a ona to 
jest i onda kad je riječ o »slobodnom vremenu«. Borba protiv 
birokracije ide obično na uspostavu tehnokracije, a tehnokracija 
nije samo način upravljanja stvarima, već izvjestan način živo- 
ta, izvjestan način saobraćanja i odnošenja prema svijetu. 

U takvoj situaciji ne postavlja se problem, da li se treba 
boriti za posljednji reziduum ljudskosti koji još odolijeva svije- 
tu rada, nego gdje naći uporišnu tačku da se to ljudsko sačuva. 
Teoretsko smišljeni razni odgovori jesu mogući, a odatle i naše 
divergencije. 

Nema sumnje da jedno iskustvo sa svijetom koji dolazi 
raste. Naša situacija nam dozvoljava da se prema tom iskustvu 
odnosimo još izvana, a u tome je naša prednost i naš nedostatak. 
Ukoliko želimo prihvatiti stanovit način proizvodnje, vjerujem, 
da ćemo teško sačuvati mimo te proizvodnje jednu drugu etiku. 

Kod nas je u toku »društvena reforma« koja ima jednim 
svojim dijelom za cilj i borbu protiv birokracije. Prava mjera 
društvene reforme ispunjava se tek uspostavom čovjeka proizvo- 
đača. Da li će to biti uspostava čovjeka ili potpuna nivelacija 
u svijetu rada — ostaje otvoreno pitanje. 

O ROMANTIČNOJ FAZI RAZVOJA BIROKRACIJE 
I O RIJEČIMA 


Danko Grlić 


Zagreb 


Čini mi se da smo u našim razgovorima ispustili jedan od 
bitnih vidova mehanizma djelovanja onoga što se može nazvati 
birokracijom. Riječ je, naime, o tome da je birokracija nerazdvo- 
jno vezana uz pojam reda, uz pojam poretka, onoga što je sigur- 
no utvrđeno, onoga što je nepotrebno ili čak štetno stavljati u 
sumnju. I to ne samo reda činovničkog, neke kancelarijske ured- 
nosti, pristojnosti, pedantnosti ili opće duhovne uškopljenosti, 
kako to netko misli, nego reda u tačno fiksiranoj hijerarhiji u 
svim sferama života: reda u smislu totalne i univerzalne nepro: 
mjenljivosti, nediskutabilnosti postojećeg, u smislu onog što je 
ustanovljeno i što se može, na ovaj ili onaj način, uvijek iznova, 
talentirano ili manje talentirano, samo potvrđivati. Stoga je bi- 
tan neprijatelj birokracije sumnja. Sumnja što podgriza jednu 
mašineriju koja će se svemu prije prilagoditi, čak i nekim »ra- 
dikalnim« promjenama kursa, dijametralno suprotstavljenim 
jučerašnjem kursu, pa i svakom novom vlastodršcu, svakom 
novom šefu, pa, dakako, i svakoj rotaciji šefova, svemu, dakle, 
prije nego sumnji u ono što jest, što postoji, što je prisutno. Po- 
stojeće je uvijek u pravu. A ako se sutra pokaže da baš nije bilo 
sve tako lijepo i ružičasto kako se pričalo o tom postojećem, 
onda dolazi novo postojeće koje mora biti opet najbolje i potpu- 
no u pravu, kojem treba opet zdušno služiti. A oni koji su nekad 
sumnjali da možda nije bilo sve u redu, oni koji nisu tada afir- 
mirali postojeće (što se kasnije moglo i »službeno« utvrditi kao 
čak i kriminalno postojeće) ti u birokratskoj psihi i konzerva- 
tivnom sistemu mišljenja birokrata ostaju i dalje sumnjivi. Oni 
to ostaju i tada ako se zbilja doista i radikalno promijeni. Nije 
stoga slučajno da isti oni koji su svojedobno pisali kako neki 
neodgovorno oživljavaju aveti dogmatizma što su samo puke 

tlapnje i laži, koji su pisali, kako se naprosto izmišljaju kon- 
trolori i doušnici, što žele valorizirati naša kulturna zbivanja, 
da ti isti i danas govore — sada u ime kritike dogmatizma, i u 
ime kritike nekadašnje nekritičnosti — ponovno protiv ljudi ko- 
ji su već poodavno javno, pismeno (a ne na nekim intimnim 
sastancima) osudili razne oblike dogmatsko-policijskih deforma- 
cija. 

: Mnogo smo ovdje govorili o teorijama o birokraciji. No bojim 
se da birokracija ima svoju logiku, a da drugu logiku imaju 
teorije o birokraciji. 

Mislim da birokracija mora voditi, jer to proizlazi iz same 
njene strukture, iz njenog konzervativnog, nesumnjivo utvrđe- 
nog habitusa, uvijek iznova neprijateljski dijalog s progresivnom, 
kritičkom inteligencijom. Jer upravo takva inteligencija najviše 
i najsumnjivije, najodioznije sumnja ne samo u ono što nije 
u redu, nego čak i u ono što se nekom može činiti ispravnim, 
»pravilnim«, što prividno izgleda potpuno u redu. Progresivna, re- 
volucionama inteligencija ne može se, naime, nikad pomiriti s tim 
da sve što postoji i što jeste treba da ostane upravo tako kako 
jeste i kako postoji. Kolega Zvonko Posavac je s pravom govorio 
da birokracija guši spontanitet čovjeka, to je doista jedan vid 
djelovanja birokracije, jer sve spontano nužno nailazi na podoz- 
rivo i uvijek budno oko onog sterilnog sloja što ga zovemo biro- 
kracijom, a koji se i danas, kao što je to uvijek činio, zgraža 
nad svime što nije dovoljno »promišljeno«. To za nj to i ne zna 
či drugo do li da sve treba svesti na nešto što je jedn:m već 
pokazano, nesumnjivo utvrđeno, da se zapravo smatra nedopus- 
tivim sve što se u izlizanom iskustvu jedne mašinerije već nije 
mnoštvo puta »provjerilo«. Sve dakle spontano, što još nije viđe- 
no, već eo ipso ne može biti dobro, jer nije »praksom« provje- 
reno, jer nas, eto, dugogodišnje iskustvo uči da ne treba »ekspe- 
rimentirati« i da je uvijek bolje i efikasnije ići utabanim staza- 
ma. No nije riječ samo o intimnom i neposrednom spontanite- 
tu koji je stavlja u sumnju, sumnja se proteže na mnogo šire po- 
dručje. Zapravo sve što misli, što hoće, što je kreativno, što se 
ne da uklopiti u već postojeće sheme, što smeta, što ne odgo- 
vara postojećim normativima itd. itd., sve to treba odbaciti bilo 
kao nestvarnu donkihotsku utopiju, bilo kao opasnu i štetnu 
konkretnu akciju. Zato i jesmo čas utopisti i apstraktni huma- 
nisti, a čas oni koji se isuviše bavimo konkretnim problemima 
umjesto čistom, kabinetskom, stručnom filozofijom. 

Kad sam rekao da birokracija ima vlastiti sistem razvoja, bez 
obzira na teorije o njoj, tada sam želio ustvrditi i to da se mi, 
bez obzira na relativno visok nivo naših općih socioloških, poli- 
tičkih pa i filozofskih diskusija o birokraciji, nalazimo zapravo 
još u romantičnoj i primitivnoj formi birokracije i da je na neki 
način dobro da je baš tako. Čini mi se da naš birokratski aparat 
ima još mnogo pora i kroz jednu od tih pora proviruju npr. ne- 
ki kritički orijentirani časopisi. A što onda ako se dogodi da taj 

birokratski mehanizam ostane bez takvih pora — a to je bojim 
se, baš povezano sa sve savršenijim tehnokratiziranjem birokra- 
cije — što onda ako ta mašina počne »dobro« funkcionirati? 
Kad kažem »dobro funkcionirati« tada mislim »dobro« u smislu 
protivljenja svemu što je doista socijalističko, jer ja taj pojam, 
usprkos raznim negativnim iskustvima, poistovećujem ne samo 
s revolucionarnim (a već i to bi bilo dovoljno da socijalizam bude 
u biti mrzak birokraciji), već u principu i sa misaonim, smio- 
nim, slobodnim, kreativnim, uvijek novim i neponovljivim pro- 
cesom. Uništavajući iskonsko ljudsko, buntovno i socijalističko 
u nama i u samom socijalizmu, birokracija, prilagodljiva svakom 
poretku kao poretku (jer ona će se kao plijesan hvatati i u nas 
tim više što socijalizam više pretvaramo u poredak, u ustaljeni 
red i mir), može, zahvaljujući tehničkom usavršavanju svog 
vlastitog stroja, početi izvanredno solidno i bez trenja funkcioni- 
rati. Onda bismo mogli imati posla sa onim što je doista prava, 
dobra, funkcionalna birokracija, s nečim što je u svim svojim 
šarafima dobro podmazano i precizno melje sve bez ostatka. 
Ako se, dakle, omogući takav njen razvoj — a mislim da ima do- 
voljno snaga i elemenata baš u našoj zemlji i među društvenim 
radnicima i teoretičarima i političarima koji djeluju suprotno 
— onda neće biti više potrebno da se uopće vode velike diskusi- 
je oko birokracije. Ili na primjer oko nekih časopisa. Neće, na- 
ime, biti potrebno da izdajemo takve časopise, ali neće biti po- 
trebno ni njihovo zabranjivanje. Ako birokracija sebe samu 
usavrši kao birokracija i uhvati zbiljski korijen u svim pora- 
ma našeg života, onda se ona može smijati svim teorijama o 
birokraciji i onda će same od sebe, vjerojatno prestati diskusi: 
je oko nje. Tada više uopće nećemo imati odnos prema njoj i 
najbirokratskiji život provodit ćemo onda kad prestanemo mi- 
sliti da bilo što djeluje i živi kao poseban parazitski društveni 
sloj — da uopće postoji birokracija. To je ono pred čime mož- 
da i mi stojimo, ukoliko sve pozitivne snage ovoga društva ener- 
gično ne ustanu protiv toga, i svi mi u Jugoslaviji — koji smo do 
sada najviše govorili protiv birokracije — ne treba da se samim 
tim zavaravamo da do ovakve apsolutne prevlasti birokracije 
zato kod nas ne može doći. Ako ne sagledamo i ove, često puta 
katastrofalne i za svaku misao doista pogubne mogućnosti razvo- 
ja birokracije — bez obzira na sve teorije i riječi kojima je osu: 
đujemo — možemo se vrlo lako naći u situaciji kada više niko- 
me neće pasti na pamet da bilo što o njoj kaže, jer bi to bio 
samo nebulozni, neodgovorni akt, čisti zakašnjeli romantizam, 
somnambulizam koji više neće nikoga zanimati. U savršeno mo- 
notonom, u zaglušenom, jednoličnom taktu birokratskog stroja 
neće se više uopće čuti ljudski krik i protest. 

Priznajem, možda je moja slika isuviše crna i apokaliptička, 
ali kažem da postoje i takve tendencije. Ako, naime, netko misli 
da samo usko stručno usavršavanje tog birokratskog aparata, 
da ovo unošenje tehnokrata u njega, sve više ljudi koji znaju 

bolje obavljati taj posao, vodi rješenju, mislim da se može vrlo 
opasno varati. To, dakako, niukoliko ne znači potcjenjivanje 
lehničke inteligencije kao onog sloja koji ne samo može, nego 
i mora da nas izvuče iz proizvodnog primitivizma i uopće rada 
koji se često temelji na principima prvobitne akumulacije ka- 
pitala. Ali jedno je vladati nad stvarima i nad procesom proiz- 
vodnje, a drugo je vladati nad ljudima, nad proizvođačima. 
Jedno je tehnička proizvodnja, a drugo je tehnokracija. Isto je 
tako jedno ekonomika kao nauka, a drugo fetišiziranje duha 
ekonomizma, duha puke rentabilnosti i korisnosti npr. u dome- 
ni kulture, jedno je potreba stručnog rukovođenja privredom, 
a drugo apologija tzv. stručnosti u smislu apsolutne vladavine 
činovničkog mentaliteta nad svim sferama života. Drugim rije- 
čima: jedno je usavršavanje proizvodnje, a drugo je usavršavanje 
birokratskog mehanizma koji je uvijek nad tom proizvodnjom,i 
prije svega, nad ljudima koji proizvode. Jer ako usavršavamo taj 
mehanizam to često puta znači samo da pronalazimo ljude koji će 
znati tu mašineriju vladavine nad ljudima bolje i bezobzirnije 
šarafiti, dolijevati joj uvijek iznova ulja, bolje je pritezati, u- 
kratko činiti sve ono što današnji birokrati stručno još nisu 
savladali pa ne znaju šta bi sve mogli činiti. I dobro je, mislim, 
da to još ne znaju. 

Kad sam rekao da često puta zloupotrebljavamo riječi kao 
što su i one o borbi protiv birokracije, onda treba kazati da 
smo uvijek svi za tu borbu, ali da isto tako ne treba zaboraviti 
kako tu borbu protiv birokracije u određenim, doduše tačno 
propisanim i ograničenim oblicima, proklamira vrlo često i sa- 
ma birokracija. Svi smo isto tako za samoupravljanje i odumi- 
ranje države, za demokratizaciju i deetatizaciju, svi smo za os- 
lobađanje nekad skučenih oblika djelovanja i za čitav niz drugih 
stvari, i sve se to verbalno može čak i vrlo lijepo i zamamno 
formulirati. 

Ozbiljno, međutim, strahujem da te naše riječi gube svoje 
pravo značenje sve više i više. Pojedine riječi su toliko postale 
kompromitirane da sam doista zabrinut za stvarnu sudbinu zna- 
čenja riječi i to upravo onih riječi koje su mi najdraže i u koje 
je doista utkana moja sudba, pa i sudba našeg socijalizma. 
Ali nisam zabrinut zbog neke semantike, ne iz nekog teoretskog 
ili možda lingvističkog aspekta, već prije svega zbog magle koju 
uporno širimo lažnom upotrebom riječi i zbog toga što zbog 
takve zloupotrebe gotovo da i nećemo znati kako uopće da 
živimo. Zar nismo doista svjedoci koliko se puta banalni opor- 
tunizam i u filozofiji i u teoriji i u politici prikazuje kao borbe- 
nost, koliko se puta čista besprincipijelnost poziva na najviše 
principe, blijeda neutralnost na radikaliziranje problema? Mo- 
žda ćemo na koncu doznati da smo najangažiraniji onda kad 
šutimo, da smo najmisaoniji onda kad kao papige ponavljamo 
one od nas »odgovornije« i »više«, a najslobodniji onda kad će 
nam, dakako u našem vlastitom interesu, pa prema tome i u in- 

teresu naše i opće slobode, biti direktno zabranjeno govoriti. 
Zloupotreba riječi može dovesti do potpune degradacije smisla 
svake javne riječi, do pretvaranja svake, pa i najsvježije misli u 
frazu, do gubljenja volje za svaki angažman, do sofisterije koja 
guši svaku mogućnost i moć izraza, svako povjerenje u nešto 
proklamirano i iskazano. 

Poznato je, iz nedavnog iskustva, kako je i jedan vrhovni 
birokrat također govorio da je za borbu protiv birokracije i za 
samoupravljanje i sve što je u vezi s time i on je to govorio i 
govorio, ali znamo, eto sada i svi, kako je djelovao. Pri tom je 
i on čak vrlo često govorio o demagogiji. Doista, riječi su, htjeli 
mi to priznati ili ne, često puta tragično izgubile bilo kakvo 
značenje. I doista nije to samo pojava u nas (čak bih rekao u 
nas manje nego drugdje), ta je monstruozna zloupotreba popu- 
larnih i svima prisnih riječi ukorijenjena u ovoj našoj epohi više 
nego bilo kada u historiji. Nekada se ipak tiranin zvao tirani- 
nom, a danas se i generalisimus Franco zove demokratom. 

I svi od političara i filozofa do kuharice govorimo kako je 
stvarnost jedno, a ideali i riječi drugo. I kao da smo se u tom 
našem unisonom govoru o beznačajnosti svakog govora, pomalo 
pomirili s takvim stanjem stvari. Čini mi se da je to jedma vrsta 
otuđenja čovjeka i njegovih realnih potreba u riječima, koja, 
mislim, nije dovoljno do danas istražena, a ovaj kratki fragment 
ne može, dakako, imati ambiciju da izvrši jednu takvu analizu. 
Nikoga više, gotovo nikakve riječi kao da ni na što ne obavezuju 
pa stoga i ne mogu ni za što oduševiti. Ovaj fakat, karakteristi- 
čan za raspad građanskog društva i njegove apologete, javlja se 
i u socijalizmu. Jer doista, znamo šta sve proklamira socijali- 
zam, ali isto tako znamo i praksu socijalizma u nizu zemalja, 
koja, mislim, tako često rađa rezignacijom. I gotovo mi je čud- 
no čuđenje koje onda prati tu rezignaciju. Pa premda je zloupo- 
trebe riječi kod nas bilo nesumnjivo manje nego u nekim dru- 
gim socijalističkim zajednicama (pomislimo samo kako se mah: 
nitanje huligana naziva kulturnom revolucijom), a ipak se i 
kod nas i to upravo i prije svega od strane birokracije, javlja 
potreba da se stalnom upotrebom određenih riječi smiri, zato- 
mi, onemogući, spontana, realna akcija za zbiljskim i korjeni- 
tim promjenama. Jer zašto da strasno težite nečemu, zašto da 
se borite za nešto kad to i mi sami u nizu deklaracija, članaka i 
kritika, proklamiramo kao naš program. Pretvaranje istinskih 
i spontanih ljudskih težnji u riječi, u hipostazirane sheme koje 
se kite i uljepšavaju »stvaralačkim« e&piteton omansima rađa 
često puta takvu rezigniranu atmosferu u kojoj se cinički odba- 
cuje svaki ideal. I to upravo od onih koji treba da budu nosioci, 
najnesebičniji i najpožrtvovniji, najviših ljudskih ideala. Jer 
ako se ni u šta više nema povjerenja, povjerenje će se pokloniti 
samo konkretnim, opipljivim, predmetima: novcu, automobilu, 
prostitutki, lagodnom životu. Šta će nam knjiga koja je samo 
puna riječi? 

Samoupravljanje je nešto što je najsvijetlija realna perspek- 
tiva socijalizma, ali može biti (i to upravo zbog toga što je tež- 
nja milijuna) i samo velika riječ. I odumiranje države isto tako 
lako može postati velika riječ. Tko se, naime, s takvim procesi- 
ma ne bi složio? Samoupravljanje ili odumiranje države znači 
u krajnjoj liniji, i među ostalim, ukidanje raznih oblika ekonom- 
ske eksploatacije, odumiranje doušnika vlasti, podrezivanje sa- 
mog korijena birokratizmu, ukidanje policije, a jednog dana i 
vojske, pa i rješenje temeljnih problema slobode pojedinca i 
rušenje fetiša općeg, koji ima pravo da tog pojedinca degradira. 
Ali svi smo mi isto tako i za slobodu izražavanja, a onda, ako 
je to tako, kako se uopće možemo naći u situaciji da jedan mali 
časopis, koji izlazi u manje od 3.000 primjeraka i koji se odva- 
žio na neinstitucionalnu i od birokracije nekontroliranu kritiku, 
i koji je koji put — s manjim ili većim uspjehom — pokretao 
neka tzv. »delikatna« ali možda čak i ne najvažnija pitanja — 
da se, kažem, takav časopis, pokušava diskreditirati tako da se 
oko njega diže ogorčena vika od onih istih ljudi koji ne smatra- 
ju samo pravom već i dužnošću svakog svjesnog građanima da 
bude otvoreno, nesimulirano i nekontrolirano kritičan. Jer, ako 
nije tako, onda bi doista bilo već jednom potrebno da oni koji 
smatraju kako kritiku treba kontrolirati i ograničiti, da oni 
koji misle kako ne treba biti uvijek revolucionarno iskren i da 
treba paziti na autoritet vlasti, to tako i napišu i kažu. A ne da 
u ime borbe za kritiku (a ne protiv nje) i borbe protiv svih 
autoriteta (a ne za njih) pokušavaju negirati i ugušiti kritiku i 
upotrijebiti kao argument upravo autoritet vlasti. Jer ako riječi 
imaju svoje značenje, i ako je kritika kritika i demokracija de- 
mokracija, ako je socijalizam socijalizam, onda su doista neza- 
mislive pretnje od nekog koji sebe proglašava i kritičarem i de- 
mokratom i čovjekom socijalizma, u odnosu na jedan časopis 
koji tek pokreće i diskutira neka pitanja i koji ni u kojem slu- 
čaju ne misli da je našao neka definitivna rješenja za ključne 
probleme naše teorije i prakse. Odakle takva povika da netko 
hoće osvojiti vlast — što je, dakako, više nego apsurdno? Jer 
šta znače riječi? Da li npr. znači posjedovati vlast pisati u jed- 
nom časopisu ili recimo biti ministar unutrašnjih poslova? Bo- 
jim se da više ni to ne znamo, ili ukoliko ipak znamo sve više 
radimo da i to zaboravimo. 

Ukratko: povratimo riječima njihovo pravo značenje. Mislim 
da ćemo tako povratiti i povjerenje u svako istinsko htijenje 
čovjeka, povjerenje u ono što se kaže, povjerenje u ono što se 
misli da ćemo onemogućiti i samu potrebu kuloarske riječi da 
ćemo prevaliti ponor koji dijeli zbilju od ideala, logos od bitka, 
riječ od djela. Ne kažem da je to jedini, ne kažem čak da je to 
i najvažniji oblik borbe protiv birokracije, ali ako će se stvari 
početi nazivati svojim pravim imenom i ta će borba biti uspješ- 
nija, front između socijalizma i birokratizma jasnije omeđen. 
A danas su granice među njima, na žalost, često mutne. A u mut- 
nom se lako love naivne ribe. Čak i bez zamamnije meke. 

BIROKRACIJA I »BIROKRACIJA« 


Ante Marušić 


Zagreb 


Tema o kojoj raspravljamo nije samo stvar našeg teorijskog 
interesiranja. Ona nas ne zanima samo zato što smo intelektu- 
alci. To je tema koju smo stavili na dnevni red zbog vlastitih 
praktičkih problema i teškoća, zbog situacije u kojoj živimo. 

Ja se priklanjam mišljenju prethodnog diskutanta, izraženom 
u apelu, da preciznije definiramo pojmove i da pokušamo odre- 
diti o čemu govorimo. Naime, kad govorimo o birokraciji i u ve- 
zi s tim mislimo na našu birokraciju i našu birokratsku situaci- 
ju itd., čini mi se, da termin »birokracija« upotrebljavamo do- 
nekle neadekvatno i da se u nas radi o nečem drugom, nego 
što se pod riječju birokracija obično podrazumijeva. 

Drug Cvjetičanin je, iznoseći definiciju birokracije, spome- 
nuo i onu definiciju koja birokraciju određuje kao »grupu 
nasilnika«. Kad diskutiramo o birokraciji nama se često javlja 
predodžba monopola i različite druge negativne posljedice koje 
iz njega proizlaze, uzurpacije, privilegije itd. Birokraciju vidimo 
samo u vezi s državom i političkom moći. Otuda onda slijedi 
misao o odumiranju države i brzo se kompletira formula po 
kojoj se problem veoma jednostavno rješava. U tom smislu se 
često govori i o radničkom samoupravljanju. Istraživanja, me: 
đutim, pokazuju da se radničko samoupravljanje može institu- 
cionalizirati i birokratizirati. Ima slučajeva da se organi rad- 
ničkog samoupravljanja instrumentaliziraju od strane pojedi- 
naca, pojedinih organizacija, interesnih grupa itd. 

.. Pojave koje imamo u vidu kad govorimo o birokraciji u nas 
ja se ne bih usudio podvesti pod pojam birokracije. Birokracija 
proizlazi iz drugačijih uzroka nego što su uzroci pojava u nas, na 
koje obično mislimo kad govorimo o birokraciji. Birokracija 
proizlazi iz određenog načina proizvodnje koji pored ostalog, 
karakterizira visok stupanj tehničkog razvitka i totalna organi- 
zacija, čija je osnovna pretpostavka — efikasnost — postala te- 

meljni princip funkcioniranja proizvodnje i društva. To je prin- 
cip koji vlada društvom i ljudima. Pojave koje proizlaze iz našeg 
načina proizvcdnje imaju neke karakteristike birokratizma, ali 
one često imaju i suprotne oznake i uzrokuju suprotne učinke 
od birokratskih pojava uvjetovanih suvremenim razvitkom teh- 
nike koja dovodi do birokracije o kojoj treba više raspravljati 
s obzirom na to, da će nas vlastiti industrijski razvitak dovesti 
do istih ili sličnih problema onima što ih danas imaju razvijene 
industrijske zemlje. 

Naš način proizvodnje karakterizira tehnička zaostalost. 
Na planu sccijalne strukture u uvjetima zaostalosti pokazuje 
se, da nemamo ni jednu jaču socijalnu grupu koja bi mogla 
dati osnovni ton našem suvremenom razvitku. U ovakvim uvje- 
tima stoga u prvi plan dolaze političke grupe i partije, koje se 
birokratiziraju u momentu kad počnu zastupati vlastite intere- 
se, odnosno kad odstupaju od interesa i ciljeva klase koje bi tre- 
bali zastupati. 

Suvremena proizvodnja u industrijski visoko razvijenim ze- 
mljama, međutim, nosi sa sobom nužnost organizacije, nužnost 
novog načina upravljanja, a to dovodi i do jačanja birokracije, 
do birokratizacije. Marx je predviđao takav način i pisao je, da 
će se posao kapitaliste sastojati u rezanju kupona. Danas imamo 
sistem menadžera, direktora i činovnika koji obavljaju svoje 
funkcije u okviru organizacije koja funkcionira po vlastitim za- 
konima. Čovjek dobiva funkciju od postojeće organizacije i ona 
ga dobrim dijelom određuje. U ovakvoj situaciji javljaju se 
teorije o »jedinstvenom industrijskom društvu«, o »kraju ideo- 
logije« etc. Stupanj razvijenosti, savršenosti i efikasnosti orga: 
nizacije ovisi od stupnja njene racionalnosti. Da li je ovakva jed- 
na organizacija i birokracija koja se s njom javlja prepreka 
čovjeku na putu njegova oslobođenja? 

Kao što znamo postoje različiti odgovori na ovo pitanje. Do- 
bro su poznata mišljenja liberala koji smatraju da razvoj mo- 
dernog racionaliteta dovodi do potiskivanja iracionalnih mome- 
nata iz društva i društvenog života, a kako iracionalne sile naj- 
više ugrožavaju ljudsku slobodu, od stupnja realizacije racio- 
naliteta. ovisi stupanj realizacije slobode. Suvremeni razvitak 
demantirao je ovakav optimizam liberala i stavio nas pred nove 
činjenice koje govore da se taj razvitak, čija je jedna od osnov- 
nih karakteristika birokracija, suprotstavlja slobodi. 

Od ove činjenice veoma često polaze suvremena razmišlja- 
nja o slobodi. Ona se obično kreću na apstraktnom planu. To 
su izvanpovijesna rezoniranja o slobodi. Ako se dodiruju real- 
nih tokova povijesnog kretanja, taj dodir obično znači kon- 
frontaciju metafizički shvaćene slobode s postojećom društve- 
nom stvarnošću koja ugrožava slobodu. I koncepcije koje idu 
za tim da se društvo humanizira, da se popravlja, koliko god 
napori koji idu u tom pravcu bili važni i značajni, javljaju se 
kao polovična rješenja. 

Ako pođemo od pretpostavke da razvoj suvremene proizvod- 
nje i suvremenog društva nužno dovode do jačanja organizacije, 
birokracije i tehnokracije, ne možemo se zadovoljiti samo osu: 
dom birokracije, romantikom slobode ni parcijalnim rješenji- 
ma humanizacije postojećeg svijeta. U tcm slučaju pitanje valja 
ponovo precizirati: Da li postoji mogućnost slobode u društvu 
organizacije, birokracije i tehnokracije? Ako ovakvo društvo 
nužno predstavlja negaciju slobode, a ono je nužan rezultat 
suvremenog razvitka, fatalizam bi bio jedina moguća konse- 
kvencija. 

Ali ako suvremena tehnika, proizvodnja, organizacija, biro- 
kracija, tehnokracija etc. omogućavaju ostvarenje Marxova ide- 
ala, tj. uspostavljanje društva u kome će mjesto vladanja stva- 
ri ljudima doći do toga da ljudi vladaju stvarima, o čemu je 
drug Supek govorio, tada su naše šanse znatne i moramo dru- 
gačije rezonirati o pojavama suvremenog društva. 

Mi mislimo da postoji mogućnost ostvarenja ovog ideala i 
smatramo da je analiza uvjeta njegova ostvarenja važan zadatak. 

Slika suvremenog svijeta ne izgleda ružičasto, naročito stoga 
što postoji spoj između političke birokracije s birokracijom 
koja proizlazi iz suvremenog toka industrijskog razvitka, tako 
da politička birokracija ima poziciju koja joj omogućuje da 
vlada ljudima. Prevladavanje ove političke birokracije osnov- 
na je pretpostavka transformacije suvremene organizacije i mo- 
dernog racionaliteta iz sile koja porobljava čovjeka u instru- 
ment mjegova oslobađanja i slobodnog života. Sama borba za 
ovu transformaciju jeste prostor ostvarivanja i manifestacije 
slobode. 

Već sam spomenuo da bi trebalo napraviti razliku između 
birokracije kako se ona javlja u industrijskom društvu i pojava 
koje označavaju određeni stupanj našeg razvitka, koje imaju 
stanovite birokratske oznake, ali zbog naše industrijske neraz- 
vijenosti nemaju mnogo zajedničkog s birokracijom u suvre- 
menom značenju riječi, nego se javljaju kao posljedica poseb- 
nog položaja jedne »političke elite«. 

Kad u vezi s ovim pitanjima mislim o radničkom samouprav- 
ljanju, ja ne mislim toliko niti na raspodjelu, niti na stotinu 
drugih stvari o kojima se dosta piše i govori, nego prije svega 
mislim na šansu stvaranja i aktiviranja radničke klase koja 
treba da se javi ne samo kao korekcija, korektivna snaga, nego 
i osnovna snaga prevladavanja birokratskih devijacija i osnovni 
subjekt povijesnog kretanja uopće. 

U tom smislu mislim, da bismo kao intelektualci izlaz tre 
bali tražiti u povijesnoj misiji radničke klase i zadržati staru 
vezu koju smo imali i koju je evropska ljevičarska inteligenci- 
ja posljednjih stotinjak godina imala s klasom. 

MOGUĆNOSTI I GRANICE SAMOUPRAVLJANJA 
U KULTURI I PROSVJETI 


Ante Vukasović 


Zagreb 


Kad smo za predmet našeg razgovora uzeli temu: »Birokra- 
cija, tehnokracija i sloboda« pretpostavljam da smo to učinili 
zbog izvjesnih problema koji se pojavljuju u ovo naše vrijeme, 
na ovom našem prostoru, tj. zbog naše jugoslavenske situacije. 

Zato bih se ja, bar sada na kraju diskusije, ponovno vratio 
ma prvo pitanje koje je ovdje postavljeno. Želio bih da razmo- 
trimo pitanja: da li u nas postoji proces odumiranja države ili 
je to samo prividno? da li je naš sistem društvenog upravljanja 
i radničkog samoupravljanja istinski put neposredne socijalis- 
tičke demokracije, kako ga obično nazivamo, ili su moguća i 
druga rješenja? 

Da se razumijemo, sumnja nije uperena protiv demokratiza- 
cije društva, a najmanje protiv neposredne socijalističke demo- 
kracije. Ona se odnosi na konkretne oblike društvenog uprav- 
ljanja i radničkog samoupravljanja, na oblike koji se pojavlju- 
ju u našim privrednim organizacijama i ustanovama. Da li je 
upravo taj put, put neposredne socijalističke demokracije? 

Pristup ovom pitanju moguć je iz dva aspekta: čisto praktič- 
ki iz perspektive ostvarenih rezultata u proteklom deceniju i 
teorijski. S praktičnog stanovišta postavlja se pitanje da li je u 
ovih proteklih deset godina društvenog upravljanja i radničkog 
samoupravljanja ostvareno nešto posebno vrijedno i značajno 
za naš društveni razvitak; da li smo postigli neke rezultate koji 
su bitni u procesu socijalističke izgradnje društva, koji ukazu- 
ju da je naša zajednica postigla bitni zaokret u tom pravcu? 

Kad postavljamo ovo pitanje činimo to zato što ne vidimo 
takve rezultate od bitnog značaja. Moj predgovornik je spome- 
nuo jedini takav rezultat — mogućnost kritike. Tu se ponovno 
postavlja pitanje da li u nas postoji potpuna sloboda kritike? 

A ako i postoji takva sloboda, koliko je javnost koristi i kakva 
je efikasnost takve kritike? Već mjesecima svakodnevno govori- 
mo o kritičnom položaju u kome su se našle i još uvijek se na- 
laze kultura, prosvjeta, školstvo. Ukazujemo na teške posljedi- 
ce koje će otuda slijediti. Cijelo naše društvo se izjasnilo da ove 
djelatnosti treba postaviti u ravnopravan položaj s ostalim dje- 
latnostima, a odgovor je — preraspodjele nema. Tko tu dakle 
upravlja? 

Kakve su mogućnosti samoupravljanja u kulturi, prosvjeti, 
obrazovnim ustanovama i dr. ako im se dijele sredstva koja 
su nedovoljna za razvitak tih djelatnosti? Kakve su mogućnosti 
samoupravljača. društvenih organizacija i ustanova kada se 
donose odluke suprotne njihovim stavovima i željama? Tko da 
poveže sve te sitne ćelije u jedinstven zahtjev? A kada se u ne- 
čemu i slože, a uprava i pored toga da negativan odgovor, tko i 
što treba tada poduzeti? Kakav imamo mehanizam da tada 
stupi u akciju? Upravo ovih dana imali smo takav slučaj u okvi- 
ru diskusije o položaju prosvjete i prosvjetnih radnika. Svi su 
dali podršku poboljšanju položaja kulturno-prosvjetne djelat- 
nosti — i građani, i samoupravljači, i sredstva informacija, i 
predsjednik Tito i Prosvjetnokulturno vijeće Savezne skupšti- 
ne, a rezultat je ipak: preraspodjele nema. A gdje je garancija 
da je upravo ovakva raspodjela najpravednija? da upravo ovakva 
raspodjela pravedno vrednuje sve društvene djelatnosti u skladu 
s njihovim društvenim zadacima? Da li su se upravljači izjasnili 
o tome? Kakve su njihove mogućnosti da se izjasne? 

Na osnovi dosadašnjih rezultata slijedio bi zaključak da obli- 
ci samoupravljanja nisu dovoljno efikasni. Postoji čitav niz ano- 
malija na tom području. Možda bi se one mogle pravdati nedo- 
voljnim stručnim, obrazovnim i kulturnim nivoom naših građa- 
na, ali vjerojatno nije sve ni u tome. 

Pokušajmo čisto teorijski analizirati sistem samoupravlja- 
nja. Da li je moguće rješenje u jednom sistemu u kome o svim 
bitnim pitenjima odlučuju svi i to direktno u proizvodnim 
jedinicama, da li je upravo to put direktne socijalističke demo: 
kracije? Da li se u tome ogleda sloboda čovjeka? 

Sasvim sigurno sloboda nije u tome da svatko čini što hoće, 
nego u tome da se poštuju osnovna prava čovjeka, da to vrijedi 
za sve u istoj mjeri, da čovjek može ostvariti smisao života i 
podmiriti svoje osnovne potrebe. Nema sumnje da to implicite 
uključuje i mogućnosti upravljanja na svom radnom mjestu, 
u svojoj radnoj organizaciji. Protiv takvog upravljanja zaisla 
nije potrebno tražiti argumente, ako je ono usmjereno prema 
poboljšanju uvjeta rada i prosperitetu radne organizacije. Pita- 
nje je u tom da li se takvim upravljanjem rješavaju i mogu 
riješiti sva pitanja direktne socijalističke demokracije? Tko tre- 
ba da kreira osnovnu ekonomsku, privrednu, kulturnu ili pros- 
vjetnu politiku na nivou Republike? Tko treba paziti na isprav- 
nost odluka u pojedinim organizacijarmna, jer se samouprava 

može podržavati samo onda ako su odluke u skladu s intenci- 
jama razvitka naše društvene zajednice? A ako odluke protu- 
rječe tim intencijama? Ako u pojedinim organizacijama većina 
štiti samo svoje lične interese? Ako se interesi pojedinih orga- 
nizacija direktno sukobljavaju — tko tada treba djelovati i tko u 
tom slučaju stvarno djeluje? 

Mogu li pojedine organizacije voditi cjelokupnu politiku i 
privrednu, i kulturnu i prosvjetmu? Da li ove ćelije mogu rješa- 
vati sva ta pitanja recimo na republičkom nivou? Uzmimo jedan 
primjer. Zagreb je najjači industrijski centar u zemlji, zajednici 
daje ogromna sredstva i ima razvijenu samoupravu. Ali, tko je 
u ovom našem sistemu odlučivanja na nivou ekonomskih jedini- 
ca nadležan da riješi pitanje zaštite Zagreba od mogućnosti 
daljnjih poplava? Tko je nadležan i tko treba riješiti problem 
Sveučilišta, razvitak znanstvenog rada u okviru Sveučilišta, po- 
ložaj sveučilišnih instituta, položaj školstva, galerija, muzeja, 
kazališta, izdavačke djelatnosti itd, itd? 

Dakle u pitanju je samoupravljanje i rukovođenje u skladu 
s intencijama socijalizma. Pitanje možemo postaviti i šire — u 
kakvom su odnosu sloboda ličnosti i upravljanje društvenim 
kretanjem? Mislim da nikoga ne bi trebalo smetati to što netko 
rukovodi privrednim i društvenim razvitkom, netko treba kreirati 
politiku, pitanje je u tome kako rukovodi, u ime koga, u čijem in- 
teresu rukovodi i kakve su mogućnosti kontrole i utjecaja nepo- 
srednih proizvođača na to rukovođenje. U pitanju su moguć- 
nosti dijaloga, društvenih dijaloga o kojima je govorio G. Ga- 
mulim. 

Naše sadašnje mogućnosti u tom pogledu još su vrlo slabe 
i pored desetogodišnjeg iskustva i tradicije društvenog upravlja- 
nja i radničkog samoupravljanja. Kultura i prosvjeta mogu sa- 
mo čekati bolja vremena, a njihovi samoupravni organi, kad se 
jednom zauzme stav da preraspodjele nema, mogu »demokrat- 
ski« razmišljati o smislu egzistencije postojanja kulture i pros- 
vjete u socijalizmu. 

PORIRCTI_( SITUACIJE 


DANAŠNJA KRIZA PSIHOANALIZE* 
Erich Fromm 


Mexico City 


Nema sumnje da se psihoanaliza nalazi u sve većoj krizi i da 
se ta u toku posljednjih deset godina sve jače očitovala. Kriza 
se zbiva i u teorijskom i u kliničkom vidu psihoanalize. 

Općenito se smatra da su pojmovi teorije libida i načela 
užitka teorijski zastarjeli, a to drže ne samo psihoanalitičari 
izvan frojdovske organizacije, nego i mnogi autori unutar froj- 
dovskog institucionalizma, osobito današnja vodeća grupa froj- 
dovskih teoretičara, ego-psiholozi, koji priznaju i to da su ta 
načela u suprotnosti s noyijim otkrićima mneurofiziologij 
druge strane, teorijski pojam koji je vlađao u drugoj 
dova rada, a koji se ticao instinkta života i instinkta smrti, još 
od početka dvadesetih godina ni Freud mi njegovi učenici nika- 
da nisu valjano uskladili s ranijom teorijom. Ostao je teorijskim 
torzom, usprkos činjenici da je značio važan korak naprijed u 
odnosu na početnu teoriju instinkta. 

Neovisno o tim teorijskim nedostacima, psihoanaliza je do- 
bila takmace na raznim područjima. Neurofiziologija učinila je 
otkrića koja zajedno s liječenjem duševnih bolesti pomoću psi- 
ho droga predstavljaju golem teorijski i terapeutski napredak 
u psihijatriji. S druge strane, akademska, eksperimentalna i 
životinjska psihologija (i njihova primjena na ljudsko ponaša- 
nje) također su znatno uznapredovale. Goldstein, Jean Piaget, 
Vigodski i Konrad Lorenz samo su neka od najistaknutijih ime- 
na među onima koja su pridonijela psihologijskoj teoriji. | 

Usporedo s teorijskim zastojem klasične psihoanalize može 
se primijetiti vidno razočaranje njezinim terapeutskim rezulta- 


* Ovaj referat je kratak sažetak jednog poglavlja iz većeg diela na 
kojem autor radi, i koje nosi privremen naslov »Humanistička psihoana- 
liza«, 

tima. S nepromijenjenom i zastarjelom teorijom, gotovo nepro- 
mijenjenim terapeutskim postupkom i preoptimističkim tvrd- 
njama o terapeutskim mogućnostima u pozadini, psihoanaliti- 
čari su počeli sumnjati, često tek nesvjesno, i gubiti vjeru u 
svoju metodu: u isto vrijeme Taste broj razočaranih pacijena- 
ta. Ta pojava nije tako očita kako bi mogla biti, i to iz nekoliko 
razloga: mnogi pozitivni terapeutski rezultati ne temelje se na 
učincima otkrivanja nesvjesnog, nego na vjeni u tačnu »interpre- 
taciju« analitičarevu, i želji da se nije izgubilo previše uloženog 
novca i vremena. Oni bi mogli da se usporede s liječenjem po- 
moću nekog placeboa*, sredstva za umirivanje (»liječenje tran- 
sferencijom«), ako se samo bolest može liječiti pomoću suges- 
tije. Osim toga, mnogi pacijenti uistinu i ne žele promjenu. Oni 
žele da nekome govore, nekome tko ih ne kritizira, niti psuje, 
i čija teorija — tumačenje tajni duševnog života — postaje 
nadomjestkom za religiju, filozofiju dli politiku. Među ljudima 
koji su na taj način osobito privučeni, nalaze se osamljeni i veo- 
ma narcisoidni s jedne strane, a s druge pripadnici gradske 
srednje i više-srednje klase koji su izgubili vjeru u boga, u mo- 
Talni zakon koji dolazi od boga i u politički napredak, i kojima 
psihoanaliza predstavlja osnovu okvira za orijentaciju i čak za 
privrženost (transferencija!) 

Kritika Freudove teorije počela je s Adlerom, koji je kritizi- 
rao pretjerano naglašavanje seksusa i stavljao težište na želju 
za moći, na učinke ogranske inferiornosti i na agresiju. On je 
predstavljao površni optimizam novih nižih srednjih klasa koje 
su nekako prije i poslije godine 1918. bile pobjedmičke_i 


ade. Bio je veoma vješt u otkrivanju »podvala« duha, ali nije 
imao Freudovu dubinu, da i ne spominjemo Freudovu genijal- 
nost. 

Jung, darovitiji i blistaviji od Adlera, došao je iz suprotnog 
pravca. Bio je istinski nasljednik romantičke antiracionalne i 
antiracionalističke misli, u izvjesnom smislu masljednik Nietz- 
schea, Hartmanna i Klagesa. Ironička je činjenica da su neko 
vrijeme Freud i on držali da imaju iste ciljeve. Uistinu su me- 
đutim bili poput dva čovjeka koi idu u suprotnim pravcima, 
ali se na nekoj tačci susreću i razgovaraju. Neko vrijeme mogu 
zaboraviti na to da nisu krenuli u dstom pravcu i, samo za tre- 
nutak, mogu imati neki zajednički interes. Freud je htio razu- 
mjeti nesvjesno, koje je za njega bilo u biti iracionalno, kako bi 
ga razriješio ili stekao kontrolu nad njime. Jung, za kojega je 
nesvjesno u biti bilo izvor duboke mudrosti, pokušao je da s nji- 
me dođe u dodir kako bi povećao najdublje izvore čovjekova 
vitaliteta. Ono što je Adleru i Jungu bilo zajedničko, bila je že- 
lja da zasnuju vlastitu školu, i ta želja bila je razlog što su na- 


* Preparat koji ne sadfži nikakav lijek, ali se daje pacijentu kao lijek 
radi psihološkog efekta (prim. prev.) 

glašavali 1 preuveličavali momente svoje revizije | umanjivali 
temeljna otkrića Freuda. Njihova želja da budu na čelu svojih 
vlastitih škola simbolički se pokazala u činjenici da su izabrali 
nove nazive umijesto izraza »psihoanaliza« koji je izabrao Freud. 
Adler je svoj sistem nazvao »individualnom psihologijom« (In- 
dividualpsychologie), a Jung je svoj nazvao »analitičkom psiho- 
logijom«. Adler više nije mogao izdržati u sjeni Freuda. Jung 
nije mogao podnijeti Freuda i njegov način mišljenja. Za anti- 
racionalističkog, reakcionammog romantika Freudov racionali- 
zam i intelektualna iskrenost postali su neizdrživi. 

Zbog ograničenog prostora neću ovdje govoriti o Ranku, 
jednom od najnadarenijih Freudovih učenika, koji je u mnogo- 
me, poput Junga, duboko shvaćao mitologiju i simbolizam. 
Historija njegova »otpadništva« je zamršena, te bi trebalo mno- 
go potankog istraživanja da bi se došlo do zaključka o tomu 
pes su zapravo bili razlozi njegova konačnog raskida s Freu- 

om. . 

Drugu skupinu revizija izvršili su autori koji su ostali u 
frojdovskom taboru. Prvi koga treba spomenuti, jest Freud 
sam. Nedavno su ljudi kao David Rapaport, Holt, Klein i drugi, 
uložili mnogo sjajnog i inteligentnog truda da bi do u najmanje 
tančine ispitali povijest Freudove misli i razvoj i mijenjanje 
njegovih ideja. Učinili su to ne samo zbog pukog historijskog 
interesa, nego i radi toga da bi dokazali kako egopsihologija 
ima svoje korijenje već u najranijem Freudovu E reg orziastim 
njihov rad na toj potankoj historiji više je blistav nego koris- 
tan. Freud je patio od nečega što bi se moglo nazvati tendenci- 
jom ka preteoretiziranju. Bio je duboko impresioniran meto- 
dom fiziološkog laboratorija svog učitelja Brickea i njegovih 
metoda. Želio je formulirati psihološku teoriju koja bi bila jed- 
nako tačna i kompleksna kao teorije fiziologa toga vremena. 
Osim toga, jedna njegova lična crta bila je ta da je trošio mmno- 
go energije na pravljenje i prepravljanje konstrukcija, koje su 
često imale veoma malo veze s empirijskom građom. Jednu od 
promjena unutar Freudove teorije, promjena od sistema svjesno— 
—nesvjesno do sistema ego-id-super-ego — prikazuje se kao te- 
meljna promjena od velikog značaja. Meni se naprotiv, čini, da 
se tu radilo o maloj promjeni u terminologiji i teorijskom 
gledanju, i da su bitne pretpostavke ostale iste. Ako se usporede 
Freudovi rani spisi s »Prikazom psihoanalize« koji je napisao u 
posljednjoj godini svoga života, i s njegovim referatom koji je 
napisao tik prije toga, »Dovršiva ili nedovršiva analiza«, čovjek 
ne može a da ne uoči činjenicu kako je malo Freud mijenjao na 


1) Ernest Jones u svojoj biografiji Freuda naglašava da je Rank trpio 
od neke psihoze i podrazumijeva da se tu krio razlog njegova bjegun- 
stva. U svojoj knjizi »Siegmund Freud's Mission« (Harper & Row, 
New' York, N.H. 1959) pokušao sam osporiti tu verziju, citirajući dokaze 
koji protivurječe Jonesovoj apsurdnoj tvrdnji. 

svom osnovnom konceptu i kako je temeljna teza koju je razvio 
na početku svoje naučne karijere ostala ista do kraja. Ima samo 
jedna promjena od bitne važnosti, a to je ona što ju je pred- 
ložio u dvadesetim godinama, koja je kulminirala u pretpostav- 
ci da osnovni sukob u čovjeku nije sukob između životnog in- 
stinkta (eros) — uključujući ono što se nekad zvalo'egomistii 
tom — i destruktivnog instinkta (instinkt smrti). Možda pod 
utiskom neočekivane eksplozije destruKtivnosti do koje je doš- 
lo za vrijeme prvog svjetskog Tata, a možda i kao rezultat ne- 
kih razočarenja s teorijom libida, Freud je svoju teoriju redigi- 
rao u jednoj središnjoj tački. Pretpostavio je da je težnja za 
razaranjem, smrću, rastvaranjem itd., jednako jaka kao eros, 
težnja za integracijom i sjedinjavanjem. Nažalost, nikad mu 
nije uspjelo sjediniti staru i novu teoriju. Libido prvog razdob- 
lja bio je energija seksualnog nagona koju uzrokuju kemijski 
procesi u organizmu, a koja stvara nelagodu kada se nakupi 
previše napetcsti, te stvara potrebu za smanjenjem napetosti 
(načelo užitka). Za libido se smatralo da mu se osnova nalazi 
u nekim erogenim zonama (oralnoj, analnoj i, napokon, genital- 
noj), a da životni instinkt, eros, nema takav fiziološki korijen. 
Taj da je, naprotiv, općenito, biološko načelo koje vodi prema 
sjedinjavanju i dmtegraciji, nasuprot nagomilavanju napetosti 
koja se normalno trebala smanjivati u spolnom činu. Instinkt 
smrti također se nije dalje objasnio; ne samo da nije imao ko- 
rijena ni u kojoj tjelesnoj zoni, već se primjenjivao na vrlo raz- 
ličite pojave koje se ne mogu podvesti pod jednu kategoriju: 
agresija, neprijateljstvo, sadizam i destruktivnost. Na žalost ve- 
ćina psihoanalitičara nije se trudila da taj novi pojam istanča. 
Nije ih bilo malo koji su uopće odbili da ga prihvate. Mnogi su 
ga tek upotrijebili kao novu terminologiju za ono što se ranije 
nazivalo libido i sadizam, agresivnost itd." Freud je na taj na- 
čin počeo temeljnu reviziju svoje temeljne teorije, ali je revizija 
mimoišla problem stvamih protivurječnosti između prve i dru- 
ge teorijske faze. 


I niz drugih autora izvršio je značajne revizije frojdovske teo- 
rije, ostajući unutar institucija frojdovske organizacije. Među 
najvažnijim treba spomenuti imena kao Fnieda Fromm-Reich- 
mamn, S. Rado, A. Kardiner, F. Alexander i u novije vrijeme R. 
Spitz i E. Erickson. Teorijske revizije tih pisaca imale su često 
fundamentalan i dalekosežan značaj. Obično su ih oni izražava- 


1) Pokušao sam spojiti teoriju instinkta smrti s ranijom Freudovom 
teorijom instinkta i pokazati da tzv. instinkt smrti nije biološko načelo 
paralelno životnom instinktu nego patološka pojava koja predstavlja 
sklonost smrti, razaranju, propadanju i svemu što nije živo — da je to, 
zapravo, ekstremni oblik onoga što je Freud opisao kao analni libido 
(usp. F. Fromm, »The Heart of Mann«, Harper & Row, New York, N.Y., 
1964). 

li na takav način, da psihoanalitička birokracija protiv niih ni! 
poduzimala nikakve korake.“ Ja protiv njih nije 
Treća skupina autora koji su pokušali revidirati Freudovu 
teoriju, drugačija je od onih koje smo opisali. Oni miti nisu 
nastojali stvoriti nove škole koje bi konkunirale »psihoanalizi«, 
niti su željeli ograničiti svoje formulacije i svoja učenja u skla- 
du s diktatima psihoanalitičke birokracije. Napustili su psiho- 
analitička društva kojima su pripadali, kad im je položaj postao 
neodrživ zbog pritiska organizacije. Tu skupinu, koju često zo- 
vu »neofrojdovci« ili »kulturalisti«, uglavnom su predstavljali 
H.S. Sullivan, Karen Horney i E. Fromm. Toj trojici autora tzv. 
neotrojdovske škole zajednička su uglavnom dva stanovišta: 
jedno, nisu više mogli prihvaćati Freudovu teoriju libida, i drugo, 
jače su naglašavali kulturne faktore nego što je to činila froj- 
dovska ortodoksija, iako se sam Freud mnogo više zanimao 
društvenim utjecajima nego »frojdovci«. Oba faktora, odbaciva- 
nje teorije libida i jače naglašavanje društvenih i kultumih fak- 
tora, predstavljaju reviziju Freudove teorije, koja nije mnogo 
drastičnija od revizija mnogih kritičara unutar frojdovskog ta- 
bora, kao npr. Kardinera, a osobito zo pSh losa, Tedina je 
možda razlika, što su te kritičke momente izrazili ranije od svojih 
kolega u frojdovskoj organizaciji i mnogo se manje brinuli za 
to da bi razlike zagladili odgovarajućim verbalizmom. U drugu 
pak ruku, veoma su se razlikovali između sebe, pa ih se teško 
može sve skupa svesti na jednu »školu«, nazvanu neofrojdov- 
ska. Sullivan je razvio teoriju interpersonalnih odnosa, uz najde- 
taljnije proučavanje razvitka djeteta i patoloških procesa u kas- 
nijem životu, osobito u ozbiljnijim oblicima duševnih oboljenja. 
Kao središnji pojam psihoanalize naglašavao je intenpersonalne 
odnose i potrebu pojedinca da se brani od tjeskobe. Horneyeva 
je istakla, i to je bio početak njezina skretanja, netačnost Freu: 
dove teorije ženskoga razvitka, i naglasila je mnoge faktore od 
velike važnosti, kao što su uloga tjeskobe, razlikovanje neuro- 
tične i temeljne tjeskobe, uloga vlastite slike, neprijateljstva 
i takmičenja. Fromm se od Sullivana i Horneyeve razlikuje po 
svom pojmu kulture. On promatra društvo u dinamičkom smislu 
marksističke teorije i nastoji shvatiti kako neka određena život- 
na praksa koja proizlazi iz temeljnih elemenata društvene struk- 
ture, oblikuje ljudske strasti tako, da postaju korisne za funk- 
cioniranje te određene društvene strukture (društvenog karak- 
tera). Fromma ne zaokuplja u prvom redu ono što ego-psiholo- 
zi nazivaju ego-funkcijom, nego nagoni, pokušavajući ustanovi- 
ti teoriju nagona ne na osnovu Freudova ranijeg mehanističko- 
fiziološkog obrasca, nego na osnovi različitih mogućnosti čov- 


.2) U slučaju Friede Fromm-Reichmann usmeno sam čuo da su njezin 
seminar posjećivali ljudi koje jep oslala »organizacija«, kako bi se pro- 
vjerilo da nije bilo skretanja izvan linija ortodoksnosti. 

jeka da svoje energije oblikuje odnoseći se prema svijetu, u 
procesu asimilacije i podruštvavljanja. Uz ovo detaljnije i dina- 
mičnije gledanje na društveni utjecaj, pokušao je pokazati i čo- 
vjekovu potrebu za jednim okvirom za orijentaciju i za privr- 
ženost. 

Četvrta skupina o kojoj treba govoriti u ovom kratkom pre- 
gledu, opet je prava »škola«, ali takva koja je nastala u samom 
ortodoksncm pokretu, pa je zapravo postala vodećim ekspo- 
nentom današnje službene psihoanalitičke teorije. Mislim na 
školu »e «, koju uglavnom predstavljaju ljudi kao 
što su Li 2. G. Klein, Loewenstein, Gill, David Šape 
R.H. Holt i DoEEeTanovi Te sk kupine do 
Sobno razlikuju po svojim pogledima, oni u biti preda 
ljaju ista temeljna stanovišta koja čine reviziju Freudove psiho- 
analize, a koja je drastičnija od svih revizija što su ih izvršili 
pisci koji su dosad spomenuti, osim Junga i Adlera. 

Njihova osnovna revizija sastoji se u ideji da psihoanaliza, 
kako bi postala općim sistemom psihologije, mora funkciju 
ego-a naglasiti mnogo jače nego što je to Freud ikada učinio. To 
zvuči prilično nedužno, ako se doslovce shvati. Međutim, paž- 
ljivije proučavanje pokazuje da su egopsiholozi zapravo mnasto- 
jali zamijeniti ranije zanimanje za instinktne nagone zanima- 
njem za razvitak ego-a, iako nikada ne kažu da je frojdovski 
instinktivni nagon zastario. Razliku između ego-a i id-a ne sma- 
traju više polaritetnom, nego je gledaju kao kontinuum u koje- 
mu svaki psihički čin može biti ego s jednog stanovišta, a id s 
drugog, uz iznimku najarhaičkijih elemenata u psihičkom apa- 
ratu. Isto vrijedi i za Freudovo temeljno razlikovanje »primar- 
nih« od »sekundamnih« procesa. I njih vide kao kontinuume, a 
ne više kao dva suprotna načina funkcioniranja. Što se tiče 
energije, oni naglašavaju neutraliziranu, de-seksualiziranu ener- 
giju, kojom ego raspolaže, i služe se Freudovom teorijom instin- 
kta smrti da bi povećali količinu neutralizirane energije, pomoću 
pretpostavke da se de-seksualizirana energija nadopunjuje ener- 
gijom koja potječe od agresivnih nagona, ali u de-agresivizira- 
nom obliku. Oni pretpostavljaju da postoji beskonfliktna, auto- 
nommna sfera egora, i polažu veliku važnoga aparaje s003.koji 
uključuju pokretljivost, učenje itd. Mnogo toga što oni kažu bez 
sumnje je istmito, ali otkriće da postoje mnoge psihičke funk- 
cije koje nisu, posl ili destruktivnosti jest otkriće 


samo _za ortodoksne frojdovce, koji su vjerovali da j OV- 
ano za gptodčkane HoiTovce, POR instinktima i sukobima. U 
svom pokušaju da uspostave važnost autonomne ego-sfere, »slo- 
bodne od sukoba«, oni čak napuštaju važne pozicije u psihoana- 
lizi i ne proučavaju učinak nagona na učenje i druge funkcije 
ego-a. Skloni su da napuste teoriju libida kao nespojivu s novi- 
jim otkrićima neurofiziologije, ali ne pokušavaju revidirati poj- 
“move o instinktnim porivima; zanemanuju čitavu sferu iracional- 
nosti, naglašavajući uvijek, na odgovarajući način, svoj konti- 

nuitct s Irojdovskim mišljenjem. Tendencija da se dokaže legiti- 
mnost njihove revizije, kao istinski zasnovane na Freudu, pro- 
vodi se pomoću pokušaja da se pokaže kako je ego-psihologi- 
ja počela već u Freudovu radu prije god. 1897, uz jak naglasak 
na knjizi Anne Freud The Ego and its Defenses (Ego i 
njegove obrane) iz god. 1936., Ova usporedba s ego-psihologijom 
Freuda i Anne Freud je varljiva. Savršeno je tačno da su Freuda 
u toku njegova rada sve više zanimali nesvjesni sektori ego-a, 
i da su on i Anna Freud (a također, npr., Wilhelm Reich) sve 
više proučavali obranbene funkcije ego-a. Ali to je nešto sasvim 
različito od glavne poante ego-psihologa koji zapravo nastoje 
pokazati do koje je mjere autonoman i beskonfliktan ego odgo- 


voran za ponašanje, ne samo |L nego i u smislu 


David Rapaport odlično sažima one dijelove Freudove teori- 
je koji su u očima ego-psihologa postali prijeporni i one koji 
će se vjerojatno održati. Među onima što ih smatra prijeporima 
spominje: 1) specifične nagone (seksus, agresija, nagoni ljuba- 
vi i smrti, itd.), 2) pojam cathexisa, vezane i slobodne energije 
i neutralizacije, 3) pojam id-a, ego-a i super-ego-a i 4) pojam 
razvitka libida. Ako su ti pojmovi prijeporni, onda su prijepor- 
ni izvjesni pojmovi koje su frojdovci smatrali od temeljnog 
značenja za frojdovsku analizu, pa revizija koja se ovdje zbiva 
nije, kao što sam ranije kazao, nimalo manje drastična nego 
što su one koje predlažu tzv. revizionisti. Nije da se ne sla- 
žem s nekima od tih revizija, niti bi se ne slagali Horneyeva 
ili Sullivan. Bitna je razlika međutim, da smo Homeyeva, Sulli- 
van i ja pokušali naći adekvatniji okvir za teoriju iracionalnih 
nagona, dok svo nastojanje ego-psihologa ide u pravcu toga da 
otklone naglasak s onoga što je bilo najznačajnije u Freudovu 
prilogu, i da prenaglase one vidove u koje nefrojdovska akadem- 
ska i eksperimentalna psihologija nikada nije sumnjala. Čini se 
da ego-psiholozi nastoje da se formalno drže frojdovske misli, 
osobito njegove, metode mišljenja,ho da u stvari liše analizu nje- 
zina radikalna karaktera, naime “razgolićavanja lažne svijesti, 
ideologija, racionalizacija, otkrivanjem njihovih iracionalnih mo- 
tivacija. U teoretiziranju ego-psihologa ima sigurno innogo E 
tilnog i sjajnog razmišljanja, ali oni jedva da čine više nego da 
psihoanalitičku teoriju opet čine doličnom, osobito u očima aka- 
demske psihologije i sa stanovišta neurofizioloških otknića. Ako 
se razmotre radovi Piageta, Vigotskog, Karla Biihlera i mnogih 
drugih, i njihovi izvrsni i duboki iskazi o razvoju djeteta, o raz- 
voju zamjedbe, spoznaje itd., tada ego-psiholoai izgledaju prili- 
čno sterilni i svedeni na nastojanje da pokažu kako i oni znaju 


1) Vidi uvod Davida Rapaporta radu Erica H. Ericksona »Identity and 
the Life Cycle«, Psychological Issues, Vol. 1 No. 1,' 1959, Monograph I, 
International Universities Press, New York,'N.Y. _ 

važnost lih pojava, s kojima se akademska i eksperimenlalna 
psihologija već godinama uspješno bavi. 


Opasnost koja psihoanalizi prijeti od ego psihologije, na ne- 
ki je način mnogo veća od opasnosti koja je dolazila od Junga 
i Adlera. Ego-psihologija kastrira psihoanalizu; ako pod tim 
pojmom mislimo na temeljna otkrića Freuda. Ta su temeljna 
otkrića bila otkniće nesvjesnih, iracionalnih sila koje određu- 
ju ponašanje čovjeka; a kojih se otpor izaziva kad se pokušava 
razotkriti njihovo potiskivanje; racionalizacija i simptomi koji 
teže da nastave to potiskivanje; te oslobodilački i osvježujući 
učinak na čitavu ličnost kad nesvjesno postaje svjesnim. Freu- 
dova teorija bila je radikalna kritika svijesti, a ne teorija koja 
je ulozi autonomnog ego-a pridavala veliku važnost. Bila je to 
teorija jednog radikalnog slobodnjaka, čiji je posebni pred- 
met kritike bio seksualni moral karakterističan za viktorijansko 
doba, a koji je svoju teoriju temeljio na pretpostavci da su gla- 
vne i najviše potiskivane motivacije čovjekove seksualni nagoni 
koji se bore s instinktima ego-a, koji teže za očuvanjem indivi- 
due. Sa sociološkog stanovišta nije teško vidjeti da je Freudov 
radikalni pojam bio uzak, uvjetovan kulturom građanskog dru- 
štva u viktorijanskom dobu, i da je osim toga bio uvjetovan me- 
todama mehaničkog materijalizma koji nigdje na svijetu nije 
došao do tako radikalnog izraza kao u školi Brickea i Helm- 
holtza. S društvenim promjenama do kojih je došlo poslije pr- 
vog svjetskog rata, osobito s uspješnom seksualnom revoluci- 
jom i početkom jedne silno otuđene potrošačke kulture, Freu: 
dove su ranije pretpostavke izgubile velik dio svoje snage. Dru- 
štvene prilike, zajedno s otkrićima neurofiziologije, pokazuju 
da su predložak teorije libida i načelo užitka zastarjeli i da su 
izgubili velik dio svoje korisnosti. Ali u godinama koje su slije- 
dile, liberalni radikalizam Freuda pretvorio se u konzervativni 
liberalizam i konformizam, što su postali karakteristični za 
psihoanalitičare koji su sačinjavali birokraciju psihoanalitičkog 
pokreta. 

Razdoblje poslije prvog svjetskog rata pokazalo je jakost 
drugih iracionalnih snaga i važnost drugih ljudskih problema. 
U prvom redu pokazalo je jakost agresivnih, neprijateljskih i 
destruktivnih sila u čovjeku. Dok represija seksualnih poriva 
ima svoj bitni razlog u osobitim normama i ideologijama jed- 
nog danog društva (i ne može se naći u mnogim drugim dru- 
štvima, kako primitivnim, tako i visoko razvijenim), potiskivanje 
destruktivnosti mnogo je osnovnije jer destruktivnost i ljubav 
prema smrti protivurječe životu u svim njegovim oblicima i pri- 
jete svim vrstama individualne i društvene strukture. Drugi pro- 
blemi izbili su u prvi plan. U birokratskom, industrijaliziranom 
društvu čovjek se sve više i više otuđuje, nema kontakta s dru- 
gima, nikakvih istinskih interesa i osjećaja, te se sve više i više 
pretvara u stvar. Postaje prestrašen i ispunjuje ga tjeskoba, pa 

mora nastojati da tu ijeskobu i osječaj besmislenosti svoga ži- 
vola potisne. Njegove su se ego-funkcije izvanredno razvile, ali 
nisu one problemi s kojima se suočava moderni čovjek. Ako 
se naglasak stavi na proučavanje egofunkcija, tada uistinu pSi- 
hoanaliza može doći do toga da bude uvažavana, iako ne do 
takvih dostignuća kakva za sobom ima akademska psihologija, 
ali psihoanaliza tada gubi radikalni, kritički i uistinu revo- 
lucionarni karakter što ga je jednom imala. Drugim riječima, 
ona gubi svoj identitet kao jedno od najplodnijih i najdubljih 
otkrića na području ljudskog duha. 

Ovu opasnost koju predstavljaju ego-psiholozi spoznali su 
takvi ortodoksni analitičari kakav je npr. Robert Waelder, koji u 
kritici jednog referata A. Kardinera, A. Karusha i L. Ovseya 
podržava mišljenje da je »prilagodilačka« psihodinamika — dok- 
trina radikalnog racionalizma i environmentalizma* koja isklju- 
čuje unutrašnju granicu.' Određenije je uperena protiv egopsiho- 
loga kritika S. Nachta na simpoziju o Međusobnom utjecaju raz- 
vitka Ego-a i Id-a. Nacht piše: »Pokušaj da se psihoanaliza uzdig- 
ne do visina opće psihologije... kao što bi to između ostalih 
Hartmann, Odier i de Saussure... željeli učiniti, čini mi se da je 
sterilizirajući i regresivan korak, u najmanju ruku, ako je us- 
mjeren na to da se promijeni naša metodologija«.? Iako se raz- 
likujem od psihoanalitičara kao što su Waelder i Nacht, po tomu 
što vjerujem da je klasičnim Freudovim pojmovima potrebna 
temeljita revizija, slažem se s njihovim dubokim uvjerenjem 
da ego-psihološka škola predstavlja stvarnu opasnost za bit- 
psihoanalize. 

Premašilo bi granice ovog rada kad bih ocrtao smjer u ko- 
jem vjerujem da će se psihoanaliza razvijati. Moram se ovdje 
zadovoljiti s nekoliko primjedaba. Budućnost psihoanalize nala- 
zi se po mom mišljenju u konstruktivnoj reviziji teorije iracio- 
nalnih nagona, osobito u ispitivanju destruktivnih strasti u čov- 
jeku, u nastavljanju Freudova rada na instinktu smrti, dalje od 
tačke do koje ga je on doveo. U uskoj vezi s proučavanjem des- 
truktivnosti jest proučavanje ravnodušnosti prema životu koja 
postaje sve primjetnija u suvremenom industrijsko-birokrat- 
skom društvu. Čovjek prestaje voljeti život, privlači ga organi- 
zacija i sve što je mehaničko, te je spreman žrtvovati život za- 
htjevima organizacije i tehničkih pomagala. Ta ravnodušnost 
prema životu i ta privučenost nečemu što nije živo možda je 


_--_— 


* Doktrina koja naglašava utjecaj okoline (prim. prev.). E 

1) International Journal of Psychiatry, Vol. II, No. 5, 1960. Spomenuti 
referat prvi put je objavljen u časopisu The Journal of Nervous and 
Mental Diseases, Vol. 199, No. 1, 1959, The Williams and Wilkins Co. 

2) Simpozij održan na XVII kongresu udruženja The International 
Psycho analitical Asociation, Amsterdam, Nizozemska, 8. augusta 1951. 
Preštampano u »Psychoanalytic Study of the Child«, Vol. VII, 1952, Inter- 
national Universities Press, New York, str. 55. 

najopasniji psihički faktor koji ugrožava sve naše humanistič- 
ke vrijednosti i, u konačnom redu naš opstanak. 

Gotovo sva Freudova otkrića treba nanovo razmotriti, izvan 
okvira njegove »fiziologizirajuće« psihologije. Pojmovi povezano- 
sti s majkom, prirode Edipova kompleksa, narcisoizma, ljuba- 
vi, tjeskobe, sve njih treba revidirati. Uz to se moraju temeljito 
proučiti čovjekova potreba za nekim okvirom orijentacije i pri- 
vrženosti (uključujući sistem vrijednosti), te takvi problemi kao 
otuđenje i identitet. Zatim se proučavanje ekonomske, društvene 
i političke strukture društva u njenoj ulozi kao određivača ka- 
raktera — i kao funkcije karaktera — moraju nastaviti preko 
granica današnjeg stanja, osobito u empiričkom društveno-psi- 
hološkom istraživanju. Neki autori počeli su s takvim revizija: 
ma, oslanjajući se na egzistencijalističku filozofiju;* a drugi, uk- 
ljučujući i mene, na bazi marksističkog humanizma. 

Proučavanje iracionalnih motivacija čovjeka samo je jedna 
cd zadaća koje stoje pred psihoanalizom. Druga je proučava- 
nje fenomena potiskivanja, osobito njegovih individualnih i dru- 
štvenih uzroka. Potrebno je da još mnogo toga saznamo o uzro- 
cima potiskivanja, da odemo dalje od faktora straha od kastra- 
cije, straha od napuštenosti itd.; treba proučiti npr., fenomen 
sfere društvene izolacije, možda nadublji strah što ga ima čov- 
jek qua čovjek. Još manje znamo o procesu kojim nesvjesno 
postaje svjesno, o conscientizaciji* (osvješćivanju) ili de-repre- 
siji (od-potiskivanju). Kakvi su individualni i društveni uvjeti 
conscientizacije, i zašto ona ima onaj osvježavajući, stvaralački 
učinak što ga tako često možemo primijetiti? Nakon što je od- 
bačena teorija ab-reagiranja, nije se pojavilo nikakvo tumače- 
nje koje bi doista zadovoljilo. 

U vezi sa svim tim problemima izgleda da se nameće teme- 
ljita revizija analitičke tehnike. Zbiljnost odnosa između ana- 
litičara i pacijenta potcijenjena je zbog pretjerane upotrebe 
pojma transferencije. Prejak naglasak stavljen je na genetičko 
gledište o. ponavljanju ranih iskustava. Ne može se sumnjati u 
važnost ranih iskustava, ali je također potrebno da se na psi- 
hičke pojave uvijek gleda s funkcionalnog stanovišta, naime 
shvaćati na svakoj tački što se zbiva u pacijenta u onom nesvjes- 
nom i što od nesvjesnoga procesa u njemu možemo prepoznati, 
čak ako o njegovu djetinjstvu ništa ne znamo. Njegovi su sni 
poput rentgenske slike ličnosti, i njihova analiza doista će ostati 
»kraljevskim drumom« k nesvjesnome, te će biti još plodnija 


1. Usp. E. Fromm: »The Heart of Man«, 1. d. 

2) Usp. radove Biswangera, R. Maya, itd. . 

3) Služim se tom riječju, po španjolskoj upotrebi, da označim pojam 
»učiniti svjesnim«. Ono odgovara imenici »potiskivanje« i neobično je 
potreban termin u svim diskusijama o učinku čina kojim nesvjesno 
postaje svjesnim. 

kada se oslobodi pretjeranog oslanjanja na asocijacije i kad 
prestane potcjenjivati važnost univerzalnih simbola. Kad “se 
frojdovska teorija oslobodi izvjesnih ograničenja koje je on 
zbog svoje filozofske i fiziološke orijentacije morao da joj na- 
metne, vjerujem da će njegova otkrića biti osnova za nov i plo- 
dan razvitak psihoanalize. ' 


Ima jedan uvjet za takav razvitak, koji je potrebno makar 
ukratko spomenuti. Psihoanalizi je nanesena velika šteta kad je 
pretvorena u »pokret« kojim upravljaju birokracije što kontro- 
liraju njegove članove, određujući koje su ideje ispravne, a koje 
krive. Na taj način analiza kao znanost pretvorila se u ideologi- 
ju. Jasno 'je da ljudi, ako žele raspravliati o nekim problemima, 
moraju imati neka zajednička stanovišta, ali ono što je psiho- 
analizi zajedničko moralo bi imati mnogo širi doseg nego ono 
što današnjoi birokraciji psihoanalitičke organizacije izgleda 
dopuštenim. Taj je birokratski način postao tako apsurdan da 
su čak pitanja da li pacijent leži na ikauču ili sjedi na stolici, da 
li dolazi k analitičaru pet puta ili samo dva puta sedmično, pos- 
tala kriterijem da se nešto nazove psihoanalizom ili ne. Organi- 
zacija psihoanalitičara kojima je zajedničko zanimanje za pro- 
učavanje nesvjesnih težnji i procesa i koii provode terapiju 
koja se temelji na conscientizaciji, koristan je ako je široka, na- 
učna organizacija kojoj nije cilj da određuje tko ie psihoanali- 
tičar, niti da kontrolira teoriju i terapiju. Psihoanaliza bi se bila 
nesumnjivo razvila mnogo zdravije i produktivnije, da je sebe 
raspustila kao 'pokret' poslije Jungove secesije god. 1913. Eitin- 
gon, iedan od sedam članova središnjeg, iako neslužbenog vode- 
ćeg tijela pokreta, uočio je to i vrlo jasno izrazio god. 1913. u 
razgovoru s Louom Andreas-Salomć, veoma darovitom i cijenje- 
nom Freudovom učenicom. Govoreći o Minchenskom kongresu 
Eitingon joj je rekao: »Naibolje bi sada bilo da se čitavo udru- 
ženie raspadne; na taj način, duhovi koji su slični mogli bi se 
međusobno naći na pošten način, a Freud ne bi bio primoran 
boriti se protiv napada iz svog vlastitog tabora ili štititi one koji 
stoje uz njega a ne mogu pružiti punu garanciju za svoju ispra- 
vnost (npr. beznačajni pristalice)«. 


Ako psihoanaliza želi prevladati krizu u kojoj se nalazi teo- 
rijski i terapeutski, mora opet postati radikalnom teorijom, ne 
u smislu god. 1900, nego u smislu dvadesetog vijeke, Mora posta- 
ti kritična prema ideologijama koje u ličnom i društvenom živo- 
tu maskiraju sve veću dehumanizaciju i otuđenje čovjeka. Ne 
smije nastojati da bude uvažavana, osim od najoštrijih duhova 
u vlastitim redovima i redovima drugih učenjaka, ali ne u smislu 


1) The Freud Journal Of Lou Andreas Salomć, preveo i uvod napisao 
Stanley A. Leary, izdali The Hogarth Press, i The Institute of Psycho- 
analysis, London, 1965. , s“ i ga 

uvriježenih naučnih interesa i ustanova. Freud se usudio prko- 
siti konvencionalnom mišljenju svoga vremena, ali način miš- 
ljenja koji je tada bio smion, danas je naivan i konvencionalan. 
Uistinu, koliko 2 Eno Di zadoksalno, na! ična teorija koj 


[ostati 

O DOSADAŠNJEM I BUDUĆEM RAZVITKU SLOVENAČKE 
FILOZOFIJE 


Vojan Rus 


Ljubljana 


Svoj pogled želimo usmeriti pre svega napred, na buduću te- 
meljnu funkciju filozofije u Sloveniji.“ 

Ipak je to nemoguće učiniti, ako ne utvrdimo gde je danas 
slovenačka filozofija, koje su njezine dosadašnje osnovne teko- 
vine i slabosti. 

Čini nam se, da je dosta očigledno, da je udeo filozofije u 
slovenačkom razvitku bio dosada izrazito nedovoljan, daleko iza 
potreba i mogućnosti slovenačkog naroda. 


I. DOSADAŠNJI RAZVITAK 


Razdoblje do oslobođenja 


Sve do oslobođenja 1945. zvanična, stručna filozofija u Slo- 
veniji imala je dosta mali udeo u preporodu slovenačkog na: 
roda, u oblikovanju njegove samosvesti, u formiranju slove- 
načkog naroda u samostalan subjekt istorije. U tome je slo- 
venačka zvanična filozofija izrazito zaostala iza literature i umet- 
nosti, a također iza sociološko-političke publicistike. Ove po- 
slednje imale su vanredan udeo u društvenom, progresivnom 
uzdizanju slovenačkog maroda. Pošto je jedan deo naše »du- 
hovne« kulture ioliko doprineo preporodu i samostalnosti ovog 
naroda i njegovom uključivanju u najnaprednije svetske stru- 
je, nedovoljna, a više puta negativna uloga stručne filozofije u 
tom procesu bila je još očiglednija. 

Ipak se objektivna ocena zvanične filozofije pre oslobode- 
nja ne može zaustaviti samo kod ovih temeljnih činjenica. Vla- 
dajuća filozofija starog slovenačkog društva bila je u određe- 
nim razdobljima (npr. 1918—1941) dosta plodna, mnogo plod- 


* Referat na osnivačkoj skupštini Slovenačkog filozofskog društva. 

nija nego slovenačka laička filozofija posle 1945. godine. Kao 
što pokazuju statistički podaci slovenački su autori između dva 
svetska rata proizveli po obimu gotovo deset puta više nego 
posle oslobođenja. Preratna zvanična filozofija dostigla je i ođ: 
ređenu stručnu visinu, jer je apsorbovala dosta elemenata ev- 
ropske domarksističke filozofije, koja je i u svetskim razme- 
rama predstavljala u zadnje dve milenije — pre pojave inark- 
sističke filozofije — vrh svetske filozofije. 


ipak je još uvek otvoreno pitanje koliko je naša predratna 
filozofija bila i u tim starim misaonim okvirima evropske filo- 
zofije originalno stvaralačka. Detaljniju ocenu o tome može 
da d&4 samo svestranije i temeljitije istraživanje. Ipak će naša 
hipotetička ocena ostati verovatno blizu stvarnosti, ako utvrdi- 
mo, da u većini slučajeva predratna slovenačka filozofija nije 
postigla naročitu originalnost u fundamentalnim pitanjima. Još 
je očiglednije — što je svakako povezano i sa pitanjem origi- 
nalnosti — da predratna filozofija nije bila dovoljno kritička 
prema tadašnjoj evropskoj filozofiji i evropskom društvu. U 
tome je bio i uzrok, da ona nije imala, usprkos prilične plod- 
nosti i stručnosti, sličan udeo u oblikovanju slovenačkog naro- 
da kao neke kulturne grane ili da je neretko imala i negativnu 


ulogu. 


Preko zvanične filozofije nisu uspele prodreti u slovenačku 
kulturu i misao neke najznačajnije tekovine predmarksističke 
i nemarksističke evropske filozofije. U zvaničnu filozofsku mi- 
sao Slovenije nije se nikada integrisala najrevolucionarnija i 
najdublja domarksistička filozofija — Hegelova dijalektika — 
a takođe ni neki značajni elementi anglosaksonske filozofije (ne- 
opozitivizam, pragmatizam, »filozofija jezika«) ni dijalektički 
elementi »filozofije nauke«. 


Marksistička filozofija doživela je u Sloveniji baš u deceniji 
pre oslobođenja vrlo plodnu primenu, ali ne samostalan stru- 
čan razvitak. Marksističku su dijalektiku rukovodioci slovenač- 
kog radničkog i progresivnog pokreta u to vreme vrlo uspešno 
i svesno primenjivali u političkoj praksi i u radovima sa druš- 
tvenom tematikom. U teoriji i praksi slovenačke revolucije oči- 
gledna je svesna povezanost opštih zakonitosti i pojedinačnih 
uslova, dugoročnih i kratkoročnih tendencija, svest o potrebi 
samostalnog političkog subjekta i njegove povezanosti sa real- 
nim uslovima. 


Sa svojom primenom marksističke dijalektike rukovodstvo 
slovenačkog radničkog i naprednog pokreta stalo je već pred 
drugi svetski rat i u filozofskom pogledu u prve redove tadaš- 
njeg marksizma. Ipak to rukovodstvo mije sistematski razvi- 
jalo filozofiju i njene temeljne discipline (ontologiju, antropo- 
logiju, opštu metodologiju, etiku, gnoseologiju, logiku, istoriju 

filozofije). Uzrok su delom poznati uslovi, koji su potiskivali 
u prvi plan druge društveno političke probleme. Delomično je 
uzrok za ovo zaostajanje i pogrešna ocena da je filozofija već 
po svojoj prirodi »daleko od života« ili da je u klasičnoj mark- 
sističkoj filozofiji takoreći rešena sva najznačajnija filozofska 
problematika. Takve pogrešne ocene o funkciji i zadacima filo- 
zofije zadržale šu se velikim delom sve do danas i bile su je- 
dan od značajnih uzroka, što imamo i što ćemo još dugo imati 
e na filozofskom području toliko društvenovpolitičkih poteš- 
oća. 

Baš ovi izrazito negativni rezultati pokazuju kako utiče 
ja na društvena kretanja i kako im je neposredno po- 
trebna. 


Posle oslobođenja 


I u čitavom razdoblju posle oslobođenja slovenačka filo- 
zofija zaostajala je daleko iza druš i treba. 

Iako u tome imaju određeni udeo i stručni filozofi, osnov- 
ni uzrok tog zaostajanja bilo je neshvatanje čitavog društva, 
a naročito odgovornih društvenih organa, u pogledu funkcije 
filozofije. Takva usmerenost nastajala je pre svega zato što su 
se društveni organi jednostrano angažovali samo na razvitku 
privrede i tehnike u užem smislu i na razvoju formalnih poli- 
tičkih institucija, a nedovoljno brige posvetili su vaspitanju 
čoveka-stvaraoca. Sitnu ilustraciju da još uvek vladaju takve 
predrasude prema filozofiji pokazuju i poteškoće kod pripre- 
manja simpozija o etici i osnivačke skupštine filozofskog dru- 
štva (medostatak najminimalnijih finansijskih sredstava, nedo- 
voljna saradnja političkih organizacija). 

Osnovne karakteristike zaostajanja slovenačke filozofije po- 
sle oslobođenja i njegove osnovne posledice: 

Nije došlo gotovo ni do kakvog razvitka, nego često čak i 
do nazadovanja, temeljnih filozofskih disciplina, iako su sa mark- 
sističkom filozofijom bile date povoljnije teoretske osnove. 
Ovo zaostajanje manifestovalo se kako u siromašnoj proizvod- 
nji filozofskih radova tako u činjenici da za dvadeset godina 
posle oslobođenja u Sloveniji nije bio oblikovan nikakav viso- 
kokvalifikovan filozofski kadar. 

Usled svega toga ni sama marksistička filozofija nije napre- 
dovala od nivoa koji je postigla već pre rata, nego je posle os- 
lobođenja više puta poprimala dogmatske oblike. 


Sasvim je razumljivo, da su u takvom praznom filozofskom 
prostoru živela dalje stara filozofska shvatanja ili da su u njega 
prodirali i noviji nemarksistički filozofski pravci (koji pak 
u svojim osnovnim tačkama po pravilu nisu značili ništa novo 
ni u odnosu na marksističku mi klasičnu dokantovsku evropsku 
filozofiju). Odnos prema starim i novijim nemarksističkim prav- 

cima bio je u Sloveniji posle oslobođenja najčešće dogmatsko- 
nekritičan. Na užem području duhovne kulture u Sloveniji, 
uticaj ovih dogmi bio je mnogo veći od dogmatizovanog mark- 
sizma ili staljinizma. Jedan od izraza ovog dogmatizma bila je 
parola o povratku »na poziciju evropske filozofije«; on nije 
video da u dosadašnjoj evropskoj filozofiji postoje izrazito su- 
protne tendencije, da je sasvim nemoguće »zauzeti poziciju je- 
dinstvene evropske filozofske tradicije«. 

U celini vlada na području filozofije dosta nekritičko, ne- 
stvaralačko raspoloženje, koje je daleko ispod nivoa ostalog 
kulturnog i društveno-političkog stvaralaštva slovenačkog naro- 
da naročito u periodu 1941—1945. 

Ovakvo stanje u filozofiji povoljno je tlo za izrastanje iz 
osnova pogrešnih predstava o najplodnijoj usmerenosti filozo- 
fije i o njezinoj funkciji u društvu. Danas se u Sloveniji često 
misli, da je glavna zasluga filozofije neko neodređeno, maglo- 
vito-spekulativno mišljenje, koje bi bilo sasvim neiskustveno, 
nedokazano i nedokažljivo. Filozofija jeste, prema mišljenju po- 
jedinaca, onaj sasvim proizvoljan način mišljenja, koji izraža- 
va trenutna subjektivna raspoloženja određene grupacije ili po- 
jedinca. 

Usled takve usmerenosti priličnog dela savremenog slove- 
načkog filozofiranja ono je nesposobno da postane stvaralački 
činilac savremenog društva. 


Takvo filozofiranje je nesposobno da humanistički, vredno- 
sno-moralno oblikuje savremenog čoveka i da se odupre poja- 
vama vrednosnog razlaganja i dezorijentacije, koji se poiavliuju 
u okviru još nedavno tako homogenog, svesnog humanističkog 
jedinstva slovenačkog naroda. 


Takvo filozofiranje pokazalo se mesposobnim, da kultiviše 
tačnije. više logičko i više dijalektičko mišljenje, da se odupre 
pojavama misaone površnosti i maglovitosti, jer je ono samo 
imalo dosta takvih osobina. 

Samo savremeno filozofiranje u Sloveniji u znatnoj je meri 
rezultat pojedinačnih pojava vrednosnog i misaonog razvoja. 
Neke teze, koje nastaju baš na području filozofije, mogu pro- 
dubiti ove negativne vrednosne tendencije, umesto da ih zako- 
če i omoguće prelaz na viši stepen. Subjektivističke teze, da fun- 
damentalni vrednosni stavovi imaju samo subjektivno-iracional- 
ni izvor i da ne postoje nikakve opšteljudske vrednosti i me- 
rila može da iziednačava stanovišta imperijalista i oslobodilač- 
kih pokreta, radnih ljudi i monopolista. Takva stanovišta mogu 
teoretski najneposrednije objasniti visoki humanistički stepen 
slovenačkog jedinstva u oslobodilačkom ratu i njegovu pove- 
zanost sa najprogresivnijim savremenim tokovima. 

U sadašnjoj slovenačkoj filozofiji ima i pozitivnih eleme- 
nata, koji mogu omogućiti njen napredak. Za poslednjih če- 
tiri, pet godina došlo je do određenog kontinuiteta stručnog fi- 

lozofskog rada na fakultetu i u Institutu za sociologiju i filo- 
zofiju. Pozitivna je i usmerenost savremenih filozofskih disku- 
sija u Sloveniji na humanističku, etično-vrednosnu problema- 
tiku. Ova angažiranost dosta je doprinela široj svesti — i izvan 
užih filozofskih krugova — o životnom značaju ove problema- 
tike i njezinog istraživanja. 


II. MESTO FILOZOFIJE U SOCIJALISTIČKOM DRUŠTVU, 
NAROČITO DANAS 


Budući putevi filozofije biće jasniji, ako prethodno postavi- 
mo principijelno pitanje o mestu filozofije u socijalizmu, a na- 
ročito danas. Mi smo deo savremenih socijalističkih i progre- 
sivnih strujanja u svetu, pa će u okviru njih biti jasnije i me 
sto naše filozofije. 

Celo dosadašnje iskustvo pokazuje da filozofija može po- 
stati poseban, dosta značajan i oblikovan društveni činilac, ne 
u smislu neke političke partije, nego kao relativno samostalan 
subjekt s posebnim zadacima u sistemu socijalističke demokra- 
tije, beočug povezan na poseban način sa svim drugim osnov- 
nim područjima socijalizma. 

Kao svako dosadašnje društvo i socijalizam može opstati i 
razvijati se samo ukoliko čoveku donosi nešto suštinski novo. 
Jedna od najznačajnijih tekovina, koje socijalizam može dati 
čoveku, jeste humanistička integracija pojedinca i društva na 
višem nivou. Ova integracija biće dugačak proces, a u njemu 
filozofija mora da zauzme mnogo značajnije mesto nego što ga 
je imala dosad kod nas u Sloveniji. 

Dosadašnji razvitak socijalizma pokazuje, da se i u njemu 
mogu reprodukovati ili čak produbljivati jednostranosti i de- 
formacije pojedinca i društva. Ovakve pojave su još opasnije 
zbog uslova, u kojima se razvija savremeni socijalizam. On je u 
velikoj meri tek u fazi osvajanja vlasti. Zemlje u kojima je 
pak socijalizam politički pobedio bile su u glavnom nerazvije- 
ne i zato je u njima često dobio jednostrani prioritet ekonom- 
skotehnički razvitak. Socijalistička vlast i privreda često su se 
jednostrano deformisale usled pogrešnih predstava o čoveku 
i društvu, usled apsolutizovanja pojedinih njegovih strana. 

Ove praktičke i teoretske apsolutizacije postale su već takva 
prepreka socijalizmu, da je sve jasniji značaj filozofske kon- 
cepcije o svestranom razvitku celovitog čoveka. Jedino takva kon- 
cepcija može koherentno povezivati parcijalne sfere i faze u 
razvitku socijalističkog čoveka i društva i kritički pratiti i uti- 
cati na društveni razvitak u socijalizmu — baš sa tog stano- 
višta. Očigledno filozofija može da ispunjava zadatak takve po- 
sebne i stvaralačke društvene kritike samo ako svoju koncep- 
ciju o svestranom razvitku čoveka povezuje sa konkretnim us- 
lovima tog razvitka, ako na osnovu analize konkretnih uslova 
pokaže izlaze ka većoj svestranosti pojedinca i društva, 

Posebna funkcija filozofije u socijalizmu jeste i oblikova- 
nje njegovih subjektivno-stvaralačkih snaga putem razvijanja 
moralno-vrednosnih stavova i opšte kulture mišljenja. Baš ove 
značajne komponente u savremenom su socijalizmu izrazito za- 
nemarene što ima teške društvene posledice i što još više po- 
kazuje praktičnu ulogu filozofije. 

Filozofija može dati svoj posebni prilog humanizmu i soci- 
jalizmu izgradnjom pomenutog celovitijeg, koherentnijeg po- 
gleda na čoveka i na svet. Otvaranjem dugoročnih ali ostvar- 
ljivih ciljeva čovečanstva, filozofija može da dA i dublji smisao 
životu svakog pojedinca pa čak i svakom njegovom svakidaš- 
njem koraku. Nemamo iluzija da bilo ko može ostvariti potpu- 
nu harmoniju u čoveku i društvu. Ipak je mogućno postići — 
i filozofija može tome dosta da doprinese — suštinski veću 
harmoniju svakog pojedinca i čitavog društva, mogućno je sa- 
vladati neke najteže oblike dosadašnje čovekove rascepljenosti 
većom aktivizacijom njegova stvaralaštva. Osvetljavanjem takvih 
puteva filozofija može doprineti suštinskom napretku čoveka, 
postizavanju one »sreće« koju čovek jedino može postići. 

Poseban prilog filozofije u budućem društvu mogu da bu- 
du prilozi međusobno plodnom metodološkom radu svih nauka, 
nauka i prakse. 


JI. NEKI POSEBNI PROBLEMI RAZVOJA FILOZOFIJE 
U SLOVENIJI 


Budući razvitak slovenačke filozofije biće, nadamo se, jas- 
niji na osnovu ocene njenog dosadašnjeg razvoja i utvrđivanja 
mesta filozofije u humanističkom socijalizmu. 

Osnovna komponenta, koja je dosada najviše nedostajala 
slovenačkoj filozcfiji i koja je najnužnija za njenu veću dru- 
štvenu ulogu: postaviti slovenačku filozofiju na nivo opštege- 
neričkih čovekovih vrednosti i iskustva, što je neposredno po- 
vezano i sa suštinski intenzivnijim razvitkom naučno-dijalektič- 
kog metoda. 

Baš intenzivno unošenje te komponente u sadašnje slove- 
načko filozofiranje bila bi jedna od značajnih funkcija Slove- 
načkog filozofskog društva. 

Opštegenerička i znanstveno-dijalektička usmerenost filozo- 
fije sadrži ove principe: 

— Dosadašnje sistematsko i kritički uopšteno iskustvo čoveka 
jedan je od osnovnih kriterija svih čovekovih savremenih de- 
lovanja i saznanja, pa i filozofskih. 

— Teoretska vrednost savremenog filozofiranja zavisi pre sve- 
ga od sledećih merila: koliko su opšta filozofska stanovišta 
dokazana pojedinačnim i posebnim činjenicama; koliko su sta- 
novišta filozofije dijalektički celovita, svestrana, koherentna i 
precizna. Sve opšte zakonitosti, pa i one koje istražuje filozo- 
fija (npr., opšta suština čoveka i sveta), postoje kroz posebne 

i pojedinačne pojave. Zato je dokazanost veza između poseb- 
nog, pojedinačnog i opšteg jedan od osnovnih kriterija za saz- 
najnu vrednost pojedinih filozofskih stanovišta. 
— I od ostvarivanja ovih kriterija zavisiće koliki će buduća 
naša filozofija dati doprinos revolucionarnom menjanju stvar- 
nosti. Ako bi ubuduće zastupala neke napredne parole, ali bez 
iskustvenih dokaza i bez koherentnoprecizne celine pogleda, 
naša filozofija ne bi značila mnogo više od poznatih fraza iz 
opštepolitičkog rečnika. 
— Naučno-generička filozofija teži apsorbovati sva pozitivna 
dostignuća dosadašnje filozofije sa što objektivnijom (= za- 
snovanom na opšte-generičkom iskustvu) teoretskom kritikom 
dosadašnjih pravaca. I u tome je suštinska karakteristika nauč- 
ne filozofije, jer je naučnost sistematičnost iskustva, a nauč- 
nost u filozofiji sistematičnost filozofskog iskustva. Zato gene- 
ričko-naučna filozofija uvek teži da ne ostane na nivou nekog 
posebnog filozofskog pravca, nego na nivou najpozitivnijih te- 
kovina čitave dosadašnje filozofije. Ubeđeni smo, da se takvi 
značajni elementi nalaze kako u Heraklitovoj, Hegelovoj i mark- 
sističkoj dijalektici tako i u Aristotelovoj sistematici, u Des- 
cartesovoj i Kantovoj kritičnosti, kao i u Lockovoj i Millovoj 
empiričnosti. Međutim, nijedno od ovih i sličnih filozofskih 
dostignuća ne možemo u našu naučno-generičku filozofiju ap- 
sorbovati nepromenjeno, kao što je bilo dato u dosadašnjim 
filozofskim sistemima. Svaki od ovih elemenata može da bu. 
de apsorbovan tek posle kritičke prerade na osnovu takvog 
opšteljudskog i opštefilozofskog iskustva kakvo je mogućno 
na savremenom stepenu čoveka i njegove misli. 
— Prihvatanje opštegeneričke, naučno-dijalektičke usmerenos- 
ti jeste i najveći poticaj ka što bržem razvitku čitave naše fi- 
lozofije, jer takva usmerenost oblikuje najjasnije kriterije za 
vrednovanje svake filozofije i najjasnije ukazuje put njenom 
napretku. 
Kako postoji još dosta nesporazuma o tome u čemu je 
opšte-generička, naučno-dijalektička usmerenost, pokušaćemo 
je definisati i pozitivno-negativno, tj. analizom nekih prigovo- 
ra, nesporazuma i nejasnoća. Opšte-generička, naučno-dijalek- 
tička filozofija: 
— Nije nikako mehanički zbir saznanja pojedinih nauka, ne- 
go ima svoje specifične predmete i discipline kao naročito: 
ontologija, gnoseologija-logika, antropologija, etika, estetika, i 
istorija filozofije. 2, 
— Nije nikako tematski jednostrano usmerena (nije nikako 
samo ontologija, a još manje samo dijalektički materijalizam), 
nego baš nasuprot tome stremi svestranom i međusobno po- 
vezanom razvoju svih filozofskih disciplina. Za opšte generič- 
ku, naučno-dijalektičku filozofiju humanistička je problema: 
tika već po definiciji jedna od najznačajnijih. 

— Nikada samu sebe ne posmatra kao apsolutno znanje, ali 
je svesna mogućnosti da filozofsko znanje ide sve više na- 
pred. Pošto zna da je apsolutno znanje nemoguće, ne može 
da prihvati ni jednu ličnost kao utelovljenog filozofskog ar- 
bitra. Najznačajniji arbitar jeste opšte-generičko, a maročito 
opštefilozofsko iskustvo, nadlični principi dokazanosti činje- 
nicama, principi relativne dijalektičke celovitosti, koherentno- 
sti i preciznosti filozofske misli. 

— Nije nikako zatvoren sistem, nego teži sve većoj sistema- 
tičnosti jer je adekvatna dijalektičkoj kompleksnosti sveta i 
čoveka. Jeste najotvorenija filozofija, jer i na sebe primenju- 
je dijalektičke teze razvojnosti i polarnosti, koje je čuvaju 
od jednostranih i krutih apsolutizacija u kakve se uhvatila 
i zatvorila dosadašnja filozofija. 

— Nije filozofija, koja prihvata dato i postojeće, nego je naj- 
veća mogućnost efikasne filozofske kritike i filozofskih pro- 
jekcija, zamišljanja ciljeva. Kao jednu od svojih najznačaj- 
nijih komponenti razvija stvaralaštvo na području projekcija- 
zamisli (o onome što još ne postoji, što je tek čovekova bu- 
dućnost) i hipoteza o nepoznatcem. Međutim, njezini ideali i 
pravaca, pošto ih svesno nastoji izgraditi na osnovu što sis- 
tematskijeg tj. opšte-generičkog iskustva. 

— Ne svodi se ni na jednu, ma koliko značajnu filozofsku 
struju, pa ni na klasičnu marksističku filozofiju, nego sa op- 
šte-generičkog stanovišta mastoji preraditi i apsorbovati sve 
najpozitivnije u dosadašnjoj i savremenoj filozofskoj misli. 

Pošto smo u majosnovnijim crtama pokazali šta razume- 
mo pod dosada tako zapostavljenom i ubuduće tako nužnom 
opšte-generičkom i naučno-dijalektičkom usmerenošću slovenač- 
ke filozofije, pokušaćemo odgovoriti na još neka posebna pi- 
tanja njenog razvoja. 

Još uvek nije dovoljno razjašnjen odnos opšte-generičke, nauč- 
no-dijalektičke filozofije prema marksizmu. Iz prethodnog proiz 
lazi: klasični marksizam jeste najizrazitiji oblik, ali samo jedan 
od oblika opšte-generičke naučno-dijalektičke filozofije. On je 
najizrazitiji oblik ove filozofije baš u pogledu svojih teoretskih 
temelja: dosledna dijalektičnost u osnovnim ontološkim stanoviš- 
tima; suštinski nove koncepcije u humanizmu-antropologiji i gno- 
seologiji. Nikako ne sadrži značajne elemente generičke, nauč- 
no-dijalektičke filozofije samo klasična marksistička filozofija. 
Takve značajne priloge dale su već neke tradicionalne filozofske 
škole (npr., Aristotel i Hegel). Nužno je kritičko razvijanje 
klasičnog marksizma sa kriterijima opšte-generičke, naučno-di- 
jalektičke filozofije. Ovi kriteriji nadređeni su i klasičnom mark- 
sizmu (iako ih je i on sam razvio). Klasični marksizam osta- 
vio je neobrađena ne samo neka sekundarna pitanja, nego og- 
romna područja koja je do njega obrađivala i još obrađuje 

filozofska misao. Pa i eksplicitna stanovišta klasičnog marksiz- 
ma često su nedorečena, nerazrađena, samo u zametku. Čove- 
kova praksa i nauka napredovale su posle klasičnog marksiz- 
ma do takvih novih rezultata, koji mogu oploditi savremenu 
misao i koji traže da idemo i dalje od klasičnog marksizma. 


Drugo posebno, nerašiščćeno pitanje, jeste odnos između 
naučno-dijalektičke filozofije i posebnih nauka. Mislimo da je 
nužna takva organska, ravnopravna saradnja filozofije i poseb- 
nih nauka kakve u dosadašnjoj istoriji još nije bilo. Ovo nije 
ni formalni komplement posebnim naukama mi poziv na ras- 
podelu interesnih sfera između njih i filozofije, a još manje 
poziv na raspravu ko je »viši« i »niži«. Naši pogledi o organ- 
skoj saradnji između filozofskih i posebnih nauka proizlaze iz 
principijelnih filozofskih stavova. 

Posebne nauke suštinski su potrebne generičkoj, naučno-di- 
jalektičkoj filozofiji baš zbog dijalektičkog odnosa između op- 
šteg i posebnog. Otkrivanjem novih pojedinačnih i posebnih 
pojava posebne nauke otkrivaju i suštinske argumente za fi- 
lozofiju. Opšte-filozofsko zaista postoji i kao samostalno, me- 
đutim nalazi se uvek u onom posebnom i pojedinačnom, koje 
zahvataju posebne nauke. 


Opšta metodološka, ontološka i antropološka pitanja jesu 
i sastavni deo najuže stručnosti svake posebne nauke. To je 
nužno baš zbog polarnog odnosa opšte-posebno-pojedinačnog, 
jer je svaki posebni predmet i nužni deo opštosti koje istra- 
žuje filozofija. Čitava istorija posebnih nauka pokazuje, da one 
nisu mogle nikada — ma koliko su želele da ne budu »speku- 
lativne« i da budu što više stručne — zaobići takva filozofska 
pitanja i teme kao što su uzročnost, determiniranost i nede 
terminiranost, zakonitost, vreme, prostor, materija, menjanje, 
hipoteza, definicija itd. Posebnim naukama potrebna je poseb- 
na filozofska struka i zato što ona, u Bok rada organizova- 
nog društvenog saznavanja, ispunjava poseban zadatak: siste- 
matsko razvijanje opšte naučne metodologije-logike. 


Pojedinačne grupe posebnih nauka (naročito humanističke 
i društvene nauke) ne mogu tačnije precizirati svoje posebne 
predmete i njihovu vezu bez opšte koncepcije čoveka: tek u 
okviru takve opšte, izrazito filozofske koncepcije postaje, na- 
primer, jasno mesto i sadržaj ekonomskog i njegov odnos pre- 
ma drugim čovekovim sferama itd. 


Sve to ne znači, da filozofija ne može u pogledu opšte me- 
todologije i opštih pojmova o čoveku i svetu primati priloge od! 
posebnih nauka jer su one često prinuđene da traže odgovore: 
i na takva opšta pitanja. Darwin je dao značajne priloge op- 
štem pojmu evolucije i pojmu o odnosu između unutrašnjeg 
sadržaja jedne pojave i njezinih spoljnjih veza. Newton je do- 
prineo dosta opštoj dijalektičkoj koncepciji o povezanosti sveta 

i.o suprotnostima, a Einstein dubljem opštem shvatanju rela- 
tivnosti. 

Ne može se zaobići pitanje o odnosu generičke, naučno-di- 
jalektičke filozofije i drugih filozofskih pravaca u Sloveniji. 

Mislimo da iz definisanih principa sledi, da je baš opšte: 
generička, naučno-dijalektička tilozofija potencijalno najšira, 
najotvorenija filozofija prema drugim pravcima. Međutim, tu 
otvorenost ne shvatamo u eklektičkom, nego u kritičko-dija- 
lektičkom smislu. Usled svoje svesne polarnosti ova je filozo- 
fija sposobna apsorbovati (naravno ovo joj nije dato samo od 
sebe, nego traži velike radne napore) sve značajnije tekovine 
drugih tilozofskih pravaca, ali kritički prerađene, jer značaj- 
ne strane drugih pravaca imaju obično oblik jednostranosti. 
Usled .svoje dijalektičnosti generičkonaučna filozofija sposob- 
na je poiarno prerasti suprotnosti i harmoničnost u čoveku 
i svetu; stalnost i dinamičnost u svetu i čoveku; večno i sadaš- 
nje; subjektivno i objektivno; apsolutno i relativno. 

Usled ove potencijalne širine i sigurnosti, koju nam daje 
generičkonaučna filozofija naše nužno kritičko stanovište pre- 
ma drugim filozofijama nije isključivo, a još manje netrpe 
ljivo. ' 
Otvorenost i opšta generička usmerenost naše filozofije da- 
ju nam mogućnosti za ravnopravan dijalog s predstavnicima 
onih filozofskih pravaca, koji teže napred, dubljim istinama. Da 
bi ovo zajedničko traganje bilo što plodnije, predlažemo da 
vrhovni sudija bude pre svega opšte-generičko i opštefilozof- 
sko iskustvo. Međutim, dijalog sa predstavnicima drugih filo- 
zofskih pravaca nikako ne može da ima oblik filozofski obu- 
čene višepartijske koalicije, nego može biti plodan samo kao 
oblik traženja istine. 

Ipak je naš glavni zadatak razviti pre svega naše sopstvene 
poglede. Takvo stanovište ne proizlazi iz potcenjivanja dijalo- 
ga sa drugim pravcima, nego iz svesti da usled svojih filozof- 
skih stanovišta imamo mogućnost da razvijemo bogatu filo- 
zofsku misao, dostojnu slovenačkog naroda, i iz svesti da smo 
baš na području sistematskog razvijanja sopstvenih pogleda 
mnogo zaostali. Svesni smo da nas dijalog sa drugim pogledi- 
ma — bilo da su oni kod nas prisutni bilo da nisu — potiče 
napred, ako ga vodimo po kriterijima opšteljudskog iskustva. 

Posebno smo svesni mogućnosti i dužnosti da sarađujemo 
u dijalogu s onim predstavnicima drugih filozofskih pravaca, 
koji su u najteže vreme u istoriji slovenačkog naroda našli za- 
jednički put sa radničkim pokretom i koji i danas istraju na 
najprogresivnijim vrednostima kao što su: socijalistički huma- 
nizam, samoupravljanje, antiimperijalizam. 

Ovakva filozofska saradnja, naročito sa najprogresivnijim 
predstavnicima drugih pravaca, ne bi bila nikakav eklektičan, 
prazan kompromis ni za jednog učesnika. Zajednička humanis: 
tička, etičko-vrednosna stanovišta koja su bila ostvarena u Os- 

vobodilnoj fronti slovenačkog naroda i koja danas prihvata 
Socijalistički savez, pripadaju među najznačajnije događaje u 
novijoj istoriji Evrope, među u istoriji dosta retke trijumfe 
opšte-generičke suštine čoveka. Baš činjenicu da su, uprkos 
različitih pogleda na svet, progresivni Slovenci ostvarili u tako 
kritičnim momentima tako značajna zajednička praktičko-vred- 
nosna stanovišta, moraju svi učesnici još dublje razjasniti i 
posredovati i drugim narodima. Naravno, ubeđeni smo da su 
baš te opšte humanističke vrednosti koherentnije utemeljene, 
ako su povezane s ontološkim naučno-dijalektičkim stanoviši- 
ma, da takva povezanost opšte-dijalektičkih i etičko-vrednosnih 
pogleda prouzrokuje manje idejnih poteškoća, dilema i bolova. 

Ovo ne naglašavamo zbog idejne zagriženosti, nego zbog 
osećanja sopstvene čvrstine i želje da oni naši drugovi, koji sa 
nama inače ostvaruju zajedničke vrednosti, ne bi imali nepo- 
trebnih teoretskih poteškoća. Ali istovremeno smo svesni da 
nije ni dosada bilo nužno da svi oni, koji praktički dosledno 
ostvaruju socijalističko-humanistička načela, budu nužno jedin- 
stveni u svim značajnim filozofskim pitanjima (npr., u koz- 
mologiji i antropologiji) i da to neće biti nužno ni ubuduće. 
Pristalice različitih kozmoloških i ontoloških pogleda zapra- 
vo nisu samo pristalice različitih smerova, nego bar delimično 
pripadaju istoj filozofiji, ako se slažu bar u nekim, naročito 
za čoveka i za njegovu delatnost najsuštinskijim stavovima. 

DHANA 
APSTRAKTNA UMJETNOST BUDDHISTIČKE KONTEMPLACIJE 


Čedomil Veljačić 


Ceylon 


Buddhistička kontemplacija je apstraktna umjetnost njegova- 
nja šutnje.* 

Evo njenog prvobitnog određenja: »Šta je plemenita šutnja? 
Isposnik koji je stišao zamišljanje i razmišljanje (ili zahvaćanje 
i razradu sadržaja svijesti) boravi u unutrašnjoj smirenosti, u 
usredotočenosti duha, u dosegu drugog stepena zadubljenosti. To 
se stanje rađa iz sabranosti lišene zamišljanja i razmišljanja, uz 
prijatan osjećaj zadovoljstva. To se naziva plemenitom šutnjom. 
Ne zanemaruj plemenitu šutnju, ustali duh u plemenitoj šutnji, 
usredotoči duh u plemenitoj šutnji, saberi duh u plemenitoj 
šutnji!« (Samyntta-nikaya, 21, 1) — »Uputno je njegovati bez- 
predodžbenu sabranost. Sabranost bez predodžbi onome ko je 
njeguje i postojano vježba donosi bogat plod i bogatu nagra- 
du.« (Samy. 22,80) 

U mojoj modemizovanoj definiciji riječi »kontemplacija« i 
»apstraktno« iziskuju prethodno razjašnjenje. Izraz »kontem- 
placija« upotrebljavam cvdje mjesto uobičajenijeg »meditaci- 
ja«. Ti su izrazi preuzeti iz kršćanske iističke teologije i neade- 
kvatno primijenjeni na istočne sisteme (yoga, sufizam, buddhi- 
zam). Kršćanska mistička teologija razlikuje tri stepena: prvi 
je molitva, drugi meditacija ili razmišljanje, redovno o onome 
što su drugi (autori molitava) već zamislili za nas, a treći kontem- 
placija, stanje svijesti koje bi jedino moglo da se usporedi sa 
stanjem o kojem je ovdje riječ. Odgovarajući buddhistički (pa- 
li) termini jesu: bhavana za meditaciju u širem smislu, i đhana 
(sanskrit dhyana) u užem smislu u kojem sam tu riječ u gor- 
njem tekstu preveo sa »zadubljenje«. Riječ bhavana znači upra- 


*Pismo s pustinjačkog otoka — Ceylon, 1966. 

vo njegovanje ili oplemenjivanje, doslovnije ono »bivanje« koje 
se zbiva zahvaljujući brizi uzgoja i njege (jer »mehaničkog« bi- 
vanja ni nema u svijetu patnje koji je jedini zbiljski svijet pre- 
ma Buddhinoj riječi). U tome je i opreka takvog »bivanja« pre- 
ma prirodnoj samoniklosti bića. Put bhavane je »plivanje nasu- 
prot struji« ili presijecanje struje koju nazivamo »tokom života«. 
Po namjeni i po izuzetnoj sklonosti onoga ko je sposoban da 
se usmjeri u tom pravcu, to umijeće zaslužuje naziv umjetnost. 
— »Apstraktnost« kontemplativne umjetnosti izražena je odsu- 
tnošću »konkretnog« predmeta ili razradive zamisli, isključenjem 
misaonog zahvata u doživljajni tok svijesti. U analogiji s likov- 
nom umjetnošću upotrebljavam riječ »apstraktno« da naglasim 
apstrahiranje od predodžbenog sadržaja doživljavanja, mjegovo 
»isključenje«, a ne u smislu misaonog izgrađivanja pojmova pu- 
tem intelektualnog uopćavanja (formalnoJlogičke apstrakcije). 
U nastavku ću razjasniti da pod »bespredodžbenom« sabranošću 
ne treba shvatiti t. zv. »praznu svijest«, stanje koje je psihološ- 
ki nemoguće. 

Izraz đhana označava upravo introvertnu »zadubljenost« du- 
ha, karakterističnu za Buddhinu definiciju i metodu. Drugi srod- 
ni indijski sistemi yoge upotrebljavaju redovno izraz samadhi 
(sabranost) za odgovarajuće duševno stanje koje se postiže pra- 
vilnim zažimanjem »zrake pažnje« na jednu tačku. U određenju 
prirode te tačke bitna je razlika buddhističke kontemplacije od 
»hinduističke«, a i od kršćanskih metoda (koje su s valom sredo- 
vjekovne mistike prodrle s istoka u Evropu). Određenje te kraj- 
nje tačke na kojoj se pažnja sažimlje i zaoštrava zavisi od meta- 
fizičke pobude ili umjetničkog ideala. Taj je ideal u hinduizmu i 
kršćanstvu određen likovnom konkretnošću imaginacije, dok 
jedino u Buddhinoj teoriji ostaje potpuno apstraktan, jer je 
odrediv jedino kao »ništavilo« ili poništenje cjelokupne uobli- 
čenosti svijeta i njegovih stvaralačkih principa— vjerskih, um- 
jetničkih ili spekulativnih. Nasuprot takvim pobudama, krajnji 
je cilj buddhističke kontemplacije »utrnuće« (nibbana, sanskrit 
nirvana), ili »boravak u ništavilu, gdje je boravište duhovnih 
velikana« (Mađđhima 151). 


Mjesto »buddhistička kontemplacija« bilo je prema tome 
bolje reći »buddhističko oplemenjivanje« ili »njegovanje«. — 
Oplemenjivanje čega? »Duha«? — Ne. Oplemenjivanje šutnje ili 
svijesti o ništavilu, u početnom stadiju, a kasnije mištavila sa- 
mog. Jer, ništavilo u Buddhinoj shemi kontemplativnih stanja i 
dostignuća, ništavilo kao doživljivo »područje ničega« (aki 
ćann' ayatanam) u meditativnom »pročišćenju« i »oslobođenju« 
(»obuhvatnom spoznajom treba zahvatiti znanje i oslobođenje« 
istim mahom — Mađđhima 149) — ništavilo do kojeg spoznaja 
dopire uzdižući se najprije do »područja predmetno neomeđenog 
prostora«, a zatim do »područja predmetno neodređene svijesti«, 
pa do »područja ni-čega« — to ništavilo nije krajnji domet medi- 
tativnog napora u tom specifičnom smjeru (koji nije ni osnov- 

ni ni jedini). Iza njega slijedi »područje ni-zamjećivanja-ni-neza- 
mjećivanja« i konačno »prestanak« (a ne više »područje«) »za- 
mjećivanja i osjećanja«. Iza doživljaja ništavila poništenje svi- 
jesti o ništavilu nije posljedica koja usljeđuje bez daljnjega — 
prema Buddhinoj izvornoj analizi. 

Šta, dakle, radim ovdje, na pustinjačkom otoku? Njegujem 
umjetnost ništavila, polazeći od podešavanja alata kojim se ona 
služi. Taj alat Budha naziva »čulo misaonog iskustva«, a ne 
»sposobnost« mišljenja ili svijest uopće. | 

Uočavanje stvari »kakve jesu«, bez uključivanja teorijskih 
»shvaćanja« ili »nazora« (ditthi, sanskrit drišti, grčki doksa), 
bez uključenja »viših« ili »općenitijih« umnih stavova, naziva 
Buddha čistim zrenjem ili ispravnom intuicijom  (vipassana, 
grčki eidos). Bitna svrha ne-transcendiranja pojava u takvom 
pojačanom uočavanju izražena je u određenju osnovnih vježbi 
pažnje uputom da treba uočavati »tjelesne pojave u tijelu čuv- 
stva, u čuvstvima, svijest u suijesti, a misaone sadržaje u misao- 
nim sadržajima«. »Onaj ko to stanje ispituje uvidom, provjera: 
va ga, zahvaća ga neposredno, taj učvršćuje ono svojstvo mud- 
rosti koje nazivamo njenom snagom...On promatra s potpu- 
nom unutrašnjom mneutralnošću razuma koji je tako usklađen«. 
(Samyutta 54,10,2,3) — U tom najužem smislu osnovnih vježbi 
pažnje, budistička kontemplacija se naziva sati-patthana ili »po- 
stojanost pažnje«. 

Došao sam na ovaj pustinjački otok pred pola godine s jasno 
određenom namjerom da njegujem sposobnost unutrašnje šut- 
nje, slijedeći vrlo specifičan postupak izražen u citatu na po- 
četku ovog pisma, t.j. polazeći od isključenja »zamišljanja i raz- 
mišljanja«, ili »intelektualne meditacije«, kako se to obično na- 
ziva, kao glavne prepreke pročišćenju duhovnog haosa kojemu 
po prirodnoj mastranosti robuje čovječanstvo. Osnovnu psiho- 
lošku situaciju koja konačno omogućuje ovakav neobični egzis- 
mani zaokret i »plivanje nasuprot struji« razjašnjava Bud: 

a ovako: 


»Kad bi se ovaj život tijela, osjećaja, predodžbi, voljnog obli- 
kovanja i svijesti sastojao isključivo od patnje, kad bi bio isklju- 
čivo vezan za patnju, popraćen patnjom, a ne i ugodnošću, onda 
bića ne bi čeznula za tjelesnošću, za osjećajima, za predodžba: 
ma, za voljnim oblikovanjem, za sviješću. Ali pošto u tom životu 
postoji i ugodnost, pošto je taj život vezan i za ugodnost, po- 
praćen i ugodnošću bez patnje, zato bića čeznu za njim. Tom su 
čežnjom vezana, a tom vezom okaljana...« — »Dok bića ne 
shvate u ovih pet vrsta zavisnosti užitak kao užitak, patnju kao 
patnju i odvraćenost od njih kao odvraćenost, dotle nisu spo- 
sobna da izbjegnu, da se oslobode okova, da dosegnu neograni- 
čenost duha«. (Samyutta 22, 60 i 28) 

Potreba unutarnjeg otuđenja od svijeta, uviđanje granica 
egzistencijalnog humanizma, uslovljena je vanredno snažnim i 
vanredno intimnim doživljajem patnje i bojazni kao biti vlasti- 
tog bića; doživljajem koji osobito u slučajevima slabije svjes- 
nosti izaziva duševne poremetnje. Učitelji kontemplacije u ja- 
panskom zen buddhizmu smatraju zrelim samo onoga kandidata 
koji više ne postavlja pitanja, nego jeste pitanje. Samo onaj ko 
je sam u pitanju sposoban je da se odrekne osnovne prepreke — 
samoga sebe. J. Krishnamurti, savremeni indijski mislilac čija 
se egzistencijalna misao ovdje najočiglednije podudara s Budd- 
binom, izražava isti problem ovako: Vjerski i drugi sistemi nau- 
čavaju identifikaciju »nižeg«, »odvojenog« ili »relativnog« »se- 
be« sa apsolutnim bićem, božanstvom. Pri tome je bitno da ne- 
gacija sebe ne bude poništenje nego predaja i spasenje putem ka- 
pitulacije slabijega. (Nietzsche je dovoljno jasno opisao taj vid 
religioznosti i dosljedno tome izričito pretpostavio buddhizam 
kršćanstvu u »Antikristu«.) — »Identifikuj se s obuhvatnijim, 
pa će ono čime smatraš sebe iščeznuti« kažu religije i filosofije 
apsolutizma. Ipak, nema sumnje, ističe Krishnamurti, »da je 
identifikacija još uvijek proces vlastitog sebe: ono što je obu- 
hvatnije tek je projekcija 'mene', tu projekciju ja doživljavam i 
time osnažujem svoje ja... Potrebno je potpuno odstraniti to 
žarište, a ne nastojati da ga opravdamo. Biti integralno inteli- 
gentan znači biti lišen sebe. Je li to moguće?« (»Prva i posljed- 
nja sloboda«, 8. izd., London 1961, str. 78—79). 

Bez odstranjenja te prepreke ni sa buddhističkog stanovišta 
nema mogućnosti za kontemplaciju, nego jedino za sanjarenje o 
bogovima, o »okultnim moćima«, a najčešće o sticanju božan- 
skih moći stajanjem na glavi i drugim mnogo težim asanama 
yoge. Tjelesni položaj, način disanja ili vježbe mišića u bilo kak- 
voj izdržljivosti, osim možda u mirnom uspravnom sjedenju duže 
vremena dok traje zadubljenje, nisu važni u buddhističkoj meto- 
di »čiste pažnje« (sati-patthana). U buddhističkim meditacionim 
centrima vrlo su često isključene Buddhine slike i kipovi, broja- 
nice, pa čak i čitanje Buddhinih govora. Onaj ko je odlučio da 
izvrši napor ne treba više ni Buddhinu pomoć. 

Nije rijetka pojava ni na ovom otoku, gdje nema nikakve 
pouke o meditaciji ni kontemplaciji, gdje je pretpostavka pusti- 
njačkog života unutarnja dozrelost, da stižu stari i mladi, zare- 
đeni i nezaređeni gosti u želji da pokušaju i ustanove jesu li 
uopće sposobni za »meditaciju«. Nije izuzetno ni to da im tre- 
ba po nekoliko godina da se uvjere da to nisu, da je dublji poriv 
koji ih je doveo ovamo bio okultistički (sticanje »Inoći«), a ne 
meditativni (postignuće smirenja, samatha, cilj dhane po defini- 
ciji): Većina »spiritualista« u takvim kao ni u drugim slučajevi 
ma nisu svjesni suštinske opreke između Buddhina učenja 1 
okultizma. Okultizam je vjera u »božanski plan« svijeta i želja za 
saradnju s bogovima na tom planu. Nasuprot tome Buddhin čuve- 
ni »negatorski« stav glasi: | 

»Kroz bezbroj sam životi, nošen tokom zbivanja, 

uzalud tražio graditelja tog zdanja. 

Mučna je trajnost preporađanja. 

Graditelju, sada si uočen! Više me nećeš kućiti! 

Slomljeni su svi potpornji, istrgnuta greda svoda. 

Duh se iščahurio iz sumnje. Konačno je uništena žeđ 
života«. 


(Dhamma-pada, 1534) 


»Rušilac je isposnik Gotama!« — i protivnik svih božanskih 
planova svijeta i svemira, svih razmišljanja i gledišta »o proš- 
losti i budućnosti«. 


Prva poteškoća koju treba da razjasnim u tekstu kojim odre- 
đujem svoj stav i definiciju kontemplacije na prvi je pogled for- 
malne prirode: Temeljna, ugaona tačka zadubljenja određena je 
drugim stepenom đhana. Šta je s »prvim stepenom«? Zar i on ne 
spada u meditativna dostignuća o kojima je riječ? Moj odgovor: 
U užem smislu o kojem govorim, ne! 


Moje polazno, isključivo doživljajno snalaženje među tim 
skolastički vrlo izrazito formuliranim i raspoređenim struktu- 
rama određeno je stavom principijelne neortodoksne subjektiv- 
nosti, stavom na kakvom se od 6. vijeka n.e. osniva jedina do da- 
nas neprekinuta i dovoljno živa tradicija buddhistiškog sistema 
đhana (kineski č'an, japanski zen). To je stanovište tada odre- 
dio indijski misionar u Kini, Bodhidharma, riječima: 


»Nezasnovan ni na riječi ni na slovu, 

nezavisan prenos, sam po sebi, mimo svake pouke, 
neposredno usmjeren na čovjekov duh, 

buđenje njegove iskonske prirode, 

po kojoj čovjek ozbiljuje budnost (buddhattam).« 


Osnovna struktura kontemplativnog zadubljenja, đhana, je 
četverostepena. Prvi je stepen obilježen kao sa-vitakka, sa-vićara, 
ili popraćen »zamišljanjem irazmišljanjem« (misaonim zahvatom 
i razradom), pa je zbog toga više meditativan nego kontemplati- 
van: »Isposnik, kad isključi čulne težnje i nećudoredne doživlja- 
je, boravi u dosegu prvog zadubljenja. To je stanje, popraćeno 
zamišljanjem i razmišljanjem, rađa iz osame uz prijatan osjećaj 
zadovoljstva«. — Usporedba, koja se redovno ponavlja uz-taj 
opis, glasi: »Kao kad bi vješt kupališni stručnjak ili njegov po: 
moćnik sasuo prah za pranje u mjedenu posudu, pa ga zamijesio 
postepenim škropljenjem vodom dok sapunjava kugla ne upije 
vlagu, ne postane promočena i zasićena vlagom izvana i iznu: 
tra, ali tako da se voda ne cijedi iz nje — isto tako isposnik na- 

paia i oplahuie, ispunja i prožimlje cijelo tijelo tim prijatnim 
osiećaniem zadovoljstva poniklim iz osame, tako da mu nijedan 
dio tijela ne ostaje nezahvaćen tim osiećajem«. 

Uz opis drugog zadubljenja ponavlja se slijedeća usporedba: 
»... Kao jezero ispunjeno vodom koja u njemu izvire, a nema 
priliva vode ni s istoka ni sa zapada, ni sa sjevera ni sa juga, pa 
ako ni kiša ne vadne s neba od vremena na vrijeme, ipak će u 
u tom jezeru svježa voda struiati, napajati ga i oplahivati, ispu- 
njati i prožimati tako da nijedan dio jezera ne ostane izvan do- 
sega svježe vode.. .« : 

. Opis trećeg stepena glasi: »A za tim, odvraćajući se i od os- 
jećaia priiatnosti, boravi ravnodušan, pažljiv i sabran, pa tjeles- 
no doživljava ono zadovoljstvo, koje oplemenjena bića izraža- 
vaju riječima: 'Ko je ravnodušan i pažljiv, živi zadovolino.' — 
Tako boravi u dosegu trećeg zadublienja«... »Kao što u iezeru s 
bijelim, crvenim ili plavim lotosovim cvjetovima neki bijeli, 
crveni ili plavi cvjetovi, iznikli pod vodom, ne izlaze na površi- 
nu, nego cvjetaju pod vodom, pa ih svježa voda napaja i opla- 
huje, ispunja i prožimlje od korijena do vrha latica. . .« 


Četvrti stepen: »A za tim napušta zadovolistvo i nezadovoli- 
stvo. Kad tako iščeznu dotadđašnie radosti i žalosti, isposnik bo- 
ravi u dostignuću četvrtog zadubljenja. To je stanje bez zado- 
voljstva i nezadovoljstva, pročišćeno ravnodušnom pažniom.« 
.. .»Kao da neki čovjek siedi zaogrnut bijelim platnom od gla- 
ve do pete, tako da mu nijedan dio tiiela ne ostane nezaogrnut 
tim bijelim platnom, tako i taj isposnik siedi ispuniaiući i pro: 
žimljući cijelo tijelo čistoćom srca, tako da mu ni jedan dio ti- 
jela ne ostane neprožet čistoćom srca«. 

Isticanie da je ftiielo predmet prožimania u svim tim stanii- 
ma ima posebnu važnost i značenje u Buddhinoj filosofiji. Tak- 
vim naglaskom Buddha često ističe akozmičnost svoga humaniz- 
ma: »Ja tvrdim da je upravo u ovome tijelu, manjem od dva 
metra, sposobnom đa osjeća i misli, sadržan svijet, nastanak 
svijeta, prestanak svijeta i put koji vodi do prestanka svi- 
jeta.« (Anguttaras“nikava, IV, 5, i u mnogim drugim govo- 
rima.) — Vrlo često Buddha ističe da su »plodovi« njegova 
učenja uočljivi neposredno »u ovome životu«, bez obzira »da li 
postoji ili ne postoji drugi svijet«, »duša« i »bogovi«: »Ovo je 
učenje djelatno u ovom životu, nije zavisno od vremena, traži 
od čovijeka da dođe i vidi, svrhovito je, shvatliivo po sebi razbo- 
ritom čovieku.« Poziv »dođi i vidi!« (ehipassiko) postao je jed- 
no od naičuvenijih obilježja Buddhine nauke. Buddhino je uče- 
nje neprekidan izazov »bogovima«, izazov, doduše, na koji se bo- 
govi često odazivaju kao sagovornici u njegovim ražgovorima, 
ne manje nego upravo spomenuti bezvjerci kojima Buddha raz- 
jašnjava da vjera u život poslije smrti nije uslov za slijeđenje 
njegove nauke. | | ud a 

Polazeći od tih pretpostavki treba razjasniti ranije istaknuti 
stav: Zašto usredotočujem pažniu od početka na drugi, a ne 
na prvi stepen zadubljenja? — Kratko rečeno zato, jer stanje 
zamišljanja i razmišljanja nije stanje šutnje, nego psihološki glav- 
na prepreka tom stanju. Iz komentarskih razjašnjenja doživljaj- 
nih stanja »zamišljanja i razmišljanja« (vitakka-vićara) mije teš- 
ko shvatiti u kojem se smislu treba njima poslužiti u polaznim 
vježbama isključivanja sadržaja svijesti, u plivanju protiv struje 
samog tog misaonog procesa. Na jednom mijestu u vezi s time 
Buddha kaže da onaj ko želi da prepliva vodenu struju ne smi- 
je dopustiti ni da ga val ponese nizvodno, a ne smije se iscrpsti 
ni u neposrednom prsnom napadu protiv valova pokušavajući 
da se kreće uzvodno. 


Od usporedbi kojima Buddha nastoji da razjasni odnos »za- 
mišljanja« prema »razmišljaniu« i postepenost njihove izolaci- 
je, najizrazitije dieluju usporedbe s gongom: »Iako ta dva stania 
nisu uvijek odvoiena, zamišljanje je prvi zahvat razuma. Taj ie 
zahvat grubi i početni pokret kao udarac u gong. Razmišljanje 
je stanje usidrenosti razuma. Ono se istančava trainim pritis- 
kom specifične suštine predmeta, pa se može usporediti s odzva- 
njaniem gonga. Zamišljanje počinje kao zahvat svijesti u času 
ispolienia predmeta misli, kao što ptica širi krila kad hoće da 
uzleti. Stav razmišljanja je miran i približuie se neposredova- 
mju svijesti, kao ptica koja se uzdigla pa lebdi mirno raskri- 
ljena.« (Buddhaghesa (5. v.n.e.), »Visuddhi-magga«, 4.89). U 
produžetku iste usporedbe s gongom značajne su Buddhine ri- 
ječi: »Ako umukneš kao napukli gong, dosegao si nibbanu (nir- 
vanu, utrnuće)«. (Dhamma-pada, 134) 


Odavde se vidi da »zamišljanje« i »razmišljanje« ne treba 
shvatiti kao zamišljanjevi-razmišljanje, kao dva ravnomjerna, is- 
tovremena ili čak nerazdvojiva procesa. Upravo niihovo razluči- 
vanje, isključenje zahvata novih sadržaja u analitičkom toku 
razmišljanja, omogućava postepeno isključenje prvoga, a za tim 
uspješno usporavanje, suzbijanje i gašenje drugoga u potpunoj 
šutnji, ili bolje rečeno zamuklosti. U tom smislu Buddha uvijek 
ističe važnost čiste analitičke funkcije mišljenja, pa je i jedno od 
najranijih imena koje je obilježavalo njegovu školu još za njego- 
va života bilo vibhađđa-vada ili »analitiška teorija«. Tom meto- 
dom Buddha dokazuje u krajnjoj liniji ništavilo »svijeta« i »se- 
be« (ili »duše«). Zbog raščlanjivosti zamišljanja i razmišljanja 
dijeli se već u nekim izvornim tekstovima ljestvica od četiri za- 
dubljenja (đhana) u peterostepenu shemu, tako da se »zamišlja- 
nje« (zahvaćanje sadržaja) isključuje na prvom, a »razmišlja- 
nje« (analitička razrada) na drugom stepenu. 

Dosadašnji osvrt na doživljajnu, a ne toliko na predmetnu 
stranu strukture đhana dovoljan je možda za razjašnjenje po- 
laznog usredotočenja pažnje na drugi, a ne na prvi stepen zadub- 
ljenja. Bitno obilježje drugog stepena je ekođi-bhava, ili upra- 

vo »usredotočenost« u najužem smislu, pažnje koja »biva zao- 
štrena na jednu tačku«. Ta je tačka krajnje moguće zaoštreno- 
sti pažnje upravo predmet svijesti na tom stepenu. Radi se, dak- 
le, jedino o prikladnom izboru takvog predmeta. Ni zamišlja- 
nje ni razmišljanje to po svojoj prirodi nisu. Doživljaj »sreće«, 
»zadovoljstva« i »smirenosti«, obilježja prvog stepena zadublje- 
nja; raspoloženja koja stvara istrajna koncentracija u misaonom 
radu, ili, u disciplini fantazije, usredotočenost ma stvaralački 
rad umjetnika, dovoljno su poznati plodovi meditativnog napo- 
ra i »nadahnuća« koje njima rukovodi. Onaj ko tim stepenom 
zadubljenja i rnogućnostima izražaja njegovih plodova nije više 
zadovoljan, ko posumnja u svoju »društvenu misiju«, ili ko u 
tim plodovima ne može da nađe adekvatnu vrijednost svom po- 
laznom nadahnuću — a to prije ili kasnije doživljava i najveći 
umjetnik — taj počinje da teži za povratkom ma izvornu tačku 
svojih nadahnuća, pa ako je nemir doživljaja u njemu dovolj- 
no snažan i mučan, prodire do pitanja: Je li moguće održati čis- 
to nadahnuće, suspregnuto od struje predmetnosti čija nas bu- 
jica zanosi i odnosi željenim i neželjenim tokovima ostvariva- 
nja »zamisli«, gdje se u razradi polazna snaga nadahnuća raspli- 
njuje u beskrajnom diferenciranju svijeta i tone u bezdah zab- 
lude? Je li moguće takvo »uzvodno« prodiranje do izvora nadah- 
muća? 


k* + o* 


Iz indijskog sistema yoga izrodilo se i vjerovanje da se čov- 
jek rađa s predodređenim brojem udisaja i izdisaja. Ko pola- 
gano diše i uspije da više ili manje potpuno suzdržava dah, taj 
prema tome vjerovanju time produžuje svoj život — a naziv za 
»život« i »dušu« u staroj teološkoj terminologiji bio je jedan te 
isti: »Ziva«. Tek s pojavom pojma »sebe« spekulacije o duši 
prelaze iz magijskog u metafizičko spekulativno područje. (Bud- 
dha svoju negaciju duše u najvažnijim govorima o tom predme- 
tu izričito primjenjuje i na pojam duše kao điva i kao atman, 
pali atta. U slavenskim jezicima, bližim shvaćanjima yoge o ži: 
votu nego što su indijski, i »život« i »duša« vezani su za predodž- 
bu »daha«, »disanja« i »nadahnuća«. 

Sistem voga nije indo-evropskog (vedskog) porijekla nego 
mnogo starijeg indo-sumerskog. To u osnovi važi i za analitičku 
podlogu atomske i psihofizičke strukture u srodnom sistemu sam- 
khya iz predbuddhističkih vremena. U yogi je disanje klasični 
životni materijal umjetnosti koncentracije duha (samadhi), o- 
dakle religijsko nadahnuće treba da crpi svoj prvobitni nepo- 
sredni uvid (veda) i smisao. S vremenom yoga postaje sve više 
sistem fizičkih vježbi uz pretpostavku o automatskom postiza- 
nju određenih psihofizičkih dostignuća koja se proširuju do 
fantastičnih granica natprirodnih »moći«. 

Buddha je preuzeo osnovne tehničke elemente yoge i naučne 
pretpostavke samkhye. Među ta »tehnička« sredstva spada i di- 

sanje kao prvi, iako ne i jedini »tjelesni« materijal kojim se slu- 
ži i Buddhina umjetnost đhana. U osnovnom tekstu Buddhina 
učenja o kontemplaciji i meditaciji uopće, u Sati-patthana-sutti 
(Digha 22 i Mađđhima 10) polazno je pitanje: »Kako isposnik 
sprovodi vježbu promatranja tijela u tijelu? — Otišavši u šumu, 
u podnožju nekog stabla, ili u praznoj prostoriji, isposnik sjedi 
skrštenih nogu, držeći tijelo u okomitom stavu, s ustaljenom 
pažnjom. On uz potpunu pažnju udiše, uz potpunu pažnju izdi- 
še. Udišući dugi dah zna: 'Udišem dugi dah'; udišući kratki dah 
zna: 'Udišem kratki dah', Izdišući dugi dah zna: 'Izdišem dugi 
dah'; izdišući kratki dah zna: 'Izdišem kratki dah'. 'Udah- 
nut ću svjestan cijeloga tijela', tako se vježba. 'Izdahnut ću 
svjestan cijeloga tijela', tako se vježba. Udahnut ću smi- 
rujući tjelesne funkcije', tako se vježba. — Kao što vješt tokar 
ili tokarski pomoćnik kad preduzme dugi okret zna, 'Sada vršim 
dugi okret', a kad preduzme kratki okret zna, 'Sada vršim krat- 
ki okret', isto tako i isposnik udišući dugi dah zna.. .« 


Bitna je razlika između primjene toga i ostalih sredstava 
u yogi i u Buddhinom sistemu u ovome: »Tehnika« yoge postala 
je (u modernim vremenima sve više i više) »neutralna« i prim- 
jenljiva »u mnoge svrhe«, neovisno od moralnih pretpostavki, 
»neutralno« sredstvo za sticanje »moći«. U slijedećem dijelu 
ovog članka razjasnit ću zašto u buddhizmu nijedna od ovih pseu- 
do-»naučnih« parola nije prihvatljiva. Na ovom je mjestu važno 
istaći jedino osnovnu tehničku razliku, koja nije bez važnosti za 
cjelokupni moralno-filosofski problem: U yogi se vrše vježbe 
disanja koje se umjetno modelira da bi postiglo određene fizio- 
loške učinke. (O specifičnoj fiziologiji tzv. kundalini-yoge reći 
ću nešto više u dijelu o svojoj kontemplacionoj praksi.) — Na- 
suprot tome, u buddhizmu se ne radi uopće o vježbama disanja, 
nego isključivo o vježbanju pažnje. To se uvijek i svuda posebno 
podvlači. Ako onaj ko vježba đhanu upotrijebi disanje za svoj 
početni materijal (a to nije neophodno), onda mu disanje služi 
jedino kao minimalna podloga na koju želi da sažme zaoštrenu 
zraku pažnje u ranije spomenutom smislu. Upravo zbog toga 
bitna je pretpostavka da disanje mora ostati u prirodnim grani- 
cama svojih funkcija.'Zato se ni gornja Buddhina uputa ne mo- 
že primijeniti doslovno tako da se u toku jedne iste vježbe mije: 
nja vrsta i namjena po redoslijedu u formuli ili inače. Očito je 
da citirani tekst nema namjenu, a ne bi bio ni dostatan, da pos- 
luži kao neposredna praktična uputa. I na to ću se osvrnuti 
opširnije u dijelu o praksi. 


Osim disanja Buddha spominje i druga sredstva koja mogu 
da posluže istoj svrsi, iako ne uvijek u istoj mjeri i u posve 
istom smislu. Iz svega toga razvio se u komentarskoj književ- 
nosti ranoga buddhizma sistem »predrneta« povoljnih za kon- 
centraciju (kammatthana), među kojima su na prvom mjestu 
i za našu svrhu najvažniji deset kasina ili »obuhvatnih (tj. pros- 

torno neograničenih, amorfnih) cjelina«: (a) fizički elementi, 
u svom »čistom«, neuobličenom stanju: zemlja, voda, vatra, uz- 
duh; (6) boje: plavo. žuto, crveno i bijelo; (c) svjetlost i pros- 
tor. Slijedeća vrsta (kammatthana je promatranje »obilježja« 
raznih studija raspadanja na lješevima. Ova vrsta predmeta služi 
prvenstveno razvijanju gađenja, jednog od životnih raspolože- 
nja pesimizma i odrođavanja kojima Buddha pridaje osobitu 
pažnju. Za tim dolaze stanja velikodušnih čuvstava — sućustva, 
sažaljenja i suradosti — koja konačno treba da dovedu do rav- 
nodušnosti iz opisa četvrtog stepena zadubljenja. Slijedeća gru- 
pa su četiri stepena »neoblikovanog zadubljenja« (arupa-đhana), 
koje ću pobliže razjasniti u nastavku. 

Pošto sam težište svog napcra odredio na drugom stepenu 
zadubljenja, đhana, bilo jenajvažnije da stoga stanovišta razjas- 
mim odnos prema prvom stepenu. Iako treći i četvrti stepen 
ostaju izvan toga neposrednog dosega, smatram da i njihov uza- 
jamni odnos sliči donekle odnosu između prvog i drugog stepe- 
na, tako da i treći dobiva tek relativnu važnost prelaznog doživ- 
ljaja, dok drugi i četvrti znače suštinska dostignuća đhane. Iz 
ranije navedenog opisa četiriju stepena izgleda shvatljivo da je 
već ma prvom stepenu polazna pretpostavka shvaćanje i prihva- 
ćanje krajnjeg cilja četvrtog stepena, a to je stanje ravnodušno- 
sti i apatije zbog odvraćenosti od svijeta osjetnog i misaonog 
do-življavanja (zahvata u iskustvo) i pro-življavanja, »hlađenja« 
i »gašenja« impliciranog u značenju riječi nibbana. 


»Tehnika« kontemplacije ovdje nije neutralna u smislu da 
obećava korisnu primjenu »u mnoge svrhe«, kako se često isti- 
če kad je riječ o »instrumentalnosti« i moralnoj neutralnosti 
yoge. Ozbiljna tehnika meditacije i kontemplacije neutralna je 
jedino u pogledu samih tih tehničkih sredstava, a ne u pogledu 
»mnogih ciljeva« kojima bi mogla ili trebala da posluži. Kad 
Buddha svoju kontemplacionu metodu »postojane pažnje« (sati- 
patthana) naziva »jednim« ili »jedinstvenim putem«, onda već 
iz osnovnih tekstova neposredno proizlazi da želi naglasiti upra- 
vo jedinstvenost nedvosmislene svrhe »ohlađenja«, »gašenja« 
i konačnog »utrnuća životne žeđe«. Tu svrhu naglašava i inače 
uvijek kad ističe da je spreman raspravljati jedino »o onome 
što je korisno, što je osnov asketskog života, što dovodi do gađe- 
nja, do odvraćanja od strasti, do prestanka, do smirenja, do pot- 
punog shvaćanja, do savršene mudrosti, do utrnuća (nibbana)«. 


Buddhistička kontemplacija ima vrijednost jedino za onoga 
ko je sposoban da se odvrali od svjetovnosti u dvostrukom smis: 
lu: prvo uvidjevši granice filosofskog humanizma 1 pozitivni smi- 
sao otuđenja; mada već iz konteksta dosadašnjeg opisa treba da 
bude jasno u kojem je smislu taj humanizam (sa savremenog 
egzistencijalnog stanovišta) polazna tačka i isključivo čvrsto o- 
međeno područje meditativnih i kontemplativnih napora; drugo, 
odrekavši se halucinatornih »teističkih« i naivno-realističkih (na 

pr. gimnastičkih) ideala i ciljeva u primjeni »tehnike« yoge. Đla- 
na je svjestan i odrješit pristup ništavilu i ništetnosti života. Da 
suočenje s ništavilom može da bude i neočekivano i u tom smislu 
nesvjesno, na tu je za naše vrijeme vrlo simptomatičnu pojavu 
upozorio Sartre u romanu »Mučnina«. — Sa stanovišta buddhis- 
tičke kontemplacione discipline svjestan korak u ništavilo, tež- 
nja za utrnućem instinktivnog života, može da uslijedi jedino iz 
stanja ravnodušnosti, iz ideala apatije koji je i na »Zapadu«, u 
kasnoj antičkoj filosofiji, bio filosofski ideal par excellence i 
konačno postao sinonim za riječ »filosofija« tako dugo dok je 
filosofija još bila izraz zbiljskog stava misaonog čovjeka prema 
životu. 

Upotreba grčkog izraza apatheia za pali upekha iziskuje raz- 
jašnjenje u vezi sa strukturnim obilježjima trećeg i četvrtog ste- 
pena đhana. — Buddhina teorija etičkog rasuđivanja osniva se na 
njegovoj psihološkoj teoriji o tri osnovna kvaliteta čuvstva: ugo- 
dno, neugodno i ni-ugodno-ni-neugodno čuvstvo. U opisu trećeg 
i četvrtog stepena Buddha upotrebljava isti izraz upekha za rav- 
nodušnost. Ipak je iz opisa jasno da na trećem stepenu ravno- 
dušnosti označava pozitivni doživljaj ravnoteže (ataraksija) koji 
se osjeća kao unutrašnje zadovoljstvo. (Kant opisuje isto stanje 
pod nazivom Selbst-Zufriedenheit.) Na četvrtom stepenu taj 
pozitivni čuvstveni doživljaj biva isključen iz svijesti, a »treće 
čuvstvo« postiže svoje savršenstvo. —Teorija o tri kvalitete čuv- 
stava, osnovana na pretpostavkama fiziologije osjetnih organa (ja- 
sno izraženim u Buddhinoj dvanaestočlanoj formuli »uzajamnog 
uzrokovanja«) djeluje moderno, gotovo savremeno. Dok je u pr- 
voj polovini 20. vijeka još postojala katedarska »sistematska psi- 
hologija« u Evropi, postojali su i predstavnici teorije o ista tri 
kvaliteta čuvstava. Jasno je da ni isključivo svođenje psihologije 
na fiziologiju, a ni behaviorističke tendencije koje su pri tome 
prevladale, nisu pogodovale dubljoj razradi ovakvih u osnovi fe- 
nemenoloških teorija. 

U tom smislu opis trećeg i četvrtog stepena djeluje kao opis 
jednog simultanog doživljaja. Ipak, u razradi opisa doživljajnih 
stanja postepenog kontemplativnog zadubljivanja osobita se važ- 
nost pridaje upozorenju da je na svakom stepenu i na svakom 
prelazu potrebno obratiti posebnu pažnju okolnosti da. stanju 
potpunog dostignuća uvijek prethodi vrlo izrazito stanje približa- 
vanja (doživljaja liminalnog stanja). Prema tome je moguće psi- 
holaški shvatiti stanje trećeg stepena kao uravnotežavanje, prib- 
ližavanje krajnjem cilju apatije. S takvog gledišta moguće je ta- 
kođer sva tri stepena koji prethode posljednjem, a pogotovo 
drugi i treći, shvatiti u istom smislu uravnotežavanja putem smi- 
renja toka do-življavanja i pro-življavanja. U tom se slučaju treći 
stepen ispoljava kao nespecifičan i prelazan, ali odrediv na dva 
načina, iz pretpostavke isključenja zamišljanja i razmišljanja, 
postupka koji nas dovodi do tog stanja, i sa stanovišta cilja ko- 
jemu konačno vodi na krajnjem stepenu. 

O samome četvrtom stepenu na osnovu dosadašnjeg prikazu 
nije potrebno dodati ništa više. To je doseg utrnuća (nibbana). 

Ipak, tine opis strukture đhana u cjelini nije još završen.. Do 
sada opisana četiri stepena nazivaju se stručno rupa-dhana ili 
»oblikovano zadubljenje«. »Oblikovanje« se sastoji u redukciji 
snaga koje oblikuju iskustvo iz nutrine doživljajnih sposobnosti, 
ili transcendentalnih činilaca doživljaja. Toj osnovnoj strukturi 
odgovara druga, također četveročlana struktura arupa-đhana ili 
»necblikovanog zadubljenja« koje se odnosi na strukturu doživ- 
ljajnih sadržaja. Iz njihove definicije postaje vidljivo zašto se 
nazivaju »neoblikovanim područjima« doživljajnosti. (U kompa: 
rativno-filosofskom dodatku razradit ću ovaj paralelizam doživ- 
ljajnih komponenata u usporedbi s Husserlovom teorijom o no- 
esis i noema. U svojoj »Filosofiji istočnih naroda« osvrnuo sam 
se na to u odgovarajućem poglavlju I. knj.) 


»Kad isposnik potpuno nadiđe predodžbe oblika, kad iščeznu 
suzbijene predodžbe kad odvrati pažnju od predodžbi raznoliko- 
sti, onda dostiže do spoznaje da je prostor neograničen, i boravi u 
području prostorne neograničenosti. 

— Kad isposnik potpuno nadiđe područje prostorne neogra- 
ničenosti, onda dosiže do spoznaje da je svijest neograničena, i 
boravi u području neograničene svijesti. 

— Kad isposnik potpuno nadiđe područje neograničenosti 
svijesti, onda dosiže do spoznaje da nema ničega, i boravi u pod- 
ručju ni-čega. 

— Kad isposnik potpuno nadiđe područje ni-čega, onda dosiže 
područje ni-predočavanja-ni-ne-predočavanja, i boravi u tom po- 
dručju. 

A Kad isposnik potpuno nadiđe područje ni-predočavanja- 
ni-nepredočavanja, onda boravi u dosegu prestanka predočavanja 
i osjećanja.« 

Važno je primijetiti da ovo posljednje dostignuće nije više 
obilježeno kao »područje«. Zato ova posljednja rečenica ne dola- 
zi u svim tekstovima uz četiri prethodne koje obilježavaju pred- 
metna područja četiriju arupa-đhana ili kategorijalnih područja 
postepene dezintegracije predmetnog (noematskog) korelata pre- 
dodžbi. To je krajnji i ustaljeni domet kontemplativne umjetnosti 
šutnje. 


Ljestvica od pet stepeni arupa-đhana, gdje je peti stepen svo- 
div na četvrti, analogna je ljestvici sa pet stepeni rupa-đhana, 
gdje se prva da stepena obuhvaćaju u jedan. 


Iz ovakvog prikaza proizlazi na prvi pogled da postepenost u 
redukciji predmetnih područja u arupa-dhana odgovara postepe- 
nosti redukcije doživljajnih sposobnosti na drugoj strani, u for- 
mulama rupa-đhana, iako se time ne pretpostavlja strogi ni for- 
malni paralelizam među odgovarajućim stepenima kako bi se 
moglo očekivati od shematizacije koja slijedi metode tipične za 


166 


izgradnju indijskih sistema uopće. Ovdje je, međutim, šabloniza: 
cija tekstova slijedila drugu još nepovoljniju formalno-logičku 
mogućnost, subordinaciju mjesto koordinacije. Mjesto vodorav- 
ne uslijedila je okomita nadređenost arupa-đdhana rupa-đdhanama. 
Nema sumnje da su prethodno opisani stepeni rupa-đhana te- 
meljniji za neposredni doživljaj. Oni određuju upotrebu alata 
kontemplacije, dok se preostali odnose na materijal koji se ob- 
rađuje i na dostignuća takve obrade. Onome ko je izvježban u 
upotrebi alata, dostignuća u primjeni tog alata postaju vidljiva 
postepeno sama po sebi iz prakse. Zato je razumljivo da se u veli- 
kom dijelu tekstova, a i kasnije literature spominje samo struk- 
tura rupa-đhana kad se govori o postepenom razvoju kontempla- 
cionih sposobnosti. Prilično brzo zamiranje kontemplativne prak- 
se na ovoj osnovi i potiskivanje specifičnog Buddhinog sistema 
jednostavnijim i konkretnijim nuzoblicima, a osobito sve snažniji 
uticaj mehanizacije »čiste tehnike« mnogo starijeg i prošireni- 
jeg yoga sistema, koji obećava mnogo više od šutnje i »utrnuća« 
onome ko se odluči na takav zanat — sve je to djelovalo uz niz 
teoloških razloga da prevladava shvaćanje da su stepeni arupa: 
đhana, posve odvojeni od temeljnih ili »početničkih« rupa-đhana, 
»metafizička« stanja »nebeskih svjetova« u kojima žive naročite 
vrste bogova. — Zdravijoj i jedrijoj inteligenciji slavnog tibetan- 
skog pjesnika — yogija Milarepe (11. v.) činila se ta vrsta ne- 
beskih svjetova gluplja od svih ostalih do kojih je uspio da zahiri 
ljudski duh: 


»Onesviješteni u stanju zanosa 

bogovi u četiri nebeska carstva bezobličnosti 
nisu sposobni da razluče dobro od zla. 

Jer njihov je duh otupio i otvrdnuo, 
bešćutni su i bez osjećaja. 

U nesvjesnoj opojnosti proživljavaju 

eone u tren oka. 

Kako je žalosno da ni toga nisu svjesni! 
Jao! ta nebeska rođenja 

nemaju ni smisla ni vrijednosti. 

A kad im se pobude zle misli, 

počinje ponovni pad bogova. 

U raspravama o uzroku njihova pada 
učenjacima se suše labrnje 

dok u praznim riječima traže razjašnjenje. 
Da vam opišem užas božanske smrti, 

to bi vas utuklo i obeshrabrilo. 

Zapamtite to i budite revni u njezi zadubljenja!« 


167 


UNAMUNOVO POSLJEDNJE PREDAVANJE 


Luis Portillo 


Unamuno je umro iznenada, kao onaj koji umire u ratu* 
Protiv koga? Možda protiv samog sebe; a takođe, premda mno- 
gi to možda neće povjerovati, protiv ljudi koji su prodali Špa- 
niju i izdali njegov narod. Protiv naroda samog? Nikad to nisam 
vjerovao i nikad to neću vjerovati. (Antonio Mashado, Notas 
de Actualidad, u časopisu Madrid, Valencija, februar 1937.) 


Neki su za tih bezumnih dana sačuvali svoju nezavisnost 
mišljenja. Sa ljudskog stanovišta to je utjeha; sa španjolskog 
stanovišta — nada. (Manuel Azana, prolog uz La Velada en 
Benicarlo, Paris, maj 1939.) 


Svečana dvorana univerziteta u Salamanki je prostrana oda- 
ja, koja se koristi samo u svečanim prilikama, dostojanstvena, 
stroga, sa zidovima obloženim tapiserijama. Kroz goleme pro- 
zore prodire žmirkava bujica svjetla duginih boja, koja pojačava 
ćilibarski sjaj stoljetnog kamenog podnožja. 

To je bila pozorniča. 

Igra je prikazana 12. oktobra 1936, kad je španjolski fašizam 
bio u svom prvom pobjedonosnom stadiju. Pola jutra je već pro- 
šlo. Slavio se patriotski festival Španjolske rase. 

Na predsjedničkom podiju su bili: grimizna kapica, prsten 
od ametista i blistavi krst na prsima presvijetlog doktora Pla y 
Daniela, biskupa dieceze; potamnjeli talari sudaca, rasipno blis- 
tanje vojnih zlatnih gajtana izmiješanih s ordenima i medalja- 
ma izloženim na naduveno ispršenim grudima; prijepodnevni ogr- 
tač, ukrašen crnim satinskim posuvracima njegove ekscelenci- 
je civilnog guvernera provincije; a svi oni su okruživali — bje- 


* Ovaj prilog donosimo u povodu tridesete godišnjice smrti španjol- 
skog filozola Miguela de Unamuna (29. IX 1864 — 31. XII 1936). U idu- 
ćem broju objavit ćemo prikaz Unamunove filozofije. (Prim. red.). 

še li to da bi ga počastili ili nadjačali? — čovjeka, čija je got- 
dost u njegovoj nepodmitljivoj španjolskoj savjesti bila nepo- 
kolebljiva i uspravna: Miguela de Unamuno y Jugo, rektora. 
S prednjeg zida je iščezla alegorična slika Republike i na 
njemu je blistao, ispod baldahina, Kaudiljov lik u pretiloj be- 
zobraštini. Na lijevo i na desno, na divanima presvučenim u 
karmin, svila doktorskih ogrtača i njihove akademske kape s 
veselim rojtama u crvenoj, žutoj, svijetloplavoj i tammnmoplavoj 
boji simbolizirali su Pravo, Medicinu, Književnost i Nauku. 


Nekoliko dama se pomiješalo među učene ljude; na istak- 
nutom mjestu Dona Carmen Polo de Franco, otmjena supruga 
Čovjeka providnosti. 

Iz nagruvane publike koja je bila okrenuta prema podiju 
odabranih, s njegovom zaštitnom balustradom od tamno laš- 
tenog drva, dizao se prigušen žamor iščekivanja. Na drugom 
kraju dugačke dvorane svjetlucali su zaobljeni limeni instru- 
menti vojne muzike, spremne da odsvira obvezatne himne. 


Ceremonija je počela. Otvorio ju je Don Miguel s obred- 
nom formulom, izgovorenom onim njegovim nezaboravnim gla- 
som, tankim i jasnim. — Tada se na platformu popeo Don Fran- 
cisco Maldonado, nizak, debeo, profesor književnosti i zemljc- 
posjednik u Salamanki. S afektiranom baroknom dikcijom i ši- 
rokom erudicijom on je održao bezbojni prigodni govor. Na kraju 
je izrazio svoju nadu u bolju budućnost, s blagim i iskrenim 
uzbuđenjem. Sišao je niz stepenice uz povike odobravanja i 
aplauz, naklonio se prema podiju i vratio se na svoje mjesto. 
Poslije njega na govorničku tribinu popeo se Don Josć Maria 
Ramos Loscertales od Saragose, visok i mršav, sa živim ges- 
tama, plamtećim očima, staloženim i jasnim govorom, njegovo 
čulno lice u vječnom pokretu izražavalo je finu i zagonetnu 
ironiju. On je govorio o smrtnoj borbi koja upravo bjesni — 
još jedan prigodni govor. Njegova teza: snage Španije su uza- 
vrele do vrhunca u tignju strasti — i poput zlata iz tignja Špa- 
nija će najzad na kraju iskrsnuti očišćena i bez mrlje, u svo- 
jim pravim bojama, koje su odbacile ljagu vještački na nju 
bačenu. Burno odobravanje. 

A tada je ustao general Millan Astray. S razmetljivom po- 
niznošću on je više volio da govori sa svog vlastitog mjesta. 
Njegova pojava je bila impresivna. General je suvonjav, s. mr 
šavošću koja izigrava vitkost. On je izgubio jedno oko i jednu 
ruku. Njegovo lice i njegovo tijelo nose neizbrisiv trag straš- 
nih brazgotina. Te surove unakaženosti i rane daju naslutiti 
zlokobnu ličnost; njegovo gnjevno i pakosno držanje ubija 
svako sažaljenje koje bi njegove teške rane možda mogle iza- 
zvati. ' 

On je bio organizator španjolske stranačke legije Tercio 
koja je vršila operacije u Africi; on je bio tvorac čelične, neu- 
moljive discipline, kojoj su se lakomisleni bjegunci iz drugih 

društvenih disciplina pokoravali svojom vlastitom slobodnom 
voljom. On je te rane, koje su mnogima izgledale slavne, neki- 
ma suviše iskorištavane, a svima jezivo uzbudljive, stekao u 
onim fantastičnim marokanskim pohodima koji su bile gorka 
mora Španije pod zlokobnom egidom kralja Alfonsa XIII, na- 
zvanog, u svoje vrijeme »Afrikanac«. Ipak neosporan nimbus 
koji je okruživao generalovu figuru duguje jezivoj originalno- 
sti, misterioznom paradoksu njegovog bojnog pokliča: "Viva la 
Muerte!' — "Živjela smrt! 


Jedva da se Millan Astray podigao sa svog sjedišta kad se 
prolomio njegov kreštavi glas, kao da eksplodira iz onih he- 
rojskih grudi nakinđurenih kitom ordena, svjedočanstava i na: 
grada za junaštvo. 


Prije svega on je rekao da su više od polovine svih Španjo- 
laca zločinci, krivci za oružanu pobunu i veleizdaju. Da bi od- 
stranio svaku dvosmislenost on je produžio da objašnjava da 
pod tim pobunjenima i izdajicama misli građane koji su bili 
lojalni vladi. 


U naglom bljesku intuicije, jedan od slušalaca bio je tako 
nadahnut kao da shvaća besprijekornu logiku parole za koju 
su ljudi normalne pameti vjerovali da je proizvod jednog epi- 
leptičkog mozga. Sa strašću je povikao: 


Viva, viva la Muerte!' — 'Živjela, živjela smrt! 
Nepristupačan, general je nastavio svoj plameni govor: 


'Katalonija i zemlja Baska — zemlja Baska i Katalonija — 
dva su raka na tijelu nacije. Fašizam, koji Španiji donosi zdrav- 
lje, znat će kako da iskorijeni njih obadvije, zarezujući u živo, 
zdravo meso kao kakav odlučan kirurg bez lažne sentimental- 
nosti. A kako je zdravo meso tlo, dok je oboljelo meso narod 
koji na njem živi, fašizam i armija iskorijenit će narod i vratiti 
tlo svetom nacionalnom carstvu... 


Predahnuo je i bacio despotski pogled na slušače. I vidio 
je da ih je zarobio, hipnotizirao do posljednjeg čovjeka. Nikad 
ni jedna od njegovih harangi nije tako pokorila volju njego- 
vih slušalaca. Očevidno, on je bio u svom elementu... Osvo- 
jio je univerzitet! I sam zanijet on je nastavio slijep za suptilni 
i zamirući smiješak prezira na usnama rektora. 


'Svaki socijalist, svaki republikanac, svaki od njih bez iznim- 
ke — a ne treba ni reći svaki komunist — buntovnik je pro- 
tiv nacionalne vlade što će je uskoro priznati totalitarne države 
koje nas pomažu, usprkos Francuskoj — demokratskoj Francus- 
koj — i perfidnoj Engleskoj. 

'I tada, ili čak i ranije, ako Franco to zaželi, a uz pomoć 
hrabrih Maura koji, iako su oni uništili moje tijelo tek juče, 
danas zaslužuju zahvalnost moje duše, jer se bore za Španiju 

protiv Španjolaca... mislim, loših Španjolaca... jer oni daju 
svoje živote za obranu svete vjere Španije, kao što je dokazano 
time što prisustvuju poljskim misama, prate Kaudilja i pri- 
badaju svete medaljone i posvećena srca na svoje burnuse. . / 


General se izgubio u labirintu svog vlastitog strasnog izliva. 
Oklijevao je, razdražen i prkosan u isti mah. U iom škripcu 
pritekao mu je u pomoć jedan oduševljeni fašist i povikao: 


'Arriba Espana! 

Gomila je pognula glave rezignirano. Čovjek je produžio 
neustrašivo: 

'Španija!“ 

Gomila je mehanički odgovorila: (Jedna! 

'Španija!' ponovio je on. 

'Velika!' odgovorila je u horu poslušna publika. 

'Španija!' plava košulja je ostala upoma, neumoljivo. 

'Slobodna!' svi su odgovorili, zastrašeni. 


U tim vještački izazvanim odgovorima bio je očevidan nc- 
dostatak topline i bezvoljnost. Nekoliko plavih košulja diglo 
se na noge kao da su ih gurnule nevidljive opruge i kruto is- 
pružilo desnu ruku ukočeno u rimski pozdrav. Oni su pozdra: 
vili fotografiju u sepiji na čeonom zidu: 


Franco!“ 

Publika je preko volje ustala i otpjevala tri put papagajski: 
"Franco! Franco! Franco! 

Ali Francova slika se nije pomakla. Ni rektor. 

Don Miguel nije ustao. I publika se utišala i ponovo sjela. 


Sve oči su u napregnutoj strepnji bile prikovane za pleme- 
nitu glavu, za blijedo, mirno lice uokvireno snježno bijelom 
kosom. Neodređen izraz njegovih očiju bio je prikriven bljes- 
kom njegovih naočari. 


Između fino povijenog nosa i srebme donkihotske brade 
njegova usta su bila iskrivljena u gorku grimasu neprikrivenog 
prezira. Ljudi su se osjećali sve nelagodnije. Nekolicina njih 
je naglo osjetila da ponovo izbija njihova stara pakosna mrž- 
nja. Neki su se divili spokojnoj neustrašivosti Učitelja i bojali 
su se za njegovu sigurnost. Većinu je obuzela uzbuđena drhta- 
vica od neposredno predstojeće tragedije. 


Najzad je Don Miguel polako ustao, Tišina se pretvorila u 
golemu prazninu. U tu prazninu Don Miguel je stao da utače 
bujicu svog govora kao da začinja svaku brižno odmjerenu ri- 
ječ. Evo suštine onog što je rekao: 


1) Espana Una, Grande y Libre — 'Španija Jedna, Velika i Slobodna' 
— obavezna je falangistička parola, koja se u svim svečanim prilikama 
preobraća u odgovore kora na vodeći glas, kao u slijedećem prizoru. 

'Vi svi pažljivo pratite moje riječi. Švi me poznajete i znate 
da ja ne mogu da šutim. Nisam naučio da tako postupam za 
sedamdeset i tri godine svog života. I sada ne želim da ikad 
to naučim. Ponekad je šutjeti isto što i lagati. Jer šutnja se 
može tumačiti kao pristajanje. Ja ne bih mogao da nadživim 
rascjep između moje savjesti i moje riječi, uvijek usklađenih 
partnera. i 

'Bit ću kratak. Istina je najistinitija kad je posve naga 
bez ukrasa i šupljih riječi. 

'Htio bih da komentiram govor — dajmo mu to ime — ge- 
nerala Millana Astraya, koji je ovdje među nama. 

General se izazovno ukrutio. 

'Pređimo preko osobne uvrede sadržane u neočekivanom 
izljevu pogrda na Baske i Katalonce općenito. Ja sam se rodio 
u Bilbau, usred bombardiranja drugog karlističkog rata. Kas- 
nije, ja sam se vezao uz ovaj grad, Salamanku, koji duboko 
volim, ali nikad ne zaboravljam svoj rodni grad. Biskup, bilo 
mu to milo ili ne, Katalonac je iz Barcelone. 

Načinio je stanku. Lica su problijedila. Kratka tišina je bila 
napeta i dramatična. Očekivanje se bližilo vrhuncu. 

Upravo malo prije čuo sam nekrofilski i besmislen povik: 
»Živjela smrt!« Meni to zvuči kao ekvivalent za »Muera la Vi- 
da!« — »Smrt životu!« A ja, koji sam proveo čitav život 
uobličavajući paradokse koji su izazivali neshvatljiv bijes dru- 
gih, moram vam, kao stručni autoritet reći, da mi je taj bar- 
barski paradoks odvratan. Kako je on izrečen u počast posljed- 
njeg govornika, mogu to sebi objasniti samo tako da je on 
bio upravljen njemu, premda u krajnje čudnom i uvijenom 
obliku, kao svjedočanstvo da je on sam simbol smrti. 

'I sada, jedna druga stvar. General Millan Astray je bogalj. 
Dopustite da se to kaže bez ikakve omalovažavajuće primisli. 
On: je ratni invalid. To je bio i Cervantes. Ali krajnosti ne čine 
pravilo: one mu izmiču. Na nesreću, sad u Španiji ima daleko 
previše bogalja. A uskoro će ih biti čak i više ako nam bog 
ne dođe u pomoć. Muka mi je kad pomislim da bi general Mil- 
lan Astray trebao da diktira model psihologije masa. 

"To bi bilo užasno. Bogalj koji nema veličine duha jednog 
Cervantesa — čovjeka, ne natčovjeka, muževnog i potpunog, 
usprkos njegovim osakaćenjima — bogalj, rekoh, koji nema 
one uzvišenosti duha, obično traži kobno olakšanje u tom da 
vidi osakaćene oko sebe. ' 

Njegove riječi su odzvanjale kristalno jasno. Duboka tišina 
davala im je zvučnost. 

"General Millan Astray nije jedan od odabranih duhova, mada 
je nepopularan, ili bolje rečeno, upravo zbog toga. Jer on 
jest nepopularan. General Millan Astray bi rado stvorio Špa: 
niju iznova — negativnu tvorevinu — na svoju vlastitu sliku 
i priliku. I s toga razloga on želi da vidi Španiju obogaljenu, 
kao što je i ne znajući objasnio. 

U tom trenutku general Millan Astray nije više mogao 
izdržati i povikao je divlje: 

'Muera la Inteligencia!' — 'Smrt inteligenciji 

'Ne, živjela inteligencija! Smrt pckvarenim  intelektualci- 
ma!' ispravio je Don Josć Maria Peman, novinar iz Cadiza. 
Nekoliko glasova ga je podržalo, mnoge ruke su bile čvrsto 
stisnute kako bi se spriječio nerazuman impuls da se za- 
plješće starom rektoru. Plave košulje su došle u iskušenje da 
postanu nasilne, vjerne totalitarnom postupku. Ali, jedno kraj- 
nje neobično shvaćanje njihove brojčane podređenosti ugu- 
šilo je taj impuls u zametku. Planuli su sporovi o imenima 
akademika koji su nestali ili bili strijeljani. Razdraženi usklici 
'pst' padali su s raznih strana. Nekoliko figura u talarima oku- 
pilo se oko Don Miguela, nekoliko plavih košulja oko svog 
cklevetanog junaka. 

Najzad se graja utišala kao talasi na žalu i grupe su se ras- 
pršile. Don Miguel je opet postao vidljiv za skup, posve uspra- 
van, skrštenih ruku, s pogledom uprtim pravo naprijed, sli- 
čan statui stoika. Još jedanput njegova riječ je zavladala dvo- 
ranom. 

'Ovo je hram razuma. A ja sam njegov vrhovni svećenik. 
Vi ste oni koji skrnavite njegove svete prostorije. 

"Ja sam uvijek, ma što kazala poslovica, bio prorok u svo- 
joj vlastitoj zemlji. Vi ćete pobijediti, ali vi nećete ubijediti. 
Vi ćete pobijediti, jer imate više nego dovoljno grube sile, ali 
vi nećete ubijediti, jer ubijediti znači uvjeriti. A da biste uvjerili, 
vi biste trebali ono što vam nedostaje — um i pravo u borbi. 
Smatram uzaludnim da vas opominjem da mislite na Španiju. 
Svršio sam. 

Raspre su se opet rasplamtale, prekidane naglim valovima 
jednodušne tišine. 

Tada je Don Esteban Madruga, profesor običajnog prava, 
ispravan i istinski dobar čovjek, uzeo Don Miguela pod ruku, 
ponudio svoju drugu ruku gospođi Carmen Polo de Franco, i 
izveo ih oboje iz sobe. Unamuno je koračao savršeno dosio- 
janstveno, blijed i miran. Francova žena je bila toliko zapre- 
pašćena da je hodala kao kakav automat. 

Konsultirana je hunta u Burgosu. Francovi nalozi su stigli: 
oni su bili neumoljivi. Ako se uvreda smatra dovoljno teškom, 
rektora Salamanke treba smaknuti bez odlaganja. Uvreda je 
odista smatrana za takvu, ali netko tko je bio bolje upućen 
shvatio je da bi takav čin fatalno naškodio prestižu 'Pokreta 
spasa koji se rađao. Zato nije nikad izvršen. 

Don Miguel se povukao u svoj dom. Njegova kuća je stalno 
bila opkoljena policijom. 

I uskoro zatim, tako čuvan, Miguel de Unamuno umro je 
naglo posljednjeg dana 1936, kao žrtva moždane kapi, i stekao 
trajan mir. 


(Preveo B. P.) 

DISKUSIJA 


LENJINOV »MATERIJALIZAM I EMPIRIOKRITICIZAM« 
U OČIMA JEDNOG LINGVISTIČKOG FILOZOFA 


Antony Flew 


Keele, Engleska 


1. GRANICE LENJINOVA PRISTUPA 


Lenjin počinje s razmatranjem pogleda biskupa Berkeleya 
i daje dvije kratke definicije: »Materijalizam — to je prizna- 
nje "objekata po sebi' ili izvan uma; ideje i osjeti — to su kor 
pije ili odrazi tih objekata. Suprotno učenje (idealizam) : ob- 
jekti ne postoje 'izvan uma'; objekti su 'kombinacije osjeta'«. 
(Lenjin (1) str. 15). Ovo je tačan i odlično sažet prikaz spora 
između Berkeleya i njegovih protivnika; i kao što Lenjin od- 
mah poslije toga primjećuje, materijalizam u tom smislu jest 
ono što Berkeley smatra osnovom »ateizma i poricanja reli- 
gije... Nema potrebe govoriti koliko je materijalna supstan- 
cija bila veliki prijatelj ateista svih vremena.« (Berkeley & 92. 
citirao Lenjin (1), str. 17). 

Ali kada bi se u pojmovima materijalizma i idealizma radi- 
lo jedino o tome, tada bi bili u pravu kritičari koji su se žalili 
da marksisti govore o materijalizmu kada bi trebalo da govore 
o realizmu (Wetter, str. 46). Iz ograničene interpretacije ta dva 
termina ne može se osim toga odmah vidjeti zašto bi materi- 
jalizam trebalo smatrati nužno nereligioznim, a idealizam ka- 
rakteristično religioznim. Ono što bi Berkeley vjerojatno tvrdio 
jest da — u onom uskom smislu materijalizma, u kojemu ta 
riječ znači isto što i realizam — ateizam nekako traži ili pret- 
postavlja materijalizam; a ne da materijalizam — u tom istom 
uskom smislu — podrazumijeva ateizam. Jer u tom uskom smi- 
slu materijalizma većina religioznih ljudi, a i većina religioznih 
filozofa, jesu materijalisti. I ne bi bilo ni malo uvjerljivo tvrditi 
da su u tom pogledu nedosljedni. 

Čini se zato, da je ta temeljna razlika veća nego što to Le 
njin u svom okvirnom opisu iskazuje; a kao što ćemo kasnije 

vidjeti (u odjeljku 6), tako i jest. Međutim, najveći dio kritike 
idealizma u Materijalizmu i empiriokriticizmu bavi se ograni- 
čenim vidom koji je definiran u prikazu što smo ga upravo 
razmotrili. Evo što Lenjin uvijek nanovo čini, s velikom sna- 
gom i oštroumno: prvo, tvrdi da je neki pogled — često po- 
gled koji je netko iznio uvjeravajući da je trezven i naučan 
— uistinu idealističan u ovom uskom smislu; i onda, drugo, 
insistira da te idealističke implikacije nisu u skladu s pozna: 
tim činjenicama — osobito s poznatim znanstvenim činjenica- 
ma. Sve je to uvijek zdravo, sjajno i ispravno. 


Usprkos tomu, Lenjinova kritika, iako je odlična dotle dokle 
ide, ne ide dovoljno daleko. Rečeno je za Francisa Bacona, jed- 
nog od utemeljitelja modernog materijalizma, da je pisao filo- 
zofiju kao lord kancelar; a to je uistinu i bio. Moglo bi se slič- 
no tome reći da je Lenjin pisao filozofiju kao profesionalni 
revolucionar; a to je doista i bio. Stvar je u tomu da je Lenjin 

dio odan i discipliniran čovjek prakse, i kada je raspravljao 

o filozofskim učenjima zanimalo ga je: prvo, da li su istinita; 
drugo, kako se slažu s idejama njegove partiie; i treće, kakav 
je ili kakav bi bio njihov društveni učinak. I tako, spoznavši 
da idealizam mora da je lažan, on se izgleda nikad nije upitao 
koji su to argumenti koji iz generacije u generaciju zavode oš- 
troumne i poštene ljude da brane gledanja koja su ne samo 
kriva nego, čovjek bi rekao, očevidno kriva, 


Takav se propust bez sumnje može oprostiti praktičaru. 
Ali taj je propust ipak za žaljenje. Jer sve dok se ne ispravi, 
ni za kakvu kritiku idealizma ne može se reći da je potpuna. To 
što je Lenjin propustio da se upita o argumentima u korist 
idealizma ima još jednu, i to jednako važnu posljedicu. Navelo 
ga je da postavi ono, što uvijek naziva »materijalističkom teo- 
rijom spoznaje« (npr. Lenjin (1), str. 55), i to na način koji 
otvara mogućnost za jak idealistički protunapad (vidi odjeljak 
5). Šteta je i nepotrebno je što je to tako. 


2. POČETAK S DESCARTESOM 


Vidjeli smo da Lenjin počinje sa Berkeleyom, ali povijest 
modernog idealizma uistinu počinje s Descartesom. Jer Des- 
cartes je bio taj koji je, posudivši argumente antičkog piron- 
skog skepticizma, počeo sistematski sumnjati u sve osim u 
vlastitu svijest; »S obzirom na to, da nam iste misli, koje nam 
se javljaju u budnom stanju, mogu doći i kad spavamo, a da 
u tom slučaju ni jedna od njih nije istinita, riješio sam se da 
pretpostavim, da sve stvari, koje su ikad ušle u moju svijest, 
isto tako nisu istinite kao ni obmane mojih snova.« (Descar- 
tes (1), Četvrti dio, str. 31). Javlja se zato problem kako Des- 
cartes, ako je to uopće moguće, zna da nešto drugo i postoji 
osim i, tako reći, 'iza' njegovih misli. (Sjećamo se da je Des- 

cartes riječju misao podrazumijevao sve oblike svijesti — oso- 
bito ono što su Lenjin i njegovi protivnici nazivali osjetima, a 
što se u Velikoj Britaniji naziva osjetnim podacima.) Taj pro- 
blem, onako kako ga je formulirao Descartes, postao je poznat 
kao Problem izvanjskog svijeta. 

Potrebno je uočiti, a suviše se to lako zaboravlja, koliko 
toga u sebi uključuje taj izvanjski svijet. Bitno je da su svi 
ljudi dio izvanjskog svijeta; jer ljudi su očito stvari. A upravo 
zbog tih prečesto i suviše lako zaboravljenih činjenica Lenji- 
novo trijumfalno naglašavanje solipsističkih posljedica idealiz- 
ma tako je na mjestu i tako odlučno: »Ako su tijela 'kompleksi 
osjeta' — kako kaže Mach, ili 'kombinacije osjeta' — kako je 
govorio Berkeley, onda iz toga neizbježno proizlazi da je čitav 
svijet samo moja predodžba. Polazeći od te postavke, ne može 
se doći do postojanja drugih ljudi osim samoga sebe: to je naj- 
čistiji solipsizam.« (Lenjin (1), str. 31). Kao što je Lenjin to- 
liko puta rekao, te potpuno neprihvatljive, a ipak sasvim neiz- 
bježne solipsističke implikacije pokušavaju idealistički mislisci 
uvijek izbjeći ili ignorirati. Tako Lenjin citira Macha: »Onda 
je tačno da se svijet sastoji samo iz naših osjeta. Ali mi znamo 
tada samo maše osjete...«. Lenjin komentira: »Iz toga proiz- 
lazi samo jedan zaključak, naime — da se 'svijet sastoji samo 
iz mojih osjeta'. Mach sasvim nezakonito stavlja riječ 'naših' 
umjesto 'mojih'. Samom tom riječju on već ispoljava ono isto 
Li od zbog koga optužuje druge.« (Lenjin (1), str. 32 
—33). 

Druga posljedica činjenice da su ljudi stvari, jest ta da ide- 
alist mora i sam biti dio svog vlastitog izvanjskog svijeta. Des- 
cartes bi na to naravno odgovorio da Descartes uistinu nije 
predmet u fizičkom svijetu. Descartes je uistinu bestjelesna mi- 
saona supstancija, duša »potpuno različna od tijela« i prema 
tome potencijalno besmrtna (Descartes (1), četvrti dio, str. 
32; usp. Peti dio, osobito ad. fin.). Doista je samo njegovo ti- 
jelo bilo dio izvanjskog svijeta, i smrtno. Da je Lenjin otišao 
natrag do Descartesa, bio bi to djelotvorno iskoristio kao do- 
kaz da idealizam, čak u ograničenom vidu koji smo dosad raz- 
matrali, podupre ono-svjetski pogled na prirodu čovjeka. Le- 
njin se, međutim, najviše približio toj misli da su svi ljudi, a 
ne samo drugi ljudi, dijelovi 'izvanjskoga svijeta', u njegovim 
napadima na Machovu nedosljednost: »ako su elementi osjeti, 
onda vi ne smijete ni za trenutak pretpostaviti postojanje 'ele- 
menata' nezavisno... od moje svijesti. A čim vi pretpostavite 
takve fizičke objekte nezavisne ... od mojih osjeta, objekte koji 
stvaraju osjet samo putem djelovanja na moju mrežnicu, onda 
vi sramno napuštate svoj 'jednostrani' idealizam i prelazite na 
gledište 'jednostranog' materijalizma« (Lenjin (1), str. 44). 


Problem izvanjskog svijeta, kako ga je Descartes dao mo- 
demnoj filozofiji, u tome je da se pokaže da je nekoj osobi mo- 
guće, i kako joj je moguće, da zna o nekom izvanjskom svi- 

jetu nezavisno od nekako, 'iza' pojava — svojih vlastitih mi- 
sli, osjeta, osjetnih podataka. Oni što ih marksisti nazivaju 
idealistima ili agnosticima, svi se na svoje karakteristične ali 
različite načine odazivaju tom izazovu. Descartes je vjerovao 
da može imati znanja o tom izvanjskom svijetu; ali samo zato 
što je vjerovao da je dokazao postojanje jednog dobrog boga 
i također dokazao da takav bog mora urediti stvari tako da 
fizički predmeti normalno uzrokuju osjetne podatke. Kao što 
su naglasili Hume i drugi kritičari, ta je teorija spoznaje neu- 
vjerljiva i nevaljala (Hume (2), 8 XII (111)). Ali mi Descartesa 
ne razumijemo, ako ne razumijemo da se njemu činilo da je 
to put — i to jedini put — da se izbjegne totalan agnostici- 
zam. 
A Hume opet, jedan od dvojice velikih filozofa Prosvjeti- 
teljstva XVIII vijeka, sigurno nije želio doći do radikalnorag- 
nostičkih zaključaka prve knjige Rasprave o ljudskoj prirodi. 
Otkrio je, međutim, da je prisiljen na te nedobrodošle zaključ- 
ke. On je naime slijedio Descartesa u pretpostavci da se sve 
njegovo znanje mora temeljiti na njegovim vlastitim mislima 
— na »zamjedbama uma«. Za razliku od Descartesa, međutim, 
Hume je vidio da se nikakvo znanje o izvanjskom svijetu ne 
može sagraditi na tim temeljima; a usprkos tomu oni su mu 
se ipak činili jedinim mogućim temeljima. 

Ili pak, pogledajmo idealizam. Idealizam može imati ili on- 
tološki ili fenomenološki naglasak. U svojim ontološkim tre- 
nucima idealisti drže da misli, u kartezijanskom smislu mi- 
sli, jesu sve što postoji; s mogućom iznimkom bestjelesnih du- 
hovnih bića koja te misli imaju. U tom vidu, stvari i ljudi 
promatraju se kao neke zbirke ili konstrukcije misli. U svojim 
fenomenalističkim trenucima idealisti kažu da se iskazi o stva- 
rima i ljudima nekako svode, ili treba da se svode, na iskaze 
o mislima. Slažem se s Lenjinom da su svi ti idealistički po- 
gledi, kao i agnostički, nevjerojatni, i da se zna da su pogrešni. 
Ali ako čovjek počne tamo gdje je počeo Descartes, i ako onda 
vidi da se od tog polazišta ne može doći ni do kakvog znanja 
o izvanjskom svijetu, u velikom je iskušenju da zauzme neko 
idealističko stanovište. Osobito je to tako, ako je kartezijansko 
polazište čovjeku tako temeljnom pretpostavkom da ne pri- 
mjećuje da je cno uopće neka pretpostavka; a tako je ono bilo 
većini svjetovnih filozofa u posljednjih tri stotine godina. Ako 
je čovjek u toj situaciji, mogao bi ustvrditi ili, ontološki, da 
su te misli, koje su sve što zna i što može znati, jedino što u 
stvari postoji; ili fenomenalistički, da je sve što se govori o 
stvarima i ljudima, zapravo samo govor o mislima. 


3. GRANICE POZIVANJA NA PRAKSU 


.Nap:kon smo spremni pokazati (kako smo najavili u od- 
jeljiku 1) da je Lenjinova kritika idealizma nedovoljna i po 
čemu je takva. Lenjina (kao što smo gore rekli) i nisu uistinu 

zanimali argumenti koji zavode ljude u idealističke pogreške. 
On prema tome nikad ne ispituje kartezijansko polazište. Umje- 
sto toga zadovoljava se time da pokaže kako su idealistički i ag- 
nostički zaključci pogrešni, otklanjajući teorijske poteškoće iz 
kojih proizlaze cdlučnim pozivanjem na praksu: »Najbolje po- 
bijanje Kantova i Humeova agnosticizma, kao i svih drugih 
filozofskih mušica (Schrullen), jest praksa, — ponavlja En- 
gels. 'Uspjeh naših radnji dokazuje suglasnost (podudaranje, 
Uberceinstimmung) naših opažaja s predmetnom (objektivnom) 
prirodom opažanih stvari“ — odgovara Engels agnostičarima«. 
(Lenjin (1), str. 130; usp. str. 100 i dalje). 


Kad bi se ovdje radilo samo o tomu da jedan praktičar 
nestrpljivo ostavlja po strani neke neugodne teorijske poteš- 
koće, mogli bismo jednostavno izraziti svoje razumijevanje za 
to, i dalje o tom ne govoriti; ima doista — kao što je Hume, 
na primjer, uvijek priznavao — nečeg nategnutog i fantastič- 
nog u takvim >»filozofskim mušicama«. Ali ovo pozivanje na 
kriterij prakse sigurno je imalo mnogo veće ambicije. Ono 
se naime nudi kao bitan dio materijalističke teorije spoznaje: 
»Vidjeli smo da Marx 1845. godine, a Engels 1888, i 1892. go- 
dine uvodi kriterij prakse u osnovu teorije spoznaje materi- 
jalizma« (Ibid., str. 129). 


Na ovu temu treba reći neke istinite i veoma važne stvari. 
Sigurno je da se ne može na zadovoljavajući način govoriti o 
znanstvenoj spoznaji, ako se to objašnjenje ne usredotoči na 
ideju prakse, kušanja pomoću eksperimenta. Također je, i još 
značajnije ovdje to, da su Descartesove tvrdnje kako može 
sumnjati i sumnja u razne pojedinačne stavove o izvanjskom 
svijetu, očevidno nesukladne s njegovim ponašanjem. Jer na- 
prosto je neistinito kazati da neki čovjek sumnja da je, na 
primjer, neki most siguran, ako on usprkos tomu povjerava 
tom mostu nešto do čega mu je stalo, bez oklijevanja i bez 
ikakve zebnje. Veoma je značajno da je Descartes provodio 
svoja razmišljanja u sobi sa peći, izoliran od svih zahtjeva 
aktivnog i praktičnog života. 


Dovle još uvijek idemo ukorak s Lenjinom; iako je argu- 
ment da Descartesova sumnja nije uistinu nikakva sumnja, 
kao i ranija tvrdnja da su svi ljudi stvari i, kao takve, dijelovi 
izvanjskog svijeta, tipičan za tako zvanu lingvističku filozofiju. 
Misao je tamo bila slijedeća: nije da nas znanost uči, kako je 
Lenjin s pravom insistirao, da su svijest i svi oblici duševne 
aktivnosti zavisni od jednog osobitog materijalnog organa — 
mozga; nego da su u svakodnevnom i predznanstvenom smi- 
slu riječi ljudi ljudi naprosto bića od krvi i mesa — i da im 
je svojstvena svijest i duševna djelatnost uopće. Slično se tako 
ovdje javlja pitanje koje proizlazi izravno iz riječi sumnja. 

Dovle je sve u redu. Lenjin je međutim očito smatrao da 
pozivanje na praksu čini više od toga, da opovrgava idealizam, 

Uistinu pak to nije slučaj. A nije zato, što ne uzima u obzir 
ono što idealist govori. Uspjeh naših radnji, kaže Engels, »do- 
kazuje suglasnost naših opažaja s predmetnom prirodom opa- 
žanih stvari«. To je tačno; ali samo uz obične, svakodnevne, 
zdravorazumske, materijalističke pretpostavke. Descartes, među- 
tim, stavlja u pitanje upravo te pretpostavke; i pita se ne bi 
li bilo moguće »da sve stvari, koje su ikad ušle u moju svijest, 
isto tako nisu istinite kao ni obmane mojih snova«. Doista, 
kad Shakespeareov Macbeth nije siguran vidi li bodež, u pra: 
vu je što želi primijeniti kušanje pomoću prakse: »Zar nisi, 
kobna utvaro, zamjetljiva. Za opip kao i za vid? Da te pogra- 
bim...«. Ali ovo kušanje ne može više biti odlučno, pa ni zna- 
čajno u ovom kontekstu, kada je čitav izvanjski svijet ono što 
je u pitanju. Jer Descartes se pita ne bi li grabljenje bodeža 
moglo biti isto takva obmana kao i utvara; a to, na sličan 
način, vrijedi i za svako drugo praktično kušanje koje bi se 
moglo provesti. U jednom odlomku što ga citira Lenjin, agnos- 
tik Helmholz priznaje: »Ja ne vidim kako bi se mogao pobiti 
sistem najekstremnijeg subjektivnog idealizma koji bi život sma- 
trao snom.« (Lenjin (1) str. 231). 


4. LINGVISTIČKI' PRISTUP PROBLEMU POBIJANJA IDEALIZMA 


Usprkos tomu što je to zdvajanje shvatljivo, takav se eks- 
tremni subjektivni idealizam ipak može pobiti. U prvom redu 
treba da zajedno s Lenjinom insistiramo na tomu, da takav 
idealizam mora biti u neskladu s ogromnom količinom poz- 
natih činjenica — a osobito poznatih znanstvenih činjenica. 
(Svatko tko se školovao u tradicijama moderne britanske fi- 
lozofije usporedit će Lenjinovo opovrgavanje idealizma s G. E. 
Mooreovim, i uočit će kontrast između Lenjinova naglašavanja 
znanosti i Mooreove ravnodušnosti). Zatim, u drugom redu, 
moramo se pozabaviti s idealističkim pokušajima da se te poz- 
nate činjenice interpretiraju, ili nategnu, na takav način da 
ne bi izgledale nesukladne s idealizmom. 'Da, da', reći će Des- 
cartes, 'nema sumnje, ako bih izvršio, ili ako bi se činilo da 
vršim neke praktičke pokušaje, kao što predlažete — ili tač- 
nije kao što se čini da vi čini se predlažete — činilo bi se da 
tamo postoji neki zbiljski izvanjski svijet. Poznato je, među- 
tim, da sni mogu biti veoma živahni. Halucinacije znaju izaz- 
vati upravo prinudne obmane. Zato možda, ipak, sve stvari 
koje ikad ulaze u moju svijest, jednako tako nisu istinite kao 
ni obmane mojih snova. 

Problem, a i izazov, jest u tomu, da se pokaže kako u toj 
temeljnoj idealističkoj misli ima neka logička nedosljednost 
ili neki logički apsurd. Želim ovdje naglasiti da idealist ne 
može iskazati svoju poziciju i znati da mu iskaz ima smisla, 
ako šutke ne pretpostavi nešto što je u neskladu s onim što 
želi reći. Imam dva argumenta, koji su, mislim, međusobno 

neovisni: prvi je više poseban, a drugi više općenit. Prvi se 
sastoji u tvrdnji da ključne riječi svakog idealističkog iskaza 
pretpostavljaju meku otvorenu definiciju materijalne stvari; 
i prema tome pretpostavljaju upravo ono znanje o materijal- 
nim stvarima za koje i idealisti 1 agnostici, iz raznih razlo- 
ga tvrde da je nemoguće. Drugi se sastoji u tvrdnji da ne može- 
mo uopće razumjeti, i znati da razumijemo, bilo koji jezik, 
ako se ne možemo pozvati i ukoliko ne znamo da se može- 
mo pozvati na neki javni — i prema tome, u ovom smislu, 
materijalni — svijet. 


4. (1) JEDAN POSEBAN ARGUMENT 


Kao prvi primjer za prvi argument uzmimo riječ san. Ideja 
sanjanja sigurno je u biti sekundarna i izvedena. Sanjati da 
je čovjek nešto učinio, vidio, čuo ili mirisao, jest posebna vrsta 
ne činjenja, ne viđenja, ne čuvenja, ili ne mirisanja, bez obzira 
o čemu se radi. Slično je tako sa svakom vrstom pričina. Kada 
se neka radnja pričinja ili se čini da nešto jest, onda to nije 
nešto primarno i elementarno; zapravo je to propuštanje da 
se doista čini ili propuštanje da se doista bude. Isto se to, uis- 
tinu, može potpuno primijeniti općenito na svaku suprotnost 
između privida i zbilje: ideja zbilje je pozitivna i primarna, 
ideja privida je negativna i sekundarna. Odavle proizlazi da 
ako se želi razumjeti neku od tih sekundarnih ideja treba 
prvo razumjeti odgovarajuću primarnu ideju. 


Razmotrimo sada posebni, ali sasvim središnji slučaj ideje 
jednog osjetnog podatka. Ta je ideja od temeljne važnosti za 
svaki oblik idealizma i agnosticizma, i prihvatili su je gotovo 
svi Iaterijalistički kritičari takvih pogleda. Osjetni podaci 
su Descartesove »predodžbe«, Berkeleyeve »osjetne ideje«, Hu- 
meove (ideje i) 'osjetilni utisci', kao i 'osjeti' Macha i Lenjina. 
Na svoje različite načine agnostici i idealisti uzimaju svi taj 
pojam kao primaran i neproblematičan. Oni vjeruju da osje- 
tilni podaci bez sumnje jesu; i da se osobine i odnosi osjetnih 
podataka sigurno mogu spoznavati. Što god drugo inače moglo 
biti ili ne biti, što god drugo moglo biti ili ne biti spoznatljivo 
bar osjetni podaci sigurno jesu i bar onjima moramo biti u mo- 
gućnosti da nešto znamo. Kako to racionalno mora izgledati kad 
filozof usvoji politiku izbjegavanja svih preuranjenih tvrdnji o 
tomu kako i da li tamo vani u velikom izvanjskom svijetu stva- 
Ti uistinu jesu. Kako li je mudro oprezan što izvještava samo o 
osjetnim podacima koji se s takvom nesuzdržanom otvorenošću 
pokazuju na intimnoj i bitno privatnoj pozornici njegova vlas- 
tita duha. Čak ako osim njih možemo znati i drugo, može li biti 
ičega što možemo tako neposredno i tako potpuno znati kao svo- 
je vlastite osjetne podatke? 

Tako se nekako, mislim, stvari pokazuju onima koji idealis- 
tički ili agnostički reagiraju na Problem izvanjskog svijeta; i 
pogreška je Lenjina kao filozofa što nikad sebi ne dozvoljava 
da ocijeni privlačnost takve slike spoznajne situacije. Ipak, us- 
prkos svojoj primamljivoj uvjerljivosti, ta je slika potpuno po- 
grešna. 

Potpuno je pogrešna, u prvom redu, zato, što je pojam osjet- 
nog podatka sekundaran i izveden iz pojma materijalne stvari; 
a taj se potonji pojam može objasniti samo pomoću ostenzivne 
definicije. Potpuno je pogrešna, u drugom redu, zato, što se os- 
jetni podaci, kao bitno privatni predmeti, mogu opisati samo 
jezikom čije značenje se mora utvrditi u odnosu na javni mate- 
rijalni svijet. Također je potpuno pogrešna iz jednog trećeg i 
drukčijeg razloga. S obzirom da su osjetni podaci bitno privat- 
ni, nužno proizlazi da je nemoguće bilo komu tražiti neko neza- 
visno provjeravanje i kušanje da bi dobio potvrdu za svoje izvje- 
štaje o vlastitim osjetnim podacima, i pouzdati se u takva prov- 
jeravanja i kušanja. Zato mora biti osobito teško, a ne osobito 
lako, da se dobije tačno znanje o nečijim csjetnim podacima. 

Da bi se pokazalo kako je pojam osjetnog podatka uistinu 
sekundaran u odnosu na materijalnu stvar, moramo se upitati 
kako da se objasni značenje prvoga termina. Najbolje što mo- 
gu učiniti u ovom referatu — a ne kažem da je to dovoljno — 
jest da citiram dva odlomka iz filozofskih klasika, u kojima 
osjetni podaci u oba slučaja kao da su izabrani s pomišlju na 
materijalne stvari. U prvom od njih piše Descartes: »Budući da 
nas paša osjetila ponekad varaju, htio sam pretpostaviti, da 
nema stvari, koja bi bila takva, kakvu nam je ona prikazu- 
u... 1... s obzirom na t), da nam iste misli, koje nam se jav- 
liaju u budnom stanju, mogu doći i kad spavamo, a da u tom 
slučaju ni jedna od njih nije istinita, riješio sam se da pretpo- 
stavim, da sve stvari, koje su ikad ušle u moju svijest, isto tako 
nisu istinite kao ni obmane mojih snova«. (Descartes, (1), Čet- 
vrti dio, str. 31). U drugom odlomku piše Hume: »Da bih djetetu 
dao ideju skerletnog ili ružičastog, slatkog ili gorkog, predstav- 
ljam te predmete ili, drugim riječima, pružam mu te utiske« 
(Hume (2), I (i) 1). (Kako bi Lenjin prezreo i izrugao taj polu- 
tanski, stidljivi i naravno sasvim protuzakonit i nedosljedan 
pokušaj da se (subjektivni) utisci identificiraju s (objektivnim) 
materijalnim stvarima — »objektima«!) 

Drugi stupanj prvog argumenta je tvrdnja da taj primarni 
pojam materijalne stvari jest takav da ne samo da se uvijek 
uistinu objašnjava, nego da se i može objasniti samo ostenziv- 
no, to jest, ukazivanjem, na neki način, na aktualne materijalne 
stvari koje se priznaju za takve. Da je ta tvrdnja uistinu tačna, 
pokazuje se — iako se opet sigurno ne dokazuje — kad se jedno- 
stavno upitamo kako bi Descartes ili Hume mogao objasniti, 
makar samom sebi, u što je to sumnjao ili o čemu je to bio 
agnostičan, ako nije priznavao nikakve nezavisno postojeće pred- 

mete, to jest materijalne stvari. Da još jednom citiramo Lenji- 
ma, »Jer jedino 'svojstvo' materije za čije je priznavanje vezan 
filozofski materijalizam jest svojstvo da bude objektivna real- 
nost, da postoji izvan naše svijesti«. (Lenjin (1), str. 258) 

Naglasak na onom što idealist i agnostik može objasniti, i ka- 
ko, proizlazi iz spoznaje da oni — kao i svatko drugi — moraju 
shvatiti i znati da shvaćaju što govore. Ali ni za koga se ne mo- 
že valjano .reći da shvaća, ako nema neku sposobnost da iska- 
že svoje shvaćanje. A kako se bolje može provjeriti da je nešto 
shvaćeno, nego objašnjavanjem onoga što se shvatilo? Osim 
toga — zaslužuje da se u ovom novom kontekstu ponovi — sa- 
ma ideja o osobi koja uopće nešto radi, koja čak samo tiho po- 
kušava samoj sebi nešto objasniti, djelomice je ideja o nekoj 
materijalnoj stvari posebne vrste. 


4. (11) JEDAN OPCENIT ARGUMENT 


Ovo nas vodi do moje druge vrste argumenata protiv nedo- 
sljednosti kojih vjerujem da mora biti u svakom idealističkom 
iskazu. Ako je taj drugi i općeniti argumenat valjan, tada prvi 
i posebni postaje suvišan. A zato što vjerujem da je valjan, izlo- 
žio sam prvi argumenat samo u glavnim crtama. Tvrdnja odluč- 
na za drugi argumenat jest, da je znana pristupačnost javnih 
materijalnih predmeta bitan uvjet za znanu razumljivost nekog 
jezika. Ako je ta tvrdnja ispravna, onda, očito, nitko tko u bilo 
kom smislu tvrdi da zna što govori, ne može dosljedno iskazivati 
idealizam. Jer znana razumljivost iskaza pretpostavlja upravo o- 
mu poznatu pristupačnost jednog javnog, materijalnog svijeta, ko- 
jega je taj iskaz i imao za svrhu da porekne. 

Da bi se vidjelo da je ključni sporni stav istinit, treba pro- 
motriti slučaj neke opisne riječi koju bih možda želio primije- 
niti na dio jednog svog prolaznog i trenutačnog osjetnog podatka. 
Neka to, na primjer, bude riječ za boju modro. Očito, ne mogu 
znati da li vi i ja tu riječ upotrebljavamo na isti način, s istim 
značenjem, osim u toliko što mogu usporediti načine na koje je 
vi primjenjujete s načinima na koje je ja primjenjujem. Nužno 
mi je nemoguće promatrati vaše bitno privatno iskustvo, pa da 
bih napravio takvu usporedbu, moram biti u položaju da mi 
budu poznate relevantne transakcije između vas kao jedne jav- 
ne materijalne stvari i raznih drugih javnih, materijalnih stvari 

Dovle je sve u redu. Ali ta prilično očigledna, iako često za- 
nemarena činjenica o temeljnim uvjetima saobraćanja nije do- 
voljna da bi se pokazalo kako moram imati pristupa materijal- 
nim stvarima, i znati da imam pristupa njima, ako je potrebno 
da se znam ispravno služiti nekim jezikom dok samom sebi 
opisujem svoje osjetne podatke: a to je ono što Descartes sma- 
tra da sam radi u konačnoj fazi svog sistematskog sumnjanja. 
Da bi se vidjelo da mora imati pristup materijalnim stvarima 

i znati da ga ima, primijetimo da upotrebljavati neku riječ 
ispravno znači držati se pravila za njezinu ispravnu upotrebu. 
Da biste dakle znali da riječ ispravno upotrebljavate, potrebno 
je da znate da se tih pravila uistinu držite. A kako da to bude, a- 
ko nam nije dopušteno da se pozivamo na materijalne stvari ili 
da se obratimo za pomoć drugim ljudima? Čini se onda, da bi 
težina svake pretenzije ma znanje morala počivati na potpuno 
neprovjerenom i nepotvrđenom pamćenju jedne osobe. Da, mo- 
dro je, jer je iste boje kao svi drugi osjetni podaci koje sam 
ranije nazivao modrima: dakle, riječju modro služim se na isti 
način, ako i ovo zovem modrim'. 

Ovo bi se na prvi pogled moglo činiti dovoljno. Jer ponekad, 
i s pravom kažemo da je pamćenje nekog čovjeka koje mi je 
netko drugi potvrdio, dovoljno da bi se ustanovilo da se nešto 
desilo, i da on zna da se to desilo. Ali ovo vara. Ta dva slučaja 
nisu uistinu paralelna. Jer ako dopuštamo da nepotvrđeno pam- 
ćenje nekog čovjeka pruža dovoljnu garanciju za njegovu tvrd- 
nju da nešto zna, njegovo pamćenje nije nepotvrđeno u onom 
smislu u kojem bi pamćenje moralo biti nepotvrđeno u kartezi- 
janskoj situaciji koju smo pretpostavili. U prvom slučaju ne- 
potvrđeno pamćenje je zapravo potvrđeno, iako ne izravno, svi- 
me što nam je poznato o pouzdanosti pamćenja uopće, o pouz- 
danosti pamćenja određenog čovjeka o kojemu se radi, i o vje- 
rojatnosti događaja o kojemu izvještava; a čitavo to znanje os: 
lanja se na sve vrste kušanja i provjera činjenica u svijetu oko 
nas. U drugom slučaju ne bi moglo biti takvih provjera ni isku- 
šavanja; a tvrdnje pamćenja mogle bi se podržavati samo po- 
moću neprovjerljivog i neopovrgljivog uvjerenja da se uistinu 
vrši neka dosljedna upotreba. Nazivati takvo uvjerenje znanjem 
sigumo bi bilo suviše laskavo, a i pogrešno 


5. LENJINOV OBRAZAC ZAMJEĆIVANJA 


Rezultat triju prethodnih odjeljaka predstavlja totalno od- 
bacivanje ne samo idealizma i agnosticizma, nego i čitavog okvi- 
ra problema na koji ta učenja predstavljaju odgovor. Ali to ne 
znači da bez ikakva ograđivanja možemo prihvatiti ono što Le- 
njin nudi kao »materijalističku teoriju spoznaje«. To oklijeva- 
nje ne proizlazi ni iz kakve sumnje u istinitost materijalizma: 
kao što je sam Lenjin kazao, »Materijalizam je sin Velike Bri- 
tanije« (Lenjin (2) str. 43). Oklijevanje je posljedica mnogih 
Lenjinovih formulacija koje ne onemogućuju idealizam i agnos- 
ticizam. 

Uzmimo, na primjer tvrdnju da »na osjet. . gledaju sve pri- 
rodne nauke ne—'očišćene' od strane Berkeleyevih i Humeovih 
učenika... .kao na sliku vanjskog svijeta« (Lenjin (1) str. 55); 
ili da je »materija... filozofska kategorija za oznaku objektiv- 
ne realnosti koja je čovjeku dana u njegovim osjetima, koju 
naši osjeti kopiraju, fotografiraju, održavaju i koja postoji ne- 

zavisno od njih«. (Ibid., str. 121). Lenjin je svakako u pravu 
kad smatra da je to ono što učenjaci, a osobito fiziolozi, vole 
pričati; i pomoću tog silno zavodljivog obrasca postavljen je 
i klasični Problem izvanjskog svijeta. Možda je značajno da je 
Descartes bio fiziolog praktičar i da je Locke imao medicinsku 
naobrazbu; a sigurno je da su se i Berkeleyev idealizam i Hu- 
meov agnosticizam razvili iz kritike Lockea i Descartesa. 


Kad bi naša situacija uistinu bila onakva kako je tamo poka- 
zano, onda bi samo bog mogao znati da je takva. Nijedan čov- 
jek, zbog prirode okolnosti, ne bi nikad mogao vidjeti ni jednu 
od tih stvari čiji su se 'odrazi' i 'fotografije' pojavili na privat- 
nom ekranu njegova duhovnog oka. Potrebno je naći neki na- 
čin da bi se odbacio taj izvanredno opčiniteljski obrazac, ako 
nećemo da se ponovno otvore vrata agnosticizmu i idealizmu. 


Treba da sebe — i Lenjina! — podsjetimo na Lenjinov savjet 
Petzoldtu: »treba da zamijenite idealističku liniju svoje filozo- 
fije (od osjeta k vanjskom svijetu) materijalističkom (od vanj- 
skog svijeta k osjetima)« (Lenjin (1), str. 46). Uistinu, čitav naš 
argumenat u toku prošla tri odjeljka ovog referata mogao bi 
se smatrati pokušajem da se slijedi taj izvrsni savjet. Jer po- 
kušali smo pokazati, nasuprot čitavoj kartezijanskoj tradiciji, da 
naše znanje o materijalnim predmetima mora spoznajno pret- 
hoditi svakom znanju osjetnih podataka. Problem uistinu nije 
u tom kako da od svojih osjeta dođemo do izvanjskog svijeta, 
mego kako da od javnog i materijalnog dođemo do privatnog i 
idealnog. 

Implikacija u ovom posebnom kontekstu jest ta, da ne smi- 
jemo dozvoliti da osjetni podaci dođu između nas i stvari koje 
možemo vidjeti. Ako smo jednom prihvatili Lenjinov obrazac 
zamjećivanja, tada jedva da možemo izbjeći zaključak da nikad 
zapravo — 'izravno — ne vidimo materijalne predmete, nego 
samo osjetne podatke: te se smjesta javlja pitanje kako bismo, 
ako je tomu doista tako, ikada mogli išta znati o 'stvarima po 
sebi' (Hume i Kant); i na što bi se to uopće moglo misliti kad 
se govori o takvim načelno nepristupačnim predmetima, ako se 
uopće na nešto pri tom doista misli. (Berkeley). Dakle, prvo na 
čemu treba insistirati jest da stvari uistinu vidimo — i to često; 
te da i pojmovi o stvarima i pojmovi o zamjećujućim stvarima 
jesu spoznajno primarni: to jest, da nije moguće ništa znati o 
osjetnim podacima, a da se ne pretpostavlja neko znanje o ma- 
terijalnim stvarima; a sve znanje o materijalnim stvarima poči- 
nje, naravno, sa zamjećivanjem. 

Poslije toga, ako fiziolog ustvrdi da je oko neka vrst kamere 
s kojom možemo snimiti privatne i neproizvodive fotografije 
stvari koje nikad ne možemo stvarno — 'izravno' — vidjeti; on: 
da moramo odgovoriti da nema takvih otkrića o fiziološkoj apa- 
raturi koja sudjeluje u zamjećivanju, koje bi mogla pokazati da 
nikad uistinu stvari ne vidimo: da ih možemo vidjeti i da ih 

doista vidimo, pretpostavka je svih fizioloških istraživanja. Ili, 
ako filozof želi govoriti o osjetnim podacima i tvrdi da se oni 
moraju javljati kod svake prave zamjedbe, tada moramo sa 
svoje strane ustvrditi da čak ako posjedovanje odgovarajućih 
osjetnih podataka i jest dio onoga što se podrazumijeva u viđe- 
nju neke stvari, mi ipak i u tom slučaju vidimo stvari — a ne 
osjetne podatke. Obraditi sve to zadaća je, i to velika zadaća, 
filozofije zamjećivanja. Ali ako filozofija zamjećivanja ne počne 
od temeljne činjenice da stvari možemo vidjeti, ona će sigurno 
završiti sa zaključkom da ne možemo. (Prije nego što pređemo 
na idući, i posljednji odjeljak ovog rada, zabilježimo usput zna- 
čajnu primjedbu iz najnovije knjige jednog engleskog filozofa 
marksista: »Sablast 'osjetnog podatka' proganja filozofiju već 
dugo vremena. Ona naravno nikad nije uznemirivala marksiste. 
Ali treba čestitati drugima da je, poslije lingvističke kritike, ta 
sablast konačno smirena«. (Cornforth (3), str. 150). Dosad se 
valjda dovoljno pokazalo, da je, ako marksistički filozofi stvar- 
no nisu bili uznemireni, trebalo da budu. 


6. ŠIRI I UŽI SMISAO »MATERIJALIZMA« I »IDEALIZMA« 


Vraćamo se napokon na pitanja o tomu koliko toga podrazu- 
mijevaju pojmovi materijalizam i idealizam i zašto obrana ma- 
terijalizma znači napad na religiju. Podsjetimo se da je ranije 
(u odjeljku 1) primijećeno da se Lenjinova kritika usredotočuje 
na idealizam shvaćen kao učenje da »objekti ne postoje 'izvan 
uma'; objekti su 'kombinacije osjeta'«; i da u tom uskom smis- 
lu riječi idealizam i materijalizam nije neposredno očito zašto 
bi se smatralo da idealizam nužno podržava religiju, a da je ma- 
terijalizam isključuje. Jedan je dobar razlog za to proizašao iz 
našeg razmatranja Descartesa (u odjeljku 2): naime da čitav 
okvir problema izvanjskog svijeta uzima za gotovo da su ljudi 
bitno bestjelesna bića; i prema tome kandidati za budući život 
na drugom svijetu. (Jedan je od mnogih paradoksa u povijesti 
mišljenja da je Hume, koji čvrsto drži da je duša smrtna, ipak 
bio tako vezan uz kartezijansku pretpostavku da je uvijek — 
kad se bavio filozofijom — mislio o ljuđima kao o bestjelesnim 
zbirkama privatnih iskustava.) 

Drugi dobar razlog za pretpostavku da između materijalizma 
i religije postoji suprotnost, može se razviti iz Lenjinova nagla- 
šavanja da svijest i duševne osobine općenito prate samo veoma 
zamršene materijalne strukture: »Materijalizam, u punoj sug- 
lasnosti s prirodnim naukama, uzima... svijest, mišljenje, osjet 
kao sekundarno, jer je osjet u jasno izraženom obliku vezan 
samo za više forme materije (organska materija)...« (Lenjin 
(1), str. 35). To očito mora biti argument protiv svake tvrdnje 
da su ljudi ili bitno bestjelesna bića ili da možda postoji neki 
bestjelesan ali personalan bog. Nije čudo što se Lenjin ljutio 
na Macha: »To znači da postoje 'neposredni doživljaji' bez fizič- 

kog tijela, prije fizičkog tijela. Kakva šteta što ta divna filozofi- 
ja još mije dospjela u naše bogoslovije; tamo bi umjeli ocijeni- 
ti svu njenu vrijednost.« (Ibid; str. 224). 

Sve je to veoma jasno. Ipak, iako su to oni vidovi i implika- 
cije na koje se Lenjin ovdje usredotočuje, marksističke katego- 
rije materijalizma i idealizma mora da su i, uistinu, treba da su 
bogatije od toga. Lenjin se tako često poziva na Engelsa, koji u 
Ludwigu Feuerbachu dijeli filozofe na »dva velika tabora«: 
»Engels. .. vidi osnovnu razliku među njima u tome što je za 
materijaliste priroda primarna, a duh sekundaran, a za idealiste 
— obmuto« (Ibid., str. 22). Završit ću navodeći nekoliko glav- 
nih temeljnih problema o kojima se, držim, radi u ovoj općoj 
konfrontaciji, a želio bih kazati da se u svim tim problemima 
smatram materijalistom. 


U prvom redu, dakle, materijalizam tvrdi da postoje, i da 
mi znamo da postoje, predmeti 'bez uma'. (Fraza bez uma mo- 
ra se shvatiti kao da znači »nezavisno od bilo kakvog uma«; 
inače će neki berklijevac tvrditi da je materijalist zato što Ber- 
keleyev sistem na svoj način predviđa predmete koji su nezavis- 
ni od svih ljudskih umova.) Drugo, materijalizam tvrdi da duh 
(»svijest, mišljenje, osjet«) jest funkcija nekih kompliciranih 
ustrojstava te građe, koja postoji nezavisno od svih umova i 
svake duhovnosti. Treći temeljni element u materijalizmu si- 
gurno je tvrdnja da je svemir — koji se i sastoji sav i jedino od 
te građe — ontološki autonoman i da ne traži nikakvo objaš- 
njenje 'izvan' samog sebe; nema mjesta za neki Prvi uzrok koji 
bi ga održavao, niti za nekog Nosioca reda koji bi nametnuo 
Red. (Usporedi i suprotstavi o ovome neoskolasticizan: Wette- 
ra, str. 301 i dalje). To nije izričito rečeno u Lenjinu, koji je 
vjerojatno poznavao samo grublje ideje o stvaranju »u početku« 
i o čudotvornim natprirodnim intervencijama 'unutar' svemira. 

Dva posljednja materijalistička načela koja predlažemo mož- 
da nisu nužno nesukladna s jednim religioznim sistemom svije 
ta, jako je odbacivanje petoga bilo odlučno za mnoge pokušaje 
da se znanost pomiri s religijom. Među ova dva posljednja na- 
čela ide četvrto, po kojemu bi trebalo smatrati materijalistič- 
xom svaku tezu po kojoj javno prethodi u spoznajnom smislu 
privatnome. Ako smo spremni da to priznamo, onda i Wittgens- 
teinovo djelo Philosophical Investigations i Ryleovo The Con- 
cept of Mind treba priznati za značajne priloge materijalističkoj 
filozofiji. Napokon, u tradicionalnijem smislu, materijalist je 
netko tko stoji na realističkom gledanju na prirodnu znanost; 
koji smatra da znanost nastoji opisati — i objasniti — ono što 
se u svijetu oko nas uistinu zbiva. Materijalist kao takav mora 
odbaciti svaku pomisao na to da bi se znanost bavila samo 
pojavnošću. On mne smije dozvoliti oslabljujuće 'interpretacije', 
kakve daje Osiander u svom 'Predgovoru' de Revolutionibusu Ko- 
pernika, kardinal Bellarmino Galileju i biskup Berkley protiv 
njutnovaca (Popper). 

O PROBLEMU SLOBODNOG VREMENA, SLOBODE I RADA 
Peter Heintel 


Beč 


Malo je problema o koje socijalni dijagnostičari našeg vre- 
mena toliko razbijaju svoje kritičke glave kao o problemu slo- 
bodnog vremena; ali istovremeno malo je pojava u našem druš- 
tvu pred kojima stojimo bespomoćnije i pasivnije. Pravo se ne 
zna kakav stav zauzeti, da li govoriti za ili oprezno protiv i 
stoga njihalo suda o slobodnom vremenu udara iz jednog 
ekstrema u drugi. Zaneseno jedni sanjare o budućnosti ispunje- 
noj samo slobodnim vremenom, dok pesimisti opominjući uka- 
zuju na već prisutnu prekomjernost slobodnog vremena s ko- 
jom već sada čovjek ne zna šta bi počeo. Tek u slobodnom 
vremenu dolazi pojedinac zaista samom sebi i uistinu je slobo- 
dan, misle jedni, dok drugi tvrde da se u slobodnom vremenu 
organiziranom od industrije zabave pojedinac i njegova sloboda 
napokon sasvim gube. Između obje ove krajnosti postoji niz 
kompromisa uglavnom sa zajedničkom značajkom da su o pro- 
blemu slobodnog vremena, još manje razmišljali. Ovi uzimaju 
tu i tamo po neki komad, sastavljaju sebi s mukom jednu sli- 
ku svijeta koja puca u svim zglobovima, a pored njihovih pos- 
tupaka prolazi uostalom bez značenja. 


Ipak svima njima treba izreći hvalu. Kakav god i bio rezul- 
tat do kojega su došli, oni su u svakom slučaju razmišljali — 
a koliki smiju to o sebi ustvrditi? Većina shvaća slobodno vrije- 
me kao samorazumljivu, od prirode danu stvar poput sunca i 
mjeseca i moraju li jednom više od nje žrtvovati, tada se mrgo- 
de kao na loše vrijeme. Zacijelo bi bio hipohondar svoje misao- 
ne sposobnosti onaj tko bi svoje slobodno vrijeme koristio sa- 
mo za to da o njemu razmišlja; on bi svakako teško stigao da s 
njim nešto pametno započne. Za njega bi se slobodno vrijeme 
iscrpljivalo u kontemplaciji o sebi samom. Jedno doduše umi- 
rujuće i svakako jeftino, ali nipošto plodonosno držanje. Dale- 

ko više uznemiruje, a i skuplja je, njegova suprotnost. Bez raz- 
mišljanja baca se strmoglavo u slobodno vrijeme i baš se rijet- 
ko primijeti da je glava, onaj organ stvoren za mišljenje, ostala 
pri tom sasvim prikraćena. Vrli poslovni ljudi iskorištavaju 
to, a za ono što nude i bolje je ako se mišljenje suspregne; kon- 
zumira se mnogo lakše i bezbrižnije. 

Nije teško sve ovo dalje opisivati; odvija se to također bezo- 
pasno, a otkad je kritika kulture i društva postala moderna, 
malo ih je koji se u zlo našeg vremena ne bi razumjeli. Neki o 
njemu govore znanstveno, popunjuju svoj prikaz stranim rije 
čima iz psihološke i psihijatrijsko-medicinske terminologije, o- 
stali više pučki, tako da se svaki osjeća nagovoren i pogođen u 
dušu. Ukratko vlada nesputana radost što se progledalo, jer to 
izgleda kao jedina mogućnost da se ne bude poput ostalih. 


Nešto progledati odaje jedno znanje, koje onoga tko je pro- 
gledao čini se stavlja daleko iznad svega što se kritizira. Uvelike 
se dijeli naivno mišljenje da ovo negativno znanje samo dostaje 
da bi se dokazalo kako je netko bolji i bolje radi. Svi dijagno- 
stičari suvremenosti vide u sebi, ma koliko njihovo znanje bilo 
samo negativno, prave modeme apostole duše; dovoljna je dija- 
gnoza i bolesno čovječanstvo leži do njihovih nogu, jer oni nas- 
tupaju kao istinski znalci u rukama kojih leži spas svijeta. Nije 
čudo da se nešto vjere podastrtog čovječanstva prenijelo i na 
njih, oni nastupaju svjesni svoje misije, sigurni u pobjedu stu- 
paju svijetom sa sverazumijevajućim smiješkom i imaju, a da 
to sebi ne priznaju, zapravo samo jedan strah: da se svijet ne 
bi ponovo uspravio i izmijenio na dobro. Odakle bi onda uzeli 
svoje znanje, što bi još trebalo progledati? Iz te bojazni i zaus- 
tavljaju se najčešće pri negativnom znanju čuvajući se da s njim 
idu u praksu. Ova međutim čini i dalje što joj je volja i ne daje 
se smesti niti herojskom muzičkom pratnjom dijagnostičara. 
Ukoliko više osjećaju potvrdu, utoliko biva radosnije njihovo 
srce puno toplog saučešća. Oni mogu klicati da nisu poput 
ostalih iako to čine s ozbiljnošću koja opominje namrštena 
čela — jer kraj sve svoje izuzetnosti bilo bi ipak šteta za ostali 
svijet za koji se treba ipak bratski zauzeti. Ovo zalaganje u ne- 
gativnom znanju sastoji se međutim bitno u tome da se dijag- 
nosticira i kritizira u ostalom, ali da se svijet ostavi pri onome 
što jest. Dijagnoza i kritika same misu u stanju da ispune zah- 
tjev koji postavljaju. Ako one ne krenu k pozitivnome, najčešće 
k praksi, tj. sebe dokinu, one predstavljaju samo besplodnu 
koketeriju sa zbiljom, od koje treba da odskače vlastita izu- 
zetnost. Ali negativna kritika ostaje ipak upućena na lošu zbilju, 
ova je tlo koje ju hrani i njen pravi uvjet egzistencije. Dijagno- 
za nije moguća bez bolesti, kritika bez onoga što kritizira. Lako 
je međutim uvidjeti da kritika koja samo progledava izmiče se- 
bi tlo na kojem niče. Ne korakne li tada dalje k pozitivnome, 
ostaje napokon prazna igra misli sa samim sobom. Kritici kul- 


189 


ture treba tada preporučiti da svoju metodu primijeni na sebe 
i da samu sebe kritizira. Jer njena je dokona igra mnogo gora od 
zbilje. Ova živi iz ličnog uloga i mora posljedice svojih čina sa- 
ma snositi. Ona međutim ne djeluje uopće i smatra se zato 
intimno slobodna od odgovornosti čak i kad o odgovomosti to- 
liko priča. Istinska kritika naprotiv razumije zbilju i svoju dija- 
gnozu iz jednog korijena: kako su one uzajamno upućene jedna 
na drugu tako ih zajedno treba i razumjeti. Negativna kritika 
ima u ruci samo odlomke za čiju joj sistematiku nedostaje svaki 
princip; samo ako ima jedan princip može postati pozitivna i 
plodna; tada ona i ne nastupa negativno spram zbilje nego iz 
sadašnjosti gradi bolju budućnost. 

Toliko samo kao uvod. Treba reći da svako negativno mršte- 
nje i rezoniranje kakvo je u modi ne može zahvatiti stvar o ko- 
joj se radi; nema nikakva smisla tužiti se na promašaje u obli- 
kovanju slobodnog vremena i s rezigniranim slijeganjem rame- 
na upustiti se u konzumaciju slobodnog vremena; ali je od isto 
tako malog značaja povući se iz konzuma u tihi refugium samo- 
izgrađene samoće i smatrati se uzvišenijim od cijelog svijeta 
vezanog za lanac nestalnog zadovoljstva. Mnogo je nužnije da se 
u pozitivnom smislu razmisli o problemu slobode, da se navede 
njegovo mjesto u suvremenosti i izloži mogućnost njegova 
smišljenog ispunjenja. Na ovaj bismo put stupili najpriie pre- 
ko nekih pogrešnih interpretacija našeg predmeta, ne toliko da 
bismo gomilali negativno na negativno nego da bismo napravili 
mjesta za pozitivno. 

»Uveče kad je čovjek opet slobodan i kad je rad završen 
ogavan« kaže poznati austrijski kabaretist Qualtinger u svojoj 
poznatoj popijevci i pruža time jednu interpretaciju problema 
slobodnog vremena. U slobodno je vrijeme čovjek istinski slo- 
bodan, konačno slobodan, dok je u radu neslobodan, podjar 
mljen. Što manje rada to je slobodniji čovjek, moralo bi se iz 
toga zaključiti, i isprva se čini kao da ovo određenje slobodnog 
vremena zadovoljava. Kad nisam upregnut u radni tok, kad 
upravo mogu činiti što me veseli, u slobodno vrijeme, tada sam 
tek zaista slobodan. Ali kako nas začuđuje ako popijevku slije- 
dimo dalje: oslobođenome je naime dosadno, on ne zna što da 
počne s mnogim vremenom i kako bi ga što brže utukao pravi 
svakojake besmislice. Za ispriku definiciji moglo bi se reći da 
popijevka govori o besposličaru, čovjeku manje vrijednosti. 
Moglo bi se potapšati njegova zdrava ramena i reći »to se tebi 
ne može desiti, ti bi tačno znao što bi počeo sa svojim slobod- 
nim vremenom«. Ovom znanju svaka čast, ali riječ je o važnijem. 


Tko misli da je slobodan samo u slobodno vrijeme, taj mora 
uvijek rad promatrati kao nešto ogavno u čemu je čovjek ne- 
slobodan i zapravo nije on sam. Tko međutim u radu ne može 
biti slobodan, taj to nije ni u slobodno vrijeme, onome tko ne 
može dati smisao radu slobodno je vrijeme dosadno. 

Poput rada i slobodnog vremena i čovjek sama sebe rastrza 
na dva dijela, koji su lišeni unutarnje povezanosti. Ovdje neslo- 
boda i oktroirana nužnost, tamo sloboda i neograničena moguć- 
nost. Posljedice takva držanja lako je naslutiti. Rad u svakom 
pogledu postaje nužno i sumorno zlo, a slobodno vrijeme onaj 
rezervat subjektivnosti gdje se svatko može iživjeti. Jasno je da 
ovoj interpretaciji slobodnog vremena leži u osnovi krivi pojam 
slobode. Sloboda ima vrlo malo veze s mogućnošću iživljavanja, 
s pukim »činiti što me volja«. Bila bi uostalom komična preu- 
zetnost misliti da je onaj koji više radi neslobodniji, nego ja ko- 
ji slijedim svoje ćudi i želje. Kako lako i slobodnjak u vremenu 
postaje rob svojih hirova, u najboljem slučaju vjerni sljedbenik 
svoga hobija! Kakve ima to međutim veze sa slobodom? Onaj 
koji čitav život radi ne popuštajući mnogim svojim željama i 
porivima, koji se vježbao u odricanju, trebao bi biti manje slo- 
bodan od besposlenog društvenog parazita? Nešto čudna konse- 
kvenciia koja međutim oštro otkriva nemogućnost da se slobo- 
da etablira samo u slobodnom vremenu. Sloboda u radu i u 
slobodnom vremenu je temeljno ista. Iščezava li ona međutim 
samo u jednom sastavnom dijelu, to onda uvijek ide na štetu 
onog drugog. 


Ova definicija ipak krije jednu istinu koja nam ne smije iz- 
maći; radi se o razvoju u pojmu rada; ona ukazuje osim toga na 
otuđenje koje vlada naspram radu i koje se mora dokinuti da 
bi se time i slobodno vrijeme moglo smisleno oblikovati. Razli- 
čiti oblici automacije učinfli su čovjeka skeptičnim prema iskon- 
skom naporu rada. Njegovi su zahtjevi razmaženi i kao da slu- 
te jednu buduću epohu u kojoj uopće neće biti rada koji ne bi 
odgovarao neposrednim interesima ličnosti: on je dakle gnje- 
van i osjeća kao prisilu kad još mora obavljati posao koji ne 
odgovara takvom nivou budućnosti. Ova nelagodnost nije neo- 
pravdana, no ona ne bi trebala bezobzimo gumuti u slobodno 
vrijeme, već ići za tim da pomogne pri ostvarivanju ovog sna 
budućnosti. Još nismo tako daleko i još treba obaviti posao ko 
ji odgovara našem vremenu; samo na taj način bit će napretka. 

Ali nije samo to razlog da pristup smislu rada često izgleda 
blokiran. Sam rad, radno mjesto, radna atmosfera otuđuje čo- 
vjeka od rada. U ovom poglavlju trebalo bi dugo pisati; ovdje 
može biti naš zadatak samo da ukažemo na to i dodamo kako 
otuđenje pri radu ne dopušta niti slobodnom vremenu da dođe 
do izražaja. Ako nije slobodan rad, ako se rad shvaća samo kao 
društvena nužnost, samo kao zlo proizašlo iz otuđenja, tada 
slobodno vrijeme donosi doduše želje i hirove ali ne slobodu. 
Dokidanje onog otuđenja rada jest prema tome prvi cilj, prva 
pretpostavka za smisleno oblikovanje slobodnog vremena. 

Za mnoge je slobodno vrijeme mjesto dokoličenja, nerada 
i odmora. Sve to naravno pripada slobodnom vremenu i treba 
Žaliti da ovih mnogih ima sve manje, dok većina odlazi sa svog 

slobodnog vremena na rad umorna, da bi se tamo oporavila za 
prvi slijedeći odmor. Dokolica, sabiranje i samoosvještenje važ- 
ni su momenti slobodnog vremena, ali oni premalo doprinose 
kao elementi određenju. Bude li razvoj naše privrede i industrije 
išao dalje kao dosada, tada treba računati s toliko slobodnog 
vremena da će puka dokolica vremenom sama sebi dosaditi, 
a neupotrijebljene će snage početi potragu za nekim poljem dje- 
latnosti. Prazno »pri sebi ostajanje« slobodnog vremena, dokoli- 
ca, nije njihova jedina svrha; oslobađaju se sposobnosti koje 
streme ispunjenju; njega ne nalaze samo u radu nego i u odre- 
đenom oblikovanju slobodnog vremena. Suprotnost ovom doko- 
nom slobodnom vremenu je radno slobodno vrijeme. Mnogi vide 
u slobodnom vremenu mjesto gdje se može unosno raditi. Od 
tezgaroša do neumornog menadžera koji čak i u »najslobodnije 
vrijeme« prevrće po glavi datume nalazimo široko polje takvih 
slobodnovremenskih sorti; oni znaju samo za rad, ponosni su 
na to i ne daju čitavoj svojoj okolini mira; oni postižu nevjero- 
jatno mnogo na svom području, povisuju svoj bankovni račun 
i krvni pritisak i bezobzirni su prema sebi i drugima. Slobodno 
se vrijeme koristi za bolje organiziranje rada tako da s vremenom 
svako slobodno vrijeme otpada. Ali prije nego se to konačno 
dogodi najčešće se umomo i iznureno tijelo rastane od života 
i statistika infarkta bilježi sve strmije krivulje. 


Ni ovaj neumcrni radiša nije spoznao smisao slobodnog vre- 
mena. Ono bi mu ipak trebalo pomoći da nađe mir od svog spe- 
cijalnog rada i pružiti mu mogućnost da se konačno jednom 
distancira od svoje težnje za profitom i upravljanjem, trebalo 
bi mu obratiti pažnju da on kao čovjek ima više sposobnosti od 
onih koje služe njegovu radu; njegova bi čak dužnost bila da 
njih aktivira, a ne da u svagdašnjoj opsjednutosti profitom 
pusti sve talente da zakržljaju. Ali on nije samo grobar svojih 
sposobnosti i talenata, nego je povrh toga i nedruštveni osobe- 
njak. Ni u igri ni na svečanosti ne može on iz svoje kože i »za- 
grijava se« tek u razgovoru o akcijama i poslovima. On je u radu 
i u slobodno vrijeme specijalist i umire specijalno za njega rezer- 
viranom smrću. A i u životu živi životom poslova a ne svojim 
vlastitim — neprijatno je biti oženjen takvim jednim poslom 
koji svaku šansu slobodnog vremena pušta da protekne u radu. 


U političkim raspravama slobodno vrijeme često zauzima 
važno mjesto; ono postaje politički argument i ona stranka 
koja obećava više slobodnog vremena označava se iz tog razloga 
naprednijom. Ovdje se uopće ne radi o tome što se pod slobod- 
nim vremenom predočuje — najčešće se ne predočuje uopće ni- 
šta — važna je samo riječ; dovoljno je da se s parolom u politič- 
koj agitaciji dobiju glasači. Neprimjetno dobiva pojam slobodnog 
vremena isključivo političko značenje i više se ne razmišlja što 
on uistinu znači. Na taj način prazna riječ u čiju se zavod- 
ljivu vrijednost može pouzdati, služi prikrivanju drugih politič- 

kih ciljeva; nju se stavlja na čelo sukoba pa kad je u protivnič- 
kim redovima napravila kao neki bojni ovan rupu, tada se na 
njeno jesto vješto etabliraju pravi politički ciljevi; što je takva 
parola praznija i neodređenija utoliko je podobnija da bude is- 
punjena čvrstom i određenom političkom taktikom. Zato se i če- 
sto kontroverzna politička argumentacija tako malo brine za 
praktičko ili pojmovno razjašnjenje problema slobodnog vreme- 
na; za nju ono ima isključivo političko značenje koje je to veće 
što se više njime postiže, što se više ciljeva mogu u njeno ime 
realizirati. Slobodno vrijeme doduše stoji u enormno važnom 
odnosu prema politici kako ćemo to još vidjeti, ali ne u tom 
smislu da bude manipulirano u političkoj agitaciji nego da bi 
moglo biti mjesto za plodonosno političko samoosvještenje i su- 
radnju. Ono tada mije kamuflaža za dnevne političke interese 
već pomaže da se ovi interesi razumno oblikuju. Na to se me- 
utim danas polaže vrlo malo važnosti i često se ne može oteti 
dojmu da politička parola o slobodnom vremenu apelira na one 
pogrešne interpretacije pojma koje ga apsolutno suprotstavljaju 
radu; rad tada dobiva onaj negativni karakter koji ga shvaća 
kao nužno zlo i u njegovu ukidanju vidi svoj pozitivni cilj. Jav- 
nost se tada ne smije ni tužiti ako nastupi potpuno ispražnjenje 
smisla rada i slobodnog vremena: političke parole koje prikri- 
veno apeliraju na izvjesne osjećaje i predrasude a da njihov 
smisao ne formuliraju jasno, traže upravo ovo ispražnjenje i bi- 
vaju naposljetku konfrontirani s rastućim emocijama prema ko- 
jima se najčešće pokazuju sasvim bespomoćni; što koriste sve ja- 
dikovke i žalbe na loše ljude koji se još nisu pokazali »zreli« 
prema državi, kad ista država unaprijed s ovom nezrelošću spe- 
kulira i manipulira; bolje bi bilo najprije objasniti pojam da se 
ne bude poslije iznenađen razlikama u interpretaciji. 


Da se međutim raznolike interpretacije ne bi suviše divlje 
razmahale pokušava ih se sabiti u dva smjera. Jedni drže svrsis- 
hodnim da se slobodno vrijeme dobro i pošteno organizira od 
strane države ili bezopasnih privatnika; drugi uopće rezigniraju, 
smatraju slobodno vrijeme nečim lošim i zalažu se za zapošljava- 
nje nezrelih prema motu: »Dokonost je početak svih poroka«, 
slobodno je vrijeme mjesto najbesmislenijih i najsuvišnijih mi- 
sli. Zastupnici radno organiziranog slobodnog vremena nalaze 
se ili u ideološko-totalitarnim sistemima ili u onim krugovima 
kapitalista koji su u slobodnom vremenu i njegovu oblikovanju 
našli izvanredan izvor prihoda. Obim je grupama međutim za- 
jednička misao. Čovjek ne treba da se suviše prepusti razmišlja- 
nju ili čak mozganju, treba ga pametno odvratiti od njega samog 
i njegova zbiljskog svijeta; inače bi mogao na kraju još uočiti 
i kritizirati zla i pogreške države, društvenog sistema ili privred- 
nog poslovanja; što više samostalne slobode to bi glasnija, samo- 
svjesnija i sistematskija mogla ova kritika postati i to opasnija 
po postojeći aparat. Obje strane pokušavaju čovjeka odvratiti 

ljivim radom kulturnih dijagnostičara oni su već gotovo postali 
»palim kultumim dobrom«. Ljekovitoj snazi dijagnoze ne govori 
međutim u prilog da skoro svatko zna za štetu, ali se i nadalje 
daje organizirati. To daje mjesta osnovanoj nadi da je organiza- 
cija slobodnog vremena u njenom štetnom učinku bila precije- 
njena. Mncgi zaključuju doduše drukčije, čak i upravo suprotno 
i smatraju čovjeka već tako otupjelim da ga znanje o štetnosti 
niti ne može očuvati od novih grijeha. 


Sigurno je da takve egzistencije mogu postojati ali njihovo 
dvostruko knjigovodstvo nije samo njihova krivica. Znanje o 
štetnosti organiziranja slobodnog vremena nema još u sebi sna- 
ge da tu organizaciju preoblikuje. Ovdje se dakle ne tvrdi da je 
svako organiziranje slobodnog vremena loše i da je bolje pre- 
pustiti čovjeka potpuno samome sebi; još će biti riječi kako 
jedna razumna organizacija može biti sastavljena. Osim toga, 
dirigirana organizacija i ne može biti primijenjena samo po- 
litički tendenciozno ili svjesno zatupljujuće; na dulji rok ona 
bi bila tako dosadna da bi postigla suprotno od svojih želja. 
Ona ne bi više ni jednog čovjeka izmamila preko kućnog praga. 
Zato organiziranje mora biti »aktualno«, egzistencijalno značaj- 
no, blisko životu itd. i time dobiva onda konkretni sadržaj koji 
bi i neorganiziranom slobodnom vremenu bio postavljen kao 
zadatak. Skroz organizirano slobodno vrijeme opovrgava se da- 
kle vremenom neaktualnošću svoga sadržaja i ne treba ga zato 
samo negativno kulturno kritički prosuđivati. Mnogo veću vri- 
jednost ono svakako postiže ako pomaže čovjeku da ostvari 
svoju samostalnu slobodu u slobodno vrijeme: to bi mu bio 
najviši i najbolji zadatak. 


Na ono drugo stanovište koje se uopće izjašnjava protiv slo- 
bodnog vremena ne treba gubiti mnogo riječi. Ono ima ili sa- 
svim određene interese da čovjeka zaposle — da bi iz tog posla 
npr. izvuklo neku korist za sebe — ili svojim argumentima zastu- 
pa jedno razdoblje koje je odavno prošlo. Prvi skrivaju svoj 

egoizam iza kritike čovjeka ili: ljudske mase proglasivši sve koji 
ne dijele potajno s njima iste interese neslobodnima i nezrelima. 
Mase ne bi znale sa svojim slobodnim vremenom ništa započeti 
dakle ne bi im ga trebalo ni pružiti. Njihova inteligencija suvi- 
še je slabo razvijena, da bi koristila slobodno vrijeme masa bi 
počinjala samo besmisao, a njena bi lakomislenost u ekstremu| 
vodila samo u kriminal. Tome mogu biti lijek samo zaposlenost 
i rad koji imaju slobodni i zreli. Tako se često goli interes krije 
iza odgovornih, naboranih čela na kojima se suviše jasno pokazu- 
je ugravirana ljubav za bližnjeg, umjesto da se pokuša nezrele 
učiniti zrelima, neslobodne slobodnima pušta se da u ime pri- 
vidno vječne odluke povijesti, »masa« i dalje postoji i još se 
odatle izvlači lažna odgovornost. Bratska zabrinutost radi na 
vlastitim interesima i smatra se pri tome još i izabranom, eli- 
tom, ukratko ne masom. 


Mnogo bezazleniji su zagovornici lijepe prošlosti, dobrih sta- 
rih vremena; oni uviđaju stanovite nedaće sadašnjosti i osjećaju 
se prebačeni u jedno vrijeme kad one još nisu nastupile; oni se 
možda sjećaju vlastite mladosti koju starost što sve preobraža- 
va i pomiruje prikazuje u blagom, mirnom i lijepom svjetlu; 
u maše vrijeme oni nisu kod kuće i zato mimo svojih zadaća pro- 
laze kao pored tuđih vratiju. Iz nesavladive situacije izvode zak- 
ljučak da je situacija suvišna, a oni za nju da ne snose nikakvu 
krivnju. Često je u pitanju i izvjesni ressentiment i kratki blje- 
sak zluradosti: zar da novoj generaciji bude toliko bolje nego 
nama? Oni doduše imaju mnogo više vremena, a manje rada, 
ali čemu im služi to vrijeme? Ipak je bilo bolje u doba naše 
mladosti kad nas je neugodni rad naučio da osobito cijenimo 
naše oskudno slobodno vrijeme, a ne da ga potratimo u dosadi! 
Ali ovoj ljubavi spram prošlosti ne uspijeva da zakoči povijesni 
tok. Slobodno vrijeme ne može i ne treba biti uklonjeno ili čak 
samo ograničeno, naprotiv ono će postajati sve veće, a njegovo 
smisleno oblikovanje sve važnije. A svima onima koji se slobod- 
nom vremenu odlučno suprotstavljaju treba savjetovati da se po- 
vuku na onaj dio zemlje, gdje čovjek sebi uistinu još ne može 
priuštiti slobodno vrijeme, gdje se samo zbog golog opstanka 
dan na dan teško kuluči, a uveče bude suviše iscrpljen za bilo 
kakvu misao — kako bi tada brzo zaželjeli onu sudbinu u dru- 
štvu slobodnog vremena koja im daje dovoljno vremena za pole- 
miku protiv tog vremena. Oni bi uostalom mnogo bolje upotri- 
jebili svoje vrijeme kad bi razmišljali o.smislenom oblikovanju 
slobodnog vremena i time bili na pomoć onima koji teže za više 
slobodnog vremena, ali za to nemaju ekonomskih pretpostavki. 


Mi smo dosad upoznali neka stajališta prema problemu slo- 
bodnog vremena a mogli bismo im pridružiti mnoga druga. Ali 
sada bismo se potrudili oko pozitivnog razrješenja problema. 
Problem slobodnog vremena postao je aktualan s industrijskom 
revolucijom, specijalno onom drugom koja je mnoge radne pos- 

tupke automatizirala. Osim toga radnik je socijalnim osigurava- 
njem zaštićen od neplaćene nezaposlenosti, on sa svojim slobo- 
dnim vremenom može po volji raspolagati. Automacija se stal- 
no nastavlja i usavršuje, radno vrijeme sve više skraćuje i slo- 
bodno vrijeme često već kvantitativno premašuje radno vrije- 
me. Našlo se naravno mnogih glasova u pustinji civilizacije koji 
$ više ili manje stvarnih razloga najavljuju svoje sumnje prema 
automaciji. Tu bi sasvim kratko trebalo reći slijedeće: principi- 
jelno svaki rad koji nema za svoj predmet čovjeka treba automia- 
tizirati. Sva proizvcdnja dobara koja zadovoljava »materiialne« 
potrebe života, sva proizvodnja energije, sva tehnika treba — 
koliko je to uopće moguće — da funkcioniraju bez neposrednog 
čovjekova rada. Automacija je uklonila onaj rad koji zatupljuje i 
ubija individualnost, u kome danas više nitko ne može vidjeti ži- 
votni poziv. To je njena velika zasluga na kojoj se bez efekta raz- 
bija svako potcjenjivanje i svako sentimentalno »vraćanje priro- 
di« i »obrtu«. Na žalost ima još dosta nepotrebnog ljudskog na- 
pora u radu koji je trebalo automatizirati i mnogo nezadovoljstva 
pri određenim poslovima proizlazi iz mutne slutnje, da se radi 
nešto za što se nije nužno potreban. Osjeća se da će u doglednoj 
budućnosti njegov rad biti automatiziran i u potaji se ljuti što do 
toga već nije došlo. Potrebna je već stanovita zrelost da se kaže 
sebi kako je ovaj ili onaj posao zasada još nužan, ali ubuduće 
više neće zahtijevati radnu snagu pojedinog čovjeka. 


Međutim, ova je nužna privremenost ipak jedina odgojna mo- 
gućnost da se tom radu još priskrbi neka vrijednost, radniku 
treba objasniti da je društvu njegov rad još zasada potreban 
i da često upravo ovaj njegov rad predstavlja osnovu za svoje 
samoukidanje u budućnosti. Svako je drugo objašnjenje u od- 
goju ideologija i obmana. Danas se više nikoga ne može uvjeriti 
da npr. bušiti čitav dan rupe u karti treba da bude njegov živ-tni 
poziv. S pravom će se on pobuniti protiv ovog neljudskog poj- 
ma poziva; ovaj rad mu sam po sebi ne može donijeti nikakvo 
ispunjenje, ono se mora potražiti negdje drugdje i može ležati 
samo u prije spomenutoj nužnoj privremenosti. Jer istinski je 
rad identičan s onim pozivom čovjeka koji predstavlja ispunje- 
nje i ujedno donosi neposrednu radost. Takav rad tada me treba 
niti izvana opravdati kao privremenu nužnost, on ima svoje 
opravdanje u samome sebi. Rad je onda nužno samoostvarenje 
čovjeka, njegovo samoposredovanje prirode, svijeta i drugog čo- 
vjeka kao manifestacija slobode dovedene do samosvijesti; svaki 
rad koji ne odgovara ovoj slobodi mora se otkloniti, jer nije 
čovjeku primjeren. 


Ovaj rad međutim nastupa najprije u vidu specijalizacije. 
Industrijska revolucija nije naime sa sobom donijela samo 
automaciju i time slobodu, ona je najprije bila upućena na dos: 
tjedno provedenu podjelu rada. Rad je bio podruštvljen i razdi- 
jeljen, cbrt potisnut sa svoga odlučnog mjesta; to je donijelo 

dvije važne posljedice: specijalizaciju i gubitak radne cjelovitosti 
za volju upojedinačenih radnih procesa. Specijalizacija je osim 
toga postala nužna poznanstvljenjem rada u tehnici. U gubitku 
radne cjelovitosti leži ujedno određeni oblik otuđenja, koji se 
najbolje može označiti gubitkom pojma djela. Dok je u obrtu 
majstor mogao još djelo proizvesti kao cjelinu, pratiti i nadgle- 
dati sve njegove faze, u industrijskom radnom procesu ovo se 
djelo rastavlja na nebrojene momente i pojedinac čovjek veže 
samo na jedan moment: on zato još jedva može govoriti o svom 
djelu, sada štoviše nastupa otuđenje od radnog proizvoda. Izme- 
đu njega i njegova proizvoda umetnuto je suviše instancija. Ovo 
otuđenje donosi sa sobom nužno gubitak zadovoljstva u radu: 
rad više ne može pružiti ono ispunjenje koje je još bilo moguće 
u cehovsko organiziranom obrtu. Usto se od prvih industrijskih 
radnika nije moglo očekivati da se odmah bezuvjetno identifi- 
ciraju s podruštvljenim, razmrvljenim radom i uvide kako je 
kucnuo čas individualnom radnom učinku koji svoj proizvod 
stvara gotovo »autarkično«. Ovo je otuđenje moralo i još uvijek 
mora biti prevladavano: teži se za mogućnošću ispunjenja na ne: 
kom drugom mjestu. Rad otuđen svojom podjelom traži ispu- 
njenje i zato već iz sama sebe zahtijeva slobodno vrijeme: u nje- 
mu treba naći ispunjenje koje je izostalo u radu. Čak i u vrije- 
me kad će svaki primitivni rad na traci biti automatiziran, kad 
će svaka miža podjela rada biti ukinuta, još uvijek ostaje speci- 
jalizacija; ona je izraz sve veće i sve savršenije podjele rada; 
potpuna je dakle iluzija vjerovati da se u budućnosti podjela 
rada može poništiti; obmuto, rad će biti »podijeljen« po čita- 
vom svijetu, kako bi se omogućila smislena koordinacija. 
Nužna specijalizacija kao najviša forma podjele rada zahti- 
jeva tako još više svoju prividnu suprotnost, opću izobrazbu i 
razvoj čovjeka u slobodno vrijeme. Ovdje dakle dobivamo pozi- 
tivni pojam slobodnog vremena; slobodno vrijeme je ono mjesto 
opće izobrazbe ljudske ličnosti koje je suprotstavljeno specijali: 
zaciji i podjeli rada; ono predstavlja prostor u kome svaki čov- 
jek treba naći mogućnost za prevladavanje nužnog otuđenja u 
podjeli rada i specijalizaciji; ono treba da posluži za izobrazbu 
totalnog čovjeka, za aktiviranje njegovih talenata i za obranu 
od jednostrano specijalističkih fiksacija. Pored toga ono daje 
mogućnost za ljudske odnose, za njegovanje ljudske zajednice, 
koja je doduše i u radnom procesu ostvareno dana, ali se kroz 
samu stvar pojavljuje otuđena. Svečanost, igra i sport samo 
su neki važni momenti i mogućnosti ispunjenja ovog života 
zajednice u slobodno vrijeme. Napokon slobodno vrijeme ima za- 
daću da pojam demokracije učini zbiljskim. Svatko treba imati 
toliko vremena da može doista djelovati kao odgovoran građa- 
nin; to je samo onda moguće, ako o svim poslovima svoje drža- 
ve bude pouzdano informiran. Slobodno vrijeme treba staviti na 
raspolaganje za to potrebno vrijeme. Iz ovog pozitivnog pojma 
slobodnog vremena nadaje se, kako je lako uvidjeti, i određeni 

šadržaj njegova oblikovanja. Najprije treba spožnati da slobo- 
dno vrijeme nije apsolutna suprotnost radu, već njegova nuž- 
na nadopuna koja razvija čovjekovu bit. Ako se ova funkcija 
potcijeni na jednoj strani ostaje otuđenje rada neriješeno, na 
drugoj strani slobodno vrijeme ne dolazi do svog istinskog raz- 
vitka. Čovjekov život tada dijeli neuklonjiv hijatus, rascjep koji 
mu u radu uskraćuje ispunjenje, a u slobodno ga vrijeme tjera 
u dosadu. U oba slučaja slobodno vrijeme se fiksira otuđeno od 
sebe sama. Rad se osjeća kao nužno zlo, slobodno vrijeme kao 
praznina neispunjenosti. Premda se tada često rad izbjegava, 
slobodno vrijeme ne može ništa ispuniti; tada ga natrpavaju 
programima kako se ne bi osjetila ona praznina koje se svatko 
potajno plaši. 


Ako se naprotiv spoznala funkcija slobodnog vremena i ako 
se ono oblikuje u skladu s tom spoznajom tada ne samo da se 
dosada uopće ne pojavljuje, nego i rad dobiva svoje nužno mje- 
sto u samoostvarenju čovjeka. Otuđenje sadržano u specijaliza- 
ciji uviđa se i poima kao nužnost — pri tome ono gubi negativ- 
nu snagu; u smisleno oblikovano slobodno vrijeme ono se zna 
kao dokinuto. Smisleno oblikovanje ne znači prema tome otuđe- 
nje rada prenijeti u slobodno vrijeme. Specijalni hobi koji je 
postao strast i ispunjava sve slobodno vrijeme ne ukazuje se 
stoga kao jedino moguće zanimanje u slobodno vrijeme; čovjek 
naime tada upada iz jedne specijalnosti u drugu, a razvoj njego- 
vih individualnih sposobnosti ostaje u pozadini. Slično je i sa 
često zloupotrebljavanim radom na obrazovanju u slobodno vri- 
jemc. Treba odvraćati od onoga općeg obrazovanja koje u slobo- 
dno vrijeme gomila izvanjski materijal znanosti u formi gotovih 
rezultata. Najčešće se tu radi o specijalnom znanju, sasvim pro- 
izvoljno skupljenom koje je svaku živu i inspirativnu snagu zna- 
nosti ostavilo za sobom pa je pogodnije za kviz emisije i križalj- 
ke nego za čovjekovu naobrazbu; neograničeni konzum zabave 
koji se ne ravna prema sposobnostima i mogućnostima čovjeka, 
nego uzima ono što se upravo pruža i pri tome upomo traži 
rastresenje, ne može slobodnom vremenu dati ni jedan od nas 
zahtijevani smisao. Ovdje se naime često dešava da pojedinac 
bude odvraćen od sebe i svojih talenata, da svoju ličnost ne uz- 
diže do općenitosti, već se rasipa u posebnosti. 


Na žalost i u oblikovanju slobodnog vremena nedostaje sva- 
kog vodstva od nadležnih instancija. Ako je još shvatljivo da se 
industrija zabave više brine za dobit nego za odgoj, teško je ra- 
zumjeti kako se malo za te probleme brinu država i javnost. 
Doduše ako je kolektivno oblikovanje slobodnog vremena kako 
smo već vidjeli problematično, iz toga ne treba izvući zaključak 
da to treba sasvim prepustiti pojedincu. Država ima barem zada- 
ću da stavi na raspolaganje mogućnost za zajedničko oblikova- 
nje slobodnog vremena; ona treba poticati i organizirati istinsko 
obrazovanje odraslih koje čini temelj demokracije. Kako jedno 

sada »narodno obrazovanje« zakazuje pred ovim ciljem: »Pre- 
vladavaju tečajevi za profesionalno usavršavanje i večeri s popu- 
larnim predavanjima. Nastavne snage za ono malo zaista obrazo- 
vnih tečajeva najčešće se slučajem nađu i kvalificiraju, jer vo- 
ditelji i upravno osoblje obrazovnih ustanova samo rijetko pos- 
jeduju akademske pretpostavke da bi mogli svoje suradnike is- 
pravno ocijeniti i promicati. Pravi interesenti za istinsko obra- 
zovanje nisu stavljeni u središte zadataka, nego su štoviše upla- 
šeni popularnim karakterom onog što se nudi u najviše ustano- 
va, gdje ne dobivaju bitno nove, duhovno žive aspekte, već na- 
protiv: moraju prihvaćati banalna znanja«, tako formulira ovo 
stanje vrlo tačno jedan poznati filozof kulture. Pučka su sveuči- 
lišta sa svojim načinom obrazovanja isključila iz sebe svako 
živo znanje zbog čega su više postali refugijum za samotne pen- 
zionere. A tome nije uzrok samo pomanjkanje interesa kod os- 
talog uzrasta! Na ovom mjestu moramo uočiti da se javnost nc 
ustručava da kritizira oblikovanje slobodnog vremena svojih 
građana, ne nudeći pri tom pozitivne pokušaje rješenja; ovdje 
bi ona trebala naći svoje zadaće i ne prepustiti se isključivo 
privatnoj inicijativi. 

Velika industrijska poduzeća ovdje često pružaju primjer ko- 
ji bi valjalo slijediti. Svojim radnicima i namještenicima oni nu- 
de mnoge mogućnosti da smisleno oblikuju slobodno vrijeme 
i ne mogu se potužiti da ove mogućnosti ostaju neiskorištene. 
Ne rješava se time samo problem slobodnog vremena, odavno 
se već shvatilo da to povoljno utječe na radničku solidarnost 
i da je radni efekt time znatno i gotovo automatski poboljšan. 
Treba uvidjeti da privatna industrija ovdje nasuprot državnoj 
inicijativi ima veliku prednost. Ali i ovdje biva više ili manje pre- 
pušteno pojedinom poduzetniku da li će se pobrinuti za te pro- 
bleme ili ne: u tom pogledu ne mogu mu biti postavljeni nikak- 
vi propisi. Ovom faktoru neodređenosti država bi mogla suprot- 
staviti plansku organizaciju; ona bi osim toga imala zadatak 
da svoje građane u slobodno vrijeme odgaja za cdgovorne čla: 
nove društva; trebalo bi postići da svatko može sebi reći: »Drža- 
va to sam i ja«, a ne da državni oblik i vlast osjeća kao nešto 
drugo što mu strano stoji nasuprot. On tada govori o svojoj vladi 
najčešće kao o »onima gore ili unutra« a sebe označava kao ne- 
kog »izvana«. Istinska ideja demokracije pretpostavlja da je 
svaki građanin u stanju donijeti odluku primjerenu stanju stva- 
ri. Ali da se stanje stvari spozna i prosudi treba ponešto vreme- 
na, koje bi trebalo sačinjavati dio slobodnog vremena. 


Na kraju možda treba nešto reći o jednom od najljepših 
ispunjenja slobodnog vremena; o životu u zajednici samoj što 
može doći do izražaja u svečanosti i igri. Uporna potrošnja kul- 
ture napravila je i ovdje velike štete; ona je čovjeka tako u za- 
bavi rastresla, da on više ne može egzistirati u zajednici. Ova mu 
je dosadna i prilikom posjeta ili manjih proslava sjedi se jedan 

Basuprot drugome u nedoumici o Čemu povesti razgovor; napo- 
kon se obraduje kad nakon mnogog zijevanja dođe kraj zajednič- 
kog sastanka i društvo se opet raspadne na svoje atome. Radije 
se onda ide zajedno u varijete ili kino, da bi se poslije još malo 
moglo razgovarati o onom što se vidjelo. Pri tome se vlastita 
inicijativa sve više uspavljuje i treba se bojati vremena kad se 
bez prethodno stvorenog plana uopće neće moći biti zajedno. 
Igra i svečanosti imaju međutim zadaću da život društva shvate 
u njemu samome i da ga prikažu zorno u određenim oblicima. 
Tek onda društvo sebe doživljava jedinstvenim, solidarnim i ne 
raspada se pri svakoj prilici u individualne atome; ljudi žive 
zajedno i dovode to sebi k svijesti, ne provode svoj život više 
jedni mimo drugih. Koliko u ovom sklopu može i crkva imati 
svog udjela trebalo bi posebno ispitati; ovdje valja naznačiti 
da i ona treba pomoći kako bi se slobodno vrijeme smisleno 
ispunilo, da ne bi smjela pustiti da njene svetkovine samo pro- 
teku u izvanjski raskošnom obredu, a bez tumačenja koje bi 
ih konkretno etabliralo u svijetu. Vjerska je zajednica samo 
onda zbiljska kada se kaže da u mjoj prebiva duh. sveti; 
lažni je poduhvat prepustiti slobodno vrijeme profanom svije- 
tu, a po tom pozivati na sveto vraćanje u sebe; to podsjeća na 
ono manihejstvo koje svijet prepušta đavolu i povlači se od nje- 
ga natrag u božansku dobrotu. 

Crkva tada ne bi imala ništa sa svijetom i trebalo bi pitati 
što onda uopće na njemu radi. Tako jedna kruta, davno u pro 
šlosti utemeljena ustanova često ubija svaku inicijativu da pro: 
blemu slobodnog vremena sa svoje strane dade jedan: smisao: 
ali je ujedno radosni znak što crkva danas u svojem samokritič- 
nom stavu to uviđa i uklanja; međutim ona treba bnzo da se do- 
mogne neke pobjede, jer joj je inače sve bitno izmaklo. 

Mi smo ovdje pokušali slobodno vrijeme spoznati u njegovu 
pozitivnom pojmu; za izradu pojedinih momenata ovdje nema 
mjesta. Vidjeli smo kako je rad u svojoj podijeljenoj i specijali- 
ziranoj formi upućen na slobodno vrijeme i kako obrnuto slobo- 
dno vrijeme daje radu njegov smisao u spoznaji njegove nužno- 
sti. Ujedno smo uputili i. svima (pojedincima, poduzetnicima, 
državi, crkvi) i s njime bismo završili: ne ostajemo pri kritici 
koja samo progledava, nego pomognimo da slobodno vrijeme 
oblikujemo u skladu s njegovim pojmom. 


Marek Frichand: 
Etička misao mladog Marxa 


Nolit, Beograd 1966. (285 str.) 
Preveo: Svetozar Nikolić 


Ova interesantna knjiga Mareka 
Fritzhanda, profesora etike Filozo- 
fskog fakulteta u Varšavi, izišla je 
u poljskom originalu 1961. g. Kad 
kažemo interesantna, onda se ta 
kvalifikacija odnosi na sam po 
kušaj autora da na osnovu tek- 
stova mladog Marxa potvrdi ne 
samo mogućnost nego i postojanje 
marksističke normativne eti- 
k e kao u sebi zaokruženog i dovolj- 
no utemeljenog znanstveno-filozof- 
skog sistema, koji je i implicitno i 
eksplicitno prezentan u horizontu 
Marxove misli. 

Smisao ovog autorova poticaja 
na sistematsko izgrađivanje i kon- 
stituiranje Marxove ili marksističke 
etike, kao i duh kojim je ovo na- 
stojanje. nošeno, ukorijenjeni su 
u suvremenom trenutku povijesno- 
-društvenog, a to znači i političkog 
previranja i traženja novih puto- 
va, iz kojih proizlazi više ili manje 
radikalan prekid sa decenijima vla- 
dajućim  staljinističkim dogmatiz- 
mom i shematizmom kako u pra- 
ksi, tako i u teoriji »izgradnje« so- 
cijalizma, što dolazi do izražaja na- 
ročito u posljednjih desetak godi- 
na. To je ono htijenje koje je — 
poučeno polastoljetnim iskustvom 
borbe za socijalizam, koji se u jed- 
nom, a zapravo u jedinom svom 
faktičkom dominantnom  etatistič- 
ko-birokratskom obliku pokazao u 
svojoj biti neodrživim — okrenu- 
to, najapćenitije rečeno, ka huma- 


nizaciji kako tog istog socijalizma, 
tako i samoga marksizma kao mis- 
li socijalističke ili — komunističke 
prakse. Utoliko se ovaj autorov po- 
kušaj za iznalaženje jedne etike u 
vlastitom okviru Marxove ili mar- 
ksističke suvremene misli ne može 
ni po svom historijskom, ni po te- 
orijskom ishodištu sasvim poisto- 
vetiti na primjer sa sličnim poku. 
šajima teoretičara II Internaciona- 
le ili tzv. austromarksizma koji su 
Kantovom etikom htjeli »dopuniti« 
Marxovu »znanstvenu« (historijsko- 
društveno-ekonomsko-političku) mi- 
saonu orijentaciju. Isto se tako, 
po svojim intencijama, autorovo mi- 
saono usmjerenje ne kreće u 
pravcu zastupanja ili potvrđivanja 
onih teza, po kojima se srž Marxo- 
ve revolucionarne misli mora tra- 
žiti upravo i isključivo u njegovoj 
etici, u kojoj navodno prevlada- 
va njegov historijsko-socijalno-e- 
konomski determinizam (na pr. slu- 
čaj s M. Rubelom i građanskim kri- 
tičarima Marxa). Jer po svojim vlas- 
titim stavovima M. Fritzhand se kri- 
tički odnosi spram obje ove solu- 
cije, kao i spram treće, — što uos- 
talom proizlazi već iz samog pot- 
hvata da se konstituira jedna mar- 
ksistička normativna etika, — nai- 
me spram raznih, uglavnom građan- 
skih suvremenih teorija, prema ko- 
jima iz Marxova toliko očitog i 
znanstveno dokazljivog determiniz- 
ma ne može da slijedi nikakva eti- 
ka koja bi bila unutrašnje znan- 
stveno koherentna sa samim osno- 
vama njegove filozofske pozicije u 
cjelini. 

Dakle, poticaj, smisao i sam 
duh Fritzhandova pokušaja koji ide, 
kako on kaže, na »rekonstruiranje 
Marxove etičke misli« i na konsti 
tuiranje marksističke normativne 

. elike, imaju svoje specifično histo- 
'fijsko ishodište, ako se pod ovim 
»historijsko« razumije ova naša ak- 
tualna sadašnjica od završetka dru- 
gog svjetskog rata naovamo. Nji- 
hov pak osnovni movens sadržan 
je u jednoj humanističkoj orijenta- 
ciji, koja se jednim svojim dijelom 
deklarira već otvorenim — »vraća- 
njem« tekstovima tzv. mladog Mar- 
Xa. 

Međutim, čim se uđe već u sa- 
mo Fritzhandovo postavljanje pi- 
tanja i'u vezi's tim u njegovo ek- 
splicitno izjašnjavanje za metodu 
kojom će pristupiti svom istraživa- 
nju, čime je na svoj način zacrtan 
i predmet, pa onda i sadržaj i ok- 
vir ovog istraživanja, vidjet će se 
da i pored rečenog autor u biti, 
dakle u jednoj: filozofskoj 
dimenziji, ostaje zapravo na 
svim onim, upravo teorijskim 
pretpostavkama — kojima se sam 
kroz čitavu knjigu ponovljeno de- 
klarativno kritički suprotstavlja. To 
proizlazi iz samoga autorova pris- 
tupa postavljenom problemu, što 
dakako implicira i njemu adekvat- 
nu metodu, ali je najvažnije i 
najodlučnije u svemu tome neres- 
pektiranje dijalektike Marx- 
ove misli, pri čemu i sam Hegel u 
čitavom ovom djelu prolazi veoma 
loše.! Zato se događa da se Marxu 
pristupa s jedne strane kao teo- 
retičaru, a s druge, i to ekspli- 
citno, metodski posve odvojeno kao 
— etičaru. Autor ne vidi da je 
samim time faktički već prih- 
vatio sve one bitne pretpostavke 
(ili bolje reći: jednu jedinu!) kao 
i konsekvencije i rezultate što iz 
njih nužno slijede, protiv kojih se 
sam bori, kako se one nalaze u te- 
zama i teorijama građanskih kri- 
tičara Marxa i onih marksističkih 


_—— _ 


1) Ni na jednom mjestu ove knjige ne- 
ćemo naići ni na jedan jedini navod iz He- 
gela. To doduše nipošto nije i ne bi bilo 
neophodno, kad se prije svega ne bi toliko 
cilirali mnogo beznačajniji pisci, čijim te- 
zama autor međutim pridaje veliku važnost, 
i kad se Hegel ne bi našao u prilici da bu- 
de — svagda usputno — netačno ili čak 
posve iskrivljeno interpretiran, tako da se 
često dobiva ona stara shematska i dog- 
matska, površina i gotovo vulgarizirana sli- 
ka Hegela. Osim toga Hegelovi bi tekstovi 
mnogo pomogli autoru da sagleda pravu 
dimenziju samog postavljanja problema! 


leoretičara ili marksologa koji ni- 
su doprli do biti Marxove misli. Jer, 
za Fritzhanda je jedno teorija, a 
drugo etika, a drugačije ne može 
ni biti za svakoga onoga koji ide za 
izgrađivanjem jedne (ne samo Mar- 
xove!) — normativne etike. Već o- 
vo insistiranje na normativnosti, na- 
ime, ukazuje na potvrđivanje i po- 
tenciranje odvojenosti teorijskog i 
etičkog (=praktičkog), pri čemu 
se onda dakako ne vidi ili se zabo- 
ravlja da je svaka etika kao etika 
po svojoj biti uvijek normativna. 
To autor donekle i vidi, odnosno 
naslućuje, kad konsekventno čini 
razliku između tzv. »etološkog« i 
»etičkog«, prema kojoj se prvo 
odnosi na socijalno-historijsko pod- 
rijetlo, uvjete nastanka, genezu, 
društvenu ulogu itd. morala (dak- 
le, shvaćeno u smislu jednog socio- 
logijskog pristupa etičko-Imoralnom 
fenomenu kao empirijskoj činjeni- 
ci), a drugo na etičko u »pravom 
smislu« (= normativno). Ali ova 
autorova distinkcija s druge strane 
ipak ostaje sagledana u aspektu 
»primarne razdvojenosti« etičkog i 
teorijskog, pa se čitav problem po- 
stavlja, uočava i tretira u zatvore- 
nom krugu apsiraktnih suprotno- 
sti (koje bi Hegel nazvao razum- 
skima), a dijalektika razvitka sa- 
mog proučavanog predmeta svodi 
se jedino na ono: i jedno i drugo, 
i jedno pored drugoga, uz njihovo 
naknadno verbalno »spajanje«. 
Ako se pažljivije razmotri na 
primjer ono što je naznačeno i iz- 
neseno na str. 24—28, onda ćemo 
vidjeti prije svega kako autor i na 
istraživanje Marxa prenosi ovu su- 
vremenu  scijentističko-pozitivistič- 
ku, semantičko-aksiološku teorijsku 
konstrukciju s pojmovima opisno- 
-indikativnih i vrijednosno-ocjenji- 
vačkih sudova i iskaza. On misli da 
ovakvim »teorijskim aparatom« o- 
vog modernog, totalno izgubljenog, 
dezorijentiranog i povijesno obes- 
mislenog neopozitivizma može kom- 
petentno »ući u potragu« za Mar- 
xovim »moralnim iskazima i sudo- 
vima«. Marx je ovdje onda zaista 
spao već na vrlo niske grane kao o- 
bjekt jedne iskonstruirane građan- 
ske teorijske akrobacije! S druge 
strane iz ove autorove pozicije do- 

bivamo slijeđeču misaonu shemu, 

prema kojoj postoji (Marxova, da. 

kako!): : 

1. teorija (materijalističko shvaća- 
nje historije) 

2. metoda (materijalistička dijalek- 

tika) i 
3. elika (kao normativna discipli- 

na). : 

Ova se shema od one dobro po- 
znate dogmatsko-vulgarizirane she- 
me dijamata razlikuje samo time 
što joj je pridodana još i — etika, 
što u filozofskom aspektu nipošto 
ne narušava čitavu ovu zgradu. Do- 
gmatičari se uostalom neće mnogo 
uzrujavati, ako se u ovoj zgradi na- 
lazi i malo etike za dekoraciju po- 
stojećeg stanja, jer je ona i po 
svom smisiu i po duhu ionako bez- 
opasna u svojoj anemičnosti i: ne- 
efikasnosti. Jer dok se ovi etičari 
i filozofi pozivaju na moralnost, 
dotle ova svakidašnja faktička, otu- 
đena, ne-moralna, ne-umna praksa 
i zbilja može da ide svojim vlasti- 
iim uhodanim tokom, naravno, u 
ime socijalizma i ovog proklamira- 
nog i deklarativno — prihvaćenog 
morala (koji ovako blagoslovljen 
samim time postaje — socijalistič. 
ki!). Marx međutim u svom filozo- 
fskom misaonom htijenju ipak nije 
na takav način bio nošen svojim 
revolucionarnim patosom, da bi da- 
vao »moralne izjave, iskaze i su- 
dove«, koje ćemo onda mi marksisti 
zajedno s neopozitivistima seman- 
tički i aksiološki tumačiti i na nji- 
ma »graditi« i rekonstruirati jedan 
gotov i zaokruženi normativni etič- 
ki sistem. 

Autor se stoga stalno kreće i os- 
cilira između ovih čvrsto postavlje- 
nih suprotnosti, pa kroz čitavo dje- 
lo ne može da iziđe iz ovih proti- 
vui ječnosti, naprosto zato što mu 
je i polazna tačka i osnovna pret- 
posiavka inetodski dana i svjesno 
prihvaćena čista — protivurječnost. 
Tako se očevidne protivurječnosti 
(ne one dijalektičke prirode!) reda- 
ju jedna za drugom, a sve proizlaze 
odatle što se misao kreće u onom 
horizontu i unutar, to jest na te- 
melju onoga kategorijalnog misao- 
nog aparata koji je posve adekva- 
tan određenom, specifičnom, upra- 
vo građanskom obliku društvenog 
života, načinu ljudskog opstanka i 


'bitnoj strukturi (posihcgelovskoga) 
gradanskog. svijeta. 

»Preuzimanje« ove gotove misa- 
ono-teorijske sheme ne može se o- 
kvalificirati samo kao jedan »šab- 
lonski postupak«, budući da je ri- 
ječ o nečemu mnogo dubljem: i up- 
ravo povijesno-epohalno bitnijem i 
odlučnijem, presudnijem za samu 
ovu temaliziranu . stvar. U :tragu 
Marxove revolucionarne misli. pra- 
kse — u kojemu imisli ili želi da 
misli i autor ove knjige — riječ je 
naime ne o nekom »preuzimanju«, 
»prenošenju« i »popunjavanju«: sa- 
držajem danoga, tradicionalnoga .ka- 
tegorijalnog aparata (u ovom -slu- 
čaju jedne normativne etike), inc- 
go o radikalno-kritičkom: destruira- 


.nju kako te od građanskih teorija 


naslijeđene teorijske sheme i: nje- 
nog. određenog smisla, tako i Jniji- 
hova realnog  povijesno-društvenog 
temelja, na kojemu su. iznikle kao 
svijest jednog specifičnog povijes- 
nog načina bitka (»Svijest ne Ino- 
že nikada biti nešto drugo do svje- 
sni bitak« — Marx). Dijalektičnost 
Marxove misli (kao uostalom i He- 
gelove filozofije) ne sastoji se u 
tome da bi bila s jedne strane te- 
orija o postojećemu, a s druge eti- 
čki postulat (norma) onoga što bi 
trebalo da bude, jer se već u os- 
novama to postojeće kritički sag- 
ledava sa stanovišta onoga što ni- 
je, a što je moguće. Pitanje o mo- 
gućnosti postojećega i danoga, da- 
kle, sadržano je u samom (misa- 
onom i djelatnom) ishodištu, a o- 
datle proizlazi da je i »pitanje 
mogućnosti« (tradicionalne, norima- 
tivne, Marxove, marksističke i sva- 


2) Instruktivno je ovdje navesti stav pi- 
sca predgovora ovoj knjizi, Vuka Pavičevi- 
ća, koji — bez obzira na njegovo iskreno 
suglašavanje s Fritzhandom (odnosno baš 
zato!) u odnosu na samu metodu — tačno 
pogađa i razotkriva čitavu: stvar u svojoj 
biti. Tako on kaže: »Da bi pokazao postoja- 
nje ovakvog (normativno-etičkog, M.K.) si- 
stema kod Marksa, Frichand je upotrebio 
sve osnovne kategorije tradicionalne norma- 
tivne etike i tražio za njih konkretan sadr- 
žaj u Marksovim ranim radovima. (To je 
jedan metodološki postupak koji može izgle- 
dati šablonski, a u stvari je neophodan ako 
se želi dokazati postojanje etičkog sistema 
kod Marksa; ni marksizam ne može stvo- 
riti bitno nove etičke kategorije, nćgo ispu- 
njavali novim sadržajem već  poslojećej«. 
— Uvodna reč, sir. 124 

ke druge) etike svagda nezaobila- 
zno prisutno kao conditio sine qua 
non svake istinski kritičke, radika- 
Ine, domišljene, revolucionarne i 
sebi dosljedne suvremene filozofi- 
jske mish, a marksističke napose. 

Fritzhand se međutim (no nije 
on jedini!) dao zavesti »urgentnom 
potrebom« za jednom marksistič- 
kom (normativnom) etikom u jed- 
nom misaonom slijedu šio mu ga 
sugeriraju s jedne strane građan- 
ski teorijski oblici takve etike, a s 
druge strane kritike koje dolaze s 
iste te i takve pozicije, upućene na 
račun nedostatka ili nepostojanja 
normativne etike u Marxovoj filozo- 
liji, što ga onda tobože treba ot- 
kloniti. Prihvativši unaprijed ovu 
gotovu soluciju i pošavši od nje, 
Fritzhand je svoj vlastiti zadatak 
vidio u tome da u Marxovim tek- 
stovima traži, pronađe i analizira, 
kako on sam kaže, eksplicitne »nje- 
gove izjave koje se tiču morala«, a 
ne da se pođe »od analize njegove 
društveno-istorijske teorije« (str. 
25). Time je isto tako eksplicitno 
Fritzhand izjavio kako se Marxova 
etika ne nalazi i kako ne može naći 
u njegovoj  društveno-historijskoj 
teoriji! U »teoriji« ne, to je sasvim 
tačno, jer Marxova pozicija nije 
teorijska, a najmanje u ovom reče- 
nom smislu, nego primarno i je- 
dino praktička (u smislu praxis!), 
što znači da u njoj nema mjesta 
ni za »teorijsko« ni za  »etičko« 
(»praktičko«) kao neka samostal. 
na i naknadno verbalno spojena ili 
»sjedinjena« posebna misaona i 
djelatna područja. Tako po vlasti- 
toj Fritzhandovoj tvrdnji (str. 24) 
iz analize »Marxova shvaćanja povi- 
jesti« ne može da se dođe do »re- 
konstruiranja« njegove etike, što bi 
značilo, dobro shvaćeno, da »iz sa- 
me biti« Marxove misli ne može da 
nproiziđe jedna etika. No, autor nam 
ne želi tvrditi upravo to, jer je pri- 
hvatio i potvrdio kao istinitu ovu 
bitno pozitivističku pretpostavku, 
na kojoj su onda ne samo moguće 
nego »upravo nužne« na jednoj stra- 
ni teorija (objektivno-znanstvena a- 
naliza postojećega), a na drugoj 
etika (kao znanost o onome što 
treba da bude). Na toj se liniji nu- 
žno zbiva to da se Marxov pojam 
»prakse«  (»praxis«) pretvorio u 


»moralnu djelatnost pojedinca« ko- 


ja se onda isto. tako nužno nojav- 


ljuje kao »predmet« jedne posebne 
discipline (znanosti) — »etike«. Fri- 
izhand ne uviđa da se na taj način 
njegova vlastita pozicija ni po če- 
mu »bitno ne razlikuje« ni od Kan. 
tove, ni od novokantovske (teoreti- 
čari II Internacionale), ni od onih 
koji poistovećuju marksizam ili 
njegovu  »revolucionarnu stranu«. 
(M. Rubel) s etikom (što. uostalom 
čini i Fritzband kad Marxov »ak- 
tivizam« rezervira za — etiku!), kao 
ni od onih teoretičara koji s istog 
tog stanovišta negiraju mogućnost 
Marxove etike, jer je »nespojiva« s 
onom  »objektivno-znanstvenom a- 
nalizom« njegove »društveno-histo- 
rijske  teorije«. Tko nije prošao 
kroz kritičku Hegelovu analizu svih 
ovih i ovakvih stanovišta (a to je u 
osnovi samo jedno, to jest — du- 
alističko), taj neće lako izići na 
kraj sa svim unutrašnjim protivu- 
rječjima i nepremostivim teškoća- 
ma što ih ona u sebi sadrže. 

Da ni Fritzband nije izišao iz 
njih, vidi se pored ostalog po nje- 
govu nastojanju da i samu »slo- 
bodu« sagleda, odredi i smjesti u- 
nutar tradicionalnog pojmovnog pa- 
ra: determinizam — indetermini- 
zam koji su kao apstraktne supro- 
tnosti prevladani već i u građan- 
skoj filozofiji (da ne govorimo o 
Hegelu). Tako on smatra da se 
Marxova nauka svakako mora shva- 
titi kao — »determinizam« (str. 246 
—7), ali se onda (po već uhoda- 
nom običaju u takvim slučajevi- 
ma) odmah dodaje — korektura, 
kako navodno nije riječ o »obič- 
noma«, nego o — »aktivističkom« 
determinizmu. Zatim taj Marxov 
determinizam postaje i — »histori- 
jski«, što bi imalo da bude ekvi- 


3) Determinizam međutim ostaje deter- 
minizarm, pa ma kakav mu mi atribut nak- 
nadno pridali (Imamo prilike vidjeti da se 
u Marxovo ime barata čak i pojmom — 
»dijalektički determinizam«, što nije samo 
contradictio in adiecto, poput drvenog že- 
ljeza, nego s Marxove tačke gledište dija- 
lektički apsurd). No, nije tu riječ o deter- 
minizmu ili indeterminizmu kao takvima, 
nego o mišljenju koje akro i ostaje 
u okviru ovih "istih teorijs) (u biti me- 
tafizičkih) konstrukcija, koje su povijesno- 
«filozofski prevladane ne samo u Marxa, ne- 
go već i u Fichtea i Hegala. 

valentno, ali ipak nije, jer se na 
jednom mjestu kaže: 


»Istorijski determinizam može 
biti dvojakog tipa: ili fatalistički 
ili aktivistički« (str. 45). 


Na koncu se iz čitavog razma- 
tranja dobiva slijedeća formulaci- 
ja kao rješenje problema: 


»Etika istorijske aktivnosti i 
Marxov istorijski determinizam ne 
protivreče jedno drugome, već pre- 
dstavljaju celinu koja se harmoni- 
čno upotpunjuje« (str. 246). 


Filozofijski međutim nije ni po- 
kazano ni izvedeno kako se to oni 
»harmonično upotpunjuju« i kakva 
je to »cjelina«, pa ostajemo pri 
pukim tvrdnjama. Jedno je među- 
tim vidljivo: da se »pojam« »povi- 
jesnog« (historijskog) shvaća i in- 
terpretira u jednom čisto »socio- 
logijskom« smislu, što isto tako nu- 
žno proizlazi iz čitave naprijed pri- 
kazane autorove pozicije. Da je to- 
= tako, neka ilustrira ovaj na- 
vod: 


»Marksova teorija, međutim, ni- 
je nikakva metafizička ni spekula- 
tivna filozofija istorije niti eshato- 
loška teodiceja. Nazovemo li je 
imenom >»filozofija istorije« — pro- 
tiv kojega se tako bune pozitivisti 
— onda je to »naučna« filozofija 
piričkih premisa i empirički kon- 
trolisanih fakata, iz istorijškog pro- 
cesa takvog kakav jeste u ljudskom 
iskustvu i praksi, u pojedinačnim 
društvenim naukama koje ovo is- 
kustvo i ovu praksu osvetljuju i 
objašnjavaju« (str. 234). 


Iz ovoga će se teško dospjeti do 
»autentičnog Marxa« kako to nasto- 
Ji Fritzhand, jer su u rečenom sa- 
držane sve one pretpostavke što ih 
Marxova misao kritički ukida i pre- 
vladava kao svoj vlastiti negativum. 
Sve navedene autorove teze rođe- 
ne su u misaonom krilu čistog po- 
zitivizma. Jer niti je Marxova mi- 
sao naučna (znanstvena), niti je o- 
na filozofija povijesti, niti ne pro- 
istječe iz »sasvin empiričkih pre- 
misa i empirički kontrolisanih fa- 
kata«, niti iz historijskog procesa 
»takvog kakav jest«, a najmanje je 


sadržana u »pojedinačnim društve- 
nim naukama koje ovo iskustvo i 
ovu praksu ostvetljavaju«! 


Ovdje je posve iščezla Marxova 
filozofska dimenžija »povijesnosti«, 
po kojoj se samo na stanovištu o- 
noga što još nije, dakle mogućnosti 
da bude drugačije nego što jest, 
omogućuje i samo pojavljivanje o- 
noga faktičkoga kao danoga i go- 
tovoga u obliku »čiste empirijske 
činjenice« upravo time, što dijale- 
ktičko-kritičko, dakle revolucionar- 
no mišljenje prakse ne ostaje i ne 
zaostaje unutar toga takozvanog 
»historijskog procesa takvoga ka- 
kav jest«, nego ga već u svom is- 
hodištu transcendira. U protivnom 
se ono srozava na puko utvrđiva- 
nje i priznavanje postojećeg teo- 
rijski »shvaćenog« svijeta gotovih 
stvari i »činjenica«, dakle pretvara 
se u »pozitivnu« misao danoga po- 
zitiviteta na stanovištu pozitivizma 
kao misaone i djelatne, upravo ži- 
votne svjesne adekvacije postoje- 
ćem postvarenom, otuđenom svije- 
tu. 


Autoru ovdje ne može pomoći 
njegovo pozivanje na Marxov akti- 
vizam, kad je i taj aktivizam shva- 
ćen kao nešto Marxovoj bitnoj mi- 
sli — izvanjsko, dodano i njime do- 
punjeno. Jer autor kaže: 


v»Aktivizam Marksove etike nije 
suprotan njegovom  materijalistič- 
kom shvatanju istorije, već je... 
dopuna tog shvatanja« (str. 242). 


Odakle, čija, kakva i čemu ta 
dopuha jednoj filozofskoj poziciji, 
u kojoj nije već bitno sadržana — 
ostaje posve otvoreno pitanje. No, 
to sa svoje strane ukazuje na to 
da imamo posla s jednom teorij- 
skom konstrukcijom koja nema ni- 
kakve »bitne unutrašnje« veze sa 
samom Marxovom mišlju. Dovolj- 
no je ovdje podsjetiti se samo na 
njegovu I tezu o Feuerbachu, pa 
da se vidi kakav smisao ima taj 
aktivizam u Marxovoj filozofiji, te 
će se odmah uočiti kako je Marx 
— prošavši kritički kroz Hegelovu 
dijalektičko-povijesnu školu — da- 
leko od toga da bi aktivitet subje- 
kta, ulogu i značaj »subjektivnog 
činioca«, njegove svijesti, volje, po- 

treba itd..— rezervirao za neko po- 
sebno,.od.bitnih fundarnentalnih--o- 
snova svoje filozofije odvojeno po- 
dručje u obliku jedne (normativne) 
etike kao »dopune« onome što je 
već primarno sadržano u samom 
temelju ove, »upravo po tome revo- 
lucionarne«, misli prakse koja ide 
na izmjenu i destrukciju postoje- 
ćeg svijeta. Stoga se na osnovama 
Marxove filozofije ovaj »aktivizam« 
ne može — kako to smatra Fritz- 
hand — poistovetiti s potrebom, 
postojanjem ili mogućnošću jedne 
«(Marxove) — »etike«, budući da je 
on impliciran već upravo u tom 
»takozvanom« Marxovu »materija- 
lističkom »shvaćanju« historije«. 


Kad kažemo »takozvanom«, on- 
da imamo u vidu to da se_ Marxo- 
va misao prakse ne može tretirati 
kao nekakav pogled ili nazor na 
svijet (u smislu: Weltanschauung), 
kako to često ponavlja Fritzhand. 
O tome govori jasno ne samo prva 
ili jedanaesta teza o Feuerbachu 
nego čitavo Marxovo djelo, pa tu 
ne može biti govora o objašnjava- 
nju, shvaćanju, nazoru, tumačenju, 
kontemplaciji (= teoriji) itd. nego 
upravo o mijenjanju toga postoje- 
ćeg otuđenog svijeta, što je i polaz- 
na tačka, i bitna osnova, i zahtjev, 
i smisao i rezultat čitave Marxove 
pozicije. Jer Marx — za razliku od 
Hegela i svake filozofije kao filo- 
zofije, a da se ne govori o ovom 
suvremenom neopozitivizmu — ne 
stoji više na stanovištu filozofije 
kao takve (= znanje onoga što jest 
u cjelini — cjelina je istina — He- 
gel!) nego na stanovištu ozbiljenja 
filozofije. 


Stoga se s Marxova stanovišta 
bitno pitanje ne postavlja više u 
smislu: šta i kako nešto jest, nego 
primarno: Zašto je upravo tako, a 
ne drugačije, ili Da li to nešto (po- 
stojeće, dano, faktično) može da 
bude i drugačije nego što jest, či- 
me se nalazimo već u bitno novom 
povijesno-misaonom praktičkom ho- 
rizontu, u kojemu se mogućnost 
drugačijeg pojavljuje i pokazuje 
kao .bitno postajanje istinski čov- 


jekova svijeta, u čijoj.perspektivi, 
dakle perspektivi budućega i: jest 
ono što uopće postoji. Marx tako 
prestaje biti teoretičar postojećeg 
svijeta (kao ekonomist, sociolog, po- 
litičar itd.), a samim time i etičar 
koji bi sa stanovišta teorije o tom 
(otuđenom) svijetu, odnosno s po- 
zicije samog tog shvaćenog i prih- 
vaćenog svijeta postulirao ono što 
bi u horizontu tog istog svijeta — 
samo trebalo da bude. Zahtjev za 
izmjenom postojećega (svijeta) nije 
u Marxa nikakav etički postulat, 
budući da je njegova misao uteme- 
ljena na jedinstvu bitka i mišlje- 
nja, bitka i trebanja, to jest na svje- 
snom bitku ili praksi kao moguć- 
nosti slobode, koja i jest temelj 
čovjekova svijeta i njega samoga. 


I da zaključimo: Pokušaj M. 
Fritzhanda da iz Marxovih tekstova 
sačini jednu normativnu etiku po- 
kazuje se kao bitni promašaj i ne- 
uspjeh, i pored velikoga truda ko- 
ji je u njega uložen. Možda bi se 
neuspjeh tog pokušaja za marksis- 
tičku misao pokazao dragocjenijim, 
da je izveden na jednom višem fi- 
lozofskom nivou, jer bi se onda ja- 
snije mogla sagledati sva dimenzi- 
ja postavljenog pitanja i lakše po- 
vući sve konsekvencije koje iz nje- 
ga .proizlaze. Naime, da bi se po- 
kazalo očitim, kako se jednim si- 
stemom normativne etike ne pri- 
donosi ukidanju, prevladavanju i 
realiziranju sarme (filozofije, kao ni 
istovremenoj = izmjeni postojećeg 
postvareno-otuđenog svijeta, nego 
naprotiv njihovu očuvanju, potvr- 
đivanju i priznanju u onome što 
već jest. Rezultat je tada: ostaja- 
nje u okvirima i na bitnim pret- 
postavkama toga danog svijeta i — 
čisti pozitivizam kao njegova, nje- 
mu adekvatna »duhovna aroma«, 
dakle oblik i način opstanka suv- 
remenog kolektiviziranog, tehnilici- 
ranog i dehumaniziranog »masov- 
nog čovjeka«. Pitanje je, da li to 
mora biti jedina njegova sudbina i 
perspektiva?! Uz normativnu eti- 
ku ona to svakako ostaje i dalje! 


.Milan KANGRGA 

K. H. Volkmann—Schluck 


Einfiihrung in das philosophi- 
sche Denken 


Izdanje V. Klostermann, 
Frankfurt am Main, 1965, str. 144 


Kao što sam naslov ove vrijed- 
ne i zanimljive filozofske knjige 
tvrdi, ona ne predstavlja ni jedan 
od uobičajenih tipova uvoda u filo- 
zofiju, koji su ili skupina tcrmino- 
'oških tumačenja pojedinih filozof- 
skih pojmova i pravaca ili uvodi u 
određene filozofske škole, nego u- 
pravo uvod u specifičan način fi- 
lozofskog mišljenja, u kome treba 
da se otkrivaju fundamentalne teme 
naše filozofske današnjice. Volk:- 
mann-Schluck jasno ukazuje na 
to, da se i bit i predmet filozofije 
otkrivaju tek u samom filozofira- 
nju. 

Međutim valja odmah reći da 
taj Uvod nije napisan za početnike, 
nije napisan za onoga, kome bi to 
bila prva filozofska lektira. On pret- 
postavlja već solidno filozofsko zna- 
nje, a i poznavanje cilja svega fi- 
lozofskog umovanja. Taj uvod nije 
prilaz filozofiji nekud »izvana«, ni 
nekud »odozdo« nego jasni put filo- 
zofskog mišljenja u obliku kako 
se filozofski uistinu misli i o tema- 
tici oko koje se osnovne filozofske 
refleksije kreću. Uvod u filozofiju 
je nužno identičan s filozofijom 
samom, s njenim svagda upitnim 
stavom, s nemogućim određenjem 
njenog završnog stanja, i njenim u- 
vijek otvorenim problemima. Filo- 
zofijske se spoznaje nikada ne mo- 
gu jednoznačno sabrati u niz teza 
kao »rezultat znanosti« kao što se 
to može učiniti na području osta- 
lih znanosti. Samo onaj može razu- 
mjeti što je filozofija i što ona ho- 
će, tko se i sam nađe na putovima 
misaonog traženja od prvih početa- 
kai uzroka svega bivstvujućeg, pa 
do pitanja .o istirii, bitku, bivanju 
i smislu svega što može postati 
predmet mišljenja odnosno tačnije 
razmišljanja (grč. frćnein). A da 
filozofija od svoga iskona jedina 
postavlja pitanja o opstojnosti cje- 


lovite predmetnosti znanja — ne 
treba posebno naglašavati. Onima 
koji se ne mogu sami staviti na sta- 
ialište filozofiranja ostaje ona zau- 
vijek zatvorena i nespoznata. Nefi- 
lozofirajućem ostaje smisao filozo- 
fije za vazda zatvoren, nerazumljiv 
ili pomaknut na nešto, što on uisti- 
nu nije. Biva tako da se kadgod o- 
perira s pričinom filozofije, a ne 
s pravim filozofskim mišljenjem. K 
njenoj se tematici ne može nikada 
prići izvana. A to je već Platon u 
Fedonu pokazao. A ne samo da se 
filozofiji ne može prići izvana, nego 
ni predmetu filozofije. Već su kla- 
sici grčke misli — Platon i Aristotel 
— razlikujući bit (esenciju) od po- 
stojećeg (egzistencije) ukazali na 
značenje »čistoga« mišljenja, koje 
prelazi preko osjetilne izvanjštine i 
ulazi u bit bića, a to će reći otkri- 
va bitak sam. Da filozofija s tim 
i takvim pitanjima zabacuje rela. 
ciju svakodnevne izvanjštine svi- 
jeta osjetilne danosti, i zamjenjuje 
je pitanjem o nadosjetilnosti biti — 
očito je. No time je ukazano i na 
osnovni zadatak filozofije, koja u 
osjetilnom, promjenljivom, prolaz- 
nom nalazi ono neosjetilno, jedno- 
stavno, vječno, samo po sebi (grč. 
kadh'auto") bivstvujuće, 
Volkmann-Schluck se vraća na 
ispravno Aristotelovo određenje sla- 
jališta filozofije u čemu se ono raz- 
likuje od stajališta — pojedinačnih 
znanosti. Po tome što filozofija: 1) 
uzima u vid od počeika postojeće 
kao cjelinu, dok pojedinačne zna- 
nosti ograničavaju svoj pogled na 
određeno područje postojećeg; 2) 
pojedinačne znanosti doduše istra- 
žuju postojeće, ali ne u vidu bit- 
ka. Prirodne znanosti tako nikada 
ne mogu ni postaviti pitanje, što je 
to bit prirode; i 3) filozofija pita 
za prve osnove i uzroke svega što 
pojedinačne znanosti ne pitaju i 
ne mogu pitati, a da ne prelaze 


granice svoga istraživanja. 


Dakako da su ove Aristotelove 
teze ostale mjerodavne i za suvrc- 
menu filozofsku problematiku. To 
Volkmann-Schluck na nizu suvre- 
menih problema, ilustrira. 

Kako je filozofijski pogled uvijek 
upravljen na cjelinu, to će se nje- 
gova istina svagda razlikovati od 
istina pojedinačnih znanosti, koje 

usredotočene na jedno područje ili 
čak samo na neki konkretni zada 
tak toga područja nužno zaborav- 
ljaju na druga područja, a dakako i 
na cjelinu, koja se odražava u poj- 
mu istine, kojom se otkriva bitak, 
a bitak i nije drugo nego »bitak sa- 
mog bivstvujućeg koji je pak od- 
ređen istinom«. A upravo ta istina 
jest osnovni zadatak filozofije, koji 
od Aristotela na ovamo određuje i 
osvjetljuje — metafizika. 


Volkirnahn.Schluck jasno —po- 
kazuje slažući se s Aristotelom ka- 
ko upravo i sama filozofija može 
odgovoriti na pitanje o biti, o štas- 
tvu (grč. eidos) bivstvujućeg (pri- 
rode, društva, povijesti i slično). Sa- 
mo filozofija ima za predmet biv- 
stvujuće kao bistvujuće odnosno 
bivstvujuće' kao takvo (Aristotelo- 
vo grč on č 6n ili 6 € toiuto). 
Ono što uza svu pokretnost i pro- 
mjenljivost uvijek jest. Ono što je 
na granici opstojnosti i ništa, a od- 
govara na pitanje čime i zašto. Taj 
predrnet razmišljanja nije u okviru 
posebnih znanosti nikako vidljiv, a 
po njemu počinje znanjem okarak- 
terizirana evropska povijest. 


No postavlja se pitanje, a dali je 
metafizika onda još uvijek moguća, 
odnosno, da li je ona potrebna zna- 
nstvenom mišljenju uopće, kad to 
mišljenje ima svoje »znanstveno- 
-tehničko« određenje biti prirode. 
Autor vrlo zanimljivo izlaže ovo 
novo stanje, novu konstelaciju čo- 
vjeka i prirode u suvremenom teh- 
ničkom vremenu, u kome čovjek, 
kao nikada dosada, svojom voljom, 
a ta je determinirana pojmovima, a 
to će reći umom, mijenja lik spon- 
tanoga prirodnoga djelovanja. Čini 
se da taj tehnički i politički čovjek 
suvremene prakse nastoji svojim 
plamiranjem i svojim računskim ra- 
zuinom prodrijeti u sve slojeve svo- 
je opstojnosti. No uza sve to on ne 
određuje jasno svoju ulogu u tom 
novom životnom obliku. 


Na koncu zanimljivih izvoda o 
ovom za naše doba karakteristič- 
nom »tehničkom mišljenju« postav- 
lja autor pitanje, da li je to doba 
sposobno za filozofiju odnosno me- 
tafiziku, u kojoj se svagda i nalaži 
srž filozofske problematike. 


Volkmann-Schluck pokazuje k: 
ko je tehničko razdoblje — razdob- 
lje u kome dominira jaka volja — 
nedoraslo pravom filozofskom miš- 
ljenju, no kako čovjek svagda tre- 
ba jedan cjeloviti pogled na sveu- 
kupnu opstojnost, to se metafizi- 
ku zamjenjuje njenim nadornjest- 
kom koji nosi ime »svjetski nazor« 
(»Weltanschauung«). Zbog svoje ne- 
odredivosti svjetski nazor ne može 
doista biti filozofija nego samo teo- 
retski njen pričin, praktički njen 
nadomjestak, a koji volja treba, ko- 
ja u tehničkom svijetu hoće da dje- 
luje u zbilji. Svjetski su  nazori 
svagda nošeni suprotnim voljnim 
tendencijama, pa kao slike i cilje- 
vi određenih grupa imaju ponajčeš- 
će političku zadaću, koju nosi u se- 
bi volja za moć. »Svjetski nazor« 
treba svagda da angažira volju po- 
jedinaca i zajednica (naroda, drža. 
va, klasa) za neku voljnu akciju. 
Ona treba da »mobilizira« duhovne 
moći za određenu praktičnu djelat- 
nost. Njegov je konačni smisao da 
postane moć koja oblikuje ljudski 
život, a po tome je, dakako, iako 
nije filozofija, ipak u ljudskom ži- 
votu nešto pozitivno. 


A nije li time negirana uopće 
mogućnost filozofije u tehničkom 
dobu? Odnosno, Volkmann-Schluck 
postavlja i drugo pitanje: Kako je 
moguće prijeći iz toga tipa mišlje- 
nja (»weltanschauliches  Denken«) 
na filozofski način mišljenja. Dru- 
gim riječima kako možemo usmje- 
riti naše mišljenje da ono ne upa- 
dne samo u okvir proračunavanja, 
ne upadne u način umovanja koje 
sve ocjenjuje samo po djelovanju i 
uspjehu. Jer na taj način doista li- 
šavamo bitak njegove svestranosti, 
a ograničavamo ga šamo na ono 
djelotvorno što po voljnim intenci- 
jama u izabranim, dakle zapravo o- 
graničenim mogućnostima iz nje- 
ga uzimamo. To je način mišljenja 
tehničkog razdoblja u kome se 1 
stvara »svjetski nazor« mjesto filo- 
zofiie. ier se bitak tumači u okviru 
praktičke mogućnosti, i time u zna- 
čenju ograničenja (grč. stćresis, lat. 
privatio). 

Za razliku od metafizičke »tran- 
scenđencijex koja prelazi k nados- 
jetilnom osnevu svega bivstvujućeg 

mi u ovom načinu gledanja dolazi- 
mo samo do »restendencije« kojom 
dolazimo samo do elemenata građe 
stvarnosti i po kojoj se osnovni 
zbiljski karakter zbilje nalazi u teh- 
nički, dakle voljno određenoj prak- 
si stvari (res=stvar), a ta se daka- 
ko može javljati samo u opstojnosti 
čovjekove praktične djelatnosti. U 
toj koncepciji bitak treba volju kao 
bit čovjeka. U restendenciji nalazi- 
mo sve iskustvene mogućnosti, a 
ona se približava koncepciji jedne 
materijalističke fMmetafizike. Metafi- 
zike koja uzima »bitak« kao čistu 
mirnu mogućnost, koja po čovjeku 
dolazi na vidjelo. U tom se aspektu 
na problem biti bitka gleda pove- 
zano sa problemom biti čovjeka. 
I to pitanje Volkmann-Schluck jas- 
no eksplicira. 

Pitanje o bivstvujućem tako nu- 
žno otvara pitanje o bitku, a to je 
bio i ostaje osnovni problem meta- 
fizike — od Parmenida do Heideg- 
gera. 


U raznim varijacijama na taj 
problem Volkmann-Schluck = poka- 
zuje kako osnovno filozofsko pita- 
nje o bitku ostaje nužno povezano 
s pitanjem o bivstvujućem, jer se 
bivstvujuće doživljuje, razumije i 
tumači upravo po bitku. I zato je 
osnovni zadatak filozofije upravo 
taj da objasni pojam bitka. 


A bitak tumači Volkmann—Sch- 
luck u stvorenoj njegovoj širini po 
kojoj sve bivstvujuće jest upravo 
to što jest po njemu. A odnos čo- 
vjeka i bivstvujućeg prema bitku 
je uvijek — sloboda. Sloboda se uz 
bitak nameće odmah kao osnovna 
tema filozofije. Ona je i osnovna 
oznaka čovjekove opstojnosti. »Uni- 
štenjem slobode čovjeka uništava 
se dostojanstvo njegova bića, koje 
se upravo sastoji u tome, da čuva 
otvorenu širinu bitka« (130). 


Završavajući svoje »uvođenje u 
filozofsko mišljenje« autor podvla- 
či neotklonjivost filozofskog mišlje- 
nja i u vremenu tehnike i iskrivlja- 
vanja filozofskog umovanja upravo 
zato jer se bit toga umovanja sas- 
toji u otkrivanju bivstvujućeg kao 
bivstvujućeg, a u njemu leži prob- 
lem bitka, u kome se tek može 
vidjeti bivstvujuće kao 
bivstvujuće, a to je pitanje 


O — istini. Ono može biti kadgod 
čak i prezentirano nadomjestkom, 
ali i kroz njega se postavlja pravo 
pitanje o faktičnoj istini. 

Upravo u tome leži zadatak su 
vremenog filozofskog mišljenja, da 
povrati filozofiju njenoj neotklonji- 
voj istinskoj tematici. Volkmann— 
—Schluck nastavljajući neka temelj- 
na pitanja Heideggerova mišljenja 
— čiji je on učenik i nastavljač! — 
ne izlaže tek probleme nego nas 
prisiljava na razmišljanje o osnov- 
nim filozofskim problemima, a to 
je i smisao ove zanimljive i vrijed- 
ne knjige. 

Mogli bismo završiti ovaj pri- 
kaz s početnom rečenicom Pred- 
govora ove knjige koja glasi: »Ova 
je knjiga napisana u namjeri, da 
zajedno s onima, kojima je do filo- 
zofije, nađu i pođu putem, na ko- 
me će moći ugledati osnovna pita- 
nja filozofije«, i reći, da je ta na- 
mjera piscu doista i uspjela. 

Vladimir FILIPOVIĆ 


Zenon Kosidovski: 
Biblijske legende 


naslov originala: 
Z. Kosidowski, Opowiešci Biblijne 


Prevod s poljskog: Dušanka Perović 


Srpska književna zadruga, 
Beograd 1965., str. 503 


Biblijsko predanje o čovjeku i 
svijetu stoji pred problemom ap- 
solutnog početka svega. Taj put 
objašnjenja ne može biti dan u ra- 
cionalnim kategorijama, jer svijet 
(bitak) nemamo u empirijskom 
odnosu. Stoga se mišljenje nužno 
udaljuje od danosti postojanja kad 
transcendira sferu zbiljskog. 

Svaki religiozno-mitološki svijet 
ima svoju pretpostavku, u kojoj 
je posebnost forme uvjetovana sa- 
mim sadržajem. To je povijesni 
razvoj ideja koje izražavaju svoj 

duh vremena. Kako ćemo u tom 
metodološkom problemu gledati 
svijet Biblije? Da li je tu sve izmi- 
šljeno ili je moguće naći povijes- 
ne osnove za pojedine legende? Ka- 
da je u prošlom stoljeću Schlie- 
mannovim otkrićima potvrđena re- 
alna osnova Homerova horizonta, 
spoznalo se da u starim predanji- 
ma ima i pouzdanih opisa. Ako se 
to pokazalo uspješnim u tumače- 
nju Homerova svijeta, ne bi li i 
Biblija postala mnogo bliža i jasni- 
ja na osnovu različitih arheoloških 
iskopina? 

Poljski autor Z. Kosidowski po- 
kušao je baš taj problem riješiti. 
Što nauka misli o Bibliji — to je 
pitanje kojim se bavi u svojoj knji- 
zi. On je tom problemu pristupio 
komparativnom metodom. Najprije 
saopćava pojedina biblijska preda- 
nja, a zatim pokazuje — što nau. 
ka danas o tome može reći. Stoga 
je njegova knjiga komentar biblij- 
ske povijesti na osnovu mnogih ar- 
heoloških detalja. 


Pogledajmo ukratko neke pri- 
mjere. Biblijske legende sadrže u 
sebi veoma različite utjecaje. Naj- 
Stariji ep čovječanstva odnosi se 
ipak na sumerskog junaka Gilga- 
meša. Biblija nije originalna he- 
brejska tvorevina, nego joj korije- 
ni sežu do mezopotamske tradici- 
je. 

I ovaj je plod sumeranske ma- 
šte. Mit o potopu nalazi se u mno- 
&ih starih naroda. O velikom poto- 


PU gOvori i Platon u Zakoni. 
ma. 


U biblijskoj knjizi Postanak 
sačuvani su ostaci mnogobožačkih 
vjerovanja i fetišizma. Abrahamov 
bog nema još univerzalnih crta, ne- 
go je još Plemenski bog. U legenda- 
Ima o praocima ispoljen je mentali- 
tet starih hebrejskih pokoljenja. U 
literaturi postoji i teza da su ime. 
na praotaca samo mitološke per- 
sonifikacije. 

Mnogi biblijski ritualni običaji 
mogu se shvatiti iz komparativnog 
odnosa. Na primjer žrtvovanje Isa- 
ka pod utjecajem je Inezopotam- 
skih mitova. Kosidowski piše, da 
na to ukazuje ovan koji se rogo- 
vima zapleo u grmlje. U ruševina- 
ma grada Ura arheolozi su otkopa- 


li skulpturu takvog ovna. »Ta 
skulptura je za Sumere — morala 
predstavljati veliku svetinju. O to- 
me ne svedoči samo činjenica što 
je nađena u jednoj od carskih 
grobnica nego i njena izrada. Ra- 
đena je u drvetu i okovana zlatom, 
a rogove ovna i grane grma staro- 
drevni majstor izveo je od lapis lu- 
zulija« (80). 


U burnoj priči o Josipu — ko- 
jeg braća prodaju — mogu se vi- 
djeti radikalne ekonomske promje- 
ne koje su izvršene u Egiptu. Z. 
Kosidowski ističe, da u biblijskoj 
priči o Josipu iznenađuje historij- 
ska tačnost u prikazivanju egipat- 
skih običaja. To se prije svega ođ- 
nosi na pogrebni obred u opisu Ja- 
kovljeve i Josipove smrti. O biblij- 
skom Josipu ne govori se ništa u 
egipatskim kronikama. 


Mit o Mojsiju također ima do- 
sta analogije s drugim kultovima. 
»Iz tekstova s klinastim pismom 
znamo, na primjer, da je veliki car 
Sargon, koji je godine 2350 pre na- 
še ere osnovao u — Mezopotamiji 
moćno anadsko carstvo, doživeo 
sudbinu sličnu Mojsijevoj. Njegova 
majka sveštenica rodila ga je taj- 
no i pustila niz reku u košari zali- 
venoj smolom.« (149—150). 

Mojsijevih pet knjiga sklop je 
Poke različitih predanja koja po- 
tječu iz razdoblja od 9. do 4. vije- 
ga prije n. ere. (161). 

U analizi Mojsijevih čuda, 2. 
Kosidowski piše, da se tu često pu 
ta radi o običnim prirodnim poja 
vama. Mojsije je na primjer govo- 
rio da mu se bog jm o 
»koji gori a ne sagorijeva«. 
mok znamo da Mojsije taj grm 
nije izmislio, jer se on 1 sa a po 
že naći na sinajskom pom 
Naziva se »diptam« ili Moe 
grm«. Ta naročita biljka ispušta 
lako isparivo eterično ulje, e Sa 
brzo pali na suncu (162). Ni mA 
lijska mana nije čudo. »Go = 
1927. zoolog hebrejskog univerzite 
ta u Jerusalemu — Bodenheimer — 
naišao je na sinajskom poluostrvu 
na jednu vrstu tamarisa, koja u 
roleće na mestu gde je boni A 
sekt luči sladunjavu tečnost. 
tečnost se brzo stvrdne na vazdu 

hu u bele kuglice slične gradu.« 
(162) 

Ni prelaz preko Crvenog mora 
nije neobjašnjiv. Geološka otkrića 
dokazuju da je to bilo na današ- 
njem mjestu Sueskog kanala, gdje 
su nekad bili bare i plićaci. Hebre- 
ji su tim putom sretno prošli. »A 
Egipćani su, na svojim bojnim 
teškim kolima, u besnoj poteri ve- 
rovatno zalutali u lavirintu moč- 
vara i zapali u blato. Možda su se, 
kako Biblija tvrdi, čak i potopili, 
jer su se u tom kraju iznenada di- 
zali silni severozapadni = vetrovi, 
koji su pred sobom terali ogromne 
vodene talase i naglo pretvarali 
plićake u varljive dubine«“(169) 


I mnoge druge biblijske pojedi- 
nosti Z. Kosidowski na = stotine 
stranica kritički analizira i objaš- 
njava na temelju raznih otkrića. I 
geneza pojedinih kultova dobiva ti- 
me drugo značenje. Hebrejski kov- 
čeg zavjeta je egipatska pozajmica, 
a rogati Mojsije podsjeća na egi- 
patski kult boga Apisa. 


Neki istraživači došli su do u- 
vjerenja da je Pjesma nad 
piesmama zbirka liturgijskih 
tekstova pjevanih u čast boga Ta- 
muza (257). U psalmu 29. vide se 
tragovi stare ugaritske himne. »Na 
to ukazuju uočljive podudarnosti 
u idejama, nazivi pojedinih sirij- 
skih mesta i uticaji ugaritskog je- 
zika. U kniizi proroka Isai- 
je neki stihovi su doslovni citati 
iz mitološkog epa nađenog u Uga- 
ritu«. (256) 


Najsjajnije razdoblje u histori- 
Ji Izraela trajalo je od 1040—932 
god. prije n. ere. To je razdoblje 
careva Saula (1040—1012), Davi- 
da (1012—972) i Solomona 
(972—932). O tom razdoblju sazna- 
jemo iz dvije knjige — Samuilove, 
dvije knjige o carevima i 2 knji- 
ge dnevnika. Po aramejskom utje- 
caju knjige Dnevnik morale su na- 
stati u drugoj polovini 4. vijeka 
Prije n. ere (341). Priča o Davidu 
je skup narodnih predanja. U le- 
gendu spada i vjerovanje, da je 
David autor većine biblijskih psa- 
lama. »Analizom teksta pouzdano 
je utvrđeno da većina psalama nije 


mogla nastati pre babilonskog rop- 
stva i da je unesena u biblijske 
knjige tek u 3. veku pre naše ere«. 
(356). 

U poglavlju Izrael i Judeja au- 
tor prikazuje historiju i legendu 
tih dviju država i s tim u vezi 
nastanka ideje mesijanizma 
— u kojoj se tvrdi da je Jehova 
izabrao judejski narod da svijetu 
saopćava jedinog boga. Time je 
monoteizam imao i nacionalni smi- 
sao. 


Knjiga Z. Kosidowskog sadrži 
kritičku analizu važnijih poglavlja 
Biblije. Ono što je Spinoza tvrdio 
na osnovu racionalne kritike, sada 
je dokazano mnogim  historij- 
skim iskopinama. Nema ni govora 
o nekim svetim knjigama, već je 
problem u tumačenju povijesnih 
utjecaja različitih religija i kultu- 
ra koje su se stoljećima ukrštale. 

Iako u knjizi Z. Kosidowskog i- 
ma mnogo činjeničnog materijala, 
ipak to još nije sve da bi se došlo 
do objašnjenja svih religioznih ide- 
ja koje se nalaze u Bibliji. Bog je 
početak i svršetak svega, to je kri- 
terij biblijskog shvaćanja. Iako je 
vidna geneza samog pojma boga, 
on nijednog časa neće da se od- 
rekne svoje apsolutne = funkcije. 
Njegovu prisutnost pisci staroza- 
vjetnih knjiga stalno ističu u razli- 
čitim formama i odnosima. Njima 
je činjenički materijal samo isho- 
dište za uopćavanje koje dobiva 
apsolutno-religiozni karakter — i 
koji se kao takav ne želi miriti sa 
suprotnim shvaćanjima. Time je 
religiozna interpretacija (nazovimo 
je legenda) bila prisutnija od sa- 
mih faktičkih događaja, jer je do- 
gađaj tek u tom odnosu dobio svo- 
ju zbiljnost. 


Taj metodološki dio (a time i 
teorijski) tog problema Kosidow- 
ski ne obrađuje. Iako je bilo zna. 
čajno da se prikaže, na kojim je 
elementima mit mogao nastati, is- 
to tako je nužno uočiti što mit zna- 
či, kad se oblikuje kao način eg- 
zistencije. Mit je tada više djelo- 
vao od stvarnosti iz koje je nasta- 
jao. U knjizi Z. Kosidowskog nema 
filozofsko-religioznog tumačenja bi- 
blijskog fenomena. U tome je njen 

nedostatak. Na osnovu knjige Z. 
Kosidowskog to se može učiniti. 
Sada imamo objašnjenu stvarnost 
mita. 

Preostaje još analiza mita stvar- 
nosti, a time i povijesne stvarno- 
sti mita. No to je već problem fi- 
lozofije a ne više arheologije. U 
tom odnosu vidi se mogućnost, ali 
i granica knjige Z. Kosidowskog. 


Branko BOŠNJAK 


Walter Strolz 


Menschsein als Gottesfrage 


Wege zur Erfahrung der Inkarna- 
tion 
Neske, Pfullingen 1965. S. 240. 


Svaka filozofija pita o smislu 
ljudskog egzistiranja. Svijet u ko- 
jemu jesmo i vrijeme u kojem 
djelujemo ispoljavaju se u filo- 
zofiji kao problem objašnje 
nja smisla. Budući da se cjelina 
takvog odnosa često puta razdvaja 
na sferu empirijskog i idealnog, 
tj. na svijet (Welt) i nadsvijet 
(Uberwelt) nastaje na tom tlu pro- 
blem čovjekova odnosa koji nikad 
ne može transcendirati bitak. Od 
predfilozofskog mišljenja do da- 
nas ostaje otvoreno pitanje — šta 
je bitak. U rasponu od orfika do 
demitologiziranja kršćanstva poka- 
zuju se različiti načini tumačenja 
odnosa egzistencijalnog i eshato- 
loškog. 

U odnosu čovjeka i boga pro- 
blem se svodi na pitanje: šta čo- 
vjek zna o bogu, tj. da li o bogu 
više može reći filozofija od same 
objave kao božie riječi (u kršćan- 
skom smislu)? Dakle, šta filozofija 
o tome zna i je li to adekvatno 
objavi? 

Na tlu te problematike pisao je 
W. Strolz svoju studiju. Strolz je 
filozof Heideggerove škole u naj- 
pozitivnijem smislu. Temeljne ana- 
lize misli i jezika, pojmova i kori- 
jena riječi otkrivaju nove moguć- 
nosti interpretiranja pojedinih pro- 
blema, 


Kad autor govori o pojmu svi- 
jeta (der Welt — Begriff) novo- 
vjeke metafizike u njenim pred- 
stavnicima kao što su Kant, Hegel, 
Nietzsche i Husserl, onda vidimo 
različite mogućnosti ne samo sli- 
ke svijeta, već i time uvjetovane 
načine odnosa i prakse, jer to ni- 
kada niie samo izdvojeno pitanje 
teorije. To postaje razumijevanje 
egzistencije u svijetu, a egzistenci- 
ja je uvijek način odnosa u bitku. 
Autor s pravom ističe da se tu ne 
radi ni o sferi »čistog mišljenja« 
niti pak o »bitku po sebi«, već o 
povijesnom odlučivanju u zbiva- 
njima samog svijeta. 


Egzistencijalna analitika posto- 
janja dolazi do jasnog zakliučka, 
da je čovjek dat u granici bitka, 
tj. »čovjek uvijek obitava u blizini 
smrti pa ie, dok god živi, onaj ko- 
ii umire, ide ka kraju«. (37). A ka- 
ko će čovjek primiti tu faktičnost? 
Da li će se zadovoliiti vjerovanjem 
u besmrtnost duše? Da li bi nam 
tu nam tu na pr. Platonov »Fedon« 
mogao dati rješenje? 


Kršćanski svijet ima odgovor na 
to pitanje u samoj obiavi. U reli- 
giozno-teološkom pogledu tu ne bi 
bilo ništa nesigurno, jer se vjero- 
vanjem pobjeđuje smrt. A što on- 
da ako se u to ne vjeruje? Dru- 
gim riječima: da li u bit tog pro- 
blema dolazi filozofija ili teolo- 
gija? 

Rješavanje tih antiteza W. Strolz 
daje u okviru novije filozofije i su- 
vremene teologije. U njegovim a- 
nalizama stalno je prisutna filozof- 
ska kritičnost. Imanentnim sliie- 
dom on iznosi bit svakog rješenja. 
Čoviek kao biće koie govori, stoji 
svojim govorom uvijek u određe 
nom iskustvu prema svemu što je 
u svijeku (primjer: Hobbes, Ha- 
mann, Novalis, Hočlderlin, W. v. 
Humboldt Hegel) Hegel kaže, da 
je jezik »djelo misli«. To znači da 
se i svijet može shvatiti kao dar 
jezika, što W. Strolz na rmnogim 
pojedinostima dokazuje. 

Tema dalje glasi ovako: da li 
je to sve djelo čovjeka ili čovjeka 
u odnosu prema bogu? Time se do- 
lazi na pitanje boga u novovje- 
koj metafizici. Nietzscheova obja- 

va svijetu: »Gott ist tot« — imala 
je svoj prethodni tok. 

U izlaganju pojma boga i do- 
kaza za božju egzistenciju, W. 
Strolz je prikazao taj problem u 
ovim predstavnicima: Nicolaus von 
Cues, Descartes, Leibniz, Kant, He- 
gel i kasni Schelling. Autor je oda- 
brao veoma karakteristične teks- 
tove za taj problem. Kako čisti 
ratio objašnjava  spekulativnu 
teologiju? Svakako = istraživanjem 
problema bitka. Istina i bitak bi- 
ća (das Sein des Seienden) — od- 
ređuju se tu prema mjerilu čo- 
vjeka. To je u filozofiji bilo zna- 
čajno oslobađanje čovjeka. Misao 
o dovoljnom razlogu — lako se pri- 
mijenila i na zadnje teološke prin- 
cipe. Iako je Kant postavio grani- 
ce uma, on je ipak sferu zbiljskog 
jasno razgraničio od teološkog i es- 
hatološkog područja. A u Hegela 
bog je rezultat dijalektičkog raz- 
voja samog duha. Hegelov pantei- 
zam je u tom pogledu oblik kriti- 
ke kršćanske objave. Za to cjelo- 
kupno razmatranje bitno je to da 
bog više nijeesse insesubsis- 
tens, već je doveden u okvir 
ljudskog subjektiviteta i njegovog 
iskustva svijeta (145). 

Iz svojih analiza W. Strolz do- 
lazi do zaključka da metafizički 
dokazi za egzistenciju boga od Ni- 
kole Kusanskog do kasnog Schel- 
linga, ne govore uopće o bo 
gu, već samo o pojmu bo 
ga (155). No što to znači? Ako se 
ne ostane na skolastičkom tlu An- 
selma onda pojam boga dokazuje 
da je bog protivrječan pojam. 

Autor ne ide na taj zaključak. 
Ako se filozofijom ne može doći 
do boga, već samo do pojma boga 
(kao različitih modusa interpreti- 
ranja) onda nužno slijedi pitanje: 
a što bog treba da predstavlja? 
Prema W. Strolzu filozofija na to 
nema odgovora, niti sebog mo- 
že zasnivati filozofski, 
jer. u tom dijalogu treba razliko- 
vati: boga i pojam boga, (Gott, 
Gottes-Begriff). Štrolz je teo- 
logiji oduzeo filozofiju 
Tu počinje njegov pose 
ban problem tumačenja. 
Boga kao boga ne daje filozofija 
već samo kršćanska objava. Ob- 


javljeni bog predstavlja sebe čo- 
vjeku i svijetu. Sve drugo što se 
o tome misli i piše ostaje otvore- 
no. 


Strolzov prelaz na istinu obja- 
ve nije filozofski jasan. Iz 
njegovih veoma uspjelih 
filozofskih interpretaci- 
ja prije bismo očekivali 
»metodološki ateizam« — 
kao zaključak. Kad on na pr. 
govori o pjesničkom iskustvu ljud- 
ske sudbine u tekstovima Shakes- 
pearea i Eshila (Aischylos), onda 
se ispoljava misao o čovjeku tita- 
nu koji je pozvan da stvara. Nije 
to nikakav bogobojazni čovjek, već 
nosilac prkosa prema sudbini. 


Demitologiziranje biblijske ob- 
jave (Entmythologisierung der bi- 
blischen Botschaft) Strolz ne pri- 
hvaća kao kritiku Biblije, već kao 
mogući dijalog o odnosu između 
logosa i mita; sa zaključkom da 
treba odlučnije slušati ono »što je 
pisano«, a to je onda pitanje, ka- 
ko da se odnosimo prema bogu 
Abrahamovom, bogu Isakovom i 
bogu Jakovljevom. Prema Strolzu 
na to nema odgovora ni u teo- 
loškoj filozofiji. (theolo- 
gische Philosophie) niti u 
filozofskoj teologiji (phi 
losophische Theologie) 
nego treba slušati božju riječ. Pre- 
ma tome, jedini svjedok božjeg 
povijesnog govorenja čovjeku je 
Biblija. »U njoj je napisano 
kako je bog za nas i s nama (Is. 
8, 10), kako se On ophodi s čovje- 
kom, kako ga pogledava i oslov- 
ljava i zove ga po imenu (Is. 43,1), 
uslišava ga i shvaća u vrijeme mi- 
losti (Is. 49, 8); kako mu omogu- 
ćuje da iz mraka stupi na svjet- 
lost (Is. 49, 8—9) a ostavlja da 
propadnu oni koji ga napuštaju 
(Jer. 12,13)« (288). Tako se došlo 
do zaključka, da se u to može sa- 
mo vjerovati i ništa više. Ukoliko 
to postane predmet filozofske in- 
terpretacije, to više nije riječ ob- 
jave već mišljenje subjektiviteta. 


To je tako ako otkrivenje ne 
smatramo religioznom pretpostav- 
kom. No ako se to primi kao sfe- 
ra religioznog subjektiviteta, kao 
što to i jest, onda se nužno vraća- 

mo na početak, tj. na bit filozof- 
skog dijaloga i filozofskog odno- 
sa 


W. Strolz ne dolazi na taj za- 
ključak, već je u tumačenju boga 
kao boga stavio biblijsku obja- 
vu iznad svake moguće filozofije. 
To znači da u otkrivenje treba 
vjerovati, jer se filozofski ne mo- 
že dokazati taj sadržaj. Time je 
Strolz izrekao svoj sud i o filo. 
zofskoj teologiji koja također ula- 
zi na područje subjektiviteta, a od- 
vojena filozofija i teologija podsje- 
ća ipak na stari modus postoja- 
nja dvije istine. 

Knjiga W. Strolza potaći će još 
mnoga pitanja u suvremenom di- 
jalogu o svijetu i životu, o čemu 
će i odnos između filozofije i teo- 
logije dobivati svoje nove varijan- 
te u tom okviru mišljenja. 


Branko BOŠNJAK 


Nicola M. de Feo 


Analitica e dialettica 
in Nietzsche 


Adriatica Editrice, Bari, 1965, p. 144 


Nizu historiografskih djela o 
ličnosti filozofa F. Nietzschea pri- 
družuje se djelo mladog talijan- 
skog filozofa koje dovodi u pita- 
nje razne nivoe interpretacije Nie- 
tzschea, radikalizira rješenja pro- 
blema i pokušava dati novi siisao 
centralnim pojmovima Nietzscheo- 
va sistema. Kao jedan od najvaž- 
nijih na kome se bazira cjelokup- 
ni stav autora, jest igra suprot- 
nosti u okviru egzistencijalne ana- 
litike i dijalektike u preobrazbi 
tradicionalnih vrijednosti. Autoro- 
va je intencija da objasni značaj 
analitike i dijalektike u odnosu na 
epsko shvaćanje egzistencije zas- 
novano na svijesti o problematič- 
nosti i fenomenologiji bitka. 

Kao vrijedna interpretativna do- 
stignuća autor apostrofira i često 
konsultira, s jedne strane, Jasper- 


sovu interpretaciju  Nietzscheove 
problematične i vremenite dijalek- 
tičke egzistencije, i s druge stra. 
ne, Lukacsevo shvaćanje sistemat- 
ske koherentnosti = Nietzscheovih 
.kontradiktornih tvrdnji. 

U filozofskom iskustvu F. Nie 
tzschea autor prepoznaje proble- 
matički proces u kome se tragič- 
na svijest modernog čovjeka uz 
diže do epske svjesnosti ljudske 
konačnosti, na kome je i moguće 
zasnovati kritički novi — smisao 
Marxove društvene svijesti. 

U svojoj prvotnoj i dominant- 
noj težnji za nužnom rekonstruk- 
cijom filozofskog jedinstva cjelo- 
kupnog Nietzscheova opusa, Feo 
implicira važnost diskusija koje 
se vode kako na bazi psihološkog 
aspekta (Freud), tako jednako i 
sociološkog (Marx). 

Baveći se Nietzscheom  prven- 
stveno kao filozofom, autor radi- 
kalno problematizira  psihosocio- 
loške uvjete faktora Nietzscheove 
usamljenosti. On preispituje kori- 
jene njegovog nihilizma, njegovog 
shvaćanja svijeta i čovjeka i u- 
loge znanosti. On ukazuje i na re 
zultate pozicija kako onih inter- 
pretatora koji su — Nietzscheovu 
problematiku kušali objasniti druš- 
tveno-kulturnim uvjetima Evrope 
19. st. (studije Lowitha, Luka4csa) 
i tako i drugih, koji su te uvjete 
promatrali u ontološko-egzistenci- 
jalnom — kategorijalnom sklopu 
(Heidegger, Jaspers). Za razliku 
od specifičnih perspektiva u inter- 
pretaciji Nietzscheove misli (poli- 
tički aspekt Beaumlerov, Klagesov 
biopsihološki, Luk&csev = ekonom- 
sko-socijalni, egzistencijalni  Jas- 
persov, Lowithov kulturno-historij- 
ski itd.), autor put Nietzscheove 
misli problematizira u njenim te 
meljnim imomentima od »Rođenja 
tragedije« do »Volje za moći«. 

Kao ishodišnu tačku Nietzscheo- 
ve filozofske spekulacije autor a- 
nalizira Nietzscheovu = koncepciju 
pantragizma, problem tragičnog 
koji preveden u problematiku sa- 
mog Nietzscheova djela znači pro- 
blematičnu ograničenost egzisten- 
cije u njenom genetičkom temelju 
koja se konstantno uvećava reduk- 
cijom vrijednosti moderne civiliza- 
cije. 

Autor smatra da bi povratak 
tragediji značio, za Nietzschea, po- 
novo osvajanje ograničenog hori- 
zonta ljudskog postojanja i njego- 
vih ograničenih mogućnosti, odnos- 
no povratak temeljnih suprotnosti. 
Ponovni procvat tragične svijesti 
preobražava tragično u epsko, pro- 
blematizira strukturu čovjeka. Taj 
procvat nije povratak Grcima, već 
je nacrt kritike morala, znanosti 
i filozofije kojom se zbiva trans- 
formacija strukture čovjeka. U a- 
nalizi Nietzscheova shvaćanja ljud- 
ske svijesti autor ga identificira s 
modelima suvremene psihologije i 
sociologije koji se vezuju uz Hus- 
serlovu fenomenologiju. Neke Nie- 
tzscheove termine autor čak pot- 
puno poistovećuje s terminologi- 
jom suvremenih filozofa. U okviru 
komparacije autor kuša približiti 
i rasvijetliti Nietzscheovu misao 
kroz prizmu nekih suvremenih fi- 
lozofskih struja i njihovih funda- 
mentalnih kategorija (Nietzscheov 
znanstveni humanizam, npr. autor 
prevodi u termine Deweyeva prag- 
matizma, ili Nietzscheov pojam 
tragičnog koji je poistovećen s poj- 
mom zebnje u Kierkegaarda. Au- 
tor također apostrofira Nietzscheo- 
vu anticipaciju analize jezika u 
suvremenoj filozofiji, kao što pro- 
nalazi i Nietzscheov pojam nihi. 
lizma u suvremenom egzistencija- 
lizmu, kod Heideggera i Sartrea). 


Autor se također kritički raz 
računava s nekim interpretacija- 
ma tragičnog u Nietzschea, kao 
na pr. Heideggerove, u kojem Nie- 
tzscheova misao ne prelazi nivo 
dogmatske interpretacije tragične 
svijesti. 

Zadatak ponovnog procvata tra- 
gedije za Nietzschea sastoji se 
u formi kritičkog oslobođenja čo- 
vjeka od dogmatskih vrijednosti i 
time se ona pretvara u radikalnu 
kritiku vrijednosti, na nivou gene- 
tičke i deskriptivne fenomenologi- 
je zbiljskih egzistencijalnih proce- 
sa, 

. U Nietzscheovoj koncepciji tra- 
gičnog autor vidi polaznu tačku s 
koje Nietzsche problematizira on- 
tološku strukturu modernog  čo- 
vjeka. Dijalektička igra suprotno- 
sti jest u tom dijalektički instru- 


ment egzistencijalne analize. Nie 
tzscheova dijalektika sastoji se u 
neprestanom problematiziranju 
svake moguće istine. 

Perspektivizam jest nova feno- 
menološka ontologija koju, kako 
autor smatra, Nietzsche otkriva u 
konstantnoj dijalektičkoj analizi 
negiranja i potvrđivanja. Autor da- 
lje provodi analizu problematizira- 
nja vrijednosti i bitka. U destruk- 
ciji svih vrijednosti autor vidi ot- 
voreni proces te problematičnosti 
čovjekove konačnosti, a formule 
kojima se formulira ta svijest je- 
su volja za moći i vječno vraćanje 
istoga. 

Vrijednost — Nietzscheova  des- 
truiranja ne sastoji se, po auto- 
rovu uvjerenju, samo u tome što 
formira novi egzistencijalno-feno- 
menološki stav problematične mi- 
sli, već i u tome što će utjecati 
na dalji razvoj istraživačkih teh- 
nika u Freudovoj psihoanalizi, eg- 
zistencijalnoj psihoanalizi,  psiho- 
logiji i sociologiji spoznaje. Proces 
problematizacije  Nietzscheova o- 
brata autor komparira sa egzis- 
tencionalnom Heideggerovom anali- 
tikom, koja odvodi bitak do nje 
gove najveće problematizacije. Me- 
đutim, Heideggerova kritika  us- 
mjerena na to da Nietzscheov obrat 
vrijednosti ne pripada bitku his- 
torije već historiji bitka. Stoga o- 
na ne zadire revolucionarno u po- 
dručje historijske prakse, pa do- 
Življava kritiku ovog talijanskog 
autora, koji tvrdi da se proces de- 
strukcije vrijednosti sastoji u pro- 
ZETORtskoJ redukciji njihova smi- 
sla. 

Problematiziranje vrijednosti ni- 
je samo spekulativno traženje no- 
vih vrijednosti, već egzistencijalna 
analiza realnih uvjeta kao smisla 
vrijednosti. Nietzscheova destruk- 
cija jest pokušaj dopiranja do his- 
torijskog shvaćanja = egzistencijal- 
nog temelja metafizike. I stoga, 
tvrdi autor, nije prihvatljiva Hei- 
deggerova karakteristika Nietzschea 
kao posljednjeg metafizičkog mis- 
lioca Zapada, već prije ona Jas- 
persova o Nietzscheu kao jednom 
od prvih »egzistencijalnih«a mislila- 
ca. 

Pronalazeći u Nietzscheovoj de- 
strukciji vrijednosti dvije funda- 

mentalne Husserlove = kategorije: 
epohć i trenscendentalna redukci- 
ja, autor respektira studije koje a- 
naliziraju odnos Nietzschea i Hus- 
serla. Uz tu komparaciju autor pro- 
vodi i komparaciju Nietzsche—Kier- 
kegaard (Vidi djelo istog autora: 
Kierkegaard, Nietzsche, Heidegger, 
E fondamentale, Milano, 
1966). 


U analizi Nietzscheove koncep- 
cije bitka autor vidi prevladano ak- 
siološko shvaćanje bitka i time hod 
ka njegovoj problematizaciji, otva- 
ranje prema horizontu intencional- 
ne analize, egzistencijalne analitike, 
a ne obrnuto kakav stav zauzima 
Fink, naime, da je Nietzsche ušao 
u platonovski horizont nepremos- 
tivog dualizma i aksiološke vizije 
bitka. Autor dodiruje i Nietzscheo- 
vu koncepciju rada koji u njego- 
voj filozofiji poprima bitnu ljud- 
sku vrijednost, i tu se također pro- 
vodi paralela s K. Marxom, naime, 
u tom smislu da je Nietzsche insis- 
tirao na ljudskoj suštini rada. Ta 
se interpretacija razlikuje bitno od 
L&withove koja na sasvim druga- 
čiji način govori o istoj problema- 
tici. 

U trećem i posljednjem poglav- 
lju Feo razmatra — problematiku 
Nietzscheova »vječnog vraćanja is- 
tog« i smatra da on kao i pojhm 
»volje za moći« nije metafizički 
pojam, već vremeniti proces. Vječ- 
no vraćanje istoga je potvrđivanje 
beskrajne problematičnosti konač- 
nog. Autor pronalazi dublju vezu 
između vječnog vraćanja, volje za 
moći i dijalektike destrukcije vri- 
jednosti. Suprotstavljajući se Hei- 
deggerovoj odviše »ličnoj noti« u 
interpretaciji pojma vječnog vra- 
ćanja koji ga je kroz svoje shva- 
ćanje totaliteta bitka odredio kao 
prošlost i time ga lišio egzistenci- 
jalne problematičnosti, autor sma- 
tra da je Nietzsche odredio smjer 
volje za moći kao budućnost (to 
je smisao onog »uvijek iznova«). 
N.M. de Feo interpretira Nietzsche- 
ovo vječno vraćanje istoga u smi- 
slu ponovnog zadobivanja prošlog, 
ne na intersubjektivnom planu 
Kierkegaardova i Proustova sjeća- 
nja, već na planu dijalektičke fe- 
nomenološke analize. Pronađeno 
vrijeme je ono oslobođeno metafi- 


zičkih određenja. Za Nietzschea je 
tako vrijeme praksa, vječno vra- 
vin istoga, oslobođeno konačno- 
sti. 

Time je autor zaokružio svoju 
misao koja, široko zahvativši pro- 
blematiku jednog bogatog filozof- 
skog uma, ostaje kao primjer in- 
terpretacije kakva je potrebna u 
analizi Nietzscheova djela, punog 
kontradiktornosti, pa stoga često i 
tumačenog s posve kontradiktornih 
pozicija. 

Ljerka ŠIFLER-PREMEC 


Hayo Gerdes: 


SOoren Kierkegaard Leben und 
Werk 


Sammlung Gčschen Band 1221, 
S. 139. 


Walter de Gruyter & Co, Berlin 
1966. 


Do početka 20. stoljeća S. Kier- 
kegaard nije vršio veći utjecaj na 
evropsko duhovno stvaralaštvo. Te- 
matika Kierkegaardova mišljenja 
kreće se u specifičnim kategorija- 
ma: strah, bolest, tjeskoba, drhta- 
nje, osamljenost, smrt. Tek nakon 
prvog svjetskog rata te su katego- 
rije postale tako prezentne kao mo- 
dus egzistiranja, da je mišljenje o 
tome bez Kierkegaarda bilo nepoj- 
mljivo. To znači da je ta tematika 
bila preuranjena u vrijeme kad ju 
je Kierkegaard iznosio. U tom po- 
gledu Kierkegaard je išao ispred 
svog vremena, jer je pokušavao do- 
misliti egzistencijalna stanja, koja 
je ne samo naslućivao već i osjećao, 
i to kao religiozni reformator i filo- 
zof egzistencije. s . 

H. Gerdes je u svojoj monografi- 
ji o S. Kierkegaardu više isticao KiI- 
erkegaarda kao teologa. Za svaku 
monografiju bitno je metodološko 
pitanje: da li mislilac o kojem je 
riječ pripada prošlosti ili on 1z 
prošlosti govori i nama. Jer, ako 

nam ne bi ništa govorio, bilo bi su- 
višno oživljavanje prošlosti kao ta- 
kve. H. Gerdes s pravom smatra da 
Kierkegaard i nama govori. Ali šta? 
Tu temu je autor djelomično pri- 
kazao u odnosu Kierkegaarda pre- 
ma službenom kršćanstvu, odnosno 
u razvoju Kierkegaarda kao reli- 
gioznog mislioca. 


Kierkegaard postojeće kršćan- 
stvo nije smatrao istinskim u od. 
nosu na evanđeosko kršćanstvo. On 
je u religioznim institucijama gle- 
dao najveću opasnost za religioz- 
znost duha. Katolička crkva kao 
svjetovna sila djeluje u svijetu pre- 
ma svojim univerzalnim zahtjevi- 
ma. Da li je tu moguće izbjeći nive- 
liranje? Veoma teško. Kierkegaard 
hoće evanđeosko kršćanstvo kao 
čistu unutrašnjost pojedinca (bez 
organizacije koja će to prilagoditi 
svjetovnom stanju). Baš u rješava- 
nju religioznog fenomena unutraš- 
njosti pojedinca, crkva bi se morala 
držati što dalje od autoritativnog 
političkog djelovanja. Za Kierkega- 
arda bitan je pojedinac a ne insti- 
tucija. Tu se on potpuno suprot- 
stavlja ideji katolicizma. Kako se, 
prema S. Kierkegaardu, može rije- 
šiti kriza vremena? Samo izgrađiva- 
njem pojedinca koji će vjerovati da 
je bogu sve moguće. Izlaz ne može 
biti u nekim crkvenim mjerama, 
jer one nikada ne nose u sebi indi- 
vidualnu religioznost. U tome je 
Kierkegaardova ideja kršćanstva 
bliža prakršćanstvu nego sve ovo 
što se danas zove kršćanstvo. 


Taj dio problema Kierkegaardo- 
va mišljenja H. Gerdes je iscrpno 
prikazao. No u jednoj monografiji 
O Kierkegaardu to ipak ne bi smje- 
lo biti sve što bi pripadalo u bit 
njegovog djelovanja. Nije ovdje ri- 
ječ o tome da li će se Kierkegaard 
prikazati kao teolog, filozof, kriti- 
čar, literat, estet i slično. Problem 
je u odnosu tih pojedinih dijelova 
koji zajedno daju cjelinu. Kierke- 
gaard kao teolog kakav jest, jest 
baš to, jer je i filozof egzistencije. 
O tome je u ovoj monografiji vrlo 
malo rečeno. Trebalo je više iznije- 
ti Kierkegaardovu kritiku Hegela a 
zatim i Schellinga. U toj kritici na 
Kierkegaarda je izvršio utjecaj A. 
Trendelenburg. Bilo bi korisno ču- 


ti i Kierkegaardovu 
Feuerbacha. 

Mnoge kategorije suvremene eg- 
zistencijalističke = filozofije imaju 


simpatiju za 


. u Kierkegaardu svoje ishodište. To 


je trebalo iznijeti, jer baš tim ide- 
jama Kierkegaard nam postaje bli- 
zak i u tom odnosu on govori. na- 


.ma.. - 


Kierkegaard je izvršio velik utje- 


«caj na daljnji razvoj protestantske 


teologije (na primjer ideja dijalek- 
tičke teologije). Ni o tome ništa ne- 
ma u ovoj monografiji. To su ne- 
dostaci koji se ne mogu opravdati 
To je tim prije nerazumljivo, jer 
autor ima i jedno poglavlje koje 
glasi: Kierkegaards Stellung in der 
Geistesgeschichte der Neuzeit. Tekst 
do tog poglavlja iznosi 119 stranica, 
a to (zadnje) samo 4 što je svaka- 
ko neadekvatan omjer. Stoga je u 
tom dijelu monografija o S. Kier- 
kegaardu veoma manjkava i upravo 
je neshvatljivo da o tome nema 
gotovo ništa. Da su dane te analize 
koje idu u filozofiju egzistencija- 
lizma, bilo bi i prvo područje (kri- 


.tika kršćanstva) po idejama bliže 


Kierkegaardovom uvjerenju, da se 
radi o duhovnoj krizi pojedinca i 
društva. To H. Gerdes nije dao. Sto- 
ga njegova knjiga o Kierkegaardo- 
vu životu i radu ostaje samo djelo- 
mičan uvod u studij tog značajnog 


mislioca. 
Branko BOŠNJAK 


Helmut Schelsky: 


Der Mensch in der Wissen- 
schaftlichen Zivilisation 


Westdeutscher Verlag — Kčln und 
Opladen 1962. 


 Tradicionalnoj predodžbi svijeta 
kao smislenoj finalnoj cjelini, koja 
se izražava u znanosti i umjetnosti 
i koja donosi »mit o čovjeku«, sma- 
trajući tradicionalnim određenjem, 
čak u-svijetu - biti, Schelsky suprot- 
stavlja sa - svijetom-biti-jedan-bitak 
kroz totalno odrješenje od dosadaš- 

nje povijesti, jer se u svijetu total- 
nog posredovanja naukom o smrti 
sve sve češće govori kao o nesret- 
nom slučaju, o ljudskim problemi- 
ma u granicama »human relation«, 
a mass media zamjenjuje razmišlja- 
nje, shvaćanje i zauzunanje stavo- 
Va. 

Da je znanost industrija, od- 
redili su, po Schelkyjevu shvaća- 
nju, već Saint—Simon, Comte i 
Marx. Iz toga slijedi da obrazovanje 
suvremene osobe leži u duhovnom 
nadviadavanju znanosti iz njezina 
dječjeg doba, upravo u njezinoj teh- 
nićko-konstruktuvnoj dimenziji, jer 
tehnika nije mirujući apsolutni bi- 
tak suprotstavljen čovjeku, nego 
čovjek sam kao nauka i rad. Nauč- 
no-tehnička civilizacija u svojoj u- 
niverzalnosti obuhvaca ne samo te- 
hniku produkcije, već i tehniku 
organizacije kao i »humanu tehni- 
ku« (psihijatriju, psihologiju, peda- 
gogiju), ona je produciranje nove 
aparature, novog društva, nove psi- 
he. Aristotelovsko-zapadnoevropsko 
shvaćanje bića tehmike kao onoga 
što se pro-iz-vodi, stvara iz physisa, 
zamijenjeno je suvremenim bićem 
tehnike, koja : 1. počiva na analitič- 
kom rasčlanjivanju predmetnosti 
ili obrađivanja, koji u njegovu pos- 
ljednjem elementu nije nalažljiv u 
prirodi. (To ne vrijedi samo za 
suvremenu atomsku fiziku, već i u 
svim djelovanjima, koja imaju stroj 
za pretpostavku kao i za raščla- 
njavanje ljudskih moći i socijalnih 
pokreta). 2. moderna tehnika poči- 
va na sintezi ovih elemenata, na 
principu najviše djelotvornosti, i 3. 
što slijedi iz obojega — tehnički je 
svijet u svojem biću konstruk- 
cija. 

Čovjek, tako, u tehničkoj civiliza- 
ciji nalazi samoga sebe kao znan- 
stveni pronalazak i tehnički rad. 
Znanstveno-tehničko samostvaranje 
čovjeka i njegova svijeta je »uni- 
verzalan plan rada«. Tradicionalni 
odnos određivanja  primjerenosti 
sredstava ciljem obrće se u odnos 
da sredstva određuju cilj, — spoz- 
naja budućnosti nije bila nikada 
tako »otvorena«, a u njoj ostaje- 
mo utaknuti kao sredstva naše vla- 
stite produkcije. Obrazovati u smis- 
lu ob-likovati, promijenjenom sup- 
stancijom života, nije više moguće 


izvesti kroz znanost kao filozofiju 
ili znanstvenu sintezu, jer znanost 
kao konstrukcija svijeta prethodi 
svakom znanstvenom mišljenju. 
Za Schelskyja je u ovoj tehnič- 
ko-znanstvenoj samoprodukciji čo- 
vjeka, čovjek bez ostatka samopro- 
ducirajući objekt u jednom kon- 
struiranom bitku. U takvom svijetu 
Apsoluta, apsolutne produkcije ap- 
solutnog plana rada, sa »otvoreno- 
šću« što čovjek uopće jest, u svo- 
jim apstraktnim potrebama kao je- 
dinim »određenjem«, Schesky se s 
pravom pita kako je metafizika 
uopće moguća i daje, i opet jednoj 
nauci — sociologiji, zadatak da to 
ustanovi. Po njegovu mišljenju još 
danas, u tehničkoj civilizaciji, egzi- 
stiraju tri vrste metafizike 1. meta- 
fizički solipsizam, pod kojim pod- 
razumijeva socijalnu formu egzis- 
tencije znanja o Apsolutu, što se 
zbiva u formalnoj toleranciji miš- 
ljenja i pluralizmu vrednota, od 
proglašavanja religije za privatnu 
stvar do koegzistencije raznih druš- 
tvenih sistema (UNO, UNESCO 
itd.), 2. metafizički nihilizam kao 
misaona i socijalna pozicija, koja 
je utemeljena na analizi cijelog pro- 
cesa znanstveno-tehničke samopro- 
dukcije čovjeka i svijeta kao ne- 
mogućoj da išta vidi i dokumenti- 
ra, i 3. metafizička trajna refleksi- 
ja o »smislu« čovjeka u različitim 
formama i nivoima, sociologijski 
nošena od »intelektualca« znanstve 
no-tehničkog društva, stvaraoca 1 
konstruktora, koja samostvaranje 
čovjeka u znanstvenoj civilizaciji 
razumije kao samorazumljivo. 
Misaona pretpostavka čovjeka u 
znanstvenom svijetu Helmuta Schel- 
skyja, domišljanje je do kraja si- 
tuacije u kojoj je, nasuprot tradi- 
cionalnom zapadnoevropskom shva- 
ćanju, meta-fizičkom u bilo kojem 
pogledu, filozofskom, ne samo u 
smislu ljubavi prema mudrosti, već 
čak i filozofije kao apsolutne i stro- 
ge znanosti totalno posredovano 1 
ispražnjeno od afekata, pojmovnom 
poimanju pojma, = suprostavljeno 
totalno objektiviranje i postvariva- 
nje subjekta i »subjektiviranje« .ob- 
jekta, u kojem konstrukcija 
dobivajući samozakono i samokre- 
tanje odbacuje »prethistoriju«, kao 
pred-naučnu, i u općim funkcija- 

ma funkcionalnosti traži naučno po- 
sredovanje-razrješenje od »ostata- 
ka prošlosti«, »mita o čovjeku« etc., 
što je pak zadatak »humanih teh- 
nika«, pripomoći isključenju meta- 
fizike. 

Schelsky ne tematizira pretpo- 
stavke s kojih sada umjesto starih 
metafizika nastupa tehnika kao me- 
tafizika, u čijoj je »otvorenosti« sve 
moguće — ništenje bitka s kraj- 
njom konsekvencijom ni iz čega 
ništa — ni u šta, moderni nihilizam 
Da djelu. Ne problematizirajući, ta- 
ko, novovjekovne pretpostavke tak- 
vog shvaćanja — ideju kapitala, 
svrstava olako Marxa, uz bok Saint- 
-Simonea i Comtea, inodernom sci- 
jentifizmu, u kojem je apstraktnom 
čovjeku s apstraktnim potrebama 
postojbina apstraktni svijet i ap- 
straktna budućnost, jer totalno po- 
sredovanje nije smišljeno prožima- 
nje zbilje idejom do apsolutne zna- 
nosti pomirenja duha-zbilje, ni u 
misli ni u revolucionarnoj praksi, 
već progres, shvaćen kao samo to 
kretanje in infinitum. 


Ovo  artikuliranje povijesnog 
sklopa u totalno tehničko zbivanje 
dobiva sasvim određenu političku 
rezonanciju. Već je prije bilo reče- 
no da znanstveno-tehnička civiliza- 
cija, po shvaćanju H. Schelskyja, 
obuhvaća i tehniku organizacije 
društva — državni aparat, a ka- 
ko je pak osnovni državni, politič- 
ki fenomen gospodstvo postojećih 
odnosa moći čovjeka nad drugim 
čovjekom, politika u smislu norma- 
tivne voljne slike gubi svoj vlastiti 
princip, jer tehnikom se vlada dok 
optimalno funkcionira, ona nema 
drugih vlastitosti do tehničkih prin- 
cipa, ona postaje sve više državna, 
a država tehnička, jer : 1. tehnička 
su sredstva efikasna, postaju sudbi- 
na naroda i mora ih država prisvo- 
jiti, 2. financijski uzrok podržav- 
ljenja tehnike i tehniciziranja drža- 
ve leži u nedostatnosti investiranja 
privatnog kapitala i 3. država mo- 
ra koordinirati različite tehničke 
mogućnosti u okvirnom planu, jer 


na empirijskom nivou ona nije sa- 
mo briga za život kao osnov moći, 
već i osnov sigurnosti (konkuren- 
cija satelita npr.). 


Tako smo sa Schelskyjevim pre- 
misama dobili »Leviathana«, nauč- 
no-tehnički fundiranog, jer je realis- 
tična definicija suverenosti ovak- 
ve države, da je suveren onaj ko- 
ji raspolaže najvećom djelotvornoš- 
ću, funkcionalnošću tehničkih »sred- 
stava« u jednom društvu. U tako 
shvaćenom društvu vlada tehnokra- 
cija, ali ona nije nova vladajuća 
klasa, jer se ovdje gospodstvo pro- 
stire na okvire mogućnosti jedne 
aparature. Tehnička je država u 
tradicionalnom smislu gospod- 
stvo samo. Discipline gospod- 
stva su formirane od disciplina 
stvari. »Državni čovjek« »tehničke 
države« je najefikasnija funkcija 
funkcioniranja konstrukcije, a ako 
u njemu ima »prethistorijskih os- 
tataka« pomaže mu »humana teh- 
nika« — uz produciranje nove apa- 
rature i novog društva producira se 
i nova psiha. Uključivanje u uni- 
verzalni svijet rada traži strogu 
zakonitost, u kojoj dosadašnju i- 
deologiju zamjenjuje tehnika infor- 
macije. Nema se što misliti, htje- 
ti, željeti, to je ostatak faze, kada 
je supstancija države bila, kako 
god mijenjala forme, politički od- 
nos suprotnosti vladajuće klase i 
podređenih, kao dvije grupe ljudi. 
Kroz konstrukciju znanstveno-teh- 
ničke civilizacije stvoren je novi 
temeljni odnos između čovjeka i 
čovjeka u kojem odnosu, odnos 
gospodstva moći osobe nad osoborni 
gubi svoj personalni odnos, a na 
mjesto političkih normi i zakona 
stupa zakonitost stvari. Tradicio- 
nalna ideja demokracije kao volje 
naroda utemeljene na personalnim 
i racionalnim normama gubi, tako- 
đer, svoju supstanciju, jer na mje 
sto volje naroda stupa zakonitost 
stvari, koju sam čovjek producira 
kao znanost i rad i kojoj je super- 
ordinirano, ne gospodstvo čovjeka 
nad čovjekom, već stvari nad lju- 
dima. Ovakvo depolitiziranje, de 
demokratiziranje i deideologizira- 
nje uništava pojmovno određenje 
države u tradicionalnom smislu, ni- 
šti političke stranke, klasne borbe, 
revolucije etc., jer država umjesto 


klasnog aparata prinude vladajuće 
klase postaje prinuda, bez ostatka, 
tehnike i znanosti kao konstrukci- 
je, nad ljudima, tehnika je gospod- 

stvo samo i zato država »odumi- 
rea. 

Schelskviev pojam depolitizacije, 
demokratizacije, ukidanja klasa i 
revoluciia. društveno-političkih sis- 
tema, »odumiranja države« uteme- 
ljen je na pretpostavci situacije čo- 
vjeka u suvremenoj — znanstveno- 
“tehničkoj civilizaciji, koja od čo- 
vjekove krvi, kako je bu drugi 
filozof rekao, čini »wirkliches Blut 
ist verdiinnte Saft von Vernunft als 
blosse Denktatigkeit«. 


Ne tematizirajući zašto suvreme- 
na tehnika otkazuje svoju egzisten- 
cijalu u tradicionalnom smislu 
(kao 1. subjekt-objekt relacija čija 
struktura pripada općevažećim pro- 
računljivim zakonima prirode, 2. 
kao pribor koji sam za sebe vrije- 
di samo u okviru ovćevažećih nor- 
mi, 3. kao mišljevina općenitosti 
procesa kako ih subjekt planira), 
dakle uzimajući je u njenoj da- 
nosti kao totalno tehničko zbiva- 
nje odriješeno sve više filozofije, 
morala, ekonomije, pa čak i klasa 
i društvenih uređenja — iz ovakve 
premise logičan je conclusio »odu- 
miranja države«, ukidanje gospod- 
stva ljudi nad ljudima, da bi za- 
jednički bili eksploatirani od svo- 
je vlastite konstrukcije i prema či- 
joj impersonalnoj samopogonskoj 
efikasnosti svaki je bunt i revolt u 
korijenu onemogućen: djetinjast, 
mračan, patološki. 


Schelsky, boreći se protiv meta- 
fizike, ne shvaća tehniku kao meta- 
fiziku, moguću kao takvu tek u 
jednom -—ovijesnom sklonu u ko- 
jem je bitak artikuliran kao kapi- 
tal, koji je iz djetinjih bolesti eko- 
nomskih kriza dozrio u fazu pro- 
duciranja potreba, produciranja za- 
dovoljenia tih potreba, proizvodnje 
zbog proizvodnje, votrošnje zbog 
potrošnje, u kojem onda »humana 
tehnika« odigrava ulogu uključiva- 
nja apstraktne individue u aps 
traktno društvo i personalnu eks- 
ploataciju zamjenjuje anonimnom 


eksploatacijom stvari nad ljudima. 

Shvaćanje Schelskyja, koje nema 
tranzeutne pozicije prema danosti 
perpetuira taj svijet u monstruoz- 
nu diktaturu stvari nad ljudima, 
poziciju građanskog društva, koja 
i pred socijalističkim društvenim 
uređenjem stoji kao opasnost, ako 
se, ne tematizirajući dovoljno du- 
boko uzroke otuđenja, smatra revo- 
luciju  dovršenom podržavljenjem 
sredstava za proizvodnju, dolaskom 
radničke klase na vlast (politička 
revolucija), a glavnim zadatkom 
razvoj proizvodnih snaga. Problem 
ljudskog društva, na ovome 
punktu, jest odmjeriti kako kroz., 
prema- i meta-tehnike. 


Socijalistički pojam odumiranja 

ržave ne znači samo ukidanje i 
nadvladavanje političke vlasti kla- 
se nad klasom, ljudi nad ljudima, 
već prije svega stvari nad ljudi- 
ma. Teorija progresivne pauperiza- 
cije radničke klase u kapitalizmu 
moguća je danas samo u kineskoj 
dogmatici. Kapitalizam ima mnogo 
dublje korijene i treba ga destrui- 
rati upravo u faktu maksimalne e- 
konomske funkcionalnosti tehničke 
države i državnog čovjeka, u depo- 
litizaciji kroz totalnu politizaciju 
(samoupravljanje), u deideologiza- 
ciji kao putu istinskog odnošenja 
prema iskonu, od svijeta rada ka 
svijetu istinske ljudske djelatnos- 
ti, od vladavine stvari nad ljudima 
do gospodstva ljudi nad stvarima, 
gdje odumiranje države znači svje- 
snu asocijaciju kreatora svoje sud- 
bine, kojima otuđeni rad neće biti 
Ijerilo ljudskih odnosa. 

Knjiga H.  Schelskyja:  »Der 
Mensch in der wissenschaftlichen 
Zivilization« instruktivna je u smi- 
slu prezentacije građanskog druš 
tva pa i svijeta, u koje i socijali- 
zam može biti usisan, ako se ne 
kritički uključi u znanstveno-teh- 
ničku civilizaciju. 

Blaženka LOVRIĆ 

FILOZOFSKI 2IVOT 


GODIŠNJA SKUPŠTINA 
HRVATSKOG FILOZOFSKOG DRUŠTVA 


22. i 23. decembra 1966. na Filozofskom fakultetu u Zagrebu održana 
je redovna godišnja skupština Hrvatskog filozofskog društva. Predviđalo- 
se da će skupština završiti rad u jednom danu, ali se pokazalo da pitanja 
koja su na dnevnom redu zahtijevaju više vremena, pa je zasjedanje 
potrajalo dva dana, prvi dan od 10 do 13.30 i od 16 do 23 sata, a drugi 
dan od 9 do 18.30 sati. 

Za skupštinu je unaprijed vladalo veliko zanimanje, pa je u njenom 
radu sudjelovala većina zagrebačkih članova Hrvatskog filozofskog dru- 
štva. Članovi iz drugih krajeva Hrvatske sudjelovali su u malom broju, 
što je bivalo i na ranijim skupštinama, uglavnom zbog teškoća s dopu- 
stom i putnim troškovima. Ali na ovoj je skupštini broj sudionika izvan 
Zagreba bio i manii nego obično, vjerojatno zato što je ovaj put izostao 
tradicionalni filozofski simpozij, a još više zato što ie odluka o sazivu 
skupštine donijeta tek deset dana prije nienog održavanja, a članovi 
su dobili pozive tek sedam-osam dana prije skupštine (po pravilima 
Hrvatskog filozofskog društva odbor ie obavezan da obavijesti članstvo 
o skupštini naimanje 14 dana unaprijed). Međutim uz oko pedeset (od 
ukupno 186) članova Društva, na skupštini je sudjelovalo još preko 
dvjesto naučnih, kulturnih i javnih radnika Zagreba te studenata. 


Pretpostavljalo se da će skupština biti dosta burna, a ta se pretpo- 
stavka i obistinila. Nakon što je dosadašnji predsjednik HFD Danilo 
Pejović otvorio skupštinu, bez većih su sporova izabrani radno pred- 
sjedništvo, zapisničar, ovjerovitelji zapisnika i izborna komisija. Me 
đutim, u vezi s predviđenim dnevnim redom (1. Otvaranie skupštine 
i biranje radnih tiiela, 2. Izvieštaj predsiednika HFD. 3. Prijedlog HFD 
za reorganizaciju Jugoslavenskog udruženja za filozofiju, nacrt Statuta 
Saveza filozofskih društava SFR Jugoslavije i izbor delegacije HFD za go- 
dišniu skupštinu TUF, 4, Rad redakciie časopisa Praxis i izbor nove redak- 
ciie. 5. Izvieštaj Nadzornog odbora, 6. Izbor novog Upravnog i Nadzornog 
odbora i 7. Razno) predložene su tri izmiene, te je o iednoi od niih (da 
se »izbor delegacije HFD za godišnju skupštinu JUF« prebaci iz treće 
tačke u šestu) došlo do žive diskusije. Priiedlog je potkrijeplien argumen- 
tom da se izbor delegacije HFD za godišniu skupštinu JUF ne smije 
vezati uz treću tačku jer se na skupštini JUF za koju se biraju delegati 
neće raspravljati samo o pitaniima te treće tačke, nego i o pitaniima 
o kojima će se raspravliati u drugim tačkama dnevnog reda skupštine 
HFD. Neki članovi UO HFD pokušali su osporiti ovaj argument, no ve- 
ćina skupštine smatrala ga je dovolino uvierljivim, pa je većinom glaso- 
va prihvaćen ovaj prijedlog za izmjenu dnevnog reda. 

Kad se u diskusiii o dnevnom redu iavio za riječ i jedan od ured. 
nika Praxisa koii nije član Hrvatskog filozofskog društva (R. Supek), 
potpredsjednik HFD Ante Marin postavio je pitanje hoće li se onima 

koji nisu članovi Društva dopustiti da govore na skupštini. Smatrajući 
da bi uskraćivanje riječi nečlanovima bilo u suprotnosti sa Ustavom 
SFRJ i s našom cjelokupnom socijalističkom demokratskom praksom, 
skupština je odlučila da i oni koji nisu članovi HFD mogu dobiti riječ 
na skupštini. Učesnike skupštine oneraspoložilo je što je takvo »načel- 
no« pitanje postavljeno u povodu R. Supeka, koji je, premda formalno 
nije član HFD, davao i daje znatan doprinos radu Društva, i kao jedan 
od urednika Praxisa, i kao jedan od najčešćih referenata na dosa- 
dašnjim simpozijima _HFD, i kao redovni sudionik na diskusijama u 
Društvu. 

Budući da je tajnik HFD tri mjeseca prije skupštine podnio ostavku 
(zbog neslaganja s postupcima predsjednika i potpredsjednika) izvještaj 
o radu Društva u protekloj godini podnio je sam predsjednik. Pokuša- 
vajući da opravda što prvi put otkako postoji Hrvatsko filozofsko dru- 
štvo u 1966. godini nije organiziran tradicionalni godišnji simpozij, on 
se pozvao na financijske teškoće i na zaokupljenost odbora organizacio- 
nim pitanjima. Kao uspjeh je istakao da je u godinu dana odbor orga- 
nizirao u Društvu dva predavanja članova i dva gostovanja stranih 
predavača. No najveći dio izvještaja bio ie posvećen kritici Upravnog 
odbora Jugoslavenskog udruženja za filozofiju i razjašnjenju stava pred- 
sjednika HFD prema redakciii časopisa Praxis. Tvrdeći da je Jugo- 
slavensko udruženje za filozofiju organizirano kao »centralizirana super- 
organizacija« on je optužio odbor udruženja da je »proceduralnim ma- 
nevrima« pokušavao spriiečiti reorganizaciju udruženja na samouprav- 
nim .i federativnim načelima. Objašnjavajući akciju što ju je zajedno 
s potpredsjednikom HFD A. Marinom u toku posljednjih mjeseci vodio 
protiv časopisa i redakcije Praxis, predsjednik HFD i bivši urednik 
Praxisa ustvrdio je da su njegova neslaganja s redakcijom vočela 
kad je časopis »zapao u stanovite teškoće zbog nekih svoiih političkih te- 
kstova koji su izazvali oštra reagiranja sa strane najviših političkih fo- 
ruma u ovoj zemlji«, a napose »kada je najposlije, drugim povodom, 
u saborskoj debati lipnja 1966, istupio i politički sekretar CK SKH«. 
D. Pejoviću se tada »učinilo najsvrsishodnije da redakcija podnese ostav- 
ku i pričeka godišnju skupštinu da odluči o daljniem izlaženju časopi- 
sa«, ali se »drugi članovi redakcije« nisu složili s tim. Tvrdeći da pred- 
siednik i potpredsjednik _HFD nisu prekršili svoje ovlasti publicirajući u 
Vjesniku »Obavijest HFD«, on je uiedno optužio redakciju Praxis 
da je birajući drugog glavnog urednika (R. Supeka) i poduzimajući 
mjere za formiranje redakcijskog savjeta kršila ovlasti. 


U diskusiji o izvještaju predsiednika HFD iznijete su broine primje- 
dbe na rad upravnog odbora HFD i napose na rad predsjednika i potpre- 
dsiednika. Konstatirano je da je prošlogodišnji odbor na čelu s pred- 
sjednikom D. Pejovićem pokazao u svom radu daleko veće nedostatke 
nego bilo koji dosadašnji odbor od postanka Društva. Ne samo što je 
Prvi put u historiji HFD u 1966. godini izostao tradicionalni decembarski 
simpozij, nego su i gotovo potpuno zamrle diskusione večeri s preda- 
vanjima članova Društva, što su se ranije redovno priređivale u dvo- ili 
tro- tjednim razmacima (u cijeloj 1966. priređena su samo dva takva 
predavanja!). Ako se zamiranje drugih djelatnosti 1 može djelomično 
objasniti financijskim teškoćama, ničim se ne može opravdati reducira- 
nje ovog oblika djelatnosti koji ne zahtijeva financijska sredstva (jer se 
predavanja članova u Društvu ne honoriraju, a prostorije u kojima se ta 
predavanja drže uopće se ne plaćaju). . 

No nije gotovo potpuno odsustvo pozitivne aktivnosti glavni nedosta- 
tak bivšeg odbora i njegova predsjednika. Daleko je veći nedostatak 
što su predsjednik i potpredsjednik, uglavnom bez podrške ostalih čla- 
nova Odbora, ali i bez dovolino energičnog otpora većine, poduzeli 
akcije od velike štete za Hrvatsko filozofsko društvo i općenito za hrvat- 
sku i jugoslavensku filozofiju. Tako su predsjednik i potpredsjednik 

poduzeli akciju za onemogućavanie dielatnosti časopisa Praxis, te 
dosad najznačainije djelatnosti HFD. koja je Društvu donijela i među- 
narodni ugled. Već sama činjenica što su poveli borbu protiv časopisa 
koji je učinio tako mnogo za razvoj filozofskog života u Hrvatskoj i u 
Jugoslaviji, u dovolinoj mjeri govori o štetnosti te akcije. No nije jedina 
ni najveća pogreška predsjednika i potpredsjednika HFD što su raz- 
vijali intenzivnu djelatnost za onemogućavanje časopisa Praxis. Još ie 
mnogo gore što su se u toj borbi služili metodama koje su dosad bile 
nepoznate u radu HFD. 

Među tim metodama treba prije svega spomenuti iznošenje i širenje 
netačnih tvrdnja _ o redakciji časopisa Praxis i o poiedinim  člano- 
vima redakcije. D. Peiović i A. Marin obiavili su u Viesniku od 9. 
X 1966. dopis pod naslovom »Obavijest Hrvatskog filozofskog društva« 
koji. kako ie to utvrđeno u »Ispravku redakcije Praxis« objavlienom 
u Vjesniku od 16. X 1966. sadrži velik broji netačnosti. Spomenute 
su netačnosti utvrđene tako dokumentirano i nepobitno, da D. Peiović 
i A. Marin nisu ni pokušali javno osporiti bilo koji od navoda »Ispravka«. 
No D. Pejović i A. Marin nisu iznosiil netačnosti koje bi mogle nanijeti 
štetu ugledu i časti članova redakcije Praxis samo putem novina, već 
i na mnoge druge načine. a napose putem cirkularnih pisama što su ih u 
ime Upravnog odbora HFD slali odboru Jugoslavenskog udruženja za fi- 
lozofiju i odborima republičkih filozofskih društava, te putem usmenih 
izjava na sastancima Upravnog odbora HFD i u brojnim ličnim razgo- 
vorima s članovima HFD i s drugim pojedincima. 

Na skupštini su iznijeti i konkretni podaci o netačnostima što su ih o 
časopisu Praxis i o članovima niegove redakciie na razne načine 
širili D. Pejović i A. Marin, te je od njih traženo da svoje optužbe opo- 
zovu ili potkriiepe argumentima. Napose ie više govornika zahtijevalo 
da tužitelji potkrijepe svoju naitežu političku optužbu — da je časopis 
Praxis branio pozicije »iugoslavenskog unitarizma« i »centralizma«. 
»Časopis nije oblak — primijetio je jedan od učesnika u diskusiii — 
koii se pojavi i nestane, pa jedan u niemu vidi devu, a drugi staru 
babu, pa se kasnije ne zna što ie tko vidio. Zato pitam. gdje je. tko, na 
kojim stranicama, u kojim tekstovima zastupao centralizam, unitarizam, 
čvrstorukaške stavove?« Na ova i slična pitanja na skupštini nisu odgo- 
vorili predsjednik i potpredsiednik HFD. No premda nisu ni pokušali 
potkrijeviti argumentima svoie optužbe, oni nisu smatrali za potrebno 
ni da ih povuku, odnosno da se izvine onima čijoj su časti i ugledu 
pokušali tim optužbama nanijeti štetu. 


Političke optužbe što su ih do skupštine širili predsjednik i potpred- 
siednik HFD na skupštini je pokušao da potkriiepi samo jedan od učes- 
nika (J. Katušić) koji se samoinicijativno predstavio kao lični priiateli 
D. Peiovića i A. Marina i ujedno kao bivši šef Centra za informacije pri 
CK SKH. Niegova se argumentaciia svodila na navodne usmene razgo- 
vore s iednim od urednika Praxisa i na navodne povierliive infor- 
macije dobivene od neidentificiranih informatora. Napose je optužio 
jednog od urednika Praxisa da mu niie saovćio neke navodne kompro- 
mitantne podatke o nekim beogradskim filozofima koji su mu navo- 
dno bili poznati, dok je naprotiv predsjednik HFD D. Peiović »imao 
hrabrosti« da ga o tome informira. Kad je međutim optuženi urednik 
Praxisa (koii je uiedno pisac ovih redaka) pobio tačku vo tačku 
sve te optužbe, zahtijevaiući između ostalog identificiranie informatora 
i suočenje s njim, tužitelj je, umjesto da ustraje u svojim optužbama, 
preferirao da se neopazice izgubi iz dvorane zasjedanja. 

Kao ozbiljna zamjerka predsjedniku i potpredsjedniku HFD iznijeto 
je i to što su se u više slučajeva odnosili prema članstvu »s vozicija sile«. 
Na skupštini je izniieto nekoliko primiera takvog odnošenja, no možda 
ie najkarakterističniii odnos prema pismu što su ga članovi redakcije 
Praxis uputili 22. IX 1966. upravnom odboru HFD predlažući da se 

održi zajednički sastanak Upravnog odbora HFD i redakcije Praxis 
Premda su od predaje tog pisma predsjedniku HFD do godišnje skupšti- 
ne HFD prošla puna tri mjeseca, redakcija nije od odbora dobila nikakav 
odgovor na svoje pismo (čak ni negativan). Takav postupak svakako je 
vrlo nezgodan ne samo zbog zasluga što ih za HFD ima redakcija Pra- 
xis, ni samo zbog zasluga što ih za HFD imaju pojedini članovi te re. 
dakcije (u njoj su, među ostalim, tri bivša predsjednika HFD), nego 
i zato što takav postupak nije u redu ni prema bilo kojem pojedinačnom 
članu Društva, bez obzira na njegove zasluge. Na skupštini je, međutim 
utvrđeno da su pojedini članovi odbora HFD, na sjednici 23. IX 1966. na 
kojoj je tajnik usmeno prenio prijedlog redakcije Praxis za sastanak, 
podržali taj prijedlog, ali su se zatim priklonili mišljenju predsjednika 
da se pričeka pismena molba redakcije. Suglašavajući se s ovim miš. 
ljenjem predsjednika članovi UO HFD (osim potpredsjednika) nisu zna- 
li da je predsjednik u tom trenutku već imao u džepu pismo redakcije 
Praxis, te da je neposredno prije spomenutog sastanka vodio o tom 
pismu dug razgovor s tajnikom redakcije Praxis i obećao mu da će ga 
iznijeti pred odbor HFD. 

U diskusiji je iznijeto da u nizu nedostataka koji su zapaženi u dje- 
latnosti predsjednika i potpredsjednika (a od kojih bi i svaki pojedinač- 
no bio dovoljan da se izrazi maksimalno neodobravanje njihovoj djela- 
tnosti) pripada i onaj koji bi se mogao nazvati zloupotrebom odgovorne 
društvene dužnosti. Kao najeklatantniji primjer za ovaj »nedostatak« 
može se navesti iziava što su je oni dali u Vjesniku u ime UO HFD 
pa čak i cijelog HFD, premda odbor nije prethodno upoznat s tekstom 
spomenute obavijesti, pa čak ni s namierom D. Pejovića i A. Marina 
da takvu obavijest napišu i objave. Objašnjenje D. Peiovića i A. Marina 
da nisu mogli konsultirati odbor, jer su djelovali u »hitnom postupku« 
na skupštini nije prihvaćeno. Čak i ako se ostavi po strani da hitnia 
nije bila potrebna, nikakva hitnost ne može opravdati da predsjednik 
i potpredsjednik tekstom svog dopisa sugeriraju kao da je cijeli odbor 
odobrio dopis o kojem taj odbor ništa ne zna. Još se manje može opra- 
vdati što predsjednik i potpredsjednik HFD nisu nijednom riječi infor- 
mirali javnost da su se na sjednici odbora HFD održanoj 14. X 1966. svi 
prisutni članovi odbora zapisnički ogradili od spomenute »Obavijesti«. 


Riječi kritike na djelatnost predsjednika i potpredsjednika HFD čule 
su se i iz redova članova Upravnog odbora HFD, no dok je jedan od 
članova odbora apelirao na »umjerenost«, drugi član odbora (M. Marić), 
podsjetio je na svoja ranija ograđivanja od postupaka predsjednika i pot- 
predsjednika, te je upozorio da su pored umjerenosti značajne i neke 
druge osobine, kao, na primjer, principiielnost, razložitost i dobra vo- 
lja. Neki učesnici u diskusiji suprotstavili su se javnom iznošenju »ku- 
loarskih razgovora«, no kako tu nije bila riječ o nekim naivnim »razgo- 
vorima«, nego o pokušaju da se sistematskim širenjem vrlo teških, ali 
neistinitih političkih optužbi stvore veoma opasne fame o redakciji 
Praxis i o njenim pojedinim članovima, to su neki diskutanti (npr. 
M. Baće) iznijeli i suprotno mišljenje da o tim famama treba javno 
govoriti i javno ih razbijati (što su članovi redakcije Praxis i učinili). 
Na skupštini ie također vostavlien zahtjev da se pročita tekst ostavke 
što ju je podnio tajnik HFD, V. Premec, protestno pismo što ga je pred- 
sjedniku HFD uputio odsutni član UO HFD I. Kuvačić, kao i zapis 
ničke ograde članova odbora od »Obaviiesti HFD« što su je neovlašteno 
objavili predsjednik i potpredsjednik. No predsiednik i potpredsjednik 
nisu reagirali na zahtjev da se na skupštini pročitaju ovi dokumenti. 

O trećoj tački dnevnog reda (Prijedlog HFD za reorganizaciju Jugo- 
slavenskog udruženja za filozofiju i nacrt Statuta Saveza filozofskih 
društava SFRJ Jugoslavije) referirao je član odbora Ante Pažanin. Oče- 
kivalo se da će se on držati najavljene teme, no on je veći dio svog izla- 
ganja posvetio napadima na Upravni odbor Jugoslavenskog udruženja 

za_. filozofiju (koji je navodno .»sistematski -zaobildzio« prijedloge UD . 

), pružao »otpore« itd), a s druge strane obrazlaganju zahtjeva (koji. 
u pisanom prijedlogu odbora HFD nije formuliran) da republička filo- 
zofska društva treba da budu svojevrsna vrhovna vlast u filozofskom 
životu naših republika, s administrativnim kompetencijama u odnosu na. 
izdavačku djelatnost kao i na sve druge oblike filozofskog života. Ovaj je: 
referat bio zanimljiv utoliko što je pokazao da su neki članovi bivšeg. 
odbora HFD, koji nisu podržali predsjednika i potpredsjednika HFD u. 
direktnim napadima na Praxis, spremni da podrže njihove indirektne 
kritike časopisa (kao što je poznato predsjednik, sekretar i još dva 
člana UO_JUF u protekle dvije godine bili su također članovi redakcije. 
Praxis). Slične tendencije zapažene su i kod nekolicine drugih. učes«: 
nika skupštine, članova društva i gostiju. 

U diskusiji o ovoj tački dnevnog reda neki su učesnici s pravom 
kritizirali svojevrsnu »totalitarističku« koncepciju filozofskog društva što 
ju je zastupao referent. Također su demantirane tvrdnie o navodnim 
»otporima« koje je UO JUF pružao prijedlozima UO HFD. Dokumenti- 
rano je pokazano da $u predsjednik i potpredsjednik HFD nizom nekorekt- 
nih postupaka pokušali izazvati i raspiriti sukob između UO HFD i UO 
JUF. te da su u nekim slučajevima netačnim informacijama uspjeli zavesti 
u bludnju formalnu većinu UO HFD i dobiti njeno odobrenje za poje- 
dine nekorektne postupke (pod »formalnom većinom« ovdje mislim onaj 
dio odbora koji može donositi punovažne odluke. a to je natpolovična 
većina većine, dakle nešto više od četvrtine), ali da je uprkos tome UO 
JUF ostao korektan i u odnosu na UO HFD i u odnosu na prijedlog što 
ga je taj odbor podnio. Tako je UO JUF pažljivo razmotrio prijedlog 
UO HFD, pozvao sva republička filozofska društva na diskusiju o tom 


prijedlogu, a i sam je formirao vlastitu komisiju za izmjene i dopune 
pravila JUF. 


Iznoseći svoj lični stav prema prijedlogu za reorganizaciju što ga je 
podnio UO HFD, članovi redakcije Praxis koji su ujedno bili članovi 
UDO JUF istakli su da se s dijelovima predloženog Statuta slažu jer ti 
dijelovi fiksiraju već postojeću praksu ili idu dalje od nje u onom pravcu 
u kojem se Udruženje i dosad razvijalo, ali neke dijelove smatraju dis. 
kutabilnim ili direktno neprihvatljivim zbog njihove principijelne ne- 
domišljenosti i praktične neprimjenljivosti. Uvjerljivo su pokazane ne- 
ke prednosti onih nacrta statuta što su ih izradili Slovensko filozof- 
sko društvo i komisija UO JUF. Također je istaknuto da ta organi- 
zaciono-statutarna problematika nema takvo epohalno značenje kakvo 
bi joj željeli pripisati predsjednik i potpredsjednik HFD. Nakon što sv 
članovi redakcije Praxis iznijeli svoj stav postala je očita neosno- 
vanost optužbi o »otporima«, kao i neosnovanost slijepog prihvaćanja 
onog nacrta statuta JUF što su ga izradili članovi UO HFD, a ujedno se 
vidjelo da nema osnova za daljnje velike statutarne sporove. Tako je 
ova tačka skupštine završila miroljubivo, složnim zaključkom da de- 
Jegati HFD na skupštini JUF treba da brane ne nesavršeni statut što 
ga je sastavio UO HFD, nego principe ravnopravnog filozofskog udru- 
živanja za koje se skupština jednodušno izjasnila 

Nakon treće tačke dnevnog reda već se moglo. predviđati da će. do- 
sadašnja redakcija Praxis nadživjeti »kritike« i dobiti povjerenje .skup- 
štine. No to je u jednom trenutku dovedeno u pitanje u četvrtoj tački 
skupštine. U diskusiji o izvještaju redakcije Praxis koji ie podnio 
pisac ovog prikaza (vidi rubriku »Kronika«) a koji je u sebi sadržao 
i prijedlog za produženje mandata dosadašnjoj ređakciji dopunjenoj 
Mladenom Čaldarevićem kao novim, sedmim članom (umjestp D. Pe- 
jovića, koji je istupio), podnesen je, odmah prijedlog liste nove redak- 
cije Praxis, sastavljene pretežno od zagovornika »srednje«, »neutral- 
no-stručne« orijentacije, bez D. Pejovića, ali i bez dosadašnjih člano- 
va redakcije Praxis osim dvojice. Podnosilac tog prijedloga ođao je 

priznanje dosadašnjoj redakciji Praxis i ogradio se od političkih kri- 
tičara Praxisa, ali je podvrgao kritici osnovnu orijentaciju časopisa: 
i iznio mišljenje da časopis nije postigao dovoljnu  stručno-filozof- 
sku razinu. Međutim, kako novopredloženi glavni i odgovorni urednik 
Praxisa (V. Sutlić) nije prihvatio ovu kandidaturu, predlagač je od. 
mah sam povukao cijeli prijedlog. Tako je prijedlog za novu redakciju 
Praxis povučen nepune tri minute nakon što je bio podnijet. Čini se 
da je sam predlagač osjetio neugodan dojam što ga je njegov prijed- 
log izazvao, pa je i to pridonijelo da ga brzo povuče. 

Kritizirajući prijedlog da .se izabere neka nova redakcija Praxis 
neki su se prisutni suprotstavili i prijedlogu dosadašnje redakcije da se 
dopuni jednim članom, smatrajući da bi se izborom redakcije u nepro- 
mijenjenom sastavu (samo bez D. Pejovića) najjače izrazila podrška i 
priznanje skupštine dosadašnjoj redakciji. No ova je sugestija povuče- 
na nakon objašnjenja što ga je za izbor novog člana dao jedan od 
urednika, upozoravajući na kvalitete novopredloženog člana i na obim- 
nost posla koji redakcija obavlja. 

Glavni i odgovorni urednici Praxisa (R. Supek i G. Petrović) pred- 
ložili su među ostalim da oni koji su na ovoj skupštini najprije dali a 
zatim povukli prijedlog za novu redakciju Praxis, osnuju novi filo- 
zofski časopis na višem nivou od Praxisa. Budući da Praxis nije služ- 
beni organ HFD i da Društvo tom časopisu ne daje nikakvu mate- 
rijalnu pomoć, nema zapreke da se u okviru HFD osnuje još jedan 
časopis. Redakcija Praxisa spremna je podržati takav novi časopis, 
i drugarski surađivati s njim. (U dijelu naše štampe pisalo se o pri- 
jedlogu za formiranje novog filozofskog časopisa, ali je prešućeno da 
su taj prijedlog dali glavni i odgovorni urednici Praxisa. Tako se mogao 
steći dojam da su prijedlog dali »protivnici« Praxisa). 

Na kraju, na glasanje je stavljen samo jedan prijedlog za izbor no- 
ve redakcije Praxis, onaj što ga je podnijela dosadašnja redakcija. Gla- 
salo: se tajno, ali ne za pojedine članove redakcije nego za cijelu 
predloženu listu (B. Bošnjak, M. Čaldarović, D. Grlić, M. Kangrga, G. 
Petrović, R. Supek, P. Vranicki). Od 40 učesnika glasanja 27 ih je gla- 
salo sa »da« (dakle za predloženu redakciju), 4 glasa bilo sa »ne«, a 7 
ih se uzdržalo, dok su dva listića bila nevažeća, Neki članovi Društva 
koji su morali napustiti skupštinu prije završetka ostavili su pismene 
izjave da glasaju za dosadašnju redakciju Praxis, no budući da je 
glasanje bilo tajno, njihovi glasovi nisu uvaženi. 

Na istim glasačkim listićima na kojima se glasalo za redakciju glasa- 
lo se i za novi upravni i nadzorni odbor, te za delegate za skupštinu 
JUF. Pretpostavljalo se da će dosadašnji odbor predložiti listu novog 
odbora, a po nekim informacijama odbor je takvu listu na čelu s do- 
sadašnjim predsjednikom bio i pripremio. Međutim, kad je došlo do 
predlaganja, stari odbor nije podnio nikakav prijedlog, a ni bilo tko 
drugi od prisutnih nije imao prijedlog cijele liste. Tako je došlo do 
pojedinačnog spontanog predlaganja kandidata, a zatim je tajnim gla- 
sanjem izabran novi upravni odbor u slijedećem sastavu: Danko Grlić 
(predsjednik), Davor Rodin (potpredsjednik), Stanko Bošnjak, Vlado 
Gotovac, Pavle Jurković, Boris Kalin, Vjekoslav Mikecin, Rikard _Pod- 
horsky, Zlatko Posavac, Vladan Švacov, Duško Žubrinić. U nadzorni 
odbor izabrana su tri člana, a za delegate HFD na skupštini JUF osam. 
naest članova. : Pa oni 

Ovaj kratak prikaz nije mogao obuhvatiti sve što se dva dana, oe- 
nosno SO TOuo: dvadeset sati zbivalo na skupštini .HFD, pa je Ka l : 
informativnom .pogledu u mnogome nepotpun. Nismo mogli u kon a 
neku detaljniju analizu značenja i pouka ovog značajnog skupa, na | dk 
je bilo i paradoksalnih zbivanja. Svakako je paradoksalno, na M Jena. 
su kao zabrinuti branitelji hrvat ske filozofije na ovoj skup 
nastupali oni koji su u protekloj godini uspjeli da gotovo potpuno.para 

liziraju rad Hrvatsko g filozofskog društva, a nastojali su da one: 
moguće i djelovanje časopisa tog društva. Još je paradoksalnije da su. 
optužbe za »centralizam« iznijete protiv onih koji su najviše pridonijeli . 
osnutku, radu i razvoju Hrvatskog filozofskog društva kao samoupravne 
filozofske organizacije i kao samostalnog subjekta međurepubličke i me-: 
đunarodne filozofske suradnje. Nije manje paradoksalno ni to da su oni 
koji su podvrgnuti odlučnoj »stručnoj« kritici cjelokupnu orijentaciju 
časopisa Praxis poželjeli da preuzmu daljnje vođenje tog pogrešno orijen.. 
tiranog časopisa. Ali ovakvi paradoksalni istupi pojedinaca nisu uspjeli 
zbuniti i dezorijentirati skupštinu. Velika većina učesnika skupštine poka- 
zala je punu zrelost i sposobnost da jasno razluči istinu od neistine i po-. 
zitivno djelovanje na dobro hrvatske, jugoslavenske i svjetske marksistič-- 
ke filozofije od štetnih pokušaja da se to djelovanje onemogući. Skupština: 
je završila odajući priznanje i podršku onima čija su se djela slagala s rije- 
čima. Redakcija Praxis može biti zadovoljna povjerenjem koje je na 
skupštini dobila. 

Prošla godina u radu Društva nije bila slavna, a, kako je to na skup- 
štini istakao P. Vranicki, dobro znamo i tko je za to kriv: prošlogo- 
dišnji upravni odbor, a napose njegov predsjednik i potpredsjednik. 
Novom Upravnom odboru želimo da djeluje uspješno u duhu najboljih 
tradicija Hrvatskog filozofskog društva. Redakcija Praxis ima i po- 
seban razlog da želi uspjeh novom odboru: njen član D. Grlić izabran 
je za predsjednika Društva. 


Gajo PETROVIĆ 


SKUPŠTINA JUGOSLAVENSKOG UDRUŽENJA ZA FILOZOFIJU 


Za razliku -od dosadašnjih skupština kada je bio uvijek upriličen 
simpozij o nekom aktualnom filozofskom problemu, ova je skupština 
zbog događaja koji su joj prethodili, uglavnom bila orijentirana na raz- 
matranje tekućeg rada i na pitanje Statuta. Treba napomenuti da je 
i za ovu skupštinu bilo planirano ne samo savjetovanje, nego i Kon- 
gres filozofa Jugoslavije, ali je i ta zamisao s obzirom na atmosferu 
kao i zauzetost oko statutarnih pitanja, koja su u ovakvom obliku bila 
sasvim umjetno nametnuta, morala da otpadne. 

Skupština je održana u Zagrebu 27. i 28. decembra 1966. s uvodnim 
referatom o našoj filozofiji što ga je održao predsjednik Udruženja 
dr. Gajo Petrović. U sažetom obliku drug Petrović dao je osnovne ka- 
rakteristike i etape razvoja filozofije u Jugoslaviji do naših dana, za: 
državši se naročito na poslijeratnom periodu, pokušavajući da valori- 
zira dosadašnja nastojanja s obzirom na sva ostala prethodna. : 

Tvrdeći da su u razdoblju između 15. i 18. stoljeća mnogi hrvatski 
i slovenski mislioci uspjeli da se uzdignu na evropsku razinu i postignu 
visoku međunarodnu reputaciju, te da su i neki naši filozofi 19. i 20. st. 
bili i originalni mislioci, referent je također istakao da su naše pred- 
ratne diskusije i polemike među predstavnicima marksističke i aka- 
demske filozofije, kao i one unutar marksizma, predstavljale prvo živo 
uklapanje naše filozofije u duhovni život naših naroda. 

U prvim poslijeratnim godinama staljinistička varijanta filozofskog 
dogmatizma zagospodarila je vanjski duhovnim životom u Jugoslaviji. 
Obračun sa staljinizmom u filozofiji započeo je nakon prijelomne 
1948. god. Bogata iskustva što su ih međunarodnom radničkom i soci- 
jalističkom pokretu donijele ratne i poratne godine, a napose iskustva 
jugoslavenskog socijalizma i jugoslavenskog sukoba s međunarodnim 
staljinizmom omogućila su ne samo uspješnije nego i temeljitije, raz- 

računavanje s filozofskim dogmatizmom. Odbačeno je mišljenie o. #i- 
lozofiji kao služavci politike; razbijena je shemstika | dljamata. sa svo- 
jim tačno propisanim crtama dijalektičke metode i materijalističke teo- 
rije; podvrgnuta je kritici vulgarno-materijalistička i mehanistička teo- 
rija odraza, a obnovljena Marxova humanistička misao kojoj je u cen- 
tru čovjek kao slobodno i stvaralačko bile prakse. Obnavljanje nedog- 
matske marksističke misli vratilo je mnogima povjerenje i u marksi- 
zam i u filozofiju, a interes za filozofiju je porastao i među onima koji 
nisu po struci filozofi. : 

Drug Petrović je dalje iznio da je takva marksistička filozofija nai- 
šla na otpor konzervativnih birokratsko-etatističkih društvenih snaga, ali 
da je naišla na prepreke i tamo gdje se nisu očekivale. Uz stvarna ne- 
slaganja tu su nesumnjivo značajnu ulogu odigrali i nedovoljno među- 
sobno razumijevanje, nesporazumi, oportunizam u odnosu na konzer- 
vativne birokratske snage, težnje za ideološkim monopolom i slično. 
Cijeli taj splet okolnosti porodio je sukobe bez pune principijelne os- 
nove, pa čak i povremene kampanje protiv naših najprogresivnijih fi- 
lozofa marksista. Usprkos svemu tome može se tvrditi, po riječima re- 
ferenta, da odlučna konfrontacija u našem društvu ne može biti između 
filozofa i političara, nego između marksista-humanista, boraca za slo- 
bodno socijalističko društvo i onih koji se takvom razvoju suprotstav- 
ljaju. Prema referentovom mišljenju već ima znakova jednog novog 
razdoblja, kad se konfrontacije neće vršiti prema profesiji i struci, 
nego prema tome koliko je tko spreman da se dosljedno zalaže za po- 
zicije stvaralačkog marksizma i humanističkog socijalizma. Na kraju 
svog referata (čiji će pun tekst biti objavljen u časopisu »Filozofija«) 
G. Petrović je istakao da je unutrašnji preporod naše filozofije ujedno 
stvorio mogućnost za njenu širu međunarodnu afirmaciju, te da je iz- 
lazak jugoslavenske filozofije na međunarodno poprište od značaja i za 
našu i za svjetsku filozofsku misao. 

Sekretar Udruženja dr Milan Kangrga iznio je u svom referatu dje- 
latnost Udruženja u protekle dvije godine, iz čega se moglo vidjeti da 
je u ovom razdoblju Udruženje imalo najrazgranatiju i najintenzivni- 
ju djelatnost od svog osnutka. Iz izvještaja se moglo vidjeti da je u 
tom razdoblju održan jedan simpozij JUF-a od 6—9 oktobra 1965. god. 
u Varaždinu, posvećen temi »Umjetnost u svijetu tehnike« sa oko 50 
(glavni materijali bili su kasnije objavljeni u časopisu »Praxis«). Na. 
dalje, održana su tri simpozija sa filozofima socijalističkih zemalja i 
sedam susreta delegacija JUF-a i delegacija filozofa socijalističkih ze- 
malja. Inicijativa za susrete i simpozije potekla je od strane našeg 
udruženja, te su to ujedno bili i prvi masovniji susreti između filo. 
zofa socijalističkih zemalja i naših filozofa. Prvo je održan simpozij 
s poljskim filozofima u Varšavi od 16—22. decembra 1964. godine, na 
kojem je učestvovalo 11 jugoslavenskih delegata, a tema je bila »Pro- 
blem ličnost«. Uzvratni simpozij trebao bi se održati ove godine u Ju. 
goslaviji. Drugi simpozij održan je sa filozofima iz Čehoslovačke u Za- 
dru 3—6 novembra 1965. godine, na kojem je učestvovalo po deset de- 
legata od svake strane, na temu »Marksizam i dijalektika«. Materijali 
ovog simpozija također su objavljeni u časopisu »Filozofija«. Uzvratni 
simpozij održan je od 10—20 oktobra 1966. u Modrim Pjescima (Brati- 
slava) i posjetom Institutu za filozofiju ČSAN u Pragu. Tema ovog 
simpozija bila je »Čovjek i društvo«, a materijali se objavljuju u Bra- 
tislavi. 

Ne treba posebno ni naglašavati od kolikog su značaja bili ovi prvi 


širi susreti između filozofa socijalističkih zemalja za sagledavanje mje- 
sta i uloge filozofije u suvremenom društvu kao i prevladavanje mnogo 
čega što više nije na nivou historijskih zahtjeva. 

Osim navedenih simpozija ovo je razdoblje obilovalo i razmjenom 
delegacija, što je također mnogo doprinijelo i boljem upoznavanju kao 
i sagledavanju problema kojima se filozofi pojedinih socijalističkih ze- 

\halja u ovom periodu najviše bave. Od ?—15 seplembra 1965. godine 
boravila je rumunjska delegacija u Jugoslaviji (dva člana), od 12—26. 
novembra 1965. sovjetska delegacija od pet članova, a od 11—12. sep- 
tembra 1965. madžarska delegacija. 

Naše su delegacije također posjetile nekoliko socijalističkih zemalja. 
Na sastanku predstavnika filozofskih i socioloških časopisa u Varni (Bu- 
garska) prisustvovala su tri člana našeg Udruženja, kao i na sličnom 
sastanku u Budimpešti (oktobra mj. 1966). Inače naša delegacija od 
tri člana uzvratila je posjet madžarskim filozofima od 22—30. marta 
1966, delegacija od šest članova boravila je u SSSRu od 18. maja do 
1. juna, a jedna delegacija od tri člana u Rumunjskoj od 21—27. marta 
1966. Kako je poznato iz objavljenih materijala, sa sovjetskim filozo- 
fima potpisan je i protokol o uzajamnoj suradnji na području filo- 
zofije. 

Osim ovih službenih kontakata velik broj naših filozofa i članova 
Udruženja održao je niz predavanja u raznim zemljama Evrope i u 
Americi, sudjelovao je na mnogim naučnim skupovima i kongresima, 
tako da je bilanca ovog djelovanja zaista značajna. 


. Nakon ovog izvještaja osnovna djelatnost Skupštine bila je usmje- 
rena na pitanja promjene Statuta Udruženja. Inicijativa je potekla od 
UO HFD, čiji je predsjednik dr Danilo Pejović ujedno bio i potpred- 
sjednik UO JUF-a. 

Prije nego što prijeđemo na razmatranje svih važnijih pitanja oko 
izmjene Statuta, potrebno je naglasiti da je ova akcija sigurno bez pre- 
sedana u našim socijalističkim odnosima. Što se tiče same inicijative, 
na nju ima svatko pravo pa i pojedinci, a ne samo jedno cijelo dru- 
štvo. Ali da Udruženje mjesecima (preko četiri mjeseca) ne zna da se 
poduzima akcija oko reorganizacije tog istog udruženja kojemu je pot- 
predsjednik jedan od inicijatora te akcije, stvar je u najmanju 
kuriozna. Osim toga bez presedana je da jedno republičko društvo — 
bez obzira koje i bez obzira da li se radi o filozofskom ili o bilo kak- 
vom drugom stručnom, naučnom ili političkom društvu — vodi akciju 
oko reorganizacije jednog jugoslavenskog ili saveznog udruženja, anke- 
tira ostala republička društva pa i samo Jugoslavensko udruženje i 
ujedno se nervira što to jugoslavensko nije stante pede odgovorilo na 
predloženi nacrt. 


Jedino što je normalno i proceduralno ispravno to je da se bilo ka- 
kva slična inicijativa prenese na udruženje koje se želi reorganizira- 
ti i tek u slučaju da dotično udruženje odbije takvu inicijativu, tek 
u tom slučaju normalno je i korektno da jedno republičko (ili lokalno 
prema republičkom) nastavi dalje akciju, traži sazivanje skupštine itd. 


Međutim u navedenom slučaju, UO JUF dobio je početkom septembra 
prijedlog za reorganizaciju, a već je 26. septembra na sjednici UO JUF 
formirana komisija koja je trebala razmotriti ne samo prijedlog UO 
HFD nego i ostale prijedloge i na temelju svega toga donijeti svoj pri- 
jedlog, ravnopravan ostalim prijedlozima. Za predsjednika komisije bio 
je izabran P. Vranicki, a za članove D. Pejović (nije učestvovao), V. 
Rus, S. Stojanović i A. Tanović. ' 


U oktobru mjesecu komisija nije mogla raditi, jer je veći dio njenih 
članova bio u inozemstvu, tako da je komisija počela sa konzultacija- 
ma u novembru i završila rad u decembru. Svoj prijedlog poslala je UO 
JUF-u negdje polovicom decembra, te je konačna redakcija na UO JUF 
bila izvršeha na posljednoj sjednici prije skupštine tj. 26. decembra 
1966. god. 

U osnovnom pitanju — organizaciji JUF na principu udruženja ili 
saveza društava — komisija, kao i kasnije UO JUF, zauzela je jednodu- 
šan stav da se ide na savez društava. Unatoč tome permanentno su lan- 
sirane glasine da se taj prijedlog ne pine da bi se na taj način po- 
tvrdila »unitaristička« ili: »centralistička« politika JUF-a. Predsjednik ko- 

misije ujedno je obavijestio i skupštinu HFD-a .o rezultatima. rađa, 
slaganjima i neslaganjima s prijedlogom UO HFD-a, te je tom prili- 
kom iznio prije navedeno slaganje s principom udruženja na bazi dru- 
štava, ali i razlike u vezi s brojem delegata na skupštini i u upravnom 
odboru. Naime, upravo su manja društva (slovensko, bosansko-hercego- 
vačko) zastupali mišljenje u komisiji da je nepravedno da se u pita- 
njima delegata ide na formalno izjednačavanje, kad su i dosadašnje 
obaveze većih društava bile veće i kada prava manjih društava dosad 
nikada u radu nisu bila ugrožena. 

E inka JUF-a iznijela je dakle na skupštini JUF-a slijedeće pri- 
jedloge: 

1. da se prihvati prijedlog HFD, kao i slovenskog filozofskog druš- 
tva, kome su se priklonila i ostala društva, da se JUF organizira na 
principu saveza društava napominjući da bi to značilo i usaglašavanje 
Statuta sa stvarnom politikom JUF koje se ni prije nije miješalo u 
rad republičkih društava, niti posebno primalo članove na svojim sjedni- 
cama u UO JUF. 

2. da broj delegata na skupštinama JUF bude srazmjeran broju 
članova pojedinih društava, ali da u slučaju naročito značajnih pita- 
nja (pitanja statuta su uvijek takva) odlučuju glasovi većine delegata 
svak o g: republičkog društva. 

3. da se upravni odbor društva nazove predsjedništvo i da ga uz 
predsjednika, potpredsjednike i sekretara sačinjavaju izabrani predstav- 
nici republičkih društava, i to iz SR Hrvatske i Srbije po 3, SR BiH, 
Slovenije i Makedonije po 2 i SR Crne Gore I. 

4. Da naziv JUF ostane i dalje. 


Diskusija na skupštini JUF bila je u osnovi konstruktivna, te je bilo 
iznijeto još nekoliko veoma korisnih prijedloga koje je skupština i 
prihvatila. U vezi.s prvim pitanjem, nije bilo protivljenja ni s koje 
strane. Jedino su drugovi R. Supek i Žarko Vidović obnovili svoje već 
iznijete prijedloge na skupštini HFD da se, prvo, omogući udruživa- 
nje u JUF i onih filozofskih društava koja bi se formirala na bazi 
stručnosti (na pr. društvo za filozofiju i prirodne znanosti, ili za este- 
tiku i teoriju umjetnosti itd.) i drugo, da barem filozofi ne moraju 
biti toliko institucionalizirani pa prema tome da bi se trebalo dozvo- 
liti da netko ne bude član niti jednog posebnog društva, nego da se 
direktno može upisati u JUF. 


Nakon interesantne diskusije o ovim prijedlozima skupština je priz- 
nala opravdanost ovih teza i obrazložila i jednoglasno prihvatila nave- 
dene prijedloge. Tako je definitivna formulacija člana 2: »U JUF udru- 
žuju se republička i ostala stručna društva za filozofiju kao i pojedin- 
ci. Djelatnost Udruženja proteže se na cijeli teritorij SFRJ. Sjedište 
Udruženja može biti u glavnom gradu jedne od socijalističkih republi- 
Ka, o čemu odlučuje Skupština Udruženja. Sjedište Udruženja može biti 
u jednom glavnom gradu najviše dva mandatna perioda uzastopce.« 


U vezi s drugim pitanjem nakon duge diskusije većina skupštine 
prihvatila je prijedlog komisije o broju delegata na skupštinama, pri 
hvaćajući ujedno prijedlog ostalih društava, koji je i komisija bila _us- 
vojila, da se majorizacija kod važnijih pitanja ograniči glasanjem po 
sistemu delegacije. Član 9 novog statuta prema tome. glasi: .»Skupšti- 
na je najviši organ Udruženja. Skupštinu sačinjavaju izabrani delegati 
učlanjenih društava i učlanjenih pojedinaca. Broj Er što ga bi- 
raju članovi društva i pojedinci određuje Predsjedništvo Udruženja 
srazmjerno broju njihovih članova, s tim da najmanji broj delegata 
bude tri. Skupština može da odlučuje, ako u njenom radu učestvuju 
delegacije većine republičkih društava. 

. Skupština donosi odluke većinom glasova prisutnih delegata. U slu- 
čaju naročito značajnih pitanja odluke su punovažne, ako za njih gla- 
sa; većina delegata svakog republičkog društva. 

Usvajanje ili promjena Statuta Udruženja uvijek je naročito zna- 
čajno pitanje. Glasom najmanje dvije delegacije republičkih društava 
odlučuje se da je i neko drugo pitanje naročito značajno.« 

U veži s trećim pitanjem diskusija se uglavnom razvijala na sličan 
način kao i u vezi s pitanjem broja delegata na skupštini. Prijedlog 
delegacije HFD da bude jednaki broj predstavnika u. Predsjedništvu 
Udruženja nije naišlo na podršku ni kod jedne druge delegacije, iz raz- 
loga koji su već navedeni. Nakon nešio zamornije diskusije oko ovih 
pitanja velika većina delegata skupštine usvojila je prijedlog komisi- 
je, tako da čl. 12 novog Statuta glasi: »Predsjedništvo Udruženja čine 
predsjednik, 1—2 potpredsjednika, sekretar i još 13 članova. Predsjed- 
nika, potpredsjednika i sekretara bira Skupština Udruženja na prijed- 
log republičkih delegacija. Isto lice može biti predsjednik samo jedan 
mandatni period, a potpredsjednici i sekretar mogu biti birani za naj- 
više dva mandatna perioda uzastopce. Ostale članove Predsjedništva 
čine izabrani predstavnici republičkih društava i to iz SR Hrvatske i 
Srbije po 3, SR BiH, Slovenije i Makedonije po 2 i SR Crne Gore I. 
U ovaj broj po pravilu ulaze predsjednici ili potpredsjednici republič- 
kih društava. Ostale predstavnike biraju republička društva.« 

Skupština je također jednoglasno usvojila prijedlog dosadašnje re- 
dakcije »Filozofije« da se u Statut unesu u vezi s pitanjem časopisa 
neke nadopune, tako da čl. 17 glasi: »Skupština Udruženja bira ured- 
nike i članove redakcije časopisa Udruženja. Redakcija je samostalna 
u radu i odgovara Skupštini. Sjedište redakcije može biti u jednom 
od glavnih gradova republika. Redakciju sačinjavaju 5—7 članova iz 
sjedišta časopisa, a po jednog člana u redakciju delegiraju republička 
društva. Redakcija može formirati svoja pomoćna i savjetodavna tije- 
la. U imovinsko-pravnom pogledu časopis djeluje samostalno.« 

I na kraju je ostalo da se odredi naziv Udruženja s obzirom na to 
što je bilo više prijedloga za promjenu naziva. Sve u svemu bilo je 
pet prijedloga za naziv ovog udruženja. S obzirom na nove momente, 
naročito u vezi s članstvom udruženja, (tj. da nije sastavljeno samo 
od republičkih društava, nego i od stručnih pa i pojedinaca) prijedlog 
komisije da ostane stari naziv imao je najviše smisla, te je taj prijed- 
log i dobio najveći broj glasova. 

Time je diskusija oko novog Statuia bila završena u prilično povolj- 
noj atmosferi i međusobnoj suradnji, uz povremena povišenja tempe- 
rature koja su u diskusijama oko ovako delikatnih pitanja prilično 
normalna pojava. Prijedlog da se Statut donese u hrvatskoj i srpskoj 
varijanti hrvatskosrpskog jezika, kao i na slovenskom i makedonskom 
jeziku, Skupština je jednoglasno prihvatila. 

Na kraju svoga rada Skupština je izabrala novog predsjednika, dva 
potpredsjednika i sekretara, (predsjednik — P. Vranicki, potpredsjed- 
nik — S. Stojanović i A. Tanović, sekretar — M. Kangrga) a delegacije 
su odmah delegirale svoje predstavnike prema usvojenom kriteriju. Na- 
dalje je izabran novi Nadzorni odbor i Sud časti kao i nova redakcija 
časopisa »Filozofija«. 

Tako je skupština bila uspješno privedena kraju, te se i ovoga puta 
manifestirala prijateljska suradnja među jugoslavenskim filozofima kao 
i sposobnost da racionalno rješavaju svoja pitanja uza sve inače pos- 
tojeće razlike u mišljenjima i kritičko razmatranje pojedinih stavova. 


Predrag VRANICKI 

NAUČNO SAVJETOVANJE 
O SAVEZU KOMUNISTA JUGOSLAVIJE 
U UVJETIMA DRUŠTVENOG SAMOUPRAVLJANJA 


.U. dobroj organizaciji Fakulteta političkih nauka održano je od 19. do 
21. siječnja ove godine trodnevno savjetovanje o temi: Savez komunista 
Jugoslavije u uvjetima društvenog samoupravljanja. Na savjetovanju je 
podnijeto oko 40 referata, a u diskusiji je učestvovalo gotovo isto toliko 
govornika. Referati i diskusija bili su s obzirom na stupanj općosti po- 
dijeljeni u tri tematske oblasti: I Opći aspekti samoupravljanja i Savez 
komunista; II Savez komunista Jugoslavije u sistemu socijalističke demo- 
kracije i III Problemi organizacije Saveza komunista Jugoslavije. 


I— Dr Ante Fiamengo: SKJ i proces transformacije etatističko birokrat- 
skog u samoupravljački socijalizam: Dr Najdan Pašić: Prerastanje dikta- 
ture proletarijata u društvenu hegemoniju radničke klase; Dr Svetozar 
Stojanović: Komunistička organizacija i epohalna dilema — etatizam ili 
socijalizam; Dr Oleg Mandić: SKJ u odnosu na promjene u stratifikacio- 
noj strukturi našeg društva; Dr Ivan Perić: Savez komunista i osnovni 
nosioci socijalističkog razvitka; Dr Ljubiša Stankov: Istorijske determi- 
nante vodeće idejno - političke uloge SKJ u uslovima društvenog samo- 
upravljanja; Eduard Kale: Historijska uloga Komunističke partije; Dr 
Radomir Lukić: O suzbijanju birokratizacije i tehnokratizacije političkih 
stranaka; Vojin Hadžistević: Sredstva Pariske komune i udruženog proiz- 
vođača Jugoslavije protiv birokracije; Dr Franjo Kožul: Idejni sastav 
SKJ prema rastućoj moći privatne inicijative; Dr Nada Gollner: SKJ i 
njegov uticaj na obrazovanje samoupravljača; Boro Petkovski: Savez ko- 
munista i promene u produkcionom odnosu (neki aspekti); Dr Stjepan 
Pulišelić: Slobodna stvaralačka ličnost i njen odnos prema individualnom 
I društvenom interesu; Zlatko Čepo: Jedan prilog problematici dezalije- 
nacije; Marijan Krmpotić: Savez komunista i samoupravljanje u uvjetima 
međunarodne podjele rada; Dr Zoran Vidaković: Prilog pitanju o među- 
dejstvu: političke organizacije radničke klase i prelaznih socijalnih struk- 
tura u toku socijalističke revolucije; 


II — Dr Jovan Đorđević: Demokratizacija Saveza komunista i političke 
strukture društva; Mr Uroš Trbović: Savez komunista Jugoslavije i socija- 
listička demokracija; Miroslav Lalović: Samoupravna socijalistička demo- 
kragija 1. revolucionarna politička organizacija radničke klase; Dr Eugen 
Pusić: Političke organizacije u funkcionalnom društvu; Dr Žarko Vido- 
vić: SKJ i društveno-političke organizacije; Dr Joža Goričar: Promjene 
u političkoj strukturi Jugoslavije i Saveza komunista; Slavko Podmenik: 
Zveza komunistov v političnem procesu; Nerkez Smailagić: SKJ — a 
ralno-politička snaga socijalističkog sistema; Dr Čazim: Sadiković: S 
i. državni aparat; Vinko Trček: Družbeno-politična stališča PP ko 
V večjih. gospodarskih organizacijah v SR Sloveniji; Mr Stojan re : 
Savez komunista u komuni i centri usmjeravanja političke vlasti; Mr o 
vani R. Marjanović: Komunisti i političko odlučivanje samoupravljača; 
Rade «Aleksić: O ulozi društveno-političkih organizacija u izgradnji samo- 
upravnih i neposredno demokratskih odnosa; Vučina Vasović: ika 
Saveza komunista u opštoj konfiguraciji društvenog uticaja; Dr Firdus 
Džinić: Savez komunista i javno mnenje; 


II — Dr Ivan Babić: Organizaciono pitanje kao političko Prenje r 
Čaldarović: Odnos ciljeva i strukture revolucionarne organizacije; Velj- 
ko Mratović: Objektivni i subjektivni faktori determiniranja uloge, or- 

Namjera tam je informativno upožnati naše čltaoće S ošnovnim \d- 
zama i problemima iznijetim na ovom tematski vrlo aktualnom savje- 
tovanju. 


Dvije su koncepcije komunističke organizacije relevantne za historiju, 
Marxova i Lenjinova, a neki su referenti isticali i naš Savez komunista 
kao poseban tip organizacije. Marx je prema interpretaciji E. Kalca, 
proletarijat definirao kao vodeću snagu revolucije, a Lenjin partiju kao 
glavnog aktera. Marxov koncept je, prema Kaleu, bio nedostatan, prc- 
vaziđen u načelu, i zato je kao logičan nastavak na općem planu prihva- 
ćen Lenjinov koncept partije. Ne iznenađuje što je ova interpretacija na- 
išla na objekcije nekoliko učesnika savjetovanja. Istaknuto je da za 
Marxa konstituiranje klase po sebi, u klasu za sebe, implicira i postoja- 
nje političke organizacije (B. Caratan), a da je Lenjin uz partiju stalno 
podvlačio vodeću ulogu proletarijata u revoluciji. (A, Bibič) 


O našem konceplu partije historijski, postojala su divergentna miš- 
ljenja: od teze da je ona bila staljinska varijanta lenjinskog tipa 'parti- 
je, preko teze da je Komunistička partija Jugoslavije bila na tragu slta- 
ljinizma, ali da je imala i originalne elemente (A. Bibič), do mišljenja 
da je KPJ napustila staljinsku varijantu još prije revolucije (Lj. Stan- 
kov). U skladu s vlastitom interpretacijom E. Kale je zastupio tezu da 
je KPJ do 1950. bila partija lenjinskog tipa, a od tada njena uioga kao 
određujućeg faktora društvenog kretanja sve više blijedi, o čemu će kas- 
nije biti govora. 


Naš revolucionarni društveni razvitak bio je predmet analize u više 
referata. Polazeći od osnovnih karakteristika političkog sistema i poseb- 
no uloge Partije učinjeni su pokušaji različitih klasifikacija. Prema miš- 
ljenju A. Fiamenga etatistička varijanta socijalizma dugo se identificira- 
la sa socijalizmom. Socijalizam počinje uvođenjem samoupravljanja, a 
reforma je, prema njegovom mišljenju, nastavak općedruštvene revolu- 
cije u nas. 


Suštinska -razlika, Komunistička partija ili Savez komunisia, pre- 
ma mišljenju S. Stojanovića, dobro je zahvaćena, ali treba otud izvući 
temeljnu konsekvenciju. Etatizam u kome dominira komunistička partija 
novi je klasni sistem, a državni aparat je nova klasa. Socijalizam kome 
korespondira Savez komunista zasniva se na društvenoj svojini i samo- 
upravljanju. Ovo izvođenje S. Stojanovića naišlo je na kritiku N. Pašića, 
M. Pečujlića i N. Sekulića. 


N. Pašić u svom referatu naš poslijeratni razvitak dijeli na dvije 
faze: prva, diktature proletarijata, gdje su spojeni autoritet nosioca vlas- 
ti i historijskog interesa radničke klase, tj. upravljanje državom od stra- 
ne Partije radničke klase. Druga faza počinje novim produkcionim odno- 
som čiji izraz je samoupravljanje koje pretvara diktaturu proletarijata 
u hegemoniju radničke klase. Partija se distancira od vlasti i postaje in- 
tegralni dio samoupravljanja. Diktatura proletarijata je prema N. Pašiću 
klasna, društveno-politička suština socijalističke države, a društvena he- 
gemonija radničke klase suština političkog sistema neposredne demo- 
kracije — samoupravljanja. 


Mišljenja sam, da je N. Pašićeva interpretacija suštine diktature pro- 
let&rijata i njezinih razvojnih etapa u nas jednostrana. Diktatura prole- 


ganizacije i metoda djelovanja SKJ; Dragomir Drašković; Demokratski 
centralizam u Savezu komunista Jugoslavije; Radoš Smiljković: Demo- 
kratizam u Savezu komunista i samoupravljanje; Rade Galeb: O odgovor- 
nosti i efikasnosti Saveza komunista danas; Anđelko Veljić: Savez ko- 
munista kao faktor samoupravne integracije društva. . 

tarijata nije samo državni pojam, već “ .»nava društvena: organizacija 
rada« (Lenjin), odnosn> ostvarenje asocijacije )voizvođača., Analogno 
tomu kod nas se može guvoriti o dvije faze razvoja diktaure | roetari- 
jata u kojoj početak druge, više faze, čini upravo razvoj samoupravlja- 
nja, odnosno hegemonija radničke klase. 


N. Smailagić je najpotpunije ocrtao podjelu društvenog razvitka kod 
nas: 1. razdoblje stvaranja vlasti, specifičnost tog razdoblja je u demo- 
kratskoj osnovi i vojnoj realizaciji revolucije. Komunistička partija u 
tom razdoblju čini identitet sa vlasti. 2. razdoblje, izazvano unutarnjorn 
recesijom i pritiskom spolja, počinje ostvarenjem ideje samoupravnosti. 
Bitna karakteristika tog razdoblja je opreka države i samoupravljanja. 
Komunistička partija, odnosno Savez komunista na političkom planu 
drugačije određuje vlastitu ulogu, a na ekonomskom planu njegova ulo- 
ga ostaje nedefinirana. Treće razdoblje je privredna i društvena reforma, 
čiji smisao je borba ža ovladavanje društvenim proizvodom, odnosno 
oslobođenjem društvenoga rada. U ovom razdoblju Savez komunista 
prema mišljenju N. Smailagića, stoji pred definiranjem nove uloge. 


Posebno je raspravljano o različitim aspektima samoupravljanja kao 
društvenom kontekstu djelatnosti Saveza komunista. R. Supek upozo- 
rio je na opasnost od uopćavanja samoupravnog iskustva u zaostalim 
zemljama, jer se ono od početka izgrađuje u visoko razvijenim zemlja- 
ma, a ne nakon jedne etatističko-socijalističke faze. Također su R. S. 
i J. Goričar upozorili na mehaničku, neadekvatnu aplikaciju modela sa- 
moupravljanja izgrađenog u proizvodnim organizacijama na organiza- 
cije društvenih službi. To je prema J. Goričaru početak neodogmatiz- 
ma u našoj teoriji i praksi. Samoupravljanje je bit socijalizma, ali sa- 
moupravljački socijalizam kao stvarnost još ne postoji. (A. Fiamengo) 
Samoupravljanje je kod nas tek na početku. Samoupravljanje egzistira 
unutar određene političke strukture društva izražene u institucijama 
političke vlasti. (I. Perić) Međutim, u čemu je bit samoupravljanja, pos- 
tojala su dva različita mišljenja. Samoupravljanje je novum, kvalitativ- 
no nova etapa socijalističke revolucije u kome proizvođač postaje su- 
bjekt i djelatni kreator politike (I. Babić). Ovo mišljenje zastupao je 
i A. Pažanin. Iz referata N. Smailagića proizlazi da je ekonomski sis- 
tem samoupravljanja sfera građanskog društva u kome dominira prin- 
cip utilitarizma. Ako se raspodjela prema radu shvati kao indeks sa 
moupravnosti a samoupravnost kao ekonomski stimulativniji sistem 
onda teza N. Smailagića ima izvjesnu zasnovanost. Međutim, samoup- 
ravljanje nije ekonomski segment društva, već zaista dosad najdublja 
socijalna revolucija čiji smisao je prevladavanje postojećih neljudskih 
društvenih struktura i izgradnja novih — realizacija istinske ljudske 
zajednice. 


Spomenuli smo da je samoupravljanje društveni kontekst djelatno- 
sti Saveza komunista. Samoupravljanje se razvija na tlu heterogene, 
dinamične socijalne stratifikacije. Interakcija između horizontalne i ver- 
tikalne slojevitosti našeg društva i Saveza komunista bila je rasprav- 
ljana u referatima O. Mandića, J. Goričara i V. Hadžistevića i u nekim 
diskusijama. Iscrpnije je provedena statistička analiza u referatu O. 
Mandića i uvjerljivom empirijskom prilogu P. Novosela. U ovom kom- 
pleksu raspravljanih teza i problema spomenut ćemo samo neke: real- 
na socijalna struktura u nas; promjene u radničkoj klasi; da li je ade- 
kvatnija kategorija »radni čovjek« ili »udruženi proizvođač«; koje druš- 
tvene grupe mogu biti osnova regrutiranja članstva Saveza komunista; 
socijalna i starosna struktura Saveza kormunista, 


Budući da kod nas nije izvršena nacionalizacija zemljišta i zanatstva, 


naprotiv, F. Kožul upozorava da je privatna inicijativa gotovo na svim 
sektorima u porastu (zanatstvo, ugostiteljstvo, turizam, saobraćaj, trgo- 

vina, poljoprivreda .itd), šlo polencijalno sadrži kapitalizaciju. Zalo kod 
nas egzistiraju još uvijek neki elementi stratifikacije karakteristični za 
kapitalističko društvo. (O. Mandić). Referent uprošćeno dijeli: naše sta- 
novništvo na dvije grupe: staru — ostatak prošlosti i novu — kao re- 
zultat socijalističkih odnosa. U ovoj grupi teško je provesti klasifikaciju, 
jer stara mjerila su neadekvatna, a nova još nisu izgrađena. O. Man- 
dić je govorio o brojnim društvenim grupama u nas kao klasama sa 
čime je izrazio neslaganje A. Fiamengo, tvrdeći da unatoč akcidental- 
nim razlikama ove grupe sačinjavaju samo integralni dio određenih 
klasa. : "A 


Mišljenja o radničkoj klasi kao empirijskoj činjenici bila su iden- 
tična, ali je postojala razlika oko toga tko sačinjava klasu i kakva je 
njena uloga u suvremenom svijetu. Uzima se, kaže R. Supek, entitet 
klase kao historijski identičan. Nastupile su velike promjene i razlika 
između klase jučer i danas. Radnička klasa nije više u procesu eko- 
nomske pauperizacije. Ne bori se više protiv ekonomske bijede za ve- 
ći komad kruha. Međutim, povećava se bijeda ljudskog dostojanstva 
i raste vojska najamnika među takozvanim srednjim slojevima. Sloj 
inženjera, ekonomista, tehničara i ostalih intelektualno-stručnih profe- 
sija u najamnom odnosu, inkliniraju sve više ka ljevici. Rađa se nova 
solidarnost s radničkom klasom kao osnova samoupravnih tendencija. 


Kod nas su u toku promjene unutar radničke klase kao i promjene 
u njenom društvenom položaju. Osmišljavanje tih promjena na savje- 
tovanju kretalo se dvjema linijama. J. Goričar je zastupao tezu da -po- 
jam radni čovjek nije samo deklaracija već i sadržaj. Radnička kTasa 
evoluira u besklasnu kategoriju radnih ljudi, jer gubi neke tanije Kon- 
stitutivne elemente, najamni odnos i antagonizam prema drugoj klasi. 
J. Goričar upozorava da kategorija radni ljudi ili radni narod nije do- 
duše homogena, ali ne navodi osnovnu suprotnost u toj kategoriji izme- 
đu izvršioca i profesionalnih upravljača (birokracije). Drugu liniju raz- 
mišljanja, čini se ispravniju, slijedi V. Hadžistević, koji prigovara neod- 
ređenost pojmu radni čovjek. Pod ovaj pojam može se supsumirati 
svatko tko radi pa i eksploatator, zatim razne društvene grupe koje će 
iščeznuti. On polazi od teze da je radnička klasa subjekt — proizvo- 
đač. Ali ova kategorija ne smije biti shvaćena usko, samo neposredni 
proizvođač u materijalnoj proizvodnji, niti suviše široko — svaki proiz- 
vođač, već »udruženi proizvođač«. 


Rašireno mišljenje u suvremenoj literaturi da klasična marksistička 
teorija u svjetsko-povijesnoj ulozi radničke klase predstavlja mit, našla 
je odjeka i na ovom savjetovanju. D. Rodin tvrdi da postoji uvjerenje 
koje on ne prihvaća kako radnička klasa u uvjetima radnog društva, 
kao i nekad u uvjetima klasnog društva predstavlja najnapredniju dru- 
štvenu grupu. Partija se prema njemu ne smije osloniti na radničku 
klasu kao na društveno-ekonomsku kategoriju već na »ideju fundamen- 
talne revolucije«. Prema I. Periću radnička klasa je i dalje osnovna 
snaga ali njen način ispoljavanja je drugačiji. Nepostojanje buržoazije 
u nas slabi njezinu kohezionu moć. : 


Unatoč upozorenja svih poslijeratnih partijskih kongresa socijalna 
struktura Saveza komunista je ipak nepovoljna za radnike. Broj selja- 
ka se u Savezu komunista poslije rata naglo smanjuje, 1946. bilo je od 
cjelokupnog članstva 49 posto seljaka, a 1965. svega 7,4 posto seljaka. 
Broj službenika i ošralihe (čitaj birokracija) je jedino u porastu u 
Savezu komunista i iznosi 49,2 posto. Starosna dob Saveza je također 
sve nepovoljnija. Broj mladih članova Saveza komunista do 25 godina 
smanjio se od 39,8 posto u 1950. godini na 12,6 posto u 1965. godini. 


Iz kojih kategorija stanovništva Savez komunista treba. regrutirati 
svoje članstvo, postojala su različita mišljenja. Već smo spomenuli ona 

koja negiraju neophodan oslonac Saveza komunista na bilo koju po 
sebnu društvenu grupu. V. Hadžistević se zalagao za kategoriju udru- 
ženih proizvođača kao bitnu socijalnu osnovu Saveza komunista. S. Pod- 
menik je iznio mišljenje da u Savezu komunista trebaju biti nosioci 
modernog načina proizvodnje i oni koji zauzimaju strateške punktove 
u proizvodnji. O. Mandić se zalagao za proporcionalnu zastupljenost 
svih društvenih grupa u Savezu komunista što je naišlo na kritiku B. 
Caratana i još nekih govornika. I. Babić je u angažiranom referatu 
tvrdio da Savez komunista kao organizacija samoupravljanja treba imati 
oslonac na radničku klasu i radnu inteligenciju, tj. stvaraoce. 


Analizom socijalne stratifikacije ušli smo u ccjenu stanja u Savezu 
komunista. Dijagnoza stanja je bila vrlo ozbiljna, ali objektivna. U ne- 
koliko referata isticano je da se Savez komunista nalazi u krizi (I. 
Babić, M. Lalović), odnosno da je nastupila stagnantna situacija (M. 
Caldarović) ili da sve više blijedi uloga Saveza komunista. (E. Kale). 
Kao simptomi krize osim nepovoljnog trenda socijalne strukture isti- 
cani su starenje Saveza. Ne samo da je zabrinjavajući mali kvantitativ- 
Ni prirast mladih, već i njihova kvaliteta i odnos mladih uopće prema 
Savezu komunista. Empirijska istraživanja su pokazala da veliki dio 
mladih ne želi da se veže uz političke organizacije ali u pojedinačnim 
političkim akcijama hoće učestvovati. Ova istraživanja su također poka- 
zala da se smanjila: atraktivnost Saveza komunista među mladim ljudi- 
ma. Dalje su kao. simptomi krize Saveza komunista navođeni neposto- 
janje analize kako se ostvaruje Program Saveza komunista, neizvršava- 
nje odluka koje se gomilaju. Zatim protivurječna pozicija Saveza ko- 
munista koja se sastoji u spremnosti radnika da se angažiraju i nespo- 
sobnosti organizacija da ih povedu, zbog birokratske filtracije (Z. Vida- 
ković). Rašireno je mišljenje, rekao je S. Stojanović, da Savez komu. 
nista zaostaje iza demokratizacije globalnog društva. Ne; već samo iza 
društvenih potreba. Nastupila je kriza između cilja Saveza komunista 
i okupljanja, između radikalnih dokumenata Saveza i kritike onih koji 
ih doslovno shvaćaju. Kao jedan od temeljnih razloga krize istaknuto 
je da Savez komunista ne može promijeniti ni vlastiti kurs razvitka 
ni socijalističke demokracije bez promjene karaktera i oblika (J. Đor- 
đević). U skladu s tim vođena je diskusija o principu demokratskog 
centralizma i opravdanosti postojanja osnovnih organizacija Saveza. O 
demokratskom centralizmu rečeno je da je inkompatibilan sa sistemom 
samoupravljanja (M. Čaldarović). Međutim, D. Drašković je s pravom 
tvrdio da je princip demokratskog centralizma upotrebljavan i zloupo- 
trebljavan. Mnogi su umjesto kritike zlouprotrebljavane prakse kritizi- 
rali sam princip. Izražena je sumnja u neophodnost ovakvih »transmi- 
sionih osnovnih organizacija« (M. Čaldarović) i da »osnovne organiza- 
cije u poduzeću predstavljaju institucionalizaciju koja sprečava klasu 
za širi utjecaj« (N. Sekulić). B. Caratan je zastupao tezu o potrebi po- 
stojanja osnovnih organizacija u poduzeću. 


A. Bibič posebno je govorio o potcjenjivanju teorijskog rada kao 
elementu krize u Savezu komunista. Razlozi tomu su mnogostruki: u 
nerazvijenosti javne diskusije unatoč postavljenim principima; zaosta- 
janju jednog dijela kadra za integriranjem suvremenih znanstvenih te- 
kovina; zbog olake političke ocjene i etiketiranja, antiintelektualizma u 
nekim partijskim krugovima, međunarodnom pritisku, politikantstvu itd. 


Savjetovanje je sazvano kao doprinos raspravi o reorganizaciji Sa- 
veza komunista. Kako su učesnici savjetovanja određivali smisao pred- 
stojeće reorganizacije? »Naći Savez komunista koji najbolje. odgovara 
duhu samoupravljanja« (A. Fiamengo). N. Pašić okosnicu reorganizaci- 
je vidi u prenošenju aktivnosti Saveza komunista iz sfere političkog vla- 
danja u sferu samoupravnog odlučivanja. M. Krmpotić smisao reorga- 
nizacije nazire u traženju rješenja kako da klasa realizira svoj interes. 

Prema njegovu mišljenju nisu dostatne samo organizacione promjene 
već i angažiranje novih ljudi. Između ovih koncepcija postoji velika po- 
dudarnost. Bilo je i drugačijih mišljenja. E. Kale reorganizaciju shvaća 
kao vraćanje vodeće društvene historijske uloge Saveza komunista ko- 
ja mu pripada, inače će se pretvoriti u klub simpatizera marksističke 
literature ili vjersku organizaciju koja će propovijedati jednakost. Smi- 
sao reorganizacije Saveza komunista prema Ž. Vidoviću nosi u sebi 
upravo elemente borbe za koncepciju jednakosti. Savez komunista treba 
se reorganizirati tako da članom može postati samo onaj koji je spre- 
man sav višak iznad prosječnih prihoda radnika uložiti u zajedničku 
ka za socijalističke odnose i koji je spreman dijeliti sudbinu svo- 
je klase. ' 


Kakvi su koncepti predloženi o ulozi, mjestu i fizionomiji Saveza 
komunista? Treba odmah reći da cjelovitiji koncept o tome kakav nam 
tip avangardne organizacije u samoupravnom sistemu treba nije na 
ovom savjetovanju predložen. Riječ je o fragmentarnim pokušajima 
koji mogu biti instruktivni. 


Savez komunista prema A. Fiamengu treba biti idejno-politička i 
moralna integrativna snaga. Anticipira evoluciju Saveza komunista u 
»partiju u velikom historijskom smislu« (Marx). 


U odvajanju od državne vlasti — kako da se Savez komunista uko- 
rijeni u samoupravljanje, pita Z. Vidaković, da ga ne ekspropiira ili 
da ne izgubi vlastiti integritet i sposobnost za akciju? Jedinu mogućnost 
u rješavanju ove protivurječnosti on vidi u idejno-političkoj djelatnosti 
Saveza. 


Savez komunista, prema E. Pusiću, trebao bi biti moralna snaga i 
katalizator moralnog stvaralaštva u društvu. Osim toga, Savez komu- 
nista treba imati i određenu ulogu drušivene integracije, ali to je mo- 
guće pod dva uvjeta, prvo, ako njegovi članovi nisu profesionalni poli- 
tičari i drugo, ako ne uživaju nikakve druge beneficije osim moralnih. 


Stanovište N. Smailagića je da se Savez komunista ne smije iden- 
tificirati niti s političkim sistemom socijalističke države jer mu pri- 
jeti opasnost birokratizacije, niti s ekonomskim sistemom samouprav- 
ljanja zbog utilitarizma, već treba biti moralno-politička snaga koja ide- 
jom i akcijom podstiče i realizira socijalističku orijentaciju. 


U uvjetima stvaranja više centara društvenog odlučivania Savez ko- 
munista ima male šanse da utječe na donošenje odluka. Osnovna mo- 
gućnost leži u korištenju javnog mnjenja, koje će sprečavati da se do- 
nose pogrešne odluke. Zato javnost postaje, prema F. Džiniću, osnovno 
poprište političke borbe. Brojnost članstva u ovakvoj situaciji nije više 
bitna. Savezu šteti članstvo ako nije selektivno. 


U kritičkom dijalogu s dva ekstremna mišljenja, o Savezu komu- 
nista koji je izvan procesa samoupravljanja, i Savezu kao okviru tog 
odlučivanja, J. Marjanović postavlja tezu da Savez komunista ne može 
biti niti izvan procesa samoupravljanja niti njegov okvir odlučivanja. 
Suština je u tome da pojedinac — komunista treba biti ravnopravni 
upravljač društvenim poslovima, ali s višom klasnom svijesti. 


Opću ocjenu savjetovanja ne mislimo donositi niti je to u ovakvoj 
bilješci moguće i potrebno. Jedino bismo primijetili da je organizator 
u svojoj »benevolenciji« pretjerao što je dozvolio da nastupe i oni učes- 
nici koji osim dobre volje nisu ništa drugo vrijedno mogli doprinijeti 
savjetovanju. ' 


Veljko CVJETIČANIN 

12... DELEGACIJA e? 
JUGOSLAVENSKOG UDRUŽENJA ZA FILOZOFIJU 
U ČEHOSLOVAČKOJ 


Od 10—20. listopada ove godine u Čehoslovačkoj je boravila delegacija 
Jugoslavenskog udruženja za filozofiju vraćajući time posjetu čehoslo- 
vačkim filozofima koji su u studenom 1965. boravili u našoj zemlji i uče- 
stvovali na čehoslovačko-jugoslavenskom filozofskom simpoziju u Zadru. 

Jugoslavenska delegacija putovala je u slijedećem sastavu: Veljko 
Korać, Predrag Vranicki, Arif Tanović, Božidar Debenjak, Vojan Rus, 
Marija Brida, Milan Kangrga, Ljubomir Tadić, Danko Grlić i Davor Rodin. 

Ovim ponovnim kontaktom sa čehoslovačkim filozofima učvršćene su 
postojeće dobre veze između čehoslovačkih i jugoslavenskih filozofa. 

Jugoslavenska delegacija boravila je najprije 6 dana u Bratislavi gdje 
je održan jugoslavensko-čehoslovački filozofski simpozij posvećen temi 
»Odnos čovjeka i društva«. 

U radu simpozija učestvovali su sa svojim prilozima svi članovi jugo- 
slavenske delegacije i odgovarajući broj slovačkih i čeških filozofa: 
L. Szanto, A. Siracky, I. Bodnar, J. Strinka, A. Hlavek, A. Ufer, J. Gregor, 
J.Bober, M. Prucha, M. Bayerova, R. Richta, M. Svoboda i dr. U veoma 
živim i neposrednim diskusijama mogli su se članovi jugoslavenske. de- 
Jegacije i na ovom simpoziju ponovno uvjeriti da ih sa čehoslovačkim 
drugovima povezuju ne samo srodni filozofski problemi nego i veoma 
«slične društveno-političke situacije u okviru kojih djeluju. 

Na osnovu slušanja diskusije i referata o naslovnoj temi, (koja je, 
iako stereotipna, ipak uvijek aktualna) moglo se jasno uočiti da i u Čeho- 
slovačkoj kao i u nas postoji živo strujanje svih onih filozofskih ideja 
koje danas povezuju i razdvajaju kontinent. I u čehoslovačkih filozofa 
jasno se razabiru sve postojeće varijante Marx-interpretacija koje kolaju 
starim svijetom, a živa je i težnja da se u skladu s Marxovim osnovnim 
zahtjevom misli i mijenja društvena zbilja. 

Na simpoziju su naročito žive bile diskusije o humanističkoj interpre- 
taciji marksizma i socijalizma. U razgovorima o toj veoma važnoj temi 
neki su čehoslovački filozofi upozorili na opasnost da humanistička in- 
terpretacija marksizma i socijalizma može lako izgubiti svoju kritičku 
oštricu i izblijediti u novu varijantu apologije postojećeg, ukoliko se s 
jedne strane ideja humanističkog socijalizma prihvati od vodećih druš- 
tvenih snaga, a filozofi istovremeno kritički ne prodube ontološke teme- 
lje humanizma. 

Ukratko, nekim se čehoslovačkim filozofima čini da je ideja humaniz- 
ma postala neadekvatno teorijsko oružje društvene kritike i da je tre- 
ba ili dalje radikalizirati ili zamijeniti novim oblicima mišljenja zbilje. 
O ovom problemu stavovi su do kraia ostali podijeljeni. 2 

U toku simpozija u Bratislavi neki članovi jugoslavenske delegacije 
učestvovali su u slovačkoj Akademiji znanosti u diskusiji o aktualnim 
problemima jugoslavenske filozofije i filozofskog života u Jugoslaviji 
kao i u dogovorima o budućoj međusobnoj suradnji. 


Preostali dio boravka jugoslavenska je delegacija provela u kratkom 
posjetu nekim kulturnim znamenitostima u Slovačkoj i u Pragu kao 
gost Čehoslovačke akademije znanosti. 


U Pragu je održan zajednički sastanak svih članova delegacije. i čla- 
nova filozofskog odjeljenja Čehoslovačke akademije znanosti. Na tom 
razgovoru izmijenjena su iskustva o filozofskom životu u obje zemlje kao 
i informacije o programima rada filozofa u Čehoslovačkoj 1 Jugoslaviji, 
a nastavljeni su i dogovori o budućoj suradnji, napose o razmjeni knjiga 
i drugih stručnih publikacija. . . ' 

Za: članove jugoslavenske delegacije bilo je zanimljivo čuti da je u 
Čehoslovačkoj [ilozofski život vezan uz Akademiju znanosti na kojoj ra- 

de najistaknutiji čehoslovački filozofi, dok je nastavnom rađu na sve- 
odi posvećena znano manja pažnja i u kadrovskom i u financijskom 
pogledu. 

Filozofska biblioteka Akademije odlično je opremljena svim novim 
izdanjima filozofskih knjiga i časopisa iz Zapadne, Istočne Evrope i A- 
merike pa ta redovita nabava knjiga, za koju se i mi već odavno na 
žalost samo zalažemo, stvara pretpostavke za uspješan rad o kojem 
uostalom svjedoče brojne knjige, Imonografije o veoma širokom krugu 
filozofskih problema koje su već dosad objavili članovi filozofskog odje- 
ljenja Čehoslovačke akademije znanosti. 

Članovi jugoslavenske delegacije, koji su u Čehoslovačkoj bili drugarski 
primljeni, imali su prilike da se upoznaju i s kulturnim i društvenim 
prilikama u Čehoslovačkoj pa je i to pridonijelo uspjehu ovog susreta 
koji je otvorio put budućoj još konkretnijoj i sadržajnijoj suradnji čeho-: 
slovačkih i jugoslavenskih filozofa. 

Davor RODIN. 


INTERNACIONALNI SKUP U KOPENHAGENU 


»Internacionalni institut za filozofiju« (Institut International de Phi- 
losophie) sa sjedištem u Parizu održao je svoj redoviti ovogodišnji sas- 
tanak u Kopenhagenu od 8—15. rujna 1966. Svake godine održava se 
plenarna sjednica svih članova instituta i to svaki puta u drugoj državi. 
Tako je prošle godine održana u Izraelu, ove godine u Danskoj, a do- 
godine će se održati u Belgiji. Za jednu od slijedećih godina predviđe- 
na je i u SSSRu. Institut je imao do ove godine 89 redovitih članova. 
Ove godine birana su još dva člana tako da je sada broj redovitih čla- 
nova 91. Iz Jugoslavije je dosada svega jedan član i to prof. Vladimir 
Filipović (Zagreb). U Institutu je zastupljeno 30 država od toga 19 
evropskih. 

Na redovitim plenarnim sastancima, koji sc drže po 5—6 dana ras- 
pravlja se o jednoj zadanoj temi. Ove godine bila je tema vezana uz 
zemlju gdje se sastanak održava. — Kierkegaard i današnjica. Održano 
je svega 7 referata i to: 

Prof. Billeskov—Jansen: (Copenhague): Le Climat philosophique du 
Danemark au temps de Kierkegaard. — Prof. Huber (Ziirich): Com- 
ment les philosophies de l'existence se sont-elles approprić la penseć 
kierkegaardienne? — Prof. Naess (Oslo): Kierkegaard and ihe Educatio- 
nal Crisis. — Prof. B. Gibson (Canberra): Existential Religion and Exis- 
tential Philosophy. — Prof. Matrai (Budapest): Three antagonists of 
Hegel: Feuerbach, Kierkegaard and Marx. — Prof. Lombardi (Rome): 
Kierkegaard aujord'hui. — Prof. Logstrup (Copenhague): Kierkegaard 
et la philosophie moderne: le nćant et I'action. ' 

Uz izložene referate održane su zanimljive diskusije iz kojih su se 
jasno očitovale 2. osnovne tendencije u suvremenoj filozofiji: pozitivi- 
stička i antipozitivistička. Po ovoj prvoj je Kierkegaard često ispadao 
više pjesnik i literat nego filozof. Drugi su ga smatrali značajnim za- 
četnikom suvremenih filozofskih pogleda. har a. maka 

Institut ima zadatak i brigu oko organizacije internacionalnih ft 
lozofskih kongresa, od kojih ie prošli održan prije 2 godine u +Mtksi- 
ku, a slijedeći će se održati 1968. u Beču. Izabrane su na našoj plenar- 
noj sjednici teme i određene sekcije za bečki kongres, ali one još nišu 

JUGOSLAVENI NA »EVROPSKOM SEMINARU« 


Na inicijativu Univerziteta od Sussexa i i itaniti 
; R i iz Brightona u Vel. 
i Instituta Evropske zajednice za unive Pritaniji 


ropsl rzitetske studije (organ Evropske 
ekonomske zajednice) održava se niz seminara u univerzitetskim are 
ma, posvećenih problemima evropske integracije u političkom, ekonom- 


skom i kulturnom vidu. Na seminarima učestvuju univerzitetski profe- 
sori, javni radnici i istaknuti političari koji se bave ovim problemima. 
Dosada su održana tri takva seminara, prvi u Vel. Britaniji u Brighto- 


nu, drugi u Miinchenu (Zap. Njemačka) a treći u Grenoblu (u Francus- 
koj). Na posljednja dva učestvovali su iz Jugoslavije prof. Ljubo Tadić 
i Rudi Supek. : 


Tema seminara u Miinchenu bila je »Otvorena Evropa?. Organiza- 
tor je bio Ludvig—-Maximilian—Univerzitat u Miinchenu, a pored veoma 
brojnog studentskog auditorija seminaru, odnosno javnim diskusijama 
prisustvovali su i brojni građani, tako da je velika dvorana univerziteta 
bila uvijek dupke puna. Podteme o kojima se diskutiralo javno — kroz 
tri dana bile su slijedeće: »Intelektualci i Evropa«, Diskusijom je rukovo- 
dio Walter Jens, profesor retorike iz Tibingena, učestvovali su u diskusiji 
Carl Amery, književnik iz Minchena, Joseph Breitbach, književnik iz Pa. 
riza, Erich Fried, književnik iz Londona, Gustav Korlčn, profesor germa- 
nistike iz Stokholma, Hans Werner Richter, književnik iz Berlina, Manes 
Sperber, književnik iz Pariza, te R. Supek i Lj. Tadić iz Jugoslavije. Dru- 
ga podtema je glasila: »Otvaranje evropskog marksizma?«. Glavni referat 
imao je Lucio Lombardo Radice, profesor na univerzitetu u Rimu i član 
CK KP Italije, a u diskusiji su učestvovali Iring Fetscher, profesor u 
Frankfurtu, Ossip K. Flechtheim, profesor u Berlinu, William E. Griffitb, 
profesor u Massachusetts Institute of Technologie (USA), Leopold La- 
bedz, izdavač časopisa »Survey«, Melvin J. Lasky, izdavač časopisa 
»Encounter«, Eugen Lemberg, profesor u Wiesbadenu, Wladyslaw 
Markiewicz, direktor Instituta za zapadne studije u Poznanju, Azaria Po- 
likaroff, direktor Filozofskog instituta Akademije u Sofiji, Hans Rau- 
pach, direktor Instituta za istočne studije u Miinchenu, te Lj. Tadić i R. 
Supek iz Jugoslavije. Treća podtema s naslovom »Evropska politika na 
unakrsnom preslušanju« u obliku »teach-in« (iscrpne diskusije sa stra- 
ne auditorija) okupila je Tygea Dalhgaarda, danskog ministra trgovine, 
Waldemara Bessona, profesora iz Constanze, Eldona Griffitha, predstav- 
nika engleske Konzervativne partije, Sira Geoffreya de Freitasa, predsjed- 
nika u Evropskom savjetu u Strassbourgu, Lea Hamona, profesora _iz 
Dijona, Roya Hattersleya, Labour Party, direktora »Campaign for a Eu 
ropean Political Community«, Etiennea Hirscha, bivšeg direktora Eura- 
tom-komisije u Bruxellesu, Brunu Kreyskog, bivšeg ministra vanjskih 
poslova Austrije, Laszla Retzeija, profesora i bivšeg ambasadora iz Budim- 
pešte, Hansa Apela, poslanika SPD (BRD), Erika Blumenfelda, poslani- 
ka CDU (BRD), Heinricha Geisslera, poslanika CDU (BRD), Karla Moer- 
scha, poslanika FDP (BRD), Anthonyja Hartleya »Economist«, London. 


Treći seminar, koji je održan od 25. do 28. januara 1967. u Grenoblu 
(Francuska) imao je za glavnu temu »Prisutnost Evrope u svijetu«. Prvog 
dana je podtema glasila: »Budućnost Evropske zajednice i Sjevero- 
afričke države«, a s referatima su učestvovali Kohnstamm, predsjednik 
Instituta evropskih zajednica za univerzitetska izučavanja, Fanton, pos- 
lanik iz Pariza, Griffith (MTI, USA), Berthouin, francuski izaslanik u 
Vel. Britaniji, Johnson, profesor iz Birminghama. Drugog dana je Ska 
podtema: »Budućnost Evropske zajednice i zemlje u razvoju«, sa učeš- 
ćem slijedećih: Lemaignen, bivši član Komisije CE.E. (Evropske ekonom. 
ske zajednice), Cabou, ministar republike Senegal, Anguile, ministar re- 
publike Gabon, Sylla, sekretar Savjeta udruženja evropske zajednice i 
afričkih i malgaških država, Furtoda, profesor ekonomije (Brazil), Rcizei, 


240 


bivši ambasador (Mađarska), Cros, direktor informacije Evropske za- 
jednice (Bruxelles). Trećeg dana je bila podtema: »Budućnost Evropske 
zajednice i Istočna Evropa«, a učestvovali su Lipinski, profesor iz Var- 
šave, Goldstuecker, profesor iz Praga, Vernant, iz Centra za izučavanie 
vanjske politike iz Pariza, Berthouin, izaslanik Francuske u Vel. Britaniji 
te R. Supek (Jugoslavija). Kao i u Miinchenu tako je. i ovaj seminar 
završio sa »teach-in«, u kojemu su ovaj put pored francuskih studenata 
učestvovali i studenti iz Zap. Njemačke, Italije, Vel. Britanije, Belgije i 
Holandije. Odgovarali su na brojna pitanja pored već spomenutih učesni- 
ka (Berthouin, Goldstuecker, Reczei, Lipinski, Vernant, Supek) i Lefeb- 
vre, ministar u belgiiskoj vladi. Amery, bivši ministar u Vel. Britaniji, 
Birnbaum, izdavač Siiddeutsche Zeitung u Miinchenu, Duverger, profesor 
iz Pariza, Garosci, profesor iz Torina, Mc Bride, ministar SAD u Parizu. 
Razmjena mišljenia i diskusija između naučnih, javnih i političkih ra- 
dnika s različitom ideološkom orijentacijom ali sa zajedničkom brigom 
oko evropske integracije dozvolila je da se uoči niz dominantnih proble- 
ma i shvaćanja s kojima će se boriti »evropejci« u stvaranju evropskog 
jedinstva. Taj će zadatak možda olakšati entuzijazam mlađih generaci- 
ja koji je na ovim seminarima došao do izražaja. O problemima koji su 
dominirali u ovim diskusijama pisat ćemo nešto više u slijedećem bro- 

ju »Praxisa«. 
Rudi SUPEK 


EVROPSKI RAZGOVORI U BEČU 


»Deveti evropski razgovor« (»Neuntes Europa — Gesprach«) održan 
je i ove godine pod pokroviteljstvom predsjednika austrijske republike 
Franza Jonasa u Beču od 14. do 18. lipnja. Razgovore organizira i finan- 
cira svake godine — evo već deveti puta — bečka gradska općina. Na 
njima sudjeluju učenjaci različitih struka sa sviju strana svijeta pa oni 
i nose podnaslov »Razgovori Istok—Zapad« (»Ost—West Gesprache«), a 
svrha im je da se o nekoj aktualnoj temi današnjice porazgovori sa svih 
strana i sa što je moguće više aspekata. Smisao i zadatak im leži u tom 
da dovedu do objašnjenja, razumijevanja a moguće i sporazuma pitanja 
koja tište sve narode svijeta. Tema je ovogodišnjih razgovora bila »Po- 
jedinac i zajednica«. 

Bogatstvo referata od područja sociologije, ekonomiie, znanstvene me- 
todologije, pa sve do područija estetike, umjetnosti i filozofije osvijetlili 
su zadane probleme s različitih strana i u živahnim raspravama objas- 
nili mnoge nesporazumke i neriješena pitanja. 


A da su se mogla čuti najrazličitija stajališta svjedoči prisustvo ovih 
referenata: 


Iz SSSR-a su održali predavanja prof. F. V. Konstantinov i prof. M. 
Mitrochin, iz USA prof. A. Weiskopf, iz Čehoslovačke Jaroslav Langer, 
iz Poljske prof. dr S. Zolkiewski i prof. dr W. Markiewicz, iz Bugarske 
Blaga Dimitrova, iz Madžarske A. Heller, iz Savezne Republike Njemačke 
prof. dr F. Baade, prof. dr C. Schmid i dr G. Schischkoff, iz Švicarske 
prof. J. M. Bochenski, iz Belgije M. Lambilliotte i konačno iz Austrije 
prof. dr F. Heer, dr R. Jungk, prof. dr F. Nemschak, dir. dr W. Hofmann, 
K. Czernetz, prof. A. Wetter. 


Iz Jugoslavije su bili prisutni i održali referate prof. dr E. Pusić 
(»Biirokratische Herrschaft oder gemeinschaftliche Selbstverwaltung«), 
prof. dr V. Filipović (»Der Einzelne und die Gemeinschaft — Gegensatz 

oder Scheingegensatz«) obojica iz Zagreba i prof. dr M. Đurić (»Das Bild 
der Gemeinschaft und die gesellschaftliche Situation unserer Zeit«) iz 
Beograda. 

Sva predavanja su izazvala veoma živahna i svestrana raspravljanja, 
a bit će štampana — kao i ona dosadašnjih sastanaka — u jednoj zasebnoj 
knjizi. Predavanje potpisanoga štampano je već i u trećem ovogodiš- 
njem svesku bečkog časopisa »Wissenschaft und Weltbild«. 


Vladimir FILIPOVIĆ 


JEZIK KAO FILOSOFSKI PROBLEM 


VITI. Nemački: kongres za filosofiju, održan u Heidelbergu od 23. do 
27. okt. 0.g., bio je posvećen problemu jezika. 


U savremenoj filosofiji tema »jezik« je opšteprihvaćena, tako da se 
s obzirom na nju i u odnosu na nju može govoriti o konvergenciji pos- 
tojećih pravaca mišljenja koji, inače, odlučno divergiraju u svim bitnim 
stvarima, pa i u tretiranju ovog problema. Još više, tema jezik je danas 
tako aktualna, da se može govoriti o pravoj konjunkturi, kao što je to 
oštrovido konstatovao jedan od učesnika na ovom Kongresu. Zato se 
valja naipre zapitati šta uopšte znači aktualnost jednog filosof- 
skog problema. 


Jer trenutno opšte i živo interesovanje može značiti samo prihvatanje u 
»duhu vremena« jednog filosofskog problema koji se subjektivno uopšte 
ne oseća kao problem, ili pak može značiti spoljašnje vezivanje za pita- 
nja koja uopšte nisu filosofska, kao što je na pr. pomodno i naglo pro- 
širenje nekog naučnog saznanja, za koje se onda misli da ie i filosofski re- 
levantno. Pravi filosofski problemi izviru iz osnovne ljudske situacije, iz 
čovekovog suočavanja sa svetom, da bi zatim u duhovnoj istoriji čove- 
čanstva dobili relativno samostalan tok. Pravi filosofski problemi su 
uvek otvoreni i stvarni (aktualni), pa stoga njihova aktualnost 
proističe iz njihove aktualnosti. Otuda puka aktualnost u smislu 
trenutnog interesovanja, upravljanja pažnje, pomodnog prihvatanja i 
bilo kakve konjunkture ne može u filosofiji imati nikakvog značaja. 

Zato nas filosofski problem jezika može ovde interesovati ne zbog to- 
ga što on okupira jedno od centralnih mesta u današnjem filosofiranju, 
naime, u filosofiji egzistencije, kao i u analitičkoj filosofiji, u fenome- 
nologiji kao i u neopozitivizmu, najzad u poslednjim godinama, i u 
marksizmu, jer bi to moglo predstavljati rđavu aktualnost, proisteklu 
iz heterogenih motiva ili pak čistu konjunkturu. Našu pažniu može pre 
privući činjenica da je i u tradicionalnoj evropskoj filosofiji problem 
jezika bio u središtu mislilačkih napora, u helenskoj, kao i u helenistič- 
koj filosofiji, u srednjovekovnoj, kao i u novovekovnoj filosofiji, jer ta 
činjenica govori o tome da je problem jezika bio neprekidno otvoren i 
aktualan. Ali pitanje je zašto je upravo tako bilo, i zašto je danas tako. 

Ako se uzme u obzir ogroman značaj starogrčkog jezika za formulisa- 
nje prvih logički obrazloženih filosofskih saznania u našoj duhovnoj 
povesti, činjenica da je Aristotelova logika — jezička logika, da su Aris- 
totelove kategorije uzete iz starogrčkog jezika, da su metafizička shvata- 
nja, za koja zna naša tradicija, bila moguća samo u indogermanskom 
jezičkom tipu itd.; ako se, dalje, uzme u obzir konstitutivan značaj jezika 
za naše razumevanje i imanje sveta, za naše ljudsko biće, onda se mora 
uvideti da problem jezika ima fundamentalan značaj za svako filosofsko 

istraživanje: za logiku, koja je i danas jezička logika, za teoriju sazna- 
nja koja je sada kritika jezika, za metafiziku koja pita za mogućnost 
kazivanja bitnog (suštinskog), za etiku koja tretira oblike i mogućnost 
moralnih sudova kao svojevrsnih iskaza, u estetici koja analogizira umet- 
nost i jezik, najzad za filosofsku antropologiju koja sve ljudsko ponaša. 
nje posmatra kao jezičko, a sam jezik kao bitnu odrednicu osnovne ljud- 
ske situacije. 

Iz svega toga proističe prava aktualnost problema jezika za filoso- 
fiju, pa se stoga i Kongres, o kome je ovde reč, mora smatrati intere- 
santnim, ma koliko bila problematična ideja filosofskih kongresa uopšte, 

Jezik kao predmet filosofskog razmatranja problematičan je kao 
predmet razmatranja, jer jezik nije predmet kao drugi predmeti, mada 
se može i mora tretirati i kao predmet. Tu se već otvara bitna aporetika 
svakog filosofskog mišljenja o jeziku, koje (mišlienje) je i samo moguć. 
no samo u jeziku, pa se situacija govora U jeziku O jeziku mora pro- 
misliti, ako se uopšte želi razjasniti mogućnost filosofiie iezika. Da iezik 
ne mora biti samo običan objekt, kao što je to u lingvistici ili u filologi- 
jama, u psihologiji jezika, ili u drugim naukama o jeziku, to se vidi već 
iz toga što svaki jezički simbol (reč) ima trozračnu relaciju prema go- 
vorniku, prema predmetu o kome se govori i prema sagovorniku: jezik 
ima strukturu čovekova susreta sa svetom, jezik je upravo sam taj su- 
sret (B. Libruks). 

Mnogostruka filosofska relevantnost jezika došla je do izraza na ovom 
Kongresu u različitim pravcima mišljenja: u pojedinim referatima treti- 
ran ie jezik nauke ili jezik u nauci (pr. u fizici), odnos između lingvistike 
i filosofiie (pr. značaj prevođenja filosofskih termina sa starogrčkog 
na arapski, ili latinskih termina na nacionalne jezike), problemi filosofi- 
je jezika na odlučnim primerima iz istorije (Aristotel, Humboldt, Hegel 
i dr.), analiza jezika i etika (kritika meta-etike), značaj jezika i nastave 
filosofije jezika u vaspitnom, obrazovnom, didaktičkom pogledu, najzad 
sistematski problemi filosofije jezika. 


Osnovno pitanie moderne filosofije iezika, koje je na ovom Kongresu 
došlo do jasnog izraza, tiče se istorične (povesne) suštine jezika, 
kako se jezik shvata pre svega u nemačkoj romantici, ali i neprekidno da- 
lie u nemačkih filosofa, sve do Heideggerova mišlienja, ili pak transcen- 
dentalne (apriorne) suštine iezika, kako se jezik shvata u novovekovnoj 
racionalističkoi tradiciji, počev od Descartesa i Leibniza, pa do ranog 
Husserla. Možda se zaista celi taj dijapazon savremenih pogleda na jezik 
najpregnantnije izražava u Husserla, koji je naipre branio ideju »apsolutne 
gramatike« u duhu lingua universalis, u skladu s novovekovnom idejom 
mathesis universalis, čiji je krajnji izdanak ideja lingua analitica u da- 
našnjoj angloameričkoj analitical philosophy, da bi kasnije prihvatio 
ideiu istoričnosti u teoriji jezika. 

Težnja da se oba ova dominantna shvatanja u filosofiji jezika pomire 
i dovedu do sklada ispoljila se već u uvodnom izlaganju organizatora 
ovog Kongresa, H. G. Gadamera, pisca dela »Istina i metoda«. Po njegovu 
mišljenju, problem takve sinteze nastaje tek onda kada je tradicionalan 
sistem filosofiie suprotstavljen modernoj nauci i tzv. naučnoi filosofiji 
(naučna filosofija je isto što i filosofija nauke), do čega ie došlo u Novo- 
me veku, kada se rađa duh specijalizacije i parciializacije i kada nasta- 
je pozitivizam. U izlaganju koje je nazvao »položaj filosofije u današ- 
niem društvu«, Gadamer postavlia pitanje, je li još mogućno savladava- 
nie pozitivizma i duha činjeničkih nauka (koje od ljudi stvaraju činje- 
nice), a da se to ne nazove građanskom klasnom ideologijom. Njemu se 
čini da je mogućnost međusobnog sporazumevanja ljudi, »oslovljavanje 
u zajedničkom svetu«, najakutniji problem današnjeg čovečanstva: i da 
našnje filosofije. Zbog toga je prvenstveni značaj hermeneutike kao filosof- 
ske nauke o saopštavanju, sporazumevanju, .tumačenju i ubeđivanju u 
međuljudskim odnosima. Sinteza koju filosofija može i treba da postig- 

ne polazi tako od jezika, koji omogućuje i anticipira ije i j 
no jedinstvo između filosofije i posebnih Banka: između metaka i 
njeničkog znanja. Ne jedan analitički jezik, već mnoštvo jezika predstav- 
lja stvarnost koju moramo priznati i od koje mora poći filosofija jezika. 
. U tom duhu jedinstva na Kongresu su izneli svoja mišljenja i ne-filoso- 
fi. Tako je M. Polani branio svoju tezu o neizričitom značenju, kritiku- 
jući pozitivističke teorije (pr. Ch. Morrisa, S. Langer), koje znaju samo 
za eksplicitna značenja. Po mišljenju ovog prirodnjaka, neizričita sazna- 
nja se mogu studirati naročito u heurističkoj situaciji. 

U duhu pomirenja divergentnih filosofskih shvatanja u današnjoj filo- 
sofiji jezika glasila je i teza E. Tugendhata, predstavnika mlađe genera- 
cije. Logički pozitivizam, po njemu, u poslednjoj fazi svog razvoja ne 
odbacuje paušalno svaku ontologiju s metafizikom, već se trudi oko iz- 
gradnje nove ontologije, koja je uistinu šira od tradicionalne, ukoliko je 
smisao obuhvatniji od postojećeg. U tom pogledu ovaj autor konstatuje 
srodnost Heideggerova mišljenja s mišljenjem W. O. Quinea. 

Organizacija ovog Kongresa predviđa i nastupanje najmlađih, tako da 
se tu mogu čuti i saopštenja početnika (u aktivnom bavljenju filosofi- 
jom) i sasvim školski referati, ali i onda strpljenje slušaoca održava 
svest o dobroj pedagoškoj nameri, koja se krije ili otkriva iza takve 
organizacije. Kao što mladi ne moraju negovati sveže ideje, tako isto ve- 


terani ne moraju ostati mlada duha, ali i jedni i drugi moraju doći do 
reči. 


Na Kongresu su od naših filosofa sudelovali Branko Bošnjak, Milan 
Damnjanović i Vladimir Filipović. 


Milan DAMNJANOVIĆ 


KRATKE IN ZI FORMA ZJC IJE 


KORČULANSKA LJETNA ŠKOLA m 


Korčulanska ljetna škola nastavit će sa svojom dielatnošću u ovoj 
godini. Tako je odbor odlučio da se ove godine održi isti program koji je 
bio predviđen za prošlu godinu: STVARALAŠTVO I POSTVARENJE 


Posebne teme na simpoziju glase: 1. Sloboda i planiranje, 2. Birokracija, 
tehnokracija 1 lične slobode, 3. Radnički pokret i samoupravljanje, 4. 
Kulturno stvaranje i društvene organizacije. 


Odlučeno je da se trajanje škole nešto skrati (od prijašnjih 14 na 10 
dana), pa će se škola održavati od 16. do 26. augusta na Korčuli. Tačan 
program rada sa imenima predavača i učesnika u simpozijima objavit 
ćemo kasnije. Prijave za školu primat će se u Zagrebu do konca mjeseca 
jula, a kasnije na samoj Korčuli. Adresa je ista kao i ranije: Korčulan- 
ska ljetna škola, Filozofski fakultet, Zagreb, Ul. Dj. Salaja b.b. 

Ujedno želimo obavijestiti da je došlo do promjena u sastavu Odbo- 
ra Korčulanske škole. Budući da je škola već dosada imala jugoslaven- 
ski, a i međunarodni karakter, pa je i njezin uspješan rad dosada zavisio 
i od zalaganja naših istaknutih filozofa 1 sociologa iz drugih jadran 
odlučeno je da i Odbor dobije oblik koji odgovara stvarnoj djelatnos 

škole. Prema tome sadašnji odbor Korčulanske ljetne škole čine: Branko 
Bošnjak (Zagreb), Marijan Cipra (Zagreb, tajnik), Mladen Čaldarević 
(Zagreb, potpredsjednik), Danko Grlić (Zagreb), Besim Ibrahimpašić 
(Sarajevo), Milan Kangrga (Zagreb), Veljko Korać (Beograd, potpred- 
sjednik), Andrija Krešić (Beograd), Ivan Kuvačić (Zagreb), Mihajlo 
Marković (Beograd), Vojin Milić (Beograd), Gajo Petrović (Zagreb), Du- 
šan Pirjevec (Ljubljana), Rudi Supek (Zagreb, predsjednik), Predrag 
Vranicki (Zagreb), Ljubo Tadić (Beograd). Dosadašnji direktor Korču- 
lanske ljetne škole Danilo Pejović podnio je ostavku, a Odbor je odlučio 
da funkciju direktora ukine. Sve organizacione i administrativne poslove 
vodit će odsada tajnik uz pomoć Odbora. 


PREDAVANJA NAŠEG FILOZOFA U INOZEMSTVU 


Predrag Vranicki održao je na savjetovanju predstavnika filozofskih 
i socioloških časopisa u Budimpešti (oktobar 1966) referat »Antropološ- 
ki element materijalističkog shvaćanja historije«. Nadalje je sudjelovao 
s istom temom na simpoziju u Modrim Pjescima (Bratislava) također u 
oktobru 1966, koji je održan s jugoslavenskim i čehoslovačkim filozofi- 
ma. Koncem oktobra je kao delegat Zagrebačkog sveučilišta službeno po- 
sjetio Univerzitet u Rostocku te je tom prilikom u Institutu marksizma- 
-lenjinizma Univerziteta u Rostocku održao predavanje o problemu his- 
torijskog determinizma i drugo predavanje o osnovnim problemima 
teoretske diskusije u Jugoslaviji. Nakon predavanja bila je živa disku- 
sija s filozofima, članovima spomenutog Instituta, što je ujedno bio i 
prvi kontakt između naših filozofa i filozofa DDR na dalekom sjeveru. 


KONGRES LOGIKE, METODOLOGIJE I FILOZOFIJE ZNANOSTI 


Treći Kongres logike, metodologije i filozofije znanosti održat će se u 
Amsterdamu od 25. VIII do 2. IX 1967. Program kongresa je slijedeći: 
Matematička logika. Temelji matematičke logike. Programirani i auto- 
matizirani govori. Filozofija logike i matematika. Opći problemi metodo- 
logije i filozofija znanosti. Metodologija i filozofija psiholoških nauka. 
Metodologija i filozofija bioloških nauka. Metodologija i filozofija fizič- 
kih nauka. Metodologija i filozofija društvenih nauka. Metodologija i fi- 
lozofija lingvistike. Historija logike, metodologije i filozofije znanosti. 

Kongresu predsjedava A. Heyting. Adresa: 3. International Congress 
for Logic, Methodology and Philosophy of Science, C/O Holand Orga. 
nizing centre, 16, Lange Voorhout, The Hague. 


GODIŠNJA SKUPŠTINA UDRUŽENJA ZA SIMBOLIČKU LOGIKU 
Godišnja skupština Udruženja za simboličku logiku zajedno sa godiš- 
njom skupštinom Američkog matematičkog društva (24—27 1) održana 
je u Houstonu, Texas, od 23—24. I 1967, a skupština matematičkog udru- 
ženja Amerike od 27—28. I o.g. 
m 

63. GODIŠNJI SKUP ISTOČNOG ODJELA 
AMERIČKOG FILOZOFSKOG UDRUŽENJA 


63. redovni godišnji skup istočnog odjela Američkog filozofskog u- 
druženja održan je od 27—29. XII 1966. godine. 

U okviru skupa održani su simpoziji na slijedeće teme: Pojam mora- 
liteta; Analitičnost i konceptualna revizija; Osobe i jezici; Descartes, 
Hume i Kant; Intencija i svrha; Plauzibilnost i opravdanje u razvitku 
znanosti; Kantov prigovor ontološkom dokazu; Pitanja; Sloboda i kriv- 
nja; Modeli; Transcendentalističke tendencije u najnovijoj filozofiji; 
Supstitucija i deskripcije; Etika i socijalna filozofija; Znanje i formalni 
sistemi; Filozofija Bentranda Russella; Historijsko razumijevanje; Pro- 
blem drugih perioda; Aristotel, Leibniz, Whitehead. Na simpoziju je pro- 
čitano preko 30 saopćenja. 

Za vrijeme održavanja skupa sastala su se i uža društva koja ulaze 
u sklop Američkog filozofskog udruženja; Društvo za filozofiju stvara- 
laštva, Društvo za izučavanje proces - filozofija, Personalistička diskusio- 
na grupa, Peirceovo društvo, Društvo za staru grčku filozofiju i Društvo 
za filozofsko proučavanje dijalektičkog materijalizma. 


246 


OBAVIJEST HRVATSKOG FILOZOFSKOG DRUŠTVA* 


U »Vjesniku« od 6. listopada 1966. objavljena je u rubrici »Kultura 
i umjetnost« na str. 4 i vijest pod naslovom »Jugoslavenski filozofi 
na filozofskom simpoziju u Mađarskoj« u kojoj se među ostalim navodi 
da će časopis »Praxis« na tom simpoziju i savjetovanju predstavljati 
članovi redakcije Predrag Vranicki i Gajo Petrović. 

U želji da se izbjegnu bilo kakvi nesporazumi i u interesu pravilnog 
obavještavanja naše javnosti, molimo Vas da u vašem listu objavite 
slijedeće: 

Još 29. lipnja 1966. redakcija »Praxis« uputila je pismo Upravnom 
odboru Hrvatskog filozofskog društva (čiji je tekst u nešto izmijenje- 
nom obliku objavljen i u posljednjem trobroju na str. 860—861) u ko- 
jem pred društvo kao osnivača postavlja pitanje povjerenja 
za svoje daljnje djelovanje, i predlaže Upravnom odboru da sazove iz- 
vanrednu godišnju skupštinu koja će raspraviti o povjerenju i uopće o 
radu redakcije. Na svojoj sjednici od 2. rujna 1966. Upravni je odbor 
razmotrio pismo redakcije, te uzevši u obzir sve elemente od važnosti za 
naš filozofski život jednoglasno zaključio da ne saziva izvanrednu skup- 
štinu nego da o pitanju povjerenja i radu redakcije raspravlja redovna 
skupština koja se obično održava u prosincu. Drugim riječima, Upravni 
je odbor društva time jasno stavio do znanja bivšoj redakciji da pi- 
tanje povjerenja ostaje otvoreno do godišnje skupštine, odnosno da je 
mandat redakcije stavljen na raspolaganje osnivaču, tj. Hrvatskom filo- 
zofskom društvu koje između dvije skupštine zastupa Upravni odbor, 
i da prema tome redakcija više nema punomoći da dalje djeluje u ime 
društva. 

Nezadovoljna ovakvim stavom većina članova redakcije insistira na 
izmjeni odluke i u svom pismu od 22. rujna traži od Upravnog odbora 


*Izvinjavamo se čitaocima kao i svim članovima Hrvatskog filozofskog 
društva što pod naslovom »Obavijest Hrvatskog filozofskog društva« 
donosimo tekst koji nije obavijest Hrvatskog filozofskog društva, ne- 
go sastav bivšeg predsjednika i potpredsjednika, koji su oni napisali i 
objavili bez znanja tadašnjeg Upravnog odbora Hrvatskog filozofskog 
društva, a od kojeg su se nakon njegova objavljivanja ogradili i članovi 
odbora i drugi članovi Hrvatskog filozofskog društva. Budući da tekst 
preštampavamo kao dokument, morali smo sačuvati neadekvatan naslov 
pod kojim je on prvi put objavljen u »Vjesniku«. (Napomena redakcije) 

da objasni razloge za donošenje takve odluke. Smatrajući da nema nikak. 
vih novih momenata koji bi zahtijevali izmjenu stava o održavanju iz- 
vanredne skupštine HFD, Upravni je odbor otklonio da o tome »prego- 
vara« s bivšom redakcijom. 

Umjesto da iz svega toga povuče konsekvencije i da do saziva redovne 
godišnje skupštine obustavi svaki javni rad, bivša redakcija smjenjuje 
Danila Pejovića, jednog od glavnih urednika i na »upražnjeno« mjesto 
postavlja Rudija Supeka, održava konsultativne sastanke s drugim re 
dakcijama u zemlji, priprema novi međunarodni broj časopisa i, kao što 
se vidi iz objavljene vijesti, šalje svoje predstavnike u inozemstvo da je 
zastupaju na međunarodnim skupovima. 

Budući da se bivša redakcija »Praxis« oglušuje o sva naša upozorenja 
o svom javnom djelovanju, i na taj način stvara atmosferu koja ni u 
kom pogledu ne može koristiti razvijanju naše filozofske misli, ni ugledu 
onih koji tim postupcima daju makar i prešutnu podršku, a najmanje 
interesima Hrvatskog filozofskog društva, Upravni je odbor prisiljen 
da ovim putem upozna javnost da od 29. lipnja 1966. godine pa do redov- 
ne skupštine, Hrvatsko filozofsko društvo više ne snosi nikakvu moralnu 
ni materijalnu odgovornost za rad bivše redakcije »Praxis« ni za postup- 
ke pojedinih njezinih članova. 


Zagreb, 7. X 1966. Za upravni odbor HFD: 
Danilo PEJOVIĆ, predsjednik 
Ante MARIN, potpredsjednik 


(»Vjesnik«, nedjelja, 9. listopada 1966.) 

ISPRAVAK REDAKCIJE »PRAXIS« 


U »Vjesniku« od 9. listopada 1966. objavljen je dopis pod naslovom 
»Obavijest Hrvatskog filozofskog društva«. Potpisnici su dopisa Danilo 
Pejović, predsjednik, i Ante Marin, potpredsjednik HFD. Budući da u 
dopisu ima više netačnosti, molimo vas da objavite slijedeće: 

1. D. Pejović 1 A. Marin tvrde da je Upravni odbor HFD na svojoj 
sjednici od 2. rujna 1966. »jednoglasno zaključio da ne saziva izvan. 
rednu godišnju skupštinu, nego da o pitanju povjerenja i radu redak- 
cije raspravlja redovna skupština, koja se obično održava u prosincu«. 
Međutim, u svom dopisu broj 22/1966. od 4. rujna 1966. predsjednik 
HFD D. Pejović obavijestio nas je o zaključku »da o pitanju povjere- 
nja i radu redakcije raspravlja redovna skupština koja će se po mo- 
gućnosti održati nešto ranije, tj. eventualno već u mjesecu studenom.« 

2. Nije tačna tvrdnja D. Pejovića i A. Marina: »Drugim riječima, 
Upravni je odbor društva time jasno stavio do znanja bivšoj redak- 
ciji da pitanje povjerenja ostaje otvoreno do godišnje skupštine, od- 
nosno da je mandat redakcije stavljen na raspolaganje osnivaču, tj. 
Hrvatskom filozofskom društvu koje između dvije skupštine zastupa 
Upravni odbor, i da prema tome redakcija više nema punomoći da da- 
lje djeluje u ime društva«« Dopis D. Pejovića od 4. rujna 1966. nije 
naslovljen ma »bivšu redakciju«, nego na »Uredništvo časopisa PRA- 
XIS, Zagreba a u njemu nema spomenutog »stavljanja do znanja«. Na 
takvo »stavljanje do znanja« UO HFD ne bi ni imao pravo. Time što je 
zatražila saziv izvanredne godišnje skupštine HFD na kojoj bi se ras- 
pravilo pitanje povjerenja za njeno »daljnje djelovanje« redak- 
cija »Praxis« nije prestala postojati niti je bilo kome stavila na ras- 
polaganje mandat što ga je dobila od skupštine HFD. Nitko drugi, 
pa ni UO HFD ne može mjesto redakcije staviti na raspolaganje njen 
mandat, a oduzeti taj mandat može samo onaj tko ga je dao, tj. skup- 
ština HFD. 

3. Nije tačno da je »većina članova redakcije« insistirala na izmje- 
ni odluke UO HFD, nego je istina da su svi članovi redakcije osim 
D. Pejovića, pismom koje su svi vlastoručno potpisali, predložili »da 
se održi zajednički sastanak Upravnog odbora HFD i redakcije »Pra- 
xis« na kojem bi odbor usmeno informirao redakciju o razlozima na 
osnovu kojih je donio svoju odluku, a redakcija časopisa »Praxis« 
objasnila bi svoj prijedlog Upravnom odboru da sazove izvanrednu 
godišnju skupštinu«. 


249 


4. Nije tačno da je Upravni odbor »otklonio da o tome 'pregovara! 
s bivšom redakcijom«, nego je tačno da redakcija nije dobila odgo- 
vor na svoje pismo. Predsjednik HFD D. Pejović primio je lično to 
pismo od sekretara redakcije »Praxis« Borisa Kalina i obećao mu 
da će ga iznijeti na sastanku UO HFD 23. IX 1966. Ipak D. Pejović 
nije na spomenutom sastanku upoznao članove UO ni sa sadržajem 
pa čak ni s postojanjem toga pisma. 


5. Nije tačno da je »bivša ređakcija« smijenila D. Pejovića i na 
njegovo mjesto »postavila« Rudija Supeka, nego je tačno da je sa 
dašnja redakcija na svom sastanku 28. IX 1966. (citiramo zapisnik) 
»primila do znanja ponovljene usmene poruke druga Danila Pejovića 
(upućene preko B. Bošnjaka, D. Grlića, B. Kalina, M. Kangrge i P. 
Vranickog) da ne želi više prisustvovati sastancima redakcije »Pra- 
xis« ni na bilo koji drugi način sudjelovati u radu redakcije, budu. 
ći da je smatra nepostojećom. Radi normalnog odvijanja daljnjeg ra- 
da redakcija je jednoglasno zaključila da umjesto druga Danila Pejo- 
vića za glavnog i odgovornog urednika izabere druga Rudija Supeka«. 


6. Nije tačno da ne povlačeći konsekvencije »iz svega toga« redak- 
cija »Praxis« »održava konsultativne sastanke s drugim redakcijama«, 
nego je tačno da je prije »svih tih« rujanskih zbivanja na koja se 
poziva D. Pejović, 2. rujna 1966. u Zagrebu, održan zajednički sasta- 
nak redakcija filozofskih časopisa »Praxis« i »Filozofija«. Odluka o 
zajedničkom sastanku ovih dviju redakcija donijeta je uz sudjelovanje 
i suglasnost Danila Pejovića na sjednici Upravnog odbora Jugoslaven- 
skog udruženja za filozofiju 18. XII 1965, te je sastanak bio sazvan 
za 2. 1I 1966. Iz praktičnih razloga datum ovog sastanka bio je nekoli- 
ko puta pomican, pa je do sastanka došlo tek 2. IX 1966. Drug D. Pe 
jović prisustvovao je ovom sastanku i aktivno sudjelovao na njemu. 


7. Nije tačno da »bivša« redakcija »priprema novi međunarodni broj 
časopisa«, nego je tačno da su redakcijske odluke o broju 4/1966. me 
đunarodnog izdanja donijete uglavnom u lipnju ove godine uz sudje- 
lovanje Danila Pejovića. Na sastanku redakcije »Praxis« 31. VIII 1966. 
na kojem je sudjelovao i D. Pejović jednoglasno je potvrđen zaključak 
da treba pravovremeno (u listopadu) izdati broj 4/1966. međunarod- 
nog izdanja. | 

8. Nije tačno da »bivša redakcija« šalje svoje predstavnike u ino- 
zemstvo na 'međunarodne skupove', nego je istina da su dva člana 
redakcije predstavljala časopis »Praxis« i Jugoslavensko udruženje za 
filozofiju na jednom međunarodnom skupu u Budimpešti. Časopis 
»Praxis« nije snosio putne troškove za te svoje delegate. Odluka da 
P. Vranicki i G. Petrović predstavljaju JUF i »Praxis« na spomenutom 
skupu donijeta je jednoglasno na sastanku UO JUF 10. VI 1966. na 
kojem je prisustvovao i D. Pejović. Ni D. Pejović ni bilo tko drugi 
nije naknadno zahtijevao da se ta odluka izmijeni. 


9. Nije nam poznato na šta se aludira tvrdnjom da se »bivšaredak- 
cija Praxis oglušuje o sva naša upozorenja«, no vje 
rujemo da ta terminologija i ton govore dovoljno sami za sebe. 

10. D. Pejović i A. Marin prikazuju svoj stav kao stav UO HFD 
(»Upravni je odbor prisiljen da ovim putem upozna javnost« itd.), a 
naslovom čak sugeriraju da je to i stav cijelog HFD. Prema izjava 
ma nekih članova UO HFD odbor nije prethodno upoznat s tekstom 
spomenute obavijesti pa čak ni s namjerom D. Pejovića i A. Marina 
da takvu obavijest napišu i objave. Ako je ovaj podatak netačan, mo- 
limo članove UO HFD da ga javno demantiraju. 


U Zagrebu, 9. listopada 1966. 
Glavni i odgovorni urednici: 
Gajo PETROVIĆ i Rudi SUPEK 


(»Vjesnik«, nedjelja, 16. listopada 1966.) 

OTUĐENJE I SAMOUPRAVLJANJE 


Erich Fromm 


Vaša knjiga »Socijalistički humanizam« koja se nedavno po- 
javila u knjižarama i izlozima širom Amerike interesantna je 
kako po sastavu autora, tako i po temi koju obrađuje.“ Šta su 
kritičari rekli o njenoj pojavi i na kakav prijem je uopšte naišla? 

— Knjiga »Socijalistički humanizam« imala je nekoliko odličnih pri- 
kaza pre svega u »Njujork tajmsovom« književnom dodatku i u »Nju- 
jorškom književnom pregledu«, a zatim i u izvesnom broju drugih |lis- 
tova. Bio sam prijatno iznenađen onim što je rečeno u tim prikazima. 
Izdavač me je obavestio da se knjiga dobro prodaje. Na jesen će se po- 
javiti i izdanje u mekom povezu, koje će biti mnogo jeftinije. Postignut je 
sporazum i već je ustupljeno pravo da se knjiga objavi u Velikoj Brita- 
niji i drugim zemljama u kojima se govori engleski jezik, a prevešće se 
i objaviti i u zemljama sa španskim jezikom. 

Razume se, to nije knjiga koja se lako čita, a sem toga izdavanje u 
tvrdom povezu je prilično skupo. Međutim, kad se pojavi u mekom 
povezu, biće znatno jeftinije, a to znači dostupnije ne samo studentima 


već i drugima. 


Među trideset i nekoliko autora čije ste radove odabrali za 
knjigu »Socijalistički humamnizam« nalaze se šest Jugoslovena. 
Da li biste bili ljubazni da kažete što je bio uzrok da tako veliki 
broj jugoslovenskih autora, u stvari najveći broj iz jedne zem- 
lje, uvrstite u vašu knjigu? Smatrate li da oni najbolje prezen- 
tiraju savremenu jugoslovensku filozofsku misao ili ste, možda, 
izbor vršili po nekom drugom kriteriju? 


— Jedan od razloga bilo je i to što sam u Jugoslaviji bio nekoliko 
puta i što prilično dobro poznajem mnoge jugoslovenske filozofe. Drugo, 
smatram da jugoslovenskim filozofima pripada velika zasluga što su, 
pre drugih, razvili ideje marksističkog humanizma i što predstavljaju 


* Intervju što ga je s Erichom Frommom vodio suradnik »Nina« Miloš Mišović 

najbrojniju filozofsku grupu od svih zemalja u kojima se razvijaju ove 
ideje. Kao selektor autora i kao urednik knjige ne bih želeo da pravim 
bilo kakva poređenja autora. 


U vašoj vanrednoj knjizi »Zdravo društvo« tretirali ste prob- 
lem samoupravljanja u visoko razvijenom društvu. Jugoslavija 
ima svoj sistem samoupravljanja. Da li ste za vreme boravka u 
našoj zemlji imali prilike da se upoznate sa radom radničkih sa- 
veta i drugih samoupravnih organa? Šta biste mogli da kažete o 
tome? 


— Pre svega smatram da je ideja o samoupravljanju jedna od naj- 
vrednijih 1 najznačajnijih novih ideja u čitavom socijalističkom pokre- 
tu, da ona verno odražava marksističke ideje o individualnoj samokritič- 
nosti čoveka kao najvažnijoj Marxovoj koncepciji primenjenoj u druš. 
tvenom procesu. Zbog toga ideju o jugoslovenskom sistemu samouprav- 
ljanja smatram jednim od najvažnijih doprinosa, u stvari dosada naj- 
važnijem doprinosu socijalističkom pokretu. 

Imao sam prilike da posetim veliki broj jugoslovenskih fabrika i, ra- 
zumljivo, zapazio sam da samoupravljanje u nekima funkcioniše dobro, 
a u nekima ne tako dobro, ali ipak bolje nego što se očekivalo. Pa ipak, 
postoji jedna velika nada da će jugoslovenski sistem samoupravljanja 
funkcionisati vrlo dobro i da će možda postati uzor kako se socijalistički 
sistem može organizovati. 


(»Nin«, 23. 10. 1966.) 

DIMENZIJE I SMEROVI AKTUELNE FILOZOFSKE MISLI 


Lucien Goldmann 


Gospodine Goldman, imali ste više susreta sa jugoslavenskim 
filozofima i sociolozima.* Šta mislite o smernicama jugoslaven- 
ske misli i života uopšte? 


— Kada sam pre nekoliko godina prvi put boravio u Jugoslaviji 
imao sam utisak — treba to otvorena da kažem — da jugoslavenska 
filozofska misao još nema čvršći kontakt sa zapadnom filozofijom i da 
se donekle razvila u jednom lokalnom smeru, ne ušavši u međuna. 
rodnu diskusiju o filozofskim i sociološkim problemima. 


Od toga doba, međutim, uticaj jugoslavenskih drugova postajao je 
svake godine sve veći u zapadnoj socijalističkoj misli. Takvom raz. 
voju stvari bez sumnje je doprinelo postojanje samoupravljanja, a 
možda se on može objasniti pre svega time što jugoslavensko samo- 
upravljanje predstavlja društvenu pojavu od presudnog značaja za me 
đunarodnu teorijsku socijalističku misao. 


Čak i ako na političkom 1 istorijskom planu Jugoslavija nema zna- 
čaj jednak značaju velikih svetskih sila, stvaranje samoupravljanja pred- 
stavlja za socijalističku 1 sociološšku misao, kako u velikim zapadnim 
zemljama tako verovatno i za ozbiljne mislioce u socijalističkim zem- 
ljama, iskustvo od najvećeg teorijskog značaja, čiji će rezultati biti 
presudni za pristup problemu čoveka, socijalizma 1 društva koje tre- 
ba da pokušamo do stvorimo. 


Ipak, mislim da bi bilo pogrešno videti važnost jugoslavenske fi- 
lozofije samo u razmišljanju o samoupravljanju, ma koliko ono bilo 
značajno i plodno. Danas mi se čini očigledno da su drugovi Jugosla- 
veni asimilovali osnovne probleme filozofske misli — kako marksis- 
tičke tako 1 one nemarksističke — 1 da je njihova diskusija, u jednoj 
tako dinamičnoj sredini u kojoj je društveni preobražaj u punom je- 
ku, dovela do izvanrednog diferenciranja i bogatstva filozofske misli. 


*) Odlomak iz intervjua što ga je s Lucienom Goldmannom vodio su- 
radnik Odjeka Ilija Bojović. 

Ta pojava izgleda mi dosta izuzetna u jednoj zemlji — nadam se 
da rekavši to nikoga neću uvrediti — u kojoj savremeni mislioci ni- 
su mogli da se oslone, u nacionalnoj tradiciji, ni na jednog veoma ve- 
likog filozofa sa međunarodnim ugledom, ni na jednoga od najistaknu- 
tijih mislilaca marksista, kao što je bio slučaj sa zapadnim zemljama, 
sa Rusijom, sa Poljskom koja je imala Rozu Luksemburg, ili sa Ma. 
đarskom koja je imala Đerđa Lukača. 

Prilikom mojih susreta s jugoslavenskim filozofima — mislim da to 
važi 1 za druge zapadne mislioce — sve više smo stvari imali od njih 
da naučimo, oni su mas iznenađivali svojim dinamizmom, duhovnom 
nezavisnošću i ozbiljnošću svoje misli. 


Pokretanje časopisa »Praxis« predstavljalo je značajnu etapu u raz. 
voju kontakta između evropskih mislilaca socijalista i jugoslavenskih 
filozofa, s obzirom na teškoće koje su ranije postojale u vezi sa upoz- 
navanjem publikacija na srpskohrvatskom jeziku. 

Jer očigledno je da, ako marksizam nije dogma, ako Marksova, En- 
gelsova 1 Lenjinova dela nisu svete knjige u kojima se nalaze odgo- 
vori na sve probleme današnjice i budućnosti, ako Marks 1 Engels ni- 
su bili nadljudi već genijalni mislioci koji su živeli u XIX veku, socija- 
listička misao, stvarno verna duhu njihove misli, treba da pokuša — čak 
1 ako njeni predstavnici nisu tako genijalni, ni njihova misao tako 
snažna — da razmišlja, kritički i nezavisno, koristeći pri tom misao 1 
metode Marksa i Engelsa o savremenom društvu koje je drugačije 
pd društva iz XIX i početka XX veka nastojeći da shvati njegovu struk- 
turu i da u savremenom svetu otkrije nove i ispravne putove socijalis- 
tičkog humanizma i načine za rešavanje problema ljudi današnjice koji 
ge razlikuju od nekadašnjih problema. 


Dodaću i to da je i samo postojanje socijalističkih društava dove- 
lo do Javljanja brojnih problema koje tvorci naučnog socijalizma, koji 
nisu bili proroci, nisu mogli predvideti. 


Dok na Zapadu filozofska misao opet postaje akademska i univer- 
zitetska, dok postepeno i sve više gubi kontakt sa društvenom stvar- 
nošću (rekao bih čak da ona gubi i svoju snagu, ali to je moje lično 
mišljenje o kome se može raspravljati), dok više nema gotovo nikak- 
vog uticaja na jednu realnu praksu čije se teorijske osnove nalaze iz- 
van bilo kakvog filozofskog i humanističkog razmišljanja, na planu čis- 
te tehnokratske efikasnosti, naši drugovi iz Jugoslavije snažno ističu 
da filozofija treba da bude praktična i da praksa treba da ostane u 
čvrstoj vezi sa filozofijom 1 humanizmom. 


(»Odjek«, 1. novembra 1966, strana 1.i4.) 

POJAVE MONOPOLIZMA 
U VREDNOVANJU NAUČNOG RADA 


Andrija Krešić 


Ovdje je bilo riječi o demokratizmu u vezi s naučnom djelatnošću 
i o angažiranosti društvenih nauka.* Osjećam potrebu da reagiram na 


neke pojave o tome zato što mislim da ne razlikuju politička sredstva 
od sredstava nauke. 


Pojave monopolizma raznih grupa istomišljenika koje se zatvaraju 
kao redakcije ili druge ustanove za nauku predstavljaju političko pita- 
nje i nema nikakve sumnje da komunisti moraju suzbijati takve po- 
jave. Monopol je vannaučno sredstvo u nauci kojim se ometa slobod- 
ni razvoj naučne spoznaje i normalno je da ga politička organizacija, 
zainteresovana za razvoj nauke, sasvim otvoreno napada i sprečava. 
Izvjestan institucionalizam kao oblik toga zatvaranja naučnog rada — 
o čemu se ovdje govorilo — nije samo uzrok nego i posljedica slu- 
čajeva protivstavljanja nauke i politike. Političke intervencije u nauč- 
nom poslu i uopšte vannaučne težnje za nezgrapnim politiziranjem 
nauke tjeraju nauku da se zatvara u svoje institucije 1 da se brani 
pojačanom soliđarnošću ljudi u nauci, komunista i ostalih. Dakle, kri- 
vicu za taj instituclonalizam ne snose samo radnici u nauci nego i po- 
litički faktori. Ne mogu se, na primjer, prihvatiti shvatanja koja se 
u krajnjoj konsekvenciji zalažu za to da široke narodne mase ili po- 
Tlitička partija nekim plebiscitarnim postupkom odlučuju šta je nauč- 
na istina u nekoj mauci, a šta nije. To nije demokratija i dobro je 
poznato kakvu štetu nanosi i nauci i društvenoj praksi. 


S tim u vezi je | pitanje angažiranosti nauke. I u ovom zahtjevu 
prema nauci ponekad se misli da se nauka ima zauzimati za tekuću 
akciju političke partije bez obzira da li nauka ima svoje motive 
za taj angažman. Međutim, istinska nauka je angažirana isključivo 
stvarnom istinom i može biti progresivnija kad se bavi pitanjima iz 


*) Riječ u diskusiji »Savez komunista i naučno stvaralaštvo« koja 
je vođena 21. juna 1966. u Komisiji za društvene nauke pri CK SKJ. 

daleke prošlosti nego kad je angažirana nekom sadašnjom politikom. 
Nauka je progresivno angažirana uvijek kada istinito odgovara — pos- 
redno i neposredno — na pitanje o ljudskom progresu, što nije mo- 
guće bez istorijskog horizonta. Politička mjerila nisu identična nauč- 
nim mjerilima. Bilo je velikih naučnika koji su zadužili čovječanstvo, 
a u politici su bili neutralci, konzervativci, pa čak i reakcionari. 

Naša partija je usvojila od nauke marksizam kao teorljsku orijenta- 
ciju svoje prakse. Istinski marksizam je uvijek otvoren prema istini. 
Ako, kao komunisti, zahtijevamo marksističku društvenu nauku, onda, 
da bi zahtjev bio marksistički, ne smijemo osuđivati svaki uticaj ne- 
marksističke nauke zavaravajući se golom firmom marksizma. Mislim 
da moramo biti otvoreni prema svim ozbiljnim naučnim nastojanji- 
ma, bez obzira na ideološke firme, jer danas se pod imenom mark. 
sizma nudi dosta reakcionarnog i u naučnom i u političkom pogledu, 
a trezveno istraživanje može nalaziti zrna istine čak i u teološkim 
koncepcijama svijeta. To, razumije se, ne znači da teolozi zaslužuju 
više slobode nego marksisti. 

U materijalu ima nekih dubioznih stavova, ali ima i veoma važnih 
koji mogu oduševiti. U ovom drugom slučaju mislim na dijelove teks- 
ta u kojima se pošteno priznaju ili na nov način otvaraju važni pro- 
blemi uloge SKJ u vezi sa djelatnošću u društvenim naukama. Tu 
je, prije svega, istaknuta potreba za preispitivanjem spomenute ulo- 
ge SKI. 

Mi smo davno usvojili osnovni princip ostvarivanja vodeće uloge 
SKJ, to jest u principu smo odbacili svako komandovanje komunis- 
ta i odlučili smo se za ubjeđivanje kao isključivi metod uticaja, za 
idejno-politička sredstva socijalističkog usmjeravanja. Ali u praksi se 
dosta spotičemo zbog toga što je Savez komunista još uvijek optere- 
ćen balastom vlasti, pa se u djelovanju njegovih foruma održavaju 
navike i shvatanja karakteristični za vladajuću partiju u klasičnom 
smislu. Pored već rečenog, spomenuću još neke manifestacije toga 
opterećenja koje trenutno imam u vidu. 

Na kraju elaborata o kojem diskutujemo postavljeno je jedno pita- 
nje i ujedno implicirana konstatacija da je stvoren izvjestan polemič- 
ki odnos između foruma SKJ i komunista iz reda humanističke in- 
teligencije. Mislim da je ta implikacija karakteristična. Zaista je u ne- 
kim našim diskusijama 1 kritikama došlo do nekakve podjele na po- 
litičare i naučne radnike. Što je konfrontacija oštrija, to više jedni 
druge guraju u polemičke krajnosti, a tako se može dospjeti 1 do ap- 
surdnih pozicija makar da 1 jedni 1 drugi postupaju sa uvjerenjem 
da slijede interese socijalizma i Program SKI. 

Zašto uglavnom iz foruma SKJ dolazi reakcija na »Praxis« i slič- 
na kritička raspoloženja u jednom dijelu inteligencije? Ako su ta ras- 
položenja zaista nesocijalistička (kako su u polemici ponekad okarak- 
terisana), zar nema snaga izvan partijskih foruma koje bi mogle sa- 
me da se suprotstave služeći se naukom o odbrani socijalizma? Uvje 
ren sam da ima, ali kao da ne osjećaju spomenutu kritiku kao opas- 
nost za naš socijalizam. Neki forumi su se, kako izgleda, našli pobu- 
đeni da sami reagiraju zbog toga što su forumi često 1 kritikovani, što 

su se sami osjetili pogođeni kritikom. Moguće je da je upravo njiho- 
va reakcija na kritiku pasivizirala komuniste u društvenoj nauci, pa 
se ne suprotstavljaju kritičarima čije stavove ili ne prihvataju ili sa- 
mo djelomično prihvataju. Zanimljiva je u toj reakciji na kritiku ona 
krilatica po kojoj filozofi i neki drugi intelektualci hoće da prigrabe 
vlast za sebe. Otkuda u forumima takva zabrinutost za vlast ako Savez 
komunista u principu me djeluje sredstvima vlasti i ako se borimo 
za sistem samoupravljanja? U svakom slučaju, ova upotreba argume- 
nata vlasti ne može zamijeniti naučnu argumentaciju, ali je može obuz- 
dati. 

Mislim da su neke inicijative komunista naučnih radnika (pokre. 
tanje časopisa, organizacija nekih simpozija i slično) izazvale negodo- 
vanje u partijskim rukovodstvima zato što ih ta rukovodstva nisu 
prethodno razmotrila. I sAm sam slušao primjedbe da to i to nije 
dobro zato što je »mimo Saveza komunista«. Takvo identifikovanje fo- 
ruma sa organizacijom ne pogoduje razvijanju inicijativa i odgovor- 
nosti komunista. Bilo bi loše kad bi se inicijativa organizacije sastojala 
od inicijative njenih rukovodstava. 

Još je ukorijenjeno shvatanje koje polstovećuje pojedine rukovo- 
dioce s rukovodstvima i s cijelom organizacijom u akcijama koje ni- 
su eminentno političke. Ako se neki funkcioner uključuje u diskusije 
o problemima društvene nauke, nekako se prećutno njegova gledišta 
smatraju gledištima rukovodstva. To otežava normalan rad i, rekao 
bih, dijalektički proces pronalaženja istinitih rješenja u nauci. Zbog 
toga se neki funkcioneri ustručavaju učešća u javnoj naučnoj disku- 
slji, a drugi se ustručavaju da oponiraju visokim funkcionerima bo- 
jeći se prigovora da oponiraju Centralnom komitetu i Partiji. Među- 
tim, nauku ne stvaraju isključivo titulirani naučnici, ali ni političko 
rukovodstvo nije naučno rukovodstvo. 

Koliko je poželjno da politički ljudi s praktičnim iskustvima i teo- 
rijskim znanjima djeluju u nauci, toliko je nepoželjno da se služe 
političkim sredstvima u naučnim diskusijama. Međutim, u tekstovi- 
ma nekih političkih funkcionera (a također i nekih profesionalnih nauč- 
nih radnika) nalazi se suviše političkih etiketa bez naučne svrhe. U 
stvari, nije defekt u etiketi kao takvoj, već u zamjeni naučne argu- 
mentacije ideološko-političkim etiketiranjem. Zaista ima takvih napi- 
sa u kojima je glavna, pa čak 1 jedina svrha autora da svoje opo- 
nente svrsta u »lijeve« i »desne« protivnike partijske politike. 

Čuo sam mišljenja o radu jedne redakcije da taktički griješi kad u 
kritičkim prilozima propušta spominjanje imena pojedinih političkih 
funkcionera. Rečeno je da u našoj štampi ima 1 oštrije kritike, ali koja 
»prolazi« zato što kritikovani nisu lično apostrofirani, a uticajne lič- 
nosti lako nađu načina da svom kritičaru suprotstave politički forum. 

U našem Programu jasno su postavljeni principi djelovanja SKI, 
posebno što se tiče odnosa prema naučnoj djelatnosti. U praksi ima- 
mo dosta neprincipijelnosti koja izaziva nepotrebne konflikte i nespo- 
razume upravo zbog toga što se forumi SKJ nisu i praktično emancli- 
povali od vlasti, što se nisu oslobodili metoda političke vlasti. (Karak- 
teristično je u tom pogledu jedno uvjerenje da mi ne možemo u de 


258 


mokratizmu slijediti neke zapadnoevropske kompartije zato što one ni- 
su na vlasti.) Trenja u SKJ o kojima sam govorio mogu dovesti do 
nervoznog usijanja kad se olako poteže i terminologija klasne borbe 
a da pri tome stvarni klasni neprijatelj ostane izvan vidika komunista 
1 vlada se po formuli — gdje se dvojica svađaju, treći se koristi. 


Savez komunista ne smije odgađati pretvaranje svojih demokratskih 
i humanističkih principa u svakidašnju praksu samoupravljačke de- 
mokratije. Uvjeren sam da njemu predstoji korak radikalnog osloba. 
Ganja od balasta vlasti da bi mogao u znatno većoj mjeri angažirati 
snagu radnih masa, kao njihova snaga u njihovoj izgradnji socijaliz- 
ma, i da niko ispred SKJ ne mogne uzdići zastavu kritičkog radikaliz- 
ma prema državnoj vlasti. Možda je aktuelno i pitanje, možemo li 
dalje sa onim klasičnim normama komunističke organizacije koje va- 
že iz prvih decenija ovoga vijeka. Moderna tehnička sredstva komu- 
nikacije čovjeka s čovjekom, pored svih drugih novih uslova, omogu. 
ćuju nove i pogodnije organizacione oblike djelatnosti. Već odavno zna. 
mo — bolje nego što praktično sprovodđimo — da sastanci osnovnih 
ćelija 1 foruma nisu glavne forme života Saveza komunista. Ukratko, 
novim uslovima i zadaćama ne možemo odgovoriti na tradicionalan 
način. 


(»Socijalizam«, X, 1966, str. 1325—1329) 

KRONIKA 


DVIJE I PO GODINE »PRAXISA« 


Godine 1927. u Zagrebu je izišao prvi broj Revije za filozofiju 
i psihologiju. Tako ne »čisto« filozofski, nego filozofsko-psiholo- 
ški, bio je to ipak prvi filozofski časopis u Hrvatskoj. Kao ured- 
nici pojavili su se u njemu tada najeminentniji hrvatski filozofi 
i psiholozi. No ovaj je prvi broj ostao ujedno i posljednji. Po- 
kazalo se da izdavati filozofski časopis nije jednostavno. Tek 
nakon trideset i sedam godina, u jesen 1964. godine, pojavio 
se u Zagrebu ponovno filozofski časopis. Bio je to prvi broj ju- 
goslavenskog izdanja filozofskog časopisa Praxis. Tačno dva mje- 
seca nakon prvog broja pojavio se i drugi, a za njim je slijedilo 
još dvanaest brojeva jugoslavenskog i osam brojeva međunarod- 
nog izdanja. 


Od svojih prvih brojeva časopis Praxis suočio se sa izuzet- 
nim teškoćama. Bez bojazni da ćemo pretjerati, možemo reći 
da nijedan drugi časopis u Jugoslaviji nije u toku posljednje 
dvije godine nailazio na takve teškoće. Pa ipak, časopis je uspio 
da se održi, redovno ispunjavajući svoje obaveze prema javno- 
sti. No ako već i puko održavanje časopisa u uvjetima u kojima 
je izlazio predstavlja svojevrstan podvig, na to se nipošto ne 
svodi njegova vrijednost. Časopis je uspio ne samo da se održi 
nego da se i afirmira kao značajna pojava u hrvatskoj, jugosla- 
venskoj i svjetskoj filozofskoj misli. 


Za prosuđivanje vrijednosti jednog časopisa svakako je zna- 
čajna oc rograma Koji je X is sam Sebi postavio. Ali je 
Ne manje značajno pitanje o odnosa TZetn proktsmiranog hii- 
jenja i realizacije, između onog što je časopis želio i obećao 
i onog što je doista učinio. Časopis Praxis izišao je u svom pr- 
vom broju s jasno formuliranim programom djelovanja. U tom 
programu kako je izražen u uvodniku »Čemu Praxis« i kako 
je egzemplificiran čitavim sadržajem prvog broja upada u oči 
»ambicioznost« i »neskromnost« zamisli. Pojavljujući se u zemlji 


*Redigirani tekst izvještaja podnijetog godišnjoj skupštini Hrvatskog 
filozofskog društva, 22. XII 1966. 

sa ne tako bogatom filozofskom tradicijom, u gradu u kojem je 
do tada objavljen jedan jedini broj jednog jedinog filozofskog 
časopisa, Praxis nije zamišljen kao imitacija ili varijacija fizio- 
nomije nekog afirmiranog filozofskog časopisa neke velike naci- 
je. Ne odbačujući iskustva vodećih svjetskih filozofskih i opće- 
teorijskih časopisa, Praxis je zamislio i izgradio svoj vlastiit lik. 

Premda se program s kojim je časopis izišao mogao učiniti 
ponekom »neskroman«, mislim da nije bio neralan. Odvažu- 
jući se na taj poduhvat, oslanjali smo se na prethodna dvodece- 
nijska iskustva i dostignuća našeg društvenog, kulturnog i filo- 
zofskog razvoja. Ako u razdoblju između 1927. i 1964. godine 
nije bilo filozofskog časopisa u Hrvatskoj, to ne znači da nije 
bilo filozofskog života ili da nije bilo nikakvih teorijskih časo- 
pisa. Naprotiv, može se tvrditi da se Praxis pojavio kao logičan 
rezultat razvoja hrvatske, jugoslavenske i međunarodne mark- 
sističke filozofske misli u toku posljednjih decenija, te da je 
obilno koristio iskustva naših marksističkih, ne čisto filozof- 
skih, teorijskih časopisa. 

Dok je u razdoblju između dva rata i u prvim poslijeratnim 
godinama staljinizam gotovo neograničeno dominirao u među- 
nan:dnoj marksističkoj filozofiji, posljednje dvije decenije do- 
nijele su obnovu stvaralačkog marksizma u filozofiji. Iako bor- 
ba protiv dogmatizma još nije završena, situacija je danas bitno 
drukčija. Preporođeni marksizam izvojevao je pravo građan- 
stva u svjetskoj fil:zofskoj misli i ponovo postao atraktivan za 
duhovne stvaraoce širom svijeta. Bilo bi neskromno pripisati 
najveću zaslugu za to jugoslavenskim filozofima marksistima. 
No nema sumnje da su jugoslavenski filozofi dali preporodu 
svjetske marksističke misli prilog kojega ne treba da se stide. 

Uskoro nakon 1948. godine započela je kritika staljinizma 
u jugoslavenskoj markističkoj filozofiji. U početku parcijalna, 
nedosljedna i bojažljiva, postajala je ta kritika sve odlučnija, 
smionija i plodonosnija, otkrivajući ne samo defekte naslijeđene 
koncepcije dijamata, nego i nove realitete i spoznaje. Usmjera- 
vajući se sve više na odlučna pitanja suvremenog svijeta i čov- 
jeka, jugoslavenska filozofska misao sve je više pobuđivala i in- 
teres ne-filozofa, napose književnika, umjetnika i naučnih radni- 
ka. U cijelom ovom razvoju zagrebački filozofi odigrali su zna- 
čajnu ulogu. No odlučnost filozofa Hrvatske u borbi protiv sta- 
ljinističkog dogmatizma nije ih dovela u suprotnost ni u sukob 
s drugim jugoslavenskim filozofima. Naprotiv, u borbi je učvršće- 
na suradnja filozofa Hrvatske i filozofa drugih jugoslavenskih 
republika, nasuprot jugoslavenskom i međunarodnom staljiniz- 
mu i dogmatizmu. 

Jedan nov oblik marksističke filozofije došao je do izraža- 
ja u nizu publikacija, u individualnim knjigama, u kolektivnim 
zbornicima, u časopisima i u novinama. Ali u drugoj polovini 
pedesetih godina znatan dio naše filozofske produkcije postao je 
previše »radikalan« da bi mogao imati lak pristup u općeteo- 


261 


rijske časopise i dnevne novine. Časopis Jugoslavenskog udru- 
ženja za filozofiju Filozofija sve je više postajao nedovoljan u 
odnosu na bogatstvo probuđene žive marksističke filozofske mi- 
sli. Bujanje filozofskog života sve je više nametalo zadatak stva- 
ranja filozofskog časopisa u Hrvatskoj. 

Početkom pedesetih godina velik podstrek razvoju nedog- 
matske marksističke filozofske misli u Hrvatskoj dao je kratko- 
trajan ali značajan općeteorijski časopis Pogledi, a u drugoj 
polovini pedesetih godina mnogi su zapaženi filozofski radovi 
objavljeni u časopisu Naše teme. U šezdesetim godinama teorij- 
ski časopisi općeg tipa više nisu mogli da zadovolje narasle po- 
trebe filozofskog života u Hrvatskoj. Situacija je postajala sve 
paradoksalnija. Jaka filozofska grupa koja je stekla velik ugled 
u Jugoslaviji a već je počela stjecati i intemacionalni renome 
bila je bez časopisa u isto vrijeme dok su najrazličitiji časopisi 
izlazili u znatnom broju. U jesen 1963. došli smo do zaključka 
da je situacija već previše paradoksalna da bismo je i dalje tole- 
rirali, pa smo odlučili da bez obzira na sve teškoće damo inici- 
jativu za stvaranje časopisa. Na skupštini HFD u decembru 
1963. ideja o osnivanju časopisa prihvaćena je s odobravanjem, 
pa smo odmah iza skupštine pristupili formiranju redakcije 
i pripremama za prvi broj. 

Nepune dvije i po godine što su prošle od objavljivanja pr- 
vog broja Praxisa vrijeme je »objektivno« kratko, ali je to za 
urednike i suradnike časopisa bilo vrijeme izvanredno zgusnu- 
tih zbivanja i bogatih iskustava. Zato iz ove naizgled kratke per- 


spektive pune sadržaja možemo s dosta ene govoriti o pro- 
gramu koji smo tada prihvatili i o tome o smo ga realizirali. 


Bitna fizionomija časopisa Praxis logično je proistekla iz spo- 
znaje i iskustava prethodnog razvoja naše i svjetske marksističke 
filozofije. Jedna je od osnovnih spoznaja toga razvoja da su 
sudbina suvremenog svijeta i suvremene filozofije tijesno pove- 
zani, da suvremeni svijet ne može naći izlaz iz ćor-sokaka bez 
odgovarajuće filozofske misli, kao što ni suvremena filozofija 
ne može steći ni sačuvati životne sokove ako se zatvara u usko 
stručne specijalne probleme. Suvremenom svijetu potrebna je 
filozofija koja misleći radikalno iz dubine filozofske tradicije 
može doprijeti do najdubljih problema suvremenosti. 


Polazeći od ovakve koncepcije filozofije, odredili smo fizio- 
nomiju časopisa, proklamirali smo da želimo »filozofski časo- 
pis koji nije usko »stručan«, filozofski časopis koji nije samo 
filozofski, nego raspravlja i o aktualnim problemima jugosla- 
venskog socijalizma i suvremenog svijeta i čovjeka«. Precizira- 
jući ovaj zahtjev, rekli smo da »želimo filozofski časopis u onom 
smislu u kojem je filozofija misao revolucije: nepoštedna kriti- 
ka svega postojećega, humanistička vizija doista ljudskog svi- 
jeta i nadahnjujuća snaga revolucionarnog djelovanja«. Prokla- 
mirajući ovakvu orijentaciju, ujedno smo upozorili da se filozo- 

fija »ako želi da dopre do biti svakodnevice,... ne smije uste: 
zati da se od nje i prividno udalji zaranjajući u dubine »meta- 
fizike«.« 

Bez ustručavanja možemo rTeći da je u toku dvije i po godi- 
ne svoga izlaženja Praxis uspješno realizirao ovakvu koncepciju 
filozofije i pridonio njenoj afirmaciji. Uz naizgled apstraktne 
filozofske teme kao što su one »O praksi«, »Istina i spoznaja«, 
»Šta je povijest«, tu su se raspravljale i takve očigledno ukori: 
jenjene u suvremenosti kao što su »Smisao i perspektive socija- 
lizma«, »Umjetnost u svijetu tehnike«, »Socijalizam i etika«, 
»Misao Lukacsa i Blocha«, pa čak i takve koje se neposredno 
tiču naše, hrvatske i jugoslavenske zbilje, kao što su »Jugosla- 
venska kultura« i »Obrazovanje i znanost«. U rubrici »Portreti 
i situacije« objavljivale su se rasprave o još uvijek živim ili ne- 
davno preminulim filozofima i filozofskim sociolozima kao što 
su J. P. Sartre, M. Merleau-Ponty, C. Wright-Mills, Th. Veblen, 
M. Weber, K. Mannheim, ali se pisalo i o Marxu, Fichteu, Aristo- 
telu. A uz ovu »akademsku« rubriku časopis je imao i rubriku 
»Misao i zbilja«, gdje su se uz opće probleme smisla i funkcije 
filozofije (»Filozofe, šta misliš«, »Dogma ili filozofija«, »Praksa 
i kritika«) raspravljala i najaktualnija pitanja suvremenosti 
(»Etičke antinomije revolucionarne egzistencije«, »Kriza samo- 
svesti u savremenom društvu«, »Odumiranje države kao proces 
razvoja samoupravljanja u Jugoslaviji« itd.). Sličan »dualizam« 
opažao se i u ostalim rubrikama. No ako pobliže razmotrimo 
pojedine priloge, uvjerit ćemo se da je dualizam bio prividan. 

Prilozi na takczvane apstraktne filozofske teme što ih je 
donosio Praxis bili su redovno pisani na svjež, neakademski 
način, s perspektivom na bitna pitanja suvremenosti, a od prilo- 
ga na naizgled efemerne nefilozofske teme zahtijevali smo da 
pristupe problemima na širi filozofski naičn. Ne tvrdimo da 
su u svakom pojedinom slučaju ti zahtjevi u idealnom obliku 
relizirani, niti smatramo da je časopis sastavljen samo od ide- 
alo uravnoteženih članaka poželjan i moguć. No nema sumnje 
da je časopis u cjelini postizao takav karakter i da je upravo 
zbeg toga stekao oduševljene suradnike i čitaoce i među struč- 
nin filozofima i među onima koji to nisu. 

Teško bi bilo navesti sve one oduševljene odazive što ih je 
časopis doživio, pa neću ni pokušavati da to učinim. Spominjem 
sam da smo nekoliko takvih odaziva objavili u rubrici »Odjeci«. 
Nipešto ne želim sugerirati da su sva objavljena mišljenja o 
Prasisu bila povoljna. Poznato je da je časopis bio predmet oštrih 
kritika i napada putem svih postojećih sredstava javne komuni- 
kacip (novine, časopisi, radiotelevizija itd.). O njemu se nepo- 
voljro govorilo na sastancima političkih foruma, pa čak i u Sa 
boru SRH. Međutim, značajno je da je časopis uz pomoć malog 
broje polemičkih članaka, a u prvom redu konsekventnim 
provcđenjem svoje orijentacije, uspio da pokaže neosnovanost 
tih napada, te su i njegovi kritičari počeli sve više uviđati da 

časopis, bez obzira na eventualno sporne koncepcije, posjedu- 
je nesumnjive vrijednosti, kojima treba odati priznanje. Ta- 
ko je jedan od najistaknutijih kritičara Praxisa iz političkih 
krugova napisao: »Zasluga je Praxisa i to što je sve nas, a 
možda i Savez komunista, podstakao na intenzivnu teoretsku 
diskusiju o mnogim otvorenim problemima.« (Vjesnik, 20. V 
1966). Ni oni inozemni filozofi koji se ne slažu s našim kcn- 
cepcijama nisu mogli a da časopisu ne odaju izvjesna prizna- 
nja. Tako je grupa sovjetskih filozofa, prikazujući filozofski 
život u Jugoslaviji morala priznati: »Značajno, ako ne i glav- 
no mjesto u filozofskom životu Jugoslavije zauzimaju pitanja 
odnosa filozofije prema suvremenoj stvarnosti, problem čov- 
jeka, ideje humanizma. Naročito aktivno pokreće ih u sadaš- 
nje vrijeme grupa filozofa koja određuje liniju časopisa Pra- 
xiS : e koji njima gravitiraju.« (Voprosi filosofii, No 5/1966, 
str. : 

Kritika časopisa Praxis u našim novinama i časopisima pro- 
šla je dvije glavne faze. U prvoj težište je bilo na kritici pro- 
grama i osnovne orijentacije časopisa. Naročito je pod udar 
kritike dospio onaj dio tog programa koji je formuliran rije- 
čima »nepoštedna kritika svega postojećega«. Kada smo po: 
kazali da te kritike nisu opravdane, kako zato što jedan dio 
našeg programa uzimaju za cijeli program, tako i zato što 
taj dio shvaćaju pogrešno, jednostrano i nepotpuno, kritike 
programa uglavnom su prestale, ali nam se počelo predbaci- 
vati da zatajujemo u njegovoj realizaciji, da našom »nepošted- 
nom kritikom« negiramo ono što bi trebalo afirmirati, a afir- 
miramo ono što bi trebalo negirati. Napose nam je predbaci- 
vano da promašujemo u našoj osnovnoj humanističkoj orijen- 
taciji, jer smo glavnom oštricom usmjereni protiv dogmatiz 
ma i staljinizma, pojava koje u našem društvu navodno pos 
toje još samo kao aveti što ih mi budimo od sna. Međutim, 
događaji posljednjih mjeseci jasno su pokazali da aveti prp- 
tih kojih smo se borili nisu bile baš tako avetinjske, te da je bia 
ispravna ona osnovna orijentacija što je je Praxis od početka 
zastupao. : 

Neki kombinatori, kojima izgleda nevjerojatna mogućn»st 
principijelnog djelovanja uz rizik, bili su skloni pretpostavci 
da je redakcija Praxis anticipirala politička zbivanja pa, se 
unaprijed orijentirala prema njima. Takvi kombinatori bili 
su npr. impresionirani time što je trobroj 4—6/1966, koji je 
izišao sredinom jula 1966, dakle odmah poslije brionskog ple- 
numa, donio članak dvojice mladih znanstvenih radnika u ko- 
jem se oštro kritizira politika Savezne komisije za nuklegrnu 
energiju. Svima koji znaju logiku i tempo štampanja čaopi 
sa i napose mogućnosti štampanja jednog trobroja od pjeko 
400 strana bilo je jasno da je članak napisan više mjeseci pri- 
je brionskog plenuma, te su bili impresionirani tobožnjo do- 
brom informiranošću redakcije Praxis koja joj je omo ćila 

da na vrijeme naruči odgovarajući članak. One koji nam še 
u tom pogledu dive moramo razočarati, jer u trenutku kad je 
donijela odluku o objavljivanju spomenutog članka redakcija 
nije imala ni pojma o predstojećim događajima, kao što o to- 
me nisu ništa znali ni suradnici, koji su prije toga samoinici: 
jativno napisali i ponudili nam svoj članak. Ni suradnici ni re- 
dakcija nisu tu djelovali po logici obaviještenosti, nego je na 
djelu bila jedna druga logika, cna logika koja je od početka 
vodila redakciju i suradnike Praxisa, logika ljudske i znan- 
stvene savjesti, logika principijelne borbe za uvjerenja. 

Zbivanja koja su dala za pravo osnovnoj orijentaciji časo- 
pisa mogu nas samo učvrstiti u riješenosti da tu orijentaciju 
zadržimo i jcš konsekventnije razvijamo. To ne znači da treba 
da se krećemo u krugu uvijek istih već pokrenutih problema. 
Veliko dačajniboRitanj j fije_j z 

Tako npr. u 
svojoj borbi za konsekventno razvijanje samoupravljanja na- 
suprot birokratizmu, časopis je nedovoljno kritičke pažnje po- 
svećivao tehnokratizmu, a u svom nastojanju za razumijeva. 
njem i razvijanjem Marxove misli posvećivao je nedovoljno 
pažnje drugim tokovima i pravcima suvremene filozofije. Te- 
matsko obogaćivanje i produbljivanje časopisa jedan je od na- 
ših osnovnih zadataka, no takvo se obogaćivanje može vršiti 
samo na bazi još konsekventnijeg razvijanja naše osnovne kri- 
tičke i revolucionarne humanističke orijentacije. 

U skladu s našom orijentacijom na pitanja koja prelaze 
ckvire filozofije kao struke, na pitanja u kojima se susreću 
filozofija, nauka, umjetnost i društveno djelovanje, unaprijed 
smo najavili: »Želimo da u časopisu sudjeluju mne samo filo- 

suradnicima: sociologe, pedagoge, historičare umjetnosti, knji- 
ževne kritičare, književnike, likovne umjetnike, muzičke stva- 
raoce, arhitekte, fizičare i druge. Smatramo da ovakva širo- 
ka suradnja ljudi različitih struka mije štetila osnovnoj fizio- 
nomiji časopisa, nego je pomogla njenoj punijoj realizaciji. 
Naročito značajna i neobično korisna za realizaciju osnovne 
fizionomije časopisa bila je suradnja sociologa. Riječ je o su- 
radnicima od kojih se neki intenzivno bave i empirijskim socio- 
loškim istraživanjima, ali koji se svi bave i onim fundamental- 
nim pitanjima u kojima se susreću filozofija, sociologija i re- 
volucionarno društveno djelovanje. Ovu dragocjenu suradnju 
sa sociolozima želimo i dalje ostvarivati i razvijati. To treba 
maročito istaći zato što su se nedavno čuli glasovi da našem 
filozofskom časopisu prijeti opasnost da se »sociologizira«, da 
redakcija koja je stvorila časopis i pridala mu sadašnji oblik 

želi da bitno promijeni njegovu fizionomiju. Treba jasno istaći 
da ovi glasovi nemaju osnova. Mi smo riješeni da održimo 
Praxis s onom fizionomijom koju smo mu dali od početka. 
Smatrajući da je »razvoj autentičnog humanističkog socija- 
lizma nemoguć bez obnove i razvoja Marxove filozofske misli«, 
u našem smo prvom broju također istakli da nam »nije stalo 


do konzerviranja Marxa, već do razvijanja žive revolucio e 
misli inspirirane Marxom« U uvjerenju. dž Svaralački ask. 
sizam može da se razvija samo kroz široku i otvorenu disku- 
siju, u kojoj sudjeluju i nemarksisti, ustvrdili smo da »razu- 
mijevanju biti Marxove misli mogu prije pridonijeti njeni inte- 
ligentni kritičari, nego ograničeni i dogmatski pristalice.« 


inislioce "koji su nezavisno od , dje 
čak i odlučno protiv Marxa, razmišljali o pitanjima koja i nas 
lište. Pokazalo se da takva širina nije nimalo ugrozila našu os- 
novnu crijentaciju. Usprkos tome, a u velikoj mjeri baš zbog 
loga, Praxis je shvaćen i prihvaćen kao časopis koji s punim 
uvjerenjem, konsekventno i životno" 
smisao Marxove filozofske poruke. Zato ni u ovom pogledu nije 
potrebno da nešto bitno mijenjamo. Potrebno je na 1 j 
ovu ispravnu orijentaciju još punije razvijamo. 

Časopis Praxis pokrenuli su zagrebački filozofi. Od_ samog 
| PE i g 


jeziku) izdavati i međunarodno izdanje (na stranim. jezicima). 
Sva smo ova najavljena obećanja u velikoj mjeri i izvršili. Uz 
specifično naše teme raspravljali smo i takve koje podjedna- 
ko uzbuđuju filozofe svih nacija i kontinenata, a u suvreme- 
noj poplavi nacionalizma i nacionalnog nihilizma uspjeli smo re- 

alizirati jedan internacionalistički stav koji nije anacionalan. Me- 
đu našim suradnicima našli su se ugledni filozofi Austrije, Bu- 
garske, Čehoslovačke, Francuske, Indije, Italije, Mađarske, Is- 
točne i Zapadne Njemačke, Poljske. SSSR-a, USA. Uz jugosla- 
vensko izdanje časopisa pokrenuli smo i međunarodno izdanje, 
koje donosi u prvom redu odabrane priloge iz jugoslavenskog 
izdanja, ali i priloge koji u ovom nisu objavljeni. Tako smo u 
međunarodno izdanje uključili i neke radove koji su ranije 
objavljeni na hrvatskosrpskom u zbomicima Socijalizam i hurna- 
"tiziam i Čovek danas. 


Bez opasnosti da ćemo pretjerati, možemo tvrditi da je Pra- 
xis prvi jugoslavenski časopis koji se šire afirmirao u inozem- 
stvu. Ta je afirmacija bila moguća zato što smo u tom pogledu 
imali od početka ispravnu orijentaciju, koja je u uvodniku pr- 
vog broja izražena riječima: »Svrha internacionalnog izdanja 
nije »reprezentiranje« jugoslavenske misli u inozemstvu, nego 
stimuliranje međunarodne filozofske suradnje u raspravljanju 
o odlučnim pitanjima našeg vremena.« Odbacujući »reprezen- 
tativnu« funkciju kao primamu, nismo imali namjeru da je pot- 
puno poreknemo. Smatrali smo da publikacije kojima je pri- 
marna ili čak jedina namjena prezentiranje naše zemlje i naše 
kulture inozemstvu mogu biti zanimljive samo specijalistima i 
radoznalcima koji su već i onako zainteresirani za nas. Zato 
smo zamislili časopis u kojem bi naši filozofi zajedno i ravno- 
pravno s filozofima drugih zemalja raspravljali o bitnim prob- 
lemima suvremene filozofije i suvremenog svijeta. Smatrali 
smo da na taj način možemo i najbolje prezentirati našu filo- 
zofiju svijetu, jer je tako prezentiramo kao učesnicu svjetskih 
zbivanja, a ne kao nacionalni specijalitet što se nudi pogledu 
ekscentrika. Mislimo da smo u tome i uspjeli, da smo se ravno- 


pravno uključili u svjetski filozofski dijalog, prezentirajući svi- 
zoftjf: 

No ako međunarodna suradnja u jugoslavenskom izdanju i 
međunarodno izdanje časopisa predstavljaju naš najveći uspjeh, 
tu se kriju i naši najveći nedostaci, jer smo upravo tu najosjet- 
nije zaostali za mogućnostima. Najugledniji svjetski filozofi i 
sociolozi, napose filozofi i sociolozi marksisti, s oduševljenjem 
su prihvatili časopis, i izrazili spremnost da u njemu surađuju. 

i li j adnja ostala ispod njihovih želja i mo- 


€rama, temama, datumima, promjenama. Dok smo sa su- 
rednena i HrVatskoj€ qOneki> 1 sa suradnicima u Jugosla- 
viji, uspjeli ostvariti takav živ dodir, naš kontakt sa suradni- 

cima u inozemstvu bio je nedovoljno intenzivan. To se objaš- 
njava u prvom redu teškom situacijom u kojoj se časopis stal- 
no nalazio i koja nas je stalno prisiljavala da se najviše bavimo 
pitanjima neposrednog održanja časopisa. 

Jedan od glavnih razloga za to bilo je i nepostojanje odgo- 
varajućih_or cionih : koje bi olakšavale takve kontak- 

. Ovog problema bili smo svjesni još prije nego što smo po- 
čeli izdavanje časopisa, pa smo već prije izlaska prvog broja 
diskutirali o formiranju internacionalne savjetodavne redakcije. 
Međutim, pri pokušajima formiranja te jes akclje. 
teškoće, pa smo u ljeto 1964. odlučili da realizlranje te ideje 
odgodimo. Glav a bila je u tome što u to vrijeme_još 

I e_re- 
dakcije. U preliminarnim razgovorima s našim i inozemnim fi- 
lozofima dobivali smo velik broj najrazličitijih i često nesuglas- 
nih prijedloga i mišljenja, a nismo imali dovoljno razloga da 
jednom prijedlogu damo prednost pred drugim. 

U proljeće 1966. zaključili smo da je situacija promijenjena 
te smo obnovili diskusiju o formiranju redakcijskog savjeta. 
U dvije nimalo lake godine izlaženja časopisa prilično se jasno 
pokazalo na koje suradnike možemo računati, pa je time ujedno 
dobiven puiokaz i za formiranje savjetodavne redakcije. Na sas- 
tanku redakc;je Praxis 29. VIII 1966. donesena je odluka o fornii- 
ranju redakcijskog savjeta i ujedno prihvaćena preliminarna 
lista njegovih članova. Na kasnijim sastancima ta je lista u ne- 
koliko mahova proširivana, te je definitivno utvrđena 26. XI 
1966. i 

Proširujući listu, učinili smo dvije vrste dopuna oko kojih 
smo donekle kolebali. U prvom redu u prijedlog smo unijeli 
i neke naše mlađe filozofe koji se svojim dosadašnjim filozof- 
skim radom još nisu jače afirmirali, a s druge strane unijeli 
smo i neke inozemne filozofe koji su pokazali simpatije i inte- 
res za časopis, premda se po svojim osnovnim filozofskim uvje- 
renjima znatno razilaze s većinom članova redakcije. Smatrali 
smo i smatramo da su oba ova proširenja opravdana. Mislimo da 
bi bilo_kogi ijski savjet uđu bar neki mladi lilo- 

1: 


ZO 

Tad u už0j: ' ge strane, u skladu je s osnovnom 
orijentacijom časopisa da se platforma stvaralačkog marksiz: 
ma ne afirmira kroz časopis formalnom zabranom pristupa u 
časopis drukčijih shvaćanja, nego pozitivnim razvijanjem mar- 
ksističkih koncepcija i stimuliranjem borbe mišljenja. U skla- 
du s tim korisno je da se u redakciju uključe i neki progresivni 
filozofi nemarksisti koji se sa simpatijom odnose prema časo- 
pisu. 

Čuli su se glasovi da je redakcija poduzimajući mjere za for- 
miranje redakcijskog savjeta prekoračila svoja ovlaštenja, da je 
učinila nešto što navodno može učiniti samo skupština HFD. 


268 


Ovakve interpretacije moramo najodlučnije odbaciti. Skupština 
HFD 1963. istakla je izvjesne »argumente i sugestije« u prilog 
pokretanja filozofskog časopisa u Hrvatskoj. Skupština HFD 
1964. odala je priznanje samoinicijativno formiranoj redakciji 
i izabrala je ponovo s mandatom na dvije godine. Skupština 
HFD 1965. godine ponovo je »dala punu podršku« redakciji ča- 
sopisa. Osim što je potvrdila samoinicijativno formirani sastav 
redakcije, skupština nije nikad rješavala nijedno konkretno pi- 
tanje časopisa. Skupština nije rješavala ni o fizionomiji časopi- 
sa, ni o rubrikama, ni o temama, ni o međunarodnom izdanju, 
ni o suradnicima, ni o naslovu, ni o cijeni, ni o bilo kojem 
drugom konkretnom pitanju. Prirodna_j ij ja i 
samostalno rješavala o svim kon 


dakcije (u eng stu upotrijebljen je termin »advisory 
board«, a u francuskom »comitć de soutien«) kao svog pomoć- 
nog tijela. To naravno ne znači da skupština ne može reći svoje 
povoljno ili negativno mišljenje o ovom ili nekom drugom 
postupku redakcije. Ali nema i ne može biti nikakve sumnje da 
poduzimajući akciju za formiranje ovog tijela redakcija nije 
prekoračila svoja ovlaštenja. 

Formiranje redakcijskog savjeta ne bi trebalo mikako tu- 
mačiti kao uspostavljanje barijere ili posrednika između redak- 
cije i suradnika. Djelomično zbog orijentacije koju je časopis 
zastupao, a djelomično zbog teških uvjeta pod kojima je izla- 
zio, između urednika i suradnika stvorio se izuzetan odnos me- 
đusobnog razumijevanja i podrške. Suradnici su smatrali ča- 
sopis u punom smislu svojim i bili su spremni da se za nje- 
ga žrtvuju, dakcjja_j atrala suradnik jevrsni 


\ 


je ređakcijake= S našao u financijskim teškoćama, 
apelirala na suradnike trobroja 4—6/1966. jugoslavenskog izda- 
nja da se odreknu honorara, a suradnici su se tom apelu odaz- 
vali izražavajući spremnost da u slučaju potrebe surađuju bez 
honorara i ubuduće. 


tka smatrali smo da časopis treba_da - 
1iCima ne samo putem njihove pisane 


urađrjettrkiresnondencije s njima, nego također putem _otva- 
renih diskusionih sastanaka redakciie. na kojima bi AaSDrAV- 


ljalo o fizionomiji, tematici 1 orijentaciji časopisa, kao i o poje- 
dinim_ značajnim pitanjima Čije _razmatranje€ redakcija Zeti Te 
timulira. Mislimo đa časopis može da se razvija kao živa, di- 
namična cjelina samo ako izrasta iz takvih neposrednih usme- 
nih diskusija. Dvije i po godine izlaženja časopisa u velikoi su 
mjeri potvrdile takvo mišljenje. Najuspjeliji brojevi proistekli su 
iz diskusija na Korčulanskoj ljetnoj školi i na simpozijima Hr- 
vatskog filozofskog društva i Jugoslavenskog udruženja za filo- 
zofiju. To upućuje na zaključak da bi u vremenu između ovih 

širokih diskusionih skupova redakcija trebalo da organizira 
uže diskusije o temama koje želi inicirati. 

U periodu od jeseni 1964. do jeseni 1966. redakcija je doista 
i organizirala nekoliko diskusija (o fizionomiji i strukturi časo- 
pisa, o suradnji u časopisu, o jugoslavenskoj kulturi), ali po 
našoj općoj ocjeni tih je diskusija bilo nedovoljno. Premda 
smo uvijek nanovo zaključivali da ćemo češće organizirati tak- 
ve diskusije, ove zaključke nismo provodili najviše zato što je 
u velikoj opterećenosti drugim poslovima u časopisu i izvan 
njega bilo vrlo teško da se nađe potrebno vrijeme. No na odga- 
đanje takvih diskusija u izvjesnoj je mjeri djelovalo i mišljenje 
da u situaciji kad je časopis izložen napadima sa svih strana, 
ne bi bilo korisno da članovi redakcije javno polemiziraju među 
sobom (što su ranije redovno činili). 

Početkom jeseni 1966. zaključili smo da čak ni u uvjetima 
kad je časopis pod vanjskim pritiskom javna diskusija i pole- 
mika među članovima redakcije ne mora nužno značiti slablje- 
nje časopisa, već naprotiv može stimulirati razvoj teorijske 
misli i pridonositi kvaliteti časopisa. U skladu s tim organizira- 
li smo u posljednje vrijeme dva razgovora u redakciji (jedan u 
novembru, a drugi u decembru 1966) na temu »Birokracija, teh- 
nokracija i sloboda«, kojoj će biti posvećen idući broj časopisa. 
Dobar odaziv pozvanih i zanimljive diskusije upućuju da bi tak- 
ve sastanke trebalo nastaviti. 

Kad ističemo izuzetan odnos između redakcije i suradnika 
Praxis, moramo spomenuti i sličan odnos između redakcije 
i čitalaca. Stjecajem prilika bili smo prisiljeni da brzo povisuje- 
mo cijenu jugoslavenskom 'izdanju časopisa. Prvi broj tog izda- 
nja u jesen 1964, stajao je 160 dinara, drugi smo broj već pro- 
davali po 250 dinara, a krajem 1965. povisili smo prodajnu ci- 
jenu na 500 dinara. Tako je u kratko vrijeme početna cijena 
bila više nego utrostručena. Ne bi bilo čudno da je takvo brzo 
povisivanje cijene izazvalo nezadovoljstvo među čitaocima i sma- 
njenje broja kupaca i pretplatnika. No čitaoci su očito uvažili 
naše razloge, pa je broj pretplatnika i čitalaca neprestano ras- 
tao sve dok taj rast nismo, silom prilika, umjetno zaustavili i 
stabilizirali na tržištu od 2.600 primjeraka. Uz stalno povećavanje 
cijene naš je veliki nedostatak bila i ne uvijek najpreciznija 
distribucija. Pretplatnici su poneke brojeve primali u duplika- 
tu, a poneke uopće nisu dobivali, često ni nakon reklamacije, jer 
je cijela naklada znala biti brzo rasprodana. Nismo uspijevali 
ni da se izvinimo pretplatnicima za takve propuste, ali su oni 
imali razumijevanje za maše teškoće i nisu nam zbog 
propusta previše zamjerali. ' no 

Grižnju savjesti imali smo u odnosu na čitaoce još više i za- 
to što nismo mogli odgovarati na pisma u kojima iznose svoje 
mišljenje o časopisu, daju nam savjete i sugestije, ili raspituju 
6 našim teškcćama, namjerama i planovima. Ma koliko da su 

nas takva pisma radovala i hrabrila, bilo je iznad naših fizičkih 
mogućnosti da na njih odgovaramo. Smatrali smo da ćemo se 
našim čitaocima najbolje odužiti ako svoje napore koncentrira- 
mo prvenstveno na održanje i daljnje razvijanje časopisa, na 
povišenje njegova kvaliteta i konsekventno provođenje one o- 
rijentacije zbog koje su ga čitaoci zavoljeli. 

Kako se neke slabosti časopisa objašnjavaju materijalno-fi- 
nancijskim teškoćama, potrebno je da i o njima kažem koju 
riječ. Prije svega, treba podsjetiti da naše najznačajnije teorij- 
ske časopise izdaju značajne i snažne organizacije i institucije, 
takve kao što su Savez komunista. Narodna omladina, akademi- 
je, sveučilišta, fakulteti, instituti. Takve moćne organizacije i 
institucije mogu pružiti i pružaju svojim časopisima ne samo 
moralnu nego i materijalno-financijsku pomoć. Časopis Praxis 
izdaje Hrvatsko filozofsko društvo, organizacija koja uživa ve- 
lik ugled, pa je časopisu mogla pružiti i pružila moralnu po- 
dršku. Ali Društvo nema novaca, službenika, prostorija ni bilo 
čega drugoga čime bi moglo materijalno-financijski pomoći ča- 
sopisu. 

Uz vlastite prihode ostvarene prodajom i pretplatom jedi- 
ni su financijski izvor časopisa bila sredstva dobivena iz druš- 
tvenih fondova. Pred tim fondovima pojavljivao se časopis 
Praxis naizgled ravnopravno s drugim korisnicima te je, ako se 
zanemari činjenica da je to često bilo ravnopravno tretiranje 
bogataša i siromaha, onog tko ima i druge izvore prihoda i o- 
nog koji takvih izvora nema, donekle proporcionalno s drugima 
i dobivao. No put do novca bio je za časopis Praxis znatno trnovi- 
tiji nego za druge časopise. Da bismo dobili odluku o dodjeli po- 
moći, trebalo je prethodno na najrazličitijim forumima ishoditi 
odobrenja i preporuke, a da bismo realizirali novac koji nam 
je teorijski već bio dodijeljen i ugovorom osiguran, trebalo je 
gotovo za svaku ratu uvijek ponovo moljakati i pregovarati. 

Kako smo u početnoj, 1964. godini, izdali samo dva broja, 
to je suma koja nam je tada dodijeljena bila dovoljna. No već 
smo za 1965. godinu dobili dva puta manje nego što nam je 
bilo potrebno. Umjesto potrebnih 26 milijuna starih dinara, do- 
bili smo od Fonda za unapređivanje izdavačke djelatnosti SRH 
samo 13 milijuna starih dinara, što je svakako nedovoljno za ča- 
sopis koji izlazi u deset brojeva godišnje (od toga četiri broja 
međunarodnog izdanja na stranim jezicima), a koji je u 1965. 
godini povrh toga izdao i poseban dvobroj (zbornik »Smisao i 
perspektive socijalizma«). U Fondu za unapređivanje izdavač- 
ke djelatnosti SRH upozorili su nas da bi, s obzirom ma to što 
časopis ima širi (ne samo republički, već i općejugoslavenski, pa i 
međunarodni) karakter, trebalo da u njegovu financiranju s 
jednakim udjelom sudjeluje i federacija. Podnijeli smo molbu 
Saveznom fondu za naučni rad, ali smo umjesto traženih dva- 
naest i po milijuna dobili samo tri milijuna. Zato smo krajem 


271 


1965. upali u velike dugove i u bezizglednu financijsku situaci- 
ju, te smo se našli pred obustavljanjem časopisa. Od obustavlja- 
nja nas je spasila pomoć u iznosu od tri milijuna dinara, što 
smo je dobili od Jugoslavenskog udruženja za filozofiju. No to 
nije bilo dovoljno za plaćanje svih dugova, pa smo u 1966. godi- 
nu ušli kao dužnici. 


Krajem 1965. godine saopćeno nam je da se više ne obraća- 
mo Fondu za unapređivanje izdavačke djelatnosti, nego samo re- 
publičkom i saveznom fondu za naučni rad. Po tom smo uputstvu 
i postupili pa smo od Fonda za naučni rad SRH dobili za 1966. 
godinu 17 milijuna starih dinara, dok od Saveznog fonda za 
naučni rad nismo dobili ništa. Kako je Jugoslavensko udruže- 
nje za filozofiju u međuvremenu također upalo u financijsku 
krizu, to je i ono u 1966. godini automatski otpalo kao mogući 
izvor pomoći. Tako smo se sredinom 1966. godine ponovo našli 
u bezizglednoj financijskoj situaciji, ali smo ponovo našli izlaz 
— ovaj put u izdavanju trobroja i u već ranije spomenutom ape: 
lu suradnicima tog trobroja da se odreknu honorara. 


Molbu za 1967. godinu podnijeli smo zasad samo Republič- 
kom fondu za naučni rad. Nadamo se da će biti povoljno riješe- 
na. Saveznom fondu za naučni rad podnijet ćemo molbu nak- 
nadno, ako steknemo uvjerenje da je taj fond pripravan da pro- 
mijeni stav prema nama i da nam pruži pomoć. S obzirom na 
tešku financijsku situaciju u kojoj se stalno nalazimo bili smo 
prisiljeni da ponovo povisimo prodajnu i pretplatnu cijenu časo- 
pisa. Nadamo se da će naši čitaoci i pretplatnici razumjeti ovu 


Najzad, treba nešto reći i o radu redakcije. Prije svega tre- 
ba istaći da sadašnja redakcija časopisa Praxis nije tijelo koje 
je časopis u gotovom obliku preuzelo na privremenu upravu od 
nekog drugoga, nego je to samoinicijativna grupa koja je ča- 
sopis zamislila i uz izvanredno samopožrtvovanje i napore 
stvorila. Časopis Praxis mije postojao prije sadašnje redakcije, 
niti su članovi redakcije djeca svoga časopisa, nego je taj časo- 
pis njihovo djelo načinjeno po zamisli svojih inicijatora i ured- 
nika. 


Ideja o pokretanju časopisa i osnovna koncepcija njegove 
fizionomije nastali su u jesen 1963. godine. Tada se samoinicija- 
tivno formirala grupa od sedam članova koja se kasnije konsti- 
tuirala kao redakcija Praxis. Kao što je to naprijed spomenuto, 
otpočetka smo se bavili mišlju da pored »uže« redakcije odmah 
formiramo i »širu«; ali smo realizaciju te ideje odgodili za kas- 
nije. Zatim smo pomišljali da u užu redakciju uz nekoliko 
prvotnih inicijatora časopisa uzmemo i neke mlađe filozofe. 
No i tu smo ideju odbacili, djelomično zato što smo smatrali da 
bi preširoka redakcija mogla biti nedovoljno operativna, a dje- 
lomično i zato što smo imali u vidu ono što smo nazivali »iskus- 

tvom Pogleda«, iskustvo da u brojnijoj redakciji može lakše 
doći do demoralizacije i kolebanja. 

= Redakcijski kolektiv što su ga uz sedam članova redakcije 
(B. Bošnjak, D. Grlić, M. Kangrga, D. Pejović, G. Petrović, R. 
Supek, P. Vranicki) sačinjavali sekretar redakcije (B. Kalin). i 
tehnički urednik (Z. Posavac) pokazivao je u toku dvije i po 
godine izvanredno zalaganje i požrtvovanje. Formirana kao sa- 
moinicijativna grupa, od ljudi koji su već mnogo godina prije 
toga uspješno surađivali, redakcija Praxis postizala je u svom 
radu visok stupanj drugarske solidarnosti i harmonične surad- 
nje, te je uspješno prebrodila mnoge teške situacije. Međutim, 
nakon velike ofanzive koja je protiv časopisa povedena u prolje- 
će 1966, a kulminirala je u saborskoj debati o nagradama »B. 
Adžija« krajem juna 1966, jedan od dvojice glavnih urednika 
(D. Pejović) iznenada je promijenio držanje, te je poslije izvjes- 
nog vremena prekinuo svaku suradnju s redakcijom, javno se 
ogradio od njenog djelovanja i sam se najaktivnije uključio u 
borbu protiv časopisa. Koristeći funkciju predsjednika Hrvat- 
skog filozofskog društva, pokušao je da u tu borbu uvuče odbor 
i članstvo Društva, a ne ustručavajući se da ponavlja već iznije- 
te političke optužbe protiv časopisa sam je lansirao nove neos- 
novane političke optužbe, teže od onih što ih je bilo tko prije 
toga iznio protiv časopisa i njegove redakcije. 

No ako je žalosno što je jedan bivši urednik Praxisa postao 
jedan od glavnih organizatora i nosilaca kampanje protiv časo- 
pisa, značajno je da njegovo ponašanje nije ni najmanje poko- 
lebalo ostale članove redakcije, nego ih je još više učvrstilo u 
rješenosti da ustraju u svom principijelnom stavu. Ne manje 
je značajno da ova akcija nije naišla na podršku među odbor- 
nicima i članstvom Hrvatskog filozofskog društva, ni općenito 
u naučnoj i kulturnoj javnosti, da ju je podržao samo jedan od 
deset preostalih članova odbora HFD (potpredsjednik A. Marin), 
dok su ostali članovi odbora i Društva, kao i cjelokupna jav- 
nost reagirali negativno, a u velikoj mjeri i s izrazitim negodo- 
vanjem. 

U cjelini uzeto smatramo da je za protekle dvije i po godi- 
ne časopis Praxis bez obzira na pojedinačne nedostatke potpu- 
no opravdao svoje postojanje i svoju dosadašnju fizionomiju i 
orijentaciju. Zato časopis treba da nastavi svoje djelovanje još 
potpunije i dosljednije razvijajući istu osnovnu fizionomiju i 
orijentaciju. Kad bi časopis morao birati između izmjene orijen- 
tacije i nestanka, bilo bi bolje da nestane, nego da kompromi- 
sima kvari svoj lik. Smatramo, međutim, da časopis nije suo- 
čen s takvim izborom, da se može i dalje razvijati kao borbeni 
organ stvaralačkog humanističkog marksizma. Također smatra- 
mo da časopis može i dalje najbolje voditi dosadašnja redak- 
cija. Zato molimo skupštinu da odobri naš dosadašnji rad, te 
da istoj redakciji dopunjenoj Mladenom Čaldarevićem kao no- 


273 


vim, sedmim članom, povjeri vođenje časopisa u naredne dvije 


Redakcija je spremna da još dvije godine vodi časopis pod u- 
vjetom da i ubuduće ima onaj status koji je imala otpočetka. 
To prije svega znači da redakcija, kao organ izabran od skup- 
štine HFD, treba da ostane odgovorna samo skupštini HFD, te 
da Upravni odbor HFD ne može imati nikakva prava u odnosu 
na redakciju. To dalje znači da redakcija mora i ubuduće imati 
pravo da bira i po potrebi mijenja glavne i odgovome urednike, 
kao i pravo da kooptira ili oslobađa dužnosti članove redakcije 
(do trećine redakcijskog sastava). Smatramo da su se ova pra- 
va podrazumijevala i dosad, no kako ne bi bilo nesporazuma 
mi ih sada i eksplicite formuliramo kao uvjete pod kojima pris- 
tajemo da i dalje uređujemo časopis. Davanje mandata predlo- 
ženoj redakciji smatrat ćemo prihvaćanjem ovih uvjeta, pa mo- 
limo da se to pri glasanju ima u vidu. 

Vjerujemo da će nam skupština dati svoje povjerenje, ali 
željeli bismo da se podrška članstva HFD časopisu ne svede sa- 
mo ma to. Željeli bismo da članovi Društva ubuduće još inten- 
zivnije surađuju s nama i pomažu nam da razvijamo Praxis 
kao međunarodnu tribinu progresivne filozofske misli. 


Gajo PETROVIĆ 

VODEĆA BIBLIOTEKA U OBLASTI FILOZOFIJE I 
SOCIOLOGIJE 


LOGOS 


ČIJA SE EDITORSKO-REDAKCIJSKA 
DJELATNOST KREĆE 
U NEKOLIKO TEMATSKIH PODRUČJA, 
PREZENTUJE VAM SVOJA IZDANJA: 


N. Din 
Fridrich Engels: Izbor ranijih radova 18.— 
Lucien Goldmann: Dijalektička istraživanja 25.— 
Georges Gurvich: Savremeni poziv sociologije 32.— 
G.W.F. Hegel: Osnovne crte filozofije prava 35.— 
G.W.F. Hegel: Enciklopedija filozofijskih 


znanosti 0.— 
Max Horkheimer: Pomračenje uma 12.— 
Alexandre Kojčvć: Kako čitati Hegela 30.— 
Herbert Marcuse: Um i revolucija 30.— 
Karl Marx: Kritika Hegelove 

filozofije državnog prava 7.— 

MA. Deborin: Uvod u filozofiju 
dijalektičkog materijalizma 13.— 


J.P. Sartre: Egzistencijalizam je humanizam 12.— 
Predrag Vranicki: Čovjek i historija 13.— 


KNJIGE MOŽETE NABAVITI POUZEĆEM — NA 

OTPLATU KAO KOMPLET ILI POJEDINAČNA IZ- 

DANJA DOSTAVLJANJEM NARUDŽBENICE, KO- 
JA SE NALAZI NA SLIJEDEĆOJ STRANI. 


NARUDŽBENICA BIBLIOTEKE Locos 


Ovim NEOPOZIVO poručujem pouzećem — na ot- 
platu od Izdavačkog preduzeća »VESELIN MASLE- 
ŠA«, Sarajevo, Sime Milutinovića 4, riže navedene 
knjige: 


ADRESA PORUČIOCA: 


(prezime, očevo ime i ime) 


(mjesto i adresa stanovanja) 


Za kupce na otplatu: 


“(broj lične karte i mjesto izdavanja) | 
Da je imenovani zaposlen u ovom preduzeću — us- 


tanovi ovjerava: 


(mjesto i datum) (potpis naručioca) 


NARUDŽBENICA BIBLIOTEKE LOGOS 


-“nejsod 1 nrundod '179fs! 9fpao : 

o ken 


IZADAVAČKO PREDUZEĆE »VUK . KARADŽIĆ« IZ 
BEOGRADA 
Kraljevića Marka br. 9, Poštanski fah .762, Tel. 
620-371, Žiro rač. 602-1-1334 
Izdavačko preduzeće »Vuk Karadžić« upoznaje 
Vas sa svojom bibliotekom ZODIAK koja predstav- 
lja izuzetnu novost u mašoj izdavačkoj delatnosti. 


BIBLIOTEKA »ZODIAK« 


prikazuje ljudsku misao u svoj raznovrsnosti nje- 
nih istraživačkih napora. Ona objavljuje drevne 
spise ali i dela najpozvanijih savremenih autora o 
bitnim problemima ljudskog saznanja, obuhvata- 
jući oblasti filozofije, politike, sociologije, etike, 
psihologije, estetike, muzike, književnosti, arhitek- 
ture, likovne umetnosti, pozorišta, filma i televizije. 
Objavljujući dela domaćih autora, isključivo pi- 
sanih za ovu biblioteku, kao i dosad neprevedena 
dela, preduzeće »Vuk Karadžić« daje svoj doprinos 
razvijanju dragocene literature današnjeg vremena. 
. Književne rubrike najpoznatijih jugoslovenskih 
dnevnih i nedeljnih listova i časopisa donele su 
brojne prikaze biblioteke »ZODIAK« ocenjujući nje- 
na izdanja kao izuzetan kulturni događaj. 


U okviru biblioteke »ZODIAK« do sada su iza- 


šle sledeće knjige: N. Din 
Karl Marks: Birokratija i javnost : Đđ 13.— 
Salvador Dali: Autobiografija 13.— 
Ežen Jonesko: Pozorišno iskustvo 13.— 
Seren Kjerkegor: Osvrt na moje delo 13.— 
Nikola Milošević: Negativni junak 13.— 
Iz Starog zaveta: Žena i ljubav 13.— 
B. Bogdanović: Urbanističke mitologeme 13.— 
Rajt Mils: Znanje i moć 13.— 
Igor Stravinski: Moje shvatanje muzike 10.— 


U pripremi nalaze se: 
Iz Kur'ana časnog: Svetu celom opomene 
Vatsjajana: Kama sutra 


Biblioteka »ZODIAK« štampa se u ograničenom 
tiražu, sa lakiranim koricama, latinicom. 
Porudžbine prima Izdavačko preduzeće »Vuk Ka- 
radžić« a knjige se isporučuju pouzećem. Za poru- 
džbine veće od 50.— N. din. moguća je otplata u 
mesečnim ratama. 


NARUDŽBENICA (P) 
NAGRADNE PRODAJE KNJIGA 
(VRIJEDI DO 31. XII 1967.) 


IZDAVAČKO KNJIŽARSKO PODUZEĆE 
»NAPRIJED« 
ZAGREB, PALMOTIĆEVA 30 


Ovim neopozivo naručujem i kupujem od Izdava. 
čkog knjižarskog poduzeća NAPRIJED niže navede- 
ne knjige. Naručene knjige platit ću (nepotreb- 
mo precrtati): 

a) POUZEĆEM plaćam cijeli iznos narudžbe pri- 
likom prispjeća i preuzimanja 

b) NA OTPLATU u najviše 10 (deset) mjeseč- 
nih rata, s tim da prvu ratu platim unutar 10 dana 
nakon primitka knjiga i računa. 

Uplate mjesečnih rata vršit ću na tekući račun 

br. 307—1—1511 »Naprijed« Zagreb. 
Za slučaj spora priznajem redovni sud u Zagrebu. 
Narudžbe ispod 50 novih dinara izvršavaju se pou- 
zećem. Kod isporuke zaračunavamo 3 posto mani- 
pulativnih troškova. 

(naziv ustanove-poduzeća u kome j zaposlen j žig) 


PISAC NASLOV KNJIGE CIJENA 


Paoa o aan ano eona nono ondak nona tananana sao vao seenee 


(datum). (svojeručni potpis kupca) 

IZDAVAČKO KNJIŽARSKO PODUZECE 


NAPRIJE l) 


sae8l ZAGREB PALMOTIĆEVA 30 


fije, marksizma i sociologije i poziva vas na sudje- 
lovanje u nagradnoj prodaji knjiga u kojoj ove 
godine found nagrada iznosi 


| 
preporučuje vam svoja izdanja iz područja filozo- 
| 


| 1,717,000 N. Din 


| 
IZBOR KNJIGA 
| 


Baletić: Marksistička teorija ekonom- 
skih kriza 28.— 
| Kangrga: Etički problemi u:djelu 
Karla Marxa 19.— 
dedi Zbornik o socijalističkom hu- | 
manizmu, 2 knj. 33.— 
Hegel: Filozofija povijesti 65.— 
Bošnjak: Filozofija i kršćanstvo 65.— 
Bacon: Novi organon 20.— 
Schelling: Sistem transcendentalnog 
idealizma 34.— 
Fromm: Čovjek za sebe 25.— 
*Marcuse: Eros i civilizacija 18.— 
Mikecin: Suvremena talijanska filozo- 
fija 18.— 
Kangrga: Etika i sloboda 18.— 
Damjanović: = Strujanja u suvremenoj es- 
tetici 18.— | 
Knjazeva: Filozofija B. Russella 18.— 
Dragičević: Teorija i praksa socijalizma 35.— 
Donini: Pregled povijesti religija 25.— 


Awyr SVAKIH 20v- N. DINARA 


JEDAN NAGRADNI KUPON 


KORČULANSKA LJETNA ŠKOLA 
najavljuje 
IV MEĐUNARODNO ZASJEDANJE 
u Korčuli od 16 — 26. kolovoza 1967. 


opća tema 
STVARALAŠTVO I POSTVARENJE 


Posebne teme s odgovarajućim simpozijima: 
1. Sloboda i planiranje 
2. Birokracija, tehnokracija i lične slobode 
3. Radnički pokret i samoupravljanje 


4 Kulturno stvaranje i društvena organizacija 


O svakoj od navedenih posebnih tema bit će održano nekoliko 
predavanja (s diskusijom) u plenarnim sjednicama. Isto tako o 
svakoj od posebnih tema bit će organiziran simpozij s većim bro- 
jem učesnika i diskusijom. Tačan program rada s imenima pre- 
davača bit će objavljen kasnije. 

Molimo sve koji žele učestvovati u radu Korčulanske ljetne 
škole da se radi informacija o radu ili boravku na Korčuli obrate 


na adresu: 


Korčulanska ljetna škola 
Filozofski fakultet 
Zagreb 
Ulica Đure Salaja bb 

